
Előszó az első kiadáshoz. 

A jelen munka czélja első sorban a magyar közjog kézi 
könyvét szolgáltatni. Ez magyarázza meg az anyag-beosztást 
és az előadási modort. Mindkettővel oda törekedtem, hogy a 
tartalom világos, könnyen átvehető legyen. Itt-ott el is tértem a 
beosztási rendszertől, ha ,t. i. a különböző részeknek egy fejezet 
alá vonásával a tételt inkább megvilágosithatónak gondoltam. 

Azt hiszem továbbá, hogy nem állok egyedül azzal a né- 
zettel, miszerint az államjog tárgyalásánál az u. n. történeti 
módszer kizárólagos alkalmazása nem megfelelő már. Az élet, 
valamint a közjogi tudomány egyaránt sürgetik a behatóbb 
jogi (dogmaticai) elemzést. Eddigi tapasztalataink eléggé meg- 
mutatják, hogy mi következik, ha államjogunk e téren való 
művelését elhanyagoljuk. 

Ezzel természetesen nem a jog körében tett történeti buvár- 
latokat támadom meg, melyeknek értékét nálamnál senki sem 
becsülheti jobban ; s azt is tudom, hogy a magyar alkotmány 
múltja számos, fölötte érdekes momentumot rejt. De mindéi 
megtalálja illő helyét a magyar alkotmány- és jogtörténetben 
és a mai államjog tárgyalásánál annak tartalma inkább érde- 
kel, mint egy tőle távol eső történeti adat. 

Egészen a történet nem mellőzhető. AUamjogunk sajátla- 
gos természete folytán, hogy t. i. ezer éves alakulás teremtette, 
számos tétele csak akkor méltányolható kellőleg, ha a törté- 
neti háttért is vizsgáljuk. Ennélfogva a történetből átvettem 
annyit, de csakis annyit, a mennyi az élő jog megértéséhez 
szükséges. 

Távol van tőlem a gondolat, mintha az alábbi a magyar 
államjognak dogmatikai alapon kifejtett teljes rendszerét ké- 
pezné. Ezt elkésziteni a jövő munkája lesz. Az anyag rendezé- 
sével, államéletünk főbb kérdéseinek jogi magyarázásával csak 
kísérletet óhajtottam tenni ez irányban s hogy a kísérletet 
követi-e némi eredmény, azt a szakemberek méltányos Ítéle- 
tére bizom. 

Nagyvárad, 1887. 

Előszó a második kiadáshoz. 

Az a szives fogadtatás, melylyel e könyv első megjelenése- 
kor találkozott, uj kötelességeket rótt reám s ez okozta, hogy 
bár az első kiadás alig másfél év alatt elfogyott, a másodikkal 
csak most lépek nyilvánosság elé. 

A jelen kiadásnál ugyanaz a czél lebegett szemeim előtt, 
mint a mely a munka megírására vezetett ; de most inkább 
megközelíthettem. Nagyobb tért nyerve, államjogunk több 
kérdését és részletesebben vehettem elemzés alá s ennyiben 
különbözik az uj kiadás a megelőzőtől. 

Nagyvárad, 1890. október hó. 

A szerző. 

BEVEZETÉS. 



i.§. 

Az állam fogalma. 

Az állam valamely jogéletre fejlődött és állandóan megtelepedett nép- 
nek, személyiséggé történt szerveződése. Alkotó elemei : a terület, a nép 
és a közerőre támaszkodó főhatalom. 

I. Az állam elvont fogalmának, legbensőbb természetének, czéljának böl- 
cseleti, politikai meghatározásánál ugyan mindig eltérők lesznek a véle- 
mények ; de hogy fogalmával a jogban dolgozhassunk, hogy életét jogilag 
megmagyarázhassuk, a részt az egésszel összefűzhessük, bizonyos megálla- 
podásra kell jutnunk. E czélból az államot jogi oldaláról, azaz külső jelen- 
ségében szükséges megérteni s arra a kérdésre feleletet adni : személy-e, avagy 
tárgy ? Hasonló eset áll itt, mint a magánjognál, a hol előbb szintén a szemé- 
lyiséggel, illetve a magánjogok alanyaival kell tisztába jönni s csak azután 
gondolható a rendszeres müvelés. 

Az állam a különböző korszakokban igen különbözőleg lesz fölfogva : 
mint egyetemes erkölcsi világrend, illetve jogrend, vagy Isten rendelte 
közület, a fölé- és alárendeltség magánjogi viszonya (hűbérállam), társasélet 
egynek korlátlan hatalmával (absolutismus), emberi számitásból eredő társas- 
viszony, (Rousseau, Kant), mechanikai alkotás, egy nagy gép (Constant Ben- 
jámin), stb. — ■ A souverain hatalmat pedig naiv érzéki gondolkozásban majd 
fejedelemnek, majd a nép atomisticus tömegének adják, a mint az egyik, vagy 
másik súlyát inkább érezték. 

De mind e meghatározások a jogászt nem elégítették ki ; nem képeznek 
olyan alapot, mely elősegítené az állam életének, intézményeinek jogi fel- 
ismerését. Némelyiknek nincs is jogi tartalma, mások meg egyenesen félre- 
vezetnek. 

így azután a modern alkotmányos népképviseleti államalkat kifejlődé- 
sével, mely természeténél fogva (midőn a főhatalmat az államfő és a polgárok 
közt megosztja) az államjog tisztázását követeli, az állam fogalmát a jog 
szempontjából behatóbban búvárolják s reá jönnek, hogy az állam a szemé- 
lyiség minden postulatumaival bir : van individualitása, van szabad akarata, 
van cselekvése, van fejlődési képessége, van külöu ereje, mely nem mechanikai 

összetétele az államtagok erejének ; a jogoknak alanya, jogokat szerez, ad föl 
s egész élete a személyiség életét hiven tükrözi vissza. Ezzel elhagyták a 
régi, mint mondottuk, a jogász előtt kétes értékű meghatározásokat, hogy a 
közjogi tudomány kiindulási pontjául az állam személyiségének tanát tehes- 
sék. S ez nem csak elvont, tudományos szempontból vivmány, hanem gya- 
korlati életre is legnagyobb fontosságú. Az állam személyiségéből kiindulva 
egészen máskép látjuk az állam jogi életét, mint ezelőtt ; számos kérdése, 
mely eddig megoldhatatlannak tartatott, egyszerre világos lesz. így pl. a 
főhatalom természete, az egyes hatalmi ágak összefüggése és különállása, 
az azokat kezelő orgánumok jogállása, a törvény és kormányrendelet jogi 
természete, egymáshoz való viszonya, az államfő souverainitása, stb. 

II. Az államot személynek ugyan már előzőleg is nevezik néha, de a nél- 
kül, hogy ez öntudatos conceptióvá vált volna, melynek következményeit is 
megvonják. így már Plató nagybani embernek mondja, Puffendorf, Leibnitz 
szerint az állam már jogi személy ; valamint személynek tekintik Schmithauer, 
Hegel, Gustermann ; — továbbá a franczia Rossi, a német Savigny nagy 
lökést adnak e tannak, midőn hangsúlyozzák, hogy az államban a természeti 
egység valóságos személyiség lesz képességgel az akarásra és a cselekvésre. 
De alig szenved kétséget, hogy végleges diadalát Steinnek az állam szemé- 
lyiségét kifejtő, szépen átgondolt elmélete idézte elő. (Die Yerwaltungslehre.) ^) 

Hazai közjogi irodalmunkban az állam meghatározásával nem igen 
törődtek : sőt a régibb közjogi müvekben ez csak ritkán fordul elő. Az irók 
nem vették észre, hogy bajos az egyes intézményeket megértenünk, ha az 
egészről nincs fogalmunk. — Az ujabb müvekben pedig az állam meghatáro- 
zása teljesen az államot emberekből, mint atomokból construáló bölcselet 
hatása alatt történt. 8 uralkodó fölfogás : az állam, mint társaság, vagyis a 
társasági állam. Egyetlen kivételt ismerünk Grustermannt, (XJngarisches Staats- 
recht. 1818.), ki az államot már morális személynek tekinti, csakhogy 
további fejtegetéseiben ennek lépten-nyomon ellenmond. 

Azon különbség feltüntetésére, mely az állam, mint társaság és az állam, 
mint személyiség közt létezik jelenleg csak a következőket jegyezzük meg : 
a- személy a jogok alanya, a társaság jogi viszony. Az állam, mint személy, 
saját főhatalmával, uralmi jogaival személyi akaratát valósitja meg ; mig a 
társaság akarata tagjainak összegezett akarata, melynek megvalósitásához 
szükséges erőt az egyesek erőinek összetétele képezi. 

Ezért a társaság tekinthető coUectiv személynek (személyek összesé- 
gének), de nem személyiség jogi értelemben. 

Napjainkban az állam személyiségének tana nálunk is tért foglal már. 
Erre az álláspontra helyezkednek : részben Kautz : Politika, Kuncz : A 
nemzet állam (1888.), Nagy Ferencz : A polgári törvénykezés rendje (1889.), 
Concha: Allamtani problémák (Budapesti Szemle. 1889.). 

III. A közjogi irodalomban igen elterjedt még az állam személyiségét a 
»jogi személy« műszóval jelölni. Az első kiadásban mi is használtuk azt s 



Ámbár a franczia Eossinál (Gours de droit constitutionel) az állam személyi- 
ségének tana egész határozottsággal lép már föl s igy o bátran Stein elődének 
tekinthető. 




tnost csak azért hagyjuk el, hogy a félreértéstől lehetőleg megóvjuk magun- 
kat, de alapjában helyesnek tartjuk. — A jogéletben és igy a jogi tudomány- 
ban a személy fogalmát a jog alkotja meg az által, hogy ilyennek elismeri, 
hogy vele, mint személylyel bánik. De e szerint a jog előtti, a jog által 
elismert vagyis jogi értelemben vett személy a genus, melynek a physikai 
személy, és a szorosabban vett jogi személy ugy magánjogi, mint a közjogi, a 
speciesei. Mi is ilyen általánosabb értelemben tekintjük az államot jogi személy- 
nek, hogy kiemelhessük, miszerint a jogéletben mindenütt, mint személy sze- 
repel. Nekünk jogászoknak t. i. első sorban ezzel kell tisztában lennünk s 
ennek ismerete nélkül a szokásos megjelölések : erkölcsi személy, örök sze- 
mély stb. keveset érnek. 

De azt is kell tudnunk, hogy az állam nem a közönséges értelemben 
vett jogi személy ; s ennek figyelmen kivül hagyása idézheti elő a tévedést. 
'Igaz, hogy az állam gyakran tűnik fel, mint magánjogi személy, röviden 
szólva : gazdasági életében, vagy mint közönséges közjogi személy ; de azért, 
mind a kettőtől lényegében különbözik. Mig azok u. i. az állam által alkot- 
tatnak vagy legalább elismertetnek, addig az állam, mintegy a természetnek 
processusa folytán jÖn létre és keletkezésével szükségképen megszerzi (mert 
nélküle nem gondolható) a jogi értelemben vett, vagyis a jogi személyiséget. 
Mig a többi személyiség joga, hogy ugy mondjuk, kivülről hat reájuk, egy 
fölöttük álló, magasabb jogi spherából és ezért a tárgyi jog megváltoztatása 
nem függ tőlük, addig az állam személyi életének szabályait maga alkotja 
és változtatja. — Mindezek alapján az államot bátran nevezhetnénk magasabb 
jogi személyiségnek. 

IV. A fogalom-meghatározásba belevettük az állandó megtelepedést több 
okból. Az állam, mint már neve is mutatja (idegen nyelvekea staat, status, 
stato, state, etat, stb.) az életviszonyok bizonyos állandóságát igényli. Ezt a 
véletlennek, bizonytalanságnak inkább kitett vándor törzsek alig képesek 
nyújtani. De továbbá az állam fogalmától elválaszthatatlan a főhatalóm, 
melynek ismét a területi felségjog képezi kiegészitő részét, s ez az oka, hogy 
a terület az állammal annyira összenő, hogy vele egynek lesz tekintve. — 
Az államnak valamely területen kell léteznie, ez physikai okokból ered ; a 
főhatalom természetéből folyólag pedig nem goldolható állam más felségjoga 
alatt álló területen. 

Végre a főhatalom, az uralmi jog (mint szintén nevezik) az, a mely 
állam specziális jellemvonását képezi, a melylyel különbözik más politikai 
közületektől. De hogy a főhatalom nyilvánulhasson, bizonyos alakra, szerve- 
zetre van szüksége, már akár a szabály adja ezt, akár a szokásos gyakorlat, 
így tehát az állam jellemvonásaként a szervezett főhatalmat mondhatnánk, 
habár e szervezet primitiv fokon nem is áll egyébből, mint a fölé- és aláren- 
deltség viszonyából. 



Az összes jog kétféle lehet. Olyan, mely az egyeseket, magánérdeke- 
ket érinti — ha az államra vonatkozik, ez szintén mint magánszemély 

1* 



2. §. 

A közjog és az államjog meghatározása. 




— 4 - 



szerepel — és a mely állam nélkül is létrejöhetne : ez a magánjog. — 
Továbbá olyan, mely az állam keletkezésének folyománya, a közérdek 
által van áthatva, s a mely állam nélkül nem képzelhető : ez a közjog. — 
A közjog tehát azon szabályok összesége, melyek az állam életét, a köz- 
életet meghatározzák s csak olyan jogviszonyokban fordul elő, melyekben 
legalább az egyik félt, közvetve vagy közvetlenül, az állam képezi. — A köz- 
jog épugy, mint a magánjog, alanyi jogokat is ad. Csakhogy mig a magán- 
jogoknál a jog azokat illeti, a kiknek érdekében fennáll, addig a közjog 
mindig a közérdek szempontjából keletkezik, habár egyesek által lesz is 
gyakorolva. A magánjog az egyént, mint magában határolt személyt, a 
közjog pedig a közélet felé fordított oldaláról látja. 

A rómaiaké az érdem, hogy felismerték a különbséget, mely, mint 
mondották, az államot szolgáló közjog és az egyént szolgáló magánjog közt 
létezik. A görögök e kettőt még összekeverték ; sőt a germánok sem birtak 
e jelentékeny különbségről tiszta fogalommal s azért a középkorban, midőn 
uralomra jutottak, uj zavar állott be. A középkor közjoga magánjogilag 
kezeltetett, az uralkodás pl. magánjogi tulajdonként lett tekintve, s az egyes 
hivatalok örökösödés tárgyát képezték. Magánjogi czimen (öröklés, szerződés, 
vétel, zálog) nagyfontosságú közjogok szereztetnek. A magánjog pedig gyakran 
közjoggá vált : a földbirtokokkal közigazgatás, igazságszolgáltatás, a hűbéri 
birtokokkal még katonai szolgálat is köttetett össze. (Lechner : A jogeszme 
kifejlődése az uj korban.) Yerbőczy ugyan a római jog alapján különböztet 
(Hk. Előb. 2.), de ennek hatása nálunk is csak lassan mutatkozik. 

Modern fejlődésünk a közjog és a magánjog között a rómaiak által fel- 
fedezett különbséget ujolag elismeri ; bár a szétválasztás ma sem egészen 
teljes még, de a lényegesben megtörtént. Mind a közjog, mint a magánjog 
nyer általa : a közjog erélyesebb és nagyszerűbb lesz, a mennyiben az egyéni 
és családi önzés nem rontja el ; a magánjog pedig szabaddá válik, kimenekül- 
vén az állami érdekek által megkötött helyzetéből. (L. bővebben B,ossi : I. m. 

A közjog további jellemző vonása, hogy benne a közakarat az ii-ány- 
adó, és mert az állam érdekében áll fenn, gyakorlása közkötelesség. A 
magánjog az egyénből indul ki, az állam csak biztosítja, s azért az egyéni 
akarat reá hatással bir ; a jogosított jogát megváltoztathatja, sőt egészen 
el is hagyhatja. 

E tétel alól azonban több kivétel van. Megvilágítására álljanak itt 
a következők : a közjog nem mindig kényszerrel megvalósítható kötelesség, 
az állam polgárai ép ugy gyakorolhatják, mint el is hagyhatják, pl. kérvé- 
nyezési, egyesülési jogaikat ; valamint a polgárok kényétől függ, résztvenni 
a képviselőválasztásban, vagy nem. De másrészt a magánjog körében is elő- 
fordul, hogy a jog kötelességgé válik, pl. a gyámságnál. 

II. A közjog épugy, mint a magánjog nem tudományágat, hanem 
tudománytörzset képez, melynek több ága van. Ez ágak közös jellemvoná- 
sokkal birnak, a miért mind közjogok, de egymástól különböznek, a meny- 
nyiben a közjog külön-külön önállósitható részét foglalják magukban. 

A közjog mindenekelőtt két főrészre oszlik : belső és külső közjogra. 
A belső közjog az állam és a polgárok közti, a külső közjog, vagy nemzet- 
közi jog pedig az államok, a polgár meg idegen állam, illetve ennek tagja 
mint ilyen közti viszonyokra vonatkozik. ^) 

A belső közjog ágai a következők : 

1. Az államjog, ^) mely az állam egyes alkotó tényezőivel, főorganu- 
maival, ezek jogállásával, egymáshozi viszonyával és igy az államszemély 



Tannak, a kik a nemzetközi jogot, a közjog mellett, mint külön osztályt 
tekintik ; s igy három főkategoriát állítanak föl : magánjog, közjog, nemzetközi jog. E 
felfogás nincs nagy összeütközésben osztályozásunkkal, mely szerint az összes jog 
szintén három kategóriába kerül. A nemzetközi jogot az állam belső jogától mi is sok- 
ban eltérőnek tartjuk s azt is tudjuk, hogy első sorban a népek fejlett jogérzete 
támogatja s a physikai kényszernek mellette más szerepe van. De bármennyire vizs- 
gáltuk is, jellemzőnek közjogi természetét találtuk s támaszkodva a közjogról fentebb 
adott meghatározásunkra, megmaradtunk a még mindig tulnyomólag használt osztá- 
lyozásnál s tettük a nemzetközi jogot a közjog egyik részének. 

^) E tudományszak elnevezésénél azonban nagy ingadozással találkozunk. Igy 
irodalmunkban a legújabb időkig, oktatási rendszerünkben és a közönséges életben 
még ma is egyszerűen »közjog« czimmel jelöltetik. Tartalma alkotta kezdetben a 
magánjogtól elváló közjogot és az elnevezés rajta maradt még akkor is, midőn 
már egyéb szakok (perjog, büntetőjog) közjogi természete is fölismertetett, illetve, 
midőn a közjognak egyes részei (közigazgatási jog, pénzügyjog) mint önálló szakok 
jelentkeznek. A német irodalom rég szakított ez eljárással. Abban az »öflfentliches 
Recht« a törzset jelenti, míg az egyes ágak, mint »Staatsrecht«, »Yerwaltungsrecht« 
etc. szerepelnek. Az olasz irodalom ujabban hasonló eredményre jutott : »diritto 
publico« a genus, melynek speciese a »diritto costituzionale«, »diritto amministrative«, 
»ordinamento giudizario« etc. (Orlando : Principii di diritto costituzionale. 1889.). A 
franczia irodalom a mienkhez egészen hasonló helyzetben van. A legszabatosabb 
müvekben is a »droit public« csak egy ágacskát jelent, melytől a többi közjogok 
megkülönböztetnek. S ha az államjog a közigazgatási joggal együtt adatik elő, egé- 
szen szokásba jött azt »droit public et administratif« nevezni el. Csak, hogy ugy 
mondjuk, napjainkban sürgetik a megfelelőbb elnevezéseket. (L. Ducrocq : Études 
de droit public. 1887.) 

Továbbá némely irók, különösen a közigazgatási jog irodalmában az általunk 
államjognak nevezett szakot alkotmányjognak nevezik el. Ez ellen, ha e kifejezést 
» alkotmány* a doctrina szempontjából veszszük, hogy t. i. fogalma alá mind az tarto- 
zik, a mit a tudomány ide sorozhat, kevés kifogást tehetünk, s hogy még sem élünk 
-vele, ennek oka főképen abban rejlik, miszerint az ujabban alkotmányos életre tért 
államok, tehát a czivilizált államok tul nagy része, az alkotmányjoghoz specziális 
fogalmat fűznek. Értik alatta u. i. azokat a szabályokat, a melyeket alkotmányukba 
(alkotmánylevélbe) fölvettek és mint alaptörvényeket különös erővel, jogi termé- 
szettel ruháztak föl. Az alkotmányjogba pedig az került, a mit az illető nemzet 
különösen kiemelni és megőrizni óhajtott. Igy rendesen, hogy mikép nyilatkozik az 
állami souverainitás, az állampolgárok miképen részesülnek a főhatalomban és az 
állampolgároknak biztosítása a kormány netaláni önkényével szemben. Az alkot' 

belső életének szabályaival foglalkozik. Tartalmazza az állam alkotmá- 
nyát és a központi államvezénylet általános szabályait, melyek az államot 
mint ilyent érintik. (E szabályoktól eltérnek a közép és alsó közigazgatási 
testek életére vonatkozó jobszabályok, melyek a közt érintik ugyan, de 
nem az államot, mint ilyent, hanem a törvényhatóságot és községet első 
sorban.) 

2. A Mzigazgatási jog tárgyalja a központi kormányzat ügy intézé- 
sét, valamint a közép- és alsófoku igazgatásnál érvényben lévő szabályo- 
kat, tehát azokat, melyek szerint a közügyek e részekben intéztetnek. ^ 
Nagy fontosságáért és terjedelméért választották külön az államjogtól, 
bár közöttük a határvonalat egész szigorúsággal meghúzni nem lehet. 

3. A büntetőjog^ beleértve a büntető eljárást, mint az állam által a 
megtámadott általános jogrend helyreállitása, illetve a támadás megtor- 
lása czéljából felállitott jogszabályok foglalata. 

4. A perjog (perrendtartás, törvénykezési eljárás) mint azon jog- 
szabályok összege, melyeket az állam egyesek jogainak védelmére és érvé- 
nyesithetésére nyújt. 

5. A pénzügyjog, mely alatt az állam pénzügyeire vonatkozó törvé- 
nyeket és szabályokat értjük. 

3. §. 

A magyar államjog kutffii általában. 

Jogi kútfőknek a jogélet azon nyilvánulásait nevezzük, melyekből a 
jogszabályok merittetnek, melyek e szerint a jog elveit, tételeit tartalmaz- 
zák. A magyar államjog kútfőit könnyebb áttekinthetés végett írottakra 
és nem írottakra, közösökre és különösekre szokás osztani. ^) 

mány alatt tehát szűkebb tartalmat értenek s tárgyunknak elnevezésére az államjog 
lett általános. — A szó ugyan nem határoz, de kívánatos, hogy egyöntetűség jöj- 
jön létre. 

Némely íróknál (nálunk pl. Pulszky : Jog- és állanibölcselet) a kútfőknek még 
kétféle, belsőkre és külsőkre, elosztásával találkozunk a szerint, a mint a jog alkotá- 
sára, keletkezésére figyelnek s így a jognak forrása a törvényhozás, kormány (ministe- 
rium), király stb., vagy a mint a személyekre vannak tekintettel, hogy t. í. ezek hon- 
nan meríthetik a jogot. E felosztásnak bizonyára megvan a maga jogosultsága, bár 
végelemzésben minden jognak (közvetve vagy közvetlenül) forrása az állam, íUetve 
az állami főhatalom s a törvényhozás, kormányzás stb. jogalkotása nem egyéb, 
mint hogy az állam kötelező, jogi akarata különböző alakban lát napvilágot ; az állam 
törvényhozó, kormányzó szerve, az állam szervezete a törvényhozásra, kormányzásra. 
— Jelenleg azonban annál inkább ragaszkodunk az u. n. külső felosztáshoz, mert itt 
először is arról van szó, hogy mi, az államjog tanulmányozói hol találjuk meg a tárgy 
körébe tartozó jogszabályokat, s azután meg, mert az állam jogalkotásáról, jogalkotó 
organumairó], alább megfelelő terjedelemben fognak szólani. 

írott JciitfÖh Írásban foglalt jogszabályt szolgáltatnak. Ilyenek: 
1 . államjogi tartalommal biró törvények ; 2. államjogi tartalommal biró 
szerződések; 3. álíamjogi tartalommal biró kiváltságlevelek; 4. a kor- 
mánynak idevonatkozó rendeletei ; és 5. önkormányzati testek statútumai. 

Nem Írott Jcutfök 1. a szokás és 2. a törvényszéki gyakorlat. 

Közös JcutföJc egyetemleges érvényű, különös JcutföJc részleges érvé- 
nyű jogszabályokat tartalmaznak. 

így Jcözös Írott JcutföJc az egész államra kiterjedő törvények, kor- 
mányrendeletek, az okleveles szerződések. 

Közös nem írott JcutföJc a szokás, igy AVerbőczi Hármaskönyve és a 
törvényszéki gyakorlat. 

Különös írott JcutföJc a régi Erdély, a jelenlegi Horvát-Szlavon- 
Dalmátországok törvényei, rendeletei, az egyes részekre vonatkozó kor- 
mányrendeletek, a kir. kiváltságlevelek, az önkormányzati testek statútu- 
mai, az uralkodóház családi szabályai és a parlament házszabályai. 

Különös nem írott JcutföJc a particuláris szokás és gyakorlat, de 
ezek inkább közigazgatásnál birnak jelentőséggel. 

I. írott kutfök. 

4.§. 

i. A törvény, 

A magyar alkotmány értelmében törvénynek azt az irott jogsza- 
bályt vagy egyéb határozmányt nevezzük, melyet a törvényesen egybe- 
gyűlt országgyűlés, a horvát-szlavón autonómiára nézve pedig a tarto- 
mánygyülés, a törvényes formák megtartása mellett hozott, s a koronás 
király által szentesítve, királyi pecséttel ellátva és kellő módon kihirdetve 
lett (H. k. 11. 3. és III. 2., 1635: 18., 1791: 12., 1868: 30.). Ez egyes 
momentumok olyan fontossággal birnak, hogy egyik vagy másiknak elma- 
radása, a javaslatnak törvénynyé válását akadályozza. ^) 

1. E kifejezés alatt törvény, a közönséges életben valamely természeti, 
vagy egyéb okból kötelezőnek tekmtett szabályt értünk. S igy azután beszé- 
lünk a physika, logika, technika stb. törvényeiről. A jogélet azonban, mint 
különös műszót vette tulajdonába és ma szigorúan meghatározott fogalom 
jelölésére használja. — A törvény jogi fogalmában az egész ó-koron és közép- 
koron keresztül két momentum emelkedik ki, néha együtt, néha külön-külön. 
A törvény, vagy a souverain hatalmat kezelő orgánum által kötelezőleg ki- 
nyilvánított legfőbb államakarat, vagy kötelező általános jogszabály. Ez utóbbi 
alapján a törvény gyakran összeesik a tárgyilagos joggal általában, a »lex« 

^) Verbüczy Hárniaskönyve a kihirdetés elmaradása miatt nem lett törvény. 

és »ius« nálunk is sokszor, mint syuonimák használtattak. Később, a természet 
jogi bölcselet hatása alatt a törvény fogalmát szintén a tartalomból veszik, hog-y 
t. i. általános érvényű jog, a mi az absolut államokban megfelelő is volt, 
miután minden állam hatalmi nyilatkozat az államfő által, illetve nevében 
történt s igy alaki megkülönböztetésnek csak kevéssé volt helye. De már a 
fejlődő constitutionalismus a súlypontot öntudatosan az alakra helyezi és a 
törvény fogalmát, valamint jogi természetét nem az dönti el, hogy mit tar- 
talmaz, hanem, hogy az államfő által az országgyűlésnek (mint a nemzeti 
képviseletnek) részesedésével kezelt souverain hatalom nyilatkozata-e ? Ezzel 
egyszersmind kezdetét veszi a törvénynek alaki és anyagi (tartalmi) értelem- 
ben való megkülönböztetése. 

Miután nálunk az alkotmányosság mondhatjuk az állam keletkezésével 
egykorú, a törvénynek fent adott alaki meghatározása, messze a múltba vissza- 
nyulólag talál. II. Ulászló óta nem térnek el tőle, sŐt megelőzőleg is elvileg" 
uralkodó volt (1. miár a vezérek korára a névtelen jegyzőt, későbbi időkre 
pedig Sz. István, Sz. László, Kálmán végzeményeit, II. Endre aranybulláját, 
stb.) s csak ritka kivételként a viszonyok kényszeritő hatása alatt fordul 
elő a törvény más alakban. így az országos rendek végzeménye 1446-ból, 
Szilágyi Mihály rendelete 1458-ból. — A törvény fogalmát, jogi természe- 
tét nálunk az adta és adja meg, hogy a törvényhozó orgamm áltál kötelező 
álakban kifejezésre liozott dllamakaraf. Ezen az alapon, hogy t. i. az állami 
souverainitást kezelő orgánum határozata, bir a törvény souverain termé- 
szettel : minden más akarat, határozat fölött áll, illetve fölötte semmiféle 
kötelező akarat nincsen ; és a mi ebből következik, hogy a törvény ereje, 
minden más szabályt hatályon kivül helyez, tartalmazzon az bár szintén 
állami akaratot pl. a kormányrendelet. (Bővebben a törvényhozói hatalomnál). 

A törvény tartalmának ugyan ma is jellemvonását képezi, hogy álta- 
lános jogszabályt tartalmaz, miután az állami functióknak a modern alkot- 
mányosság szerinti megosztásával, a törvényhozó orgánum az általános érvényű 
jog alkotására hivatott, de nem képezi kizárólagos jellemvonását. Mert, mint 
alább látni fogjuk, a hatalmi ágak elkülönítése nem történt, mint a hogy nem 
is történhetett teljes ridegséggel ; egyik a másiknak, ha van különös ok reá, 
továbbra is hatáskörébe nyul és sokszor érezhető, hogy a törvényhozói, birói 
és kormányzói orgánumok az egységes államhatalomnak szervei és ezt kezelik. 
— Ma a törvényhozó hatalom körébe esik mindaz, a mire az állam souverain 
akaratának kifejezését óhajtja, vagy azt, hogy e határozat az országgyűlés 
(nemzeti képviselet) részesedésével keletkezzék. Első sorban tehát az álta- 
lános érvényű jognak alkotása és azután egyéb ügyek fölötti határozás, melyek 
közül több a kormányzati functió természetével bir. Senki sem vonja kétségbe, 
hogy midőn József nádor, Deák Ferencz emléke törvénybe iktattatik, vagy a 
koronaőrök; illetve örököseik e felelősség alól fölmentetnek, nem általános 
természetű jog alkottatott ; valamint akkor sem, midőn vasút, erőditvény épí- 
tése, valamely intézet felállítása, kölcsön fölvétele határoztatik el, avagy az 
államháztartásnak számadásai lesznek törvénybe foglalva. Ez utóbbi (budget) 
politikai okokból kerül a törvényhozás körébe, hogy egyrészt az állam pénz- 
ügyei a nemzeti képviselet közvetlen részesedésével kezeltessék, másrészt meg, 
hogy a kormánynyal szemben alkotmány biztosítékul szolgáljon. A törvénybe 
foglalt budget tartalmilag nem má?, mint számadási tervezet. A kiadási 

rovatnál még csak lehetne valamikép a jogi oldalt feltalálni, hogy t. i. a kor- 
mánynak joga van a megszavazott összegig költekezni, de már a bevételi 
rovatnál szembeötlő, hogy ez csak puszta tervezet. A kormányrendelet pedig 
gyakran általános érvényű jogszabályokat tartalmaz. így nálunk a gyüleke- 
zési, egyesillési jog, büntető és sajtóeljárás stb. rendeletileg szabályozott. 

De mindez a fentebbi tételen mítsem változtat. A törvénybe foglalt 
ügyintézés, számadás, tervezet stb. a törvény jogi természetét szerzi meg és 
igy csak a törvény fogalma alá kerülhet, mig a kormányrendelet, ha mindjárt 
általános érvényű jogot alkot is, a törvény természetét soh' sem szerzi meg. 
A törvénynek alaki és anyagi megkülönböztetése nálunk csak doctrinális jelen- 
tőséggel bir : annak megismerésére vezet, hogy vannak törvényeink, a melyek 
nem jogalkotást, hanem ügyintézést tartalmaznak ; s még oda hathat, hogy a 
különböző állami functiók természetét jobban megértve, a hatalmi ágak, 
vagyis orgánumok inkább megmaradnak saját körükben, i) 

II. A törvények között azokat, melyek alkotmányunk alaptételeit tartal- 
mazzák, hagyományos értelemben, alaptörvényeknek szokás nevezni. Jogi termé- 
szetre nézve azonban a közönséges és az alaptörvények között nálunk (és pl. Ang- 
liában) különbség nincsen. Ez egyedül a tartalomban mutatkozik, hogy t.i. egyik 
közéletünk valamely sarkalatos intézményét szabályozza, a másik pedig közön- 
ségesebb jogszabályt tartalmaz. De e szerint az alaptörvény kifejezése nálunk 
csak a törvény tartalmát jelöli meg közelebbről s nem képez külön természetű 
jogi fogalmat, mint a hogy képez más alkotmányos államokban, a melyekben 
megváltoztatására nehezitett eljárási mód van és az alaptörvény jelöli ki az 
irányt, melyet a közönséges törvényeknek szükségképen követniök kell. — 
Régi alkotmányunkban még volt egy-két törvény szoros alaptörvényi jelleggel, 
a melyeknek u. i. megváltoztathatlansága mondatott ki. Az ujabb idő ezt az 
elvet feladta, miután épugy ellenkezett az állam souverain fogalmával, mint 
a jog természetével, mely végre is örök fejlődésre van utalva ; és nem gondos- 
kodott más szigoritó szabályokról. Hazánk és Ausztria, valamint az állam és 
a horvát-szlavón rész közti viszonyt szabályozó törvényeket ugyan nem lehet 
rendes eljárással megváltoztatni, de ennek oka e törvények szerződéses ter- 
mészetében rejlik. — Közjogi tankönyveinkben szokásos az alaptörvényeknek 
tekintett törvényeket külön is elősorolni. De szerintem ennek más értelme 



Az absolut államokban, tebát megelőzőleg az európai államok nagy részében 
a törvény és rendelet közötti különbség csakis a tartalomból vonható meg, de igy sem 
jelöltek külön természetű jogi fogalmakat. A fejedelem jogállására az absolut állam- 
ban jellemző XV. Lajos üzenete a párisi parlamenthez 1766. márczius 3-ról : »Egyedül 
az én személyemben van a souverain hatalom. ... A törvényhozás függetlenül és osz- 
tatlanul az enyém. Az egész állami rend, igazgatás az én személyem kifolyása. ... A 
nemzet jogai szükségkép az enyémmel azonosak és csupán az én kezeimben vannak 
letéve (Taine : A jelenkori Francziaország alakulása. A. K.). — A törvényeknek és ren- 
deleteknek a tartalomból kiinduló meghatározását mai nap — keletet nem tekintve — 
csak az orosz közjog fogadhatja el. Az orosz állam u. i. az érvényben levő »Svod« sze- 
rint, megingathatlan törvényeken és rendeleteken nyugszik, melyek egyformán az 
autocraticus hatalomból származnak és kihirdettetnek, mint törvények, rendeletek, 
szabályok, levelek, leiratok (Dareste : Constitutions modernes). 

nem lehet, minthogy alkotmányunkról miniatűré képet adjunk. Miután pedig 
az államjognak feladata az alkotmányt a maga részleteiben bemutatni, tehát 
mi az alaptörvények külön elösorolását elhagyjuk, illetőleg azokat az egyes 
részeknél fogjuk kiemelni. 

Egész 1867-ig szokásban volt valamely országgyűlésen hozott törvé- 
nyeket együttesen terjeszteni a király elé s a szentesités után, bevezetéssel 
és záradékkal ellátva, együttesen kihirdetni. Az igy együttesen szentesitett 
törvények királyi végzeménynek, Decretum Regis, neveztettek, össze- 
gyűjtve a »Oorpus Juris Hungarici«-ban találhatók. 

Törvényeink hivatalos összegyűjtését régi törvények rendelték el (1504 : 
31., 1514; 63.), de sikertelenül. Magánosok szorgalma iparkodott azonban a 
hiányt pótolni és már a XY-dik században több irott gyűjtemény keletkezett. 
A XVI-dik század végén pedig, Zsámboky nyomtatott törvénygyűjteményt 
adott ki, 1481-ig alkotott törvényekkel. Mindezeknél nagyobb tekintélyre 
emelkedett Mosóczy Zakariás nyitrai és Telegdy pécsi püspökök nyomtatott 
gyűjteménye, mely 1584-ben lett közzétéve, az 1583-ig megjelent törvényeket 
foglalja magában. E gyűjteményt Szentiványi Márton a később keletkezett 
törvényekkel és Yerbőczy Hármaskönyvével megtoldva, 3>Corpus Juris Hun- 
garici« czim alatt, Nagy-Szombatban, 1696-ban újra kiadta ; később pedig 
még több kiadást is ért, (1845/7 3. kötet) kiegészitve az időközben megjelent 
törvényekkel (Magyarra forditá Gegus Dániel. 1866.). 

A Corpus Juris Hungarici, mint magánosok munkája, a maga egészében 
törvénynek nem tekinthető, de százados gyakorlat, a törvényhozásnak folyton 
reá való hivatkozása tartalmát, ugy a hogy van, helybenhagyta, illetve köte- 
lező erővel ruházta fel ; ámbár kétségtelen, különösen a két Kovachich 
búvárkodása folytán, hogy számos törvényt nem tartalmaz, néhányat pedig 
az eredeti szövegtől eltérőleg. 

Az 1865/7. országgyűlésen hozott törvények két részben lettek szen- 
tesitve és kihirdetve (1—12, 12—18). Ez időtől fogva (1868) pedig min- 
den törvény czikk az 1848: 4. t.-cz. alapján, külön-külön szentesittetik és 
hirdettetik ki. Az országos törvények a magyar országos törvénytárban, 
a horvát-szlavón autonómiára vonatkozó törvények pedig a horvát-szlavón 
tartományi törvénytárban lelhetők fel. 

A törvények szokásos idézését illetőleg különbség teendő a régi és az 
ujabb törvények között. A régi törvények, királyi végzemények, idézésénél a 
király neve, a decretum törvénytári száma római számmal s a törvényczikk 
száma arabs számmal emlitendő. De történhetik az idézés a decretum kelté- 
nek és a czikk számának megjelölésével is. Pl. Mátyás IV. 3., vagy ugyanez 
1608: 3. t.-cz. Ha a végzemény csak szakaszokra (§.) van osztva, a czikk 
helyébe a szakasz jön. 

Ezen szabályoktól azonban eltérések is vannak. 

1. Sz. István, sz. László és Kálmán törvényei könyvekre és fejezetekre 
levén osztva, itt az idézés akkép történik, hogy a királynak neve után, a 
könyvnek törvénytári száma római számmal és a fejezet száma arabs számmal 
jelöltetik. Pl. 8z. István II. 35. 



Digitized by Google 



— 11 — 



2. Ha egy évben több országgyűlés különböző helyeken tartatott, akkor 
szokás a helyet is megemliteni. Az erdélyi és magyarországi törvényeknek 
egymástóli megkülönböztetése végett, — ha különben félreértés támadhatna 
— az illető ország neve, vagy országgyűlés helye is kitétetik. Pl. 1848 : ko- 
lozsvári, vagy erdélyi 2. t.-cz. — 1849 : pozsonyi vagy magyarországi l.t.-cz. 

3. Az 1608. évi törvények koronázás előttiekre és koronázás utániakra 
osztattak. Pl. 1608: k. e. 1. t.-cz. és 1608: k. u, 1. t.-cz. — Ha pedig az 
országgyűlés több évig tartott, az idézetben vagy az időtartam az évszám 
tört alakjával lesz kifejezve, vagy az utolsó évszám idéztetik. így pl. 17*^/23: 
2. t.-cz., vagy 1723: 1. t.-cz. Az 1222. évi törvényeket szokás még arany- 
bulla neve alatt is idézni (tehát mint II. András decretuma, mint aranybulla 
és mint 1222. évi törvények). 

Ujabb törvényeknél az országgyűlés éve, a trv. czikk száma (kivéte- 
lesen a parngraph száma is) kitétetik. Pl. 1868. XXX., vagy 30. t.-cz. — E 
törvények a magyar és horvát törvénytárban ugyanazon folyószámmal birnak. 
De a horvát törvénytárba a magyar országgyűlésen hozott törvények közül 
csak azok vétettek fel, melyek a horvát autonómián kivül eső ügyekre vonat- 
koznak, 8 igy következnek egymásután, mig a magyar törvénytárban a szerint, 
a mint az országgyűlésen egymásután hozatnak. — A horvát-szlavón autono- 
micus törvényeknél a szentesitésnek éve, hónapja és napja, valamint a törvény 
folyó száma szokott kitétetni, pl. 1885. évi ápril 10-ki 22. t.-cz. (A régi 
Erdély törvényeiről. (1. alább.) 

5. §. 

2. Az okleveles szerződések. 

Az államakarat szerződések alakjában is kifejezésre juthat, s a 
mennyiben ezek államjogot tartalmaznak, az államjognak irott forrásaivá 
válnak. A souverain államokban ugyan nincs meghatározva az az ügykör, 
a mely szerződések által szabályozható, de a mai államélet természetéből 
következik, hogy eltérőleg a középkortól, a közjogi tartalmú szerződések 
tulnyomólag nemzetközi szerződések lesznek, vagyis csak kivételképen az 
állam belsejében, annak valamely részével, tagjával kötöttek. A nemzet- 
közi szerződés azonban visszahathat az állam belső életére s igy lesz for- 
rásunk (pl. valamely határszabályzó, vagy a honossági kérdésekre ható 
szerződés). — Az államjogi szerződés természetére abban különbözik a 
törvénytől, hogy nem egyoldalú államakarat, hanem akaratok összetalál- 
kozása, megegyezése s azért egyoldalulag nem bontható fel. 

Szokásos nálunk az államjogi tartalommal biró szerződéseket több 
osztályba sorozni, a szerint, a mint 1. a nemzet és az uralkodó dynastia, 
2. az állam s annak valamely területi része, 3. a magyar állam s vele 
unióban élő Ausztria, 4. az osztrák-magyar monarchia és idegen álla- 
mok között keletkeztek. — E kategóriák azonban igen különböző termé- 
szetűek, 

I. A nemzetközi szerződéseknél ugy, mint általában a szerződéseknél 
kell, hogy a szerződő felek a szerződés tartalmára vonatkozólag szabadon és 
függetlenül rendelkezhessenek. Ebből következik, hogy a közjogi tartalmú 
szerződésekben az állam soiiverain akarata jut kifejezésre s bár a nemzetközi 
szerződések érvényére, hatályára és megszűnésére a nemzetközi jog szabályai 
is irányadók, de annak meghatározása, hogy mely orgánum van hivatva e 
szerződések kötésére, a belső államjog ügye s az alkotmány, illetve a törvény- 
hozás által döntendő el, a mely végelemzésben az állami souverainitás kezelője. 

II. A részletes elemzésbe bocsátkozva mondhatjuk, hogy a közjogi szer- 
ződések tanát még sürü homály veszi körül, bár ugy az elmélet, mint a gya- 
korlat ujabban sokat fáradott annak eloszlatásán. — A fentebbi 1. kate- 
góriába sorozott szerződések (a nemzet és a dynastia, vagy mint közjogi 
Íróink rendesen mondják, a fejedelem és a nép közöttiek) a törvény jogi ter- 
mészetével birnak s igy szigorúan véve annak fogalma alá kerülnek. Szerző- 
désnek csak anyagi, vagyis tartalmi értelemben nevezhetik, miután bennök 
Ígéret és elfogadás van. Régente ugyan szokásos volt a fejedelem és az ország- 
gyűlés, a fejedelem és a rendek, a nép között szerződéses viszonyt keresni ; 
továbbá pártoskodások idejében a fejedelem a nemzet egyes részeivel is kötött 
szerződéseket. De ma már a fejlődő közjog tudománya a középkor ezen magán- 
jogi felfogását megszüntette s a mondott esetekben a szerződés helyébe a 
törvény fogalmát lépteti. Az állam, illetve (személy esitője) a fejedelem, mint 
a souverain közhatalomnak alanya, nem köthet saját orgánumával (ország- 
gyűlés), vagy alkotó elemével (a néppel) esetleg ennek egy részével szerződé- 
seket, miután ezek vele nem egyenjogú, tőle nem külön álló felek, hanem 
személyiségében foglaltak és föhatalmának mindenkor teljesen alávetvék. De 
az államszemély akaratát kifejezheti a fejedelem és az országgyűlés közremű- 
ködésével létre jött törvényben, mely mig fennáll, az államszemélyt is köti, meg- 
köti orgánumait, valamint elemét a népet ugy egészben, mint egyes részeiben. 

A mondottakkal szemben a 2-ik kategóriába sorozott összeköttetés 
(jelenleg a magyar állam és a horvát-szlavón részek közti) mintegy kivételt 
képez. Ebben az állam századok előtt (az akkor uralkodó közjogi felfogás 
szerint) keletkezett viszony traditióitól befolyásolva, világos rendelkezésével 
belső életére szerződést köt, mely a feleket tekintve, a fentebbiektől csak 
annyiban különbözik, hogy nem a fejedelem, illetve dynastia és nép, hanem 
az állam és alkotmány által autonomicus különállásban tartott része között 
jön létre. E viszony szerződéses voltát nem puszta magyarázat adja (mint a 
fentebbiekét), a melyet tehát más magyarázat megváltoztathat, hanem az erős 
jogban foglalt tényleges szabályozás. Igaz, hogy a jog is törvényben, alap- 
törvényben lát napvilágot ; de szerződéses természete előtérbe lép az által, 
hogy az állam törvényeivel hatályon kivül nem helyezhető, e czélból szükséges 
még a tartománygyülés hozzájárulása is. — Az okokat csakis a történetben 
találhatjuk meg, s ezek világosabbak lesznek, ha concret esetre vonatkozólag 
mondjuk el. Horvátország a múltban magyar törvények uralma alatt állott 
ugyan, de a hódításkor számára biztosított jogai olyanokul tekintettek, me- 
lyeken változtatni a magyar állami törvényhozás nincs hivatva. Midőn pedig 
az uj kiegyezés történt, Horvátország és Szlavónia tényleg nem tartozott a 
magyar államhoz s ez alapon (mint tényleg idegen terűlet) szerződő félnek 
tekintetett, s az állam vele szerződést kötött; sőt a számára biztosított 

autonomicus különállás jogai közé azt is sorozta, hogy jövőre e szerződós 
csak a tartománygyülés hozzájárulásával módositható. Bár e határozat ellen- 
tétben van az állami hatalom egységes természetéről alkotott fölfogással és 
igy ellentétben van a kiegyezés egyéb tartalmával, mely a horvátszlavon terű- . 
letet ismét az államba bekebelezi. (Bővebben a 43. §.) 

A harmadik csoportba sorozott szerződések határozottan nemzetközi 
szerződések jellegével birnak s igy e szempontból itélendők meg. Megkötésök 
körül az egyéb nemzetközi szerződéseknél szokásos eljárástól való eltérés 
abban leli magyarázatát, hogy Magyarország Ausztriával állandó összekötte- 
tésben él ; a mi egyébiránt nem változtat ama tényen, hogy Ausztria állam- 
jogi szempontból (tehát nem gazdasági, kereskedelmi stb. szempontból) kül- 
föld. B szerződések érvényességéhez törvényhozásunk jóváhagyása megkíván- 
tatik és pedig olyan értelemben, hogy nélküle e szerződés semmi. (1867 : 12., 
1878: 20., 25. t.-cz.) 

De azon szerződésekre, melyeket az osztrák-magyar monarchia idegen 
államokkal köt, nincsen világos alkotmányi intézkedésünk. Ezeknél már 
vitatott, hogy törvényhozásunk hozzájárulása mikor és mennyiben szükséges ? 
Az 1867: 12. t.-cz. általánosságban mondja : »a nemzetközi szerződéseket, 
mindkét fél saját törvényhozásával közlic. Az 1867: 16., illetve 1878: 20. 
t.-cz. praecisebb, de csak a szerződések bizonyos nemeire : » A közgazdasági 
viszonyokat külföldi irányban szabályozó szerződősek, jelesül kereskedelmi, 
vám, hajózási, consulatusi, posta és távirda szerződések megkötése, mindkét 
törvényhozó test alkotmányos jóváhagyásának fentartása mellett csak "a külügy- 
miniszter által történhetik. « Legfontosabb esetekre tehát, midőn az állam 
területi változásokat szenved, midőn jogokat szerez, ad fel, vagy változtat, 
positiv jogunk nem intézkedik. 

Bár abból a tényből, hogy az e fajta szerződés törvénybe czikkelyeztetik, 
határozottan lehetne következtetni, hogy az országgyűlés hozzájárulása szük- 
séges. A történetből vett tanúság továbbá azt mutatja, hogy alkotmányos 
életünk virágzásainak idejében az ily szerződések országgyűlés elé terjesz- 
tettek jóváhagyás végett, hasonlót tartalmaz az 1681: 4. és az 1715: 41. 
t.-cz. a kötendő békék feltételeire vonatkozólag. Továbbá ez következnék a 
fentebb emiitett 1867: 16. t.-cz.-ből, mely viszonylag kisebb jelentőségű 
ügyekre vonatkozó szerződés érvényét is az országgyűlés jóváhagyásától teszi 
függővé. Végre ez következnék az európai alkotmányos államok példájából. 
A belga alkotmány szerint: »les traites de commerce et ceux, qui pourraient 
gréver l'état, ou lier individuellement les Belges n'ont d'eíFet qu'aprés avoir 
rcQu Tassentiment des Chambres«. (68. §.) Az osztrák alkotmány »Zur 
Giltigkeít der Handelsvertráge und jener Staatsvertráge, welche das Reich 
und Theile derselben belasten, ist die Zustimniung des Reichsrathes erfor- 
derlich. (6. §.) Majdnem szórói-szóra ezt tartalmazza a porosz alkotmány (48. 
§.), a dán alkotmány (18. czikk), a görög alkotmány (32. §.), és a franczia 
alkotmány (1875) — bosniai occupatióra vonatkozó, tehát jogokat és terheket 
az országra rovó berlini szerződés pedig előbb láttatott el királyi megerösitő 
záradékkal (1878. július 26-án) s csak azután lett bemutatva az országgyű- 
lésnek (1879. márczius havában). 

III. Az államélet és a nemzetközi szerződések természetál)ől, magyará- 
zatul a következő elveket állithatnánk fel : 

A nemzetközi szerződés első sorban az állami személyt köti csak, vagyis 
nemzetközi viszonyt teremt. Ha már most a nemzetközi szerződésnek nem 
czélja tovább hatni : az állam belső életére, a hatóságokra és alattvalókra, 
akkor nem jelentkezik annak föltétlen szüksége, hogy a törvények közé be- 
czikkelyeztessék, miután tartalmát a kormány külügyi politikája adja meg, 
mely a kormányzati felelősség elvei alatt áll. így pl. hogy az osztrák-magyar 
monarchia a hármas szövetséget támogatja-e vagy attól eláll, semleges lesz-e 
valamely háborúban, vagy nem, megjelenik-e egy nemzetközi congressuson, 
vagy nem ? stb. Mindezekre nemzetközi szerződések köthetők, a nélkül, hogy 
törvénybe lennének czikkelyezendők. , S ha belőlök az államnak valamely 
actiója következnék (pl. mozgositás), ezt a kormány rendes hatalmi eszközei- 
vel végezné s érette megint csak a kormányzati felelősség alapján Ítéltetnék. 

Ha azonban a nemzetközi szerződés az állam belső életébe hatni, a 
polgárokat, hatóságokat bármely irányban megkötni czélozza, akkor a szer- 
ződésnek nemzetközi alakban való megkötésén kivül, végleges érvényéhez, 
illetve megváló sulához, még a hatóságokat, polgárokat kötelező kihirdetése 
is szükséges^ a mi alkotmányos államokban csak a törvénybe czikkelyezés 
által történhetik, mert ellenkezőleg a kormány szerződés-kötés jogával illu- 
soriussá tehetné a törvényhozói hatalom működését. Szükségképen áll ez olyan 
ügyekre, melyek megelőzőleg már törvény által szabályoztattak, s most vala- 
mely részletre ellentétes tartalmú szérződés köttetett (pl. nálunk a honossági 
törvénynyel szemben alkotandó nemzetközi szerződések), de áll különösen 
akkor is, ha a nemzetközi szerződés tartalma olyan ügyekre irányul, melyek- 
nek szabályozása az alkotmány, vagy közfelfogás szerint a törvényhozás 
körébe tartozik. 

Mindezekre vonatkozólag kétféle eljárást ismerünk. Az egyik szerint, 
melyet nevezhetnénk angolnak, miután Angliában otthonos és innen szár- 
mazott át Észak-Amerikába, a kormány külön törvény által bizonyos tartalmú 
szerződés megkötésére hatalmaztatik föl, a mely ennek alapján lesz végrehajtható. 
A másik szerint, mely a belga alkotmányból ered s a continensen általánosnak 
mondható, a nemzetközileg már előzetesen megkötött szerződés lesz beczikke- 
lyezés végett törvényhozás elé terjesztve, hogy igy végleges érvényt nyerjen. 
Ez szokásos nálunk is. 



Kiváltság alatt ertjük a koronás király által egyeseknek, vagy tes- 
tületeknek ünnepélyes alakban adott jogot, szabadságot vagy mentes- 
séget. Alapja a királyi kegy, elismerés s annyiban képez jogforrást, a 
mennyiben egyéb jogalkotó tényezőkön kivül jogokat ad. ^) 

A kiváltság abban különbözik a kivételes jogtól, jogkedvezménytől, 
hogy ez (jogkedvezmény) nem egyes személyre, hanem személyek és dol- 

') Eégente minden ünnepélyes formában kiáUitott okmányt (de nem törvényt) 
Imjlandók voltak privilep^iumnak nevezni. (Verbőczy Hk. IT. 15., 16.) 

gok egész osztályára vonatkozik, s nem a király adományozza, hanem a 
törvényhozó hatalom állapitja meg. Akir. kiváltságlevelek allamjogi jelen- 
tősége ma sokkal csekélyebb, mint hajdan, a jogélet körül is divatozó par- 
ticularismus idejében volt; jelenleg csak a nemesség intézménye nyug- 
szik rajta. 

A kiváltság érvényes adományozásához bizonyos szabályok megtar- 
tása előfeltételeképen kívántatik : 

1. hogy azok a törvénynyel, mások jogaival összeütközésbe ne jöjje- 
nek; ez különben a záradékban ki is szokott tétetni: salvo iure alieno 
(mások jogainak sérelme nélkül), ha pedig nem tétetik ki, alattomban 
lesz értve ; ^) 

2. hogy azokat a koronás magyar király, jelenleg O Felsége szemé- 
lye körüli minister ellenjegyzése mellett, irta légyen alá ; 

Erdély beiktatott törvényes fejedelme hajdan szintén osztogatott 
érvényes kiváltságleveleket. — A nem koronázott király kiváltságlevelei 
csak akkor érvényesek, ha valamely koronás utóda által megerősittettek. 
n. József kiváltságleveleit 11. Lipót erősitette meg; I. Ferencz József 1867 
előtt osztogatott kiváltságai pedig koronáztatása után lettek megerősítve. 

3. O Felsége személye körüli ministerium által szokásos módon 
legyen kiállitva, s a nagyobb királyi pecséttel ellátva ; 

4. végre, hogy egy év alatt hirdettessék ki és foganatosittassék, mi, 
ha elmarad, a kiváltság rendszerint hatályát veszti. 

A kihirdetés azelőtt a megyék közgyűlésén, jelenleg pedig a hivatalos 
lapban történik. 

7.§. 

4. A hormányrendeletek. 

A kormányrendelet az államnak, kormányhatalmi ága által kinyil- 
vánitott akarata ; természeténél fogva inkább valamely rendelkezést, ügy- 
intézést tartalmaz az államigazgatás terén, semmint általános érvényű 
jogot. De vannak eltérések is, midőn t. i. a törvényhozás vagy nem intéz- 
kedett, vagy a kérdést csak főelvben oldotta meg, a kormányra hagyván az 
általános, vagy a részletekre szóló szabályok alkotásának jogát. — A kor- 
mányrendeletek rendes viszonyokban csak a törvény korlátai között mo- 
zoghatnak, ezt föl nem függeszthetik, nem módosíthatják, hatályon kivül 
nem helyezhetik (1791 : 12.). A biróság pedig jogosítva van a rendele- 



*) Már Verbőczy mondja : A fejedelemnek nincs joga, törvényes hatalma kivált- 
ságok adására, ha ez mások jogait, a közjogot és az általános rendeleteket sérti. 
(Hk. XT. 11.) 

teknek egyes esetekre való alkalmazásánál, azok törvényessége fölött ha- 
tározni (1869 : 4., 1879 : 40.). 

A kormányrendeletek, tekintve e kibocsátót, ministeri ellenjegyzés 
mellett kiadott királyi renddeteh vagy egyszerű ministeri rendeletek 
lehetnek. — Továbbá a közjogi irodalomban még szokásos tartalmuk sze- 
rint is osztályozni és igy lesznek a kormányrendeletek: 1. végrehajtási 
rendeletek, melyek valamely törvény végrehajtására adatnak ki ; vagy 2. 
törvénypótlő rendeletek, melyek a törvényeket pótolják, vagy kiegészítik 
olyan esetekben, midőn a törvény nem intézkedik, vagy pedig csak hiá- 
nyosan ; végre 3. szükségrenddetek^ melyek rendkívüli esetekben törvényt 
függesztenek föl, a midőn kül- vagy belveszedelem elhárítása azt igényli. 

Az alkotmányos népképviseleti államban az állami souverainitás köz- 
vetlenül a törvényhozó hatalom által, a törvényben jön kifejezésze és igy a 
törvényhozás állapítja meg azt a kört is, melyben a kormányrendelet kibo- 
csátható. A törvény korlátai között keletkezett kormányrendelet azonban 
épugy államakarat, mint a törvény s azért a polgárokra, hatóságokra ezzel 
egyaránt kötelező, de nem bir souverain természettel : a törvényhozás felül- 
vizsgálata alá kerülhet a kormányzat felelősségének elve alapján, s a törvény 
által bármely pillanatban hatályon kivül helyezhető ; mig másrészt a kormány- 
rendelet a törvényt nem változtathatja. — A német irodalomban a kormány- 
rendeletnél is szokásos alaki és anyagi (tartalmi) megkülönböztetést tenni, 
annak megjelölésére, hogy némely rendelet nem rendelkezést, ügyintézést, 
hanem általános érvényű jogszabályt tartalmaz. 8 igy bár alakilag rendelet, 
mert a kormányzati hatalom bocsátotta ki, de anyagilag a törvényliez hasonló. 
E megkülönböztetésnek itt is, mint a törvénynél csak doctrinális jelentősége 
van, az ép mondott tény felismerésére vezet. De bármennyire általános 
érvényű jogszabály tartalmazzon is valamely kormányrendelet, ez jogi termé- 
szetén mit sem változtat, nem képes számára a törvény jogi természetét 
megszerezni. 

A mi a .9-??VA:.9e'<grrgwí?eZeíeí illeti, alkotmányunk idevonatkozólag nem intéz- 
kedik; legfölebb az 1848: 3. t.-cz. 32. §-ának c) pontjából lehetne következte- 
tést vonni. Az e fajta rendeletek kibocsáthatását leginkább az állam érdeke 
magyarázza meg : salus reipublicae suprema lex esto. Miután azonban a tör- 
vénynek rendelet által való felfüggesztése vagy módosítása alkotmányellenes : 
a szükségrendelet kibocsátása csak akkor indokolt, ha a veszélyt máskép 
elháritani nem lehetett, illetve ha az országgyűlés, melynek joga a törvényt 
változtatni és módositani, együtt nem volt. A szükségrendeletet kibocsátó 
rainister pedig felmentésért az országgyűléshez tartozik fordulni. 

Az eljárásra nézve csak per analógiám szólhatunk. Az 1868: 41. és 
az 1886 : 20. t.-cz. kimondja, hogy a honvédségnek, illetve népfölkelésnek az 
ország határain kivül alkalmaztatása a törvényhozás külön határozatától 
függ: »de az országgyűlés együtt nem létében, s ha a halasztásból veszély 
származnék, elrendelheti ő Felsége összes ministeriumának felelőssége s az 
ország képviseletének utólagos jóváhagyása mellett, a honvédséget, illetve 
népfölkelést, az ország határain kivül is.« 

Ebből a határozatból (mely kétségtelen, hogy szükségrendelet termé- 
szetével biró rendeletről szól) vonunk következtetést a szükségrendeletre, 
hogy [t. i. az ö Felsége aláírásával, az összes ministerium ellenjegyzése és 
felelőssége mellett adatható ki. 

Az európai alkotmányok közül több, rendszeresen fölveszi és szabá- 
lyozza a szükségrendelet esetét. így a badeni (1848: 66. §.), würtembergi 
(1819 : 89. §.), hessen-darmstadti (1819 : 73. §.), churhesseni (1831 : 95. §.), 
hannoveri (1838: 87. §.), braunschweigi (1832: 120. §.), a porosz és spanyol 
alkotmány, stb. Mig az angol alkotmány a szükségrendelet kiadását egyenesen 
eltiltja, a mennyiben a »bill of rights« a törvény bármiféle fölfüggesztésének 
ellene mond, de azért a gyakorlat itt is elismeri, mert, hogy sir Róbert Pell 
szavaival éljek, »a kormányok mindig gyakorolni fogják e jogot, ha bár 
az alkotmány szerint nem is illeti meg őket, miután bíznak az emberek 
józan eszében, hogy kibocsátóit a parlament fel fogja menteni, ha meggyőződik 
a rendelet szükségességéről (Todd : A parlamenti kormány Angliában. I.), 

8. §. 

5. A helyhatósági szabály oh (statutumoh). 

Helyhatósági szabályok alatt azon szabályrendeleteket értjük, me- 
lyeket hatósági jogokkal élő önkormányzati testek közgyűléseiken, a tör- 
vények korlátai között, mint magukra nézve kötelezőket alkotnak. Jelen- 
leg statutumalkotási joggal a horvát-szlavón tartományok, a törvényható- 
ságok, szab. kir. városok, sőt bizonyos mértékben a községek is (1886 : 22. 
t.-cz.) birnak. 

Nevezetesek voltak hajdan a horvát-szlavón részek, a megyék és 
szab. Jíir, városok statútumain kivül a székelyek, szászok és jász-kun kerü- 
letek statútumai ; de ma már csak történeti becscsel birnak. Általában a 
statútum alkotási jog sokkal kisebb jelentőséggel bir, mint hajdan és 
inkább a közigazgatási jogra vonatkozik, semmint az államjogra. 

9. §. 

ö. Az uralkodóház családi szabályai és a parlament házszabályai. 

Az uralkodóház családi szabályai csak annyiban képezhetik a magyar 
államjog forrását, a mennyiben a pragmatica sanctio a trónörökösödést 
íőelvekben törvény által szabályozván, elismeri, hogy ennek korlátain belől 
az uralkodóház családi szabályai lesznek irányadók. 

Az 1848 : 4. t.-cz. értelmében pedig az országgyűlés két háza maga 
alkotja beléletének szabályait. E szabályoknak több esetben általánosabb 
jelentősége is van. így pl. a megtámadott választások körüli eljárásra, a 
taentelmi jogra, a törvényalkotás formaságaira vonatkozólag, s hogy az 
egyszer ehetett javaslat ugyanazon ülésszak alatt többé tanácskozás tár- 
gya nem lehet stb. 

NAGY : KÖZJOG. II, KIADÁS. 2 

II. Nem irott kútfők. 



10. §. 



1. A szoMs. 



A szokásnak, mint közjog forrásának jelentősége abban áll, hogy 
számos közjogi intézményünk nem a törvényekben, hanem a nemzet jogi 
meggyőződésében lelte támaszát, a mely az emberi emlékezetet túlhaladó 
gyakorlatban nyilatkozott. E szerint a szokásjog az államhatalomnak, 
mint ilyennek jogalkotást czélzó közreműködése nélkül jön létre, de azért 
benne is a közakarat él, tekintve eredetét és mert kötelező volta mégis az 
államtól származtatandó, hallgatag beleegyezéséből, különben a törvény- 
hozás megváltoztatta, törvénynyel helyettesitette volna. A szokás kötelező 
erejét különösen kiemeli Werbőczy Hármaskönyvében, továbbá az 1791 : 
10. t.-cz., midőn az ország kormányzását törvények és szokások értelmé- 
ben történendőnek mondja ; s a Felség koronáztatásakor a szokások meg- 
tartását hitlevelében igéri és erre esküt tesz. 

Régente a magyar államjog legfontosabb intézményeit szokás szabá- 
lyozta ; de jogéletünk fejlődésével a törvény mindinkább pótolta a szokást, ám- 
bár még ma is néhány államjogi kérdésnek ez ad irányt, mint alább látni fogjuk. 

Megjegyzendő, hogy a középkorban az irott törvény (scripta lex) neve 
alatt szivesen emiitették egyedül a római jogot (jus civile romanum) és az 
egyházjogot (jus canonicum), a honi forrásokból származott jogot pedig — lett 
légyen az Írásban foglalva, vagy nem — szokásban, ususban levőnek mon- 
dották. Régi jogéletünkben is előfordul néha, hogy lex, consuetudo, consti- 
tutio, mint synonimák állanak egymás mellett. De már Werbőczy a szokás- 
jogot ugy tekinti, mint a mely a törvény helyébe lép, a hol a törvény hiányzik 
(pro lege suscipitur, cum deficit lex) s annak szokásaiból, erkölcseiből kelet- 
kezik, a ki a közhatalom szerint törvényt alkothat (moribus illius introduc- 
tum, qui authoritate publica legem condere potest). Szerinte a szokás- 
jog érvényéhez szükséges még, hogy legyen észszerű (sit rationabilis) ne 
legyen összeütközésben a természeti, nemzetközi és a positiv joggal. Az ilyen 
jogot nevezi törvényszerű szokásnak, miután ez, mint a törvény, kötelező erővel 
birhat. (H. k. Előb. 10.) 

Továbbá fölmerül itt a közjogi tudományok egyik legnehezebb tétele : 
a szokásjog viszonyának meghatározása a törvényhez. — Arra a kérdésre 
ugyan, hogy a törvény a szokásjoggal szemben olyannak tekintendő-e, a mely 
fölötte áll ? ha csak egy pillantást vetünk is az állam életére igennel fogunk 
válaszolni ; de akkor mikép döntjük el a másik kérdést, hogy a szokásjog meg- 
szüntethet-e törvényt ? A modern államélet és alkotmányunk szemléletéből 
kiindulva, elvileg erre is csak egy feleletünk lehet, hogy nem, a szokásjognak 
nem lehet törvényrontó hatása. A mig az állam valamely törvényében foglalt 
jogszabályt fentart, vagyis kötelező voltát más törvénynyel meg nem szünteti, 
világos, hogy a hatóságok vagy alattvalók pusztán az által, hogy nem követik. 

meg nem szüntethetik. De másrészt meg azt sem tagadhatjuk el, hogy néha a 
szokás, valamely formálisan hatályon kiviil nem helyezett törvénytől eltér. 

Könnyen megérthető, hogy a mult időkben, midőn alkotmányunk nagy 
részben a szokásjogra támaszkodott, s a törvényhozás még rendszeresen nem 
működhetett, hogy ekkor többször előfordult, miszerint a törvény helyébe a 
szokás lépett, vagyis a törvénynek törvény által való hatályon kivül helyezése 
elmaradt. S igy azután Werbőczy mintegy szabályul állította föl, hogy a szo- 
kás bizonyos esetekben a törvényt lerontja (az általános szokás az előbbi 
törvényt H. K.) De hogy a szokás törvényrontó ereje ez időben is csak kivétel 
volt, csak különös körülmények között beálló, mutatja az, miszerint ugy 
Yerbőczy előtt, mint utána több törvény keletkezett, melyek a törvénynek 
szokás által való megrontását kárhoztatják. így Mátyás YI. decretum. beveze- 
tése 1. §. II. Ulászló 1507: 8. 1543: 31., 1582: 1., 1687: 6. 1723: 15. stb. 

De mai nap is áll az, hogy a törvény keletkezésének indoka bizonyos 
életviszonyokban, állapotokban, vagyoni, közgazdasági stb. előfeltételekben 
rejlik. Ha azonban ez előfeltételek megszűntek, illetve megváltoztak azok az 
állapotok, melyekből a törvény kiindul, akkor a törvény hatálya is meg- 
szűnik, mert tárgytalanná vált ; vagyis az államakarata megszűnik hatni, 
mert rendeltetését elvesztette. Ilyen esetekben is szabatos eljárás az lenne, 
hogy a már tárgyát és czélját vesztett törvény, más törvénynyel helyeztessék 
hatályon kivűl, ha pedig ez még sem történik, az élet végzi el, a mit a 
törvényhozó elmulasztott. De e szerint a történt alakulásokból kiinduló 
szokásjog nem tekinthető olyannak, a mely törvényt ront, miután az uj viszo- 
nyok szabályozására az állam még nem nyilvánított akaratot s a szokásjog 
érvényre emelkedik, miután idevonatkozólag törvény nincsen. A szokásjognak 
az u. n. törvényrontó erejét tehát azzal magyarázzuk, hogy a törvény nem 
alkalmazható oly esetekben, melyekben alkalmaztatását az állam nem akarta. 



II. Ulászló alatt, elősegítve a belviszályok által, nagy jogbizonyta- 
lanság uralkodott. Különböző vidékeken különböző szokásjoggal éltek, 
gyakran egymással ellentétben levő jogszabályokat alkalmaztak, mi a jog- 
szolgáltatást nem kis mérvben megnehezité. 

A király ezen állapotnak véget vetendő, Verbőczy István ország- 
bírói itélőmestert a szokásjog egybegyűjtésére szólította fel, ki ís e meg- 
bízásnak »Opus trípartitum iuris consuetudinarii Regni Hungáriáé par- 

^) Verbőczy Hármaskönyvének javítása és átalakítása többször sürgetve lett, 
de eredmény nélkül. így különösen 1550-ben a 11. t.-czíkknek megfelelőleg a Hármas- 
könyv átvizsgálására egy bízottságot küldtek kí ; ez egy uj munkát készített »Quadri- 
partitum« név alatt, mely hivatva lett volna amazt pótolni, de érvényre nem emelked- 
hetett. — Továbbá Mária Theresía rendeletére a legfőbb ítélőszék decisíóiból kelet- 
kezett még egy gyűjtemény »Planum tabulare« czimmel, mely némileg a szokásjog 
természetével bir s a hatóságok által zsinórmértékül használtatott. 

tiumque eidem adnexarum« czimü munka készítésével tett eleget, anyagot 
véve a szokásjogon kivtil még törvényekből, kiváltságlevelekből ős egyes 
értekezésekből. Az 1514-ki országgyűlés e müvet átvizsgálta, helyeselte ; a 
király elfogadta s megerősitő záradékkal ellátta, de közbejött halála foly- 
tán kihirdetve nem lett és e miatt törvénynyé nem válhatott A szerző 
azonban 1517-ben közzétette és szokás utján csakhamar köztekintély ro 
emelkedett ; a Oorpus iurisnak része lett, a törvényhozás többször hasz- 
nálja, s reá mint kútfőre hivatkozik; sőt Erdély később (a Lipót-féle 
diploma 3-ik pontjában) országos törvényei közé sorolta, miután már több 
fejedelem (Báthory Endre, Rákóczy Zsigmond, Kemény, Apafi stb.) inau- 
gurális esküjével megerősitette. 

A mű » Hármaskönyv «-nek neveztetett el felosztása és a szerző által 
használt czim alapján. AH élőbeszédből és három részből. Az előbeszéd 
16, az I-ső rész 134, a 2-ik 86, a 3-ik rész 36 czimet tartalmaz. Az idé- 
zésnél a rész római számmal s a czim arab számmal jelöltetik. Pl. Hár- 
mask. II. 4. Ha az élőbeszédből idézünk, a rész helyett az élőbeszédet 
emiitjük. Pl. Hármask. Előb. 5. cz. 

12. §. 

2. A törvényszéki gyakorlat. 

A törvényszéki gyakorlat több fontos közjogot szabályozólag befo- 
lyásol: a személyes szabadságot, sajtó szabadságot; a kir. Ouriának dönt- 
vényei a választó jogot. E befolyás még jelentékenyebb lesz, ha a kir 
Curia fog Ítélni a kérvénynyel megtámadott képviselőválasztások érvénye 
felett, mint ahogy ezt az 1874: 33. t.-cz előirta, a mit azonban az ország- 
gyűlés bizonytalan időre elhalasztott. 

Megjegyzendő, hogy a jogtudósok véleménye, mint nevezni szokják, ma 
már jogforrásnak nem tekinthető, amennyiben nem teremt uj jogot, hanem a 
létező joghoz van kötve, azt magyarázza, természetét kifejti; egészen más 
volt jelentősége a római jogban. — Továbbá a gyakorlat sokszor a tudomány 
munkájához hasonlót végez, midőn pl. egyes jogi elvet határozott világos 
tartalomhoz juttat, vagy pedig a szokásjog részeként szerepel. — A Curia 
döntvényeire az 1881 : 59. t.-cz. intézkedik, hogy t. i. az igazságszolgáltatás 
egyöntetűségének megóvása végett a polgári joghoz tartozó vitás elvi kér- 
dések a m. kir. Curia polgári tanácsainak teljes ülésében döntessenek el ; s a 
hozott elvi határozatok ; döntvények az egyes ügyek elbírálásánál irányadók 
legyenek a Curia tanácsaira nézve, de az alsóbb bíróságokat nem kötelezik. Ebben 
különbözik a törvény a döntvénytől. Az 1883: 43. t.-cz. a közigazgatási 
bíróságot hasonló joggal ruházta föl s az 1881. évi november hó 1-én kibo- 
csátott ministeri rendelet ez intézményt a büntető ügyekre is kiterjeszté, 
valamint kiterjeszté a kir. táblára. 

13. §. 

A magyar államjog segédtanaí. 

A magyar államjog segédtanai alatt azokat a tudományokat értjük, 
melyek az államjog kellő méltathatását, megértését elősegítik. Ilyenek 
] . az áUam- és jogtörténet^ a mennyiben az államjog múltját, egyes 
jogi intézmények keletkezését, kifejlődését tárgyalják. 2. A politika tu- 
dománya^''') mely államélettel, intézményeivel czélszerüségi szempontból 
foglalkozik, és igy, midőn az államot megismerteti, az államjog megvilá- 
gitásához járul. A közjog abban különbözik a poKtikától, hogy az előbbi 
a már létrejött, tehát az élőjoggal foglalkozik, mig az utóbbi ama kutatá- 
saival, hogy az állam czéljait miképen érhetné el leginkább, a leendő 
jognak tesz szolgálatot. 3. A jogbölcselet^ mely a gondolkozó ész által 
helyesnek megismert jogelveket fejti ki ; nem tanit positiv jogot, hanem 
az emberi életviszonyok megismerését az igazság kívánalmai szerint, a 
jogalkotás szempontjából közvetíti. 4. A statístiJoa, az államok számokban 
kifejezett állapota, mely tehát egyes intézmények elbírálásánál, felállítá- 
sánál veendő figyelembe. 5. Az egyéni és családi életet szabályozó magán- 
jog, miután a magánélet megismerésére vezet, a melynek közvetve a köz- 
jog is iparkodik szolgálni. 6. Az országgyűlési iromdnyoJc, melyek nyom- 
tatásban a rendek táblájánál 1790, a főrendek táblájánál pedig 1840 óta 
adatnak ki, a mennyiben a törvények keletke- zésének történetére felvi- 
lágositók. 

Alkotmányunk kellő méltatását még a nemzetközi jog és az európai 
alkotmányok ismerete is előmozdítja : az előbbi államunknak a többi álla- 
mokhoz való viszonyára magyarázó, az utóbbi pedig összehasonlításokat 
enged. 

14. §. 

A magyar államjog irodalma. ^) 

A magyar államjog irodalma egész századunkig inkább csak a tör- 
ténetre érdekes müveket tartalmaz. Sőt még napjainkban is ritka az olyan 
mű, mely az államjogi kérdéseket jogi szempontból tárgyalja. Ennek oka 



A hol fejlődött közjogi irodalom van, ott a politika tudományának az állam- 
életét megvilágitó tulajdonsága kisebb jelentőséggel bir az áUamjogra, miután az álla- 
mot saját körében is eléggé ismerheti ; ott eUenben, a hol az államjogi szak el van 
hanyagolva, mint pl. nálunk, ott a modern állam megismerésére majdnem az egye- 
düli forrás. 

«) L. bővebben Svarcz Gyula : Tanulmány a magyar államjogi irodalom ujabb 
termékeiről. (Magyar Igazságügy. 1887.) 

részint általános európai, részint specziális magyar viszonyokban talál- 
ható meg. 

A középkori hűbéri, sőt sokáig a rendi világban is a közjog termé- 
szetéből egészen kivetkőztettetik, mintegy a magánjog része lesz. Nem 
hogy önálló tanok fejlődhettek volna ki körében, hanem ellenkezőleg, egyes 
tételei, intézményei a magánjogi felfogásnak teljesen alárendeltetnek. 
A continensi államélet utolsó nagy szakában pedig, az absolutismus alatt, 
szintén csak a magánjog tudott tiszteleti*e és igy állandóságra szert tenni. 
Évezredes fejlődése olyan biztos alapot teremtett számára, hogy a kü- 
lönböző áramlatok foroghattak körüle, a nélkül, hogy ezt megingathat- 
ták volna. Egyes tételei dogmákká váltak és az idők folyamán annyira 
kicsiszolódtak, hogy Leibnitz elmondhatta, miszerint az észt fejlesztik és 
élesítik. De mi volt ez időben a közjog ? Ingadozó szabályok tömkelege, 
melyek néha változtak fejedelmi szeszély, önkény, de mindig megváltoztak 
a pillanat politikájának kívánalma szerint. Már magában nagy föladat 
volt e sokszor titokként őrzött rendeletek, vagy a partikuláris jogélet 
bizonytalansága köréből a positív jogot kiböngészi s mert állandóságát 
mi sem biztositá: ugyan ki vállalkozott volna általános jogi elveken 
nyugvó rendezésére, fejtegetésére? megelégedtek, ha a szabály politikai 
indokolását adhatták, ha azt földíszítették az elvont állambölcselet vala- 
mely divatos tanával és a mire különös súlyt helyeztek, ha a megelőző 
állapotokat ismertethették. Végre az irók nem képesek valamely közjogról 
szólani, hogy ne adják annak bölcseleti elméletét, politikai czélszerüségét. 
vagy hogy meg ne kisértsék történeti fölvezetését egész az őskorig. 

Sőt hasonló jelenségekkel találkozunk a nem absolut államokban is. 
melyekben az alkotmány erős alapokon nyugszik ; s mint AngKában, Len- 
gyelországban és nálunk, a közjog összenő a nemzet életével s annak meg- 
sértése, emez elleni támadásnak is tekintetik : erősebb a közjogi élet, de az 
irodalom pang. 

Az alkotmányosság anyaországaként tekintett Angliában egy ide- 
gennek, Montesquíeunek kellett figyelmeztetni az angol alkotmány saját- 
ságaira. ^) A lengyel államjogi irodalom csekély, selejtes voltát pedig 
Hüppe mutatja ki a lengyel alkotmányról irt nagy művében. 

Montesquieu fejtegetéseit az angol alkotmányról (Esprit des lois. XI. 6.) seliol 
sem fogadták olyan lelkesedéssel, mint Angliában, ugy annyira, hogy tévedéseiben is 
követték, a mi megint csak alkotmánj^uk hiányos ismeretére vall. Blackstone műve 
(Commentaries on the Laws of Eügland) majdnem egy századon keresztül az alkot- 
mány evangéliumának tekintetett, pedig nem egyéb, mint az angol jog feldolgozása 
Montesquieu tanai szerint. — Montesquieu ugyan merithetett Locke és Swift művei- 
ből, valamint 11. G-yörgy alatt a whigek és toryk szokásos röpirataiból, de azért hatá- 
rozottan kidomborított álláspontra csak ő helyezkedik. 

Nálunk még különös okok is hatottak ez irányban. Történeti alkot- 
mányunk századokon keresztül a legerősebb támadásoknak volt kitéve. 
Közjogi Íróinknak feladatát ez idő alatt nem képezhette egyéb, mint hogy 
a fenyegetett tételt védelmezzék s mert a jelen sérelmes, a vigasztalóbb 
múlthoz fordultak támaszért. A magyar alkotmány hosszú időkön keresz- 
tül csak papiron létezett és igy nagyobb szükség volt létének bizonyítása, 
ugyanazon és hasonló törvények újra és újra alkotása által, illetve mind- 
ezek folyton ismételt elősorolásával, semmint arra, hogy e törvények jogi 
szempontból concret esetekre feldolgoztassanak, melyekben használva nem 
igen lettek. E küzdelemben azután megszoktuk közjogunkat JciMrólag 
jogtörténeti alapon tekinteni s bár a figyelmeztetésben nem volt hiány, ^) 
kifejlődik a közéletünket jellemző ama conservativismus, mely minden uj 
tant, magyarázatot gyanakodva fogad, hajlandó benne valami alkotmány- 
sértést látni. 2) A közjog egész tudománya nem annyira az élő jog 
elemzésére, mint a történeti állapotok ismertetésére irányul ; nem ipar- 
kodik a fennálló szabályokat jogilag áthatni, hanem inkább a megelő- 
zőkkel fűzi össze ; ^) s igy azután nem is jut jogilag megállapított, biztos 
alaptanokra. — Jogi oktatásunk tárgyát a magyar közjog egész 1832-ig 
vagy éppen nem, vagy csak mellékesen képezte. 

Pancratz mondja már, hogy az élő közjog müvelése annyira el van lianya- 
golva, miszerint alig lehet benne tájékozódni (Tractatus etc). Majd meg Gustermann 
hangsúlyozza államjogunk irodalmának csekély értékét (Ungerisches Staatsrecht). 
Ujabban pedig Beöthy idézi és ismétli Vesselényi szavait : »van nálunk a magánjog 
tömkelegében otthonos, ügyvédi fogásokban avatott akármennyi, de olyan kevés, ki 
alkotmányunkról annyit tudna, a mennyit az utolsó polgárnak tudnia kellene* (Ma- 
gyar közjog. 1846.). Pauler panaszkodik, hogy mig a jogtudomány egyéb ágai elég 
ápolásra találnak, addig az államjogot nem müvelik rendszeresen (üj magy. múzeum. 
1851 — 2. I. és Adalékok a magy. jogt. történetéhez. A. k.). 6rrwwtí?aZá szerint a jog- 
tudomány nem a törvények birálatos tanulmányára, ujaknak alkotására, hanem a 
réginek ismeretére irányul (Régi Magyarország). Virozsil szerint egyes fontos alkot- 
mányi kérdések egészen elkerülik közjogi iróink figyelmét (ung. Staatsrecht). L. végre 
Schvarcz Gyula fentebb idézett tanulmányát és 1888. február 10-ki országgyűlési 
beszédét, valamint a szerző idevonatkozó értekezését a Budapesti Szemle 1888. deczem- 
beri számában. 

®) A régibb időre jeUemző Kollár Ádám esete, ki az által, hogy némely hagyo- 
mánya fölfogást az alkotmányos életről, valamint a Corpus Juris tartalmát birálat alá 
merte vonni (De orig. potestatis circa sacra), annyira magára haragitá a rendeket, 
liogy az országgyűlésen száműzetéséről szóltak, könyvét pedig Pozsony piaczán a 
hóhér által megégettetni határozták. 

3) Az állambölcselet hatása, mely a XVIII. század második felében egész Euró- 
pát lázba hozta s az idegen közjogi irodalmakban tért foglal, nálunk az értéktelen 
pamphlet irodalomtól eltekintve majdnem egy század múlva jelentkezik csak, s a positiv 
jog irodalmára ekkor is csekély. Ragaszkodtunk történeti alkotmányunk betűjéhez és 
nem törődtünk az abstrakcziókkal. 

De ezek az idők elmultak. A haladó czivilizáczió a jogérzetet általá- 
nossá tette s a köztudatban a közjog is megerősödött. A közjog alapelvei- 
nek megtámadása mind ritkábbá válik, s ha mégis előfordul, az egész 
állami élet szenved bele. Alkotmányos létünk pedig felszabadult minden 
külső nyomás alól. 

Ma már a tudomány az egyes tételeket nem hiában fejtegeti. A 
megvilágositott közjogi disciplinák e tudomány körén messze tul hatnak, 
esetleg uj jogszabályok alapjául szolgálhatnak. Sőt a jog a nemzetközi élet- 
ben is mind nagyobb tért foglal el. Institutiók tesznek erről tanúságot, 
mint a genfi conventio, a folyambizottság stb. 

A közjognak jelentőségre emelkedése a közjogi irodalomban is észre- 
vehető. A régi törvények gyűjteményét tartalmazó és a kormányok iránt 
alázatos hódolatot tanusitó munkák helyét ujak foglalták el; olyanok, 
melyek már nem elégesznek meg az anyagnak, inkább külsőleges össze- 
állitásával, hanem a közjogi viszonyokat a jog szempontjából fejtegetik és 
a közjognak, mint jogi tudománynak fejlődését mozditják elő. ^) 

II. A magyar államjog irodalma legrégibb és előkelő magaslaton álló 
müveként helyesen emliti Kiss, Yerhőczy Hármaskönyvét, mely számos köz- 
jogi szabályt részletesen kifejtve tartalmaz. — Ezt követik, bár több mint 
egy század múlva, Artner : »Dissertatio politico juridica de regno Hungáriáé < 
(Ttibinga 1624.) czimü müvével és Scködel 1629-ben kiadott dissertatióval a 
magyar alkotmányról : Disquisitio hist. pelit. de regno Hungáriáé. Mindkettő 



Ez irányban legnagyobb haladást a német irodalom tett. Körülbelül Gerber 
által megkezdve (Grundzüge eines System des Staatsrechtes. 1865.). Lahandnál jutott 
legmesszebbre (Staatsrecht des deutschen Beiches. II. k. 1888.), ámbár a többi német 
közjogiróknak is, mint : Schulze-GraevenüZj Bönne, Meyer, Seydél, Gierke, Gneistf 
Stein, Jelinek j Stoerkj Brie. Kirchenheim stb. nagy érdemei vannak, s az állam jogi 
életét egészen más világításba helyezték, mint ahogy a régi közjogi irodalom történeti, 
bölcseleti és politikai okoskodásával képes volt. De az olasz, franczia, angol közjogi 
irodalom is ez irányban halad vagy legalább törekedik. Sürgetik a közjognak, mint a 
jogtudomány egyik részének^ az idegen anyag kiküszöbölésével, rendszeres müvelését, 
így az olaszoknál különösen F. E. Orlando^ a messinai egyetem tanára különböző 
műveiben (SuUa necessita di una ricostruzione giuridica de diritto Costitutionale. 1887. 
— Prinoipii di diritto Costituzionale. Firenze, 1889. — L. még a »Magyar Igazságügy « 
1889. XXII. 1., 2. füzetét) ; a többi között azt mondja : a közjog művelői túlságosan 
bölcselők, történészek, politikusok, sociologusok, pedig mindenekelőtt jogászoknak 
kellene lenniök ; hibáztatjuk, hogy a többi tudományok szükséges közreműködésének 
ürügye alatt a közjogból mozaik müvet alkotnak. Az idegen anyag tegyen szolgálatot 
saját keretében s ne burkolja ködbe a közjogot. A francziáknál : Ducroq (Études de 
droit public. 1887.). J5owfín?/ (Études de droit constitutionel. 1888.). Az angoloknál : 
Dicey (Lectures Introductory. 1886), Sir TT. Anson (The Law and Custom of the 
Constitution. 1886.). Az angol irodalom jelen állapotáról lásd még Concha megjegyzé- 
seit (Újkori Alkotmányok. II. kötet). 

gyenge kísérlet. — Már kerekdedebb, bár még szintén felületes mü Lochnerneky 
1666-ban Tübingában közzétett munkája: »Facies iuris publici Hungariae.« 
Alaposabb Fancmtz müve : Tractatus polit. hist. juridicus jurispublici Regni 
Hungáriáé (Kassa 1668.). 

Ezután a háborús viszonyok miatt (Rákóczy-féle mozgalom, török 
háborúk, Mária Terézia háborúi) csak a XVIII-dik században találkozunk 
ismét rendszeresebb államjogi müvekkel. Megnyitja a munkálkodók sorát 
Bencsik: »Novissima diéta etc. sive propositiones academicae« (1722) czimip 
dolgozatával. Történeti és államjogi fejtegetéseket tartalmaz Beck Ágostnak : 
»Iuris publici Austriaci spécim. II. seu de Hungaria« czim alatt, 1752-ben 
kiadott könyve, mely 1790-ben, mint Jus publicum R. Hungáriáé jelent meg. 

Nagyobb hirre emelkedett Grossing Rudolp Ferencz 1786-ban meg- 
jelent közjoga: »Ius publicum E-egni Hungariae«, (Halle. 1786.) bár alkot- 
mányunkról hamis képet nyújt. Ezzel ellentétben valódi becscsel biró, rend- 
szeres dolgozat az, mely »Ius publicum Regni Hungáriáé « czim alatt 
Bosenmann-tól kiadva jelent meg, szerzője pedig Urményi József és Lakits 
Gryörgy kivonatolta. Az egész magyar államjogot világos modorban ismerteti, 
s különösen érdekesek az akkori viszonyokra tett megjegyzései. Szer érni 
László az államjogra vonatkozó törvényeket kivonatban közli : » Status pu- 
blici regni Hungáriáé. « Petrovich József zágrábi, Horváth Ignácz pozsonyi 
jogtanárok pedig befejezetlen közjogi müveket hagytak hátra. 

A XVIII-dik században egyes államjogi kérdések monographia-szerü 
művelésre is találtak. Ilyen értekezéseket adtak ki : Pserits, Bél M., Benczúr, 
a két Décsy, Haynóczy, Katona, Keresztúri, Kerchelich, Koppy, Kovachich, 
Pray, Reviczky, Schwartner : s mindenekelőtt Kollár Ádám ritka alaposságú 
dolgozatai említendők. 

A XVIII-dik század vége és a XlX-dik század eleje nem volt kedvező 
közjogi irodalmunkra. Ez időben ugyan néhány száz pamphlet megjelent, 
de mintha csak azért, hogy publicistikánk alacsony színvonaláról tegyen 
tanúságot, i) 

Komoly irányú, sok történeti adatot elősoroló mü Gustermannak német 
nyelven irt, teljesen be nem fejezett könyve : TJngerisches Staatsrecht. (1818.) 
A magyar alkotmányt tévesen fejtegeti, bár előszavában azt mondja: »müvem 
Írásánál ragaszkodtam II. József császár azon rendeletéhez, mely meghatá- 
rozza, hogy miként adassék elő a magyar államjog.* Az alkotmányt röviden 
tárgyalják még Miskolczy egri jogtanár, hallgatói számára irt vezérfonálban 
és Beöthy valamivel teljesebb kézikönyvben. 

Végre 1851-ben megjelent gr. Cziráky Antalnak felsőbb meghagyásra 
irt müve : »Conspectus iuris publici regni Hungáriáé. « Jogi érzékről épugy, 
mint alkotmányunk ismeretéről egyaránt tanúságot tesz. Fejtegetései ma is 
kiváló értékkel birnak, bár csak a rendi alkotmányt (tehát 1848-ig) tár- 
gyalja. — Kitűnő előtanulmányok alapján készült Vírozsilnak 1854-ben 
közzétett rendszeres és nagy kiterjedésű müve : »Ius publicum Regni Hun- 
gáriáé*. Fősuly ebben is a történeti magyarázatra van helyezve, jogi elem- 
zései nem mindig kielégítők ; a közjog körébe tartozó hasznos tudnivalóknak 



') E pamphlet irodalmat bemutatja Concha : Budapesti Szemle. 1882. és Ballagi : 
A politikai irodalom Mafryarországon 1825-ig. 

azonban egész tárházát tartalmazza. Nagy terjedelme folytán tankönyvnek 
alig volt használható, inkább forrásmunka az államjoggal foglalkozók szá- 
mára. Magyar (1861) ós német nyelven (1865) is megjelent. 

TJgyancsak államéletünk megnjulása elŐtt (1861) készült Récsi Emil- 
nek 1) »Magyarország Közjoga* czimü müve s nagy keletre talált. Az álta- 
lános elismerés meg is illette, mert, mint tankönyv, számos előnyt rejt magá- 
ban a fentebbi müvekkel szemben. Az egyes kérdéseket sok szellemmel 
magyarázza és elég érzékkel bir a lényegesnek a lényegtelentől való meg- 
különböztetésben. Alkotmányunk múltjára nézve, bár számokban, adatokban 
itt-ott téved, ma is előnyösen használható. — Cziráky müvét kivonatolják 
Hegedűs: Magyar közjog alapvonalai (1861, 1869, 1871) és Suhajda : 
Magyarország közjoga (1861). 

Jelenleg Korbuly-, Boncz- és Kiss-féle munkák forognak közkézen. 
Mindhárom tankönyvnek készült, ez érvényben levő államjog bemutatására. 

Korbuly : ^Magyarország Közjoga* négy kiadásban látott napvilágot. 
(1870, 1874, 1877, 1884.) Hazafias irányú munka, mely Récsi közjogát ugy 
az anyagbeosztás, mint az egyes kérdések kiterjedtebb fejtegetése által felül- 
múlja. Nagy hátránya azonban a felvett sok történeti, politikai, bölcseleti 
okoskodás, a jogi szabatosság rovására. Jogi meghatározásai ingadozók, 
magyarázatai gyakran homályosak. — Az államjog irodalmával nagy terjede- 
lemben foglalkozik. 

Bmcz » Magyar Allamjoga« 1877-ben jelent meg. Anyagbeosztásra 
inkább a régi Írókat követi. Czélja a jelenleg érvényben levő államjogot 
ismertetni s történeti részt csak annyiban vesz fel, a mennyiben a jelen meg- 
értéséhez szükséges. A törvényeket és rendeleteket rövid kivonatban közli, 
a nélkül azonban, hogy azok jogi elemeibe bocsátkoznék. Legértékesebb 
része a kormányzói hatalomról szóló. 

Kissnek »Magyar Közjog* czimü müve (4-ik kiadás Budapest. 1888.) 
anyagbeosztásra Korbulytól ugyan nem igen tér el, de szabatosság szem- 
pontjából felülmúlja. Bár e műnek is árnyoldala a bedolgozott túlságos sok 
történeti anyag, de e tekintetben is elég óvatossággal történt ki a választás. 
Az államjogi positiv szabályok megismerésére biztos kútfő, csakhogy a sza- 
bályok ritkán vannak benne feldolgozva. 

Végre ismeretes, bár leginkább csak külföldiek által használtatik 
Schuler-Libloy müve : »Das Ungarische Staatsrecht*, mely azonban néhány 
közjogi törvény közlésénél nem egyéb. 

E rendszeres müveken kivül ujabban még számos, közjogi kérdéseket 
tárgyaló müvek keletkeztek, melyek közül a következőket emiitjük meg : 

I. Bartál György nagybecsű müve : Commentariorum ad históriám sta- 
tus iurisque publici Hung. aevi medii libri XY. (Pozsony. 1847) ; jPo^/arassi .• 
Magyarhoni országos alkotmány főágazatai (Pest. 1861); Csillag GynleLi A 
régi magyar alkotmány s az 1848 és 1867 évek közjogi alkotásai (Pest. 
1871); >S'íi?amo/i ; Rendi országgyűléseink jellemzéséhez (Pest. 1869) ; Szé- 
chényi latYkn : Magyarország sarkalatos törvényei (Pest. 1864); Zdch Fe- 
rencz : A magyar birodalom statusjogi állása az ausztriai ház trónöröklése 



^) Cziráky, Virozsil és Récsyre vonatkozólag igen érdekes, habár inkább élet- 
rajzi adatokat közöl Pauler : Adalékok a hazai jogtudomány történetéhez. 

alatt (Pest. 1866); Fejér: De comitatibus Eegni Hungáriáé (Buda. 1848); 
Szahő Béla : A magyar korona országainak statusjogi és monarchiái állása 
(Pozsony. 1848) ; Kuncz lg. : Az állam főbb mozzanatai, tekintettel a magyar 
közjogra (Pécs. 1870); Knauz : II. Endre szabadságlevelei (Pest. 1869); 
Knauz : Az országos tanács és az országgyűlések története 1445 — 1452 
(Pest. 1860); Tisza ^klmkn \ A parlamenti felelős kormány és a megye- 
rendszer (Pest. 1865); Somsich : Magyarország és királyainak törvényes 
joga (Bécs. 1850), németül is megjelent; Bodnár: Nézetek az utasitási jog 
és a felelős ministeriumnak a megyei rendszerrel összeegyeztetése tárgyában 
(B. Gyarmat. 1861); Irinyi: Greschichte der Enstehung des 26 Gesetzartikel 
vOn 1791 (Pest. 1858); Schtvarcz Gyula: Tanulmányok a magyar közjogi 
irodalom ujabb termékeiről (Magyar Igazságügy. 1887); U. a.: Az európai 
monarchiák rendszeres alaptörvényeiről (Budapest. 1887. A k. kiadás); U. 
a.: A ministeri felelősség eredetéről (Budapest. 1888. A k. kiadás) ; IJ. a. : 
A királyi tanács felelőssége alkotmányunkban (Budapest. 1888). E csoportba 
sorozható még, mint a magyar közjogot általában érdeklő, Hajnik Imre 
müve: Magyar alkotmány és jog az Árpádok alatt (Pest. 1372) és Grünvald 
Béláé: A régi Magyarország (Budapest, 1888). 

II. Gr. Czírdky Ant.: Disquisit. h. de modo consequendi summum im- 
périum in Hung. (Buda. 1820) ; Salamon : A magyar királyi szék betöltése 
(Budapest. II. k. 1881); Foruhszky : Királyi tetszvény (Eger. 1868); Szé- 
chényi Isiykn : TJngarn und das Palatinat (Berlin. 1847); Franki Vilmos; 
A nádor és az országbírói hivatal (Pest. 1869); Gyiirky : Az országbírói 
hivatal kézi könyve (Pest. 1873); Kassai: A tárnokszék (Pest. 1848); 
Korhuly Imve : A báni méltóság (Pest. 1868); Hampel : A báni méltóság; 
Vdrady : A régi magyar zászlósságról való nyomozások (Pozsony. 1830); 
Fejér Gtyövgj : De baronibus E. Hung. (Buda. 1843) ; Török János : Magyar- 
ország prímásai (Pest. 1859); Toldy : Magyarország primásai (Pest. 1861). 

III. Országgyűlési emlékek (kiadja a m. tud. Akadémia) ; Orosz : Ge- 
schichte des ung. Eeichstages (Pozsony. 1836) ; Majláth : Der ung Eeichstag im 
Jahre 1830 (Lipcse. 1831); Konkoly Thege : Az 1840. országgyűlés (Pest. 
1847); Deák 'Fereucz : Követjelentés az 1839 — 40 országgyűlésről (Pest. 
1842); Szabó János: Oldallapok Zalamegye feliratához (Pest. 1821); Já- 
szay : A szab. kir. városok szavazatjoga az országgyűlésen (Pest. 1843); 
Botka: Czáfolat a városi szavazatok ügyében (Pozsony. 1844); U. a. : Az 
1843—4 országgyűlés időszakából néhány közjogi tárgy (Pozsony. 1844); 
Ney : Nézetek a káptalanok, apátok, prépostok szavazatjogáról (Pest. 1847) ; 
Pap Dénes: Az 1848, évi nemzetgyűlés (Pest. 1868); Pap Dénes: A par- 
lament Debreczenben 1849 (Lipcse. 1869). 

lY. Palugyay Imre: A megye-rendszer (Pest. 1844 — 47); Steger J. : 
Darstellung der rechte und rechtl. Gewonheiten der k. fr. Stádte in Ungarn 
(Bécs. 1834. 2. köt.); Chapl'g: A szab. kir. városok jogait érdekő oktatás 
(Pest. 1839); Szuhorits : A szab. kir. városok törv. igazai (M.-Ovár. 1839); 
Ludiviglh : A szepességi 16 városok pragmatikai története (Lőcse. 1842); 
Csutorás László : A vármegyei rendszer történeti fejlődése (Magyar Igazság- 
ügy. 1889); Hajnik: Az örökös főispánságok (Bpest. 1888); Ozorai József: 
Az egyházi vagy praediális nemesek (Esztergom. 1887). 

V. Erdélyi országgyűlési emlékek (kiadja a m. tud. Akadémia) ; 

Bedeas : 'Die Yerí&Btiung des Grosaftirstenthum Siebenbürgen (Bécs. 1844); 
Dózsa: Erdólyhoni közjogtan (Kolozsvár. 1861); Mikő : Erdély különválása 
(Pest. 1860); Gál: Az erdélyi s országos végzések foglalata (Kolozsvár. 
1837); gr. Kemény József: Über den wechselseitigen Scbutz vertrag der 
drei standischen Nationen Siebenbürgen (1846); h. Kemény Zs.: Az unió. 
törvényekről (Pest. 1861); Szilágyi: Az erdélyi unió (Pest. 1861); Fejér: 
Gallicziae et Lodomeriae cum regno Hung. nexus (Buda. 1843) ; Pray : 
Com. hist. de Bosniae. Serv. ac Bulg. tam Yalachiae ac Mold. et Bessarabiae 
cum R. Hung. nexus (Buda. 1849); Szalay : Magyarországi szerbtelepek 
államjogi viszonya (Pest. 1861); Stojdkovich : Staatsrechtliche Verbáltnisse 
der Serben (Temesvár. 1861); Császár: A fiumei kikötő (1842); Szalay: 
Fiume a magyar országgyűlésen (Pest. 1861) ; Jakab Elek : A magyar Fiume ; 
Botka: Fiumei kérdés (Budapesti Szemle. 1874); Badich : Fiume közjogi 
helyzete (Bpest. 1883). 

VI. A kapcsolt részekre vonatkoznak : Lticius : De Begno Dalmatiae 
et Croatie (Bécs. 1858) ; Skerletz : Fundamenta, quibus ostenditur tres infe- 
riores Slavoniae Comitatus semper ad iuris dictionem regni et bani Slavoniae 
pertinuisse (Pozsony. 1791); Engel: Staatsrechtlichen TJntersuchungen über 
Croatien (Geschicbte d. TJng. Reiches) ; Kerchelich : Notitiae praeliminaris 
de Regnis Dalm. Croat. et Slavoniae (Zágráb) ; Kussevich : De municip. 
iuribus et statutis R. Dalm. Croat. et Slavoniae (Zágráb. 1830) ; Bagovich- 
Josipovich: Deductio jurium univ. nob. campi Turopolya (Zágráb. 1833); 
Fejér: Series diplomatum Slavoniae ac Croatiae cum regno Hung. nexum ac 
relationes concernentium ; U, a. Slavoniae cum regno Hung. nexus et relatio- 
nes (Buda. 1839); Farkas Vukatinovich : Slavoniae etc. (Zágráb. 1848); 
Palugyay: Turmező (Pest. 1848); U, a.; A kapcsolt részek történelmi és 
jogi viszonyai (Pozsony. 1863); Gyurikovich: Verőcze, Szerém, Pozsega 
vármegyék stb. ; Z7. a. : De situ et ambitu Slavoniae et Croatiae ; Paur : A 
horvát nemzet legkorábbi viszonyai az Árpádokhoz (IS68)) Deák: Zágráb- 
megye körlevele és az egyesülés (Pest. 1861); Szalay: A horvát kérdéshez 
(Pest. 1861); Kvatemick : Hist. dipl. Verbáltnisse des Königr. Kroatien zu 
der ung. St. Stephans-Krone (Zágráb, 1861.) Knkuljevich: Jura Regni Dalm. 
Croat. et Slavoniae (Zágráb. 1861); Petrőczky : Das Selbstbestimmungstrecht 
von Dalmatien und Kroatien (Bécs. 1864); Pejakovich : Actenstücke zur 
Geschicbte des Kroat. Slav. Landtages (Bécs. 1881); Szilágyi: A magyar- 
horvát kérdés okleveles tára (Budapesti Szemle. XV.) ; Pesty : Száz levél 
Horvátországról (Budapest. 1885) a kapcsolt részek viszonyát helyes világi- 
tásban föltüntetö munka ; Pliveric : Das Verháltniss Kroatiens zu TJngarn 
(Zágráb. 1885) ; TJ, a. : Beitrage zum ungerich-kroatischen Bundesrechte 
(Zágráb. 1886); TJ. a.: Der kroatische Staat (Zágráb. 1887) a horvát álmo- 
kat törekedik bizonyítani. Ezeknek ellentmond Eggersdorfer : Der Kroa- 
tische Staat (Agramer Zeitung. 1886 234—5 — 6 — 7 sz.) ; Pauler : Horvát- 
Dalmátország elfoglalásáról (Századok 1884 — %)\ Pic : Der nationale Kampf 
gegen das ungerische Staatsrecht ; Csutorás : Horv. Slav. Dalmátországok 
etc. (Magy. Igazságügy. 1887); Jeszenszky : A társországok közjogi viszonya 
(Budapest. 1889). — Végre több történeti munka, különösen Horváth és 
Szalay müvei. 

VII. Az osztrák-magyar unióra vonatkoznak : 

Az osztrák-magyar unióra vonatkozó fejtegetéseket, részként, több 
eddig felemiitett mű tartalmaz. Ezekhez még a következőket adjuk : 

Deák Perencz : Adalék a magyar közjoghoz (Pest. 1865) ; Wolf : Die 
Geschichte der pragmatischen Sanktion (Bécs. 1850) ; Imrik : A pragmatika 
sanctio keletkezésének története (Pest. 1866); Biedermann: Die rechtliche 
Natúr der oest. ung. Monarchie. 1877; Juraschek : Personal und Realunion 
(Berlin, 1878); Ulhrich : Oesterreichisches Staatsrecht (Berlin. 1883); U.a.: 
Die rechtliche Natúr der Oest. ung. Monarchie (Bécs, 1880): Ugyanaz : Oeat, 
ung. Monarchie (Maquardsen Handbuch) ; Dantscher von Kollesherg : Oest. 
ung. Bundesstaat (Bécs. 1882); Jellinek : Lehre von den Staatenverbindungen 
(Bécs. 1884); Brie : Theorie der Staatenverbindungen (Stuttgart. 1886); — 
Szabó a »Magyar Igazságügy «-ben (1885), Tí^aííersow F. Arthur a »Fortnigthy 
Review«-ben hosszasabban értekeznek az osztrák-magyar unióról. Végre a 
50er<2;ó' is több értekezést közölt a » Budapesti Szemle« és a » Jogtudományi 
Közlöny « különböző számaiban. 

A terület. 

15. §. 

A területről általában. 

Államterület alatt a föld bizonyos határolt részét értjük, mely 
(jogilag) valamely állam kizárólagos főhatalmának van alávetve. A terü- 
let az állam fogalmával annyira összenő, hogy amint az állam egy, ugy 
területe is általában egynek és oszthatatlannak vétetik, a mit az alkot- 
mányok rendszerint hangsúlyoznak is. - Az állam területén minden 
személy és dolog az állam hatalma alatt áll, ha csak számukra az »Exter- 
ritorialitas« — mely az illetőt mintegy területen kivül levővé teszi - 
elismerve nincsen ; s a területen belől minden idegen hatalom működése 
ki van zárva. Az állam e jogait nevezzük területi felségjogoknak. 

I. A területi souverainitás teljes mértékben kiterjed az állam területe 
által körülvett tavakra, folyókra. l)e már a több állam területét érintő folyó 
(pl. a Duna), vagy a nyilt tenger más szabályok alatt állanak. Az előbbiek 
az államok nemzetközi egyezkedése által szabályoztatnak. A nyilt ten- 
ger pedig szabadnak vétetik olyan értelemben, hogy egy állam sem mono- 
polizálhatja, s nem tartozik valamelyik kizárólagos hatósága alá. De a tenger 
azon része, melyet a parttól megvédni lehetséges, tehát egy ágyú lövésnyire, 
a nemzetközi gyakorlat szerint, az illető állam területi felségjogai alá tarto- 
zónak tekintetik. Miután pedig ez ma bizonytalan távolság (különböző az 
ágyuk hordereje), helyette 5 kilométer számíttatik az államhoz, a minek 
különösen a halászat, rendészet és igazságszolgáltatás szempontjából van 
jelentősége. Legújabban pedig, 1882. május 6 án, Németország, Franczia- 
ország, Anglia, Hollandia, Dánia és Belgium szerződést kötöttek, hogy a 

A jog szempontjából megkülönböztethetjük még az államterületnek részeit 
a szerint, amint valamely közhatóságnak külön cselekvési terét képezik. így szólha- 
tunk tartományi területről, mely, ha autonómiával, törvényhozási joggal bir, e törvé- 
nyeknek illetőségi területe is lesz ; továbbá közigazgatási (megye, város, község), tör- 
vénykezési, pénzügyi stb. területekről. 

parttól három geographiai mérföldön csak illető állam alattvalói birnak halá- 
szati joggal ; a mi a fentebbivel körülbelül egyezik. 

n. A területi felségjog tisztán közjog ős igy össze nem tévesztendő a 
magánjogi tulajdonnal, a korona főtulajdonával, vagy a fiscusnak jogaival. 
A magánjogi felfogás ide vonatkozólag az egész középkoron keresztül, sőt 
még azon tul is sokáig igen divatos volt s innen maradt a nemzetközi szerző- 
désekben a terület átengedésénél szokásos záradék : »minden souverainitással 
és tulajdonnal (en toute souverainete et proprieté). — A területi felségjog, 
mint láttuk két irányban, positiv és negativ irányban nyilvánul. Az utóbbi 
abban áll, hogy az adott területről minden idegen hatalom működése ki van 
zárva ; s ezt tekinthetjük nemzetközi oldalának. Positiv részét pedig az 
képezi, hogy a főhatalom a területen levő minden személylyel és dologgal 
szemben érvényesülhet és igy magát a területet czéljaira szabadon felhasz- 
nálhatja, vagyis ebben korlátokat csak maga állithat föl. 

Megjegyzendő, hogy előfordul ugyan néha, valamely területnek több 
állam által való közös birtoklása, az u. n. condominiuma. Ilyen nálunk 
Bosznia és Herczegovina,^) Magyarország és Ausztria közt fennálló speczialis 
viszony folytán. Ezek azonban ritka kivételes esetek, mindig különös okokból 
keletkezettek, ugy hogy az általános szabályt nem döntik meg. S ez az álla- 
pot is csak ugy tartható fenn, ha az államhatalom vagy szigorúan megoszta- 
tik (condominium pro partibus divisis), vagy ha az államok a főhatalom egy- 
séges gyakorlására valamely módot találnak. A condominiumban tehát több 
állam ugy szervezkedik a működésre, hogy a főhatalom oszthatlan, egységes 
természete érvényesülhessen, ellenkezőleg beáll az anarchia. 

III. A területenkivüliség jelentősége abban rejlik, hogy az illető az 
állam hatóságai, különösen a rendőri és birói hatóságok alól ki van véve. A 
nemzetközi gyakorlat szerint ilyennel birnak a külföldi uralkodók, idegen 
államok diplomácziai képviselői a hozzájok tartozó családtagokkal és sze- 
mélyzettel egyetemben ; valamint kiterjed még az általuk birt ingó javakra. 
De az általuk belföldön birt ingatlan, miután ez az államterület része, nem 
vonható ki az államfelség alól (1. az 1815. bécsi és az 1818. badeni congressus 
határozatait). Továbbá nálunk a területenkivüliség esetről-esetre, mintegy 
kiváltság által külföldi fejedelmi házak belföldön lakó tagjaira is kiterjesz- 
tetett, így a souverain Lichtenstein berezegi család, a Bourbonok idősebb 
ága, a hannoveri kir. család, stb. tagjaira (Nagy Fer : A polg. törvénykezés 
rendje). A külföldi államok consulai azonban, bár némely mentességben és 
kiváltságban részesülnek, a területen kivüliség jogával nem birnak. 

16. §. 

I. Á magyar államterület történeti yáltozásaiban. 

A magyar államterület kérdésénél történeti szempontból a követ- 
kező részeket különböztethetjük meg: 1. az anyaterületet, mely honfogla- 
láskor jutott őseink birtokába, s melyen a magyar állami élet kifejlődött ; 



ErK^l alább részletesen. 

2. az anyat^rületbol kivált részeket, melyek részint elszakadtak az anya- 
területtől, részint eltérő politikai szervezetet nyertek ; s végre 3. azokat, 
melyek később ismerték el a magyar korona főhatalmát. 

17. §. 

A) Az anyaterfilet. 

Őseink a TX. század véfje felé Kr. u. azon fiildtorületen, mely a 
Kárpátoktól az adriai partr>kifí, Erdélynek Moldva-felőli határaitól kez- 
detben az Enns folyóig, majd csak a Lajtáig, észak-nyugaton pedig a 
Morva folyóig terjed, alapitották az egységes magyar államot. ^) 

Már keletkezésekor a területi integritáson kivül, bizonyos politikai 
integritással is birt, mely később, :i törzsfőnökök hatalmának megszűnésé- 
vel, még teljesebbé vált. S nem is lett megsértve mindaddig, mig a magyar 
állam hatalmas volt. Egyes részek ugyan, a viszonyoknak megfelelőleg, 
külön kormányzók alatt állottak Erdély, a temesi grófság, a régi Szla- 
vónia de azért életök az alkotmány keretén belől folyt s még a szoro- 
san vett autonomicus tartomány külön állásával sem birtak. Amint azon- 
ban az állam hatalma csökkent, számos változás jött létre. 

Erdély elszakad a magyar koronától s több magyar megye, az u. n. 
partium csatoltatik hozzá; a török betörések megakadályozása szempont- 
jából az ország egész alsó része, határőrvidékként, katonailag szervezte- 
tik ; tévedésen alapuló névcsere folytán az ország auyaterületéből alakul 
Horvátország, mint autonóm tartomány, a melylyel később a szomszédos 
magyar megyék Szlavónia név alatt összeköttetnek és hasonló jogállást 
nyernek : végre az ország déli része, mint szerb vajdaság és temesi hánsáq, 
alkotmány ellenére, külön politikai szervezettel ruháztatik fel. 

18. §. 

B) Az anyateriiletbdl kivált részek. — 1« Erdély. 

Az ország déli vagy, mint krónikáink nevezik, erdőn tuli részét 
honalapitáskor a hét vezérek egyike, Töhötöm foglalta el s kezdetben, 

Valüszinü ugyan, hogy honfoglaló őseink hódító csatározásaikat az Adria 
partjaira is kiterjeszték, mint a névtelen jegyző mondja, Bulcs, Lehel és Botond Hor- 
vátországot egész Spalatóig meghóditák. De véglegesen e terület mégis csak a XIT. 
század elején lett az ország kiegészítő része, mint Horvát-Dalmátország. — Továbbá 
az első vezérek hatalma a mai Ausztria területére is kihatott ; t. i. egy keskeny vonal- 
ban az Enns folyón tul fekvő Konzillechig. De e terület elveszett, mielőtt a magyar 
állani consolidálódott volna. 

«) A mohácsi vész után az ország egyik részéből Erdély alakul, mint fejedelem- 
ség, egy másik a török tartománya ós csak a harmadik rész, a legkisebb, néhány vár- 
megyéből álló keskeny szalag képviseli a magyar államot. 

inegíelelőieg az akkor divatozó törzsszervezetnek, némileg különállásba^ 
tartotta. — Midőn azonban szent István a törzsfők hatalmát megtörte, 
Erdély is szorosan az országhoz lett fűzve. ^) Az erdőn tuli terület mind 
törvényhozás, mind igazságszolgáltatás tekintetében a magyar állam 
kiegészitő része volt s a király által kinevezett, utasitással ellátott vajdák 
által kormányoztatott. — Tulajdonképen három közigazgatási kerületet 
képezett, különböző közigazgatási rendszerrel: a székelyekét a székely 
ispán alatt, a szászokét a szász gróf alatt s a magyarokét közvetlen a vaj- 
dának alárendelve ; s csakis belügyeire, mint a központtól távol eső, alkot- 
hatott a törvény korlátai közölt szabályokat. Országnak nem neveztetett, 
nem volt czimere, a királyi czimek közt nem fordul elő. 

A mohácsi vész után a magyar állam két részre szakadt. Az egyik 
rész habsburgi Ferdinándot választotta királylyá, a másik rész, melyhez 
Erdély is tartozott, Zápolya Jánosnak hódolt. E szétválás, a nagyváradi 
egyezmény daczára, Zápolya János halála után is megmaradt : hivei fiát, 
János Zsigmondot királylyá választották ; s Erdélyt, valamint a hozzá 
csatlakozott s Gryula-Fej érvárról kormányzott magyar megyéket uj ma- 
gyar választófejedelemséggé decretálták Tordán, 1556-ban. E határozat 
János Zsigmond halála után, ki kezdetben még mint magyar király ural- 
kodott, tényleg megvalósult, midőn az erdélyi rendek Báthory Istvánt, 
1571-ben, fejedelemmé s a magyar részek urává kiáltották ki. 

Ettől fogva Erdélyt nemzeti fejedelmek kormányozták, rendszerint 
a török porta fenhatósága alatt, és csak 1687-ben sikerült I. Lipót király- 
nak a magyar korona fenhatóságát ismertetni el. Apafi Mihály fejedelem 
halála (1690) és ifjabb Apafinak a fejedelemségről történt lemondása 
után pedig a magyar király lett Erdély fejedelme. De bár a Habsburg- 
házból származó fejedelmek elismerték, hogy Erdélyt a magyar korona 
jogczimén birják, mégis Erdély külön állása egész 1848-ig megmaradt ; 
sőt Mária Therézia Erdélyt nagyfejedelemség czimével ruházta fel, hogy 
igy a válaszfalat magasabbra vonja. 

Az 1848: pozsonyi 7-ik s a kolozsvári 1.. tör vény czikk kimondták az 
uniót, annak hangsúlyozásával, hogy Erdélynek mindazon kiváltságai és 
tr>rvényei megerősittetnek, melyek az egyesülést nem akadályozzák és a 
nemzeti szabadságnak, jogegyenlőségnek kedveznek, de végleges keresztül- 
vitele az 1848 /9-et követő események folytán elmaradt. Erdély az absolut 
rendszerben külön koronaországgá szerveztetett ; 1860-ban pedig külön 
kanczelláriát és főkormányszéket kapott s 1863-ban részére uj választási 
törvény octroyáltatott. Ennek alapján összejött országgyűlés elfogadta az 

Béla király névtelen jegyzője XXV. 

októberi diplomát, az 1 86 1-iki februári pátenseket s az osztrák reichsrathba 
követeket küldött. De már 1865-ben a régi választási alapon uj ország- 
gyűlés hivatott efíybe s ez az uniót, illetőleg Erdélynek Magyarországba 
való bekebelezését sürgette; 1867-ben az erdélyi kanczellária feloszlatta- 
tott és Erdély kormányzata a magyar ministeriumra lett bizva. Végre 
az 1868 : 43. törvényczikk az uniót kimondotta újra és a következőképen 
szabályozta : 

1. A törvényhozást Erdélyre nézve is kizárólag a magyar ország- 
gyűlésen, melyen Erdély is képviselve van, gyakorolandják ; 2. a kormány- 
zás az erdélyi területre nézve is a magyar felelős ministerium által törté- 
nik; 3. azon törvények alkalmazása, melyek az egyesülést megelőzőleg 
Magyarország külön országgyűlésén alkottattak, a mennyiben szükséges 
lesz, az erdélyi területre törvényhozás utján fognak kiterjesztetni ; 4. az 
1848: jíozsonyi 9. törvényczikk 1-ső és a 12. törvényczikk 6-ik §-ának 
érvénye, az erdélyi megszüntetett urbériségekért s tízedekért kiadott vagy 
kiadandó földtehermentesitési államkötvények biztositása végett, Erdélyre 
is kiterjesztetik; 5. Erdély mindazon törvényei, melyek az erdélyi területen 
és a régente u, n. magyarországi részekben a bevett vallásfelekezetek, egy- 
házak és egyházi hatóságok vallásgyakorlati s önkormányzati szabadsá- 
gát, jogegyenlőségét, egymásközti viszonyait, hatáskörét biztositják, sér- 
tetlenül fentartatnak ; egyszersmind a görög és örménykatholikus, vala- 
mint a görög-keleti egyházakra is kiterjesztetnek. Kimondatott végül, 
hogy ő felségének, Erdély nagy fejedelme, székelyek ispánja (grófja) 
cziméből az unióra semminemű hátrányos következtetés nem vonható. 

Az 1870: 42. t.-cz. az erdélyi magyar és székely részek közigazga- 
tását (törvényhatóságokat) a magyarországi törvényhatóságok mintájára, 
egy és ugyanazon elvek alapján szervezi. A királyföld (szászfold) - 
eltekintve, hogy a szászegyetem gyűlése az 1868: 54. t.-cz. folytán többé 
bíráskodást nem gyakorolhatott egyelőre particuláris jogaival külön- 
állásában megmaradt; mígnem az 1876 : 12. és 33. t.-cz. ezt is megszünte- 
tik és kimondják, hogy a királyföld részint tisztán, részint más erdélyi 
részekkel egyetemben megyékké alakíttatott, s hogy a szászok grófjának 
(aKspánjának), mint a szász egyetem közgyűlése elnökének czime az ujon 
alakított Szebenmegye főispánjára száll, s a szász egyetem jövőre csak 
mint a közművelődési hatóság fog szerepelni, vagyona csak közművelődési 
cz okra fordítható. 

Ezzel megszűnt a százados különválás ; Erdély teljesen, területileg 
és politikailag, az anyaországba bekebeleztetett. llgy, hogy ma még föld- 
rajzilag sem tekinthető külön területnek, miután az uj területi beosztás 
alkalmával (1876 : 33. t.-cz.) régi erdélyi részekből és magyar földből ala- 

kittattak megyék. — Erdély különállása alatt külön törvényeket alkotott. 
E törvények az »Approbata Oonstitutio* és »OompillataOonstitutio«-féle 
gyűjteményekben (1540—1669.) foglaltatnak; a később keltek pedig, mint 
»articuli novelláres« és »articuli provisionales« ismeretesek. De Erdély- 
nek Magyarországba történt bekebeleztetésével mindezek legnagyobb- 
részt csak történeti jelentőséggel birnak. 

19. §. 
2. A »Fartium.« 

Erdély különválásakor szomszédos magyar részek is csatlakoztak az 
uj fejedelemséghez, s a nemzeti fejedelmek kormánya alatt kevesebb vagy 
több magyar vármegye mindig hozzá tartozott midőn pedig később a ma- 
gyar király főhatalma alá került, a magyarországi vármegyék az anyaállam- 
hoz visszacsatoltattak, Kraszna, Középszolnok és Zaránd megyék. Kővár 
vidéke, Zilah városa kivételével, melyek az 1693 1733-ig terjedő időtől 
eltekintve, továbbra is, egész 1848-ig Erdélyhez tartoztak. B megyék ma- 
gyar részeknek, »Partium«, neveztettek s innen az erdélyi fejedelem czime 
volt: s>Princeps Transylvaniae et partium Hungáriáé Dominus«. A ma- 
gyar országgyűlés a visszacsatolásért többször szót emelt (1741., 1764., 
1836-ban), valamint ezt több törvényczikk is sürgeti (1741: 18., 1792: 
11., 1836: 21. t.-cz.), de sikertelenül; mig végre az 1848: 6. t.-cz. elren- 
deli, hogy » Kraszna, Középszolnok, Zarándmegyék, Zilah városa és 
Kővár vidéke a jelen törvénynek azon törvényhatóságokban való kihirde- 
tése napjától minden tekintetben Magyarország elválhatlan kiegészitő 
részeit képezzék«. - Az 1848/9-ki események következtében e részek 
ismét a külön kormányzott Erdélyhez lettek csatolva és csak az alkotmá- 
nyos élet helyreálltával kapcsoltattak vissza az anyaállamhoz. Iskoláik, 
egyházaik azonban a régi egyházi hatóságaik alatt maradtak. (1868; 
43. t.-cz.) 

20. §. 

3. A temesi bánság ós szerb vajdaság. 

A mai Temes, Torontál, Krassó-Szörény megyék és vidékök terü- 
lete a honalapítás idejében került a magyar korona alá, s egész a mohácsi 
vészig, mint az államnak kiegészitő része szerepelt. A XV. századtól 
ugyan néha-néha honvédelmi szempontból alsó vidékei kapitányok, ille- 
tőleg temesi grófok alatt állottak, de e viszony politikai különéletre 

Tgy Báthory, Bocskay, Bethlen idejébeu Abauj, Beregh, Borsod, Szabolcs, 
Szatmár, Sáros, üug, Ugocsa, Zempléu, Kraszna, Középszolnok, Kővárvidéke stb. 

3* 

nem vezetett. A mohácsi vész után pedig az eralitett megyék a török ura- 
lom alá jutottak. 

A passaroviczi békekötés folytán (1718) a magyar király vissza- 
kapta e területet, de az államba nem kebeleztetett be, hanem a bécsi kor- 
mány által, »temesi bánság czimmel« 11 vidékre lett osztva és a Temesvá- 
ron székelő bánsági igazgatóság által katonailag igazgattatott. Mária 
Theresia alatt 8 vidék kivétetett a katonai kormányzás alól és absolut 
módon Bécsből kormányoztatott, a többi háromból pedig a bánsági kato- 
nai határőrvidék alakittatott. 

Az országgyűlés többször felszólalt ez alkotmányellenes állapot 
miatt, mignem az 1741 : 18. t.-cz. értelmében a polgári kormányzás alatt 
levő 8 vidék Temes, Torontál, Krassómegyékre osztva, visszakebeleztetett. 
A forradalom után azonban ismét el lett szakitva és Bács-Bodrogmegye, 
valamint Szerémmegye rumai, illoki járásaival egyetemben » szerb vajda- 
ság és temesi bánság« elnevezés alatt az 1849. évi november 18-án kelt 
nyilt parancscsal külön koronaországgá szerveztetett, Ausztria kormányá- 
nak közvetlen alárendelve. Végre 1860-ban az októberi diploma kibocsá- 
tása után e megyék Magyarországhoz csatoltattak, Szerémmegye emiitett 
két járása pedig Szlavóniához. 

21. §. 

4. A katonai határőrvidék. 

Már a mohácsi vészt megelőzőleg II. Lajos király a régi Horvát- 
ország több erősségét — Zeng, Knin, Szkradin, Klissa, Kruppa, Likká, 
Osztovicza — kénytelen volt sógorának Ferdinándnak, a későbbi magyar 
királynak átengedni, ki ezeket német katonai őrséggel látta el s a lajbachi 
kapitány parancsnoksága alá helyezte. A mohácsi vész után a régi Horvát- 
országból megmaradt csekély rész, hozzá véve némely területet a szomszéd 
sziavon földről, a török támadások meggátlására szintén katonai végvidékké 
szerveztetett, Károly- Városban székelő parancsnokság alatt. Ugyancsak 
e czélból a régi Szlavónia, a mai Horvátország területén is alakittatott 
katonai őrvonal, melynek parancsnokai előbb Kapronczán^ majd Varas- 
don székeltek. 

Rudolf alatt tovább húzták a katonai határvonalt. Az Unna és 
Kulpa közti rész, petrinai végvidék elnevezéssel, a varasdi generalatusság- 
hoz csatoltatott. Majd Szlavóniának közvetlen a Kulpa körüli része ala- 
kittatott katonai határőrvidékké s a petrinai véghely hozzácsatoltatván, a 
horvátországi bán parancsnoksága alá helyeztetett. Sőt Mária Theresia 
alatt, midőn a határőrvidék szervezete megerősíttetik, a régi Valkó, 
Szerém, Verőcze megyék területén is katonai őrvonal alakul. 

A XVIII. század elején Magyarország déli részein a törököktől 
visszavett teriilet szerveztetett, az u. n. bánsági határörvidékJcé, Sőt 
Erdély határán is, 1763-ban, székely és román határőr ezredeket állí- 
tottak fel. 

A határőrvidék belső szervezete sok változáson ment keresztül, míg- 
nem I. Ferencz 1807-ben aug. 7-én kiadott rendeletével állandóbb formá- 
ban szabályozta. E rendeleten az 1850. május 7-én kiadott pátens több 
korszerű változtatást tett, a nélkül azonban, hogy az intézmény lényegét 
megtámadta volna. 

A határőrvidék ezredekre osztatott. ^) A földbirtok, eleinte hűbéri 
természetű, később a házközösség tiszta tulajdona lett (1850) a katonai 
kötelezettséggel szoros összeköttetésben, ^) és az egész terület katonailag 
kormányoztatott. 

A török hatalom gyengülésével és az általános védkötelezettség 
elfogadásával a határőrvidéki szervezet fölöslegessé vált, s mind többen 
sürgették e területnek az alkotmányos polgári kormányzásba való bevéte- 
lét. Ennek folytán az erdélyi, román és székely ezredek már 1851-ben fel- 
oszlattattak, de a határőrvidék többi részének polgárosítása csak 1871-ben 
indult meg. Általában mondhatjuk : a katonai határőrvidék azon területhez 
csatoltatott, a melyből vétetett. A visszacsatolás kir. rendelettel (1871. 
június 8. és 1872. június 9-ről) kezdem ényeztetett és ugyancsak királyi 
(1878. június 15., augusztus 8. stb.), víilamint ministeri rendeletekkel foly- 
tattatott, miután az alkotmányos állapotba való visszatérésre nem szük- 
séges uj törvény ; de megtörténte az alábbi törvényekbe czikkelyeztetett. 

A délmagyarországi bánsági határőrvidékből alakíttatott Szörény- 
megye ; ^) a többi rész Temes, Torontál, Krassó és Bács-Bodrogmegyékbe 
kebeleztetett, Pancsova ^) város pedig önálló törvényhatóság lett. E vál- 
tozás az 1873 : 27 30. t.-czikkbe iktattatott, több kiváltságos joggal egye- 
temben. 

A horvát-szlavón liatárőrvidék polgárosítása szintén 1871-ben vette 
kezdetét, de csak 1882-ben fejeztetett be. Az 1871. június hó 8-án kelt 

M A legutóbbi szervezel szerint (1850) a magyar és horvát-szlavón határőrvidék 
584 mértföldnyi terjedelemmel két főparancsnokság alatt állott : 1. zágrábi főparancs- 
nokság tiz ezreddel ; temesvári főparancsnokság a négy bánsági ezreddel, valamint a 
csajkások zászlóaljával. Az erdélyi határvidéken 2 székely és 2 román gyalog, 1 szé- 
kely huszárezred volt szervezve. 

A házközösség belszervezetét részletesen ismerteti Korbuly : Magyar Közjog. 
Később Krassómegyével egyesittetett. (1880 : 55.) 
*) Az 1873 : 27. t.-cz. ugyan még Fehértemplom és Karánsebes városokat is tör- 
vényhatósági jogokkal ruházza föl, de már az 1876 : 20. t.-cz. e jogáUást megszünteti, 

legfelsöbl) határozat alapján a varaad-szt-gyíJrgyi és varasd-kőrösi ezred- 
területből, valamint az eddig határőr vidéki kapcsolatban volt Bellovár 
községből és Ivanic erőd területéből, Bellovármegye czimmel, önálló tör- 
vényhatóság szerveztetett ; továbbá Zeng városa az ogulini határőr ezred- 
ből kiválasztva, polgárosittatott s szabad királyi kikötő várossá lett, Szi- 
szek falusi község pedig a második határőr ezredtől kőrösmegyei Sziszek 
városába kebeleztetett. 

A horvát-szlavón határőrvidék többi része szintén kivétetett a kato- 
nai kormányzás alól, de nem foglaltatott a horvát-szlavón közigazgatási 
rendszerbe, hanem ideiglenes szervezetet nyert. Végre az 1881. július 
15. és deczember 15-én kelt rendelettel e részek bekebelezése is megtör- 
tént és az 1882 : 40. t.-czikkbe iktattatott. Ez időtől fogva csakis bizo- 
iiyos jog folytonosságon nyugvó különállással birt, a mi leginkább a 
pénzügyeknél mutatkozott. Mindaz a kedvezmény u. i., mely a határőr- 
vidéki lakosokat adóztatás, dohányültetés, dohány- és sóvétel tekiutetében 
megillette, további intézkedésig fentartatott. - Az 1886: 37. t.-cz. azon- 
ban a volt magyar és a horvát-szlavón határőrvidéki részekben a még 
fennálló külön adókat hatályon kivül helyezi és helyettök csekély eltéréssel 
a rendes állami adótörvényeket lépteti életbe. 

22. §. 

Sichdhurg Jcerülete és Marienthal Tcözsége, (Folytatás.) 

A határőrvidékhez tartozott Sichelburg kerületére és Marienthal 
községére a szomszédos Krajna herczegség tart igényt, másrészről meg 
Magyarország követel egyes, kisebb terjedelmű határőrvidékeket, melyek 
jelenleg Ausztria egyik-másik tartományához csatolvák. Ez okból az 
1872 : 4. t.-cz. szerint, a határőrvidék polgárositásával egyidejűleg a határ 
is szabályozandó lett volna, de miután ez nem volt teljesíthető, az 1881. 
évi július 15-én kelt legfelsőbb rendelet a fentebbi kerület és község pol- 
gárosítását a határszabályozás ügyének megtörténtéig függőben tartja és 
kormányzását ideiglenesen a bánra bizza. Hovátartozását, illetve az egész 
határszabályozási ügyet a két állam egyezményileg, törvényhozás utján 
fogja eldönteni. 

23. §. 

5. Horvátország és Szlavónia. 

A mai Horvátország és Szlavónia, mint autonomicus tartományok, 
Horvátország csekély részétől eltekintve, tévedésen nyugvó névcsere foly- 

tán a XVIII. században szintén az anyaállam területéből alakultak. — 
Miután azonban e terület jelenleg is külön politikai testet képez az állam- 
ban, történetét és jogállását a tényleges terület fejtegetésénél fogjuk 
ismertetni. 

24. §. 

C) A később hddított részek. 

A magyar korona fenhatósága alatt állott területnek másik alkat- 
elemét azok a részek képezték, melyek — önkénytes vagy kényszeritett — 
hódolás folytán, később jutottak a magyar állammal összeköttetésbe. Ezek 
ismét két kategóriába sorozhatók. 

Némely államok u. i. elismerték a magyar korona fenhatóságát, a 
nélkül azonban, hogy a magyar állammal szorosabban egyesültek volna. 
Ezeket az összeköttetés hűbérszerü jellegétől, a korona hűbéres államainak 
nevezzük. Ilyenek voltak Bosnyákország (Eáma), Szerbia, Bolgárország, 
Lodomeria, Galiczia, Moldva és Oláhország (Kumánia). 

Más területek pedig a magyar állammal állami közösségbe léptek, 
tartományaivá, kiegészitő részeivé lettek. Úgymint a régi Horvátország, 
Dalmátország és Fiume. 

25. §. 

1. Az u. ü. hűbéres (alávetett, mellék) országok. 

A magyar koronához, egész a mohácsi vészig, több olyan állam tar- 
tozott, melyek, mint mondottuk, nem egyesültek vele az állami életre, 
hanem főhatalmának voltak alárendelve. Megmaradtak ősi szokásaik mel- 
lett, nemzeti fejedelmeik alatt ; s a magyar törvény, igazságszolgáltatás, 
kormányozás ez államokra általában nem terjedt ki, bár ideiglenesen 
ez is előfordult. A magyar koronával szemben alárendeltségük leginkább 
évi adófizetésben, háború idején katonaállitásban nyilvánult, s abban, mi- 
szerint trónra lépő fejedelmeiket a magyar király erősi-tette meg. 

Hogy azonban a magyar korona főhatalmát könnyebben biztosit- 
hassa, e hűbéres államok területéből egyes, aránylag kis részek közvetlen 
magyar kormányzat, magyar kapitányok alá helyeztettek. E részeket vég- 
vidékeknek, végváraknak nevezték s kapitányai (bánjai) országbárói 
rangra emeltettek. 

Ilyen végvárak voltak már az Árpád királyok korában : a bosniai, sói, 
bronchi, zreberniki, jajzai, sabaci, nándorfejérvári. Még nevezetesebbek 
voltak a macsói és Szörényi bánságok. Ezek már egész külön tartományt 
képeztek : előbbi Szerbia és Bosnia között, az utóbbi kis Oláhországban. 

26. §. 

a) Bosnia vagy Ráma. 

Bosnia, mint a Bosnya folyó melletti terület, hajdan különbözött 
Rámától a Ráma folyó melletti területtől, de miután a magyarok elfog- 
lalták rendszerint az egészet Rámának nevezték. E terület nagyobb 
részét Kálmán király hóditotta meg, ki már viseli Ráma királya czimet; 
II. Endre pedig a mai Herczegovina déli részét, Ohulmiát, csatolta hozzá. 
II. Béla óta »Ráma királya « czim királyaink cziraei között rendesen 
előfordul. 

III. Endre halála után Ráma rövid időre Szerbia hatalmába 
került, de I. Károly visszafoglalta ; Nagy Lajos alatt függetlenité magát, 
de már Zsigmond újólag a magyar fenhatóság elismerésére kényszeritette 
(1408). A mohácsi vész után pedig török uralom alá jutott. 

27. §. 

h) Szerbia. 

Szerbia II. Géza királyunknak önként hódolt, teljesen azonban csak 
Imre király fűzte a koronához. Róbert Károly idejében elszakadt, nagy 
Lajos visszahóditotta. Későbben a törökök támadásaitól szenved sokat, a 
kik 1521-ben végleg el is foglalták. III. Károly, a passaroviczi béke által 
1718-ban, egy részt visszanyerte, de már a nándorfejérvári béke alkalmá- 
val (1739) ismét el veszté. 

28. §. 

c) Bolgár ország. 

Bolgárország III. Bélától III. Endréig Magyarországgal hübér- 
Hzerü viszonyban állott. IIT. Endre alatti zavarokban függetlenité magát, 
de Nagy Lajos visszahóditotta s később a Dunánál Viddin. Nikápoly, 
Silistriát magában foglaló területből alakult a bolgár bánság. A szeren- 
csétlen nikápolyi ütközet után egész Bolgárország török hatalomba jutott. 
Hunyadi Jánosnak, 1443-ban, sikerült egy részét visszafoglalni, mely 
azonban a várnai ütközettel (1444) elveszett. 

29. §. 

d) Moldva és Nagy-Oláhország (Kumánia). 

Mai Moldva és Nagy-Oláhország II. Endre, illetve Imre királyok 

idejében valószínűleg önként hódolt, mint Kumánia. De később a román 

elem a kunok fölé kerekedvén, a területen két vajdaságot, Moldvát és 
Oláhországot alapitá. A vajdák a magyar király fenhatóságát továbbra is 
elismerték, midőn pedig az Árpádház kihalásakor függetlenségre töreked- 
tek, tartósabb eredményt kivivni nem tudtak. Zsigmond alatt Moldva- 
Oláhország lengyel főuralom alá került, de már Albert ismét a magyar 
korona hűbéresévé tette, s e viszonyban egész a mohácsi vészig megma- 
radt, a mikor véglegesen török uralom alá jutott. 

Moldva egy része, Bukovina, Mária Theresia alatt visszaszereztetett, 
de a helyett, hogy a magyar koronával hozatott volna összeköttetésbe, 
Galicziához csatoltatott; 1849 óta pedig Ausztriának külön korona^- 
országa. 

30. §. 

e) Galiczia (Halics) és Lodoméria. 

Galiczia III. Béla, Lodoméria pedig valószínűleg II. Endre idejé- 
ben került a magyar korona alá. Az Arpádházbeli királyok alatt saját 
fejedelmeik. Nagy Lajos idejében pedig a központból, a király által kine- 
vezett vajdák igazgatták. Zsigmond alatt Lengyelország hatalmába kerül- 
tek s ott maradtak egész 1772-ig, midőn Mária Theresia a régi Galicziát 
s a régi Lodomériát a magyar korona jogczimén ujolag birtokba vette ; a 
magyar koronához való visszacsatolást azonban mind .ő, mint utódai, 
daczára országgyűléseink sürgetéseinek, elmulasztották. 

Mindezen hűbéres államok czimeit királyaink most is viselik ; czime- 
reik, szineik koronáztatáskor előttük vitetnek s a hajdan területűkön volt 
kath. püspökségek számára most is kineveznek. E tények közjogi jelentő- 
sége nem abban rejlik, mintha ez országok fejedelmeinek tekintenék ma- 
gukat, vagy azok visszahóditására törnének, hanem a multat s a régi igé- 
nyeket tartják emlékben. Ide is vonatkozik a hitlevél ama szokásos kité- 
tele: »a mik eddig visszafoglaltattak, vagy Isten segedelmével ezentúl 
visszafoglaltatnának, az országba teljesen bekebelezendők.« Megjegyzendő, 
hogy a magyar állam az 1878. évi berlini szerződésben (beczikkelyezi az 
1879 : 8. t.-cz.) Szerbiát és Romániát független államoknak ismerte el, 
Bulgáriát a török főhatalom alá tartozónak, valamint Bosniát és Hercze- 
govinát is, mely utóbbiaknak kormányzását ideiglen átvette; továbbá, 
hogy már megelőzőleg, az 1856-ki párisi békében a török birodalom elis- 
mertetett s igy az is, miszerint Ráma és Bulgária annak kiegészitő része, 
Üláhország, Moldva, Serbia pedig hűbéres országai. 

31. §. 

2. A régi Horvátország. 

László, illetve Kálmán királynak hódolt a Kulpa és Verbász közti 
földterület, az akkori Horvátország ; s ez időtől fogva Magyarországgal 
egy és ugyanazon állami közösségbe lépett, olyan értelemben, hogy tarto- 
mányi különállás mellett állami életét a magyar államban találta fel. A 
mohácsi vész után legnagyobbrészt török uralom alá került, a megma- 
radtból pedig katonai végvidék szerveztetett. 

A török pusztitások elől menekülő horvát lakosok azonban Horvát- 
ország elnevezését, annak kapcsolt részi, tartományi jogait a szomszédos 
szlavón-területre ültették át, a mit eleinte a szokás, később törvények is 
helyben hagytak. (Bővebben a tényleges területnél.) 

32f. §. 
3. Dalmátia. 

Midőn Kálmán király Horvátországot a magyar koronához csatolta, 
ineghódolt Dalmátia is szigeteivel egyetemben, és mint tartomány, Ma- 
gyarországgal állami közösségbe lépett. ^ 

A városok megtartották régi hatáskörben tisztviselőiket. Püspökei- 
ket, kiknek a világi igazgatásban is részük volt, grófjaikat, biráikat sza- 
badon választották, s kereskedelmi, meg hajózási szabadalmat élveztek. De 
hadügyi és közigazgatási szempontból az egész terület a magyar király 
által kinevezett zászlós ur, a horvát bán kormánya alá volt rendelve és 
másodfolyamodásu biróságát a báni tábla, legfőbb törvényszékét pedig a 
magyar királyi curia képezte. 

Dalmátia birtoka azonban nem volt békességes. Már 1161-ben Com- 
men Mánuel császár foglalta el és 1181-ig birta; később pedig Velencze 
lépett fel igényekkel. Eleinte sikertelenül, de Zsigmond és nápolyi László 
közti zavarokban ez utóbbitól, zálog czimén, 100,000 aranyért meg- 
szerezte. 

Midőn I. Napóleon a velenczei köztársaságnak véget vetett, Dalmá- 
tia önként kijelentette, hogy hajdani viszonyát Magyarországgal feluji- 
tani óhajtja és I. Ferencz császár és király legnagyobb részét a campo- 
formiói békekötés által (1797-ben) vissza is' kapta. Ez időtől fogva ország- 
gyűléseink a visszakapcsolást folyton sürgették. S bár I. Ferencz 1802-ben 

A történet szempontjából Dalmátia és Horvátország között a határvonalt 
szigorúan megvonni alig lehet. Ma azonban kétségtelennek látszik^ bogy ma több terü- 
let tartozik Dalmátiáboz, a mi hajdan Horvátország részét képezte. 

elismerte, hogy Dalmátia a sz. korona jogaihoz tartozott, V. Ferdinánd 
pedig 1830. decz. 2-án a magyar országgyűléshez intézett válaszában 
egyenesen megigérte, hogy Dalmátia visszacsatolása legközelebb meg fog 
történni, sőt az osztrák birodalmi alkotmány 1849. márcz. 4-ről kilátásba 
helyezi Dalmátia visszacsatolását Horváttországhoz való kapcsolás által 
(73. §.) ; azért Dalmátia ma is Ausztria tartományát képezi. 

Magyarország azonban nem mondott le Dalmátiáról. Legújabban, 
1868 : 30. t.-cz. 65. §-ában ismét kijelenti, hogy az ország valamint eddig, 
ugy ezután is követelni fogja Dalmátia visszacsatolását, annak Horvát- 
országhoz való kapcsolása által. — E felfogáson nyugszik a hivatalos czim 
is : »Horvát-Szlavon-Dalmátországok.« A visszacsatolás feltételeire azon- 
ban Dalmátország is meghallgatandó. 

33. §. 
4. Fiume. 

Történetíróink szerint, midőn László és Kálmán királyok Dalmátiát 
elfoglalták, az a terület is hódolt, melyen később Fiume keletkezett. Idő- 
vel azonban ausztriai fenhatóság alá került, mignem Maria Theresia, 
tengeri kereskedelem emelése szempontjából, Magyarországnak ajándé- 
kozta, s ettől fogva mint a koronához csatolt külön test szerepel. (Bőveb- 
ben a tényleges területnél.) 

34. §. 

II. A magyar állam tényleges területe. 

A magyar állam tényleges területe a következő, közjogi szempont- 
ból megkülönböztetendő részeket foglalja magában : 

1. a szűkebb értelemben vett magyar területet, a volt Erdélylyel 
egyetemben és az ide bekebelezett határőrvidéket ; 

2. az u. n. társországok területét s az e részbe kebelezett határőr- 
vidéket; jogüag ide tartozik Dalmátország is, mely azonban tényleg 
Ausztria tartományát képezi ; 

3. a magyar koronához külön testként — separatum corpus — 
csatolt Fiumét. 

E részek együtt véve képezik az egységes, oszthatatlan, souverain 
magyar államot, vagy mint az 1868 : 30. t.-cz. kifejezi, egy és ugyanazon 
állami közösségben élnek, s az 1723 : 1. t.-cz. szerint a törvényes király 
által feloszthatlanul, együtt birtoklandók. De ezeken kivül a terület épségét 
és sérthetetlenségét biztosítják a koronázás alkalmával kiadott hitlevelek 
és királyi eskük is, 

Alkotmányunkban előforduló tétel, amely egyébiránt majd minden 
alkotmányban ki van fejezve, hogy az állam területe egy és oszthatatlan, már 
az állam személyi egységéből következik. E kijelentésnek más államokkal 
szemben csak annyi értéke van, a mennyiben az állam képes kifelé jogait 
megoltalmazni. De az államéletre bent megvan az a nagy jelentősége, hogy 
ellentmond pl. az Árpádok alatt nálunk szokásos felosztásnak, a mi ma már 
nem történhetnék puszta ténynyel, hanem csak az alkotmány előzeteses megvál- 
toztatásával. — Az államterület fogalmi egysége nincs megtámadva az által, 
hogy közjogilag megkülönböztetendő részekből áll, miután az egész terület 
fölött egy és ugyanazon államhatalom uralkodik. A különbség abban jelent- 
kezik, hogy a szűkebb értelemben magyar területre, a magyar országos tör- 
vények egész teljökben kihatnak ős az benne van az állam egységes kor- 
mányzati, igazgatási és birósági szervezetében ; a társországok területe pedig 
külön illetőségi területe azon törvényeknek, melyeket a magyar király a 
horvát-szlavón törvényhozással alkot, s széles körű hatósági jogokkal fölru- 
házott önkormányzati és bíráskodási territórium ; Fiume pedig főkép igaz- 
gatásában áll külön. 

35. §. 

A horvát-szlavón részek. - I. Horvátország. 

A Száván tul, leginkább a Kulpa folyó délkeleti partjától az adriai 
partokig elnyúló terület, egész 1088-ig, nemzeti királyok alatt a horvát 
államot alkotá, mely majd a nyugati, majd a keleti császárság pártfogása 
alatt állott. Midőn pedig Zvojnimir 1088-ban elhalt, zavarok következtek, 
melyeknek lecsillapitására a horvát urak közül számosan, az özvegy királyné 
testvérét, László magyar királyt hivták meg. László a zavargókat legyőzte 
s Horvátország legnagyobb részét hatalmába kerité. Utóda, Kálmán, még 
két Ízben vonult Horvátországba, s nemcsak ezt, hanem Dalmátiát is 
szigeteivel egyetemben meghódította s magát Bielográdban (Zára) 1102- 
ben Horvát- és Dalmátország királyává koronáztatta. 

Horvátország ez időtől fogva Magyarországgal állami közösségben 
élt, a mennyiben belügyeire ősi szervezetét autonómia alakjában meg- 
tartotta, de egyébként törvényhozás, kormányzás, igazságszolgáltatás 
szempontjából a magyar államhoz tartozott. 

E rész fölött a főhatalmat a magyar király, mint ilyen szerezte 
meg ; ^ ^ magyar országgyűlésen a horvátok is képviselve voltak s az itt 
hozott törvények Horvátországra is kiterjedtek, Verbőczy Hármaskönyve : 
ÍII. E. 2. cz. 2. §. szerint : a horvátok Magyarország közrendeletei, hatá- 
rozatai és biróí Ítéletei ellen nem határozhatnak semmit, nincs hatalmok 
valamit elrendelni. A kormányzás élén a magyar király által, magyarok 

Szalay : A horvát kérdéshez. 

Tcözül kinevezett bán állott (1439 : 26, 1492 : 8), ki mint Magyarország 
nagy zászlósa, a későbbi felső táblának tagja lett s kormányzott a magyar 
törvények és rendeletek értelmében. Az igazságszolgáltatás kútfeje itt is 
magyar király volt, ki jogait e területen a bán által gyakorolta ; az első és 
másod folyamodása törvényszéknél saját szokásaik szerint horvát nyelven 
jártak el, de Kninben székelő báni táblától a felebbezések a magyar 
királyi curiához jöttek. 

Horvátország tartományi autonómiája, a mennyire azt ma ismerjük, 
abból állott, hogy régi megyéit és közigazgatását megtartotta, s a bán 
elnöklete alatt tartott gyűlésein a magyar törvényekkel nem ellenkező 
szabályokat - - statútumokat alkothatott. A horvát megyék: Tinnin, 
később Knin, Vinodoly, Brebir, Busán, Modrus, Dresnik, Gechke, Szluin, 
Licca, Oorbavia, Dubicza stb. egyes kitűnő családok hűbéri birtokát 
képezték. A birtokosok, kiváltságaik értelmében, az adót maguk szedték 
be s honvédelmi kötelezettségeiket Magyarország iránt, már a banderiális 
rendszert megelőzőleg, hűbéri módon teljesitették. A megyék közgyűlé- 
seket nem tartottak s köztisztviselőkkel nem birtak, vagyis csak később, 
midőn a magyar megyei szervezetből egyes intézmények átszivárogtak. 

A mohácsi vész után Horvátország nagy része török hatalom alá 
került, a megmaradt terűlet pedig katonai határőrvidékké alakíttatott át. 
Lakosai közül azonban sokan, leginkább a Dráva és Száva folyamok közt 
fekvő, Zágráb, Várasd, Kőrös, Bellovár megyék, akkor Szlavóniának 
nevezett területére menekültek. E horvát lakosokról Szlavónia csakhamar 
az ott tartózkodó, viszonyainkat nem ismerő osztrák katonai parancsnokok 
által Horvátországnak kezd neveztetni. 

A névcserére eleinte maguk a horvátok figyelmeztettek. így a derék 
történetirók : Kerchelich, Zelniczy ; de ennek daczára az elnevezés köz- 
elfogadást nyert s lassanként a törvényhozás nyelvébe is átcsúszott. 

Ezen uj Horvátország politikai élete keveréke lett a múltnak és a 
tényleges változásoknak.') Mint Magyarországnak volt kiegészítő része, régi 

A régi Szlavónia — mai Horvátország — mint a központtól távol eso rész, 
ugyan szintén tartott gyűléseket. Egyébiránt az ország más részeiben, még a XVIT. 
században is, gyakran előfordult, hogy a megyék egyes csoportjai — 13 — 23 együtt — 
különleges gyűléseket tartottak közös érdekű ügyek megbeszélése végett. 

E sziavon gyűlések eredete a XIII. századig vihető fel, s rendes elnevezésük 
»generalis congregatio« volt. De már 1525-ben alkalmaznak: » Diéta Regni Sclavüniae,« 
Uieta 8clavouica, Conventus generális czimeket. — Székhelyül Kőrös, Zágráb, Zdene, 
Várasd szolgált. Rendesen királyi parancsra hivattak össze néha a nádor, az ország- 
bíró, későbben pedig a bán által. A horvát követek az 1790. évi országgyűlésen szót 
emeltek, hogy tartományi gyűléseket királyi engedély nélkül is tarthassanak. De az 
orszáíígyülés e kérelmet elvetette. (Pesty : Száz levél Horvátországról.) 

Szervezetéből sokat megtartott, a bevándorolt horvátok pedig előbbi hazá- 
jokat megillető politikai jogokat iparkodtak átültetni. Még a XVII. szá- 
zadban az országgyűlésre követeit külön megyénként küldte, mint a többi 
magyar megyék ; de már a XVIII. században e volt szláv terület lakói 
részben azon jogokat is gyakorolták, melyek a régi Horvátországot illették 
meg. - A mai Horvátországnak -- régi Szlavónia — utolsó megyénkénti 
követküldése (2 — 3 követtel) a magyar országgyűlésre 1681-ben történt, 
ezután a collectiv képviseltetés lett általános, a mi szórványosan már 
előbb is, a XVI. század második felétől előfordul. - - De igy bár e terület 
Horvátország nevét vette föl s tényleg jogait gyakorolta, továbbra is szo- 
rosan Magyarországhoz volt fűzve. Az országos törvények illetősége reája 
kiterjedt, közigazgatás tekintetében a magy. kir. helytartótanács alatt 
állott, igazságszolgáltatásában a magy. kir. Curia volt a legfőbb Ítélőszék. 
Egyedül belügyeire hozhatott a törvény korlátai között határozatokat 
tartománygyülésein, melyeket csak a magyar király előleges beleegyezé- 
sével tarthatott, mint azt az 1791 : 58. t.-cz. kifejezi. 

A régi Horvátországot törvényeink s közokmányaink kezdetben, 
mint az államba bekebelezett részt (partes incorporatae), vagy hóditott 
részt (partes subjectae) emiitik. A kapcsolt rész (partes annexae) kifejezés 
csak a XVII. századtól jön használatba. Az IfiOG-ban kötött bécsi béke- 
kötés 9. §-a u. i. Magyarországot és részeit ugy emliti, mint a melyeket a 
fejedelem született magyarok és alávetett, hozzákapcsolt népek által birja. 
Később az alávetett részek és kapcsolt részek kifejezése vegyesen használ- 
tatnak ; a XVII. század végétől pedig a kapcsolt rész van állandó alkal- 
mazásban. Száradunk elején a horvátok társország kifejezését kezdik 
használni. Hivatalosan, ugy látszik, először 184U-ben kisértették meg, 
amidőn Horvátország követei társországok követeinek nevezték magukat. 
Deák Ferencz volt az, ki ez év április 1 5-iki országos ülésében felszólalt 
ellene és kifejté, hogy a társország elnevezése sem a dolog természetével, 
sem a törvények szellemével nem egyez meg ; hogy Horvátország Magyar- 
országnak kapcsolt része, de nem társországa. Az országgyűlés Deák 
nézetét elfogadta. Az 1843/44. országgyűlés alatt a főrendek egyik üze- 
netébe társországok kifejezése csúszott. Az alsó tábla azonnal visszaizení 
s tiltakozott. Idővel azonban alkalmazásba jött e szó és ma a társ- 
országok, néha kapcsolt részek, vagy tartományok vannak közíinséges hasz- 
nálatban. 1) 

A kapcsolt részekre vonatkozó történeti adatokat összeállítva találjuk Tahi- 
gycby ' A kapcsolt részek történelmi és jogviszonyai Magyarországhoz, Jeszenszky' 
A társországok közjogi viszonya a magyar államhoz és Pesti Frigyesnél : Száz levél 
Horvátországról czimü munkájában. 

36. §. 
2. Szlavónia. 

A régi Szlavóniát ~ a mai Horvátország nagy részét — sőt a 
jelenlegi török Horvátország egy részét is, őseink már a honalapitás ide- 
jében elfoglalták s az ország szoros értelemben vett anyaterületének ki- 
egészítő részét képezte. A XVIII. század elejéig soha Horvátországnak 
nem neveztetett s attól, mint az egyéb magyar részek, közjogi szempontból 
különbözött. 

Szlavónia hosszú időn keresztül egyenesen a központból lett igaz- 
gatva s élére csak II. Géza király állított először bánt, Belus nádor sze- 
mélyében; de Szlavónia bánjának állása és hatásköre a horvát-dalmát 
bánétól lényegesen különbözött, mint ahogy eltért a két terület közigaz' 
gatási szervezete is. [II. István, illetőleg Béla uralkodásától egész 1275-ig 
Szlavóniának és Horvátországnak egy bánja volt ugyan, de más-más hatás- 
körrel e két területre. 

Mindebből természetszerűleg következik, hogy régente országnak 
regnum — nem is neveztetett. A régi oklevelekben, mint partes Sla- 
vicae, terra Slavoniae, s mert néha bánjaik királyi berezegek voltak, terra 
ducatus, vagy terra banatus jelöltetett. Királyi czimek közé II. Ulászló 
vette fel, tisztán politikai okból : vetélytársa Corvin Jánossal szemben, igy 
akarván felsőbbségét kimutatni. Néha Horvátországgal ellentétben helyez- 
kedik ; igy II. Lajos halála után Horvátország Ferdinándot, Szlavónia 
Zápolyát óhajtotta királynak. 

A XVIII. században e terület, a török hatalom alá került Horvát- 
ország bevándorlott lakosairól, mint föntebb mondtuk, Horvátországnak 
kezdett neveztetni és a régi Horvátország közjogi állását szerezte meg. 
Szlavónia elnevezése pedig a szomszédos, nagyobbára szlávok által lakott 
Pozsega, Szerém, Verőcze és Valkó megyék területére csúszott, a nélkül 
azonban, hogy ezt autonomicus tartományi különállásra emelte volna. 

A mi ezen drávamelléki, egykori magyar megyéket illeti, kétségteleeu, 
hogy a honalapitás idejében ugy, mint egyéb magyar terület, elfoglaltattak 
és tősgyökeres magyar jellegüket egész a mohácsi vész utáni időkig senki 
kétségbe nem vonta. A mohácsi vész után e megyék is török uralom alá 
jutottak, s a Pozsegán székelő basa által kormányoztattak. A magyar népes- 
ség a török kormányzás elől tömegesen menekült, s helyüket szerbek foglal- 
ták el, később pedig, midőn e megyék a magyar korona hatósága alá vissza- 
kerültek, a gyér népesség szaporítására I. Lipót ismét szerbeket hívott be. 

Az 1699. karloviczi békekötés e területet a magyar szent koroná- 
nak végleg visszaadta, s a következő évben a magyar királyi kanczellária 

bizottságot küldött ki, hogy a magyar megyék mintájára ujolag szer- 
vezzék. A bizottság 1700. deczember 11-én kelt jelentésében előadja, 
miszerint Szerém, Verőcze, Pozsega és Valkó megyéket Magyarország tör- 
vényei és szokásai alapján szervezte s a tisztviselőket utasította, hogy úgy 
járjanak el, mint a hogy a többi magyar megyékben szokásos. Az igy ren- 
dezett megyék azután a magyar országgyűlésre követeket küldöttek ; s 
midőn egy alkalommal, az 1708. pozsonyi országgyűlésen, kérdés intéz- 
tetett az iránt, hogy Pozsega vármegye nem tartozik-e Szlavóniához, mely 
már akkor Horvátország nevével és jogaival élt, az országgyűlés végzés- 
ben kijelentette, hogy Pozsega Magyarországhoz tartozik s mint magyar 
megyének, külön követtel kell birnia. 

A visszakebelezés megvalósítása azonban a rácz népnek adott privi- 
légiumok ürügye alatt meggátoltatott ; de az 1715 : 92, az 1723 : 20, 1729 : 
7. s az 1741 : 18. t.-czikkek újból és újból sürgették, hogy mint az orszátí 
szent koronájához tartozó megyék, rendes vármegyei formába öntessenek. 

Végre, 1745-ben egy uj bizottmány kiküldése rendeltetett el, csak- 
hogy nem az idézett törvények értelmében. A nádor tudta nélkül az udvar 
küldött ki egy horvátokból álló bizottmányt, mely aztán utasítása értelmé- 
ben akkép járt el, hogy Valkó megyéből kiszakította a határőrvidékhez 
szükséges részt, Szerém, Pozsega és Verőczemegyéket pedig a horvát bán 
hatósága alá helyezte s igy csatolta vissza a magyar koronához. — Ez 
intézkedést az 1746. évi ápril 27-én kiadott udvari rendelet helyben hagyta. 
Az 1751: 23. törvényczikkben azonban az országgyűlés kimondja, hogyha 
e megyékre a bán hatósága ki is terjesztetik, azok ezután is Magyarország 
megyéinek tekintessenek s a magyar országgyűlésre O Felsége által min- 
dig meghivattassanak. A mi azután 1848-ig meg is történt, sőt még az 
1848 : 5. t.-cz. is, mint magyar megyéknek határozza meg az országgyű- 
lésre küldendő követeik számát ; bár az emiitett visszacsatolástól az uj 
Szlavónia az uj Horvátországgal közös gyűléseket is tartott. 

Ezen az alapon, hogy t. i. a bán hatósága a fentebb emiitett me- 
gyékre kiterjesztetett s mert területükön a szlávok tömegesen laktak s a 
régi Szlavóniára Horvátország neve ragasztatott s igy Szlavónia névnek 
terület szükségeltetett : általános szokássá vált e megyéket együtt Szlavó- 
nia névvel jelölni, ami ismét azon vágyat és hitet keltette a horvátoknál, 
mintha az mindig a most már Horvátországnak nevezett Szlavóniához 
tartozott volna. 

A mint Horvátország és Szlavónia elnevezésnek a mai területen 
alkalmazása visszaélés eredménye, ugy az általuk most használt czimerek 
is eredetileg más területet illettek meg. A husz ezüst és ugyanannyi vörös 
koczka a régi Horvátország czimere volt. A mai Horvátországnak — régi 

Szlavóniának II. Ulászló engedélyez 1496-ban czimert: két folyó közt 
futó nyestet vörös mezőben. Még a XVI. században is ezt a pecsétet hasz- 
nálta a mai Horvátország. A mai Szlavóniának soh'sem volt külön czimere. 

37. §. 

A mai Horvát-Szlavon »társországok,« ^) 

I. Az 1848/49. évi események után következő absolut rendszer az uj 
Horvátországot s az uj Szlavóniát Magyarországtól teljesen elszakította s 
Horvát-Szlavon tartományok neve alatt külön koronaországgá szervezte, 
hozzácsatolván még Fiumét s magyarországi Zalamegyéből Muraközt. 
Muraköz 1860-ban, Fiume pedig 1867-ben régi jogállásába visszahelyez- 
tetett. A külön koronaországgá lett Horvát-Szlavon részeknek pedig a 
magyar országgyűlés, mint mondani szokás, fehér lapot ajánlott fel, hogy 
t. i. a pontokat irják reá azon viszonyra nézve, a melybe Magyarországgal 
lépni óhajtanak. Az ügy véglegesen az 1868 : 30. törvényczikk által intéz- 
tetett el, mely a XVIII. században keletkezett névcserét megerősíti, Szla- 
vóniát Horvátországhoz csatolja, s e két területet Magyarország társ- 
fírszágainak nevezi, valamint tág körű autonómiával ruházza fel. 

Ugyancsak e törvényczikk mondja ki, hogy a vele ellenkező régibb 
törvények hatályon kivül helyeztetnek, de egyszersmind hangsúlyozza azt 
is, hogy mindazon alkotmányos jogok és alaptörvények, a melyeknek élve- 
zete és oltalma a múltban Magyarországra és Horvát-Szlavonországokra 
egyaránt kiterjed, s ez egyezménynyel nem ellenkeznek : továbbra is a ma- 
gyar korona országai közös jogainak és alaptörvényeinek tekintetnek. 

II. A horvát-szlavón tartományokat jelenleg, az emiitett 1868 : 30. t.-cz. 
alapján, a következő terület alkotja: 1. az a terület, mely az absolut ura- 
lom idejében Buccari városával és kerületével Fiume vármegyéhez tarto- 
zott — Fiume városa és kerülete kivétel, mint a mely város, kikötő és 
kerület a magyar sz. koronához csatolt — külön testet képez ; 2. Zágráb, 
Várasd, Kőrös, Bellovár (1873: 34. t.-cz.) vármegyék; 3. Pozsega, Sze- 
rem, Verőcze megyék ; 4. a Horvát-Szlavon tartományok területébe beke- 
belezett határőrvidék. - Jelenleg e terület közigazgatásilag 8 megyére 



A törvény által elfogadott társországok kifejezését nem tartjuk eléggé 
megjelelő szónak ; a közjogi terminológiában ilyenül csak a tartomány kifejezé- 
sét ismerjük és ezért a szövegben ez utóbbival szívesen élünk. De megjegyzendő, hogy 
e kifejezést nem politikai speculatiók által hozzá fűzött értelemben veszszük és éppen 
nem gondolunk római provinciára vagy modern gyarmattartományra, hanem mint 
közjogi olyan műszót használjuk, mely jelenti, hogy az illető rész az állam egyéb ré- 
szeivel széniben kiváltságos jogállást élvez. (1*. alább bőven.) 

NAOV : KÖZJOG. II. KIADÁS, 4 

oszlik s tekintettel az ide csatolandó Dalmatiára : Horvát-Szlavon-Dal- 
mátországok hivatalos czimével él. 

38. §. 

A horvát-szlavón társországok autonómiája és viszonya az államhoz. 

I. A fentebbi terület Magyarországgal egy ős ugyanazon állami 
közösséget képez ugy Ausztriával, mint a külfölddel szemben ; fentartván 
azonban széles körű autonómiájában tartományi különállását (186b : 30. 
t.-czikk). 

Az állami egységből következik, illetve ezt bizonyltja : hogy a király 
egy és ugyanaz, vagyis Magyarország királya, mint ilyen, mint egységes 
közjogi személy királya Horvátországnak; 2. hogy a koronázás egy és 
ugyanaz, valamint egy és ugyanaz a koronázási hitlevél, eskü, bár horvát 
nyelven is hivatalból adatnak ki és bennök Magyarország alkotmányának 
fentartása mellett a társországok alkotmányának fentartása is foglaltatik ; 
ez utóbbi ugyan már az elsőből következik, miután a magyar állam alkot- 
mánya magában foglalja a horvát-szlavón alkotmányt is ; 3. a nemzetközi 
életben a magyar állam, mint egység szerepel, melynek a horvát-szlavón 
társországok kiegészitő részét képezik; 4. az állampolgárság egy és 
ugyanaz ; 5. az állami főhatalom egy és ugyanaz, és a mennyiben ez magá- 
nak a horvát-szlavón autonómiában korlátot nem alkotott, épugy kiterjed 
a társországokra, mint az állam egyéb részeire és ugyanazon orgánumok 
(a magyar törvényhozás, melyben a tartományok is részt vesznek, a felelős 
kormány és bíróságok) által valósul meg. 

A különállást jellemzi és bizonyltja: 1. hogy közjogilag is elismert 
ország névvel ^) élnek, külön territóriummal biró politikai nemzetet alkot- 
nak, a mi azonban nem ad állampolgárságot, csak honosságot, illetőséget ; 
2. hogy az állam souverain akaratát kifejező magyar törvényhozásban col- 
lectiv képviselettel (tehát nem ugy, mint az állam egyéb részei) vesznek 
részt ; 3. hogy területükön külön zászlót használhatnak, saját külön czime- 
rökkel, melyet azonban sz. István koronája fed ; 4. hogy a fontos közügyek 
egész sora autonomicus önkormányzatok körébe tartozik ugy törvény- 
hozásra, mint kormányzás-igazgatásra és bíráskodásra nézve. 

II. Részletesebben szólva, a horvát-szlavón autonómia körébe tartoz- 
nak ugy törvényhozásra, mint végrehajtásra nézve: a beligazgatás, a vallás 
és közoktatási ügyek s az igazságügy, a tengerészeti jog kiszolgáltatásá- 

*) Ugyanaz állana akkor is, ha a közjogilag biztosabb tartomány névvel jelöl- 
tetnének. (L. 43. §..) 

nak 8 a bányajog, váltójog, kereskedelmi és tengerészeti jog körüli tör- 
vényhozásnak kivételével. 

Az autonómiához ^) tartozó ügyekre nézve a törvényhozói hatalmat a 
magyar királyi és a horvát-szlavón tartománygyülés gyakorolja, a kor- 
mányzást pedig a magyar király által a magyar miniszterelnök előterjesz- 
tésére kinevezett horvát-szlavón bán és az egyes ügyágak élén álló osztály- 
főnökök, kik a bánnal egyetemben a horvát-szlavón tartománygyülésnek 
felelősek. Az igazságszolgáltatást (a pénzügyi kivételével) minden fokozat- 
ban külön horvát biróságok végzik. 

Azon ügyekre nézve pedig, melyek az autonómia körébe nem tartoz- 
nak — Horvát-Szlavonországok a magyar állami törvényhozás és a ma- 
gyar felelős miniszteri kormányzás alatt állanak. Megjegyzendő, hogy ez 
ügyek osztályonként külön fel vannak sorolva (1868 : 30.), tehát a melyek 
igy megnevezve nincsenek, az autonómia körébe tartozóknak tekintetnek 

Ilyen ügyek 1. a magyar államot Ausztriával közösen érdeklők. 

2. A magyar király udvartartási költségeinek megajánlása. 

3. A védrendszer s hadkötelezettség megállapitása, ujonczajánlás, a 
hadsereg elhelyezése s élelmezése iránti intézkedések. Azonban a magyar 
állam ujonczjutalékából a tartományokra eső rész az ottani népesség ará- 
nya szerint fog megállapittatni s a tartományok ujonczai külön ezredekbe 
soroztatnak, az ujonczok alkalmasságára tekintettel ; a tengervidéki ujon- 
czok főleg a hajóhadhoz lesznek beosztandók. A honvédség ügyénél pedig 
még a vezénylet nyelvére, a zászlóra vannak külön intézkedések. (L. alább.) 

4. A pénzügy : az összes adórendszer megállapitása, az egyenes és 
közvetett adók megajánlása, adók kivetése, kezelése, behajtása ; uj adók 
behozása, állami költségvetés megállapitása, zárszámadások megvizsgálása, 
uj államadósság fölvétele, vagy a meglevő adósságok convertálása, az 
ingatlan államvagyon kezelése, átalakitása, megterhelése és eladása, 
egyedáruságok, királyi jövedelmek (jura regalia majora) az állam pénz- 
ügyeit illetik. 

A tartományok autonómiájának köréhez tartozó ez ügyek keze- 
lésével megbizott zágrábi számvevőség az általa vezetett zárszámadá- 
sok eredményeit a magyar pénzügyministerrel közli, hogy ez a magyar 
állam pénzügyi adatait teljesen egybeállithassa. A tartományok autonóm 
kormánya s törvényhatóságai kötelezvék a magyar pénzügyministernek 
a pénzügyeket illetőleg kibocsátandó rendeleteit teljesiteni s pénzügyi 
közegeit a közjövedelmek biztositásában és behajtásában támogatni. A 

Az autonomicus törvényhozásról, kormányzásról, igazságszolgáltatásról "bő- 
vebben alább, az egyes hatalmi ágaknál. 

4* 

horvát-szlavón ti^rületon ft*kvo állainliirtok, államertlok eladásán.^] azon- 
y)an, a horvát-szlavón tartományfívülés is mefíhallgatandó s beleegyezése 
nélkül az eladás meg nem történhetik. 

5. Az érczpénz és bankjegy ügye, a pénzrendszer és az általános 
pénzláb megállapítása ; a bankok, hitel- és biztosító-intézetek, szabadal- 
mak, sulyok és mértékek, árubélyeg és mintabiztositás, fémjelzés, irői és 
művészeti jog, bányajog, váltó-, kereskedelmi és tengerészeti jog ; a keres- 
kedelem, vámok, távirdák, posták, vasutak, kikötők s hajózás ügye ; vala- 
mint azon állami utak és folyók ügye, melyek az egész államot közösen 
érdeklik. 

6. Az iparügy rendezése, beleértve a házaló kereskedést, továbbá az 
útlevél ügyet s az idegenek felett gyakorlandó rendészetet, valamint az 
állampolgárságot és honositást illetőleg, a törvényhozás a magyar ország- 
gyűlésen történik, a végrehajtás azonban a horvát-szlavón területen illeté- 
kesekre nézve, horvát-szlavón kormányzatnak tartatik fenn. (L. 48. és a 
következő §-ot.) 

39. §. 

A horvát-szlavón társországok képviselfetése a magyar országgyűlésen. 

A horvát-szlavón részek tartományi különállása, mint mondottuk, 
abban is nyilatkozik, hogy a magyar országgyűlésen nem kerületi, hanem 
coUectiv képviselettel vesznek részt. Ez tulajdonképen ujabb intézmény, a 
XVI. században keletkezik. Megelőzőleg a horvát nemzetiségű nemesség 
épugy személyes megjelenési joggal birt, mint a magyar nemesség; 1567 
után azonban egyszerre csak collectiv képviselettel lép életbe. Az 1848- 
diki törvényhozás a kerületi képviselet intézményét Horvátországra is ki 
akarja terjeszteni (5. t.-cz.) és a meghatározott számú választó kerületek- 
nek (Horvátország 18., határőrvidék 8.) a törvényhatóságok közti felosz- 
tását a tartománygyülésre bizza, de a kiegyezésnél ismét a collectiv kép- 
viseletet fogadják el. 

A küldendő képviselők száma több változáson ment keresztül (az 
alsó házhoz az 1868: 30. t.-cz. szerint 29, az 1873: 34. t.-cz. szerint 34; 
a főrendiházhoz az 1625 : 61. t.-cz. szerint 1, az 1848: 5. t.-cz. szerint 2), 
mig végre a határőrvidéknek a horvát-szlavón polgári területtel való egye- 
sitése után a főrendiházat illetőleg 3, az alsóházat illetőleg 40-ben történt 
a végleges megállapodás, annak hozzátételével, hogy Dalmátiának Hor- 
vátországhoz csatoltatása esetére, megfelelő változtatások fognak eszközöl- 
tetni (1881 : 15.). E képviselőket a horvát-szlavón tartományok saját tar- 
tománygyülésökben választják, a kik az esetre is tagjai maradnak az 
országgyűlésnek, ha a tartománygyülés feloszlattatnék, mindaddig, mig 

az ujabb tartománygyülés más képviselőket nem választ. Ezeken kivtil a 
magyar főrendiháznak tagjai még a horvát-szlavón főrendek az 1868: 30., 
illetve az 1885 : 7. t.-cz. értelmében. 

A magyar országgyűlés által kiküldött, Ausztria és Magyarország 
közösügyeinek költségvetését megállapitó bizottság (delegatio) kebelébe 
a hörvát-szlavon képviselők közül a képviselőház 4, a főrendiház 1 tagot 
választ. 

A tartományok képviselői a magyar országgyűlésen mindazon ügyek 
tárgyalásánál, melyek az egész államra, tehát a tartományokra is kihat- 
nak, épugy, mint a többi országos képviselő, nyilatkozási és szavazási jog- 
gal birnak s a horvát nyelvet használhatják. Ez ügyek lehetőleg az 
ülésszak elején s egymásután tárgyalandók, ugy hogy a horvát-szlavón 
képviselőknek saját autonóm ügyeik tárgyalására legalább 3 hónap ma- 
radjon. 

Az egész magyar államot (tehát horvát-szlavón tartományokat is) 
érdeklő ügyek tárgyalásánál azon épületen, melyben az országgyűlés tar- 
tatik, az állami lobogó mellé a tartományoké is felvonatik, annak jeléül, 
hogy a tárgyalásakon a tartományok képviselői is részt vesznek. 

Az állami törvényhozás által Horvát-Szlavon tartományokra is 
kihatólag alkotandó törvények Felsége által aláirott, horvát eredeti 
példányban szintén kiadandók és a tartománygyülésnek megküldendők. 

40. §. 

A magyar felelős mínisterium kormányzása a társországok területén. 

A magyar felelős ministeriumnak a társországokra kiható intézke- 
déseit az ottani kormány, hatóságok előmozditani kötelesek, s a mennyi- 
ben saját közegei nem volnának, közvetlenül végrehajtani tartoznak. - A 
pénzügyministerium azonban rendeleteinek végrehajtását, a horvát-szla- 
vón területen az állam pénzügyi igazgatását első sorban az általa kine- 
vezett zágrábi pénzügyigazgatóság által tartozik eszközöltetni. 

A horvát-szlavón érdekek támogatása czéljából a magyar ministe- 
rium kebelében tárcza-nélküli horvát-szlavón minister működik, ki a ma- 
gyar ministertanácsnak szavazattal biró tagja s a magyar országgyűlésnek 
felelős. Különösen feladatához tartozik a bánnak Ő Felségéhez intézett 
fehratait változatlanul felterjeszteni, de azon esetben, ha az 1868 : 30. 
törvényczikk által megállapitott állami közösséget vagy érdekközösséget 
a feliratban megtámadva látja, s aggálya a bán meghallgatása után sem 
szűnnék meg : saját nézetét is Ő Felsége elé terjeszti, a bán feliratával 

együtt. B tárcza-nélküli minister képezi a kapcsot a magyar ministe- 
rium 8 a tartományok kormánya között. 

Azon ministeriumoknál, melyeknek hatásköre a horvát-szlavón terü- 
letre is kiterjed (honvédelmi, pénzügyi, ipar, foldmivelési, közlekedés- 
kereskedelmi) külön horvát osztályok szerveztetnek s a magyar ministe- 
rium mind e horvát-szlavón osztályok tagjait, mind a tartomány terüle- 
tén működő egyéb közegeit, tekintettel a szükséges szakképzettségre - 
lehetőleg horvát-szlavón dalmát honfiakból nevezi ki. 

A társországok határai közt — a mellett hogy ott mind a törvény- 
hozás, mind a közigazgatás s a törvénykezés nyelve horvát — a kormány- 
zat hivatalos nyelvéül a horvát állapittatik meg s horvát nyelvű beadvá- 
nyokra a válasz ezen nyelven adatik. 

A magyar korona országai közös ügyeinek egyesitett jelvénye: 
Magyarország s Horvát-Szlavon-Dalmátországnak egyesitett czimerei. 

41. §. 

A horvát-szlavón társországok pénzügyi viszonya Magyarországhoz. 

Az 1868 : 30. t.-cz. értelmében a horvát-szlavón részek a magyar 
korona országainak, illetve a magyar államtak költségeihez ugyancsak e 
törvényczikkben megállapitott adóképességük aránya szerint tartoznának 
járulni; de miután a tartományok ezen reájuk jogosan kimért terhet 
csak ugy viselhetnék, ha autonómiájukhoz tartozó kiadások fedezésére 
szükséges összeget is átszolgáltatnák : Magyarország, tekintettel a test- 
véri viszonyra, beleegyezett, hogy a társországok közjövedelmeiből csak 
azon rész fordittassék a közös kiadásokra, mely az autonomicus kiadások 
fedezése után fenmarad. Ennek alapján az 1868 : 30., illetve az 1873: 34. 
t.-cz. ugy intézkedett, hogy a horvát-szlavón részek autonomicus kiadásai- 
nak fedezésére, az ottani egyenes és közvetett adóknak, valamint egyéb 
közjövedelmeknek 45^/o-a tartassék vissza, a többi pedig, 55^/o, az állami 
kiadások fedezésére szolgáljon. 

Ez egyezmény 10 évre, 1878 végéig, köttetett s azután 1880. év 
végéig meghosszabbittatott (1878: 1., 30.; 1879: 60. trcz.), illetve hatálya 
az 1880 : 54. t.-czikkbe iktattatott némely változtatással, igy különösen az 
adóképességi arányra nézve egész 1889 végéig kiterjesztetett (1887 : 43., 
1888 : 34. t.-cz.). — Végre az 1889 : 40. t.-czikkel bár sokban a régi 
alapra támaszkodó uj egyezmény jött létre, melynek érvénye 1897 végéig 
terjed, 

Ezen uj (egyezményben a horvát-szlavón részek adóképessége az 
állam egyéb részeinek adóképességéhez ugy aránylik, mint (hogy egész 
számokban szóljunk) 8 a 92-höz. ^) Ebben az arányban volnának tehát 
kötelesek a magyar korona országai között közösöknek ismert (1868. 30.) 
ügyek fedezéséhez járulni ; de miután a fentebb emiitett tekintetek most 
is fennállanak, Magyarország ezúttal is készségesen beleegyezett, hogy 
Horvát-Szlavonország tiszta jövedelméből mindenekelőtt áá^lo az autono- 
micus kiadások fedezésére fordittassék és csak a fenmaradt 56*^/o adassék 
át az államkincstárnak. 

A horvát-szlavón részek tiszta jövedelmeinek (ide számitva most 
már a határőrvidék jövedelmét is) 44 százaléka akként számittatik ki, 
hogy mindenek előtt levonatnak a jövedelem kezelése és előállítása körüli 
kiadások. — Bizonyos jövedelmek pedig nem kerülnek megosztás alá. így 
1. az 1867 : 12. t.-cz. szerint a magyar és osztrák közös költségek fedezé- 
sére szolgáló határvám jövedelmek; 2. a bor- és husfogyasztási adók, 
melyek Horvát-Szlavonországokban továbbra is a községi kiadások fede- 
zésére fordíttatnak ; 3. Bellovármegye katholicus lakossága által fizetett 
lelkészi illetmény, mely szintén Horvát-Szlavonországok autonóm költsé- 
geinek fedezésére fordítható ; 4. az 1880:27. t.-czikkbe foglalt hadmen- 
tességi díj, melynek külön rendeltetése van. 

42. §. 
A horvát tengerpart. 

A horvát tengerpart, mely a volt Buccari kerületből és a jelenlegi 
Fiume megye több községéből áll, a kapcsolt részek szervezetétől némileg 
eltérő szervezettel bir; ezért, meg különösen közjogi múltjáért, külön 
tárgyalása ézükséges. 

A volt buccarii kerület Buccari, Porto-Ré városokat Buccarica és 
még néhány községet foglalt magában. — E terület a hovátartozás 
szempontjából változatos múlttal bir. Eredetileg Dalmatiához tartozott, 
de midőn Dalmatia a velenczei köztársaság birtokába jutott, elszakadt 
tőle s továbbra is a magyar uralom alatt maradt. Háborús viszonyok 
következtében az 1647 : 57. t.-czikk igazgatási szempontból zágrábmegyei 
tisztviselőkre bizta, a mely időtől fogva Horvátországhoz tartozónak tekin- 
tetik. Később e terület nagyrésze a horvát katonai határőrvidékhez csatol- 
tatott s katonailag kormányoztatott. Mária Therezia 1777-ben Buccarit 

Az 1868 : 30. t.-cz. szerint adóképességi arány : 93.5.693,701 és 6.4.407,799. 
» 1880:54. » » » » 94.4.299,011 és 5.6.700,989. 

» 1889:40. » » » » 92.064,806 és 7.986,196, 

szabad révnek nyilvánitván, a hozzá tartozó részekkel együtt, horvátor- 
szági területnek nevezte, de mint tengerpartot, a fiumei kormányzónak 
rendelte alá (1791 : 61. t.-cz,). Fiumét Magyarországhoz csatoló rendelet 
Buccarit és kerületét ismét Horvátországhoz tartozónak mondja, még pedig 
elég tévesen, eredetétől fogva. Tengerészeti és kereskedelmi ügyeire nézve 
azonban egész 1848-ig a fiumei kormányzóság alatt állott. Buccari szabad 
kikötő város közigazgatási szempontból is a magyar királyi helytartó-tanács- 
tól függött s az 1807: 27. t.-czikk értelmében a magyar országgyűlésre 
és a horvát tartománygyülésre követet küldött. - 1809-ben Hlyriához 
csatoltatott, de már 1822-ben ismét Horvátországgal jutott összeköttetésbe ^ 
és ez beiktattatott az 1827 : 13. t.-czikkbe. 

Az 1848. évi törvényhozás a 27. törvényczikkben kimondja, hogy 
buccari kerülete önálló törvényhatóságot képez s mint ilyen, beldolgait 
függetlenül intézi el ; az ország kormányával s főtörvényszékeivel levelez 
és a törvény korlátai között szabályrendeleteket alkothat. A forradalom 
után pedig, mint Fiume megyének része, Horvátországba kebeleztetett be. 
Jelenleg is Horvátországhoz tartozik, csakhogy egyéb horvát részektől 
következő különállást élvez : 

A tengerészeti ügyekben a horvát tengerpart a magyar ministerium 
előterjesztése alapján, miniszterelnöki ellenjegyzés mellett kinevezett fiumei 
kormányzóra van bizva, ki is fiumei és magyar-horvát tengerparti királyi 
kormányzó czimével él. Továbbá tengeri hajózásra és tengerészeti igaz- 
gatásra nézve a horvát tengermellék a fiumei kir. tengerészeti hatóság- 
nak van alárendelve, melynek elnöke a fiumei kormányzó, ki az ügyeket 
a magyar, kir. kereskedelmi ministeriumtól kapott utasitások értelmében 
intézi. Végre tengerészjogi ügyekben a horvát tengerpart a fiumei királyi 
törvényszék alatt áll, másod folyamodásu törvényszéket a budapesti kir. 
ítélőtábla, harmadfokút pedig a kir. Curia képezvén. 

43. §. 

A horvát-szlavón részek Magyarországhoz való viszonyának jogi természete. 

I. A horvát-szlavón részek Magyarországhoz való viszonya ugy a 
tudományos irodalomban, mint a közéletben igen különfélekép magyaráz- 
tatik ; ^) és sokban más a magyar felfogás, mint a horvát, bár nem lehet 

Ulbrich szerint unió reális inaequale (Staatsrecht der öst.-ung. Monarcliie) ; 
Biedermann pedig elnevezi szövetséges áUamnak (Legislation autonómé de la Oroitie) ; 
Kasparek lengyelül irt »lJtalános államjog «-ban azt mondja : a viszony reálunio jel- 
legű, Magyarország előnyére (idézve Plivéric által : D. reclitliche Verháltniss etc.) ; 

tagadni, hogy — némely túlzóktól eltekintve - mindinkább közelednek 
egymáshoz. 

Ez ingadozásnak két oka van. Először, hogy a horvát-szlavón részek 
és az állam közti viszony szabályozásakor, a modern állam jogi ismerete 
még általában fejletlen volt és igy csak kevéssé alkalmas, hogy reája 
támaszkodva, valamely bonyolódott kérdés praecise szabályoztassék ; s 
azután meg az a habozás, melylyel e kényes ügy elintéztetett. A törvé- 
nyek szóban megtartanak fogalmakat, melyeknek tartalmát nem adják 
meg, vagy idegen kifejezések alá rejtenek, igy akarva enyhiteni tartal- 
mukon. Megmaradnak külsőségek, melyek a lényeggel nincsenek össz- 
hangban. S végre olyan chaos jön létre, hogy a legeltérőbb nézetek is 
indokolást nyerhetnek. 

A horvát-szlavón részek s Magyarország közötti viszony jogi termé- 
szetének magyarázásánál csak érvényben levő szabályokból indulhatunk 
ki, habár a történeti állapotok magyarázó erejét is tiszteletben tartjuk ; s 
döntő csak a tartalom a maga egészében, vagyis a törvénynek belőle ki- 
sugárzó szelleme lehet, nem az oda vetett szónak, etymologicus bonczolás 
után esetleg kiderithető értelme; természetesen e fejtegetésekben az 
objectivitás vezérel s egyedüli czélunk ez összeköttetés természetének meg- 
világítása. Kétséget nem szenved ugyanis, hogy a mai állam erőteljesen 
kifejlődött egységében, nem tür homályt a résznek viszonyában az egész- 
hez. Mai közéletünk ellentétet képez a középkor inkább magánjogi jelleg 
gel biró feudális, patrimoniális államával szemben. A középkori államban 
íi particuláris joggal és élettel biró résznek viszonyát a hatalom, gyakran 
határozta meg s ezért a jog körében mutatkozó homálynak visszahatása 
kisebb volt. 

II. Magyarország s a horvát-szlavón részek viszonyának jogi termé- 
szetét hogy fejtegethessük, mindenekelőtt három fogalommal : a souverai- 
nitás, állam és az autonomicus tartomány fogalmával kell tisztába jönnünk. 

Mint már mondottuk is, az állam, minden egyéb jogi személyiséggé 

Demonbynes szerint a horvát-szlavón részek körülbelől olyan viszonyban vannak 
Magyarországgal, mint ez utóbbi Ausztriával (Les constitutions européennes) ; Pliveric 
a horvát-szlavón részeket souverain államnak tekinti Magyarországgal szövetségben 
(Das rechtliche Verháltniss Kroatiens zu Ungarn. — Der kroatische Staat. — Bei- 
tráge zum ungarisch-kroatischen Bundesrechte) stb. stb. — A külföldi irók túl nagy 
vészét egyoldalú informatiók tévedésben tartják s alig nevezhetünk meg néhányat, kik 
egy-két odavetett szóval ama felfogást vallják, hogy a magyar állam egységes és benne 
a horvát-szlavón részek tartományi különállást élveznek. Igy Jelinek (Die Staaten- 
verbindungeu) ; Eggersdorfer (Der kroatische Staat : Agramer Zeitung. 1886) ; Dareste 
(Les constitutions modernes czimü fejtegetéseiből következtetve). 

emelkedett politikai közülettől abban különbözik, miszérint olyan legfőbb 
akarattal hatalommal bir, melynek minden más hatalom alá van ren- 
delve és mely fölött semmi más hatalom akarat nincsen. Ma az ilyen 
államot nevezzük (Bodin után) souverain államnak, s e hatalmat souverain 
hatalomnak, souverainitásnak. ^) - A souverain hatalom természeténél 
fogva független, mert különben nem lehet legfőbb hatalom ; továbbá egy- 
séges, oszthatatlan, mert a mint részekre tépetnék, már több egymás 
mellett álló, bizonyosan többször egymásba ütköző hatalom jönne létre ; 
végre korlátlan minden más idegen akarattal szemben, mert ha valamely 
akarat, vagy hatalom korlátozhatná, már ennek alá lenne rendelve. 

De ebből nem következik, hogy a souverain hatalom maga magát 
meg ne kösse. Azért még idegen hatalom, akarat nem emelkedik az állam 
fölé, hogy a törvény, mig érvényben van, az államot ép ugy köti, mint az 
alattvalókat. S igy lesz a souverain állam ismertető jele, hogy csak saját 
akarata által köthető meg. ®) Az ilyen állam eredeti formája az államnak, 
a többi csak másodrendű alakulat. 

E másodrendű alakulatokkal a történet folyamán gyakran talál- 
kozunk. Valamely souverain állam ugyanis feladja souverainitását más 
állam előnyére, de megtartja belső állami életét, vagy legalább ebből 
jellemző részeket. Elismer maga fölött akaratot, a melynek szolgál, de 
ezen reá nézve most már souverain akarat nem avatkozik belső életébe. 
Van külön fejedelme, vannak külön törvényei, melyeknek a polgárok alá 
rendelvék ; esetleg követeket küldhet és fogadhat, a souverainnek nem a 



') Bodin az állam fogalmát következőleg adja : »un droit gouvernement des 
plusseurs messages et de cet, qui leur est commun avec puissence souveraine« (Les 
six livres de la republique. Paris, 1576. 1. 1.) A souverainité szót pedig a fogalom 
többféle tulajdonságának jelölésére latinul : »summimi impérium* és »summa pote- 
stas« szavakkal adja vissza. — A souverainitást azután az uralkodó physikai vagy col- 
lectiv személy tulajdonságának tekintik, s csak midőn az áUamot jobban felismerték, 
lett átvive magára az áUam személyiségére. 

^) A fél, negyed souverainitásról szóló tan határozott contradictio ; a hol a 
souverainitás csak félig van meg, ott semmi sincs meg belőle, fogalmától a teljes- 
ség elválaszthatlan. E tan ugyan a német irodalomban, valamint a nemzetközi jog iro- 
dalmában sokáig szerepet játszott, de ma már itt is túlhaladottnak tekinthető (külö- 
nösen Laband fejtegetései folytán) s egyes felszólalások mellette, mint Gareisé (Ma- 
quardsen Handbuch I.) elismerésre nem találnak. 

Spinoza mondja már : Ea res libera esse dicetur, quae a se ipsa determinatur. 

*) így tehát saját jogából szabad személyeket cselekvésekre, abbanhagyásokra 
kényszeríthet. A korlátlan parancsolás joga olyan különös előjog, mely mást senkit 
sem illet, csak az államot. Az állam akarata bir csak olyan erővel, hogy önhatal- 
múlag rendelkezhetik a vagyonról, életről és szabadságról. 

hatóságok, az alattvalók vannak közvetlen alá rendelve, hanem a volt 
souverain állam a maga egészében. Egyes államhatalmi, uralkodói jogokat, 
akaratának megfelelő cselekvési szabadsággal, saját jogaként gyakorolja ; 
nem pedig mint orgánum, vagy valamely felsőbb hatalom akaratából, át- 
ruházás folytán. — S bár az ilyen alakulat nem a legszorosabb értelem- 
ben vett állam (már t. i. souverain állam), mégis államnak nevezzük, mert 
benne az állami élet jeleit képező számos momentum megmarad; hogy 
azonban az állam eredeti formájától megkülönböztethessük, jelzővel látjuk 
el s majd rész-államnak, tag-államnak, majd mellék-államnak, vagy hűbé- 
res államnak mondjuk. Hyen államok a régi német birodalom (1648 - 
1806) és a mostani német birodalom államai. Szoros értelemben a biro- 
dalom a souverain, melynek azonban az egyes államok, mint ilyenek 
vannak alárendelve, az államéletet jellemző számos ügykörre nézve. 
Hasonló példát szolgáltatnak Magyarország volt hűbéres államai is ; nem 
voltak souverain államok, mert a magyar államot adófizetéssel és katona- 
adással szolgálták, de beléletök saját fejedelmeik alatt és törvényeik 
szerint folyt. 

A mi az autonomicus tartományt illeti, az már egészen más kate- 
góriába esik. Autonómia szoros jogi értelemben öntörvényhozást jelent és 
igy az autonómiát csak akkor lehet valamely politikai közület, különösen 
jellemző tulajdonságukért emliteni, ha feltehető, hogy a törvényhozás 
jogát részére más gyakorolja. Az államnak fogalmában rejlik már (mint 
legfőbb hatalom), hogy kötelező akarattal, törvényhozói joggal bir s igy 
triviálitás nélkül nem mondható autonomicus, vagyis öntörvényhozással 
biró állam. 

Az autonomicus tartomány tehát egy olyan politikai közület, mely 
íinnak daczára, hogy nem állam, bizonyos, az alkotmány által meghatá- 
rozott körben kötelező jogszabályokat, törvényt alkothat. Az autonomicus 
tartomány is saját jogaként birja a törvényhozói hatalmat, csakhogy az 
államtól szerzi meg, az alkotmányban kifejezett államakarattal ; és bár a 
meghatározott ügykörben függetlenül járhat el, de azért szükséges, hogy 
az államhatalom egysége valami módon, vagy formában kifejezést nyerjen. 
Igy pl. nálunk a horvát-szlavón tartománygyülés javaslatát az állam feje, 
a magyar király (ki, mint ilyen királya Horvátországnak) szentesiti. — Az 
állam és az autonomicus tartomány közti különbség abban áll, hogy az 
utóbbi az előbbinek részét képezi (a mi az egységes területben, egységes 
állampolgárságban, egységes főhatalomban nyilvánul) ; az állami hatalom 
autonomicus test életére kihat, de az autonomicus tartomány csak maga- 
sabb önkormányzati test és igy mint akaró és cselekvő személy jelentkezik 

ugyan helyi ügyeit illetőleg, de az egész államot érdeklő ügyekben sem 
önálló akarata, sem önálló cselekvési képessége nincsen. 

III. Már most e fejtegetésekre tekintettel, vizsgáljuk a horvát- 
szlavón részek jogállását. 

Tulajdonképen háromféle felfogással találkozunk. Az egyik, hogy a 
horvát-szlavón részek épugy független souverain államot alkotnak, mint 
Magyarország és a két állam egymással personál, illetve reáluniót képez ; 
a másik szerint Magyarország és az emiitett részek szövetséges államot 
képeznek, melyben a souverain főhatalom a szövetségnél van és Magyar- 
ország, valamint Horvát-szlavón országok ennek alárendeltek ; a harmadik 
fölfogás végre azt vallja, hogy a magyar állam egységes, s kebelében a 
horvát-szlavón részek tartományi különállást élveznek. — Elemezzük a 
nézeteket behatóbban. 

A personal unió a souverain államok egyéb szövetkezéseitől abban 
különbözik, hogy a trónokon ugyanazon physikai személy ül, de a benne 
rejlő fejedelmi személyek egymástól különböznek és teljesen függetlenek. 
Egyik állam a másikra nézve idegen s egymással kizárólag csak nemzet- 
közi szerződések alakjában érintkeznek; s igy egyik állam egyoldalú 
akarata (törvénye, rendelete) a másikra nem hat ki. Ilyen viszony volt 
Magyarországé Ausztriához (legalább jogilag) 1867-ig, Anglia viszonya 
Hannoverhez, Spanyolországé Németországhoz, Szászországé Lengyel- 
országhoz, Neuenburgé Poroszországhoz; ilyen viszony jelenleg Luxeu- 
burgé Hollandiához, a Oongo-államé Belgiumhoz. - A reáluniónál 
mindez, mint jellemvonás megmarad (tehát az államterület nem egy- 
séges, hanem külön-külön álló, nincs egységes állampolgárság, nincs 
egységes főhatalom), csak a tartalom tágul annyiban, hogy nemzetközi 
szerződés alapján bizonyos ügyek közösen elintézendőknek mondatnak, 
a jognak két oldalról történt delegálása folytán ugyanazon orgánum 
által. Ezzel nem uj souverain hatalom jön létre, hanem a két állam 
souverain hatalmának alávetett társas viszonya; nem a két állam van 
alá rendelve a szövetségnek, hanem ez utóbbi a két állam souverain 
akaratának. S bár a közös ügyek kezelésére hivatott orgánum teljhata- 
lommal felruházható, annak határozata, akarata az illető államok ható- 
ságaira, polgáraira souverain akarattá akkor válik, ha az illető állam által 
(bár csak alaki hozzájárulással is) ilyennek elismertetik. így pl. a delegatio 
határozata Magyarországban törvénynyé (vagyis souverain államakarattá) 
csak akkor lesz, ha a magyar törvényhozás által a törvények közé beczikke- 



Ennek bebizonyítására nagy buzgalmat fejt ki Pliveric, a zágrábi egyetemen 
a közjog tanára, fentebb idézett munkáiban. 

lyeztetik. A reáluniói alkotó államok, mint souverainek, a nemzetközi jog 
által alanyokul elismertetnek, nemzetközi élettel bírnak. — Ilyen összekötte- 
tést képeznek ma : Svédország és Norvégia, Magyarország és Ausztria. 

De e szerint Horvát-Szlavonországnak hozzánk való viszonya sem a 
personál sem a reálunió fogalma alá nem sorozható. Nem bir a fentebbi 
jellemvonásokkal, főképen pedig hiányzik benne az egyik félnek (Horvát- 
Szlavonországoknak) souverainitása. Horvát-Szlavonországnak nem csak 
saját akaratukkal, hanem kétségbevonhatlanul a magyar állami akarattal 
a törvénynyel, kormányrendelettel, nemzetközi szerződésekkel is megköt- 
hetők. Mindez Horvát-Szlavonországok akarata csak annyiban, amennyiben 
benne vannak a magyar állam közjogi életében. 

Igaz, hogy e viszony egyezmény által keletkezett és csak igy változ- 
tatható meg és a horvát-szlavón részek souverain államiságát hangsúlyozók 
erre fektetik a fősúlyt. Szerintök ez egy nemzetközi szerződés, s mint ilyen,, 
csak nemzetközi viszonyt teremthet, a mely ismét csak államok, souverain 
államok között jöhet létre. Mindez azonban önkény és fikczió. 

Mint már fentebb az 5. §. láttuk, az állam nemcsak nemzetközi szer- 
ződéseket kötött, hanem belső államjogiakat is : valamely részével, belső 
életére vonatkozólag. Ez ugyan az államnak felismert, egységes természe- 
tével ellentétben van, azért mindig bizonyos viszás állapotot teremt és igy 
csak ritka kivételkép, mintegy a régi magánjogi felfogás utóizeként fordul 
elő ma. ^) De a megelőző időkben gyakori volt. Tudjuk, hogy a protes- 
tánsok és katholicusok közti vallásháborúk (Francziaországban, Német- 
országban, nálunk stb.) rendesen azzal végződnek, hogy az egyik felekezetet 
képviselő állam a másik felekezettel szerződést kötött, a minthogy szerző- 
dést köt a rendekkel, vagy valamelyik részével, a nélkül, hogy ez által az 
illető fél souverain állammá emelkedett volna. E tények nem tagadhatók 
s azért velők számolni kell. Némelyek ama megjegyzéssel gondolják ^) a 
belőlök levonható consequentiát kérdésünktől távol tartani, hogy e szer- 
ződések nem veszik föl a nemzetközi szerződések jellegét, mert nem állami 
személyek között köttettek. De ezzel a másik oldalon világosan elismerik, 
hogy a nemzetközi szerződést és a felek állami voltát nem pusztán vala- 
mely közjogi tartalommal biró szerződés megkötésének ténye hozza létre, 
hanem az, hogy államok, állami személyek kötötték meg ; illetve a szer- 
ződő felek államiságának meg kell előzni a nemzetközi szerződést. 

Horvát-Szlavonországok a kiegyezésnél jogilag a magyar állam ki- 
egészítő részét képezték, tényleg az osztrák birodalomét. Igy tehát sem 

A personál- és reálunióról bővebben a negyedik részben. 

*) Hasonló viszonynak csak Islandét ismerjük Dániához. 

8) Pliveric : Beitráge zura ungarisch-kroatischen Bundesreclite, 

jogilag, sem tényleg nem voltak állami személyek, nem voltak a nemzet- 
közi élet alanyai. A magyar állam egyezkedik velők, mint idegen hatalom- 
ban levő részével, melynek jövőre is fenn akarja tartani a múltban birt 
autonomicus különállást. Mégemlékezve a testvéri viszonyról, s hason- 
lóra vágyva, a visszacsatolt résznek a foltételek meghatározásánál lehe- 
tőleg nagy befolyást enged. Sőt tovább megy, mintegy kiváltságként ama 
joggal ruházza fel, hogy az egyezmény tartalma jövőre is csak hozzájáru- 
lásával változtatható meg, ^ nem törődve, hogy határozatával az állam - 
liatalom egységes természetét megsérti. 

De továbbá, ugyancsak a horvát-szlavón részeket visszacsatoló tör- 
vény (1868 : 30.) szól még egyéb, részben már visszacsatolt, illetve vissza- 
csatolandó területekről, ugyancsak hasonlólag intézkedve. A 65. §. szerint 
Dalmátiának a magyar sz. korona jogán ^tehát nem Horvát-Szlavonor- 
szágok jogán) történendő visszacsatolásánál Dalmátia is meghallgatandó ; 
Fiúméra pedig a 66. §. azt mondja : »külön autonómiájára s erre vonat- 
kozó törvényhozási és kormányzati viszonyaira nézve, Magyarország ország- 
gyűlése s Horvát-Szlavon-Dalmátországok országgyűlése és Fiume városa 
köz(»tt küldöttségi tárgyalások utján, Jcös:ö8 egyetértéssel lesz megállapodás 
eszközlendő.« Jogilag misem gátolja tehát, sőt Fiumét illetőleg világosan 
kötelező, hogy e részeknek az államhoz való viszonya egyezmény alakjában 
szabályoztassék, sőt az sem lehetetlen, miszerint a kötendő egyezmény 
megváltoztatása majd csak Dalmátia, illetve Fiume hozzájárulásával 
történhetik. Vájjon ez által Dalmátia és Fiume szintén souverain 
állammá vált-e ? ! 

Az államjogi tartalommal biró szerződés puszta ténye tehát nem 
teszi a szerződő feleket szükségkép souverain államokká ; tartalma pedig, 
mely a viszony jogi természetének megitélésénél egyedül irányadó, a jelen 
esetben, mint láttuk, ellenmond. 

IV. A másik kérdés, hogy Magyarország Horvát-Szlavonországokkal 
nem szövetséges államot alkot-e? Hogy e nézet elfogadható legyen, 
arra kettő szükséges. Először, hogy Horvát-Szlavonországok valóban 
államot képezzenek, másodszor, hogy létezzék olyan különálló főhatalom 

*) Ha a modern állam életéből, a souverain főhatalom természetéből indulunk 
ki egyedül, akkor könnyen arra az álláspontra juthatunk, hogy a souverain áUamot 
részeivel történt megáUapodás csak addig köti, mig akaratával egyezik ; vagyis az 
állam egyoldalulag megváltoztathatja, miután souverain akaratának belső életében 
minden alá van vetve (B. Jeszenszky : A társországok közjogi viszonya). De másrészt 
meg az a tétel is elfogadott, hogy a törvény, mig fennáll, az államot ép ugy köti, mint 
az alaíjtvalókat. A jelen esetben tehát a horvát-szlavón részek - visszakapcsolását esz- 
kíizlendő szabályok megváltoztatása alkotmányosan csakis a horvátszlavon tartomány- 
gyűlés hozzájárulásával eszközölhető. Ebben rejlik ép az összeütközés. 

(a szövetség főhatalma), mélynek Magyarország és Horvátország-Szlavónia 
egyformán alávetvék. 

Már pedig a magyar állami életen kivül, a magyar állam felett 
levő hatalmat, bármint kutassuk is, nem fogjuk megtalálni. Midőn a sou- 
verain magyar állam, erőszak által elszakitott részeit 1868-ban visszavette, 
a magyar alkotmányon semmi sem változott ; vagyis csak kiterjesztetett a 
visszacsatolt részre, a melynek autonomicus külön élete a régi elvek 
alapján újra szabályoztatott. A visszacsatolásról szóló törvényben ez a két 
momentum domborodik ki. De ekkor hol van az a közjogi actus, a m^ly- 
lyel a magyar állam az őt kétségtelenül megillető souverainitását feladta 
volna, illetve maga fölé souverain főhatalmat emelt volna. A törvényhozó 
test ma is azon elvek és szabályok szerint alakul, mint a visszacsatolás 
előtt, a legfőbb állami akarat ugy készül és jön kifejezésre, mint bármely 
egységes államban. A kormányzat nem kivülről hat az államra, hanem - 
abban birja létét és támaszát s a felelős állami kormányzat fogalmához 
csatolt elveket szigorúan megtartja. B viszonyra vonatkozólag régi jogunk 
érvényét az 1868 : 30. t.-cz. hangsúlyozza. 

Abból, hogy a horvát-szlavón részek a magyar országgyűlésre nem 
kerületenként külön, hanem coUective választják képviselőiket, a magyar 
részek alárendeltségére, elfogultság nélkül következtetni nem lehet. Mint 
mondottuk, a constitutionális képviseleti rendszer követelménye, hogy az 
államakarat készitésénél az egész népelem képviselve legyen, de hogy 
milyen eljárási móddal, az másodrendű kérdés. ^) A horvát-szlavón képvi- 
selők eltérő választási módja nem jelent mást, minthogy Horvátország és 
Szlavónia más politikai viszonyok között él, hogy autonomicus különállás- 
sal bir. De a horvát-szlavón képviselők sem egyénileg, sem testületileg 
a horvát nyelv használatától eltekintve, - külön jogokkal nem birnak, és 
az országgyűlésen való megjelenésük, vagy elmaradásuk a megfelelő 
számú magyar képviselők elmaradásával, vagy részvétével egy jelentőségű. 

V. További kérdés, mely egyébiránt az előbbivel összefügg, hogy a 
kapcsolt részek a mai fogalmak szerint tekinthetők-e államoknak ? Tör- 
vényeink, hivatalos okmányaink e részeket majd országoknak, majd tar- 
tományoknak czimezik, gyűlésüket országgyűlésnek, majd tartománygyü- 
lésnek ; az 1868 : 30. t.-cz. pedig jelölésűkre a »társországok« kifejezését 
teszi alkotmányossá. 

A közönséges életben az » ország « kifejezés többféle s egymástól 

Eltekintve a lényeget nem érintő olyan intézménytől, hogy pl. a horvát- 
szlavón tárcza nélküli minister a magyar ministertanács tagja lett. 

*) Magába a horvát tartománygyülésbe is némely terület direct, más meg indi- 
rect választ képviselőt. 

igeu eltérő értelemben használt, jogi műszót pedig éppen nem képez. 
A jogéletben csak egy uj kérdést kelt föl, hogy t. i. állam-e vagy tarto- 
mány ? Ezek a jogi műszók, melyek biztos és szabados fogalmat jelentének 
s az »ország« szó hol az egyikre, hol a másikra alkalmaztatik. ^) így 
vagyunk a » társországok* kifejezésével is. Tartalmáról csak akkor lehe- 
tünk biztosak, ha képesek vagyunk még azt is meghatározni, hogy államot, 
vagy tartományt jelent-e ? - Az 1868 : 30. t.-cz. 59. §-a azt mondja 
továbbá: » Horvát-Szlavonországok külön territóriummal biró politikai 
nemzetet képeznek. Ez ismét egy fölötte bizonytalan megjelölés és ezért 
olyan valamit is lehetne belőle következtetni, mintha a törvény külön 
állami életre czélozna. Csakhogy e gondolkozást a priori megakadályozza 
az 1. §., mely szerint: ^Magyarország és Horvát-Szlavon-Dalmátországok 
jövőre egy és ugyanazon állami közösséget képeznek. « - E mondatot 
közönséges nyelvre máskép lefordítani nem lehet, mint hogy a megnevezett 
területek jövőre egy államot alkotnak.^) A külön territóriummal biró poli- 
tikai nemzet pedig nem jelenthet mást, mint egy nemzetet, a mely meg- 
határozott területen külön politikai, vagyis közélettel bir autonomicus 
különállásában. 

A szoros értelemben vett magyar és a horvát-szlavón terület állami 
egységét a pragmatica sanctió óta uj és uj törvények biztositják. (L. 34. §. ). 

Továbbá a visszakapcsolás után egy évtizedre hozott törvény (1 879 : 50.) 
világos kijelentése szerint az állampolgárság egy és ugyanaz. Már ez meg- 
akadályoz, hogy a horvát-szlavón részeket államnak tekintsük. Állam, pol- 
gárság, illetve nép nélkül nem gondolható.*) 

Igaz, hogy a horvát bán ép ugy jogositva van honosítást gyakorolni, 
ha az illető a horvát-szlavón területen telepedett meg, mint a magyar a 

Használjuk a souverain áUamok megjelölésére : Németország, Francziaország, 
Olaszorszg stb. ; használjuk történeti reminiscentiák fentartására : Csehország, Len- 
gyelország, Erdélyország stb. ; használjuk valamely különlegességgel bii'ó terület meg- 
jelölésére : hegyesország, sikország, székely ország, biharország stb. 

*) így mondjuk : Morvaország, Steierország, a birodalmi tanácsban képviselt 
országok vagy koronaországok (Ausztriát illetőleg) stb. 

8) Nem hagyhatjuk felemlités nélkül, hogy a horvát-szlavon-dalmát regni colaris 
bizottság 1886. márczius hó 28-án kiadott véleményében szintén elismeri az egységes 
államot és ezt veszi alapul ; továbbá ujabban (talán az emiitett irók ellensúlyozásául) 
a tartomány gyűlés többször kijelenti, hogy Horvát-Szlavonországok Magyarországgal 
egységes államot alkotnak. 

*) A közjogi tudomány egyik legkiválóbb tekintélye, Laband, mondja a német 
birodalmat illetőleg : »Az egyes államok nem tekintetnének államoknak, ha külön 
állampolgárságuk nem volna. A birodalom nem szövetséges állam, hanem egységes 
állam lenne, ha az állampolgárság az egyes államokban megszűnt, illetve a birodalmi 
polgárságba olvadtvolna (Das Staatsrecht des deutsclien Reiches. I. 157.) 

királyi belügyminister (1879 : 50.). De a horvát bán is csak magyar állam- 
polgárságot adhat, és igy ebből le lehet vonni azt a következtetést, hogy 
a horvát báni hatóság a magyar állam hatósága, de éppen semmit az 
állampolgárság egységének hátrányára. A horvát bán honositása ép oly 
kevéssé képezhet alapot külön állampolgárságra, ^) mint a hogy régente 
nem képezett a határőrvidéki hatóság külön honositási joga. — A horvát 
bán honositása a magy. kir. ministerelnökhöz hivatalból fölterjesztetik. 

Az állampolgárság egységéből szükségképen folyik, hogy a horvát- 
szlavón terület lakója a magyar állam főhatalmának, törvényhozásnak, 
kormányzásnak alá van rendelve, a mennyiben a horvát-szlavón autonó- 
miában magának korlátot nem alkotott. ^) 

A magyar király, mint ilyen, királya a horvát-szlavón részeknek. 
Itt áll az az eset, mit közjogi iróink tévesen Ausztriához való viszonyunkra 
mondanak, hogy a fejedelem (mint közjogi személy), egy és ugyanaz. A 
magyar királyi hatalom birtokába jutott fejedelem — történetünk tanu- 
sága szerint — ezzel mindig megszerezte Horvát-Szlavonországok fölött 
is a királyi hatalmat. ^) 

Ebből következik és ezt bizonyitja a korona és koronázás egysége. 
Mióta a fejedelmek koronát viselnek, a korona mindig ugy tekintetett, 
mint az állam, állami főhatalom symboluma ; a koronázás pedig annak 
kifejezésekép, hogy a főhatalom valamely physikai személyre átruháztatott.' 

*) Pliveric : I. munkájában ellenkező nézeten van. 

^) Miután az államhatalom természeténél fogva, a mennyiben magának korlátot 
nem állit föl, az állam egész területére, összes polgáraira kihat, tehát nem tartom sza- 
batosnak, Horvátországra való tekintetből törvényeink által használt e kitételeket : 
közös törvényhozás, közös ministerium, kÖzÖs törvény stb. A helyzetnek inkább jogilag 
megfelélő : áUami törvényhozás, állami kormányzás és ezzel szemben van külön tar- 
tományi törvényhozás, külön autonomicus kormányzás stb. 

«) Ez leginkább szembeötlő a királyválasztások idejében. Századokon keresztül 
senki sem vonta kétségbe, hogy a törvényesen megválasztott magyar király, e közjogi 
actus alapján király Horvátországban is. A horvát irók egy esetet ugyan felhoznak és 
erre nagy súlyt fektetnek : I. Ferdinándnak Cetinben történt királylyá választását. De 
ekkor hazánkban rendkívüli viszonyok uralkodtak. Két király küzdött egymással a 
föhatalomért s az állam egyes területei hol az egyik, hol a másik félhez csatlakoztak, 
midőn az illetőt királyuknak kikiáltották. így Szlavónia a dombról gyűlésen Zápolyá- 
nak hódolt, Horvátország pedig Cetinben I. Ferdinánd pártjára állott. De jellemző a 
megelőzőleg követett eljárás. Midőn ugyanis I. Ferdinánd mint trónkövető a horvát 
rendeket a csatlakozásra felszólította, ezek hajlandóságukat világosan kijelentették, 
<le annak hozzátételével, hogy királyul csak a magyar királyt ismerhetik el. így 
azután Ferdinánd előbb Pozsoríyban, 1526. évi deczemberbeu, magyar királynak meg- 
választatott és erre következett a cetini gyűlés határozata 1527. január 1-én. (Sza- 
lay : A horvát kérdésről, — Csutorás : Horv. Szláv. Dalmátországoknak Magyarország-^ 
hoz való viszonya, — B. Jeszenszky : A társországok.) 

De soha még egy korona hét souverain államot, egy koronázás hét főha- 
talom átadását nem jelképezett. Gondolható-e, hogy a középkor szelleme, 
mely a jelképes formaságokra oly nagy súlyt helyezett, nálunk ezt 
eltűrte volna ? *) 

A király az állam feje és személyesitője, az államhatalom birtoklója. 
De e szerint, ha a király Magyarországban és Horvát-Szlavonországok- 
ban, mint közjogi személy (tehát nem pusztán a physikai személy, mint 
Ausztria és Magyarország közt) egy és ugyanaz, akkor miként lehetne az 
állami személy kettő. ■) 

A fejedelem és a koronázás egységéből folyik, hogy koronázáskor egy 



Magának Kálmán királynak Zárában történt megkoronáztatása is vitatott. 
Ez egyedül Kálmán király által, 1102-ben, a bzűz Máriáról elnevezett játrai apácza- 
kolostor részére kiadott okmány, egy mellékesen odavetett kitételéből van következ- 
tetve. De első sorban az oklevél hitelessége kétséges, s azután meg ugyancsak Kálmán 
király 1108-ban biztositja a meghódolt részt, hogy nem fog erőszakosan házaikba 
száUani, ha majd koronáztatása végett hozzájok megy — »ad vos coronandus, aut 
vobiscum regni negotia tractaturus advenero.« (Pauler : Horvát-Dalmátország elfogla- 
lásáról). De miként beszélhet Kálmán a koronáztatásról, mint a jövő tényéröl 1108- 
ban, ha már az 1102-ben megtörtént. — A horvát irók ugyan még azt áUitják, hogy 
n. István, n. Q-ejza, ül. István, II. Endre, Róbert Károly és nápolyi László szintén 
horvát királylyá koronáztattak volna. De ez puszta állítás, melyet történeti adatok 
nem bizonyítanak. Az eddig ismert történeti adatok szerint II. István és 11. Gejza 
nemcsak hogy horvát királylyá nem koronáztattak, de nem is voltak soha Horvát- 
országban, m. István, n. Endre megfordultak ugyan e területen (az utóbb nevezett 
ennek herczege volt), de semmi nyoma, hogy külön királylyá koronáztattak volna. 
Róbert Károly és nápolyi László Zágrábban királylyá koronáztattak ugyan, de nem 
horvát királylyá, hanem Magyarország királyává, mint a hatalmukban levő terület 
legjelentékenyebb városában, miután a koronázási város : Székes-Eejérvár még nem 
hódolt. A koronázást az esztergomi érsek végezte. — Végre ha a külön koronáztatás 
szokásos lett volna : miért nem emlékeznek e tényről történeti adataink ; valamint 
arról, hogy a korona hol őriztetett s hova tünt el ; kit illetett a koronázás tisztje ; 
meddig volt alkalmazásban és miért szűnt meg ? G-ondolható-e, hogy ép e nagy fon- 
tosságú kérdések ne érdekelték volna a krónikásokat, vagy a történetírókat ? — Leg- 
utolsó koronázás alkalmával a király Horvát-Szlavonországok királyává történendő 
koronáztatását is sürgették ; de ezt a magyar államférfiak mint az alkotmánynyal 
homlokegyenest ellenkezőt utasították vissza. 

*) A nemzetközi életben, a hol az állam közjogi személyisége oly erőteljesen 
domborodik ki, csak Magyarország, illetve csak a magyar király szerepel. — A kirá- 
lyok nagy czimei pedig általában inkább történeti reminiscentiákat tartalmaznak és 
belŐlök éppen nem lehet azt következtetni, hogy a külön czimek jogilag külön államo- 
kat jelölnek. így az ausztriai császár, Csehország királya is stb. stb. ; a magyar király, 
Erdély nagyfejedelme, Szerbia, Ráma, Bolgárország stb. stb. királya. — A porosz 
király nagy czimében 50 czimet visel. Az orosz czár nagyobb czimje : minden oroszok 
czárja, Moszkva, Kiew, Nowgorod czárja, Astrakan czárja, Lengyelország czái-ja, Szi- 
béria czárja. 

koronázási oklevél állíttatik ki (1868 : 30.). Felmerült ugyan 1866-ban, 
hogy a magyar király megkoronáztatásakor Horvát-Szlavon-Dalmátorszá- 
gok részére külön koronázási oklevél adassék ki. De a magyar országgyű- 
lési bizottság azt válaszolta, hogy külön koronázási oklevél kiállítása se 
nem szükséges, se az alkotmánynyal meg nem egyeztethető. 

A horvát-szlavón törvényeket a magyar király szentesíti. A horvát- 
szlavón külön törvényhozás tehát abban áll, hogy a királyi Felség a 
horvát-szlavón területre és az autonomicus ügykörre más orgánum segéd- 
lete mellett alkotja a törvényeket, mint az állam egyéb részeire, vagy 
ügyeire kihatólag. 

A horvát-főrendek, ha az 1885 : 7. t.-cz. által előirt feltételeknek 
megfelelnek, a magyar főrendiház tagjai. 

A horvát-szlavón kormányzat feje a bán, a magyar király által a 
magyar ninisterelnök előterjesztésére és ellenjegyzése mellett neveztetik 
ki, s mint horvát bán, a magyar főrendiháznak szintén tagja. A horvát- 
szlavón kormányzat nem bir parlamentaris természettel, mint a hogy 
a tartománygyülés sem bir a parlament jogaival. A többségnek politikai 
nézetei nem határozók a horvát bán állását illetőleg. A végrehajtó hata- 
lom erősebb. Továbbá a bán kineveztetése, kormányzása a magyar ország- 
gyűlés elé is tartozik a ministerelnök felelőssége folytán. — A horvát- 
szlavón autonomicus élet ellenőrzése a horvát tárcza nélküli minister hatás- 
körébe tartozik, illetve a ministertanácséhoz, melynek tagja, vagyis a 
magyar országgyűléséhez, melynek felelős. 

Az autonómiához nem tartozó ügyekre nézve a m. kir. felelős minis- 
terium a végrehajtó hatalmat a horvát-szlavón területen is TcözveÜenül 
gyakorolja; s a végrehajtásban, ha szükség van reá, a horvát-szlavón ható- 
ságok is kötelezvék közreműködni. 

V. így tehát a fejtegetett viszonyban azt látjuk, hogy egy a korona, 
egy a koronázás, egy a király ; a jelentékenyebb ügyekben egy a törvény- 
hozás és egy a kormányzás ; egy a terület, egy az állampolgárság. Ezen az 
alapon arra az eredményre kell jutnunk, hogy a horvát-szlavón részek nem 
tartoznak az államok categoriájába, hanem a magyar államnak széles körű 
autonómiával felruházott tartományai. — A társországok kifejezése csak 
akkor megfelelő, ha ilyen értelemben, ilyen tartalommal használjuk. Miután 
pedig e tartalomra egész szabatos és általában elfogadott jogi műszó : a 
»tartomány« áll rendelkezésünkre, használatát legfeljebb azzal indokol- 
hatnánk, hogy kifejezni akarjuk vele ama különbséget, mely egyrészt a 
horvát-szlavón tartományok, másrészt egyéb államok tartományi külön- 
állást élvező részeinek jogéletében mutatkozik, hogy t. i. a horvát-szlavón 

5* 

tartományok viszonya saját beleegyezésükkel szabályoztatott és csak igy 
változtatható meg. ^) 

E közhasználatban levő kifejezés: » Magyar sz. korona országai « 
nem jelenthet egyebet, mint olyan egy államot, a mely igy czimezi magát ; 
s legfeljebb még arra történhetik benne utalás, hogy ez az állam külön- 
böző múlttal biró részekből alakult. *) 

Szokásos még a magyar sz. korona országai helyett, magyar biro- 
dalom, sz. korona birodalma kifejezést használni. A birodalom azonban 
jogilag teljesen határozatlan fogalom, illetve szoros jogi müvekben az 
> állam « kifejezéssel helyettesittetik. 

44. §. 
Fiume. 

Fiume és vidéke, történetiróink szerint, már a XII. század elején 
összeköttetésbe jött Magyarországgal. Midőn ugyanis Kálmán király, 
n 02-ben Dalmatiát elfoglalta, hódolt Tersact vara, melynek közelében 
a Fiumare folyó mellett csakhamar Fiume keletkezett. Fiume később 
Frangepán család, azután meg Duyno család birtokába jutott s midőn ez 
utóbbi 1399-ben kihalt, az osztrák főherczegeknek hódolt s igy a magyar 
koronától elszakadt. Azonban az osztrák berezegek alatt mint különálló 
terület kormányoztatott és bár Krajnával összeköttetésben állt, sem ahhoz, 
sem más osztrák tartományhoz csatolva nem volt. 

Mária Terézia 1776-ban Fiumét Magyarországnak adományozta, hogy 
tengeri kikötőt nyisson számára. Az átvétel után Horvátországgal kisérlet- 
képen némi összeköttetésbe jutott. Zágrábmegye és a károly városi végvidék 
egy részéből alakitott Szörénymegye főispánja. Fiúménak, mely önkormány- 
zati jogait fentartá, ugy kereskedelmi, forgalmi, mint közigazgatási tekintet- 
ben kormányzója volt s ugyancsak ő, mint a tengerpart egyéb részeinek 
kormányzója is, a horvát báni táblának tagja volt. Továbbá a fiumei bíró- 
ságtól az 1000 frton felüli perek a báni táblához, a közigazgatási ügyek 

Ö Ausztriában a tartományokat »Land« (Kronland) szóval jelölik, a mely kife- 
jezés néha államok jelölésére is használtatik : England, Russland. De ez utóbbi már 
kivételes, és ugy az irodalomban, mint a közéletben hozzá szoktak az államot »8taat«- 
nak nevezni és a »Land« ennek csak részét képezi. 

Egyébiránt e czimezést már Kossuth Lajos tévedésbe ejtönek nevezte (Pesti 
Hirlap. 1848. jan. 27. sz.), midőn hangsúlyozta, hogy a magyar sz. korona egy status- 
sal. Valamint Deák Ferencz mondja, hogy a magyar sz. korona országai s a magyar 
állam egy ugyanazon fogalom. (Adalékok.) Ugyancsak igy nyilatkozik Tisza minister- 
tevelnök 1886-ban (a Janszky ügynél) ; valamint a »Corona« szó gyakran használtatik 
térvényeinkben az »állam« helyett. — Továbbá Ausztria is gyakran használja : »a bi- 
rodalom tanácsában képviselt országok* czimet, midőn magát mint államot jelöli meg. 

pedig, a rövid ideig fennállott horvát helytartótanácshoz voltak- felebbe- 
zendők. E szervezettel azonban sem Horvátország, sem Fiume nem volt 
megelégedve. Horvátország többet óhajtott Fiúméból, Fiume kevesebbet 
a horvát összeköttetésből. S mert egyébként sem mutatkozott czélszerünek, 
már 1779-ben megszüntettetett és Mária Terézia ez év április havának 
23-án oklevelet adott ki, melyben Fiumét Magyarországhoz csatolt külön 
testnek nyilvánitja és világosan elismeri a magyar korona ősi jogát 
e területre. 

Az oklevél következőképen hangzik : »Mi^ Mária Terézia, Magyar- 
ország és a hozzá tartozó országok és tartományok közjavára irányzott 
számtalan intézkedéseink között ... az által is akarván a magyar ke- 
reskedelemről gondoskodni, hogy azon tengermelléket, mely rövid ideig 
ausztriainak neveztetett , de ősi joggal Magyarországhoz tartozott , ah- 
hoz legújabban visszakapcsoltuk ; s különös jóakaratunk és kegyességünk 
tanúságául Fiume városát és kikötőjót abba bele is kebeleztük . . . egyszers- 
mind Fiumét más városok közül kiválasztván . . . szabad kereskedelmi 
helylyé és várossá alkotni, s mindazon kiváltságokkal, mentségekkel, szabad- 
ságokkal és előjogokkal, melyek kereskedelmi helynek és községnek szüksé- 
gesek, feldisziteni akarjuk, mely kegyelmes szándékunk annál biztosabb foga- 
natositására azonfelül beleegyezünk, hogy Fiume kereskedelmi városa, kerü- 
letével együtt, mint Magyarország sz. koronájához csatolt külön test tekin- 
tessék, mindenben kezeltessék és a másik bucarii kerülettel, mely t. i. elejétől 
fogva Horvátországhoz tartozott, semmikóp össze ne kevertessék.« 

Fiume ezután közigazgatási ügyekben a m. kir. helytartótanács, 
törvénykezésiekben pedig a magyar kir. Ouria alatt volt és jogállása több 
országgyűlési sürgetésre (1790, 1807, 1805) az 1807 : 4. t.-cz.-be beczikke- 
lyeztetett. »Jelen czikkely által« mondja e törvény ^kijelentetik, hogy 
Fiume városa és kikötője, melyet a dicső császárnő és királynő Mária 
Terézia külön diploma álta laz országba már bekebelezett, Magyarország- 
hoz tartozik. Egyszersmind pedig az országgyűlés alkalmával a fiumei 
kormányzónak a főrendeknél, Fiume városa követeinek pedig a karoknál 
és rendeknél illetékes ülés és szavazat fog adatni. « 

Fiume 1809-ben rövid időre franczia uralom alá került, mely alól 
Napóleon bukása után felszabadult ugyan, de csak 1822-ben július 1-én 
helyeztetett vissza alkotmányos jogaiba, a melyeket azután 184:8-ig élve- 
zett. 184:8-ban helyzete annyiban változott (27. t.-cz.), a mennyiben egy- 
szerűen szabad kerületnek, magyar törvényhatóságnak nyilvánittatott. — 
Az 1848-at követő időben Fiumét illetőleg is fölfüggesztetett az alkotmány 
s Fiume, Zágráb megyének délnyugati részéből, valamint a buccarii kerü- 
letből alakitott Fiume megyébe kebeleztetett és ezzel Horvátországhoz 
csatoltatott. De már 1867-ben a magyar országgyűlésre meghívót nyert, 
s azóta ott képviselve van. Az 1868 : 30. t.-cz. folytán pedig, 1848 előtti 

állásához hasonlólag, ideiglenesen szerveztetett, s kimondatott, hogy hely- 
zete véglegesen Magyarország országgyűlése, Horvát-Szlavon-Dalmát- 
országok tartománygyülése és Fiume városa közt küldöttségi tárgyalások 
utján, közös egyetértéssel fog szabályoztatni. 

45. §. 

Fiúménak, mint a sz. Icoronához csatolt Icülön testnelc viszonya az államhoz 

és belszervezete. 

Az 1868 : 30. t.-cz. értelmében a hármas küldöttségek tanácskozásra 
össze is gyűltek, de a kivánt megállapodás nem jött létre és ennélfogva 
Fiume a magyar kormány előterjesztésére O Felségének 1870. július 
28-ról kelt elhatározásával, valamint a magyar kir. ministerelnöknek, a 
m. kir. igazságügyministerrel s a horvát bánnal egyetértőleg 1871. szept. 
14-én kibocsátott rendeletével ideiglenes szervezetet kapott. 

Mindezek lényeges tartalma a következő : 

A törvényhozás Fiúméra nézve is a magyar országyülésen történik : 
képviselője az alsóháznak, kormányzója a főrendiháznak tagja. 

Fiume városának és kerületének kormányzata, a magyar ministerium 
előterjesztése alapján, a király által, ministerelnöki ellenjegyzés mellett kine- 
vezett kormányzóra van bizva, ki egyszersmind az államhoz tartozó egyéb 
tengerparti részeknek is kormányzója és ennek alapján : » fiumei és magyar- 
horvát tengerparti kir. kormányzó « czimmel él. E kormányzó elnöke a 
fiumei kir. tengerészeti hatóságnak, s mindazt, a mi a magyar-horvát 
tenger melléken a tengeri kereskedelmi hajózásra vonatkozik, mint a 
kereskedelmi magyar kir. ministerium közege, ezen ministeriumból vett 
utasitások értelmében kezeli. 

A kormányzó a beligazgatás terén mindazon ügyekben, melyekre 
Fiume önkormányzati joga ki nem terjed, a magyar ministeriumnak köze- 
gét képezi ; továbbá Fiume és kerülete közigazgatásának élén áll, körülbelől 
olyan rendeltetéssel, mint Magyarországban a főispánok. 

Fiume, mint önkormányzati test, statútum alkotási joggal bir; statútu- 
mait azonban a képviselőtest közreműködése mellett a kormányzó állapítja 
meg s a magyar ministerium elé terjesztendők jóváhagyás végett. Az önkor- 
mányzatot a városi tanács vezeti, melynek élén a polgármester (podesta) áll. 

A vallás- és közoktatásügyet illetőleg a város és kerülete szintén 
az állami kormányzás alatt áll ; kivétetik azonban a horvát gymnasium, 
mely a horvát-szlavón kormánynak van alárendelve. 

A törvénykezést illetőleg Fiúméban magy. kir. törvényszék állittatott 
fel, melynek hatósága alá tartoznak : 

1. Fiume szabad kir. város és kerülete, Buccari kerület és Fiume 
megye tengerpartja, tengerészetjogi ügyekben ; 

2. Fiume város és kerülete, minden büntető, valamint polgári peres 
és nem peres törvénykezési ügyekben. A városi telekkönyvi hivatal szintén 
a kir. törvényszéknek rendeltetvén alá. 

Másodfokú bíróságot a budapesti kir. tábla, harmadfokút a legfőbb 
Ítélőszék képezi. 

A fiumei m kir. törvényszék hivatalos nyelve az olasz. De tengerészet- 
jogi ügyekben a felek ugy beadványaikban, mint a szóbeli tárgyalásokon 
horvát nyelvvel is élhetnek. Ilyen esetben a birói határozatokhoz hiteles 
horvát forditás hivatalból melléklendő. - A biróság ugy a fölebbviteli, 
mint más biróságokkal és hatóságokkal való érintkezésben akár saját, 
akár az illető hatóság hivatalos nyelvét használhatja. A felebbviteli bíró- 
ságok határozataikhoz hivatalból hiteles olasz fordítást csatolnak, ha csak 
azok nem a fél által a perben használt nyelven hozattak. A fiumei kir. tör- 
vényszék felett a főfelügyeletet a magy. kir. igazságügyminister gyakorolja. 

A mondottakból következik, hogy »a sz. koronához csatolt külön test« 
kifejezése nem jelenthet mást, mint hogy az alatta értett közület másféle 
politikai, közigazgatási szervezettel bir, mint az állam egyéb részei, vagyis, 
hogy nem olvasztatott be az állam rendes közigazgatási szervezetébe ; de 
semmi esetre sem jelenthet államjogi önállást. Valószínűleg ez volt az 
intentió már akkor, a midőn az ajándékozási oklevél először használja e 
kifejezést. Ámbár az oklevél tartalma elég argumentumot szolgáltat Pesty 
ama nézetéhez is, miszerint az ajándékozó királynő e kifejezéssel hang- 
súlyozni óhajtotta, hogy Fiume, mint magában álló, külön test, nem pedig 
mint valamely szomszédos horvát megyéhez fűzött, csatolandó a magyar 
koronához. 

46. §. 

A magyar államnak és részeinek, valamint az egykori hűbéres tartomá- 
nyoknak czimerei és színei. 

I. Honi krónikák szerint, ősi hadi jelvény a turul madár volt, mely 
valószínűleg az Árpád nemzetségét illette s tőle vette át a honfoglaló 
magyarság ; de midőn őseink a keresztény hitre tértek, s az állammá szer- 
veződés befejeződött, e jelvény már nincs használatban, helyébe, mint a 
magyar királyság legrégibb czimere, a pólyás czimer lépett. *) Az Árpád- 



Ennek alapján nevezik a német heraldikusok a pólyás czimert alt-ungamak, 
a francziák pedig ancien-hongrie-nak. 

házbeli királyok váltakozva használják a különböző számú vörös-fehér *) 
pólyákra osztott czimert esetleg vörös mezőben a fehér (ezüst) szala- 
gokat - és a kettős-keresztet, még pedig ugy, hogy 124:7-ig a pólyás 
czimer, ez időtől egész az Anjou-ház trónraléptéig a kettős kereszt van 
általános használatban. A vegyes házbeli királyok alatt, mai czime- 
rünk alkatrészeit képező kettős kereszt és a pólyák, már legtöbbször 
együtt, ugyanazon czimerpaizson egyesítve használtatnak, 2) bár előfor- 
dulnak külön-külön is. A pólyák számát illetőleg pedig nyolczban álla- 
podnak meg, amint ezt nagy Lajosnak a kassaiakhoz intézett 1369-ki 
okmánya világosan kifejezi; valamint ugyanezt kifejezi, bár nagy idő 
múlva, V. Ferdinándnak 1836-ban kiadott czimer-használati utasítása. 

A négy fehér pólyára (illetve vörös mezőben a négy ezüst szalagra) 
Verbőczy azt mondja (Hk. I. 11.), hogy az ország négy főfolyóját jel- 
képezik s őseink Pannoniától vették át. Az apostoli kettős-keresztet pedig 

II. Sylvester pápa adta első, sz. királyunknak, hogy azt maga előtt vitesse, 
azaz czimerül használja. ^) A dombok kereszttövénél, melyek a hagyomány 
szerint az ország három főhegységére vonatkoznak, már V. István pecsét- 
jein láthatók Nagy Lajos alatt a kereszt tövénél a korona is előfordul, a 
koszorú pedig I. Ferdinánd alatt vétetett be, mely időtől fogva a czimer 
alapjellegén változás nem történt, végleges megállapodás azonban csak 

III. Károly és Mária Terézia alatt jött létre. - A czimerpaizs fölött a 
korona már I. Endre, Imre, II. Endre királyok pecsétjein látható. Mária 
Terézia alatt pedig a koronát angyalok tartják. 

Néha egyes királyok az ország czimerébe saját czimerüket is bevet- 
ték : az Anjouk a liliomokat, I. Mátyás a hollót ; a Habsburg-házból szár- 



*) A pólyák száma igen változó. Eddig ismert legrégibb magyar pecséten, Imre 
királynak 1202. évi aranypecsétjén a pólyák száma öt. De ismerünk három, négy, hat 
pólyás-czimert is, mig végre a nyolczas pólyában történik megállapodás. — A leg- 
régibb czimerekben néha cserlevelek is eló'fordulnak, a pólyákat pedig különböző szám- 
ban oroszlánok diszitik. De ugy az oroszlánok, mint a cserlevelek már az Árpádházi 
királyok alatt eltűnnek, valószínűleg a czimer tnltömöttsége folytán. 

^ A pólyáknak és a keresztnek a jelenlegi rend szerint, a hasított paizsban 
egyesítése, a mint ma tudjuk, nagy Lajos egyik érmén fordul elő először. Második 
példa volna reá az ország rendéinek 1385-ki pecsétje. Továbbá látható Zsigmond egyik 
kettős pecsétjén. (Minderről bővebben B. Nyáry : Heraldikai vezérfonalában. Akadémiai 
kiadás. 1886.) 

«) Az okmányt Szalay (Magyarország története I. k.) közli egész terjedelmében. 
E szerint : »apostoli hatalmunknál fogva szintén megengedjük, akarjuk és kérjük, 
hogy miután Te és Ök (az utódok) a koronával, melyet küldünk, annak rendje s köve- 
teidnek átadott formula szerint megkoronáztattál, illetve megkoronáztattak, a keresz- 
tet, az apoltolság czimerét magad előtt vitethesd és ők is vitethessék. L. még Verbőczy 
Hármk. T. 11. 

mázott királyaink pedig a magyar czimert a kétfejű sas mellére alkalmazva 
használták (1723: 98. t.-cz.). 

Mindezekből láthatjuk, hogy az ország jelenlegi czimere, a hosszában 
kétfelé választott czimerpaizs, melynek jobbfelét négy vörös és négy fehér 
(ezüst) pólya váltakozva takarja, még pedig ugy, hogy a legfelső vörös, a 
legalsó fehér, balfelét pedig vörös mezőben, hármas zöld dombon arany- 
koronából kiemelkedő ezüst kettős kereszt — s a paizs fölött sz. István 
koronája, olykor angyalok által tartva: a történet folyamán állíttatott 
össze, s mai alakban való használata, viszonylag ujabb keletű. *) 

Magyarország szinei a czimerben előforduló három szinből : a vörös, 
fehér és zÖld színekből állanak s ezek egyszersmind a lobogó szinei is, e 
sorrendben, egymás alatt vízszintesen. 

II. Erdélyneh czimere volt, mely szintén idők folytán állíttatott össze : 
vörös gerendával két mezőre osztott paizs ; a felső mező kék szinü, rajta 
arany nap és ezüst holdszarv (székelyek czimere) s a két égi test közt 
arany csőrü, vörös nyelvű emelkedő sas kiterjesztett szárnyakkal (magyarok 
(^zimere), az alsó mező aranyszínű hét vörös toronnyal (szászok czimere). 

Fiume c^fimere, melyet 1659-ben kapott: tojásdad alakú paizs vörös 
mezejében kétfejű sas kiterjesztett szárnyakkal, nyitott csőrökkel és kilógó 
vörös nyelvekkel. Az arany rojtokkal ékesitett berezegi korona alatt álló sas 
jobb lába sziklatalapzaton, bal lába pedig sziklán fekvő kerek edényen 
nyugszik, melyből a sziklák körül özönlő viz folyik. A paizs alatt keskeny 
szalagon Indeficienter áll. 

III. A magyar állam MpcsoÜ részei (tartományai) saját czimerrel 
és színekkel birnak : 

Horvátország czimere: 20 ezüst szinü és 20 vörös négyszögű kocz- 
kából áll. 



*) Czimerünk pólyás részének használatánál nincs egyöntetűség. A hagyomá- 
nyokon nyugvó felfogás ez oldalon hazánk négy főfolyóját óhajtja jelképezve látni ; s 
igy nem nyolcz pólyát, hanem vörös mezőben négy fehér szalagot használ. Továbbá 
eltérések mutatkoznak a pólyák számánál és sorrendjénél. Mind e viszásságok meg- 
szüntetésére, az országgyűlés kezdeményezésére (1870) a magyar történeti társulat egy 
bizottságot küldött ki, a mely hosszas tanulmányozás alapján a nyolcz pólyában és 
azoknak fentebb közölt sorrendjében állapodott meg, mint a mely az eredeti magyar 
czimert alkotá. Ez történeti szempontból alig is szenvedhet kétséget. — De másrészt 
meg az is áll, hogy valamely állam czimere azt tartalmazza, a mit az illető nemzet 
benne látni óhajt, vagyis van souverain joga czimerét megállapitani, esetleg a törté- 
neti bizonyítékok ellenére is. És e tekintetben Verbőczy által a megerősített több 
századon hagyománynak nagy súlya van. Mindenesetre érdemes lenne a kérdést 
törvény által oldani meg, mint ahogy a képviselőház 1883-bau a niinisteriumot ujolag 
utasította is. 

Szlavónia' czimere : széltében két folyó által három mezőre osztott 
czimerpaizs. A felső és alsó mező kékszínű, a középső vörös. A felső 
mezőben egy csillái?, a középsőben pedig jobbfelé szaladó nyest látható. 

Dátmáczm czimere: kék mezőn három koronás leopárd fej. 

A kapcsolt részek szinei vörös, fehér, kék, e sorrendben vízszintesen. 

IV. Az 1848: 21. t.-cz. a nemzeti szint és az ország czimerét ősi jo- 
gaiba visszaállította. Ennélfogva a háromszinti rózsa polgári jelképen újra 
felvétetvén, egyszersmind megállapittatott, hogy minden középületeknél s 
közintézeteknél, minden nyilvános ünnepek alkalmával és minden hajókon 
a nemzeti lobogó és az ország czimere használtassék. - - A kapcaolt 
részeknek szabadságukban hagyatván, hogy az ország szinei és czimere 
mellett saját színeiket és czimerüket is használhassák (már t. i. a fentebb 
előadott módon). 

Az 1874. évi február hó 9-kén kelt legfelsőbb elhatározással, 
megfelelőleg az 1868 : 30. t.-czikknek a magyar korona országai számára 
közös czimer lett megállapítva: közepén a magyar czimerjobb oldalt font 
Dalmáczia, alul Szlavónia czimere, baloldalt fent Horvátország, alul 
Erdély czimere. A magyar czimer alatt pedig Fiume czimere. 

A közös osztr.-magyar haderő szárazföldi része, valamint az osztr.- 
magyar közös ministerium ^) és igy Bosznia és Herczegovina igazgatása is 
czimerül a kétfejű sast, szinekül pedig a sárga-fekete bicolort használják. 
E czimer és színek jelen esetekben az uralkodóház jelvényeinek tekintet- 
nek s ezen alapon használtatnak. — Ugyancsak az uralkodó család czi- 
mere és színei alkotják a közös hadi tengerészet vörös és fehér szinü 
lobogóját, valamint czimerét : a széltében fehér pólyával kettéválasztott 
vörös mezejü paizst, bár ezek egyszersmind Ausztriának, mint tartomány- 
nak szinei és czimere is.®) — A magyar honvédség lobogója nemzeti szinü. 

Az 1868 : 30. t.-cz. az egyesitett czimerben való fölvételt illetőleg' csak társ- 
országok czimerérŐl szól, tehát sem Erdélyről, sem Fiúméról. Az 1869 : 12. t.-cz. már 
Erdélyt is emliti, mint a melynek czimere a veretendő pénzeken szintén kiteendő. 
Fiume csak később lett felvéve. Ebből magyarázhatjuk meg, hogy az egyesitett czimerben 
Fiume sokáig nem fordul elő. így csak 1882-től az országos törvénytáron. 

^) Az osztr.-magyar követségek és consulatusok azonban 1880-tól a magyar 
lobogót is kötelesek kitűzni. 

3) Dynastiánk ősi czimere, a habsburgi grófoké : arany mezőben koronás vörös 
oroszlán, kék nyelvvel és karmokkal (kékkel fölfegyverkezve) volt. Midőn pedig Ausz- 
tria birtokába jutott, az osztrák berezegi czimert kezdi használni családi czimerként, 
s végre az ősi grófi czimer egészen kiszorul, vagyis az összes országokat feltüntető nag}' 
czimer egyik osztályában fordul csak elő. A XVI., XVII. században és a XVIII. szá- 
zad elején kivétel nélkül az osztrák berezegi czimert találjuk a birodalmi sas mellén, 
mint az uralkodó habsburgi dynastia czimerét. 

az ország czimerével ; a horvát-szlavón honvédségé piros-fehér-kék a ma- 
gyar czimerrel fedve. 

Ausztriának eredeti czimere a kék mezőben öt arany pacsirta volt, melyet egy 
legendaszerü esemény folytán cserél el. Lipót osztrák herczeg u. i. keresztes vitézeivel 
részt vett Acre (Ptolomais, Akkon) ostromában (1191) és olyan hősileg küzdött, hogy 
első lett a bástyákon s a város bevételének dicsőségéből őt és csapatait illette az 
oroszlánrész. De több sebből folyó vére annyira elboritá fehér köntösét, hogy csak ott 
látszott az eredeti szin egy fehér csíkban, a hol derekát az arany vitézi öv kerítette. 
Ennek emlékére vette föl czimerül a fehér kereszt pólya által ketté választott vörös 
paizst, szinekül pedig a piros-fehéret (vagy piros-fehér-pirosat), a mely tényt a tábor- 
ban azonnal ünnepélyesen kihirdettek. 

Az uralkodó családtól idők folytával az ausztriai herczegség is átvette az uj 
czimert, mint ahogy ez a középkorban igen szokásos volt, az állam, államhatalom 
inkább magánjogi természetű személyes uralomból állván. így vette át Francziaország 
az arany liliomokat fehér mezőben, Csehország az oroszlánt, Lengyelország a fehér 
sast, Poroszország a fehér-fekete szint stb. — Ausztriában egész a XV. századig a régi 
czimer — kék mezőben öt arany pacsirta — az uj czimerrel fölváltva használtatik, de 
ez időtől fogva a régi egészen eltűnt. 

Mária Theresiának lotharingiai Ferenczczel történt egybekelése után a pólyás 
czimerhez a lotharingiai czimer — arany mezőben piros haránt pólya és ezen három 
ezüst sas — csatoltatik és a kettő együtt alkotja a dynastia czimerét egész a XIX. 
század elejéig. Ez egyesitett czimert találjuk a birodalmi sas mellén is, Mária There- 
sia, II. József, n. Lipót idejében. De midőn Ferencz császár a régi birodalmi czimért 
az uj osztrák császárság számára átvette, a sasnak mellére, a habsburgi grófok, az 
osztrák és lotharingiai berezegek egyesitett czimereit rendelte tétetni, a dynastia 
czimereként. Ez időtől a dynastia czimere : hoszszában három részre osztott paizs, 
melynek első helyén, jobbra a habsburgi vörös oroszlán áU, közepén az osztrák 
berezegek fehér pólyája vörös mezőben, a harmadik helyen, balra a lotharingiai ber- 
ezegek czimere. Midőn pedig e czimer az uralkodó család tagjai által használtatik, 
rendesen a fŐbb országok czimerei fogják körbe. — A családi szin továbbra is a 
vörös fehér maradt s a piros-fehér ruhát ennek okából viselné az udvari testőrség 
(az arciére és a drabant), valamint lenne ugyancsak e színekből összetéve a táborno- 
kok diszöltözete. 

A sas már a rómaiaknál az imperiumnak, az imperatomak jelvénye volt s — 
mondhatjuk innen származott a későbbi császárságok sas-czimere, mint a hogy e 
császárságok eredetökeí^ is szívesen vezették és vezetik vissza a római császárságra. A 
római német császárság, a római világbirodalomnak részben való helyreállítása, kez- 
detben egyfejü, majd a kétfejű sas jelvényével él s mert szent birodalom volt, a fejeket 
glóriával környezi. Az orosz czár ugyancsak a római (keleti) császárok utódának vallja 
magát s czimerül a kétfejű sast használja. I. Napóleon, mint Nagy Károly utóda, 
Prancziaországot császársággá teszi és a római sast fogadja el jelvényül. Az ausztriai 
császárság a czimet és a kétfejű sast a római-német birodalomtól veszi át, miután 
ennek trónját dynastiája hosszú időn keresztül birta. A visszaállított német császár- 
ság pedig a régi egyfejü sast használja. 

Midőn n. Eerencz császár (mint magyar király I. Ferencz) 1804-ben az ausz- 
triai császár czimet fölvette, illetve 1806-ban a német császári czimet letette, az uj 
császárság czimeréül és színeiül a német birodalmi sast, a glóriák elhagyásával és 

Az 1867: 16. t.-cz. szerint az osztrák-magyar birodalom tengeri 
kereskedelmi hajói külön lobogót használnak, mely hosszudad négyszöget 
képez és széltében elválasztott két egyenM nagyságú mezőből áll. Az 
egyik, H. lobogórud mellett levő mező három egyforma széles vizirányos 
osikból áll, a felső és alsó HéVkXf a középső Miré^ e vörös csikót sárga 
keretű czimerpaizs fedi, melynek vörös udvarát széltében fehér öv választja 
ketté ; a czimerpaizs fölött pedig sárga, pártás nyilt korona látszik. A 
másik mező, a kifelé eső Magyarország szineit és czimerét viseli sz. István 
koronájával fedve. 

V. A hűbéres vagy melMMUamók czimereí: 

1, Bosznia czimere: bársonypiros mezőben kinyúló ezüst kar, kivont 
kardot tartva. 

2. Szerbia czimere: vörös mezőn vadkan fej, szájában arany-nyiUal. 
S, Bolgárország czimere: vörös mezőn három farkas, mások sze- 
rint agár. 

4. Kunország czimere: kék mezőben fekete 8zinü(vagy aranyszínű) 
ágaskodó koronás oroszlán, alul ezüst holdszarv s felül ezüst (vagy vörös) 
csillag. 

5. Oaliczia czimere : vörös vonallal kétfelé osztott kék mező * a fel- 
sőben fekete csóka, az alsóban három arany korona. 

6. Lodoméria czimere: kék mezőn két vizszintes gerenda, melyek 
fölváltva fehér és vörös koczkákkal diszitvék. 

47. §. 

Az ország czimerének magánosok által való használata. 

A magyar korona országai egyesitett czimerének, valamint az ország 
külön czimerének magánosok, magánjellegű testületek, vállalatok és inté- 



annak fekete-sárga-vörös szinei közül a fekete-sárgát decretálta. Az 1849. márczius 
4-ki alkotmány ugyancsak e czimert és színeket fogadja el az ausztriai birodalom szá- 
mára, még pedig ugy, mint azt az 1836-ki czimer használatára való utasítás a kis, kö- 
zép és nagy czimerre vonatkozólag megállapítja. 

A kiegyezés óta pedig a kétfejű sas és a fekete-sárga szinek nálunk az uralkodó- 
ház családi czimerének és színeinek tekintetnek (tehát nem egyedül az ausztriai csá- 
szárság közjogi jelvényének) és mint fentebb mondottuk, a közös ügyeknél, valamint 
még némely alkalmakkor való használata ezen alapon magyaráztatik jogosultnak. Sőt 
legújabban (1889) ilyen hivatalos nyilatkozat is történt a fekete-sárga szint illetőleg: 
az alsóház nyilt ülésében a honvédelmi minister által. S miután nem lehet kétségbe- 
vonni a monarcha ama jogát, hogy saját házának czimerét és szineit meghatároz- 
hassa : e nyilatkozatnak nagy súlya van. — Tényleg azonban az uralkodó család tagjai 
a piros-fehér szilieket használják és az előzőleg leirt, egyesitett családi czimert. 

zetek által való használatáról az 1883: 18. t.-cz. intézkedik a követke- 
zőképen : 

A törvénynek hatályba léptétől — 1883. április 6. — kezdve, magá- 
nosok, magánjellegű testületek, vállalatok és intézetek közül az emiitett 
czimerek bármelyikét gyári vagy iparczikkeiken, áruikon, üzleti helyisé- 
geiken, czimtábláikon, czimlapjaikon, üzleti nyomtatványaikon stb. csak 
azok használhatják, kik erre a ministerelnöktől engedélyt nyertek. — 
Hitel- és pénzintézetek azonban e czimerek használatára szóló engedélyt 
csak törvény által nyerhétnek. 

A folyamodvány a törvényhatóság első tisztviselőjéhez (alispán, polgár- • 
mester), Horvát-Szlavonországokban az ezeknek megfelelő hatósághoz inté- 
zendő s igazolandó, hogy a kérelmező erkölcsileg kifogástalan, politikai 
jogainak teljes élvezetében van, üzlete pedig oly terjedelmű, vagy üzletének 
tárgyai oly kiváló minőségűek, vagy egyébként az üzlet, vagy az intézet oly 
figyelemre méltó, hogy az ország czimere használatának engedélyezését meg- 
érdemli. A fentjelzett hatóság az esetleg szükségesnek mutatkozó nyomozá- 
sokat megteszi, ha kell, szakértőket meghallgat, s az ügyet indokolt javas - 
lattal a belügyminister, illetőleg a bán útján a mini ster elnök elé terjeszti, ki 
ezek alapján határoz. — Egy 1888-ban kelt rendelet szerint a czimer terve- 
zete, hogy miként s hol óhajtja azt az illető használni, szintén felterjesztendő. 

Kik az állam egyedáruságának tárgyait képező czikkeket illetékes 
hatósági engedély mellett árulnak, például dohánytőzsérek vagy állami 
hatóságok által felállított lotto-gyüjtődék, bélyegárudák stb. az illetékes 
uton nyert erre vonatkozó engedély alapján, s a meddig ez tart, az állam 
egyedáruságának tárgyaira vonatkozó czimtábláikon ezen czimereket is 
használhatják. Hasonlólag használhatják. azok is, kik a m.kir. udvari szál- 
lító czimet a fennálló szabályszerű eljárás mellett eddig megnyerték vagy 
ezentúl megnyerni fogják. 

Jogerőre emelkedett olyan birói itélet, mely a politikai jogok felfüg- 
gesztésére avagy hivatalvesztésre szól, az ezen czimerek használhatására 
vonatkozó engedélynek érvényét megszünteti. — Továbbá a ministerelnök 
felhatalmaztatik az engedélyt visszavonni, ha az illető oly körülmények 
közé jutna, melyek között meg nem adathatott volna. 

E czimereknek a jelen törvénybe ütköző használata kihágást képez 
és két hónapig terjedhető elzárással, valamint háromszáz forintig terjed- 
hető pénzbüntetéssel büntetendő. 

*) Az 188^. óvi május 26-áiikelt rendelet szerint azok, kik a kétfejű sas czime- 
rének használatára is jogositvák, ezt a magyar czimerrel egyesítve nem használhatják 
E rendelet első sorban is a régente szokásos használati mód ellen szól, a melynél a sas 
a háttért képezte és mellén szerepelt a magyar czimer. 

MÁSODIK EÉSZ. 

A nép. 

1. FEJEZET. 

Az állampolgárságról általában. 

48. §. 

Az állampolgárság fogalma. 

Állampolgárság alatt, valamely államhoz való tartozást s az ebből 
folyó jogokat és kötelességeket értjük. Az egyén állampolgárnak nevezte- 
tik, a viszony pedig állampolgári jogviszonynak. Az állampolgárok együtt, 
mint az állam tagjainak, alattvalóinak összesége alkotja az állam népét. 

A magyar nép nem képez egy nemzetiségetj nem bir közös szárma- 
zással, közös faji jellemvonásokkal, szokásokkal, közös nyelvvel, hanem az 
állam által alkottatott : a magyar nép fogalma alá tartoznak mindazok, a kik- 
nek közös végzete, hogy a magyar államban birják állami organisatiójukat. 
— A szokásos államtudományi terminológia szerint a nép fogalma külön- 
bözik a nemzet fogalmától — röviden szólva — abban, hogy a nép fogalmába 
nincsenek, a nemzet fogalmába pedig bele vannak értve az államhatalom 
közegei, mint ilyenek, kezdve az uralkodótól a legutolsóig, így tehát már bi- 
zonyos hatalmi szervezet is. A mi ismét nem azt jelenti, hogy a nemzet szer- 
vezett, a nép pedig szervezetlen tömeg, miután ez utóbbi is bir a vagyon, 
munkamegosztás s egyéb különösen társadalmi motivumokból származó szer- 
vezettséggel, és viszonyítva is van az államhoz, hanem a nép fogalma alatt az 
állampolgárok összesége az államtól külön gondoltatik, mint az állam élő eleme, 
a nemzet fogalma alatt pedig az államéletre való szervezetben, tehát az államot 
alkotó másik tényező, a hatalmi szervezett hozzáfüzésével ; igy lesz a nemzet 
az államilag akaró és cselekvő nép. E terminológia szerint a nép magában 
nem személy, a jognak nem alanya ; jogai az állam jogai, s az állam életéből 
háramolnak reá. S mindazon szólamok és felfogások, melyek a népsouverai- 
nitás tanára állapitvák, magyarázhatók ugyan a megelőző idők szükséges 
reactiójakép, de a szigorú jogi birálatot nem állják ki. — Törvényeink e 

megkülönböztetését ugyan nem ismerik, a a nép és nemzet kifejezését vál- 
takozva használják. 

Az állampolgárok az államhoz tartoznak* tagjaivá lesznek és szemé- 
lyiségükre ugy, mint vagyonukra, az állami hatalom (uralom) alatt állanak, a 
meddig csak az állami élet sphérája kiterjed. Ebből következik, hogy az egyén 
rendszerint csak egy államnak lehet tagja, vagyis a több államhoz tartozás, 
az államélet természetéről már fölvilágosodott gondolkozásnak ellenmond. 
— Régente a közjogi nyelvezet a ma u. n. állampolgárok jelölésére »alatt- 
való« kifejezést általában elfogadta; jelenleg ez csak kevéssé népszerű, s 
használatát az alkotmányok mintegy szándékosan kerülik, némelyek pedig 
egyenesen megtagadják. Nem szenved kétséget, hogy régi értelme, a mely 
szerint a polgár egyeseknek, hatóságoknak teljes önkénye alá volt vetve, a 
közéletben többé helyt nem találhat, de misem gátolja, hogy az »alattvaló« 
kifejezés uj értelemben ne használtassék, a mely az állam és tagja közti 
viszonyra ma is jellemző ; hogy t. i. alatta áll, alattvalója a törvénynek, alá- 
rendeltje az állami hatalomnak, habár ennek gyakorlásában maga is részt 
vesz és állását a kormányhatóságokkal szemben az erős jog oltalmazza. Az 
angolok ilyen értelemben vallják magukat büszkén a nagybritanniai Felség, 
az angol királynő alattvalóinak, ilyen értelemben használja a diplomatiai 
nyelv (sujet) és ilyen értelemben használjuk mi is. 

Számosan a német irók közül, az állampolgárságból két külön jogi 
fogalmat alkotnak, amint t. i. valaki az állampolgárt megillető teljes jogkört 
birja és igy résztvesz az államhatalom gyakorlásában, vagy nem. Az első 
állapotát nevezik állampolgárságnak (staatsbürgerthum), az illetőt állam- 
polgárnak (staatsbürger), az utóbbiét honosságnak (staatsangehörigkeit), s 
magát az egyént honosnak (staatsangehörige). Ez elmélet a német birodalom- 
ból átszivárgott hozzánk is, s itt már a honossággal járó jogok (tehát az 
állampolgárok jogai a politikai jogokon kivül) mint a »községi kötelék jogo- 
zata«, vagy, mint a ^községi illetőségből eredő jogositványok élvezete* 
szerepelnek. Azt mondják : az 1879 : 50. t.-cz. helytelenül szól az állampolgár- 
ságról, miután csak a honosságot szabályozza ; az állampolgárságra azok a 
törvények vonatkoznak, melyek a politikai jogok gyakorlásának föltételeit 
tartalmazzák. 

Hogy ezt a megkülönböztetést positiv törvényeink nem ismerik, az az 
alábbiakból világosan ki fog tűnni, de azért igaz lehetne, mint a tudomány 
általi felismerés. Csakhogy e tekintetben sem állja ki a birálatot. 

Az állampolgárság lényege szerintem nem abban rejlik, hogy valaki 
tényleg miféle jogokat gyakorol, hanem hogy képességgel bir mindama jogok 
megszerezhetésére, melyeket az állam tagjai számára biztosit. De továbbá a 
fentebbi elkülönités olyan fogalmakat teremtene, melyek között a határvonalt 
meghúzni lehetetlen, mert tartalmuknál fogva egymásba olvadnak és termé- 
szetüknél fogva örökös ingadozásnak lennének kitéve. így mindenekelőtt 
azok között, kik politikai jogokat gyakorolnak, nagyobb különbség van, mint 
pl. az egyszerű államhoz tartozó és a közt, aki már választói jogosultsággal 
bir. Milyen különböző fokok : a választói jogosultság, a választhatóság, az 
esküdtképesség, a különböző hivatali qualificatió, a főrendiház tagsági joga, 
stb. De ha elfogadjuk is az állampolgárság határvonalául a legtágasabb kört : a 
választói jogosultságot, milyen ingadozó fogalmat nyernénk, miután valaki 

megszűnnék állampolgár lenni, ha adóját be nem fizette, vagy esetleg kimaradt 
a választói névjegyzékből, stb. 

Minderre azonban nem reflectálunk, miután már magában téves az a 
fölfogás, mintha a politikai jogok gyakorlására általában, vagyis kivétel 
nélkül, a honosságon kivül m^g az állam által előirt, külön föltételek betöl- 
tése lenne szükség. Éppen a legmagasabb functióknál nem kivántatik egyéb 
jogilag^ mint az államhoz tartozás. Valaki az ország ministerelnöke, ministere, 
államtitkára lehet, elnyerheti az ország méltóságait (zászlós uri méltóságokat) 
s ezen a czimen, vagy királyi kinevezés alapján a főrendiház tagja lehet, stb. 
a nélkül, hogy államjogunk külön qualificatiót kivánna tőle. 

Láthatjuk tehát, hogy a honosság ténye jogi jelentőségében túlterjed a 
községi illetőségen, pedig nem is emiitettük még az állam tagjainak a nem- 
zetközi oltalomra való jogát, valamint az u. n. polgári jogok nagy körét, melyek 
szintén az államhoz tartozás tényéből folynak s az egyén szempontjából nem 
kevésbé értékesek, mint a politikai jogok. 

A honos és honosság kifejezésének kétségkivül megvan a maga jelen- 
tősége az illetőségnél, sőt nálunk még nagyobb szerepe is juthat a horvát és 
sziavon tartománynak részben való különállása folytán. A horvát honos és a 
magyar honos kifejezését jogi szempontból szabatosnak, sőt szükségesnek 
tartjuk a horvát-szlavón területen és a szűkebb értelemben vett magyar terüle- 
ten illetékes magyar állampolgárok megkülönböztetésére. — Szivesen elismerem, 
hogy a honosság benne van az állampolgárság fogalmában, mint annak alap- 
vető része, de nem képezhet mellette külön kategóriát, mert nem választható 
el tőle, mint ahogy az állampolgárság sem választható el a honosságtól. 
Midőn honosságról beszélünk, az állampolgárság alapját emlegetjük, midőn 
állampolgárságról, mindig beleértjük a honosságot is. — Törvényeink e két 
kifejezést többször vagylagosan is használják (1878: 5., 1879: 50.). A bün- 
tető törvénykönyv (1878; 5.) magyar hónos kifejezése alatt általában érti 
mindazokat, a kik a magyar állam területén honossággal (illetőséggel) bírnak. 



Magyar állampolgár az, ki a magyar állam kötelékébe tartozik, 
a magyar államnak tagja és alattvalója ; s miután a magyar állam egysé- 
ges, az állampolgárság egy és ugyanaz (1879 : 50.). ^) 

A magyar állampolgárság megszerzésére nézve jelenleg az 1879 : 50. 
t.-cz. egyedül irányadó. E szerint az állampolgárság megszereztetik: 1. 
lesmrmazás^ 2. törvényesités, 3. házasság, 4. honosítás által. 

1. Leszármazás által megszerzik a magyar állampolgárságot, a ma- 
gyar állampolgár törvényes gyermekei és a magyar állampolgárnő tör- 

K szerint a társországok területén, vagy í'iuméban illetékes polgár : magyar 
állampolgár. — Hasonlót fejez ki már az 1741 : 61. t.-cz. a maga egyszerűségében : 
» Dalmát-Horvát-Tótországok fiai hivatalaikra, egyliázi, világi javadalmaikra nézve a 
magyar nevezet alatt értendők. « 



49. §. 

A magyar állampolgárság é$ megszerzése. 

vénytelen gyermekei ; mindkét esetben még akkor is, ha a születés helye 
külföldön van. 

2. Törvényesités által megszerzi a magyar állampolgárságot, a ma- 
gyar állampolgárnak külföldi nőtől született törvénytelen gyermeke. 

3. Házasság által azon külföldi nő szerez magyar állampolgársá- 
got, ki magyar állampolgárhoz megy férjhez. — A nő előbbi házassá- 
gából származott gyermekeire ez uj házasság nincs hatással, valamint nincs 
a törvénytelen gyermekek állampolgárságára sem, hacsak a házasság 
által nem törvényesittetnek. 

4. Honosítás czimén megszerzi a magyar állampolgárságot azon kül- 
földi, ki 1. honosítási oTciratot, vagy 2. honosítási oMevelet nyer s a ma- 
gyar állampolgári esküt vagy fogadalmat leteszi. A honositott férfiú által 
szerzett állampolgárság kiterjed nejére és atyai hatalom alatt levő kiskorú 
gyermekeire is. 

Honosítási oTciratot azonban csak oly külföldi nyerhet, ki : 
a) rendelkezési képességgel bir, vagy ennek hiányát törvényes kép- 
viselőjének beleegyezése pótolja ; 

l) valamely belföldi község kötelékébe fel van véve, illetőleg fel- 
vétele a község által kilátásba helyeztetik ; 

c) a belföldön öt év óta megszakitás nélkül lakik ; 

d) kifogástalan magaviseletű ; 

e) bir annyi vagyonnal, vagy olyan keresetforrással, a melyből lak- 
helyének körülményeihez képest magát és családját eltarthatja ; 

f) az adózók* lajstromába öt év óta be van vezetve. 

Oly külföldi honositásánál, kit magyar állampolgár törvény szerint 
örökbe fogadott, a c), e) és f) pontok feltételei elengedhetők, ha az örökbe- 
fogadó az e) és f) pont feltételeinek megfelelt. 

A honositási eljárás a következő : 

A magyar állampolgárság megszerzése végett az emiitett előfeltételeket 
bizonyitó folyamodvány azon törvényhatóság első tisztviselőjéhez nyújtandó 
be, melynek területén, illetőleg kerületében a folyamodó lakik. E hatóság a 
folyamodványt ós mellékleteit megvizsgálja, esetleg a folyamodót pótlásra 
utasitja, ha pedig a folyamodvány kellőleg felszereltetett, véleménye kísére- 
tében a belügyministerhez, illetőleg, ha a folyamodó a horvát-szlavón kapcsolt 
részek területén lakik, a horvát-szlavón bánhoz felterjeszti. Ez utóbbi ható- 
ságok vannak hivatva a honosításra, s az esetben, ha a kérelemnek hely 
adatik, a honositási okirat kiállítására is. Minden egyes honosítás azonban 
kellő nyilvántartás végett a ministerelnök tudomására hozandó. 

A honositási okiratban világosan kiteendő, hogy a honositott a magyar 
állampolgárok közé felvétetik, s nejének, valamint azon gyermekeinek neve 
is, kikre a honosítás kiterjed. 

A felterjesztést tevő hatóság intézkedik, hogy folyamodó a határozatról 

NAGT : KÖZJOa. IT. KIADÁS. 6 

értesíttessék; a kit egyszersmind az állampolgári eskü letételének napjáról 
is tudósit. 

Az eskü a törvényhatóság első tisztviselője előtt teendő le, még pedig 
az eskü — fogadalom — letétele iránti idézés kézbesítésétől számítandó egy 
év alatt, mert különben a honosítási okirat hatályát veszti. Az eskü letételé- 
nek napja a honosítási okiratra feljegyzendő, annak aláírásával ellátva, a ki 
előtt az eskü történt ; s ezen okirat a honosítottnak átadandó. 

A honosítás történhetik még ohlevél által, a midőn az eljárás a 
föntebbitől eltérő. 

A ministeríum u. i. Felségénél javaslatba hozhatja azon külföldiek 
honosítását, kik a magyar korona országai irányában rendkívüli érdeme- 
ket szereztek és vagy belföldön laknak, vagy kijelentik, hogy itt letelepedni 
fognak. Ezektől sem az öt évi bentartózkodás, sem ezen időtartamra az 
adózók lajstromába való bevezetés nem kívántatik meg ; a többi feltétel 
azonban reájuk vonatkozólag is fennáll. Ha az oklevéllel honosított vala- 
mely belföldi község kötelékébe való felvételért még nem folyamodott, 
községi illetősége Budapesten lesz. 

A honosított állampolgári eskü letételének napjától fogva magyar 
állampolgárnak tekintetik. Megjegyzendő azonban, hogy a honosított kül- 
földi honosítás által magyar nemességet nem nyer, koronaőrré nem vá- 
lasztható (1608 : k. e. 3.) ; s az okirat által honosított csak 10 év múlva 
lehet tagja a magyar törvényhozó testnek ; a főrendiházban való részvé- 
tel jogával pedig csak törvényhozás utján ruházható föl (1885 : 7.). Ezek 
képeznek különbséget a született és a honosított magyarok között. ^) 

Megjegyzendő végre, hogy magyar állampolgáAknak tekintendők 



Az oklevéllel honosított azonnal. 

Régente — 1848-ig — kétféle honfiusitás volt ismeretes : ünnepélyes és egy- 
szerű. Az ünnepélyes honfiusitás, mely a magyar haza körül szerzett érdemek jutal- 
mául adatott és országgyülésüeg törvénybe iktattatott, az illetőt magyar nemessé 
tette, s ha külföldön főnemesi rangja volt, ennek érvényét Magyarországra kiterjesz- 
tette, illetve a magyar főnemesek jogaiba részesítette. De 1840 óta a főrendi táblánál 
jogot csak az esetre nyertek, ha ezzel az országgyűlés által külön fölruháztattak ; a 
beczikkelyezés történt: » országgyűlési üléssel és szavazattal*, vagy » országgyűlési 
ülés és szavazat nélkűl«, — Egyszerűen honfiusitottnak pedig az tekintetett, ki az 
országban állandóan megtelepedett s más államnak nem volt alattvalója ; valamint az 
a külföldi nő, a ki magyar állampolgárhoz ment férjhez. 

Később hatósági honosítás alkalmaztatott. Az állampolgárságot elnyerni óhajtó 
idegen azon törvényhatóság utján, melynek területén megtelepedett, a belűgyminis- 
terhez folyamodott, s e hatóság a honosítást eszközölte, ha a folyamodó más államnak 
nem volt alattvalója, vagyoni, politikai, erkölcsi kifogás alá nem esett. — Az 1870 : 42. 
és 1872 : 36. t.-cz. azt mondják, ki öt év óta az országban lakik, itt folytonosan adót 
fizet, más államnak nem alattvalója, a trvhozás tüzetes intézkedéséig honpolgárnak 
tekintendő. 

azok is, kik a magyar korona országainak területén a jelen törvény hatályba 
lépte napjáig legalább öt év óta megszakítás nélkül laktak s valamely 
belföldi községben az adózók lajstromába be vannak vezetve, ha csak á 
törvény hatályba léptétől számitandó egy év alatt azon törvényhatóság, 
illetőleg horvát-szlavón határőrvidékhez tartozó járási hivatal, vagy városi 
tanács előtt, melynek területén, illetőleg kerületében lakhelyük van, nem 
igazolták, hogy idegen állampolgárságukat fentartották (1879 : 50.). 

50. §. 

A magyar állampolgárság megszűnése. 

A magyar állampolgár ilyennek ^tekintendő mindaddig, mig az 
1879 : 50. t.-cz. értelmében az állampolgárságot el nem vesztette ; még az 
esetben is, ha időközben más állam polgára lett. 

Megszűnik a magyar állampolgárság: elbocsátás, hatósági határomt, 
távollét, törvényesités és házasság által. 

1. Elbocsátás iránt béke idején a szűkebb értelemben vett Magyar- 
ország és Fiume területén levő községek kötelékébe tartozókra nézve a 
belügyministerium, a horvát-szlavón kapcsolt részek községeihez tartozókra 
nézve pedig a horvát-szlavon-dalmát bán határoz, kikhez a kérvény 
ugyanazon eljárás mellett, ugyanazon uton jut, mint a honosítási kérvény. 
Az elbocsátó határozat esetről-esetre szintén a ministerelnök tudomására 
hozandó, a szükséges nyilvántartás végett. 

A magyar állam kötelékéből való elbocsátás béke idején meg nem 
tagadható, ha az illető kimutatja, hogy : 

a) rendelkezési képességgel bir, vagy hogy kérelméhez atyja, gyámja, 
gondnoka , ez utóbbiak gyámhatóságilag jóváhagyott beleegyezéssel, 
hozzá járul ; 

b) állami és községi adóval hátralékban nincs ; 

c) nem áll a magyar korona területén büntető vizsgálat alatt, vagy 
oly büntető birói itélet ellene nem hozatott, mely még végrehajtva nincsen. 

A sorhadi, tartalék és póttartaléki kötelezettségben álló egyének 
csak azon esetben bocsáthatók el az állam kötelékéből, ha a közös hadügy- 
ministeriumtól, a honvédek pedig, ha a honvédelmi ministertől a véderő 

*) Kivételt képez, ha a magyar-osztrák monarchia valamelj' állammal a jelen tör- 
vénytől eltérő tartalmú szerződést köt, mint kötött az Egyesült-Államokkal (1. 1871 : 43. 
t.-cz.), mely szerint a magyar állampolgárok, ha öt éven keresztül az Egyesült-Államok 
területén tartózkodnak, ott állampolgárságot szereznek, ez által a magyar állampol- 
gárságot elvesztik. Ilyen eseten kivül, ha valaki más állam polgára lett is, de a magyar 
állampolgárságát nem vesztette el, a magyar állampolgári kötelezettségei (pl. védköte- 
lezettség) lenmaradnak. 

6* 

kötelékéből elbocsátó levelet nyertek. A sorhadi szolgálat kötelezettségé- 
ben levőknek, ilyen elbocsátási levél csak akkor adható meg, ha szülei ia 
vele együtt kivándorolnak (1882 : 39.). 

Továbbá a védkötelezettségben nem álló, de az alól tényleg föl nem 
mentett egyének, a kik 17-dik életé vöket betöltötték, csak az esetben bo- 
csáthatók el, ha az illető törvényhatóság bizonyítványát mutatják az 
iránt, hogy elbocsáttatásukat nem a czélból kérik, miszerint a védkötele- 
zettségtől meneküljenek. Háború idején az elbocsátás iránt minden egyes 
esetben, a ministerium előterjesztésére O Felsége határoz. Háború idejé- 
ben az álló hadsereg, hadi tengerészet s a póttartalék, valamint a honvéd- 
ség kötelékébe tartozó személyek részére kiköltözködési engedély nem 
adható (1882 : 39., 1889 : 6.). . 

Az elbocsátás hatálya kiterjed az elbocsátott férfinak nejére s atyai 
hatalom alatt levő, de védkötelezettségben nem álló kiskorú gyermekeire, 
ha vele együtt vándorolnak ki. Az elbocsátási okirat kézbesítése napjától 
az illető megszűnik a magyar állam polgára lenni ; de ha az illető egy év 
alatt nem vándorol ki, az elbocsátás hatályát veszti. Sőt hatályát veszti, 
ha az illető az elbocsátás után a kiköltözködésig állami, vagy községi 
adóval hátralékban jut ; vagy ha a korona országainak területén büntető 
vizsgálat alá kerül, avagy ellene olyan büntető itélet hozatott, a mely még 
végrehajtva nincsen. 

2. Hatósági határozat által akkor veszthető el a magyar állam- 
polgárság, ha a magyar állampolgár idegen állam szolgálatába lép, s a 
hatóságok (a magyar királyi belügyministerium, vagy a horvát bán) fel- 
szólítására a szolgálatot nem hagyja el, nem tér vissza. Ez esetben az em- 
iitett hatóságok kimondhatják az állampolgárságok elvesztését. Nyilván- 
tartás czéljából az ily esetek is bejelentendők a ministerelnökségnél. 

3. Távollét által elveszti a magyar állampolgárságot az a magyar 
állampolgár, ki a magyar kormány, vagy az oszt.-magyar közös ministerek 
megbízása nélkül, a magyar korona területének határain kivül egyfolytá- 
ban tiz évig tartózkodik. 

A távollét ideje azon naptól számítandó, melyen az illető a korona 
területét elhagyta a nélkül, hogy állampolgárságának fentartását az ille- 
tékes hatóságnál — alispán, polgármester — bejelentette volna ; ha pedig 
útlevéllel távozott, a mely napon útlevele lejárt. 

A távollét folytonossága megszakittatik, ha az illető állampolgár- 
ságának fentartása czéljából jelentést tesz, vagy ujabb útlevelet vált, vagy 
valamely osztrák-magyar konzuli hivataltól tartózkodási jegyet nyer, avagy 
valamely osztrák-magyar konzuli község anyakönyvébe beiratik. 

A magyar állampolgárságnak ily módon történt elvesztése kiterjed 

a távollevő férfiúnak vele élő nejére és vele levő, atyai hatalom alatt álló 
kiskorú gyermekeire. — A távollét idejéül megállapitott tiz év azokra 
nézve pedig, kik az 1879 : 50. t.-cz. hatályba lépte előtt távoztak el a ma- 
gyar korona területéről, a törvény hatályba lépte napjától, 1880 január 
8-ától számítandó. 

4. Tőrvényesités által elvesztik a magyar állampolgárságot a magyar 
anyától született külföldi férfiúnak természetes gyermekei, ha atyjuk ha- 
zájának törvényei értelmében törvényesittettek, kivévén, ha ezen tőrvénye- 
sités által az atya állampolgárságát meg nem szerzik, s a tőrvényesités 
után is a magyar korona területén laknak. 

5. Házasság által elveszti magyar állampolgárságát azon nő, a ki 
nem magyar állampolgárhoz megy férjhez. — De nem veszti el a magyar 
állampolgárságát azon külföldi nő, a ki magyar állampolgárhoz férjhez 
menvén, özvegységre jutott, vagy férjétől bíróilag elválasztatott, avagy a 
kinek házassága föloldatott. 

51. §. 

Az áiiampoigárság visszanyeréséről. 

Ugyancsak az 1879: 50. t.-cz. intézkedik az elvesztett magyar állam- 
polgárság visszanyeréséről és a visszahonositásról is. E szerint visszanyeri 
a magyar állampolgárságot azon nő, ki külföldihez ment férjhez, de há- 
zassága az illetékes biróság által érvénytelennek nyilváníttatott. 

A ki elbocsátás, vagy távollét által vesztette el a magyar állampol- 
gárságot s más állampolgárságot nem szerzett, a magyar állampolgárok 
közé visszavehető akkor is, ha a magyar korona területére lakni vissza nem 
tért ; ha pedig visszatért s a korona területén valamely község kötelékébe 
fölvétetett, illetőleg a fölvétel részére kilátásba helyeztetett, folyamodása 
folytán a magyar állampolgárok közé visszaveendő. 

Azon nő, ki férjének elbocsátása, távolléte, vagy külföldivel kötött 
házassága folytán vesztette el magyar állampolgárságát, ha férjétől bírói- 
lag elválasztatik, házassága feloldatik vagy özvegységre jut, s a magyar 
korona országai területén valamely község kötelékébe fölvétetik, vagy a 
fölvétel számára kilátásba helyeztetik, visszaveendő a magyar állampolgá- 
rok közé. 

A ki törvényes atyja elbocsátása, vagy távolléte által mint kiskorú 
vesztette el magyar állampolgárságát, atyja halála után, vagy miután uj 
hazája törvényei szerint elérte nagykorúságát s a magyar korona országai 
területén valamely község kötelékébe fölvétetett, illetőleg ezen fölvétel 

kilátásba helyeztetett, folyamodására — melyhez, ha kiskorú gyámja hoz- 
zájárulása szükséges — a magyar állampolgárok közé visszaveendő. 

A visszahonositási kérvény azon hatósághoz nyújtandó be, melynek 
területéhez a felvevő, vagy a felvételt kilátásba helyező község tartozik. 

Visszahonositottra nézve azon szabály, hogy a törvényhozó testnek 
csak 10 év múlva lehet tagja, rendszerint ki nem terjed, kivévén, ha a 
magyar állampolgárságot eredetileg is honosítás utján nyerte meg s az 
elnyerés idejétől még 10 év nem telt el. 

Azokra nézve pedig, kik egyéb okokból vesztették el a magyar 
állampolgárságot s fölvételért folyamodnak, a honosításról szóló fentebbi 
honosítási általános szabályok alkalmazandók. 

52. §. 

A tömeges visszatelepülök honosítása. 

A hazába tömegesen visszatelepülök irányában — tekintet nélkül 
arra, hogy maguk vagy elődeik mikor vándoroltak ki — a fentebb elő- 
adott 1879: 50. t.-cz. visszahonositásról szóló intézkedései alkalmaztatnak, 
a következő, az 1886 : 4. t.-czikkben foglalt kedvezményekkel. 

A tömegesen visszatelepülök községi illetőségét a belügyminister, 
Horvát-Szlavonországot illetőleg a bán a szükséghez képest hivatalból 
állapítja meg. — A tömegesen visszatelepülök a visszahonositást akár 
valamennyien, akár, ha különböző helyekre települtek, az egy helyre tele- 
pültek együttesen, ugyanegy folyamodványban kérhetik és ezért semmi- 
nemű illetéket vagy dijat fizetni nem tartoznak, 

53. §. 

Az idegenek és honpolgárok közti különbség. 

A ki valamely állam területén tartózkodik, a nélkül, hogy tagja 
lenne, hozzája tartoznék, idegennek neveztetik. Az egész középkoron ke- 
resztül az idegen ugy nálunk, mint más európai államban számos köz- 
és magánjogi korlátozásnak volt alávetve. Ma már azonban e korlátok 
legnagyobb részt ledőltek ; s egyedül a közjog körében s ott is csak annyi- 
ban állanak még fenn, a mennyiben idegenek az állam ügyeinek intézé- 
sére befolyást nem nyerhetnek, s igy politikai jogokat nem gyakorolhat- 
nak; továbbá honi politikai egyleteknek tagjai nem lehetnek, politikai 
czélból tartott népgyűléseken részt vehetnek ugyan, de a vezető és intéző 

') A rendes honosítási kérvényekért ivenként 2 frt, a kivándorlási kérvényekért 
pedig ivenként 50 kr. fizetendő. 

szerepét nem vihetik. — Az állam az idegenekől a bentartózkodás jogát meg 
is vonhatja. 

Az idegenek az állam törvényei, intézményei, hatóságai iránt tiszte- 
lettel viseltetni tartoznak, és a hazai biróságok jogszolgáltatásának alá 
vannak vetve, ha csak számukra az exterritorialitas biztositva nincsen ; 
személyük és vagyonuk ellen a kényszereszközök ép ugy alkalmaztat- 
nak, mint a belföldiek ellen. A közterhekhez esetleg birtok-házadóval^ 
illetékekkel, stb. járulni taztoznak s csakis azon kötelezettségek nem 
háromolnak reájok, melyek az állam érdekében a személy teljes odaadását 
igénylik (pl. katonai, hivatalviselési stb.). — De a külföldi egyszers- 
mind a haza területén törvényeink oltalmába részesül, ugyanazon jogi 
és rendőri védelem alatt áll, mint a honpolgár. Az idegenek rendszerint 
ipart űzhetnek, kereskedést folytathatnak, eleget téve az állam által ide- 
vonatkozólag felállitott szabályoknak ; sőt nemzetközi szerződések alapján, 
a honpolgárokkal teljesen egyenlő elbánásban részesülhetnek, mint pl. az 
osztrák polgárok, vagy az 1876 : 17. t.-cz. alapján részben a svajczi polgá- 
rok. Az idegen vagyonjogokat is szerezhet, a mennyiben valamely határo- 
zott szabály azt egyes dologra, vagy retorsio czéljából ki nem zárja ; s 
ha fekvőséget szerez, ez által ugyan nem lesz az állam tagja, de fekvősége 
az állam területi felségjogának alárendelt. 

Ezenkivül törvényeink még a következő külön intézkedéseket is tar- 
talmazzák. 

Idegenek közvetlenül nemességet nem nyerhetnek (1630 : 30., 1879 : 
50.). — Közhivatalokra csak honpolgárok nevezhetők ki (1608: k. e. 10., 
1681 : 27., 1715 : 22., 1741 : 11. stb.). Egyházi javadalmakból, különösen 
np,gyobbakból az idegenek kizáratnak (1495 : 30., 31., 1550: 18.). 

Megjegyzendő azonban, hogy a monarchia közös ügyeinek körében a 
magyar s osztrák állampolgárok a polgári és katonai tisztségekre egyaránt 
birnak alkalmaztathatási joggal. 

54. §. 
A nemesség. 

Az állam tagjai között 1848 előtt ugy magánjogi, mint közjogi szem- 
pontból lényeges különbség volt a szerint, a mint valaki a nemesi rendhez, 
a polgársághoz, vagy parasztsághoz (jobbágyság) tartozott. E különbséget 
az 1848-ki törvényhozás nagyban-egészben megszüntette, midőn megszün- 
tette a közjogi rendeket, s helyökbe az állam minden tagjára kiterjesztve, 
a »polgár« közjogi fogalmát léptette. *) Ezzel a »nemes személy« meg- 

A középkori fejlődés bizonyos fokán a munka megosztás, a vagyon meg- 
oszlása, a közhatalomban való kisebb, nagyobb részvétel az együttélők között csopor- 

szűnt köz- és magánjogokra külön jogalany lenni. - De azért a nemesség 
mint nagy történeti múlttal biró, kitüntető örökös czim ma is fennáll s 
O Felsége, a koronás király által, különös hazafiúi érdemek jutalmául osz- 
togattatik (Verbőczy Hk. I. K 4., 6., 13., 1622 : 17., 1741. : 19.). Némely 
jogmaradványok még fűződnek hozzá, de sokkal jelentéktelenebbek és 
más természetűek, semhogy a rendiséget fentartani képesek volnánek. 

E nemességet nevezzük országos, királyi nemességnek és a személy- 
től elválaszthatlannak tekintetik ; az állam törvényei elismerik, vissza- 
élések ellen oltalmazzák. Hajdan némi különbség volt az adományos bir- 
tokos, az ünnepélyesen honfiusitott nemes és a czimerleveles nemesek 
(armalisták) között, a mennyiben az utóbbiak egész 1805-ig (1. t.-cz.) a 
megyék házi pénztárába adóztak; továbbá a birtoktalan nemesek is 
némely korlátozást szenvedtek. De ma már e különbségnek nincs jogi 
jelentősége. 

55. §. 

A nemesség eredete és történeti kifejlődése ; a forendelc. 

A magyar országos nemesség eredete a honfoglalás, az államalkotás 
tényével szorosan összekötött. A hét, illetve nyolcz nemzetség alkotta meg 
a magyar államot, melyhez kezdetben a meghódítottak, a szolgaságra 
taszítottak és a bevándoroltak csak annyiban tartoztak, a mennyiben 
annak alá voltak rendelve. Ebből folyólag az államot alkotó magyarság 
birta a földet és gyakorolta a közjogokat, mig a többiek, mint idegenek a 
középkor szokásainak megfelelőleg többé-kevésbbé jogtalanok voltak. — 
Később, midőn a hosszas együttélés következtében az idegenek is a magyar 
állam tagjaiként szerepelnek már, a régi jogaival élő magyarság, mint 
kiváltságos osztály tűnik föl s képezi a magyar nemességet. 

tosTilást, illetve szétválást eredményez, a mely csoportok tagjait a közös életviszonyok, 
szokás, erkölcsök, életmód, életnézet tart össze, vagyis más csoportoktól elkülönit. 
így keletkezik az életnek bizonyos rendje, melyet, ha az állam jogi alapra helyez, 
jog által szabályoz : a jogi értelemben vett rend jön létre, a rend, mint jogi intéz- 
mény. E rendeket az 1848-ki törvényhozás egészen megszüntette, és igy, ha a köz- 
nyelv a rendek kifejezését m^g használja, azt átvitt értelemben jogi tartalom nélkül 
teheti csak, s miután pedig jogi műben egyedül ez utóbbi lehet irányadó : közjogi 
Íróink helytelenül járnak el, ha a polgárokat még ma is rendek szerint osztályozzák. 

A nemes leány, ha nem nemessel lép házasságra, nemességét nem veszti 
el. Továbbá, az ujabb magyar törvények szerint, senki nemességétől büntetéskép 
meg nem fosztatik (1791: 41., 1878: 5.). Hajdan előfordult, hogy a nemes szolga- 
ságra taszíttatott, valamint Verbőczy Hkönyvének I. R. 9. czimében mondja, hogy 
bizonyos bűnök (tolvajlás, rablás, gyilkosság) miatt »nemesi diszét, czimét, szabad- 
ságát mindenki elveszti. « 

Eredetileg tehát nemes volt minden magyar, ki a közös nemzeti 
ügyért a haza megszerzéséért harczolt. ^) A nemesség és a nemzetség 
fogalma egyet jelentett. Bár később előfordulhatott, hogy a hosszas csatá- 
rozások következtében egyesek, majd tömegesen is a földnek birtokától 
elestek, s hogy utódaik idővel (midőn a nemesség fogalma a földbirtokkal 
szoros összeköttetésbe jön) a nemesek közé nem számittattak ; valamint 
azt is tudjuk, hogy már a vezérek idejében, még inkább első királyaink 
alatt számos idegen a magyarok közé fölvétetett s jogaikban részesült. ®) 
De mindez a föntebb mondotton, alapjában nem változtat. 

A kereszténység és lovagi kor hatása alatt a kiváltságos magyarság 
nemességgé, majd nemesi renddé alakul, de létének alapja továbbra is a 
régi marad : a hazát, melyet alkotott fentartani, a földet, melyet birt védel- 
mezni első sorban az ő kötelességét képezte. E felfogásból kiindulva s 
mert a közjogokat bírták, a nemesek a sz. korona tagjainak neveztettek. 

Egész 1848-ig a nemesség képezte a politikai értelemben vett ma- 
gyar nemzetet, vagyis alkotta, a politikailag jogosult magyar népet (Ver- 
bőczy Hk. II. 4.). A nemesség nálunk is ugy, mint a többi európai állam- 
ban a közügyek körüli gondolkozás, akarás és cselekvés szabadságát 
hatalmába vette, de előjogait azon szolgálatokkal iparkodott kiérdemelni, 
melyeket a törvényhozás, kormányzás, honvédelem, bíráskodás körében 
egyedül tehetett. 

Kebelében hosszú időn keresztül a jogegyenlőség elve uralkodott, 
mint az 1351 : 11. t.-cz. világosan kifejezi: »az ország minden igaz neme- 
sei egy és ugyanazon szabadságnak örvendjenek, « vagy mint Verbőczy 
részletesebben körül irja : » Magyarországnak főpapjai, egyházkormányzói, 
zászlós és egyéb nagy urai, nemesei, főrendéi nemességökre és javaikra 
ugyanegy szabadsággal, mentességgel és előjogokkal élnek ; egyik ur sem 
bir több szabadsággal, sem bármely nemes kevesebbel. « — De a két táb- 
lai rendszer alakulásával a jogegyenlőség annyiban változást szenved, a 
mennyiben a főurak, mint főrendek, ezután is személyesen vesznek részt a 
törvényhozásban, mig a köznemesség, mint alsóbb rend, csak képvise- 
leti uton. 

A főrendek közé Boroztattak és mint ilyenek a törvényhozásban szemé- 
lyes jogon vettek részt s azonkivül is kitűnő közjogi szerepléssel birtak, a 
főpapok, a zászlós urak, a két koronaőr, pozsonyi gróf, fiumei kormányzó, a 



A középkori nemesség általában az államalkotás és fentartás tényében leli 
magyarázatát. A nemességnek király általi adományozása csak későbbi keletű. (L. 
Budapesti Szemle. 1885. 1. szám). 

") Az ünnepélyes honflusitás, mely az illetőt magyar nemessé tette, mind- 
végig e szavakkal történt: ^magyarnak befogadtatik, a magyarok közé bevétetik. « 

főispánok és végre a magyar berezegek, grófok, bárók. — A főrendiség tehát 
nem volt kizárólagosan származásboz kötve, sőt igen kiváló része, bivatala 
által nyerte el. 

I. A főpapok között a legkitűnőbb állást az esztergami érsek, Magyar- 
ország herczegprimdsa foglalta és foglalja el. Eómai sz. birodalmi berezeg, a 
sz. szék követe, az állam kanczellárja, Esztergommegye örökös főispánja. — 
E két utóbbi jelenlegpuszta czim. — A király koronázásakor a fölkenést 
teljesiti, s a koronát anádornak, vagy ba ez állás üresedésben van, az ország- 
gyűlés megbizo ttjának segélyével, a király fejére teszi. A királyné koronázá- 
sában szinte részt vesz, a felkenést ez esetben is ő teljesiti s a szent koronát 
a királyné jobb vállára illeszti. Régente még a királyi belytartótanács taná- 
csosa, a kir. Hétszemélyes Tábla birája, a pénzverő bázak valóságos, később 
czimzetes felügyelője volt, a miért bizonyos dijt élvezett ; a kir. Tábláboz két 
ülnököt nevezett ki. Továbbá a király nagy fontosságú állami és egyházi 
ügyekben tanácsára utalva lett ; ajánlatára nemesség adományoztatott ; egy- 
báznemesi székeiben — vajkai, érsekleni, verebélyi, szent-györgyi — egy- 
háznemességet adományozott és egyháznemesei, jobbágyai országszerte vám- 
mentességgel birtak. 

Továbbá különös jogokkal birtak még: az egri érsek — 1804-ig 
egri püspök — Heves- és Kü ő-8zolnokmegyék örökös főispánja, s miután 
hajdan nagy jövedelemmel rendelkezett a király negyedik fiát neveltetni tar- 
tozott ; a zágrábi érsek-nek — ezelőtt püspök — mint topuskai apátnak 1848-ig 
egyháznemesei voltak és jobbágyai, egyháznemesei ügyeiben itélőszékétől a 
felebbezés a kir. Táblához történt. Az erdélyi püspök szabad végrendelkezési 
joggal birt, az erdélyi fő-kormányszék tanácsosa s az erdélyi katholikus in- 
tézetek felügyelője volt. — A g7jóH püspöknek, a győri káptalannak, b. pannon- 
halmi főapátnak szintén voltak egyháznemesei. ^) 

A világi főurak között első helyet a zászlós urak foglalták el, kik között 
ismét megkülönböztették a nagy zászlósakat (nádor, országbiró, bán, tárnok- 
mester), mint az országos főméltóságok viselőit, a kis zászlósoktól, kik az 
udvari főtisztségeket láttákéi, illetve ezek czimét viselték (1687: 10.)- A 
nagy zászlósok között pedig az első hely, történeti jogra és fényes múltra 
támaszkodva, az ország nádorát illette meg. Jelenleg ez állás üresedésben 
van és nem is lesz addig betölthető, mig a felelős ministeri kormányzással 
összhangba nem bozatik. — Régente a király távolléte esetében annak hely- 
tartója volt és az 1848 : 3. t.-cz. értelmében ilyenkor személye épen ugy mint 
a királyé sérthetetlennek tekintetett. Ha a király kiskorú, ő a gyámkormányzó 
(1485 : 2., 1681 ; 1., 1715 : 5. t.-cz.), fontos esetekben tanácsa a király által 
kikérendő volt s a király és nemzet közti meghasonlás esetében közbenjárt 
(1222 : 31., 1485 : 6., 1681 : 1. t.-cz.). A király akadályoztatásakor külálla- 
mok követeit kihallgatta, királyválasztáskor s egyéb szükség eseteiben or- 
szággyűlést hirdetett ; királyválasztásnál az első szavazat őt illette. Az 
1848-iki változások előtt az országgyűlésnek, illetve felső táblának, a magyar 
királyi helytartó tanácsnak, a hétszemélyes táblának elnöke volt ; a királyi 



Valószínű, hogy hajdan a főpapoknak általában voltak egyházi nemesi, de 
1848-han, már csak az említettek birtak ezekkel (Ozorai: Az egyházi vagy prae- 
díalis nemesek). 

táblához két birót, a nádori itélő mestert s az alnádort nevezte ki ; 32 telek 
erejéig nádori adományokat oszthatott, továbbá Pest, Pilis és Solt egyesült 
vármegyék főispánja, a jász -kunok főkapitánya és főbirája volt. A király 
koronázásánál a primásnak segédkezik. 

Az 1867 : 7. t.-cz. szerint a király a végrehajtó hatalmat a ministerium 
segélyével személyesen gyakorolja és ezzel hatályon kivül helyeztettek mind- 
azon szabályok, melyek a nádornak, mint királyi helytartónak, hatáskörére 
vonatkoztak. 

Az orszdghiró az országnak, a nádor után következő nagybirája volt, s 
mint ilyen hiteles pecsét alatt birói parancsokat bocsáthatott ki ; továbbá a 
felső táblának, a hétszemélyes táblának, a kir. helytartó-tanácsnak másod 
elnöke volt, a királyi táblához pedig alországbirót s országbirói itélőmestert 
nevezhetett ki. — Jelenleg az országbirói állás közjogi jelentősége sokkal 
kisebb. Az 1868 : 54. t.-cz. értelmében az országbiró a kir. Curia semmitő 
osztályának elnöke, majd az 1881 : 59. t.-cz. alapján a semmitőszék a legfőbb 
itélőszékkel egyesittetvón a kir. Curia elnöke lett ; de az 1884 : 38. t.-cz. az 
országbirói állást elválasztotta a tényleges biráskodástól. Az pedig csak eset- 
leges, hogy ő Felsége az országbirót már többször a főrendiház elnökévé 
nevezte ki. Az országbiró, mint zászlós ur, azonban jelenleg is a főrendiház- 
nak tagja s a király koronázása alkalmával a kir. pálczát viszi. 

A horvát hdn 1848 előtt a magyar országgyűlés főrendi házában, s a 
magyar királyi helytartó-tanácsnál üléssel és szavazattal birt, s a kapcsolt 
részekben körülbelől az volt a szerepe, a mi a nádornak, Magyarország- 
ban : a király személyét képviselte, beleegyezésével közgyűléseket hivott 
össze s azokon elnökölt ; kapcsolt részek nagy birája birói parancsokat 
oszthatott, a kapcsolt részek főkapitánya s nemesi fölkelésének vezére, a 
báni táblának elnöke volt, s ez utóbbihoz egy albánt nevezett ki. — Jelenleg 
a bán a kapcsolt részek autonomikus kormányzatának élén áll, a főrendiház 
tagja 8 koronázáskor az arany almát viszi. 

A főtdrnokmester régente a felső-táblának, a királyi helytartó-tanácsnak 
s a hétszemélyes-táblának tagja, illetve másod alelnöke volt. Mint a tárnoki vá- 
rosok nagybirája, ezekhez birói parancsokat bocsáthatott ki, s az eléje került 
ügyekben véglegesen itélt. Régente még az ország főkincstárnoka is volt, de 
ez állás a mohácsi vész után a királyi udvari kamara elnöke által töltetett be. 
— Jelenleg a főrendiház tagja s koronázáskor a király előtt a keresztet viszi. 

A kisebb zászlősokj mint 1. a királyi főudvarmester, 2. a kir. főkamarás- 
mester, 3. a főajtónálló, 4. a kir. főasztalnok-mester, 5. a kir. főpohárnok- 
mester, 6. a királyi főlovászmester, 7. a magyar nemes-testőr ség főkapitánya 
(1765: 6.) a királyi udvar fényének emelésére voltak és vannak hivatva, de 
mint zászlós urak a főrendiháznak tagjai. A kisebb zászlósokat követik rang- 
ban, de hozzájuk nem tartoznak a két koronaőr, a pozsonyi gróf és a fiumei 
kormányzó; ezek a főrendiháznak szintén tagjai (1687: 10.). 

A főispánok között megkülönböztetjük az örökös és kinevezett főispá- 
nokat. Az előbbiek hajdan az utóbbiakat rangban megelőzték. Ma az örökös 
főispánság puszta czim, a kinevezett főispánok pedig inkább a közigazgatás 
körében semmint az államügyek körül birnak szereppel. A főrendi háznak, 
1885 óta nem tagjai. 

Végre a magyar főnemesek^ berezegek, grófok, bárók, kik a főrendi 

háznak szintén tagjai voltak (az ünnepélyesen honfíusitottak ujabban csak 
akkor, ha e jogot szintén elnyerték), valamint tagjai jövőre is, ^) ha az 1885 : 
7. t.-cz. által előirt magas cersus kivánalmának eleget tudnak tenni. ^) 



I. A nemesség megszerezhető: 1. nemes atyától törvényes házas- 
ságban való születés által és 2. királyi a^domány vagy nemeslevél elnye- 
rése által. ^) 

Hajdan az a nem nemes magyar, kinek a koronás király nemesi jószá- 
got adományozott és abba hivatalosan beiktattatott nemessé lett (Hk. 
1. 4.). Az adományozó oklevélben a nemesség adományozása rendszerint 
külön megemlittetik, de egyébként is a mondott tényben már benfoglalt- 
nak tekintetett. 

Jelenleg a nemesség nemeslevéllel vagy czimeres levéllel (literae ar- 
males) adományoztatik.*) De szükséges, hogy az illető, mint magyar 
állampolgár nyerte azt, hogy a nemeslevél a koronás király által aláirva, 
kiváltságlevél formájában kiállitva legyen és szabályszerüleg kihirdettessék. 

II. A nemesség jogállását illetőleg, mint mondottuk, az 1848-ki tör- 
vényhozás lényeges változtatást tesz, a mennyiben a nemesség kiváltságait, 

L. bővebben e főrendi ház szervezeténél. 

1848 előtt több kiváltságos elem létezett még, a nélkül, hogy az országos 
nemesek közé tartoztak volna. így az egyházi vagy praedicUis nemesek^ kik a fő- 
papoktól hadi szolgálat fejében egyházi telkeket örök haszonélvezetre nyertek s 
több kiváltsággal birtak ; továbbá a jászkunok ; a szabad hajdúk ; a helyi nemesek 
(oppidia nobilimn Deés, Torda, N.-Enyed) több szabadsággal éltek, de a megyék alá 
tartoztak. Erdélyben a puskások, hástyások, hoérek stb. Végre hajdan a nemes anyá- 
tól és nem nemes atyától származottak (az u. n. agilisek, libertinusok) szinte több 
kiváltsággal birtak. Ma mindez csak jogtörténeti jelentőséggel bir. 

') A nemesség szerezhető még, ha nem nemes nő nemeshez megy férjhez. Ez 
az u. n. nobilitas communicata, mely azonban megszűnik, ha a nő özvegy marad s 
később ismét és pedig nem nemessel lép házasságra. Továbbá szerezhető még örök- 
befogadás, törvényesités által, de nem közvetlenül, hanem minden egyes esetben 
külön királyi adományozás, illetve jóváhagyás mellett. 

*) Ilyen nemesitésről már Verboczy megemlékezik (Hk. I. E. 6. cz.), később 
szabályozza az 1630: 30. t.-cz., de kizárólagossá csak ujabban lett a birtokado- 
mányozással való nemesítés rovására. — Czimerekkel kezdetben csak fejedelmek 
és igen előkelő nemesi személyek birtak, később azonban a nemesség általában él 
vele. De azért a czimer nem szükségkép és kizárólagosan van a nemességhez kötve. 
Ugyancsak Verboczy mondja (Hk. I. 6.), hogy a czimer a nemességnek nem lé- 
nyeges kelléke, hanem csak előnyére válik; s másrészt meg af ej edelem a polgá- 
roknak, plebejusoknak is adományozhat czimert, a nélkül, hogy ezáltal a nemesség 
soraiba emeltetnének. 



56. §. 

A nemesség megszerzéséről és jogairól. 

mentességeit legnagyobb részt eltörölte, illetve az állam polgáraira általá- 
ban kiterjesztette. A még fenlevő külön jogokat a következőkben lehetne 
összefoglalni : 

1. jog a nemesi czimnek, előnévnek, czimernek, koronának használa- 
tára. Az 1879 : 40. t.-cz. büntetendőnek rendeli minden olyan czimnek 
vagy rangfokozatnak használatát, mely által a közönség tévútra vezettetik ; 

2. a nemességet illeti meg a hitbizományok alapításának joga; a 
főnemességnek megadja e jogot az 1687 : 9. t.-cz., a köznemességnek az 
1723: 50. t.-cz.; 

3. jog bizonyos méltóságok (kamarási, asztalnoki), tisztségek (a ma- 
gyar nemes testőrségben) viselhetésére, nemesi alapítványok élvezhetésére, 
bizonyos rendek (aranygyapjas) elnyerhetésére ; 

4. a nemesek, mint ilyenek vehetnek részt az országgyűlési képviselő- 
választásban, ha bebizonyítják, hogy 1848 — 1872-ig valamely választási 
névjegyzékben e czimen már fölvétettek ; a főnemesek pedig a főrendiházi 
tagságra jogositvák (1. e ház szervezetét) ; 

5. a rang elsőbbségét élvezik. ^) 

II. FEJEZET. 

Az állampolgári jogviszony tartalma. 

A) Polgári és politikai jogolí. 
57. §. 

Az állampolgári jogviszony általában. 

I. Az állampolgárság olső sorban alárendeltségi viszony: ebből 
következnek az állampolgárok kötelességei. ^) De másrészt meg a polgárok 



») A nemeslevél az 1792. évi május hó 18-án 10,882. sz. a. kelt legfőbb ren- 
delet szerint érvényét akkor is fentartotta, ha egy év alatt nem hirdettetett ki 
(Kiss : i. m.). 

Találkozunk néha azzal a felfogással is, hogy csak a főnemesség képez 
rangot, a köznemesség nem. A dolog pedig ugy áll, hogy a főnemesség rangja, mert 
magasabb, inkább szembeötlő, mig a köznemességé jobban elmosódik ; de azért jogi- 
lag létezik, mert a nemesség természetére egy, s a főnemesség a nemességnek csak 
magasabb foka. A hol a rangi elsőbbségnek még jelentősége van, ez mutatkozik is. 
Ama tény pedig, hogy a köznemesség elszegényedve gyakran a legalsóbb osztályba 
kerül, a mondotton ép oly kevéssé változtat, minthogy a főnemesség rangját nem 
szünteti az meg, ha egyik-másik tagja vasúti szolga, pinczér, gyármunkás stb. lesz. 
^) Elterjedt hibája a beosztásnak, hogj^ a polgári jogok előbb tárgyaltatnak 

a modern állam tagjai, közjogilag elismert személyek: ebből folynak a 
polgárok jogai. Más szóval az állai^ a polgárok erejét alkotmányszabta 
módon igénybe veszi, ezzel szemben áll a polgárok kötelessége, de viszont 
a polgárok joggal birnak mindannak akadálytalan élvezésére, a mit az 
állam alkotmányában számukra biztosit. 

E fölfogás és a belőle következő szervezet ujabb keletű ; a középkor 
hűbéri és hűbéries államaiban s később az absolut államokban még teljesen 
ismeretlen. Ezekben az uralkodó nem, mint az állam orgánuma, vagy a fő- 
hatalom birtoklója tűnik föl, valamint a rendek sem tekintik magukat alatt- 
valóknak mai értelemben. A fejedelem majd az állam tulajdonosa, a szót ma- 
gánjogilag véve, s e szerint jár el, majd meg minden hatalmat annyira magá- 
ban összpontosit, hogy az államélet XIV. Lajos ismert mondásával, Fétat 
c'est moi jellemezhqtő. De másrészt meg a rendek közjogaikat az államhatalom 
mellett levő jogoknak tekintették s igy az állammal szerződéseket kötöttek. 
— Az egyik, az absolutismus a polgári szabadságot teljesen elnyomja, a hű- 
béri és rendi állam pedig, az államhatalom egységes természetét, közjogi 
jellegét töri meg. 

A modern constitutionális képviseleti alkat vállalkozik arra a nagy 
munkára, hogy a polgárok jogállását biztositsa, a nélkül, hogy megszüntetné 
az az állam természetéből folyó alárendeltségi, alattvalói viszonyát. Az állam- 
hatalom önkényének véget vet, sőt jogokat ad az állammal szemben, de a 
polgárok jogait nem választja el az állami jogoktól olyan értelemben, hogy 
ezek az államhatalom mellé helyezkedhetnének, államot alkotva az államban. 

II. A magyar állampolgárokat mindenekelőtt két főkategóriába soro- 
zandó jogok illetik meg : a magánjogok és a közjogok. A magánjogokról 
az a felfogás, hogy ezeket nem az állam adja, hanem csak oltalmazza és 
biztositja. A közjogok pedig ismét két osztályra válnak, a legszokásosabb 
elnevezésben : szabadságjogokra vagy polgári (alap) jogokra és politikai 
jogokra. 

A polgári jogok a közérdek szempontjából keletkeznek, bár a magán- 
érdekekre is kihatnak, s a polgárok közjogai a politikai jogokon kivül. A 
modern állam által elismert egyéni és közszabadságból folynak, illetve ezt 
biztositják és igy röviden szólva magokban foglalják ama követelményeket, 
melyek emelésére a polgárok az emiitett czimen (közszabadság) jogositvák. 
Altalános objectiv jogszabályok, azért egyesekre vonatkozólag föl nem füg- 
geszthetők. — Nálnnk e körből, mint fontos alapjogok, különösen kiemel- 
tetnek : a személyes szabadság , a tulajdon sérthetetlensége^ a vállásszdbad- 



8 csak azután a kötelességek. E hibába mi is beleesünk, a nálunk általánosan el- 
fogadott sorrenddel nem akarván szakítani. De nem hagyhatjuk el a figyelmez- 
tetést, hogy a polgárok viszonya az államhoz első sorban is kötelességekből áll. 
Állam a polgárok külön közjogai nélkül mindig létezett, de kötelességek nélkül nem 
gondolható. 

ságj a sajtószabadság j egyesülésig gyülésezési jog, a hérvényezés és sérelem- 
emelés joga, a jogegyenlőség, nemzeti egyenjogúság és a tanszabadság. 

Az ujabban alkotmányosságra tért államok a polgári jogokat, mint 
ilyeneket, alaptörvényileg külön felsorolják, hogy igy a kormánynyal szem- 
ben biztosítsák. Nálunk igy külön felsorolva nincsenek, hanem egyeseket 
(sajtószabadság, nemzeti egyenjogúság, tanszabadság) positiv törvény köz- 
vetlenül megállapit, mások pedig közvetve biztosittatnak, vagy alkotmá- 
nyunk természetéből, több százados gyakorlatból folynak ; — a csoporto- 
sítást pedig az irodalom végzi. 

Ha a polgári jogokat a tartalomban elemzés alá vesszük ama meggyőző- 
désre kell jutnunk, hogy ezek nem is annyira külön jogok a polgárok számára, 
mint inkább az állam cselekvését irányító, illetve megkötő szabályok. Mert 
ezekből folyó jogok, szabadságok csak következményei ama jól ismert tétel- 
nek, hogy minden szabad, a mi jogilag megtiltva nincsen. Általok az állam- 
személy köteleztetik a polgárok bizonyos cselekvési körébe be nem avatkozni, 
bizonyos cselekvéseiket nem akadályozni, és ennyiben jogosíttatnak a pol- 
gárok bizonyos cselekvési körökbe az állam beavatkozását visszautasitani. 
— Azért e jogoknak, mint a polgárok külön jogainak előadását nem is lehet 
logikailag, hanem csak történetileg megmagyarázni, a mi egyszersmind a tar- 
talomkörre is magyarázó lesz. 

E jogok elősorolásával azt fejezzük ki, hogy a polgároknak ma szabad 
bizonyos cselekvés, a mi azelőtt tiltva volt, vagy csak egy osztályt illetett ; 
tehát, hogy az állam e tilalmát inegszüntette. S talán még azt a mellék 
gondolatot, hogy jövőre hasonló ti-lalmak, korlátok nem állíttatnak föl, 
vagy ha igen, az csak az alkotmány megváltoztatásával történhetik. — 
Némely ujabb iró, különösen, a német irodalomban, kibővítik a polgári köz- 
jogok tartalomkörét. Ide sorolják a költözködés szabadságát, a kivándorlási 
jogot, jogot a hatóságok, a közigazgatás gondoskodását igénybe vehetni stb. 
stb. Nem szenved kétséget, hogy e jogok természete megengedi ez eljárást, 
csakhogy nem birnak kellő sulylyal, vagy a fentebb mondott történeti előz- 
ményekkel a külön fölemlitésre. 8 ha igy haladnánk, körutat tehetnénk, hogy 
a polgárok tetteit, mint megannyi külön jogokat formulázzuk s bizonyára 
eljutnánk oda, hogy megállapítsuk a polgárok jogát az öltözködésre, a 
sétára, a leülésre, stb. 

III. A politikai jogok alatt pedig ama jogokat értjük, melyek a pol- 
gároknak az államhatalomban — az állam politikai életében való részese- 
dését biztosítják. Nem illetnek meg minden állampolgárt, hanem csak azo- 
kat, kik bizonyos előföltételek (nem, kor, önállóság, vagyon, szellemi qua- 
lificatio) birtokában vannak. Ilyenek a törvényhozó hatalomban való rész- 
vétel joga, közvetlenül vagy közvetve a választás és választatás, valamint a 
főrendi tagság által ; — továbbá a kormány zóhatalomhan való részvétéi 
joga a cselekvő és szenvedő választói jogosultság által és mint legtöbb 
adótfizető az önkormányzat közigazgatásában, valamint a hivataloknak 
köztisztségeknek betölthetése által; — végre a lirói hatalomban váló 

részvétel joga első sorban az esküdtképesség által és az alkotmány egyéb 
határozatai szerint, 

A politikai jogok (droits politiques, politische Rechte) és a polgári 
jogok (droits civils, bürgerliche Rechte) elnevezése a fentebbi tartalomra 
eléggé jellemző; s mondhatjuk ma nálunk az van általános használatban. Bár 
polgári jogok alatt néha a magánjogokat is értik (pl. polgári magánjog, pol- 
gári törvénykönyv), a melyekkel van is bizonyos hasonlatosságuk, hogy t. i. 
minden polgárra egyenlően kiterjedő általános jogszabályok, de tőlük külön- 
böznek, a mennyiben közjogi természetűek. — Továbbá az általunk polgári 
jogoknak nevezett közjogok, külföldön, még néha más nevek alatt szintén 
előfordulnak. 

Bizonyos állampolgári jogok u. i. először az angol alkotmányban 
1627-ben (petition of rights), illetve 1689-ben (bili and declaration of rights 
and liberties of subjects) lesznek elismerve s csakhamar a polgári szabadság 
jogainak tekintetnek. Az angol jog e szabályait az észak-amerikaiak, a függet- 
lenség kikiáltása után több tétellel megtoldották, mint polgári alapjogokat, A 
franczia forradalom 1791-ben az ember — vagy polgárjogokat (droit de 
l'homme et du citoyen) alkotmányába kebelezi ; s bár ezekben több az óhaj, 
az általános elv, semmint a positiv jogszabály, még is olyan vonzerőt gyako- 
rolnak, hogy a legtöbb alkotmány kiegészitve, rendezve, inkább jogi for- 
mába öntve ismét kifejezi. — A különböző irodalmakban és müvekben 
pedig, mint ősjogok, szabadságjogok, polgári szabadság garantiai, emberi — 
polgári alapjogok stb. tárgy altatnak, mignem ugy a tartalomra, mint az el- 
nevezésre bizonyos egyöntetűség jön létre, bár eltérések ma is előfordulnak. 

Bégi alkotmányunkban a politikai jogok az állam tagjait, igaz, hogy 
csak a kiváltságos osztályokban, szintén megillették, még pedig szélesebb 
körben, mint jelenleg ; és bizonyos alapjogok, melyeket az 1848-ki törvény- 
hozás, midőn a kiváltságokat megszünteti polgári jogokká változtat át. Mai 
alkotmányunk, mint mondottuk, a polgári és politikai jogokat nem sorolja 
külön elő, hanem ezek köreit megállapodottaknak tekinti és tartalmukkal 
intézkedik. így az 1867: 17. t.-czikkben az izraeliták egyenjogositásánál és 
az 1878 ; 5. t.-czikkben foglalt büntető törvényben. "Ugyancsak e törvények- 
ből, valamint a gyakorlatból következtethetjük, hogy alkotmányunk a poli- 
tikai és polgári jogoknak fentebb adott megkülönböztetését elfogadja és kö- 
vetkeztetjük e jogok tartalomkörét. — Megjegyzendő, hogy az 1867 : 17. 
t.-cz. midőn kimondja, hogy az izraelita lakosok, minden polgári és politikai 
jogok gyakorlására jogosittatnak, a polgári jogok alatt kétségkivül a magán- 
jogokat is érti ; továbbá, hogy a büntető törvénykönyv a hivatalvesztést és 
a politikai jogok felfüggesztését külön-külön is kimondja, de elvileg a poli- 
tikai jogok felfüggesztése a közhivatal elvesztését is maga után vonja. 

IV. Az állampolgári kötelességek, mint mondottuk, a polgárnak az 



>) Szokásos még irodalmunkban is, a franczia emberjogok mintájára, az em- 
ber személyiségéből folyó jogokat (létjog, tulajdon birhatásának joga, lelkiismereti 
szabadság stb.), mint külön osztályt említeni. Az első kiadásban mi is tettük ezt, de 
jobban megfontolva, a positiv jognál ennek szükségét nem látjuk, míg ellenben a "böl- 
cseleti jognál és a politika tudományában, az alkotandó jog érdekében, helyén leliet- 

államhatalommal szemben való alárendeltségi viszonyából származnak, az 
állam alkotmányosan képződött egyoldalú akaratával állapittatnak ^) meg 
és valamennyi visszavezethető az állampolgár engedelmességi kötelessé- 
gére. Ezeket sem lehet, mint valamely magánjogi szerződés pontozatait, 
külön-külön fölemlíteni, ha csak a közélet minden egyes mozzanatát fölso- 
rolni nem akarjuk. 2) AUamjogi irodalmunk a következőket, csak mint 
legfontosabbakat szokja e körből tárgyalni : állampolgári engedelmesség, 
hűség, tankötelesség, Jcö^tehervisélés, honvédelmi kötelesség, 

A polgári jogok. 
58. §. 

1. A személyes szabadság. 

A személyes szabadság tulajdonképen állapot ; jognak csak akkor 
tekinthető, ha ez állapotban való maradást, illetve abba jutást a jog 
külön kifejezi, biztosítja. — A személy teljes szabadságával 1848 előtt 
csak a nemesség birt. Mert habár törvényeink a polgári halált és a szolga- 
ságot nem ismerték is, a jobbágy az úrtól függött s a polgár is számos 
korlátnak volt alávetve. Az 1848-ki törvényhozás, midőn megszünteti a 
kiváltságokat, a nemes szabadságát az állampolgárok összeségére kiter- 
jeszti és mint ilyent védi (1848 : 3.), s a személyes szabadság ma csak 
annyiban van korlátozva, a mennyiben ezt a közbiztonság igényli. ^) 

A személyes szabadság joga azt jelenti nálunk, hogy az állam polgá- 
rát minden jogtalan támadásokkal szemben ugy bel-, mint külföldön 
oltalmazza ; hogy foglalkozását, életpályáját jogilag véve mindenki szaba- 
don választhatja ; hogy törvényes feltételek megtartása mellett az államban 
bárhol letelepedhetik, ipart, kereskedést űzhet, esetleg kivándorolhat ; hogy 
senki illetékes bíróságától el nem vonható, senki fölött önkényü hatalom 
nincsen. 

A büntető törvény (1878: 5., 1879: 40.) a személyes szabadság 
védelmére, ugy a hatóságokkal,*) mint magánosokkal szemben szintén 

Tehát nem szerződéssel, mint a középkori és rendi államok hajlandók vol- 
tak elfogadni. 

«) Itt is eljuthatnánk a himlőoltás, járda-tisztántartás, fertőtelenités sth. kö- 
telességéhez. 

Így pl- az állandó foglalkozás nélkül csavargók, hatósági engedély nélkül 
koldulók 8 naptól 1 hónapig terjedhető elzárással büntettetnek, illetve a 1 6 évet be 
nem töltöttek javító intézetben neveltetnek (1879 : 40.). 

♦) Azon közhivatalnok, ki hivatali hatalmával visszaél, törvényellenesen vala- 
kit elfog, elfogat, vagy letartóztat, a személyes szabadság elleni vétséget követi el 

NAGY : KÖZJOG. II. KIADÁS. 7 

több szabályt tartalmaz, valamint ide vonatkozik még az 1876: 14., az 
1872 : 8. és az 1876 : 13. t.-cz. Az első szerint a közhivatalban levő orvos- 
tudor bizonyitványa nélkül senkit tébolydába fölvenni nem lehet ; az 
utóbbi kettő pedig a tanonczko, segédek, cselédek, munkások viszonyát sza- 
bályozzák a munkaadókkal, illetve a gazdákkal szemben. 



A polgárnak nem egyedül személye, hanem tulajdona is alapjog 
által lesz a modern államban oltalmazva ; még pedig nemcsak magánjog-i- 
lag, hanem egyszersmind közjogilag a közszervezetben. ^) - Továbbá az 
állam nemcsak a szerzett vagyont védi minden jogtalan támadástól, hanem 
szerzési módokat is : a polgárok tulajdont szerezhetnek, azt szaporíthatják 
minden nem tiltott gazdasági cselekvőség által. 

s egy évig terjedhető fogházzal büntetendő. Ugyanezen vétséget követi el és egy 
évig terjedhető fogházzal büntetendő azon közhivatalnok is, a kinek hivatali köte- 
lességéhez tartozik a büntető ítéletek végrehajtása, vagy a felügyelet a szabadság- 
vesztés büntetések foganatosítására, avagy a vizsgálat alatti letartóztatásra szol- 
gáló helyiség fölött felügyelni és a ki abban valamely foglyot a jogerejű ítéletben 
vagy az illetékes közhivatalnok rendeletében meghatározott időn túl kötelességének 
megsértésével fogva tart. A büntetés 2 évig terjedhető fogházra emelhető, ha a 
szabadságtól való jogtalan megfosztás 7 napnál tovább terjed, de 15 napot nem 
halad túl ; a büntetés 3 évig terjedhető börtön leend, ha a szabadságtól való jogta- 
lan megfosztás 15 napnál tovább tartott, de egy hónapot nem haladott túl. Ha a 
szabadságtól való jogtalan megfosztás egy hónapon túl, de 3 hónapnál rövidebb 
ideig tartott, a büntetés 5 évig, ha 3 hónapot túlhaladott, 5 évtől 10 évig terjed- 
hető fegyház leend. Azon felügyelő, a ki a fennálló szabályok ellenére valakit sza- 
badságvesztés büntetések végrehajtására rendelt és felügyelete alatt álló helyiségbe 
befogad ; úgy szintén, a ki valakinek bár rendőri, vagy más közigazgatási intézke- 
dés folytán a fogházba vagy börtönbe történt beszállításáról közvetlen felsőségét 
huszonnégy óra alatt nem értesiti : vétséget követ el és egy hónapig terjedhető 
fogházzal büntetendő. 

Azon közhivatalnok, a ki valakinek törvényellenes letartóztatásáról vagy 
fogvatartásáról hivatalos tudomással bírván, azt az illetékes felsőbbségnek azonnal 
föl nem jelenti, és azon felsőbbség, mely a feljelentés által, vagy más módon, hiva- 
talos tudomására jutott tény megvizsgálását és a kellő intézkedést 48 óránál to- 
vább halasztja : szintén a személyes szabadság elleni vétséget követi el és egy hó- 
napig terjedhető fogházzal büntetendő. 

A törvényellenesen letartóztatott részére pedig, ha kívánja, a letartóztatás 
minden napjáért 5 frttól 10 frtig terjedhető kártalanítás állapítandó meg. 

1) A megelőzőleg uralkodó fölfogás a korona közjogi uralmát a magánjogi 
tulajdonnal összezavarta s az ország földterületének főtulajdonosaként a koronát tekin- 
tette ; a magánjogi tulajdont a közjogi szervezettel is viszonyba hozza és' sok kor- 
látnak, önkénynek veti alá. 



59. §. 



2. A tulajdon sérthetetlensége. 

A tulajdon sérthetetlensége hajdan csak a nemesség számára volt 
biztosítva 1) (aranybulla, Verbőczy Hármk. 1. 9.stb.); mígnem az 1844. és 
1848-ki törvényhozás a honpolgárokra általában kiterjeszti, s a nemesi 
és nem nemesi javak közt levő különbséget a szerzés, birás és rendelkezés 
szempontjából megszüntette (1848: 3. s a 9 — 15. törvények szelleme, vala- 
mint az 1844 : 4.). 

Vagyonelkobzást régi jogéletünk is csak ritka esetben alkalmazott. 
Jelenlegi büntető töiTényünk szerint pedig tulajdonképeni vagyonelkob- 
zásnak nincs helye. Elkobzandónak csak olyan tárgyakat jelöl ki, melyek 
a bűnös cselekedetekkel kapcsolatban állanak. Továbbá elkobzandók még 
az állami egyedáruságnak fentartott czikkekkel, valamint a határvám alá 
eső tárgyakkal való csempészkedés eseteiben, ugy szintén a kereskedésből 
rendészetileg kitiltolt árukkal kereskedés eseteiben az illető czikkek. 

Végre a tulajdonos az ingatlan javakat a törvény által szorosan 
meghatározott esetekben a köznek kisajátítás czimén átengedni tartozik 
(1868 : 55., 56. ; 1881 : 41. t.-cz.). De a kisajátítás mindig csak a hösérdek 
szempontjából történik és a kisajátítandó tárgy értékének teljes megtérí- 
tése mellett. — Továbbá közveszedelem (tűz, víz) idején, a fenyegető baj 
elhárítására a magántulajdon is felhasználható. Ugy hogy e sérthetlen- 
ség alkotmányunkban csak az általános elvet jelenti, mely alól egyes eltéré- 
sek, mint ép láttuk, vannak. 

A tulajdon sérthetlenségével összeköttetésben van még a házi tűz- 
hely, a levél és távirdai titok sérthetlensége, melyet az uj büntető törvény 
(1878 : 5.) szintén védelmez. 

60. §. 
3. A vallásszabadság. 

I. Az ember belső vallási élete első sorban is egyéni ügy ; a jog szem- 
pontjából megítélhető csak akkor lesz, ha külsőleg nyilatkozik, különö- 
sen pedig ama cselekvések összességében, a mit Istentiszteletnek neveznek. 
De még az így nyilvánuló vallási élet is, az öröklétre, a földöntúlira való 
irányzatával, egészen más körbe tartozik, mint a melyet az állam sajátjá- 



A régi államban csak a rendekhez tartozók szerezhettek ingatlan vagyont. 
Elvben az egész földbirtok a sz. koronát illette, s a nemesség birtoka királyi ado- 
mányból eredettnek tekintetett. A nemesség azonban csak birtokának egy részét 
kezelte maga, s ez volt a szabad birtok (az allodium), a másik részt bizonyos szol- 
gáltatásokért jobbágyainak adta át müvelés végett, a kik azonban nem lettek a 
telek tulajdonosai, hanem csak haszonélvezői. A város, mint testületileg nemes 
személy szerezhetett földesúri jogokat, a polgár azonban csak városi telket. 

7* 

nak vallhat s azért az ide vonatkozó állami jogalkotás sok nehézség- 
gel küzd. 

A vallásszabadság elve^ hazánkban kimondva nincsen, hanem 
csak is a római és görög katholicus, valamint a görög nem egyesült, 
a két protestáns vallásnak van biztositva, oltalmazva a szabad vallás- 
gyakorlat és az izraelita vallásnak. Az előbbiek törvényeink és a gyakorlat 
által bevett^) vallásoknak tekintetnek és a köztük való viszonyt az 1848 : 



A vallásszabadság elve általánosságban azt jelenti, hogy a vallásügy az 
államtól teljesen el van választva s az egyénnek magánügye lesz, a melyért csak 
lelküsmeretének számol ; a vallásfelekezetek pedig mint magántársaságok tekin- 
tetnek és ilyen elbánás alá jutnak. Továbbá a vallásszabadság elvéből jogüag a 
következők folynak : 1. az állam polgáraitól nem kivánja, hogy valamely feleke- 
zethez, vagy felekezetekhez tartozzanak ; 2. a polgári és politikai jogok élvezését 
a vallástól függetlennek nyilvánítja ; 3. az állam nem lép föl kényszerítőleg, hogy 
valaki egyes felekezetek szertartásaiban részt vegyen, illetve a részvételt nem aka- 
dályozza, ha csak ez a jog közönséges szabályaira nem sérelmes ; 4. a vallásfele- 
kezetek között a viszonosság teljes. 

8) A bevett vallások kifejezése szintén egyike azoknak, melyeket törvényeink 
használnak a nélkül, hogy fogalmát meghatároznák ; továbbá törvényeink bevett 
vallásnak világosan, megnevezve csak az unitaria vallást mondják az 1848 : 20. 
törvényczikkben. A többi ker. felekezetekre mellékes megjegyzésekből (1791 : 26., 
1844: 4. 5., 1868: 53.) a közfelfogásból, a gyakorlatból kell következtetést vonni 
— A protestáns és a görög nem egyesült vallásokra meg van a bevevés ténye, de 
a katholicus vallás századokon keresztül, mint avita, haereditaria, constitutionaüs 
religio, mint sancta fides említtetik és uralkodó vallásnak lesz tekintve még akkor 
is, midőn az épp nevezett egyéb felekezetek már mint bevett vallások szerepelnek. 
Ez azután sok félreértésre adott alkalmat. A többi között a veszprémmegyei 
b.-szombethelyi esperesi kerület 1887. október hó 5-ki ülésében hozott határozat, 
melyhez több kerület is csatlakozott, azt mondja ki, hogy a katholica vallás ma 
is avita, haereditaria és constitutionalis religio (miután nyiltan egy törvény 
sem mondja ki, hogy a katholicus vallás a bevett vallások közé sorozandó) és 
igy a bevett vallásfelekezetekre vonatkozó törvények reája nem, hanem csak 
a többi keresztény vallásfelekezetekre vonatkoznak. (Bővebben Laurán alább i. 
munkáiban.) 

Nem szenved kétséget, hogy ilyen nagy fontosságú ügy határozottabb tör- 
vényszabályozást igényel; s hogy mentségül csak is az szolgálhat, miszerint a tör- 
ténelmileg fejlődött alkotmányokban számos kérdés nem nyerhet egyöntetű elinté- 
zést, s hogy a közszokást, jogi gyakorlatot az egyes intézmények megérthetésére 
magyarázatul mindig el kell fogadni. A szokásjognak sokkal nagyobb jelentősége 
van nálunk, mint azokban az államokban, melyek rendszeresen kidolgozott s az 
egész állami életet átölelő alkotmánylevéllel birnak. — Továbbá a bevett vallás 
kifejezését mi Erdélytől vettük át, legalább ott előbb volt alkotmányos használ- 
atban. Átvettük a szót tartalmával együtt, a mely szerint bevett vallás az, 
melyet a törvényhozás elismer, s számára a szabad vallásgyakorlatot bizto- 
sítja, valamint tagjainak a polgári és politikai jogok élvezetét. S miután 

20. t.-cz. az egyenlőség és viszonosság elveinek megfelelőleg szabályozni 
rendeli; az izraelita vallás követitőit pedig az 1867: 17. t.-cz. a keresz- 

mindez a katholicus vallást illetőleg nálunk megvolt, magától értetődve a bevett 
vallás fogalma alá tartozónak tekintetett, a mint világosan oda soroztatott Erdély- 
ben, hol pedig a katholicus vallás hasonló múlttal hirt, mint nálunk (A. 0. 1. R. 3.). 

A protestáns vallásfelekezeteket az 1606-ki bécsi béke, illetve az 1608 : k. 
e. 1. és az 1647: 5., valamint az 1791 : 26. t.-czikkek ismerik el, számukra szabad 
vallásgyakorlatot biztosítanak és ez időtől fogva neveztetnek törvényesen bevett 
vallásoknak (az 1791 : 26. t.-cz. 13. §-a mondja a békekötések értelmében — in 
sensti pacificationum — bevett vallások; valamint 1791-ki protestáns zsinat 107. 
kánonja és végre a kifejezés egészen meghonosul). A görög nem egyesültek vallása 
pedig az 1791 : 27. t.-cz. alapján neveztetik bevettnek, mely reá vonatkozólag 
hasonlóan intézkedik. — A katholicus vallásra, eltekintve egyes régibb törvények- 
től, melyek a recepta religio kifejezését általában, minden jogi vonatkozás nélkül 
már szintén használták" (pl. az 1550: 12. t.-cz. azt mondja: . . . ut Sancta et 
Catholica fides, longo tempore per universum orbem Christianum re- 
cepta, atque probata) csak az 1844: 4., 5. és az 1868: 53. t.-cz. némely tételéből 
vonhatunk következtetést (ámbár ismételjük a gyakorlat a bevett vallás kifejezése 
alatt értette). Az 1844: 4. t.-czikk szerint: az országban lakó s törvényesen bevett 
bármely vállám honfiak nemesi javak bírásában, a nemesség hiánya miatt, ne há- 
borgattassanak ; az 5. t.-cz. szerint : törvényesen bevett vallású lakosoknak köz- 
hivatalokba leendő alkalmazásában az, hogy a nemesi osztályhoz nem tartoznak, 
akadályul nem szolgálhat. Kétséget nem szenved, hogy e t.-czikkben a bevett 
vallású honfiak, lakosok alatt a katholicusok is értetnek. — Továbbá az 1868: 53. 
t.-cz. czime a bevett vallásfelekezetről szól s azután a 3. §-ban mondja : »bármely 
egyház tagjai*, a 21. §-ban pedig: »minden vallásfelekezetnek tagjai saját egyházi 
lelkészük által részesitendők vallásos tanításban.* — Végre a vallás- és közoktatási 
ministerium a kételyeket eloszlatandó és az emiitett határozatra válaszolva 1887. 
deczember 28-án 2435. eln. sz. alatt rendeletet bocsát ki, melyben a katholicus 
vallást világosan bevett vallásnak mondja s e fogalmat a következőkben határozza 
meg : »a bevett vallás kifejezése közjogilag a vallásnak törvényes oltalom alá he- 
lyezését, jogainak törvényes védelmét és biztosítását jelenti ; továbbá, hogy a vallás 
bevételével az illető hitsorsosok mindenkor bizonyos vallási, vagy politikai jogok 
élvezetében részesittetnek.« 

A fentebbiek után könnyen megérthető, hogy sok vitára szolgáltatott már 
okot az a kérdés is, vájjon az izraelita vallás nem tekinthető-e bevett vallásnak? 

Szerintünk, ha e kifejezést »bevett vallás* közönséges értelemben használ- 
juk, 8 azt értjük alatta, hogy az állam az illető vallásfelekezet szertartásainak sza- 
bad, nyilvános gyakorlatát elismeri, biztosítja, az illető vallásfelekezetet oltalmába 
beveszi, tagjainak jogokat biztosit, egy szóval, ha a vallásfelekezetnek az állammal 
szemben váló viszonyát, akkor kétségtelen, hogy az izraelita vallás is a bevett 
vallások fogalma alá tartozik. Felfogásunk mellett bizonyít a fentebb közölt minis- 
teri rendelet, valamint az a tény, hogy 1848 előtt a többi keresztény vallásfeleke- 
zeteknek viszonya az államhoz és az uralkodó katholicus valláshoz körülbelől az 
volt, a mi jelenleg az izraelita vallásó az állammal és a keresztény vallásfelekeze- 
tekkel szemben, s e keresztény vallásfelekezetek már akkor — 1848 előtt — is 
bevett vallásoknak neveztettek. 

tény lakosokkal minden polgári és politikai jogok gyakorlására, igy hát a 
szabad vallásgyakorlatra is egyenlően jogosultaknak nyilvánitja. Az állam 
e vallás szabad, nyilvános gyakorlatát védelmezi, templomai és imaházai 
a nyilvánosság minden attribútumával rendelkeznek, szertartásaival kötött 
házasságok érvényeseknek tekintetnek, papja mint ilyen választói jogot 
nyer, s ezen alapon az 1878 : 5., 1879 : 40. és az 1889 : 6. t.-czikkek által 
az elismert vallások közé tartozónak vétetik. 

A többi, el nem ismert felekezetekre vonatkozólag ministeri rendele- 
tek intézkednek (vall. és közokt. min. rendelet 1868. augustus 13-ról, 
1875. január 13-ról, 1888. június 28-ról stb.). — Tagjaik rendszerint nem 
üldöztetnek, ha csak a vallásból folyó külső cselekedeteik az állam intéz- 
ményeit, a fennálló jogrendet nem sértik. De e vallások nem gyakorolha- 
tók nyilváson, és mert az állam által nincsenek elismerve (előtte nem 
léteznek), anyakönyvek vezetésére nem jogositvák, szertartásaik mellett 
létrejött házasságok érvénytelenek, a belőlök született gyermekek törvény- 
telenek, illetve az 1879 : 40. t.-cz. kivánalma szerint az elhagyott felekezet 
anyakönyvébe házasságon kivül születetteknek jegyeztetnek be. Továbbá 
a felekezetek tagjai ugy tekintetnek, mi;ntha előbbi felekezetükből ki sem 
léptek volna és igy irántai kötelezettségeiket továbbra is teljesiteni tartoz- 
nak. — Ilyenek nálunk a nazarénusok, szombatosok stb. 

II. Az 1848 : 20. t.-cz.-nek az a rendelkezése, hogy a két katholikus, a 
görög nem egyesült, a két protestáns és az unitária vallások egymás közti 
viszonya az egyenlőség és viszonosság elve szerint szabályoztassék, nem 
valósult meg mindjárt. Csak az 1868 : 53. t,-cz. lett ennek részletes kifej- 
tője, a mely addig is, mig a vallásfelekezetek egyenjogúsága törvény utján 
általánosan szabályoztatnék, a következő intézkedéseket teszi. ^) 

Minden bevett vallásfelekezethez tartozónak joga van más bevett 
vallásra áttérni, ha életkora 18-ik évét betöltötte, a nők férjhez menetelük 
után, ha e kort nem érték is el. Az áttérni óhajtó azonban köteles két 



De ha a »bevett vaUás« kifejezését, mint közjogi műszót, azon értelemben 
használjuk, melyet az 1848 : 20., illetőleg az 1868 : 53. t.-cz. fűzött hozzá, hogy 
t. i. a fogalma alá tartozó felekezetek egymás közötti viszonya az egyenlőség és 
viszonosság elveinek megfelelőleg van szabályozva, akkor az izraelita vallásra nem 
vonatkozhatik, mert ennek viszonya a keresztény vallásfelekezetekhez nem az egyen- 
lőség és viszonosság elvein nyugszik. 

Ezen különbség feltüntetésére szolgálhat a » bevett vallás « és » elismert val- 
lás* kifejezéseknek használata, mint a hogy az törvényeinkben előfordul. 

De hogy e törvények mellett még sok összeütközés fordul elő, illetve hogy 
e törvények még sok kiegészítésre szorulnak, azt kimutatja a többi közt Laurán 
Ágost nagy kritikai erővel irt munkáiban : » Egyházpolitikai helyzetünk*, »Az egyház 
és az állam «, »Egy házpolitikai kérdések* stb. 

tanú jelenlétében áttérési szándékát saját egyházi községének lelkésze 
előtt kinyilatkoztatni, s 14 — 30 napi időközben ezen vagy más két tanú 
kiséretében megjelenni s hasonló nyilatkozatot tenni. Mind a két esetben 
a nyilatkozatról bélyegmentes bizonyitvány kérendő. Ha a lelkész vona- 
kodnék a bizonyitványt kiadni, a jelenlevő tanuk állithatják ki, s ezt az 
áttérni kivánó azon vallásfelekezet lelkészének, melybe áttérni akar, bemu- 
tatván : az illető egyház kebelébe fölvehető. — A fölvételről az előbbi egy- 
házközség lelkésze a másik lelkész által értesitendő s az áttértnek az 
áttérés után minden cselekvénye az uj felekezet tanai szerint Ítélendő meg. 
A ki a fentebbi rendelkezések ellenére életkorának 18-ik évét be nem 
töltött egyént más vallásfelekezetbe fölvesz : két hónapig terjedhető elzá- 
rással és 300 frtig terjedhető pénzbüntetésééi büntetendő (1879 : 40. t.-cz.). 

Vegyes házasságoh bármely fél papja előtt érvényesen köthetők ; de 
háromszori kihirdetés eszközlésére mind a két fél lelkésze felszólitandó. 
Ha azt valamelyik fél lelkésze megtagadná, két tanúnak a kihirdetés iránt 
tett felszólitásról kiadott bélyegmentes bizonyítványa mellett az egyik lel- 
késznek kihirdetése is elegendő. 

A vegyes házasságból származó gyermekek közül a fiuk az atyjuk, a 
leányok az anyjuk vallását követik ; e törvénynyel ellenkező bármely szer- 
ződés, téritvény és rendelkezés érvénytelen és semmi esetben sem birhat 
jogerővel. A gyermek vallásos nevelését sem a szülők halála, sem a házas- 
ságok törvényszerű felbontása nem akadályozhatja meg. Ha pedig a szü- 
lők valamelyike más vallásra tér át, a hetedik évet be nem töltött gyerme- 
kek követik az áttérést. 

Házassági ügyekben a kötelék érvényességének kérdésében a római 
és görög katholikusokra, a görög keleti hitvallásuakra, valamint az erdélyi 
két evangélikus egyház hiveire és unitáriusokra nézve a jelenleg fennálló 
egyházi törvényszékek az illetékes bíróságok ; a két evangélikus egyház 
magyarországi hiveire nézve pedig az illető világi törvényszékek. 

Házasság előtt született, de egybekelés által törvényesített, ugy szin- 
tén törvénytelen, de atyjuk által elismert gyermekek vallásos nevelés 
tekintetében a törvényes gyermekekekkel egyenlő szabály alá jutnak. Az 
atyjuk által el nem ismert törvénytelen gyermekek anyjuk vallását köve- 
tik. — Oly gyermekek, kiknek szülői ismeretlenek, annak vallását köve- 
tik, ki őket felfogadta ; ha lelenczházba adattak s az intézet valamely val- 
lásfelekezeté, ezen felekezet vallásában neveltetnek. Ha ez esetek közül 
egyik sem fordul elő, a lelencz azon vallásban nevelendő, mely a találás 
helyén többségben van. 

Egyik vallásfelekezet tagjai sem kötelezhetők arra, hogy más vallás- 
felekezetbeliek ünnepeit, egyházi szertartásait megüljék. Vasárnap azon- 

ban minden nyilvános, nem elkerüllietleniil szükséges munka felfüggesz- 
tendő és e napot a hatóságok megünneplik. Ugy szintén bármely vallás- 
felekezetnek ünnepén a templom közelében, egyházi menetek alkalmával 
azon téreken és utczákon, melyeken az ily menet keresztülvonul, mindaz 
mellőzendő, a mi az egyházi szertartást zavarhatná. 

A hadseregnél s állami közintézetekben, ugy szintén a polgári és 
katonai közkórházakban minden fallásfelekezet tagjai saját egyházuk lel- 
készei által részesitendők a vallásos tanitásban és minden lelkészi szolgá- 
latban. — Temetőkben a különböző vallásfelekezetek tagjai vegyesen 
temetkezhetnek. 

Ha valamely különböző vallásfelekezetek által lakott községben és 
városban a házi pénztárból egyházi czélokra vagy valamely felekezeti 
iskola javára segély szolgáltatik ki, e segélyben igazságos arány szerint 
minden ottan létező vallásfelekezet részesítendő. 

61. §. 

A bevett és elismert vallásfelekezetek egyéb alkotmányos jogai. ^) 

I. A Jcatholicus egyház, A katholicus egyház hazánkban hat száza- 
don keresztül uralkodó és egyedül törvényes egyház s az állammá szerve- 
ződés nagy munkájában jelentékeny része és érdeme volt. Ebből magya- 
rázható, hogy ma is szorosabb viszonyban van az állammal, hogy a többi 
vallásfelekezetek fölött némi előnyökkel bir ; bár másrészt meg szabadsá- 
gában inkább korlátoztatik az állam által. 

A kath. egyház főpapjai a magyar államnak ősidőktől fogva főurai, 
s nagyobb számmal mint a többi vallásfelekezektől a főrendiházban ülés- 
sel és szavazattal birnak. 

A király a 1723 : 2. t.-cz. értelmében római katholicus vallású kell 
hogy legyen, s a koronázás a róm. kath. egyházi szertartás alatt, a róm. 
kath. papság részvételével történik. 

A közhatóságok a róm. kath. egyház ünnepeit ünneplik és némely 
egyházi ünnepeken hivatalból vesznek részt (sz. István napján, TJr nap- 
ján stb.). 

Régente a róm. kath. káptalanok mint hiteles helyek szerepeltek, s 
némUeg még ma is szerepelnek. Közhitelű pecséttel s közhitelű országos 
levéltárral birnak, a náluk levő okmányok őrzői s hiteles kiadói. 

Hites helyek a székes káptalanok, a rozsnyói és kassai kivételével, álta- 
lában ; továbbá a pozsonyi és a csaszmai társas káptalanok ; valamint a ben- 

E jogokat, melyek részben a polgárok testületét, mint vallási társulatot 
illetik meg, az anyagbeosztás egyszerűsítése végett közöljük itt. 

czés pannonhalmi, zala-apáti, garam-melletti sz. benedeki conventek ; továbbá 
a proméntreiek csornai, jászói és leleszi conventjei. A régi Erdély területén 
bites helyek voltak a gyula-fehérvári róm. kath. káptalan s a kolos-monos- 
tori convent. 

Mindé helyek hajdan nagy hatáskörrel birtak. E-észvétük nélkül sem 
idézés, sem birói végrehajtás nem történhetett; sőt egész 1848-ig a beikta- 
tásnál jelen voltak, örökvallások kiválólag előttük történtek, továbbá ünne- 
pélyes meghatalmazások, végintézkedések, óvástételek ; legfőbb jelentőségük 
volt azonban, mint okmányoknak őrzői, hiteles kiadói. Hogy azonban e hites 
hivatalukban eljárhassanak, szükséges volt, miszerint kebelükben legalább 5, 
a hazai jogban és nyelvben jártas tag legyen (1552 : 41., 1723 : 39., 1741 : 16., 
1765 : 1 1.). A tagok jegyzőkönyvet vezetni, tanu-leveleket hit alatt kiadni eskü 
alatt kötelezve voltak. A törvénytelenül eljárók, vagy hamis jelentést tevők, 
javadalmukat vesztve, örök fogsággal büntettettek. Az oklevelek kiadásánál 
a dijat átlépni hiteles pecsétjük veszte alatt tiltatott. A hiteles pecsét alatt 
hamis oklevelet költők hűtlenség bűnébe estek. — A hiteles helyek tartoznak 
akár az egyes felek, akár a biróságok megkeresésére a gondviselésők alatt levő 
okiratokról hiteles kiadványt 500 frtnyi pénzbirság terhe alatt kiszolgáltatni 
(1765: 11., 1868: 54.). Az erdélyi hiteles helyekre nézve pedig az 1882: 
23. t.-cz. akként intézkedik, hogy a két levéltár a magyar országos levéltár- 
ral egyesittetik és Budapestre szállittatik. 

Ujabban e hites helyek hatásköre legnagyobb részt megszűnt. Az 
1874: 35. t.-cz. szerint hiteles helyek a gondviselésük alatt levő okiratok- 
ról hiteles kiadmányt jövőben is adhatnak, azonban ujabb hiteles okira- 
tok őrizetére és kiadására többé nem jogositvák. E jog a közjegyzőkre 
ruháztatott. 

De másrészt nagyok is az államfőnek jogai a kath. vallásfelekezettel 
szemben. ^) 

1. A király adományoz minden nagyobb egyházi javadalmat, a kis- 
sebbeket is, a mennyiben magán-kegyurság alá nem tartoznak. Ez azt 
jelenti, hogy a király nevez ki minden valóságos és czimzetes érseket, püs- 
pököt, kanonokot, világi és szerzetes apátokat és prépostokat. — Az érse- 
keket és püspököket pápai megerősítés mellett, mely megerősítés azonban 
a püspökrendi hatósággal járó jogokra vonatkozik; ugy hogy a király által 
kinevezett, a pápai megerősítés előtt is teljes főpapi hatáskört gyakorolhat, 
a javadalmat haszonélvezí s mindazon jogokkal élhet, melyek őt alkotmá- 
nyunk értelmében megilletik. A király tehát nem praesentál vagy postu- 
lál, hanem szószoros értelemben kínevez. 

A javadalmak adományozása körül azonban bizonyos korlátok álla- 
nak fenn : 



E jogok főkegyúri felségjogoknak neveztetnek s ugy tekintetnek, mint me- 
lyet a magyar király 1-ső szent kü'ályunknak a kath. egyház körül szerzett érdemei 
folytán hir. 

1. Az egyházi javadalmak csak kánonszerü kellékekkel bíró érdemes 
hazafiaknak adományozhatok és sokáig üresedésben nem hagyhatók. — 
Továbbá a fogarasi görög kath. érsek, az érsekmegyei zsinat által kijelölt 
3 egyén közül neveztetik ki ; a szt-mártoni benczés főapát, valamint a csor- 
nai és jászéi premontrei rendű prépostok pedig a szerzetbeli káptalan 
által választottak, — a tihanyi, bakonybéli s dömölki benczés apátok pe- 
dig a pannonhalmi főapát által kijelöltek sorából. 

2. A király az általa kinevezetteket áthelyezheti ugyan, de egynek 
több javadalmat csak ugy adományozhat, ha azt igen fontos okokkivánják. 
A magán-kegynrság alá tartozó egyházi javadalmakat nem adományoz- 
hatja, de ha azok valamelyikének természete iránt kétség támad, a n^gán- 
kegyurság bebizonyitandó, mert különben királyi adományozás alá esik. 

3. Utólagos pápai megerősités mellett a király uj érsekségeket és 
püspökségeket állithat fel; az egyházmegyét több egyházmegyére oszt- 
hatja s egyiknek javadalmaiból a másikat javadalmazhatja. Általában 
egyházi javadalmakat alapithat, az eltörölt vagy elpusztult egyházi java- 
dalmakat vallási, oktatási vagy jótékony czélokra fordithatja; szerzetes 
rendeket az országba behozhat, korlátolhat, kitilthat, helyreállithat. A be- 
hozott szerzetes rendeket azonban szokás országgyülésileg befogadott 
lakóknak nyilvánitani, és pedig ingatlanok birhatásának jogával, vagy a 
nélkül (1715: 102. t.-cz.). Az üresedésben levő érsekségek, püspökségek s 
királyi adományozástól függő más javadalmak jövedelmeit közhasznú czé- 
lokra fordithatja. 

A javadalmaikat királyi adományból biró, de végrendelet nélkül elhalt 
papok vagyonából egyharmadot az állam örököl ; a másik ^ja az egyházat, 
a harmadik a rokonokat illeti. A király az ily javadalmasoknak teljes 
végrendelkezési jogot adhat, de e nélkül vagyonuknak csak Vs-áról in- 
tézkedhetnek, arról, mely végrendelet hiányában a rokonoknak jutna. ^) 
E szabályok később (1784.) a magán-kegyúrságtól függő apátokra és pré- 
postokra is kiterjesztettek. De a kanonokok, lelkészek és egyéb világi pa- 
pok szabad végrendelkezési joga csak annyiban van korlátolva, hogy ha- 
gyatékuk huszadrésze a növendékpapok és deficiensek intézetére fordi- 
tandó s ezenkivül tartoznak valamit az egyházmegyei alapok javára is 
hagyományozni. 

A király, mint a kath. egyház fővédnöke s legfőbb pártfogója, ezt 
jogaiban védelmezi és arról gondoskodik, hogy a javadalmasok köteles- 
ségeiket hiven teljesitsék, a javadalom helyén lakjanak, a javadalmat meg 
ne terheljék, pusztulni ne engedjék, el ne idegenítsék. A kik a reájuk bi- 



Az 1715: 16. t.-cz. által törvényerőre emelt Kollonich-féle egyezmény. 

zott egyházat, vagy javadalmat pusztulni engedik, azok jövedelme zár alá 
vehető és a pusztuló egyháznak vagy javadalomnak helyreállítására for- 
dítható. Végül a király minden kegyes alapítványokra, vallás- és tanul- 
mányi alapokra felügyeltet és gondoskodik arról, hogy az alapítványok az 
alapítók szándékaihoz képest rendeltetésökre fordíttassanak. 

A magyar királyt a római katholikus egyház körül még az u. n. kir. 
tetszvényjog (ius placeti) illeti meg. E jognak tartalma, hogy a római 
sz. széknek, vagyis a római kath. egyház fejének rendeleit kir. engedély 
nélkül kihirdetni nem szabad ; ^) e jogot az 1855. évi concordátum eltörölte 
ugyan, de mivel ezen concordátum a törvényhozás hozzájárulása nélkül jött 
létre, hazánkban érvényesnek nem tekintetik. 

II. A hét protestáns egyház számára a szabad vallásgyakorlatot, s 
követőinek a róm. kath. vallásfelekezet tagjainak jogaihoz hasonló köz- és 
magánjogokat az 1606 : 1., 1608 : k. e. 1., 1647 : 5. és az 1791 : 26. t.-cz. 
állapították meg a nélkül azonban, hogy e vallásfelekezetek viszonya a 
róm. kath. valláshoz szabályoztatott volna. Az 1848 : 20. t.-cz. az, mely a 
két protestáns egyház viszonyát a többi bevett valláshoz az egyenlőség és 
viszonosság elveinek megfelelőleg rendezni határozza, a mi azután az 
1868 : 53. t.-cz. folytán meg is történt. 

Erdélyben a protestáns vallások már régtől fogva bevett vallásoknak 
tekintettek. 

Horvátországban és Szlavóniában a protestánsok jogállása egész 
1848-ig más volt, mint a szoros értelemben vett magyar területen. Birtok- 
és hivatalképességgel nem bírtak, sőt az ottani állandó tartózkodástól is 
eltiltattak, hacsak ipart vagy kereskedést nem űztek. Az 1791: 26. t.-cz. 
javukra akkép intézkedett, hogy ha valamely protestáns a horvát-szlavón 
részekben örökölt fekvőséget (a hol tehát nem bírhatott), kicserélhette a 
szoros értelemben vett magyar területen fekvővel. 

A mi a két protestáns egyháznak autonómiáját illeti, ez leginkább 
az 1791: 26. és 1844: 3. t.-czikkeken nyugszik és a következőkből áll: 
egyházi kormányzatuk szervezetére gyűléseket, sőt zsinatokat szabadon 
tarthatnak, de minden zsinat tartására előlegesen királyi engedély kérendő 
s a zsinaton a fejedelem magát biztosa által képviseltetheti ; a hozott hatá- 
rozatok, kánonok, királjd jóváhagyás által nyernek kötelező erőt ; — alsó 
és közép tanodákat szabadon állithatnak fel, azokban tanárokat, tanítókat 
szabadon alkalmazhatnak, a tanrendszert a királyi főfelügyelet s a törvény 
szabályainak (1883 : 30.) épségben tartása mellett szintén maguk álla- 

Zsigmond királynak 1404-ben kelt egy ide vonatkozó rendelete, s a Corpus 
Jurisban nem foglalt 1440 : 4. t.-cz. pedig felségsértés büntetésének terhe alatt tiltja, 
hogy a külföldi egyházi hatóságok rendeletei kihirdettessenek. 

pitják meg ; főtanodákat azonban csak királyi jóváhagyás mellett állit- 
hatnak fel, 8 az általános tanulmányi rend a protestáns főiskolákra is 
kötelező. Alapitványaikat a király főfelügyeleti jogának épségben tartása 
mellett szabadon kezelhetik. 

IIL A görög nem egyesültek részére szabad vallásgyakorlat és a poli- 
tikai jogok gyakorlása Magyarországban az 1791: 27. t.-cz. által bizto- 
sittatott. De Erdélyben csak türt vallásnak tekintetett, azonban tagjai a 
szokás folytán sem politikai jogaik gyakorlásában, sem birtokképességben 
korlátozva nem voltak. Az 1848. 20. t.-cz. vallásukat a bevett vallások fo- 
galma alatt érti és a többi vallásfelekezethez való viszonyát az 1868 : 53. 
t.-cz. az egyenlőség és viszonosság elveinek megfelelőleg szabályozza. 

A görög nem egyesültek jelenleg két egymástól független, a román 
és a szerb egyháztartományt képezik. E tartományok az 1868 : 9. t.-cz. 
szerint önkormányzati, egyházi, iskolai és alapitványi ügyeiket az országos 
törvények és a király legfőbb felügyeleti jogának tisztelete mellett külön- 
külön gyakorolják. Egyházgyülekezeteiket — congregatiokat — a metro- 
politák (a szerbet a karloviczi érsek, a románt a nagy-szebeni) Felségé- 
nek tett előleges bejelentés mellett hivják össze, ki magát királyi biztossal 
képviselteti. A hozott határozatok, hogy érvényesek legyenek, királyi jóvá- 
hagyást igényelnek, de a jóváhagyott szabályok alapján ügyeiket saját kö- 
zegeik által önállólag igazgatják. A metropolitát és a püspököket a con- 
gressus választja és a király erősiti meg. 

V. Az unitárius vallás Erdélyben már 1571-től bevett vallásnak 
tekintetett; Magyarországban pedig az 1848: 20. t.-cz. sorolja e vallást is a 
törvényesen bevett, vallások közé, s a többi keresztény vallásfelekezetekhez 
való viszonyát az egyenlőség és viszonosság elveinek megfelelőleg az 1868 : 
53. t.-cz. szabályozza. 

Az unitária vallás jogállása az állammal szemben részletesen meg- 
határozva nincsen, de a gyakorlat szerint ugyanaz, a mi a két protestáns 
egyházé. 

VI. Az izraelita vallás fölötte változatos múlttal bir hazánkban.! 
IV. Bélától privilégiumot nyert (1251.), melyet Zsigmond (1405. és 1436.) 
Albert (1438.), V. László (1453.), I. Mátyás (1458.) megerősitettek. Más- 
kor meg üldözött vallás volt: nagy Lajos a zsidókat 1374-ben az ország- 
ból kiűzte. Később türt vallásnak tekintetett ; követői a politikai jogok- 
ból ki voltak zárva, sőt a magánjogban is korlátoltattak. Az 1867 : 17. 
t.-cz. a politikai és magánjogi korlátokat megszünteti, az 1878 : 5. és az 
1879 : 40. t.-cz. pedig az elismert vallásokra tett intézkedéseket az izraelita 
valUásra is kiterjesztettnek tekinti. ^) 

Perczel Béla igazságügyi minister, az 1878. április 8-iki képviselőház ülésé- 

Az izraelita községek jelenleg háromféle szervezettel birnak : 1. az 
1869-ki izraelita congressus többségének határozata alapján szervezettek; 
2. ezen congressus kisebbségének elvei szerint szervezettek ; végre 3. né- 
mely községek a régi szervezetet tartották fenn, az u. n. status quo községek. 

Mind e községek az állami felügyelet épségben tartása mellett val- 
lási, iskolai és alapitványi ügyeikre önkormányzattal birnak. 

62. §. 

4. A gyülésezési és egyesülési jog. 

A gyülésezési és egyesülési jog alkotmányunkban törvény által sza- 
batosan meghatározva nincsen, az érvényben levő szabályokat inkább kor- 
mányrendeletek szolgáltatják. ^) — A polgárok politikai irányú gyűléseket 
tarthatnak, egyesületeket alakithatnak bizonyos előföltételek megtartása 
mellett. Ez előfeltételek pedig oda irányulnak, hogy az állam főfelügyeleti 
joga érvényesülhessen. 

I. A politikai gyűlésekre ma irányadóul, némely régibb kormány- 
rendeletre (ilyen különösen az 1848, évi april 26-án kelt belügyministeri ren- 
delet) támaszkodó gyakorlat szolgál. E szerint a gyűlés a programmal 
egyetemben a közigazgatási hatóságnál előzetesen bejelentendő, s a hatóság 
magát ott képviseltetheti. A bejelentés kötelezettsége alól csak oly gyűlé- 
sek vétetnek ki, melyek, mint bizonyos időben megtartandók, az egyleti 
alapszabályban már előre jeleztettek. 

Ha a közrend és béke a gyűlés által fenyegetve nincsen, a kérelem 
meg nem tagadható. De ha a hatóságot képviselő rendőri közeg azt látná, 
hogy a gyűlés a bejelentett programmot túllépi, vagy a programm kere- 
tén belől a közrendet fenyegető mozgalmak merülnének fel, joga van az 
elnöktől a gyűlés feloszlatását követelni ; megtagadás esetében pedig ezt 
helyette elrendelheti. 

Jelenleg ugyanezen elvek állnak a népgyülésekre vonatkozólag is, bár 
régebben szigorúbb szabályok léteztek. ^) 

II. Egyletek alakithatók ha az alapszabályok előzetesen a kormány 

ben a többség helyeslése mellett következőleg nyilatkozott az izraelita vallást ille- 
tőleg : azon vallás, mely szertartásait az állam felügyelete mellett gyakorolhatja, 
melynek a nyilvánosság minden attribútumaival biró templomai és imaházai vannak, 
lelkészei az állam által hitelesnek elismert anyakönyvet vezetnek, s a kik előtt 
kötött házasságokat az állam érvényeseknek elismer : az ily vallás elismert vallás. 
A magánjogi gyülésezést és egyesülést szabályozza a törvény. 
') Egy 1878-ban kelt belügyministeri rendelet a népgyűlés megtarthatásának 
foltételévé teszi, hogy 6 — 10 tekintélyes polgár jótállást vállaljon az iránt, miszerint 
a gyűlés rendzavarás nélkül megy végbe. — B rendelet azonban visszavonatott. 

által elfogadtattak. Ennélfogva az egyletté alakulni szándékozók, a terve- 
zett alapszabályokat az illető törvényhatóság utján a belügyministerium- 
nak bemutatni tartoznak, s ha a felterjesztéstől számitott 40 nap múlva 
válasz nem érkezik, az egylet ideiglenesen megalakulhat; végleges megala- 
kulás azonban csak akkor történhetik, ha az alapszabályokat a kormány 
láttamozta. (1875. évi május 2-án kelt belügymin. rend.) 

Minden egylet alapszabályába felveendő egy oly értelmű pont, hogy, 
ha az alapszabályokban meghatározott hatáskörön az egylet túllép, a kor- 
mány által haladéktalanul felfüggeszthető, s a vizsgálat eredményéhez 
képest véglegesen feloszlatható. A kormány által láttamozott alapszabá- 
lyokkal megalakult és ennek keretén belől működő egyletekkel szemben is 
megvan a kormánynak főfelügyeleti joga, s ha csak például a változott 
viszonyok okoznák is, hogy az előbb ártalmatlan egylet működése izgal- 
makat gerjesztene, a kormány mindenesetre jogositva van a felfüggesztést, 
illetve a feloszlatást elrendelni. 

Az egyleti ügy körül még a következők veendők figyelembe : 
Különböző czélu egyletek — humanisticus, politikai, gazdasági, köz- 
művelődési egyletek — csak külön-külön alapszabályokkal, külön-külön 
czim alatt alakulhatnak meg. — A nemzeti czim használata egyleteknek 
nem engedtetik meg. Idegen állam czimerét, szineit és jelvényeit hazai 
egyletek nem használhatják, s nemzetiségi egyletek csakis közművelődési 
s irodalmi érdekben alakulhatnak. Oulturalis egyleteknél idegenek tisz- 
teletbeli tagokul csak akkor választathatnak, ha a magyar kormány által 
e választás helybenhagyatik. Községek, testűletek tagokul beléphetnek 
ugyan valamely egylet kebelébe, de a szavazási jog — a részvénytársasá- 
gok kivételével — számukra nincs megadva. — Egyletek fölött a felügye- 
let első sorban a törvényhatóság joga és kötelessége és ennek gyakorol- 
hatása szempontjából számára az alapszabályok egy példánya mindenkor 
megküldendő (Belügym. rend. 1873. april. 29-ről). 

63. §. 
5. A sajtószabadság. 

A sajtószabadság alatt értjük, hogy a polgár gondolatait sajtó utján 
közölheti, illetve mechanikailag többszörösitve közzé teheti a nélkül, hogy 
ehhez külön hatósági engedély lenne szükséges. — Ellentéte a censura, a 
mely előleges, ha a hatósági engedély a kinyomatásra, vagy utólagos, ha a 
sajtótermék közzétételére kivántatik meg. ^) 

*) Majdnem a könyvnyomtatással egyidejűleg találták föl a kényszerítő rend- 
szabályokat, hogy ilyen módon a sajtó az állami felügyeletet folyton érezze, illetve 

Hazánkban a sajtószabadságot az 1848: 18. t.-cz. biztosítja (vagyis 
»visszaállitja«) eltörölvén örökre a kormány intézkedései folytán eddig 
fennállott előleges censurát. Az idézett tör vény czikk szerint : » Gondolatait 
sajtó utján mindenki szabadon közölheti és szabadon terjesztheti. « Sajtő 
utján való közlés alatt pedig értetik: »minden olyan közlés, mely szavak- 
ban vagy ábrázolatokban, nyomda, kőnyomda s metszés által eszközöl- 
tetik és a melynek közzététele a példányok akár ingyen kiosztásával, akár 
eladásával már megkezdődött. « 

Megjegyzendő azonban, hogy a sajtó ma is állami felügyelet alatt 
áll, de csak az általános joguralom szempontjából. A ki törvényt, mások 
jogait a sajtószabadság révén megsérti, sajtóvétséget követ el és bünte- 
tendő. Alkotmányunk a sajtóbiróságot — esküdtszéket — szervezte a 
czélból, hogy a sajtóvétségek fölött nyilvánosan Ítéljen s ezeknek alakí- 
tását (szorosan a megelőző országgyűlés — 1844 — büntető eljárásról 
szóló javaslata szerint) a ministerium rendeletek utján eszközli (1848 : 
18.). — A ki azonban az országgyűlés, a törvényhatóságok, mindenféle 
törvényszékek, a törvény által alkotott egyéb testületek iratait és azok 
nyilvános üléseit hü szellemben éz igazán közli, az ellen a közlöttek tar- 
talmáért kereset nem indittathatik (1848 : 18.). 

Ugyancsak az 1848 : 18. t.-cz. szól még a birói eljárásról a sajtó- 
ügyekben, a sajtóvétségekről, időszaki lapokról, a nyomdákról és könyv- 
árusokról, de azóta az 1878: 5. t.-czikkben foglalt büntető törvény és az 
ezt életbe léptető 1880: 37. t.-cz. több változtatást tartalmaz különösen a 
sajtóvétségi esetekre vonatkozólag. 



hogy korlátoltassék. De később Anglia példájára, a hol a censura már 1694-ben 
eltöröltetett, Észak-Amerikában, majd Francziaországban a szabad sajtó jogilag 
biztosíttatik s innen kiterjed a többi alkotmányos államokra. — Hazánkban a 
sajtóügy múltjáról keveset mondhatunk, az 1553: 24., 1588: 28. és az 1599: 45. 
t.-czikkek ugyan azt látszanak mutatni, mintha a törvényhozás a sajtóügyre vonat- 
kozó jogalkotást hatáskörében óhajtotta volna megtartani. De a későbbi országgyű- 
lések nem sokat törődtek a sajtóval s igy történt, hogy királyi privilégiumok, illetve 
kormányrendeletek által szabályoztatott, s ezeknek alapján életbe lép, körülbelől 
a XVII. század végétől, az állami censura és mellette működik még hosszú időn 
keresztül az egyházi, külön-külön az egyes felekezetek kebelében, mely a protestán- 
soknál már a XVI. században fennáll. Az 1791 : 26. t.-cz. 5. §-a pedig a kormány 
idevonatkozó hatáskörét látszik megerősíteni. De hogy ez ügy véglegesen a kor- 
mány hatáskörébe tartozónak nem tekintetett, mutatják az 1830. és az 1832 — 6. 
országgyűlések tárgyalásai, melyekben a kormánynak a sajtóra vonatkozó rendeletei 
sérelmeseknek mondatnak, a censura pedig olyannak, mely eddig az alkotmány által 
behozva nincsen s kizárólag a kormány hatáskörébe nem tartozhatik (L. Kossuth : 
Országgyűlési Tudósítások). — Mindez azonban a tényleges állapotokon nem vál- 
toztatott. 

64. §. 

6. A jogegyenlőség. 

A jogegyenlőség alatt értjük, hogy a jogok az államban mindenki 
által egyenlő foltételek mellett szerezhetők meg, s kötelességekkel — köz- 
terhekkel — a polgárok különbség nélkül egyenlően és aránylagosan 
lesznek megróva (1848: 8.) a törvényben meghatározott czimeken; to- 
vábbá hogy a polgárok az állam és a jog előtt, bármely ranghoz, nemzeti- 
séghez vagy vallásfelekezethez tartozzanak is, egyenlőknek tekintetnek. 

A jogegyenlőség elvét az 1848-ki törvényhozás, mint a jogalkotásnak 
követendő czélját emliti, midőn az 1848-ki törvények előszavában szépen 
mondja, hogy »az ország karai és rendéi figyelmüket arra fordították, miket 
az összes magyar nép jogban és érdélben , egy esithetése halaszthatlanid meg- 
Tcivánt;^ továbbá a 7. §-ban: » Magyarország Erdély mindazon külön tör- 
vényeit és szabadságait, melyek az egyesülésnek, a nemzeti szabadságnak 
és jogegyenlöségneh kedvezők, fentartani kész.« S ugy az 1848-ki, mint a 
későbbi jogalkotás ez elvet a részletekben megvalósítani törekedik. 

A jogegyenlőség a franczia forradalom óta a const. képviseleti monar- 
chiáknak egyik alapvető tétele, s több alkotmányban (különösen a köztársa- 
ságiakban) világosan ki is van fejezve s ugy az állami szervezet, mint egyes 
intézmények megítélésénél irányadóul szolgál, mint kötelező jogi tétel ural- 
kodik. Nálunk, mint láttuk, a jogegyenlőség csak a jogalkotás czéljául van 
kitűzve, vagyis alkotmányunk nem állítja föl, mint kötelező jogot, hogy a 
vele ellenkező szabályokat, intézményeket hatályon kivül helyezze, megszün- 
tesse. Ebből következik, hogy nálunk a jogegyenlőség csak annyiban van meg, 
a mennyiben az egyes alkotásokban már tényleg megvalósult ; nem a jogegyen- 
lőségből vonhatunk kötelező következtetést az intézményekre, hanem fordítva, 
az egyes szabályokban kell külön feltalálnunk a jogegyenlőséget, hogy ennek 
létét az illető intézményre vonatkozólag kimondhassuk. 

65. §. 

7. A nemzeti egyenjogúság. 

A nemzetiséga a származás, faj, történet, erkölcs, nyelv közösségén 
nyugvó összetartozása az emberek bizonyos tömegének. Ott, hol a nem- 
zetiség és nép fogalma nem fedi egymást, az állam fontos gondját képezi 
a nemzetiségeknek egymáshoz, illetve az államhoz való viszonyát szer- 
vezni. — Ez történik nálunk az 1868 : 44. törvény-czikkben, a melynek 
szabályai azonban nem tekinthetők a nemzetiségek külön jogának, miután 
a nemzetiségek nem személyek és így a jognak alanyai sem lehetnek. 
B jogok állampolgári jogok, csakhogy alkotásuknál a különböző nemzeti- 
ségekre tekintet volt. 

Az alkotmány alapelvei szerint Magyarország Összes honpolgárai, 
politikai tekintetben az oszthatlan, egységes magyar nemzetet képezik. 
Ezen elvet az 1868 : 44. t.-cz. újra elismeri, midőn kimondja a különböző 
nemzetiségekhez tartozók egyenjogúságát, s hogy hazánkban a különféle 
nemzetiségek tagjai egyedül a nyelvek használata szempontjából vannak 
korlátozva, de csak is annyiban, a mennyiben ezt az állam egysége, a kor- 
mányzat, közigazgatás, igazságszolgáltatás gyakorlati lehetősége szüksé- 
gessé teszi. (L. még az 1844 : 2.). 

Az emiitett törvényczikk értelmében Magyarország államnyelve a 
magyar. így az országgyűlés tanácskozási, ügykezelési nyelve magyar ; 
a törvények magyar nyelven alkottatnak, de a magyar országgyűlésen 
hozott minden törvény az országban lakó nemzetiségek nyelvére hivatalból 
lefordittatik s kiadatik. ^) 

Az ország kormányzásának, annak minden ágazataiban, valamint az 
igazságszolgáltatásnak hivatalos nyelve a magyar. De e körökben is figye- 
lem fordíttatott a különböző nyelvekre. 

Kimondatott továbbá, hogy a hivatalok betöltésénél jövőre is egyedül 
a személyes képesség szolgálván irányadóul, valakinek nemzetisége ezután 
sem tekinthető az országban létező bármely hivatalra, vagy méltóságra 
való emelkedés akadályául. Sőt inkább az államkormány gondoskodni fog, 
hogy az országos birói és közigazgatási hivatalokra, különösen a főispán- 
ságokra, a különböző nemzetiségekből a szükséges nyelvekben tökéletesen 
jártas s másként is alkalmas személyek a lehetőségig alkalmaztassanak. 

A korábbi törvényeknek a fentebbi határozatokkal ellenkező ren- 
deletei pedig eltöröltetnek. De az 1868 : 44. t.-cz. hatálya Horvát-Szlavon- 
Dalmátországokra nem terjed ki ; ezekre nézve a nyelv tekintetében is 
azon egyezmény szolgáland szabályul, mely az állam s a horvát-szlavón 
tartományok között létrejött. 

A részletekre vonatkozó intézkedések közül pedig a következőket 
emeljük ki : 

A törvényhatóságok jegyzőkönyvei az állam hivatalos nyelvén vitetnek, 
de vitethetnek e mellett mindazon nyelven is, melyet a törvényhatósági kép- 
viselő test vagy l)izottmány tagjainak legalább egy ötödrésze jegyzőkönyvi 
nyelvül óhajt. A különböző szövegekben mutatkozó eltéréseknél a magyar 
szöveg az irányadó. 

Törvényhatósági gyűlésekben mindaz, a ki ott szólás jogával bir, akár 
magyarul szólhat, akár saját anyanyelvén, ha az nem magyar. 

A törvényhatóság az államkormányhoz intézett irataiban az állam hiva- 
talos nyelvét használja, de használhatja a mellett hasábosán még azon nyelvek 
bármelyikét is, melyet jegyzőkönyveiben használ. Egymás közti irataikban 
pedig akár az állam nyelvét, akár azon nyelvek egyikét használhatja, a mely 

*) E nyelvek a német, tót, ruthen, horvát, román és szerb. 

NAGY : KÖZJOG. II. KIADÁS. 8 

azon tÖrviényhatóság által, melyhez az irat intéztetik, jegyzőkönyvei vitelóre 
elfogadtatott. - 

Az ország minden lakosa, azon esetekben, melyekben ügyvéd közbe- 
jötte nélkül akár felperesi, akár alperesi minőségben személyesen vagy meg- 
bizott által veszi és veheti igénybe a törvény oltalmát, a biró segélyét ; saját 
községi birósága előtt anyanyelvét ; más községi biróság előtt az illető község 
ügykezelési vagy jegyzőkönyvi nyelvét ; saját járási birósága előtt saját köz- 
ségének ügykezelési vagy jegyzőkönyvi nyelvét ; más biróságok előtt, akár 
legyenek azok saját törvényhatóságának, akár pedig más törvényhatóságnak 
biróságai, azon törvényhatóság jegyzőkönyvi nyelvét használhatja, a melyhez 
az illető biróság tartozik. 

A biró ez esetekben a panaszt, vagy kérelmet a panasz, vagy kéreleiü 
nyelvén intézi ; a tanúkihallgatást, szemlét és más birói cselekményeket ugy 
a peres, mint a peren kivüli, valamint a bűnvádi eljárásoknál a perben álló 
felek, illetőleg a kihallgatott személyek nyelvén eszközli ; a perek tárgyalási 
jegyzőkönyveit azonban azon a nyelven vezeti, melyet a perlekedő felek a 
törvényhatóságok jegyzőkönyvi nyelvei közül kölcsönös megegyezéssel válasz- 
tanak. Ha e tekintetben megegyezés létre nem jönne, a biró a tárgyalási 
jegyzőkönyvet a törvényhatóság jegyzőkönyvi nyelveinek bármelyikén vezet- 
heti, tartozik azonban annak tartalmát, valamint a per fontosabb okmányait 
a feleknek, szükség esetén tolmács segélyével is, megmagyarázni. 

Mindazon polgári s bűnvádi perekben, melyek ügyvéd közbejöttével 
folytatandók, az első bíróságoknál mind a perlekedésnek, mind a hozandó 
Ítéleteknek nyelvére nézve addig, mig az első biróságok végleges rendezése, 
és a szóbeli eljárás behozatala fölött a törvényhozás nem határoz, az eddigi 
gyakorlat mindenütt fenntartandó. 

A felebbviteli biróság végzéseit, határozatait s Ítéleteit mindig az állam 
hivatalos nyelvén fogja hozni. Leküldetvén a per az illető első bírósághoz : ez 
köteles lesz a felebbviteli biróság végzését, határozatait, vagy Ítéletét minden 
egyes félnek azon nyelven is kihirdetni, illetőleg kiadni, a melyben ez azt 
kivánja, a mennyiben az a nyelv a bíróságnak ügykezelési, vagy a törvény- 
hatóságnak valamelyik jegyzőkönyvi nyelve volna. 

Az egyházi biróságok ügykezelési nyelvüket maguk határozzák meg. 

Az egyházközségek, egyházi felsőségeik törvényes jogainak sérelme 
nélkül anyakönyveik vezetésének s egyházi ügyeik intézésének, nem különben 
— az országos iskolai törvény korlátai között — iskoláikban az oktatásnak 
nyelvét tetszés szerint határozhatják meg. 

A felsőbb egyházi testületek és hatóságok önmaguk állapítják meg a 
tanácskozás, a jegyzőkönyv, az ügyvitel és egyházközségeikkel való érintkezés 
nyelvét. Ha ez nem az állam hivatalos nyelve volna : az állami felügyelet 
szempontjából a jegyzőkönyvek egyszersmind az állam hivatalos nyelvén is, 
hiteles fordításban, f eltérj esztendők. 

Egyházi felsőbb és legfelsőbb hatóságok az államkormányhoz intézett 
beadványaikban ügyviteli, vagy jegyzőkönyvi nyelvöket s hasábosán az állam 
hivatalos nyelvét, a törvényhatóságokhoz s azok közegeihez intézett beadvá- 
nyaikban az állam nyelvét, vagy ha több a jegyzőkönyvi nyelv, azok bár- 
melyikét ; az egyházi községek pedig, mindezen hivatalos érintkezéseikben, 
az államkormány és saját törvényhatóságaik irányában az állam hivatalos 

nyelvét, vagy saját ügykezelési nyelvöket ; más törvényhatóságok irányában 
pedig az illető törvényhatóságok jegyzőkönyvi nyelvei egyikét használhatják. 

Az állam s illetőleg a kormány által már állitott, vagy a szükséghez 
képest állitandó tanintézetekben a tanitási nyelvnek meghatározása, a meny- 
nyiben törvény erről nem rendelkezik, a közoktatási minister teendőihez tar- 
tozik. De a közoktatás sikere, a közművelődés és közjólét szempontjából, az 
államnak legfőbb czélja lévén : köteles a közokt. minister az állami taninté- 
zetekben lehetőségig gondoskodni arról, hogy a hon bármely nemzetiségű, 
nagyobb tömegekben együtt élő polgárai az általok lakott vidék közelében 
anyanyelvükön képezhessék magukat egészen addig, a hol a magasabb aka- 
démiai képezés kezdődik. 

Azon területeken létező, vagy felállitandó állami közép és felső tano- 
dákban, a melyeken egynél több nyelv divatozik, azon nyelvek mindenikének 
részére nyelv s irodalmi tanszék állitandó. Az országos egyetemen az előadási 
nyelv a magyar ; azonban az országban divatozó nyelvek és azok irodalmai 
számára, a mennyiben még nem állittattak, tanszékek állitandók. — A cultu- 
rális, gazdaság, ipar és kereskedelem előmozditására szolgáló magán taninté- 
zetek nyelvét az alapitók határozzák meg. 

A községi gyűlések maguk választják jegyzőkönyvük s ügyvitelük 
nyelvét. De a jegyzőkönyv egyszersmind azon nyelven is viendő, a melyen 
vitelét a szavazatképes tagoknak egy ötöde szükségesnek látja. 

A község saját törvényhatóságához, annak közegeihez és az államkor- 
mányhoz intézett beadványaiban az állam hivatalos vagy saját ügykezelési 
nyelvét ; más törvényhatóságokhoz s azok közegeihez intézett beadványaikban 
az állam hivatalos nyelvét, vagy az illető törvényhatóság jegyzőkönyvi nyel- 
vei egyikét használhatja. 

Az ország minden polgára saját községéhez, egyházi hatóságához és 
törvényhatóságához, annak közegeihez és az államkormányhoz intézett bead- 
ványait anyanyelvén nyújthatja be. Más községekhez, törvényhatóságokhoz s 
azok közegeihez intézett beadványaiban, vagy az állam hivatalos nyelvét, 
vagy az illető község, vagy törvényhatóság jegyzőkönyvi nyelvét, vagy nyelvei 
egyikét használhatja. 

Községi, egyházi gyűlésekben a szólás jogával birók szabadon használ- 
hatják anyanyel vöket. 

Ha magánosok, egyházak, magán-társulatok, magán-tanintézetek és tör- 
vényhatósági joggal nem biró községek a kormányhoz intézett beadványaik- 
nál nem az állam hivatalos nyelvét használnák : az ily beadványokra hozott 
végzéshez, a beadvány nyelvén eszközölt hiteles forditás is melléklendő. 



Az állampolgárok egyénileg és testületileg jogosítva vannak kérvé- 
nyeikkel a királyhoz, az országgyűléshez, a ministeriumhoz és egyéb ható- 
ságokhoz járulni. E jog kifejezést nyer már az aranybullában, s azóta 
több törvény és a folytonos gyakorlat által támogattatik. 

Az aranybulla rendeli, hogy a király, akadályoztatása esetében a nádor 

8. A kérvényezési jog. 

A királyhoz az általános kihallgatá^si napokon mindenki személye- 
sen járulhat kérvényével, ^) egyébkor pedig a kabinet-iroda ntján. Kérvé- 
nyével mindenki személyesen járulhat továbbá a ministerek elé vagy ezt 
hatóságok utján, avagy egyenesen a ministeriumhoz be is küldheti. 

A polgárok kérvényeikkel ugy egyenként, mint testületileg az 
országgyűlés elé is járulhatnak, de személyesen nem nyújthatják be. 
A törvényhatóság kérvényét a ház elnöke, magánosok, községek, testü- 
letek kérvényeit pedig egyes képviselők, illetve főrenditagok juttatják a 
ház elé (Házszabályok). 

Szükséges azonban, hogy a kérvények valamely magán- vagy közér- 
dek előmozditására irányuljanak — a jogsértések orvoslásának más módja 
van — továbbá, hogy irásba foglaltassanak. 

67. §. 

9. Sérelememelési vagy panas^og. 

A polgárok ugy személyesen, mint testületileg jogositva vannak 
panaszaikkal a királyhoz, az országgyűléshez, és a hatóságokhoz fordulni. 

E jog ép oly régi, mint a kérvényezési, bár attól lényegesen külön- 
bözik, miután csak az u. n. polgári, vagy politikai jogok megsértéseinek ese- 
teiben használható, olyankor, midőn törvénykezési felebbezéssel élni nem 
lehet ; a midőn tehát a biróságok elégtételt nem szolgáltathatnak. 

A panasz Írásban, folyamodvány alakjában adható be. 

Régente a sérelememelés joga alkotmányunkban különös jelentőség- 
gel birt, s mondhatjuk 1848-ig a magyar alkotmány fentartásának kiváló 
eszköze volt. A nagy fontosságú, u. n. országos sérelmeket az országgyűlés 
terjesztette a király elé, azok orvoslását sürgetve ; s előfordult, hogy a sé- 
relmek orvoslása előtt nem akart a királyi előterjesztvények fölött ta- 
nácskozni. 

Jelenleg, miután a király az országgyűlés többsége által támogatott 
felelős ministeriummal kormányoz, a sérelememelés ilyen módon nem gya- 
korolható. 

68. §. 
10. A tanszabadság. 

A tanszabadság magában foglalja a tanitás és tanulás szabadságát. 
A tanitás szabadsága alatt azt értjük nálunk, hogy nemcsak az 

évenként szt. István napján Székesfej érvárott megjelenni s a kérvényezőket, pana- 
szosokat kihallgatni tartozik. — L. még 1563 : 76., 1723 : 10. stb. 

Az udvarmesteri hivatalnál előlegesen bejentett kérvényezők sorrendben 
bocsáttatnak elő. 

állam, hanem testületek, felekezetek, magánosok is állithatnak föl taninté- 
zeteket s nemcsak az állam által kinevezett egyének tanithatnak ; a tanulás 
szabadsága alatt pedig, hogy az ifjú szabadon tanulhat bármely hazai tan- 
intézetben, az alsóbb iskolák ismereteit háznál is megszerezheti, sőt kül- 
földi intézeteket is felkereshet. — A tanszabadságra vonatkozó szabályok 
törvényekben és ministeri rendeletekben foglaltatnak. 

A felső tanügyre vonatkozólag az 1848: 19. t.-cz. irányadó. Eszerint 
a tanuló szabadon választhatja a tanárt, kitől a tant hallgatni óhajtja ; 
továbbá rendes tanárokon kivül más jeles egyénék, a ministerium által 
felállitott feltételek mellett, mint magántanárok oktathatnak. — Kolozs- 
várt az 1872: 19. t.-cz. értelmében felállitott tudományos egyetemen az ok- 
tatás szinte a tanszabadság elvei szerint szerveztetett és kimondatott, hogy 
mig az egyetemi oktatás külön törvény által nem szabályoztatik a bpesti 
m. kir. tudomány-egyetemen ide vonatkozólag fennálló szabályok a kolozs- 
vári egyetemen is érvényesek, a mennyiben a törvény mást nem rendel. 
Továbbá a felső-oktatás tanszabadságára magától értetődőnek tekintetik, 
mert csak igy felel meg alkotmányunk természetének, egész politikai irá- 
nyunknak, hogy a tanár szakmáját szabadon búvárolhatja, és a közönsé- 
ges jog korlátai között legjobb meggyőződését szabadon adhatja elő. 

Az alsóbb tanügyre vonatkozólag a tanszabadság a következőkben 
rejlik : 

Népoktatási tanintézeteket a törvényszabta feltételek mellett fel- 
állíthatnak magánosok, hitfelekezetek, társulatok, községek és az állam. 

A szüléknek és gyámoknak szabadságukban áll gyermekeiket, ille- 
tőleg gyámoltjaikat háznál, vagy bármely vallású magán, vagy nyilvános 
intézetekben, ugy szintén más helyen levő tanintézetben neveltetni ; de ez 
utóbbi esetben erről a szülők, gyámok a helybeli iskolaszéknek bélyeg- 
mentes bizonyítványt tartoznak előmutatni ; valamint az illető iskolai ható- 
ságok is kötelesek ügyelni, hogy e gyermekek legalább is oly oktatás- 
ban részesüljenek, minőt a törvény szerint berendezett nyilvános elemi 
népiskolában nyerhetnének. A háznál tanuló gyermekek pedig kötelesek 
évenkint vizsgát tenni, valamely megfelelő nyilvános tanintézet tanitói 
előtt (1868 : 38.). 

69. §. 

• J^Apolitikaijogok. 

Politikai jogok alatt, mint fentebb emiitettük, azon jogokat értjük, 
melyek a polgároknak az államhatalomban való részesedését biztosítják. 
E jogok gyakorolhatása bizonyos előfeltételekhez van kötve. A jogegyeu- 

lőség elve abban nyilatkozik, hogy ez előfeltételek mindenki által egy- 
formán megszerezhetők, s hogy a kik ezen előfeltételekkel nem birnak, 
egyformán ki vannak zárva a politikai jogok gyakorlásából. — A politikai 
jogok, eltérőleg a polgári jogoktól, egyes személyekre fel is függeszthetők, 
s ez eseteket leginkább az 1878 : 5. t.-czikkben foglalt büntető törvények 
tárgyalják, mint mellékbüntetéseket. 

A jogegyenlőségre tett állitással szemben a főrendiház egy eleme kivé- 
telt képez. A mennyiben születése folytán részese a törvényhozásnak, s igy 
joga gyakorlásánál olyan alapra támaszkodik, mely nem az illetők, hanem az 
ősök érdeme. A született főrendek e kiváltsága hazánk történetében s jelen- 
legi viszonyaiban leli magyarázatát, s enyhitve lesz az által, hogy a főrendi 
házban egyéb elemek is részt vesznek. 

A politikai jogokat, miután a törvényhozói, kormányzói, biráskodói 
hatalomra vonatkoznak, részletesebben e hatalmi ágak fejtegetésénél fogjuk 
ismertetni. 



III. FEJEZET. 

Az állampolgári jogviszony tartalma, 

B) Az állampolgári kötelességek. ') 
70. §. 

1. Az állampolgári engedelmesség és hűség. 

Az állampolgári engedelmesség alapját az állam létében birja, illetve 
abban a tényben, hogy az állam csak akkor birhat reálitással, ha egy- 
szersmind fogalmában rejti a polgárok jogi kötelezettségét az enge- 
delmességre, mely éppen olyan általános természetű, mint maga a főhata- 
lom. Az engedelmesség polgári kötelesség még akkor is, ha pl. a polgár 
az államhatalomból kiinduló rendeletet törvényellenesnek, alkalmazását 
helytelennek találná, csakhogy ez esetekben a sérelem-emelés jogával 
kereshet orvoslást. 

Bármilyen alkotmánynyal birjon is valamely állam, a polgárok jogi 
kötelezettsége az engedelmességre magától értetődő előföltétel. Hamis volna 
az a nézet, hogy az alkotmányos államban a polgárok engedelmessége kisebb 
fokú, vagy lazább lehet, mint az absolutismusban, A különbség nem ebben 
rejlik, hanem, hogy amott az állam akarata szigorú és önkényüleg meg nem 
változtatható szabályokban jön kifejezésre, mig az absolutismusban összeesik 
az egyéni önkényü akarattal. Ebből folyólag alkotmányos államokban a pol- 
gárok alkotmány szerű engedelmességéről lehet csak szó, a mi pedig az abso- 

L. a 57. §-t. 

lutismusban ismeretlen. — Megjegyzendő, hogy az idegen szintúgy engedel- 
meskedni tartozik a főhatalomnak, ha az állam területén tartózkodik, mint 
maga az állampolgár, de azért az ő engedelmességi kötelezettsége jelentéke- 
nyen más természetű. Az idegen engedelmessége az állam területi felségjogá- 
ból következik egyedül, mig az állampolgáré a személyek fölötti felségjogból 
is. Azért a magyar polgár az állö,m akaratát, hogy ugy mondjuk szélesebb 
körben tartozik tisztelni s még akkor is, ha külföldön tartózkodik. 

Az engedelmességgel rokon az állampolgári hűség, mely azonban 
inkább ethikai természetű és azért jogilag körül irni fölötte nehéz. Közön- 
ségesen az állampolgári hűség alatt értjük a polgárok ama kötelességét, 
hogy a magyar állam és annak személyesitője a magyar király iránt külö- 
nös hűséggel viseltetni tartoznak ; s ennek megszegését törvényeink, mint 
felségsértést, király bántalmazását, honárulást, hűtlenséget szigorúan 
büntetik. 

71. §. 

2. A tankőtelesség. 

Az állam érdeke ugy, mint az egyéné kívánják, hogy az ismeretek- 
nek bizonyos minimumát — elemi ismereteket — mindenki megszerezze. 
Ezen felfogásból indultak ki törvényhozóink, midőn az általános tanköte- 
lezettség elvét kimondották s az 1868: 38. t.-czikkben a következőleg 
szabályozták : 

I. Minden szülő vagy gyám — ideértve azokat is, kiknek házában 
gyermekek mint mestertanitványok, vagy házi szolgák tartatnak — köte- 
lesek gyermekeiket, vagy gyámoltjaikat, ha nevelésökről a háznál vagy 
magán-tanintézetben nem gondoskodtak, nyilvános iskolába járatni, élet- 
idejök 6-ik évének betöltésétől egész 12-ig mindennapi tanításra, 12— 15-ig 
pedig ismétlő iskolába. 

Ha a szülő, gyám vagy gazda íi tanköteles növendéket az iskolától 
visszatartja : ebbeli kötelességének teljesítésére komolyan figyelmeztetendő. 
Es ha az e czélra szolgálható erkölcsi eszközök felhasználása sikertelen- 
nek bizonyul be, az illető az iskolai pénztár javára, fokozatosan pénzbír- 
sággal büntetendő : ötven krajczártól négy forintig, s ha ez nem hasz- 
nálna, a községi hatóságnál külön gyám kirendelése is szorgalmazható. 

A tanköteles gyermekek háznál vagy magán-tanintézetben is tanít- 
hatók, de erről a helybeli iskolaszék bélyegmentes bizonyítványban értesí- 
tendő. A háznál tanuló növendékek kötelesek évenként valamely megfelelő 
tanintézetben vizsgálatot kiállani. 

II. A tarikötelezettség még az intézetek felállításának kötelezettsé- 

gében is nyilatkozik. Minden hitfelekezet azon községekben, hol hivei lak- 
nak, saját erejéből tarthat fenn és állíthat fel nyilvános népoktatási inté- 
zeteket, s az ily intézetek felállítására és fentartására hiveik anyagi hozzá- 
járulását, saját képviseletük által meghatározandó módon és arányban 
igénybe veheti. De a hol a hitfelekezetek törvényben meghatározott nép- 
iskolát nem tartanak fenn, a község köteles a hiányt pótolni. 

A község által felállított iskolák közös iskoláknak tekintetnek, s a 
község valamennyi hitfelekezete előnyére állanak fenn. A községi iskola 
kiadásának fedezése czéljából a község jogosítva van tagjaira iskolai adót 
vetni ki, mely az állami egyenes adó 5^/o-ig terjedhet. De azon felekezet- 
nek tagja, mely a községben felekezeti iskolát fentart s hiveit anyagilag 
iskolai czélból igénybe veszi, csak annyiban köteles a közös iskola fentar- 
tásához járulni, a mennyiben a felekezeti iskola fentartására egyenes 
állami adójának 5^/o-ka nincs igénybe véve és csak ezen összegig. 

A hol a törvény kellékeinek megfelelő tanintézettel biró egyház vagy 
vallásfelekezetek hivein kivül, más vallású, legalább 30 tanköteles gyer- 
mek is van, kiknek szülei a fennálló felekezeti iskolákat használni nem 
akarják, ott a község közös népiskolát tartozik felállítani ; ennek költségei 
pedig az iskolai czélokra rendelt községi vagyon jövedelmeiből oly arány- 
ban fedezendők, a minő arányban áll a községi iskolába járó gyermekek 
száma a felekezeti iskola növendékeihez ; a felekezeti iskolát fentartó lako- 
sok pedig csak az esetben tartoznak a községi iskola fentartásához járulni, 
ha saját felekezeti iskolájuk fentartásához általuk szolgáltatott összeg nem 
meríti ki egyenes államadójuk 5^/o-át. Ott pedig, hol az emiitett értelem- 
ben a más felekezethez tartozó gyermekek száma a 30-at el nem éri, ezek 
is kötelezvék a fennálló felekezeti iskolába járni, ha csak a szülők más mó- 
don nem gondoskodnak taníttatásukról. 

Minden község, mely iskolát állit fel, kötelezve van birtokban, vagy 
pénzben iskolai alapot alkotni. Ezen iskolai alapvagy on gyarapítása végett^ 
hol a tagosítás és legelőelkülönités még ezentúl fog megtörténni, annak 
alkalmával a felosztandó közös területből legalább egy századrész elkülö- 
nittetik, s jövedelme ott, hol községi iskola nem létezik, a törvény kellékei- 
nek megfelelő felekezeti iskola segélyezésére fordittathatik. Ha azonban a 
felekezeti iskola községi vagyonból tartatik fenn, vagy segélyeztetik, s a 
községben többféle felekezeti iskola van: a segélyzés helybeli különféle 
hitfelekezeti iskolák közt igazságos arányban osztandó meg. 

A tanyai lakosok gyermekeinek oktatásáról azon községek kötelez- 
vék gondoskodni, melyekhez a tanyák tartoznak ; még pedig vagy iskola 
felállítása által, vagy, ha a tanyák távol esnek, járó-kelő tanítók alkalma- 
zása által. • 

Oly községek, melyek legalább 5000 lakost számlálnak, tartoznak 
felsőbb népiskolát, vagy polgári iskolát felállitani és fentartani. Az egy- 
mástól legfolebb fél geographiai mértföldnyire fekvő helységek közösen 
állithatnak fel és tarthatnak fenn iskolákat. 

72. §. 

3. A közteherviselés. 

Közteherviselés alatt szoros értelemben a közadózást értjük, vagyis 
adó alakjában azon összeg beszolgáltatását, mely a közszükségletek fede- 
zésére fordittatik. Ide számittatnak az állami, törvényhatósági, községi 
adók, továbbá az iskola-adó. 

Tágabb értelemben ide soroltatik még a közmunka, melyre nézve az 
1844 : 9. t.-cz. értelmében kibocsátott kormányrendeletek intézkednek. — 
A közmunka vagy természetben teljesittetik, vagy esetleg a törvényható- 
ság által megszabott árban megváltatik. A közmunka, valamint a váltság- 
ból befolyt összeg, hidak, utak, töltések fentartására forditandó. Közve- 
szély idején pedig a községi elöljáróság a polgárok összes gyalog és szeke- 
res erejét igénybe veheti. 

* Továbbá, minden lótulajdonos hadi czélokra alkalmas lovait az 
államnak megfelelő kárpótlás mellett átengedni tartozik (1873 : 20.) 
Kivétetnek azonban : 1. Felségének és a fenséges uralkodóház tagjainak 
udvartartására szolgáló lovak ; 2. azon lovak, melyeket az állami és tör- 
vényhatósági szolgálatban álló egyének a közszolgálat teljesitésére kötele- 
sek tartani; 3. a postamesterek és postabérlők azon lovai, melyeket a 
postaforgalom végett szerződésileg tartaniok kell ; 4. az állami lótenyész- 
intézetek lovai ; továbbá 5. ugy az egyesek, mint községek birtokában levő 
azon mének, a melyek tenyésztésre alkalmasok, s a melyekről ez az illető 
lótenyésztési bizottságtól kiállitott igazolványnyal bizonyittatik ; valamint 
6. mindazon kanczák, melyeknek szopós csikajuk van, vagy a melyek a leg- 
közelebbi fedeztetési idény alatt fedeztettek, a mit tulajdonosaik hiteles 
fedeztetési jegyekkel, vagy egyéb bizonyitványokkal igazolni tartoznak. 

A polgárok a közterheket egyenlően és aránylagosan viselik 
(1848 : 8.). 

73. §. 

4. A honvédelmi kötelesség. 

I. Az ősi magyar hadszervezet alapvonásaként tekinthető, hogy a 
nemzet minden fegyverfogható (szabad) tagja köteles a haza védelmére 

személyesen fölkelni. S ez azután ezer éves történetünk váltözásai- 
Tal alakul. 

A törzsszervezetben a honvédelem kötelessége és joga a személyes 
szabadság fogalmával esett össze. — Sz. István alkotásaiban a honvédelmi 
kötelesség, mint általában a katonai szolgálat a földbirtokkal jut viszonyba. 
A földnek szabad tulajdonosai (szabad magyarok, nemesség) továbbra sze- 
mélyes szolgálati kötelezettséggel birtak, de csak a honnak védelmére s 
együtt alkották a történetíróink által u. n. nemzeti sereget, mely a kül- 
háborukra vonuló királyi sereget csak akkor követte, ha ehhez önszántából 
csatlakozott. A haderő másik része a Jcirályi sereg többféle elemből állott. 
Legjelentékenyebb részét a várkatonaság (várjobbágyok) képezte. Ehhez 
járult a zsoldoshad, a királyi kincstár terhére fogadva ; továbbá a várispá- 
nok, sőt valószinüleg a főbb tisztviselők (nádor, udvarbirák, vajdák, bánok 
stb.) jövedelmeik szerint kisebb, nagyobb kisérettel tartoztak megjelenni 
a királyi táborban. — A nemesség honvédelmi kötelessége, mely, mint 
birtokon nyugvó az egyháziakra is kiterjedt, az Árpád korszakban ugy 
látszik tisztán személyes kötelesség volt. Legalább nincs biztos adatunk 
arra nézve, hogy egyes nemesek a birtok arányához képest harczosok 
kiállitására már ekkor iskötelezve lettek volna. ^) 

II. A vegyes házbeli királyok alatt, hűbéri alapon kifejlődik bande- 
riális rendszer^ a nélkül, hogy a fentebbi elveket gyengitené. A királynak 
volt saját bandériuma, melynek létszámát — 1498-ban — ezer lovasban 
állapitják meg. Ezen kivül rendelkezésére állanak a tiszti bandériumok 
(vajdák, horvát bán, székely gróf, temesi gróf, végek bandériumai), 
továbbá a főpapi bandériumok (1498-ban 27 főpap émlittetik), melyeket az 
1504: 24. t.-czikk értelmében állandóan fentartottak ; ^) s a főurak bandé- 
riumai a birtok arányában kiállitva, valamint a megyei bandériumok. Egész 
bandérium 400 főből állt. Voltak fél, negyed és nyolczad bandériumok. A 
ki legalább 50 katonát nem állitott, nem volt jogositva saját zászlója alatt 
táborba szállani, hanem más bandériumhoz, rendesen a megyei bandé- 
riumhoz csatlakozott (1492 : 20. t.-cz., 1498: 20., 21., 22. t.-cz.). 

Ellenséges támadással szemben első sorban a király védelmezte az 
országot saját jövedelmeiből, saját erejével s ennek elégtelensége esetében 
fölhivhatta a tiszti és főpapi bandériumokat. Es csak akkor, ha ez erő sem 
volt elégséges, került a sor a főurak és a megyék bandériumaira, valamint 



Hajnik : Magyar alkotmány és jog az Árpádok alatt. 
2) Hogy a főpapok e kötelességnek megfelelhessenek, haszonélvezetre földet 
osztottak kl azok között, kik magukat állandóan hadi szolgálatra kötelezték s igy 
keletkezett az egyházi nemesség. 

köteles volt az összes nemesség és mindennemű katonasíig fegyvert fogni 
(1458 : 2.). Az ország határain tul a királyt csak saját bandériuma és a 
tiszti bandériumok tartoztak követni (1498 : 17.). — Ugy ebben a korszak- 
ban, mint a megelőzőben, valamint a következőkben a király a hadsereg 
fővezére, a hadúr. 

III. Az 1715 : 8. t.-cz. behozza az állandó katonaságot és ezzel meg- 
veti azt az alapot, a melyen a magyar hadszervezet egész napjainkig 
tovább fejlődik. A régi szervezetet nem szünteti meg, csak miután az már 
a honvédelemre elégtelennek mutatkozott, szaporítja egy uj intézménynyel 
melyre egyszersmind a fősúlyt is helyezi. Az emiitett törvényczikk ugyanis 
világosan mondja: »a nemesek és mindazok, kiket a törvény (bár- 
milyen rangú és állapotú személyek legyenek is) e nevezet alatt ért az 
ország védelmére vitézkedni és személyesen fölkelni, illetve bandériumai- 
kat kiállítani kötelesek, s ezt a Felség, valahányszor szükségesnek látja, a 
fennálló törvények értelmében ezután is követelheti és kívánhatja. « 

Ez időtől fogva tehát a magyar haderő rendes és rendkívüli csapa- 
tokból áll. Az előbbieket az állandó katonaság, az utóbbiakat pedig a 
nemesi fölkelés képezte. Az állandó katonaság hadfogatás utján egészítte- 
tett ki, s pedig a törvény szerint honfiakból és idegenekből s azután a Fel- 
ség egyéb haderejével közössé lesz, a nélkül, hogy ez, egész a legújabb korig 
a jogalkotás műve lett volna. A Felség, midőn 1715-ben az állandó had- 
sereg eltartását kéri az országtól, éppen nem kivánja, hogy közös osztrák- 
magyar hadsereg szerveztessék. De a rendek elfogadva az állandó katona- 
ság eszméjét, a szükséges emberanyagot és a pénzt minden fentartás nél- 
kül bocsájtják rendelkezésre; s ennek következménye, hogy a kiállított 
magyar katonaság a Felség egyéb haderejével a közös czélra, közös szer- 
vezetben, közös vezényletben, vezérletben egységes, vagyis közös haderővé 



Ez időben fejlődik ki nálunk is, a hűbériségen nyugvó hadszervezetnél 
általában uralkodó ama fölfogás, mely a katonai csapatok szolgálatát első sorban 
valamely magán személy iránti szolgálatnak tekintette. A fejedelem csapatai tehát első 
sorban a fejedelem személyét szolgálták, ugy, mint egyes nagybirtokosok csapatai, 
az iUető nagybirtokost, s e viszonyon csak igen homályosan derengett át a közszol- 
gálat. Ennek megfelelőleg a fejedelmek a közjövedelemből eltartott csapatokat fegy- 
veres szolgáik csapatainak tekintették s velők e szerint bántak : bérbe adták, el- 
cserélték, elajándékozták. E felfogásból azután sok fenmarad még arra az időkre is, 
a midőn már a közjog világos tételei szerint az állam hadserege lesz állandó csapa- 
tokban szolgálatra szervezve, és többé-kevésbé befolyásolja az állam, államfő és a 
haderő között kifejlődő viszonyt. 

A bandériumok kiáUitása azonban a következő időkben már nem sür- 
gettetik és végre a banderiális rendszer a hadszervezet körében történt változások 
folytán elévül és megszűnik. 

lesz, a melynek a magyar csak részét képezi. De az állandó magyar 
katonaság eltartására szükséges hadiadót időről időre ®) a magyar ország- 
gyűlés állapította meg (1715 : 8., 1791 : 19. stb.), valamint ujonczot is ez 
ajánlott (1715: 8., 1741: 63., 1791: 19., 66., 1802: 1., 1808: 2. stb.). A 
törvényhozás intézkedik, hogy a magyar ezredekben magyar altisztek, tisz- 
tek alkalmaztassanak, illetve kik a magyar nyelvet beszélik (1807 : 1., 
1830 : 7.). Sőt az 1840 : 2. t.-cz. egyenesen kimondja, hogy a magyar sor- 
és véghelyi ezredekben a tisztek, törzstisztek született magyarok legyenek. 
A katonaság elhelyezése, élelmezése iránti intézkedések pedig Magyar- 
országban a magyar kormány teendői közé tartoztak. ^) 

A nemesi fölkelést ugyancsak a magyar törvényhozás rendelhette el, 
s egyedül igen sürgős esetekre hatalmaztatott fel a király, annak előleges 
országgyűlési határozat nélkül való egybehivására (1808 : 2. stb.). A föl- 
kelés szervezetét az 1808 : 2., 3., 5. t.-cz. tüzetesebben határozzák meg és 
szabályokat tartalmaznak, hogy a fölkelés a rendes katonaság hathatósabb 
támasza lehessen. De a nemesi fölkelés már az 1848 : 22. t.-cz. folytán 
tekinthető megszüntetettnek, mely rendi különbség nélkül nemzetőrséget 
alakit. Az 1867 : 11. t.-cz. pedig a nemzetőrségi intézményt függeszti föl, 
mig végre a mai védrendszer, az általános védkötelezettséggel és a népföl- 
keléssel, ugy a nemesi fölkelést, mint a nemzetőrség intézményét fölös- 
legessé teszi. 

IV. Az 1867 : 12. t.-cz. a hadügyet Magyarország és Ausztria között, 
közös ügynek mondja, a mely kitétel azonban nem a szó teljes értelmében 
veendő, mert mint látni fogjuk, törvényeink idevonatkozólag Magyarország 
számára ma is jelentékeny külön jogokat biztositanak, ugy törvényhozási, 
mint kormányzati tekintetben. A honvédség, népfölkelés pedig külön ügyei 
az államnak, a mellett, hogy miután a közös haderőnek kiegészítő részei 
is, Magyarország Ausztriával harmonikus eljárásra van utalva. 

Az 1868 : 40. t.-cz. az általános védkötelezettséget hozza be és a 



Később, az 1790/1-ki országgyűlés vegyes bizottsága a hitlevél tervezetébe 
fölvesz négy pontot, melyekben a magyar katonaságnak, mint külön hadseregnek 
több önállóságot és függetlenséget óhajt. Kivánja u. i. hogy a magyar főhadparancs- 
nokság született magyarokból álljon és elnöke a nádor legyen. A Felségnek aláren- 
deltessék, de más országok hadi tanácsaitól, kormányszékeitől független legyen. A 
magyar katonaság a magyar alkotmányra is felesküdjék, és tisztekül csak magyar 
honpolgárok alkalmaztassanak. — De minderre csak általánosságban tartott fele- 
letet nyert. 

^) Az adó országgyűlésről, országgyűlésre ajánltatott meg, az ujonczok rend- 
szerint tiz évre, néha azonban rövidebb időre egyes esetekre is. 

8) A magyar és osztrák haderő egymáshozi viszonyát az 1715-öt megelőző 
időre 1. a negyedik részben. 

közös hadsereg létszámát 800,000 főben állapítja meg, valamint megálla- 
pítja a magyar állam részéről a közös hadsereg kiegészítésére szolgálta- 
tandó évi hadjutalékot. E törvénybe foglalt Ausztria és Magyarország 
közti szerződés tiz évre köttetett és ismét tiz évre, 1889 végéig meghosz- 
szabbittatott (1879 : 51.), a mellett, hogy egyes tételei időközben módosit- 
tattak (1872 : 3., 35., 1873 : 37. s az 1882 : 1., 39. t.-cz.). Mig végre az 
1889: 6. t.-cz. a véderő szervezetét lényeges változtatásokkal újra sza- ^ 
bályozza. 

V. Az 1889 : 6. t.-cz. a közös hadsereg általános létszámát nem mondja 
ki, hanem az 1867: 12. t.-cz. 11., 12., 13., 14. §-aiban foglalt (ezek bizto- 
sítják a magyar állam külön jogait a hadügy körében) alkotmányos jogok 
fentartása mellett, a következő tiz évre (1899.) a közös hadsereg (hadi 
tengerészet) részére szolgáltatandó ujonczjutalékot évi 103,100 főben álla- 
pította meg. Ezen ujonczjutalékból (a magyar korona országaira mindenkor 
a népesség számaránya szerint állapítandó meg) jelenleg az 1880-ki nép- 
számlálás alapján 42,711 ujoncz esik. A közös hadsereg számára így meg- 
állapított ujonczjutalék a tíz év lefolyása előtt csak akkor lesz kérdésbe 
vehető, ha O Felsége az illető felelős kormányok utján az ujonczjutalék- 
nak emelését, vagy leszállítását szükségesnek tartja. 

. A magyar honvédség fentartására szükséges évenkénti ujonczjutalék, 
hasonlóan tiz évi hatálylyal 12,500 főben állapíttatott meg (1889: 6., 
1890: 5.). 

De bár így az ujonczjutalék nagysága tiz évre törvény által meg- 
határoztatott, annak tényleges kiállítása ugy a közös hadsereget, mint a 
honvédséget illetőleg csak akkor történhetik, ha az illető évre az ország- 
gyűlés újólag megszavazza, illetve, ha arra még külön törvény fölhatalmaz. 

A fegyveres erőt képezik : a közös hadsereg, hadi tengerészet, hon- 
védség és a népfölkelés. A közös hadsereg és a honvédség, kiegészítő alkat- 
rész gyanánt külön-külön póttartalékkal lesz ellátva. 

74. §. 

A védkötelezettségí szolgálat ido tartalma és minősége. 

I. Az 1889 : 6. t.-cz. szerint a védelmi kötelezettség általános és minden 
védképes állampolgár által személyesen teljesítendő. 

A közös hadseregbe, hadi tengerészetbe, honvédségbe ^) lépés köte- 
lezettsége kezdődik azon naptári év januárius 1-ével, melyben a védköteles 
életének 21-ík évét betölti és tart 12 évig, vagyis azon naptári év deczem- 
ber 31-íg, melyben az illető 33-ik életévét betölti. 

A népfölkelési kötelezettségről külön az illető fejezetben. 

Ez idp a következőképen van beosztva : 

A szárazföldi közös hadsereg kötelékébe lépő 3 évig a sorhad állo- 
mányában szolgál, 7 évig a tartalékban és 2 évre áttétetik a honvédség- 
hez. Azok, kik közvetlenül a közös hadsereg póttartalékába soroztatnak, 
oda 10 évig tartoznak s azután 2 évre szintén áttétetnek a honvédséghez. 

Azok, kik a hadi tengerészethez soroztatnak 4 évig a sorhad állomány, 
5 évig a tartalék, 3 évig a tenger véd tagjai. — Azok pedig, kik közvet- 
lenül a honvédséghez soroztatnak, ennek kötelékébe, esetleg póttartalékába 
1 2 évig tartoznak. 

Mindazok, a kik az ujonczállitás (fősorozás és utóállitás) utján 
januárius 1-től október l-ig terjedő időben soroztatnak be, az ujoncz- 
állitási év október 1-én veendők állományba, azaz vétetnek föl a közös 
hadseregnek, hadi tengerészetnek, illetőleg honvédségnek kötelékébe. 
Az október 1-je után deczember 31-ig besorozattak pedig, továbbá minden 
(inkéntes és a korosztály meg sorszám rendén kivül besorozottak a beso- 
rozás napján veendők állományba. Mozgósítás esetében pedig az állo- 
mányba vétel O Felsége parancsára október 1-je előtt is foganatosítható. 

II. A szolgálati idő az állományba vétel napján kezdődik, végződik 
pedig minden szolgálati kötelezettségi viszonyban — az állományba vétel 
napjára való tekintet nélkül — azon év deczember 31-én, melyben az illető 
szolgálati kötelezettsége letelt. 

A sorhadi szolgálatkötelesek megszakítás nélküli tényleges szolgá- 
latra vannak kötelezve. A közös hadsereg (hadi tengerészet) tartaléka és 
a tengervéd, a közös hadseregnek (hadi tengerészetnek) hadi létszámra 
részben, vagy egészben leendő kiegészítése végett csak Ö Felsége, a király 
parancsára hivathatik be. — A közös hadsereg póttartaléka, béke idején, 
nyolcz hét alatt katonailag kiképezendő s ezentúl már csak időszaki fegy- 
vergyakorlatokra hivandó be. Ha azonban különös körülmények megköve- 
telik, a tartalék első évfolyamának és a póttartalék három legifjabb soro- 
zási évfolyamának legénységi állományába tartozó egyének, az 1888 : 18. 
t.-cz. értelmében béke idején is tényleges szolgálatra visszatarthatók, ille- 
tőleg behivhatók. — Mozgósítás esetében a póttartalék behívására csak 
O Felsége parancsára történik és ha a tartaléknak, tengervédnek, póttar- 
taléknak behívása csak részleges, ez a legifjabb évfolyamon kezdendő és év- 
folyami sorrendben folytatandó. ^) 

III. A közös hadsereg tartalékosai és póttartalékosai, tartaléki illetőleg 
póttartaléki szolgálati kötelezettségök ideje alatt, háromszori és legfölebb 
négy-négy hétig tartó fegyvergyakorlatokra köteleztetnek. ^) Minden tarta- 

*) Bővebben a póttartalékról szóló fejezetben. 

2) Megjegyzendő, hogy az országgyűlésnek véderő kötelékében levő azon 

lékos tiszt és hadapród, a ki, mint egyévi önkéntes teljesitette a tényleges 
szolgálatot, gyakorlati további kiképeztetése követelményeihez képest ezen 
fegyvergyakorlatokra minden évben is behivandó. Minden behivás, mely a 
közös hadseregnek és hadi tengerészetnek hadi létszámra leendő kiegészi- 
tése végett történik, a tartalékosoknak vagy póttartalékosoknak egy-egy 
fegyvergyakorlatul azon esetben számíttatik be, ha azon csapatnál, mely- 
hez be kellett vonulni, tényleg szolgálatba lépett. — A hadi tengerészet 
azon tartalékosai, a kik a négy évi sorhadi szolgálati kötelezettségnek 
tényleges szolgálatban már eleget tettek, nem hívhatók be fegyvergyakor- 
latokra. Úgyszintén a tengervédhez tartozó egyének fegyvergyakorlatokra 
nem kötelezhetők. 

Evenként aratás után ellenőrzési szemlék tartatnak, melyek azonban 
egy napnál többet nem vehetnek igénybe. Ezen ellenőrzési szemléken 
(tiszti bemutatásokon) mindazon tartósan szabadságoltak, továbbá a tar- 
talékhoz, honvédséghez, póttartalékhoz és tengervédhez tartozó mindazon 
egyének kötelesek megjelenni, a kik az év folyamán sem tényleges szolgá- 
lat, sem katonai kiképeztetés alatt nem állottak, sem fegyvergyakorlatban 
részt nem vettek. 

IV. A szolgálati kötelezettség annak teljes kitöltése után szűnik meg. 
Ezen kivül kilépésnek csak azon esetben van helye : 1. ha a felavatás tör- 
vényellenes volt, vagy 2. ha elhárithatlan szolgálatképtelenség áll be. — 
Azok, a kiket törvényellenes besorozás miatt hiba terhel, az illető kincstár 
részére 20 frtnyi kártérítési átalányt tartoznak fizetni. 

A szolgálati kötelezettség teljesítése előtt a kivándorlásra szóló el- 
bocsátást a közös hadseregbeli (hadi tengerészetbeli) egyének részére a 
közös hadügyminister s a honvédek részére a honvédelmi minister adhatja 
meg. A sorhadi kötelezettségben álló egyén részére azonban az elbocsátási 
engedély csak azon esetben adható meg, ha vele együtt szülei is kivándo- 
rolnak. A kivándorlás csak akkor tekinthető megtörténtnek, ha az elbo- 
csátott a monarchiából külföldre egy év alatt tényleg kiköltözik. Ha ez 
elmarad, köteles az illető egyén a közös hadsereg (honvédség) kötelékéből 
történt elbocsátása által megszakított szolgálati időnek még hátralevő 
részét leszolgálni. — Mozgósítás és háború idején a fegyveres erő kötelé- 
kébe tartozó egyének részére kivándorlási engedély nem adható. 



tagjai, kik tényleges szolgálati kötelezettségüknek már megfeleltek, az országgyűlés 
együttlétében béke idején katonai szolgálatra be nem hívhatók, kivévén, ha az 
illető, a katonai parancsnokság beleegyezésével önként bevonulni akar, s az ország- 
gyűlés illető házától az engedélyt kieszközli. Mozgósítás, vagy háború idején azon- 
ban, az országgyűlés együttlétében is, a rendes behivási szabályok érvényesek 
(1889: 22.). 

75. §. 

A közös hadsereg és hádi tengerészet kiegészítése. 

A közös hadsereg és hadi tengerészet kiegészíttetik: 1. a rendes 
ujonczszállitás (fősorozás és utóállitás) által ; 2. a korosztály és sorszám 
rendén kivül való állítás által; 3. a közös hadseregbeli képző-intézetek 
növendékeinek besorozásával ; 4. önkéntesek belépésével. 

A rendes ujonczállitás (fősorozás) a közös hadsereg, hadi tenge- 
részet és honvédség részére minden évben márczius 1-től április 30-ig ter- 
jedő időszak alatt foganatosittatik. TJtóállitások pedig a szükséghez képest 
tartandók meg. 

Minden hadköteles azon járásban tartozik előállani, a melyben köz- 
ségi illetőséggel bir. Az ugyanazon évi januárius 1-je és deczembér 31-ke 
között született ifjak egy korosztályt képeznek, a mely a születési év szerint 
neveztetik el. Az ujonczállitásra három korosztály jelentkezik. — Az 
ujonczállitást minden sorozó járásban a korosztályok és minden korosz- 
tályon belől a sorsszámok rendje szerint vegyes sorozó bizottságok esz- 
közlik. Azon hadkötelesek, a kik a közös hadseregi (hadi tengerészeti) és 
a honvédségi szolgálatra alkalmasnak találtatnak, felavatandók, valamint 
a kik kisebb fogyatkozások miatt csak a póttartalékba való besorozásra 
alkalmasak. — Az ujonczállitásnál hozott s a hadkötelest felavatandó- 
nak kimondó határozattal szemben felfolyamodásnak helye nincs. 

A közös hadsereg-, hadi tengerészetbe és a honvédséghez besorozandó 
ujonczok száma az egyes hadtestek területeire a népesség számarányához 
képest, ezen területeken belől pedig az egyes sorozó járásokra a tényleges 
sorozási eredmények alapján, vetendők ki. Az ujonczok beosztása a közös 
hadseregbe és honvédségbe a korosztályok sorrendje és minden korosztály- 
ban a sors-számok rendé szerint eszközlendő. Azok, a kik harmadik vagy 
valamely magasabb korosztályban a közös hadsereg részére be nem soroz- 
tatnak sors-szám rendén kivül is beoszthatók a honvédséghez. — A hiva- 
tásszerű tengerészek korosztályukra és sorsszámukra való tekintet nélkül, 
a hadi tengerészet ujonczjutalékának teljes fedezéséig, a hadi tengerészet- 
hez sorozandók be. 

A közös hadsereg részére a magyar korona országaiból állított 
ujonczok és póttartalékosok a magyar csapattestekbe osztandók be és 
pedig lehetőleg oly csapatokba, melyek azon hadtest-területből egészíttet- 
nek ki, a melyben az illető ujonczok községi illetőséggel bírnak. Kivételt 
képeznek a törvény e rendelkezése alól a közös hadsereg olyan különleges 
fegyvernemei vagy szolgálatágaí, melyek rendeltetésüknél fogva sem szer- 

vezhetők olyképen, hogy azokban a magyar korona országainak területéről 
származó legénységből önálló osztályok volnának szervezhetők. 

A Tcorosztály és sors-szám rendén Mvül állíttatik azon hadköteles, 
ki oly szándékkal, hogy a hadkötelezettség alól magát kivonja marad el 
a sorozásról, vagy a felülvizsgálatról. Ha utóbb önként jelentkezett a ren- 
des sorhadi, vagy alkalmasságához képest a honvédségi tényleges szolgá- 
lati kötelezettségén felül még egy évet, ha pedig nem önként jelent meg, 
két évet tartozik tényleges szolgálatban tölteni s ennek következtében 
összes szolgálati kötelezettsége is hasonlóan meghosszabbittatik. Ellenben ^ 
ha, bár csak ideiglenesen is szolgálatra képtelennek találtatik, vagy ha 
mint kevésbé alkalmas, vagy egyéb okból, a póttartalékba osztatik be, 
önként jelentkezése esetében három naptól egy hónapig terjedhető elzá- 
rással és tizenöt forinttól százötven forintig terjedhető pénzbüntetéssel, ha 
pedig nem önként jelentkezett, hat naptól két hónapig terjedhető elzárással 
és harmincz íor ^től háromszáz forintig terjedhető pénzbüntetéssel bün- 
tetendő. — Ha a hadkötolezett szökevény a sorozó, illetőleg felülvizsgáló 
bizottság előtt azon év végéig nem jelent meg, a melyben életének 36-ik évét 
betöltötte, tizenöt naptól két hónapig terjedhető elzárással és 50 forinttó 
300 forintig terjedhető pénzbüntetéssel büntetendő. 

A ki az osztrák-magyar monarchia területét elhagyja a czélból, hogy 
a hadkötelezettségtől meneküljön, vagy az ujonczozás alatt az osztrák- 
magyar monarchia határain kivül tartózkodik, vétséget követ el és egy 
évig terjedhető fogházzal, valamint ezer forintig terjedhető pénzbüntetés- 
sel büntetendő. Es e büntetésen kivül még az ilyen hadköteles-szökevény 
az illető ujonczállitásnál korosztály és sorsszám rendén kivül állíttatik 
és a szolgálati kötelezettség teljesítése és meghosszabbítása tekintetében a 
fentebbi szabályok alá esik. 

A ki ravasz fondorlatot használ a végett, hogy magát, vagy mást a 
törvényes védkötelezettség alól kivonja, egy évig terjedhető fegyházzal és 
kétezer forintig terjedhető pénzbüntetéssel büntetendő. E büntetésen 
kivül az, a kinek érdekében a büntetendő cselekedet elkövettetett, kor- 
osztály és sors-szám szerinti állítás kedvezményét elveszti és szolgálati 
kötelezettség mikénti teljesítésére ugyancsak fentebbi szabályok alá kerül. 
Valamint az is, a ki ravasz fondorlattal él a végett, hogy a hadkötelezett- 
ség teljesítésére vonatkozó alább elősorolandó kedvezmények valamelyikét 
a maga számára kieszközölje s e mellett még 6 hónapig terjedhető fog- 
házzal és 1000 forintig terjedhető pénzbüntetéssel büntettetik. 

A ki magát szándékosan megcsonkítja, vagy olyan állapotba helyezi^ 
mely a védkötelezettség teljesítésére ideiglenesen, vagy állandóan képte- 
lenné teszi (valamint az is, ki ebben, mint részes közreműködik) három 

évig terjedhető fogházzal és kétezer forintig terjedhető pénzbüntetéssel 
büntetendő. E büntetésen kivül az illető megcsonkitott a korosztály és 
és sors-szám rendén kivül állittatik s ha csak bármely alárendelt szolgá- 
latra is még alkalmas a haderőnél, a tényleges szolgálati kötelezettség 
teljesitésén felül még két évet tényleges szolgálatban tartozik tölteni s 
ennek folytán az összes szolgálati kötelezettsége is hasonlóan meghosszab- 
bittatik. 

A sorshúzásra és az állitásra való megjelenés költségeit minden had- 
köteles maga viseli ; vagyontalanok a községek által segélyezendők. Ugyan- 
csak a községek viselik a községi elöljárónak és a hadkötelesek hivatalos 
kisérőinek utazási költségeit is. — A felülvizsgalandók és a melléjök 
adandó kiséret költségei az állampénztárra háramolnak. 

A Jcatonai Tcépzö-intézeteh végzett növendékeineJc besorozása a közös 
hadseregbe, hadi tengerészetbe, honvédségbe, az e részben fennálló külön 
szabályok szerint történik. Az ily növendék a dijmentes Idncstári, vagy 
alapitványi helyen eltöltött mindegyik iskolai évért egy-egy évig, a fél fize- 
téses helyen eltöltött mindegyik iskolai évért fél-fél évig tartoznak a ren- 
des tényleges szolgálati időn felül tényleg szolgálni. Azonban az összes 
kötelezett tényleges szolgálati idő az előbbi esetben tiz évnél, az utóbbiban 
pedig hét évnél tovább nem terjedhet. Fizetéses növendékek, a kiknek 
kiképeztetése négy évig, vagy ennél tovább tartott, a rendes tényleges 
szolgálati időn felül egy évet tartoznak tényleges szolgálatban eltölteni. — 
A honvédségi Ludovica-akademiában kiképzettek tényleges szolgálati köte- 
lezettsége a honvédség állományában ugyanezen szabályok alatt áll. 

Önkéntesen bdéphet a közös hadseregbe és hadi tengerészetbe az, a 
ki a monarchia egyik, vagy másik állama területén honpolgári joggal bir, 
s a szükséges szellemi és testi képességek mellett, legalább 155 centiméter 
magas ^) és életének legalább 17-ik évét betöltötte. Ki vannak zárva azon- 
ban, kik hivatalvesztés, vagy politikai jogaik gyakorlatának felfüggesztése 
alatt állanak, illetőleg büntető itélet következtében nincsenek polgári jogaik 
élvezetében. Kiskorúaknál az önkéntes beléphetésére az atya, vagy gyám 
beleegyezése szükséges. — Az önkéntesen belépő a csapattestet, melyben 
szolgálni kiván maga választhatja, föltéve, hogy az illető csapat önkén- 
tesek fölvételére jogositva van, s hogy az önkéntes az abba leendő fölvé- 
telre alkalmas. — Az önkéntes belépéssel kezdődhetik esetleg a rendes 
hadkötelezettségi szolgálat, ha az illető előbb lép a hadsereg kötelékébe, 



A közös hadsereg számára szükséges kézművesek és az irodai szolgálatra 
alkalmazhatók, továbbá a megkívántató hajós legények és hajó-kézmüvesek, ha kii. 
lönben alkalmasak, testi nagyságukra való tekintet nélkül sorozhatók be. 

mintsem erre a véderő törvény által kötelezve volna. Azokra nézve pedig , 
kik szolgálati kötelezettségük után önként lépnek be, ezen tény által vál- 
lalt szolgálati kötelezettségük a közös hadseregnél és a hadi tengerészet- 
nél a törvényes sorhadi szolgálati időre, avagy csak a háború idejére 
szokott terjedni. — De azon hadkötelesek, a kik korosztályuknál fogva a 
sorozásra már fölhivandók, a fősorozás ideje alatt, mint önkéntesek a had- 
sereg kötelékébe nem léphetnek. 

76. §. 

Az u. n. egyévi önkéntesség. (Folytatás.) 

I. Az egyévi tényleges szolgálat kedvezményében azok részesittetnek, 
tekintet nélkül, hogy vájjon önként, vagy a fősorozásnál, esetleg az utó- 
állitásnál soroztattak-e be, a kik 1. legkésőbb azon év márczius hava 1-én, 
melyre nézve állíttatnak, valamely nyilvános, vagy nyilvánossági joggal 
felruházott főgymnasiumot, főreáliskolát, esetleg valamely ezekkel egyen- 
jogositott tanintézetet sikeresen végeztek be ; vagy 2. az emiitett időben 
valamely belföldi nyilvános, nyilvánossági joggal felruházott középiskola 
utolsó évfolyamába tartoztak és azt ugyanazon év október l-ig sikeresen 
végezték el; avagy 3. azon év márczius hó l-ig, melyben életök 21-ik évét 
betöltik, egy, e czélra szervezett vegyes bizottság előtt kellő eredménynyel 
fölvételi vizsgát tettek. 

De e kedvezményből ki vannak zárva, a kik valamely bűntett, vagy 
nyereségvágyból elkövetett, avagy közszemérmet sértő vétség miatt jog- 
érvényesen elitéltettek. — Azt, hogy mely nyilvános, vagy nyilvánossági 
joggal felruházott bel- és külföldi tanintézetek tekintendők a belföldi 
főgymnasiumokkal és főreáliskolákkal egyranguaknak, továbbá, hogy mily 
módon igazolandó a vegyes vizsgáló bizottság előtt az egyévi tényleges 
szolgálathoz megkívántató tudományos képzettség a honvédelmi minister, 
az illető szakministerrel egyetértőleg és a közös hadügyminister hozzá- 
járulásával határozza meg. — Az egyévi tényleges szolgálat kedvezménye 
a besorozás időpontjához kötve nincsen s ennélfogva későbbi korosztályok- 
ban is azon föltétel alatt marad biztosítva, ha a jogosultság legkésőbb 
azon sorozás alkalmával bejelentetik, melyre az illető megjelenni tartozik. 
A ki e bejelentést elmulasztja, ez állításra a kedvezményt elveszti. 

Azon egyévi önkéntesek, a kik az ujonczállitás utján soroztatnak 
be és az ujonczkivetésnek, illetőleg a hadjutalék végleges számbavételének 
eredményéhez képest korosztályuk és sorsszámuk szerint a honvédséghez 
jutnak, az egyévi tényleges szolgálatot is ennél kötelesek teljesíteni ; ha 
pedig sorsszámuk szerint a póttartalékba jutnak az egyévi tényleges szol- 

gálatot beosztásukhoz képest, a közös hadseregben, vagy a honvédségnél 
tartoznak teljesíteni. Ha a honvédséghez nem jutna 15®/o a sorozási évben 
felavatott egyévi önkénteseknek, a hiány — ha a honvédelmi minister ezt 
szükségesnek tartja — a közös hadsereghez jutott oly egyévi önkéntesek- 
nek áthelyezése által fedezendő, a kik a honvédséghez leendő beosztásukat 
kérik. Ha .azonban a sorozási évben felavatott egyévi önkénteseknek több 
mint 15^/o jut a korosztály és sors-számok rendje szerint a honvédségbe, 
a többlet a következő évben a közös hadsereg javára beszámitandó. 

II. Az egyévi önkéntesek a csapattestet, s azok, kik tanulmányaikat, 
valamely magasabb tanintézetben folytatják, a mellett, hogy tanulmányi 
idejök körében is^ kedvezményeket élveznek, még a szolgálat évét is, 
azon év október hava l-ig, a melyben életök 24-ik évét töltik be, szabadon 
választhatják. Az egyévi tényleges szolgálat rendszerint saját költségén 
teljesítendő, lovasságnál ebbe beleértetik a ló megszerzése és eltartása. Va- 
gyontalanok azonban, kik jó erkölcsi magaviselet mellett, tanulmányaikban 
jeles előmenetelt is képesek kimutatni; a tényleges szolgálatot kivétel- 
képen államköltségén is teljesíthetik ; de ezek a közös hadseregnél a lovas- 
sághoz nem oszthatók be. 

Az egyévi tényleges szolgálati idő kizárólag a katonai kiképeztetés 
czéljaínak van fentartva. Az év végén tartoznak az egyévi önkéntesek a 
tartalékos tisztektől elméleti és gyakorlati tekintetben megkívánt képzett- 
ség birtokát sikerrel letett vizsga által igazolni. Azon önkéntesek, kik 
ennek eleget tesznek és a rendfokozat által megkívánt egyéb követelmé- 
nyeknek is megfelelnek tartalékos tisztekké, avagy hadapródokká neveztet- 
nek ki. Azon egyévi önkéntesek pedig, kik e vizsgát sikerrel letenni nem képe- 
sek, kötelesek még egy évet, csapattestük alosztályainál tényleg szolgálni, 
s ez alatt szabadságukban áll saját költségükön teljesíteni a szolgálatot, 
egybekötve ama kedvezménynyel, hogy laktanyán kívül lakhatnak. Részt 
vehetnek az egyévi önkéntesek elméleti oktatásában, ha erre érdemesek- 
nek találtatnak, s ha a szolgálat ez által hátrányt nem szenved. A második 
szolgálati év eltelte után vizsgára ismét jelentkezhetnek és a tartalékba 
helyeztetnek át. 

Az egyévi önkéntesek szolgálati ideje, az esetben, ha az egyévi tény- 
leges szolgálatot legkésőbb azon évben kezdik meg, melyben életkoruk 
20-ik évét töltik be, besoroztatásuk évének október hava 1-től, különben 



A joghallgató egyévi Önkéntesek szabályszerű hét félév alapján végbizo- 
nyítványt nyerhetnek (1889: 26.); az egyévi önkéntes tanárjelöltek pedig közép- 
iskolai tanári képesítést nyerhetnek akkor is, ha a gyakorlati tanításra, vagy egyetemi 
tanulmányokra szánt ötödik év helyett csak egy félévet mutatnak ki (1889 : 27.). 

pedig azon év október hava 1-től számíttatik, melyben életkoruk 21-ik 
évét betöltik. 

III. A hadi tengerés2:etnél az egyévi tényleges szolgálat kedvezményé- 
ben részesittetnek, szintén tekintet nélkül arra, vájjon önként, vagy a fősoro- 
zásnál, avagy, mint igazoltan távol voltak utóállitás utján soroztatnak be, 
azon osztrák, vagy magyar alattvalók, a kik legkésőbb azon év márczius 
hava 1-én, melyre nézve állittatnak, valamely alább elősorolt minősitett- 
séggel birnak, nevezetesen : 

1. a kik kinevezési oklevéllel ellátott kapitányok, vagy hadnagyok a 
kereskedelmi tengerészetnél ; 2. a kik hivatásszerű tengerészek és valamely 
belföldi vagy külföldi tengerészeti iskola elvégzéséről szóló bizonyitvány- 
nyal birnak s hivatásuk gyakorlatában legalább egy évig hosszú, vagy 
parti járatú hajókon voltak ; 3. valamely felsőbb műszaki tanintézet ren- 
des hallgatói, kik gépészeti szakra szánják magukat ; 4. valamely ipar- 
tanoda műszaki osztályának, vagy pedig a trieszti kereskedelmi és tenge- 
részeti akadémián fennálló hajóépitészeti szaktanfolyamnak végzett növen- 
dékei és érettségi (vég) bizonyitványnyal, illetőleg hajóépitésre képesitő 
bizonyitványnyal birnak. 

Azon hivatásszerű tengerészek, a kik az ujonczállitás alkalmával 
az egyévi tényleges szolgálat kedvezménye mellett avattatnak fel, kizárólag 
a hadi tengerészethez osztandók be. Az egyévi tényleges szolgálat a hadi 
tengerészetnél csakis államköltségén teljesíttetik s ha az önkéntesek az év 
eltelte után az illető vizsgát sikerrel leteszik, ennek eredményéhez képest, 
mint 2-od osztályú hadapródok, vagy mint altisztek a tartalékba helyez- 
tetnek. A gépészeti szakbeli egyévi önkéntesek a vizsgálat letevése után 
mint gépészeti altisztek helyeztetnek tartalékba. 

Azon egyévi önkéntesek, kik a vizsgálat alkalmával az altiszti foko- 
zatra való képesítést el nem nyerték, kötelesek még egy évet tényleg szol- 
gálni, s ennek leteltével vizsgálatra ismét jelentkezhetnek. 

IV. Az orvosi, gyógyszerészí, állatorvosi tanulók, kik tartalékos orvo- 
sokká, katonai gyógyszerész-járulnokokká, vagy gyakornokokká, illetőleg 
katonai alállatorvosokká óhajtanak kineveztetni, tanulmányaiknak megfe- 
lelő kedvezményekben részesülnek az egyévi önkéntes szolgálatnál s azt 
katonai egészségügyi intézetekben, katonai gyógyszertárakban, vagy 
mint katonai állatorvosok tölthetik el. 

Az orvostanulók azonban, kik tartalékos orvosokká óhajtanak kineveztetni 
egy félévet katonai állományban, gyalogságnál, vagy vadászcsapatnál tartoznak el- 
tölteni s csak a másik félévet tölthetik valamely katonai egészségügyi intézetben 
az orvostudori oklevél elnyerése után. — A katonai állományban való szolgálatot 
életkoruk 25-ik évéig, az orvosi minőségben teljesítendő szolgálatot pedig életkoruk 
28-ik évéig halaszthatják. 



Digitized by Google 



— 134 — 



77. §. 
A honvédség. 

I. A magyar honvédség ügyét ujabban az 1890 : 5. t.-cz. szabályozza, 
valamint a véderő törvény (1889 : 6.) idevonatkozó intézkedései. Ezek sze- 
rint a magyar honvédség a haderőnek kiegészitő része, hivatva van háború 
idején a közös hadsereg támogatására és a belvédelemre, béke idején pedig 
kivételesen a belrend és biztosság fentartására. 

A honvédség kiegészittetik : 1. ujonczállitás által; 2. korosztály és 
sorsszám rendén kivüli állitás által ; 3. a tartalékosoknak és póttartaléko- 
soknak közös hadseregbeli szolgálati kötelezettségök teljesitése után való 
áthelyezés által ; 4. önkéntesek belépése által ; 5. egyévi önkéntesek áthe- 
lyezése által ; 6. hadapródoknak a közös hadseregből a honvédség tényleges 
állományába kivételesen idő előtt, ^) vagy a közös hadseregbeli kötelezett- 
ségüknek eleget tett tényleges állományú önként jelentkező tiszteknek és 
legénységi egyéneknek, onnan a honvédséghez való áthelyezése által ; 
7. a Ludovica-akademia végzett növendékeinek besorozása által, az 1883. 
évi 34. t.-czikk alapján. 

A honvédségbe való felavatás általános kellékei: 1. magyar állam- 
polgárság, 2. szükséges szellemi és testi képesség mellett, legalább 153 
centiméternyi testmagasság ; 3. legalább a hadköteles kor, kivéve a Ludo- 
vica-akademia végzett növendékeit. — E kiegészítési módokról már 
fentebb szólottunk, az önkéntes belépésnél azonban némi eltérés mutat- 
kozik. A honvédségbe önként az a belföldi (t. i. magyar állampolgár) 
léphet, a ki a hadkötelezettségnek eleget tett, sem a közös hadseregnél, 
sem a hadi tengerészetnél szolgálati kötelezettség alatt nem áll és a 
beléphetésre szükséges kellékekkel bir. Az önkéntesek szolgálati köte- 



") Hatályon kivül helyeztettek az 1868: 41. t.-cz., kivéve ennek 32. §-t, 
valamint az 1871: 3., 4., 5., 6., 7.; az 1872 : 2., 18.; az 1873: 32., 36.; és az 
1877: 14. t.-cz. — Hatályban maradtak az 1872: 16., 1883: 34., 35. t.-czikkek és 
az alább emlitendök. 

®) Ha a közös hadseregbeli tiszti és hadapródi létszám megengedi, az önként 
jelentkező hadapródok még a közös hadseregbeli szolgálati kötelezettség teljesitése 
előtt, a reájuk háromló szolgálati kötelezettség fentartása mellett a honvédség 
tényleges állományába áthelyezhetők. Továbbá az egyévi önkéntesekből lett tarta- 
lékos tisztek, ha a honvédségnél ennek szüksége forog fenn és a közös hadsereg 
létszáma megengedi békében már 9 évi szolgálati idő után a honvédséghez helyez- 
hetők át (1889 : 6.). 

lezettsége 2 évre terjed, esetleg aháboru idejére. Az egyévi önkéntesekre 
vonatkozólag azonban a föntebbmondott szabályok érvényesek (1890 : 5.). 

II. A honvédség összes állománya 3 csoportból áll: 1. tényleges szolgá- 
latra kötelezettekből, 2. a tartalékból, 3. a póttartalékból, — A honvédség 
szolgálati kötelezettsége tart 1. honvédséghez közvetlen besorozottakra 
nézve 12 évig és pedig a tényleges szolgálatra kötelezettek állományában 
2 évig, a tartalékban 10 évig, a póttartalékban azokra nézve, kik a hon- 
védség póttartalékába soröztattak be 12 évig; 2. a közös hadsereg tarta- 
lékából áthelyezettekre nézve a honvédség tartalékában 2 évig ; 3. a közös 
hadsereg póttartalékából áthelyezettekre nézve a honvédség póttartaléká- 
ban 2 évig. ~ A honvédségnél béke idején csak a törzsek és alosztálykere- 
tek állanak fenn s ezek személyzete képezi a honvédség tényleges állomá- 
nyát. S a tényleges szolgálatra kötelezettek a mennyiben a honvédtörzsek- 
nél és honvéd-intézeteknél tényleges szolgálatban nem szükségeltetnek, 
szabadságra bocsáttatnak. 

A honvédség tartalékosai és póttartalékosai lehetőleg az illető vidék 
gazdasági viszonyainak tekintetbevétel az aratás és learatott termények 
behordása után, öt hétig tartó fegyvergyakorlatokra szólittatnak be, oly- 
képen mégis, hogy a legénységből senki, a tartaléki szolgálat 10 éve alatt 
öt, illetve a póttartaléki szolgálat 12 éve alatt három gyakorlatnál többre 
ne köteleztessék. — A közös hadseregben kiszolgált és a honvédséghez 
áthelyezett tartalékos és póttartalékos legénység egy fegyvergyakorlatban 
való részvételre köteleztetik. Minden tartalékos tiszt és hadapród, törvény- 
szabta honvédségi szolgálati kötelezettségének idején belől, gyakorlati 
kiképeztetés követelményeihez képest, ezen fegyvergyakorlatokra minden 
évben is behívható. 

A honvédség behivása és mozgósítása, ha a háború veszélye fenyeget, 
mindenkor csak O Felsége a király rendeletére történhetik a felelős hon- 
védelmi minister ellenjegyzése mellett. 

III. A honvédség rendesen csak az állam területén belül alkalmaz- 
ható, az állam határain kivül csak is a törvényhozásnak esetről-esetre történt 
beleegyezése után. Csak az országgyűlés együtt nem létében s ha a halasz- 
tásból veszély származhatnék rendelheti el O Felsége, az ország összminis- 
teriumának felelőssége s az ország képviseletének legközelebbi összejöve- 
telekor azonnal kikérendő utólagos jóváhagyás mellett, a honvédség alkal- 
mazását az ország határain kivül is, 

A honvédség szolgálati és vezénynyelve Magyarországban magyar, 
horvát-szlavón tartományokban a horvát; zászlója Magyarországban O 
Felsége nevének kezdőbetűit, az ország szineit és az állam czimerét viseli, 
a tartományokban pedig O Felsége nevének kezdőbetűit, a magyar állam 

czimerét és Horvát-Szlavon-Dalmátországok egyesült színeit viseli. A rend- 
fokozati és egyéb katonai jelvények, valamint a fegyverzet és fölszerelés, a 
szolgálati és gyakorlati szabályzatok a honvédségnél és a közös hadsereg- 
nél egyenlők. A kiszolgált altisztek alkalmazásáról, a honvédség egyéneinek 
és ezek özvegyéinek és árváinak ellátásáról szóló, a külön törvénybe foglalt 
és a közös hadseregre vonatkozó szabályok a honvédségre is kiterjednek. 

A honvédség összes költségei béke idején a honvédelmi minister 
tárczáját terhelik. Azon költségeket azonban, melyek a honvédségnek 
hadi czélokra lett mozgósításából erednek a közös hadügyministerium tár- 
czája viseli. 

A honvédség béke idején a honvédség főparancsnoka, illetve honvéd- 
parancsnokságok és hatóságok rendelkezése alatt áll; háború esetében, 
katonai tekintetekben Felsége által kinevezett hadvezérnek van aláren- 
delve, ki azt magasabb rendű seregtestekben és pedig a körülmények 
igénylete szerint vagy külön, vagy a közös hadsereg csSpStjaival együtt 
alkalmazza. 

78. §. 
A póttartalék. 

Az 1889: 6. és az 1890: 5. t.-czikkek a póttartalékot lényegében 
ujra szervezik és kiegészítő rész gyanánt ezzel a honvédséget is ellátják. 
Rendeltetése a közös hadseregben és a honvédségben háború alkalmával 
keletkezett fogyatékokat pótolni ; de különös körülmények között tényleges 
szolgálattételre béke idejében is behívható (1888 : 18., 1889; 6., 1890 : 5.). 

A póttartalékba beosztatnak 1. a papnövendékek és papjelöltek; 
2. a tanítójelöltek és tanítók ; 3. az öröklött mezei gazdaságok birtokosai ; 
4. azon besorozottak, a kik családi körülményeik alapján a rendes tény- 
leges szolgálati kötelezettség alól béke idején mentesek ; 5. a kevésbé alkal- 
masak ; 6. a fölös számmal besorozottak. 

A törvényesen elismert egyházak és vallásfelehezeték papjdöltjei és 
papnövendékei, ha már az ujonczállítás idejében ily viszonyok közt 
vannak és besoroztattak, kérelmükre a póttartalékhoz osztandók be s 
hittudományi tanulmányaiknak folytathatása végett békében és háború- 
ban, mindennemű tényleges szolgálat, a katonai kíképeztetés, az időszaki 
fegyvergyakorlat és az ellenőrzési szemlék alól mentesek. — Ugyanezen 
kedvezményben részesittetnek 1. azok, a kik állományba vételök idején 
(október 1-én), vagy hittudományi tanulmányaikat már megkezdték, vagy 
valamely papi-rend noviciátusába már fel vannak véve;. 2. azok, a kik a 
tényleges szolgálat teljesítése után kezdik meg, avagy folytatják a hittudo- 

mányi tanulmányokat papi pályára szánván magukat. — Minden fölszen- 
telt pap, illetve lelkész és segédlelkész szolgálati kötelezettségük ideje alatt 
a póttartalék nyilvántartásában vezetendő és mozgositás esetén, szolgálati 
kötelezettségének idején belől, lelkészi teendőkre az egész fegyveres erő 
számára igénybe vehető. Azok pedig, a kik magasabb egyházi rendek föl- 
vétele előtt fölhagynak lelkészi pályával, vagy hittudományi tanulmányai- 
kat az illetékes ministerek által megállapitott idő alatt be nem fejezik a pót- 
tartalékból kiveendők és a törvényes szolgálat teljesitésére köteleztetnek. 

A népoktatási tanintézetek s nevezetesen az elemi és felsőbb nép- 
isJcoláJc, a polgári isJcoláJc és a tanitőJcép2:ő4ntéz€teJc tanitó jelöltjei és ezen 
intézeteknél^ valamint a siketnémdk, vakok, hülyék számára fennálló köz- 
intézeteknél alkalmazott tanitők, valamint a képesített és tényleg alkal- 
mazott kisdedővók, ha már az ujonczállitás idejében ily viszonyok között 
vannak és besoroztattak, kérelmükre a póttartalékba soroztatnak és katonai 
kiképeztetésök végett, az oktatást legkevésbé akadályozó időszakban hivan- 
dók be. De ha a tanitójelöltek és tanitók e pályáról még szolgálati köte- 
lezettségük ideje alatt belépnek, a póttartalékból kiveendők és a törvény- 
szabta szolgálat teljesitésére kötelezendők. 

Azok^ a kik örökösödés utján jutottak valamely mezei gazdaság 
birtokába, ha abban magok gazdálkodnak, s ha ezen gazdaság földjöve- 
delme elegendő egy öttagú családnak önálló eltartására, de viszont nem 
haladja tul ezeu jövedelemnek négyszeres mennyiségét, a póttartalékba 
osztandók. De a ki ezen kedvezményre való jogczimét elveszti a póttarta- 
lékból kivétetik és korosztályához képest a törvényszabta szolgálat telje- 
sitésére köteleztetik. 

Családi viszonyaikra váló tekintet miatt béke idején a rendes tény- 
leges szolgálataiéi fölmentendők és a póttartalékba osztandók: 1. kereset- 
képtelen apának, vagy özvegy anyának (a nő mindig keresetképtelennek 
vétetik) egyetlen fia, vagy annak nem létében egyetlen veje, ez utóbbi azon 
esetben, ha a viszonyok, melyek igényét megállapitják, nősülése idejében 
még fenn nem állottak ; 2. az apa halála után a keresetképtelen nagyapá- 
nak, vagy özvegy nagyanyának egyetlen unokája, ha azoknak fiuk nincsen ; 
3. teljes árvaságra jutott testvéreknek egy fitestvére, vagy féltestvére, úgy- 
szintén atyátlan testvéreknek egyetlen féltestvére. — Azonban csak azon 
vérszerinti és törvényes egyetlen fiúnak, unokának, vagy fitestvérnek, ille- 
tőleg azon egyetlen vőnek van ezen fölmentésre igénye, a kinek ettől szülői- 
nek, öreg szülőinek, vagy testvéreinek, illetőleg apósának, vagy anyósának 
eltartása függ s ő ezen kötelességet teljesiti is. Törvénytelen fiu hasonlóan 
részesittetik e kedvezményben, ha ettől függ vérszerinti anyjának eltar- 
tása, s ha ő e kötelességet teljesiti is. Egyetlen fiúval, unokával, fitestvérrel, 

^•lletőleg vővely ugyanazon föltételek alatt egyenlő igényűnek tekintetik az 
is, a kinek fivére, vagy fivérei, illetőleg sógorai : a) sorhadi, vagy tényleges 
honvédségi szolgálat-kötelezettség alatt állanak, avagy a tényleges szol- 
gálatra (az 1889 : 6. t.-cz. 12. §. értelmében) kivételesen behivattak, mind- 
két esetben föltéve, hogy nem szökevények ; vagy 6) 1 8 évnél ifjabbak ; 
avagy c) gyógyithatlan szellemi, vagy testi fogyatkozások miatt kereset- 
képtelenek. 

A ki mindezek alapján póttartalékba osztatott, de mentességi czimét 
idővel elveszti, elveszti azokat a kedvezményeket is, a melyek ezzel össze- 
kötvék. 

Kevéshhé alkalmasoTc czimén a póttartalékba soroztatnak azok, a kik 
kisebb fogyatkozások miatt a közös hadseregbeli és honvédségi szolgálatra 
alkalmatlanok, és csak is a póttartalékba való besorozásra alkalmasak. 

Végre ugyancsak a póttartalékba soroztatnak, a közös hadsereg és 
a honvédség évi ujonczjutalékának teljes fedezése után fenmaradó ujon- 
czok, mint fölös smmnUü besorozottak. 

A póttartalék, mint már fentebb emiitettük, béke idején nyolcz 
liét alatt katonailag kiképezendő s azontúl csak fegyvergyakorlatokra 
hivandó be. 

79. §. 

A védkötelesek polgári viszonyai (1889 : 6.). 

A tartósan szabadságoltak szabadságuk ideje alatt, s a tettleges szol- 
gálatban nem álló tartalékosok, tengervéd és honvédek — tisztek ugy, mint a 
legénység — polgári viszonyaikra nézve, nem különben bűnvádi és rendőri 
ügyekben polgári törvények és hatóságok alatt állanak. — A tényleges 
szolgálatban levők, katonai fegyelmi és büntető törvények alá tartoznak ; 
tisztán polgári viszonyaik és kötelességeiket illetőleg azonban ezek is 
polgári törvények és hatóságok alatt állanak. A közös hadsereg (hadi 
tengerészet) és a honvédség nem tényleges állományú egyénei katonai 
büntetendő cselekmények miatt, a melyek általuk az ellenőrzési szemle 
(tiszti bemutatások) ideje alatt, vagy pedig tiszti minőségben, katonai 
egyenruhában követtetnek el, a katonai büntető és fegyelmi szabályok 
alatt állanak. 

A tényleges szolgálat idején kivül s a hadseregbeU, hadi tengerészeti 
és honvédségi szolgálati kötelezettség fentartása mellett, nősülés tekinte- 
tében is a köztörvények és szabályok alatt állanak : 

1. A huzamosabb időre szabadságolt sorhadbeli katonák és honvé- 
dek, mihelyt sorhadi szolgálatok három utolsó hónapjában állanak; a 

honyédek még a harmadik korosztályból való kilépésök előtt is, ha. a 
honvédségi tényleges szolgálatot már lerótták. 

2. A tartalékosok és póttartalékosok. 

3. A tartalékos és a honvédség szabadságolt állományába tartozó 
tisztek és hivatalnokok. 

4. A nyugdíjazott hadseregbeli és honvédtisztek, ha helyi szolgá- 
latra nincsenek előjegyezve. 

5. A rokkant-dijasok, ha nem rokkantak házában vannak elhelyezve. 

80. §. 

A hadmentességí dij. 

I. Az 1880 : 27. és 1883 : 9. t.-cz. azokat, kik a hadi szolgálat alól 
felmentettek és közsegélyre nem szorulnak, a hadmentességi dij fizetésére 
kötelezi. 

E szerint hadmentességi dijat kötelesek fizetni : 

1. Azok, kik a hadi szolgálatra mindenkorra alkalmatlanoknak 
találtattak és mint ilyenek az állítási lajstromból töröltetnek; továbbá 
azok, kik az utolsó korosztályban, vagy ebből való kilépéstik után, mint hadi 
szolgálatra nem alkalmasak, az állítási lajstromokba visszahelyeztetnek. 

2. Azok, kik az utolsó korosztályban, vagy ebből való kilépésük után 
a véderőről szóló 1868: 39. t-cz. 12. §-a szerint a tényleges szolgálatból 
elbocsáttatnak. ^ 

3. Azok, kik katonai szolgálati idejük eltöltése előtt oly testi fogyat- 
kozás miatt bocsáttatnak el, mely az illetőt nem tette keresetképtelenné, s 
kinél a testi fogyatkozás nem katonai szolgálat teljesítésének a követ- 
kezménye. 

4. Azok a védkötelesek, kik a törvényszerű szolgálati idő eltelte 
előtt az osztrák-magyar monarchiából kiköltöztek. 

A hadmentességi dij tétele 3 frttól 100, illetve 120 frt között vál- 
takozik és fizetésének kötelezettsége kiterjed arra az időre, melyet az illető 
védkötelezettségben tartozott volna tölteni. A kik pedig e törvény hatályba 
lépte előtt mentettek fel, azokra a dij fizetésének kötelezettsége azon évtől 
fogva kezdődött, a melyben ezen törvény életbe lép. 

II. A hadmentességi dij fizetése alól azonban némely kivételek van- 
nak. Hadmentességi dijat u. i. nem kötelesek fizetni a keresetképtelenek, a 
mennyiben vagyontalanok is, továbbá a közsegélyben részesített szegények 
és végre azon védkötelesek, kik a hadi szolgálat alól fel vannak mentve, 
de azért háború idején nem hadi czélokra alkalmaztatnak, valamint a 

népfelkeléshez tartozó egyének azon évben, melyben szolgálattételre behí- 
vattak. Ha a magyar államból valamely díjfizetésre kötelezett Ausztriába 
vándorol, a dijat azontúl nem nálunk, hanem uj hazájában fizeti. 

III. A hadmentességi dij czimén befolyó összegekből első sorban 
egy külön alap képeztetik, mely a rokkantak eltartásának javítására, 
azután a hadsereg, a hadi tengerészet, a honvédség állományához tartozott 
és az ellenség előtt elesett, továbbá megsebesülés, vagy hadi fáradalmak 
következtében elhalt havi dijasok és legénység gyámoltalan özvegyeinek 
és árváinak ellátására forditandó. Másodsorban az emiitett összegnek egy 
része a mozgósítás esetében behívott állandóan szabadságoltak, tartaléko- 
sok, póttartalékosok és honvédek gyámoltalan családjainak felsegélésére 
fog fordíttatni. 

A fentebb emiitett alaphoz a magyar korona országai évenkint 
857,470 o. é. frttal járulnak. Ezen alap kamataival együtt mint külön álló 
alap fog a m. kir. pénzügyminister által kezeltetni ; a felette való rendelkezés 
joga pedig a honvédelmi ministert illeti, a közös hadügyministerrel egyet- 
értőleg. Háború esetén ezen alap az e törvényben kitűzött czélokra egészen 
ki is menthető. 

IV. A hadmentességi dijat rendszerint a védköteles tartozik fizetni. 
Kivétetnek cselédek, segédek, segédmunkások, a mennyiben ezeknek diját 
a munkaadó fizeti, de jogában áll az összeget a védkötes béréből levonni ; 
a családtagokként szereplők helyett pedig a hadmentességi dijat a család- 
fők fizetik. 

Mindazon védkötelesek, kik az 1880. évtől az ujonczállitás évében 
a felhívott korosztályok valamelyikébe nem tartoznak, de ezen törvény 
rendelkezései alá esnek, kötelesek mindaddig, mig a hadmentességi dij fize- 
tési kötelezettségük tart, minden év február havában azon községnél, hol 
állandóan tartózkodnak, polgári állásukat, lakásukat, azon sorozó járást, 
vagyis azon község nevét, melyben a katonai szolgálat alól mentesek, vala- 
mint azon évet, melytől fogva a felmentés számítandó, bejelenteni és a 
reájuk megelőző évben kivetett egyenes államadók összegét hitelesen kimu- 
tatni. Továbbá azon védkötelesek, kiknek hadmentességi diját a családfő 
fizeti, ennek nevét és megelőző évi adóját ; a kiknek diját a munkaadó 
fizeti, ennek nevét és lakását kötelesek bejelenteni. Ha időközben a mun- 
kaadó személyében változás történnék, ez szintén bejelentendő. 

Ha az illetők hadmentességi dij kötelezettségük ideje alatt elhalnak, 
azoknak szülői, gyámjai, esetleg nejei az elhalálozástól számított 30 nap alatt 
bélyegmentes halotti bizonyítvánnyal tartoznak azon község elöljáróságát 
értesíteni, mely község, vagy város az elhalt védkötelesnek illetőségi helye 

volt, a község feljegyzi ezt saját nyilvántartásában es egyúttal jelentést 
tesz a királyi adófelügyelőnél. 

V. Az 1883. évtől kezdve a hadmentességi dij, a kivetési év október 
hava 1-ső napján esedékes és egyszerre fizetendő le. 

Az oly védköteles, ki a hadmentességi dij esedékességének határideje 
előtt azon községből, hol a hadmentességi dijjal megrovatott elköltözni, 
vagy távozni kiván, köteles hadmentességi diját egyszerre lefizetni és elköl- 
tözhetésére, vagy távozhatására a község elöljárójától engedélyt kérni. 
Ezen engedély csupán akkor adható meg, midőn a védköteles hadmen- 
tességi dijának lefizetését igazolja. 

81. §. 

A haderő beszállásolása. 

A honvédelmi ügygyei szorosan összefüggő kötelezettséget képez a 
haderő beszállásolása. 

I. A beszállásolás lehet, az 1879 : 36. t.-cz. értelmében állandó — 
békeelhelyezési alapon foganatositott — vagy ideiglenes — ideiglenes 
alkalmakkor bekövetkező s ezek tartamára életbe lépő — továbbá egyen- 
Jcénti, vagy M2:ös — tömegesebb. 

A közös beszállásolásnál oly épületek jelölendők ki, melyek más 
czélra nem szánvák (állami laktanyák, egyéb alkalmas államépületek ; az 
ország, megyék, vagy magánosok által rendelkezésre bocsátott laktanyák 
és fiók-laktanyák). Az egyenkénti beszállásolás egyeseknél történik s a 
legénység lehetőleg a szállásadó lakásától külön álló szobákban, vagy 
kamarákban helyezendő el, melyek szükséghez képest világitandók és tél 
idején fütendők. 

A természetben való szállásadásnak és a többi mellékszükségletek 
szolgáltatásának kötelezettsége a házbirtokot, illetőleg az átadandó egyéb 
helyiségek birtokát terheli. 

De a beszállásolásra igénybe nem vehetők a következő helyiségek : 
1. Semminemű épület, mely O Felségének vagy a legfelsőbb uralko- 
dóház egyes tagjainak állandó vagy ideiglenes tartózkodására szolgál; 
2. idegen hatalmak követségeinek épületei, lakásai és irodái ; 3. az állam- 
szolgálatra és egyéb államczélokra használt és nélkülözhetlen helyiségek. 



Ha egy és ugyanazon épületben legalább fél század gyalogság, vagy va- 
dászcsapat, egy szakasz lovasság, fél üteg tábori tüzérség, fél század vártüzérség vagy 
egy hegyi üteg, egy fél, vagy egy tartalék század hadmérnöki és utászcsapat, egy 
tábori század szekerészcsapat, vagy egy honvédkeret elszállásolására alkalmas helyi- 
gégek engedtetnek át, akkor a beszállásolás közös, különben pedig egyenkénti. 

az állami, törvényhatósági, községi hivatalos helyiségek, beleértve a hiva- 
talos lakásokat ; 4. a njdlvános isteni tiszteletre, valamint a betegápoló és 
jótékony közintézeteknek szánt helyiségek, továbbá nyilvános és nyilvános- 
sági joggal felruházott nevelő-intézetek és iskolák helyiségei, azonkivül 
oly képző'- és nevelő-intézetek, magán jótékonysági és gyógyintézetek 
helyiségei, melyeknek nem nyerészkedés a czéljok, valamint a közhaszná- 
latra szánt muzeumok, könyvtárak és levéltárak helyiségei ; 5. a börtön- 
épületek, fegy- és javitó-házak, nemkülönben a kényszer, dolgozó-intéze- 
tek ; 6. a női zárdák, továbbá a férfi-zárdák azon helyiségei, melyeknek a 
tényleges szükséghez képest a belső zárlat miatt elkülönítve kell lenniök ; 
7. a törvényesen elismert vallásfelekezetek lelkészeinek és főpapjainak csa- 
ládi viszonyaikhoz képest szükséges lakszobái ; továbbá a hivatalos és lel- 
készi működésre szorosan megkívántató helyiségek ; 8. a posta, posta-istálló 
és távirda-szolgálat ellátására, továbbá a gőzmozdonyu vaspálya és gőzha- 
józási üzlethez, az illetékes állami hatóság határozata szerint, föltétlenül 
szükségelt vagy bérelt helyiségek ; a kereseti üzletre nélkülözhetlen helyi- - 
ségek és minden egyes szállásadónak családi viszonyaihoz képest szüksé- 
ges szállása. Oly községekben azonban, hol minden lakház vagy lakházak 
egy része csak egy szobából áll, ezen szobát a legénység a házi gazdával és 
háznépével lehetőséghez képest közösen használja. 

Minden szállásadónak jogában áll az elszállásolás végett hozzá utalt 
tisztek legénységét, lovakat stb. ugyanazon községben, illetőleg városrész- 
ben fekvő más helyiségébe elhelyezni; e mellett azonban a szállásadó 
helyettesitőjének saját beszállásolási kötelezettsége is épségben marad. 

II. A katonai beszállásolásért bizonyos összeg, mint megtérítés, fizet- 
tetik. És pedig 1. a havi fiizetésben részesülő katonai személyek lakásaiért 
valamint egyéb szükségelt helyiségekért, — a legénység lakásainak kivételé- 
vel, — továbbá az azokban létező bútorokért, a katonai igazgatás által meg- 
állapított lakbérosztályzatok szerint. 

A községeknek ezen lakbérosztályokba való sorolását, valamint az 
osztályok mindegyikében fizetendő béreket a honvédelmi minister az orszá- 
gos pénzügy- és közös hadügyministerrel egyetértőleg öt évenként álla- 
pítja meg. 

2. Az altisztek és a többi legénység szállásaiért, valamint az istál- 
lókért a katonai igazgatás által fizetendő napi megtérítések következő ösz- 
szegben állapittatnak meg : egy legény elszállásolásáért laktanyában 6 kr., 
fiók-laktanyában 3'5 kr., egyenkénti beszállásolásnál 2*5 kr. ; — egy ló elhe- 
lyezéseért laktanyában 3'7 kr., fiók-laktanyában 2'2 kr., egyenkénti beszál- 
lásolásnál 1*5 kr. 

A katonai igazgatás által ezen törvény értelmében fizetendő megté- 

ritések az állandó hadsereg, vagy hadi tengerészet beszállásolási szükségle- 
teit illetőleg a közös hadügy, a honvédség ily szükségleteit illetőleg pedig 
— kivéve háborús czélokra eszközölt mozgositás esetét — a honvédelmi 
költségvetés terhére esik. 

A sorkatonaság és honvédség állandó élelmezése az állam saját 
kezelése alatt áll; de az átvonuló katonaság és honvédség étkezésének 
biztosítása és kiszolgáltatása, ha a legénység élelmezése nem a katonai 
igazgatás által eszközöltetik, az illető szállásadónak kötelessége, ki a 
legénységnek (a tiszthelyettestől lefelé) szolgáltatandó étkezésért, a katonai 
igazgatástól az évenként megállapított napi megtérítést követelni jogosítva 
van. — E megtérítés összegét a magyar korona országai részére a honvé- 
delmi minister, a közös hadügyministerrel egyetértőleg állapítja meg. 

82. §. 

A közös hadsereg (hadi tengerészet) és a honvédség beszállásolásából kelet- 
kező teher arányosabb megosztása czéljából a megyék által kivethető pótadó. 

Az 1879 : 37. t.-cz. szerint a vármegyék a katonabeszállásolás terhé- 
nek arányosabb megosztása czéljából pótadó kivetésére hatalmaztatnak fel. 

A befolyó összeg arra fordítandó, hogy 1. addig is, mig laktanyák 
építtetnének és a beszállásolásról szóló 1879 : 36. t.-cz. értelmében szolgál- 
tatandó helyiségek felállíttatnának, azon községek, melyek a beszálláso- 
lásról szóló törvényczikkben meghatározott helyiségeket a katonaság ren- 
delkezésére bocsátani tartoznak, illetőleg ezen községeknek a terhet netán 
viselő egyes lakosai az azon törvényczikkben megszabott katonai megtérí- 
tés beszámításával a teljesített szolgáltatásokért, a mennyire a viszonyok 
engedik, méltányos kártalanítást nyerjenek ; 2. hogy a katona-beszálláso- 
lás érdekében szükséges állandó épületek, az egyes lakosok külön terhelte- 
tetése nélkül létesíttessenek. 

A törvényhatóság közgyűlése által a fentebbi czélra évenként előre 
megállapítandó pótadó-részlet kiszámítására alapul szolgál : 1. a törvény- 
hatóság területén állandóan, vagy hosszabb időre elhelyezett katonaság lét- 
száma, fegyverneme és tartózkodási ideje ; 2. az előző tapasztalatok szerint 
évenkint átkelő katonaság létszáma, fegyverneme és tartózkodási ideje. 

A kivetendő pótadó semmi esetre sem lehet nagyobb azon összegnél, 
melyet az 1-ső és 2-dik pontban emiitett tényezők eredményeznek és pedig 
úgy, hogy a pótadó kivetésének alapjául egy lovas katona után lovastól 
maximumképen 18 kr., egy katona után ló nélkül 12 kr., egy lóért külön 
6 kr. vétethetik. Altalános szabályul kimondatik, hogy a kivetendő összeg- 
nek legalább ^/s-a és legföljebb ^/g-a házbéradó alapján vetendő ki. 

83. §. 

A véderőhöz tartozók nyugdíjazásáról, a kiszolgált altisztek alkalmazásá- 
ról, a tisztek, legénység özvegyeinek és árváinak ellátásáról. 

Az 1875 : 51. t.-cz. értelmében a közös hadsereg, hadi tengerészet, 
valamint a honvédség tagjai a szolgálati időnek megfelelőleg jogositva 
vannak állandó vagy időleges nyugdíjra, sebesülési pótdíjra vagy a rokkan- 
tak házába való fölvételre, illetve valamely rokkantak házához tartozó 
javadalomnak a tartózkodási hely szabad választása melletti élvezésére. 

I. Az 1873 : 2. t.-cz. pedig a kiszolgált altisztek alkalmazását sza- 
bályozza. E szerint azon altisztek, kik a hadseregben, a hadi tengerészet- 
nél, vagy a honvédtörzseknél és osztályoknál tizenkét évig, s e közben 
legalább nyolcz évig mint altisztek tettleg szolgáltak és magukviseletéről 
kedvező igazolványnyal vannak ellátva: ez által igényt nyernek akár 
közszolgálatban, akár pedig az állam által segélyzett vasúti, gőzhajózási 
és egyéb vállalatoknál leendő alkalmaztatásokra. — A tiszteletbeli altiszti 
minőségben töltött szolgálati idő a nyolcz évi altiszti időtartamba beszá- 
mittatik. 

Egyenlő igénynyel birnak, és pedig tekintet nélkül a szolgálati idő 
tartamára, mindazon altisztek is, kik ellenség előtt, vagy közbiztonsági 
szolgálatban oly módon sérültek meg, hogy habár ez által további katonai 
szolgálatra képtelenekké váltak is, polgári hivataloknál még alkalmazhatók. 

Ebbeli igények kielégítése végett az emiitett altisztek részére: 1. bi- 
zonyos szolgálati állomások — állami, önkormányzati s állam által segély- 
zett vállalatoknál irodaszolgai s kisebb felvigyázói — kizárólag fentartat- 
nak ; 2. más állomások betöltésénél pedig egyéb kérelmezők felett elsőbb- * 
ségi joggal birnak — az emiitett helyeken irodai, kezelési kisebb hivatal- 
noki állások. 

Az 1887 : 20. t.-cz. szerint a tisztek (hadbirák, lelkészek, orvosok és 
kezelőtisztek) özvegyei állandó évi nyugdíjra birnak igénynyel, ha házas- 
ságuk akár a férjnek tettleges szolgálata, várakozási illetékkel szabadság- 
szolgáltatása alatt, akár a férjnek katonai szolgálatba lépése előtt kötte- 
tett, és ha a férj vagy 1. az ellenség előtt esett el, vagy saját hibája nélkül, 
közvetlenül valamely katonai szolgálat teljesítésekor szenvedett, vagy szol- 
gálati tartózkodásra kijelölt helyen uralkodó helyi járvány, vagy kórházban 
kapott ragályos betegség, vagy hadi fáradalmak következtében halt meg ; 
2. tekintet nélkül a halál okára, annak idejében állandó katonai ellátás 
elnyerésére már törvényes igénynyel birt ; vagy bár a katonai jellegről 
való leköszönése után is, már ennek élvezetében állott, vagy várakozásj 

illetékkel való szabadságoltatása alatt kötött házasság esetébeD ujabb 
szolgálatba lépése után még legalább három évig szolgált. 

Az árvák pedig — ugy a tisztek, mint legénység árvái — nevelési 
járulékba részesülnek. 

84. §. 

A mozgósítás esetében behívott állandóan szabadságoltak, tartalékosok, 
póttartalékosok, honvédek és egyéb jogosultak gyámol nélküli családjainak 
nyújtandó segély módozatáról. 

Az 1882 : 11. t.-cz. az 1880 : 27. t.-czikknek megfelelőleg szabályozza 
a mozgósitás esetén behívott állandóan szabadságoltak, tartalékosok, pót- 
tartalékosok és honvédek, tábori szolgálatra berendelt védkötelesek és a 
népfölkeléshez tartozók gyámol nélküli családjaiknak segélyzését. 

E szerint segélyzésre a behivottak családjának következő tagjai bír- 
nak igénynyel: 1. a behívott törvényes neje, gyermekei és unokái; 2. a 
behívott atyja, anyja, nagyatyja, nagyanyja ; 3. a behívott apósa, anyósa ; 
4. a behívott testvérei. De mindezek csak akkor és annyiban, a mennyiben 
ellátásuk egészben, vagy részben a behívott keresményéből, vagy szolgálati 
béréből fedeztetett. 

A segély az erre jogosított minden egyes családtag részére fejenként 
jár, s minden fő után naponként azon katonai átvonulási, élelmezési ille- 
ték összegével számítandó, mely a bevonultnak állandó lakhelyére nézve 
meg van állapítva. Nyolcz évesnél fiatalabb családtag részére a személyen- 
ként meghatározott segélyzés fele számítandó. 

A mennyiben a segélyzett család, illetőleg annak egyes tagjai a be- 
hívott által csak részben láttattak el, a segélyezés is csak az eddig nyúj- 
tott ellátás arányában állapítandó meg. 

A család segélyezése azon naptól kezdődik, a melyen a behívott 
tartózkodási helyéről csapatjához elindult, és rendszerint akkor végződik, 
midőn haza tért. A segélyzésre nyert igényeket nem szünteti meg az, ha 
az illető behivottnak hazatérése a szabályszerű időn tul önhibáján kivül 
késleltetik. 

Azon behivottak családtagjai, a kik elesnek, vagy a tényleges kato- 
nai szolgálatban kapott sérülés, avagy az ezen szolgálat által okozott 
betegség folytán a mozgósitás tartama alatt halnak meg, a behívott elha- 
lálozása napjától számítva még 6 hónapon át részesittetnek az általuk 
eddig élvezett segélyben. 

Kivételesen megszűnik a segélyzés: 1. ha a behívott csapatjától meg- 
szökött ; 2. ha a behívott súlyos börtönre vagy ennél nagyobb büntetésre 
Ítéltetett. 

NÁOT : KŐZJOO. II. KIADÁS. 10 

85. §. 
A népfölkelés. 

A népfölkelést az 1868 : 42. t.-cz. szabályozta, melyet azonban lénye- 
gesen megváltoztatott az 1886 : 20. t.-cz. 

T. Jelenleg a népfölkelés kötelezettsége alá esik minden honpolgár, 
ki akár az általános, akár csak a népfölkelési szolgálathoz szükséges véd- 
képességgel bir és sem a hadsereg, sem a honvédség állományához nem 
tartozik, azon év elejétől, a melyben 19-ik életévét betölti, azon év végéig, 
a melyben 42-ik életévét meghaladta. A kik pedig 19-ik évök betöltése 
előtt, mint önkéntesek léptek a hadsereg kötelékébe, a törvényben megálla- 
pitott 12 évi védkötelezettség lerovása után közvetlen következő 10 évig 
tartoznak a népfölkeléshez. — A népfölkelési szolgálatnak megfelelő védké- 
pességet a honvédelmi minister szabályrendeletileg állapitotta meg. ^) 

A népfölkelés kötelezettségében áll továbbá védképességéhez mér- 
ten, s 60-ik életévének betöltéséig a hadsereg és a honvédség nyugállomá- 
nyához, vagy szolgálaton kivüli viszonyához tartozó minden egyén, a meny- 
nyiben a fegyveres erő egyéb részénél nem alkalmaztatik. — A csendőr- 
ség, pénzügyőrség és állami erdészet személyzete azon esetben, ha a hadi 
események miatt saját területén működését megszüntetni kénytelen, a nép- 
fölkeléshez tartozik csatlakozni. 

II. A népfölkelésre kötelezettek két osztályba soroztatnak. Az első 
osztályba tartoznak azon év elejétől fogva, melyben 19-ik életévöket betöl- 
tik, azon év végéig, melyben 37-ik életévöket meghaladják : mindazon hon- 
polgárok, kik a fentebbiek szerint a fölkelésre kötelezve vannak, ide értve 
azokat is, kik az 1868 : 40. t.-cz. alapján a katonai szolgálat alól ideiglen 
fölmentettek, vagy az 1882 : 39. t.-cz. alapján idő előtt, avagy szolgálati 
kötelezettségük teljesitése után a hadseregből és honvédségből elbocsát- 
tattak. 



') A honvédelmi ministerium a fölmentést az 1887. évi deczember hóban 
kiadott rendelettel szabályozta. Altalános elv, hogy a népfölkelési szolgálat alól föl- 
mentésnek helye .nincs. De kivételes esetekben ideiglenesen fölmentetnek azok, a 
kik a közszolgálat (ilyennek tekintetik a kincstári ipartelepeknél, gőzhajózási válla- 
latoknál való szolgálat is) érdekében állomásaikon meghagyatnak. Végleges fölmentést 
pedig eredményezik : 1. vakság, vagy mindkét szemnek olyan gyógyithatatlan fogyat- 
kozásai, melyek mindenkorra keresetképtelenné tesznek ; 2. mindkét fülnek teljes 
és gyógyithatatlan süketsége ; 3. kéznek, vagy lábnak hiánya, avagy gyógy ithatat- 
lansága ; 4. természeteUenes végbélnyüás ; 5. hülyeség, bárgyúság, téboly ; 6. törpe 
testalkat ; 7. a testnek olyan elnyomorodása, mely a keresetképességet minden- 
korra kizárja. 

A népfölkelés második osztálya ugyanezen népfölkelés-kötelezetteket 
foglalja magában azon évi január 1-től fogva, melyben 38-ik életővöket 
meghaladják, azon évi deczember 31-ig, melyben 42-ik életévöket betöltöt- 
ték. — Azon honpolgárok pedig, kik 19 évük betöltése előtt léptek a had- 
sereg kötelékébe, a tiz évi népfölkelés-kötelezettség első 5 évében a népföl- 
kelés 1-ső, második 5 évében a 2-ik osztályba soroztatnak. 

A népfölkelés felhivása Ő Felsége parancsára, a ministertanács 
meghallgatása után s a honvédelmi minister utján, a fenyegető, vagy kitört 
háború esetében annak tartamára és azon mérvben történik, a melyben 
azt a honvédelem érdekei követelik ; feloszlatását szintén O Felsége ren- 
deli el. 

A népfölkelés háború idejében a közhadsereg, hadi tengerészet és a 
honvédség támogatására szolgál. Rendszerint az ország határain belől 
alkalmaztatik ; azonban kivételesen a magyar korona országain kivül is 
alkalmazható, de erre mindannyiszor a törvényhozás külön intézkedése 
szükséges. Csak az országgyűlés együtt nem létében, és ha a mulasztásból 
veszély származhatnék, rendelheti el Felsége az ország összes ministe- 
riumának felelőssége, s az ország képviseletének, annak legközelebbi 
összejövetelekor azonnal kikérendő utólagos jóváhagyása mellett, a nép- 
fölkelés alkalmazását az ország határain kivül is. 

Az első osztályú népfölkelés rendkivüli szükség esetében, nevezete- 
sen, ha a háború folyama alatt a hadsereg törvényes hadi állományának 
fentartására, a kiképzett póttartalék nem elégséges: az elkerülhetlen 
szükség mérvéhez képést és idejére a hadseregnek, valamint a honvédség- 
nek kiegészitésére is — igénybe vehető. 

Azonban e czélra csakis a népfölkelésnek már megtörtént felhivása 
alapján behivott és vagy már régebben katonailag kiképzett, vagy ezen 
alkalommal megfelelően beoktatandó népfölkelés-kötelezettek rendelhe- 
tők ki. — A népfölkelés igénybevétele az esetenkénti szükséglet sze- 
rint az egyes osztályokon belül megjelelendő csoportok keretében, álta- 
lában a legifjabb évfolyamnál kezdendő meg. Mindazok, kik 12 évi szolgá- 
lat-kötelezettségüket kizárólag a honvédségnél töltötték, csakis a honvéd- 
ség kiegészitésére vehetők igénybe. Azok pedig, a kik az 1868 : 40. és 41. 
t.-cz. életbeléptetése előtt, az akkori rendeletek hatálya alatt, katonai szol- 
gálat alól magukat kiváltották : a hadsereg és honvédség esetleges kiegé- 
szitésére nem fordíthatók. 

in. A népfölkelés a fegyveres erő kiegészítő része, és mint ilyen a 
nemzetközi jog oltalma alá helyeztetik. — A népfölkeléshez szolgálat- 
tételre beidézett egyének a behivás napjától fogva elbocsáttatásuk napjáig 

10* 

a katonai büntető és fegyelmi szabályok alatt állanak. Szabadságolás által 
H a szabadságolás tartamára a katonai viszony megszakad 

A népfölkelés katonailag felruházandó és felszerelendő. Amennyiben 
pedig a felruházás iránt a népfolkelésfelhivásáig még teljesen gondoskodva 
mm volna, annak tagjai alkalmaztatásuk ideje alatt távolból felismerhető 
rumizeti szinü jelvénynyel ellátandók és kitüntetendő, hogy a fegyvererőnek 
kiegészítő részét képezik ; a tisztek és altisztek a katonai rangfokozati és 
fíifígkülönböztető jelvényeket is viselik. A népfolkelés szolgálati és vezény- 
nyelve Magyarországban magyar, Horvát-, Sziavon-, Dalmátországokban 
horvát. 

A népfolkelés tisztjeit magyar állampolgárok közül O Felsége nevezi 
ki a honvédelmi minister előterjesztésére, a ki azokat már béke idejében 
évről-évre kijelöli ; a népfölkelés altisztjei pedig — esetleg a polgári ható- 
ságokkal cgyetértőleg — azon honvédzászlóalj, vagy honvédhuszárezred- 
parancsnoka által jelöltetnek ki évről-évre, a kinek nyilvántartási körle- 
tébe a népfölkelés illető csapata tartozik. 

Ezíín tisztek és altisztek kinevezése a népfölkelés felhívásakor és 
í'endfison csak a népfölkelés mozgositottságának tartamára történik ; alkal- 
maztatásuk és működésük kizárólag csak a mozgositottság tartamára ter- 
jed ki. Oly egyének azonban, a kik vitézségük vagy más hadi szolgálat 
íUtal kitüntetik magukat, tiszti rangjukat a honvédelmi minister utján 
benyújtandó kérelmükre Felsége engedelmével béke idején is megtart- 
hatják. 

A népfölkelés a jutalmazások és kitüntetések, szállítás, elszállásolás, 
pénz- és terméHZ(ítbeni élelmezés tekintetében, ugy megsebesülés vagy meg- 
l»etegedÓH esetében, valamint hátrahagyottjainak ellátására nézve is ugyan- 
MZüu ellátásban részesül, mint a hadsereg, illetőleg honvédség. 

A felhivott népfölkelés költségei a közös hadügyministeri tárczából 
fedeztetnek. 



HAEMADIK EÉSZ. 



A főhatalom. 

I. FEJEZET. 

A főhatalom általában. 

86. §. 

A főhatalom fogalma és nyilvánulása. 

Főhatalom alatt az állam hatalmát értjük, mely a legfőbb, jogilag 
kötelező akarat (akarási képesség) és megvalósításához szükséges külső 
erő. E hatalom nem mechanicus összetétele az államban létező egyes 
erőknek, hanem azon hatalom — erő, — mely az állam rendelkezésére 
áll, hogy feladatait megvalósíthassa. Keletkezése, léte nem önkényü elha- 
tározásból, hanem az állam természetéből folyik. Ezért a főhatalom az 
államnak jellemvonása olyan értelemben, hogy nélküle nem gondolható. 

Az államhatalom külső, jogi nyilvánulása az uralkodás. Ez ismét 
állami feladatok megvalósítására czélzó olyan akaratot, cselekedetet jelent, 
melynek az egyes épugy alá van rendelve, mint a nép a maga összességé- 
ben. — De hogy az uralkodásban az állam öntudatos akarata jusson kife- 
jezésre, szükséges, miszerint cselekvéseinek motivumait önmagában birja, 
ne idegen, magasabb akarat által vezéreltessék. Az ilyen hatalommal biró 
államot nevezzük souvrain államnak és ez eredeti alakja az állami közüle- 
teknek. 

A souverain állami hatalom, mint már mondottuk (43. §.), termé- 
szeténél fogva független, mert különben nem lehetne legfőbb hatalom, 
továbbá egységes és oszthatatlan, mert a mint részekre tépetnék, már 
több egymás mellett álló, bizonyosan többször egymásba ütköző hatalom 
jönne létre ; végre korlátlan minden idegen akarattal szemben, mert ha 
valamely akarat korlátozhatná, már ennek alá rendelve lenne. De mind 

ebből nem következik, hogy a souverain hatalom maga magát meg ne 
köthesse. Azért még idegen hatalom nem emelkedik az állam fölé, hogy a 
törvény nemzetközi szerződés, mig érvényben van, az államot épugy köti, 
mint az alattvalókat. S igy lesz a souverein állam ismertető jele, hogy csak 
saját akarata által köthető meg. ^) 

Az államhatalom minden államban (értve az eredeti alakot, a souverain 
államot) egy és ugyanazon természettel, jellemmel, tulajdonságokkal bir, és 
a különbség csak azon szervezésben mutatkozhatik, a melylyel az államhatalom 
kifejezésre jut, és ez a különbözőség adja a különböző államalkatokat. Az 
alkotmányos monarchiában egy physikai személy saját joga alapján birja a 
főhatalmat és kezeli a nép részesedésével. A köztársaságokban, a köztársa- 
sági elnök, mint állam legfőbb hivatalnoka jár el, felelősségre vonható, elitél- 
hető. Absolut monarchiákban az egész főhatalom a monarchia egyéni kényére - 
van bizva. 

Az állam korlátlansága csak jogilag értendő, mert alanyilag ugy az 
államot, mint minden más személyt czéljai és physikai képességei korlátolják 
cselekvésében ; továbbá a müveit nemzeteknél meggyökeredzett ama fölfogás, 
hogy az állam rendeltetése az emberi czélok megvalósulásának előmozditá- 
sában áll, első sorban a jogi uralom biztositása által. Egyes esetekben ugyan 
egészen tőle függ, hogy mit akarjon és cselekedjék, csak föltételeztetik, hogy 
rendeltetését szem elől nem téveszti. 

Az állam főhatalmából folyó korlátlan parancsolás joga, területére és 
alattvalóira vonatkozólag olyan különös előjog, mely mást senkit sem illet 
csak az államot. Az állam akarata bir csak olyan erővel, hogy önhatalmúlag 
rendelkezhetik a vagyonról, életről és szabadságról; csak ő kényszeríthet 
saját jogából szabad személyeket cselekvésekre, illetve abbanhagyásokra. 

87. §. 

A főhatalom alanya. 

Ha az államot, mint jogi személyt tekintjük, akkor arra a kérdésre, 
hogy ki az államhatalom alanya, nem felelhetünk máskép, mint hogy az, 
az állam maga. E felfogástól eltérnénk, ha az államhatalom alanyaként 
akár a fejedelmet, akár a népet, akár más valamely orgánumot monda- 
nánk, mert személyt illeti meg, hogy a jogok alanya lehessen, ha tehát e 
képességet az államnál másnak adjuk, az állam személyiségét tagad- 
juk meg. 

De akaró- és cselekvőképességgel a természettől csak physikai sze- 
mélyek birnak, minden más személyiségnek bizonyos organisatióra van 
szüksége, hogy akarhasson és cselekedjék. Ezt az * organisatiót az állam 
(eltérőleg más személyiségektől) maga adja meg magának, midőn physikai 

E tant szépen kifejti JelUnek, a bécsi egyetem tanára : Die Staatsverbin- 
dungen és Gesetz und Verordnung czimü műveiben. 

léttel bíró orgánumokat szervez, hogy ezek akarata és tette állami akarat 
és cselekédetként jelentkezzék. 

Modern államokban a nép minden egyes tagja individuális akarattal 
bir ugyan, de a nép a maga egészében külön jogi akarattal nem bir, mert 
nincs külön személyisége. Az egyes állampolgárok akarata közjogi hatály- 
lyal csak annyiban bir, a mennyiben a polgárok az államhatalom kezelé- 
séhez be vannak vonva. De az állampolgárok akarata ez esetben sem 
tekinthető ki^lön népakaratnak, hanem államakarat, mely az állampolgárok 
részesedésével müködő orgánumok által jut kifejezésre. A népsouverainitás, 
népakarat, stb. jelentősége nem is jogi, hanem inkább politikai : reactió a 
mult idők absolut, önkényü irányzatával szemben. Ámbár egyes alkotmányok 
(pl. belga, franczia) a népsouverainitást, mint valamely positiv jogi tételt föl- 
vették, azon nagy tekintély folytán, melyet a radicalis bölcselet élvezett és 
azon nagy hatás következtében, melyet a népsouverainitás tana az állami és 
társadalmi rend átalakulására tényleg gyakorolt. 

88. §. 
Az alkotmány. 

A terület és a nép még nem alkotja meg az államot, hogy ez létre 
jöjjön, harmadik tényezőnek, a főhatalomnak hozzájárulása szükséges. De, 
mint ép mondtuk, a főhatalom csak bizonyos szervezetben nyilatkozhatik, 
habár ez primitív fokon nem is áll egyébből, mint a fölé- és alárendeltség 
viszonyából. Azon alaptételek összessége már most, a melyek szerint az 
állam él, vagyis a főhatalom megvalósul, legtágabb értelemben az illető 
állam alkotmányának neveztetik. — Ilyen értelemben minden állam bir 
alkotmánynyal. De az ujabb államtudományi nyelv az alkotmány kifejezé- 
sét csak bizonyos államhatalmi szervezet megjelölésére használja, a mely- 
ben t. i. a polgárok az államhatalomban részesülnek, jogaik az erős tör- 
vény által biztositvák és már maga az államélet szervezete az önkényt 
lehetőleg kizárja. Ma ezt nevezzük szoros értelemben alkotmányosságnak 
és a vele biró államot alkotmányos államnak. 

Az alkotmány kifejezése tehát nem képez tartalmára szigorúan hatá- 
rolt jogi fogalmat. Van tágabb, van szűkebb értelme. — Továbbá az ujabban 
alkotmányosságra tért államok külön alkotmánylevelet szerkesztettek, azt 
specziális jogi természettel ruházták föl (1. 2. §. 2. jegyzet) és a benne fog- 
laltakat tekintik alkotmánynak. Más államokban, pl. nálunk az alkotmány 
tartalma nincs egységesen külön megállapitva s igy az egyéni fölfogás is 
befolyásolja, hogy mi tekintessék az alkotmány részének, mi nem. — Aí 
alkotmány fogalmára az irodalomban sincs megállapodás, 

89. §. 

A történeti alkotmányok. 

Történeti alkotmányoknak nevezzük azokat az alkotmányokat, me- 
lyeknek alapja messze a múltba, vagy éppen az állam keletkezésére vihető 
vissza. A fejlődés, az alakulás a részletekben, egyes intézményekben törté- 
nik, a nélkül, hogy a régi alapot, maga egészében megtámadná. — Ezzel 
szemben állanak a nem történeti alkotmányok (vagy mint ma szintén neve- 
zik papiros, charta alkotmányok) : az állam eddigi szervezetét feladják s 
életét uj alapelvekre vezetik vissza. 

A nem történeti alkotmány az állam életét harmonicusabban tün- 
tetheti föl; részei ugyanazon elvekből keletkezve, egységesebb egészet 
alkothatnak, és mert az uralkodó jogi felfogás által szabályoztatott, ala- 
kilag is szabatosabbnak látszik, s hogy ugy mondjuk, szavával köt. Mig 
ellenkezőleg a történeti alkotmány nem az egészet egyöntetűen átható 
irányelvek alapján készült és azért nélkülözi is a kerekdedséget ; egyes 
tételei gyakran százados időközökben keletkeznek és alakra is a jog 
különböző fejlettségi fokát tükrözik vissza, ügy hogy kevésbbé szava, 
mint inkább szelleme dönt s a szokásos magyarázatnak körében nagyobb 
jelentőség jut, miután a régi tételt az ujabb részekkel az fűzi össze. 

De másrészt meg a történeti alkotmánynak nagy előnye, hogy van 
benne valami a nemzet geniusából. Tekintélyét, a hozzá való ragaszkodást 
a mult emlékei fokozzák és szellemét a hagyományos gyakorlat annyira 
bevési a köztudatba, hogy biztosabban vezet, mint az alkotmánylevelek 
ujabb és tisztultabb jogi műveltséggel szerkesztett harmonicus tételei. — 
Ilyen történelmi alkotmány a magyar. 

Megjegyzendő azonban, hogy egy alkotmány sem hárithatja el magától 
teljesen a történelmi fejlődés hatását. Mert nem képzelhető, hogy valamely 
nemzet előbbi életével, ezt szabályzó joggal teljesen szakithasson. Mindig 
lesznek egyes intézmények, melyeket uj szervezetébe magával visz. A régi 
Bourbon-féle királyság intézményeiből még ma is többet feltalálunk (külö- 
nösen az administratiónál) a franczia köztársaságban ; ugyanez áll a német, 
stb. alkotmányosságra tért államokban is. TJgy hogy a történelmi és nem tör- 
ténelmi alkotmányok kifejezése alatt szorosan véve azt kell értenünk, hogy 
mig az első az alapot fentartja és a részletekben változtat (tehát minden ala- 
kulásánál több marad meg a régiből, mint a mi megváltozott) ; addig a nem 
történeti alkotmány az alapot veti el, de egyes régi intézményeket uj szer- 
vezetébe beolvaszthat. 

90. §. 

A magyar alkotmány kifejlődése. 

I. A magyar alkotmány a nemzet életéből fokozatosan fejlődik. A 
történet diarabonként rakja az egyik követ a másikra és az államépités 
ezer éves munkájában az alap mindig a régi marad. — A magyar alkot- 
mány legősibb tartalma a vérszerződésben jut kifejezésre, melyet régi for- 
rásainkból összeállítva, mai nap következőleg ismerünk : 

1. Mig Árpád maradékai élnek, a nemzet csak közülök választ 
vezért. 

2. A mit közerővel szereznek, abban közösen részesülnek. 

3. Azok, kik Árpádot szabad akaratból urukká választották, se ma- 
guk, se maradékaik a vezér tanácsából soha ki ne zárassanak. 

4. Ha valaki maradékaik közül hűtlen lenne a vezérhez s viszályt 
támasztana a vezér és rokonai között, ugy folyjék vére, mint a hogy ők 
eskü közben véröket ontották. 

5. Hogy ha valaki Árpád maradékai, vagy a törzsfőnökök közül az 
eskü pontjait megszegné, átok alatt legyen mindörökké. 

6. A ki az áldozatokkal egybekötött nemzeti gyűléseken, vagy a hir- 
nökök hadbaszólitására meg nem jelenik s elmaradásának okát adni nem 
képes : ketté vágassék, vagy szolgaságba vettessék. 

E szerződés képezi a magyar államélet alapját, bár szorosan véve 
törvényeink közé nem számitható, miután nélkülözi a törvény fogalmával 
összekötött előfeltételeket, hozzánk t. i. csak hagyományok utján jutott. 
De hogy őseink a vérszerződés tartalmához hasonló szabályokat az állam 
szervezésekor felállítottak s magukra kötelezőnek tekintettek, azt hazánk 
egész története bizonyltja. 

Az Árpád-ház trónöröklési jogát a magyar nemzet mindig elismerte, 
a nélkül, hogy erre más szabály, mint a vérszerződés kötelezte volna. 

A vérszerződésen nyugszik a szabad, nemesi birtok. Adományok 
első királyaink alatt csak ritkán fordultak elő. Az ország területe a nem- 
zeté, illetve az azt szerző törzseké volt. A törzsek tulajdona saját tagjaikra 
nézve, mint minden alacsonyabb fejlettségű népnél, coUectiv birtokot 
képezett, s csak szent István alatt fejlődött ki a szoros értelemben vett 
magántulajdon. 

A 3-ik pont a nemzetet a közügyekben való részvételre jogosítja. Ez 
államéletünk sarkalatos elvét képezte, s a köztudatban mindig, mint ősi 
jogon alapuló élt. 

A 4-ik pontot már az Árpád-házi királyok alatt hozott törvények- 
ben kifejezve találjuk. 

A vérszerződés 5-ik pontja később a magyar aranybulla 31-ik czik- 
kében mintegy ismételtetik. E kifejezés »átok alatt legyen mindörökre « 
keresztény egyházban szokásos szólásmód s igy későbbi korra vall. XJgy hogy 
benne inkább a tartalom irányát, mint a szerződés szószerinti szövegét 
véljük látni. Béla király névtelen jegyzője ezt használja, de a csiki székely 
krónikában — mint »a főrabonbán Ítélete alá e8Ík« — van kifejezve. 

A hatodik pont legtekintélyesebb kútfőnkben, a névtelen jegyzőnél, 
nem fordul elő; de annak lényegét több forrás megerősíti. (Krónikák, 
Verbőczy Hkönyve, stb.). S a történetből tudjuk, hogy a nemzet a hirnök 
hadba szólítására megjelenni még századok múlva is kötelességének 
tekinté. 

A vérszerződés alapján keletkező államéletben a vezéri hatalom Árpád 
családjához volt kötve ; a souverainitás kezelése azonban a vezérrel egye- 
temben a nemzetgyűlést illette meg. A vezér intézte a hadjáratokat, volt 
a hadsereg főparancsnoka és vezette a csatában. De a hadjárat elhatáro- 
zása, valamint a béke megkötése a nemzetgyűlés jogaihoz tartozott. A 
nemzetgyűlés alkotta a kötelező szabályokat, ^) választotta a főbirót és 
befolyással birt a kormányzás ügyeire. 

ösi alkotmányunk méltatásánál azonban eltérők az irók nézetei. Kor- 
huly szerint : »Ez nem volt sem rendi, annál kevésbé hűbéri, hanem aristo- 
kraticus.« Kiss inkább szövetségen nyugvó aristokraticus köztársaságnak 
tekinti, semmint monarchiának. Ellenkező felfogásnak hódol Mdridssy nagy 
müvében (A magyar törvényhozás történelme) : egyenesen demokraticus köz- 
társaságnak nevezi. Hajnik pedig találóan jegyzi meg, hogy legrégibb szer- 
vezetünk szövetséges törzsszervezet volt. 

ösi államéletünk valamely mai nap szokásos államalkat reáadásával nem 
is jellemezhető eléggé. Az egy állammá alakuló nép élete, mely az államiság 
megszilárdulásával, a korlátolt monarchia szigorúságában tűnik föl. 

A közügyek intézésére vonatkozólag a csiki székely krónikában foglalt 
ős szerződés, melynek pontjai különben egyeznek a névtelen jegyzőnél olvas- 
hatókkal, a legdemokratikusabb elvet tartalmazza : »az ügyek a nép egyet- 
értésével intéztetnek el.« Ezt a névtelen jegyző ugyan máskép adja elő: 
»azok a fejedéimi személyek, kik Almost szabad akaratból urokká válasz- 
tották, se maguk, se fiaik soha a vezér tanácsából és az országlás tisztéből 
ki no rekesztessenek.* Az eltérést a névtelen jegyző hibájául rójják fel : »ki 
korának aristokraticus felfogását vissza viszi az Árpád korra. « 



Hajnik mondja e korra vonatkozólag : »a nemzetgyűlés, ezen gyülekezete 
a nemzet mindannyi szabad tagjainak, volt az államfenség tulajdonképeni birto- 
kosa. (Alkotmánytörténet.) — Verbőczy szerint : »Midőn a nemzetet még vezérek 
kormányozták, a törvényhozás a nemzetnél volt. 

De állt legyen szószerint a névtelen jegyző tétele — bár valószínű, 
hogy a főnökök befolyása inkább személyes tekintély, mint a jog különbségén 
alapult — később, midőn a főnökök hatalma megtöretett, a magyar nemzet 
kebelében jogegyenlőség lett uralkodó. Az alárendelt helyzetben élő meghó- 
dítottak, bevándorlottak és szolgaságra taszítottak a magyar nemzethez nem 
tartoztak, reájuk a magyar alkotmány ki nem terjedt, idegeneknek tekintettek 
és mint ilyenek a középkor szokásainak megfelelőleg, többé-kevésbbé jogta- 
lanok voltak. 

Idővel azonban, hosszas együttlét folytán ezen alsóbb elemektől szár- 
mazottak is a magyar állam tagjaivá lesznek és ekkor tűnik fel az ősi jogai- 
val élő magyar nemzet, mint kiváltságos osztály és az alkotmány aristokra- 
ticussá válik. De a nemesség kebelében továbbá is az egyenlőségi elv ural- 
kodó, s még Verbőczy azt mondja tagjairól » egyenlő szabadsággal és elő- 
jogokkal élnek. « 

n. Szent István alatt áz állam határozott monarchiái alakot ölt. A 
szövetséges törzsszervezet helyébe az áUam egysége lép. A vezér és törzs- 
fői hatalom beolvad a királyi hatalomkörbe. A coUectiv birtoklás rová- 
sára pedig kifejlődik a magántulajdon. — Könnyen érthető, hogy szent 
István az uj monarchiában azokat az intézményeket ápolja előszeretettel, 
melyek a monarchiái elvnek és formának előnyére szolgáltak s igy egy 
időre a királyi hatalom, a nélkül, hogy az alattvalók részesedését a közügyek 
intézésében megszüntetné, túlsúlyra emelkedik. De már II. Endre alatt a 
nemesség befolyása ismét érvényesül, az utolsó Árpád alatt pedig a főha- 
talom határozottan király és a nemesség között oszlik meg. 

Egyes intézményeink fejlődését tekintve, sz. István alatt keletkezik 
a várszerkezet, mely a mai nap is fennálló vármegyei intézmény ősi alakja. 
Ebben az ország várkerületekre lett osztva, melyek birói, közigazgatási, 
de különösen honvédelmi szempontból bírtak jelentőséggel. A várkerület 
lakosságának egyik része a földet mivelte, a másik pedig fegyveres szolgá- 
latot teljesített. 

II. Endre alatt az elhatalmasodott nemesség az u. n. aranybullát 
díctálja a fejedelemnek, melyben a nemesség kiváltságai megerősíttettek, de 
a köznép előnyére is történtek intézkedések. Az aranybulla a nemesi sza- 
badságnak, később a polgári szabadságnak alaptörvénye ; záradékában a 
kornak megfelelően biztosítja az alkotmányt, midőn feljogosítja a nemes- 
séget, hogy az ellene vétő fejedelmeknek a hűtlenség bűne nélkül ellen- 
mondhassanak. 

IV. Béla alatt kezd a várszerkezetből a vármegye kifejlődni, s a 
városok élete is mind nagyobb lendületet nyer. 

III. Endre alatt a várszerkezetí rendszer teljesen megszűnik s a 
várjobbágyok részben a nemesség közé felvétettek. Továbbá alatta talál- 
kozunk először a kír. felavatási hitlevéllel és a főtisztviselők (nádor, kan- 

czellár, országbíró, tárnok) választása mintegy a nemzet és a király közös 
jogává tétetik ; a király pedig a kormányzati hatalom gyakorlásában mel- 
léje rendelt tanács által támogattatik és korlátoltatik, s a felelős kormány- 
zat elvei jelentkeznek. (1298.) 

III. A vegyes házbeli királyok alatt a hűbériség egyes intézmények- 
ben nálunk is mutatkozik, a nélkül, hogy a maga egészében kifejlődhetett 
volna. — Alkotmányunkban a különböző rangú, hatalmú, jogokkal birő 
hűbérurak és hűbéresek fölé- és alárendeltségi viszonya ismeretlen. ^) 
A föld szabad birtokosa, a nemes ember, közvetlen a király alatt állott. A 
közélet nincs egészen magánjogilag tekintve, valamint a közjog sincs olyan 
mérvben a magánjogi elveknek alárendelve. A hűbériség hatása leginkább 
a banderiális rendszerben, az u. n. egyháznemesi és jobbágyi birtoknál 
jelentkezik, s ilyen valami mutatkozik a korona főtulajdonjogában. 

Körülbelől hasonló áll a később megerősödő rendi szervezetre is. Ez 
sem érte nálunk azt a teljességet, mint Nyugot-Európában. A magyar 
alkotmány történeti fejlődése ugyan a négy országos rendhez vezetett, de 
az 1608 : k. n. 1. t.-czikk csak az országgyűlést szervezi a négy országos 
rend alapján, s bár a rendiség a közélet egyéb ágaiban is mutatkozik, nem 
képes azokat teljesen áthatni. 

S igy azután nem is mondhatjuk a magyar alkotmány egyes korsza- 
kaira, hogy az tisztán hűbéri vagy rendi. Nemzeti speciális természetét az 
idegen ráhatások mellett is képes volt mindvégig megőrizni. 

I. Károly alatt szerveztetik hűbéri természetű banderiális rendszer, 
mely a honvédelemnek századokon keresztül főtámaszát képezé. Nagy 
Lajos az aranybullát, negyedik pontja kivételével, mely a nemesség részére 
szabad vagyonrendelkezést enged, megerősiti. 

Mária alatt a nemesség, képviselői által vesz rész a törvényho- 
zásban. 

Zsigmond alatt a városok az országgyűlésen való részvételre jogot 
nyertek, s a megyék intézménye teljesen kifejlődött ; a banderiális rend- 
szer szabályozást nyert ; valamint meg lett állapitva a kir. tetszvényjog (ius 
placeti). 

I. Albert decretuma (1439.) a nádorválasztást, mint a király és az 
országgyűlés közös jogát, megerősiti ; hivatalképességet pedig »az ország 
régi szokásaihoz képest « csak honfiakra ismeri el. 

I. Ulászló az aranybullát az ellenállási záradék kivételével erősitette 
meg; alatta intézkedések történtek az egymástól megkülönböztetett királyi 



A mi pedig a continensi hűbéri rendszerűek egyik jellemvonását képezte. 

és országos jövedelmek iránt és ez utóbbiakra kimondatott, hogy a hon- 
védelem czéljaira fognak szolgálni. 

II. Ulászló alatt, 1492-ki országgyűlések visszautasitották a király- 
nak a német császárral, a nemzet tudta és akarata nélkül kötött trónörö- 
kösödési szerződést, s az 1505-ik évi rákosi végzés kimondja, hogy az 
uralkodó fimaradékainak kihalása esetére, idegenek kizárásával a nemzet 
tagjai közöl választassék a király. Ugyanezen fejedelem alatt, 1507-ben, 
szerveztetik a kormányzásért felelős kir. tanács, melynek működése azon- 
ban, később meghiusittatott ; továbbá készül Verbőczy Hármaskönyve. 
1515-ben pedig a Dózsa-féle lázadás tör ki, melynek eredménye lett, hogy 
a jobbágyok szabad költözködési jogukat elvesztették. 

91. §. 

A magyar alkotmány kifejlődése. (Folytatás.) 

A mohácsi vész után az ország egyik része habsburgi Ferdinándot 
királyul választá s neki, valamint maradékainak mindörökre aláveti ma- 
gát (1547 : 5.). A másik részből alakul Erdély, mint önálló fejedelemség. 

Ez időtől fogva a magyar alkotmányosságot többször veszély fenye- 
geti, s e támadásokkal szemben a megyék, mint az alkotmány védbástyái 
tűnnek föl. A megyék ugyanis támaszkodtak az aranybullára és az 1545 : 
33. törvényczikkre, az alkotmányellenes rendeletek végrehajtását, azok 
tiszteletteljes félretevésével (vis inertiae), illetőleg ellenök szóló felirással 
(remonstratio) akadályozták. — De védekezik az országgyűlés is, koroná- 
hoz intézett fölterjesztésekkel és a veszélyeztetett tételnek újra és újra 
törvénybe foglalása által. 

AUamjogi szempontból fontosak Rudolf király alatt, 1606-ban kötött 
és 1608 : k. e. 1. törvényczikk által megerősitett bécsi béke, továbbá III. 
Ferdinánd király alatt 1645-ben kötött és az 1647 : 5. törvényczikkbe 
iktatott linczi békekötések. Ezek épugy biztositják a független magyar 
alkotmányt, mint a protestánsok vallásszabadságát. 

II. Mátyás alatt keletkeztek az 1608 : k. e 10. és 18. t.-cz., melyek 
a kir. kanczellária függetlenségét, valamint a nádornak és a magyar királyi 
tanácsnak kormányzati jogát az esetre, ha a fejedelem az országon kivűl 
tartózkodik, megerősitik. 

11. Ferdinánd alatt az 1635 : 18. t.-czikk újra hangsúlyozza, hogy 
a törvényhozás joga a fejedelmet és az országgyűlést közösen illeti meg, 
s hogy »azok a törvények, czikkek és szabályok, melyek a Hármaskönyv 

II. rész 3. és III. rész 2. czime ellenére adattak ki, erővel bíróknak ne 
tekintessenek.* 

A mohácsi vész után a nemesség képviselői által vett részt az ország- 
gyűlésen, mig a főpapok, főurak személyesen jelentek meg. Az 1608 : k. u. 1. 
törvényczikk a már előbb is létező négy országos rend alapján szabályozza 
a két táblai rendszert, mely korunkban a két ház rendszerének ad helyet. 

A felső tábla tagjai a főrendek (főpapok, főurak), mig az alsó táblá- 
nál a nemesség és a városok foglaltak helyet, valamint néhány egyházi és 
világi tisztviselő. A felső tábla szervezete azután egész 1885-ig változatlan 
maradt, mig az alsó tábla 1848-ban a népképviseleti alapra helyeztetett. 

I. Lipót alatt a Habsburgház fiági örökösödése első szülöttségi rend 
szerint lett megállapítva (1687 : 2., 3.), továbbá eltöröltetett az aranybulla 
ellenállási záradéka (1687 : 4. t.-cz.) és Erdély a magyar király fenható- 
sága alá kerül. 

III. Károly alatt a honvédelem körében jöttek létre nevezetes vál- 
tozások. A nemzeti felkelés továbbra is megmarad ugyan, de csak mint a 
honvédelem rendkívüli eszköze, rendes tényezővé az áUandó hadsereg lett 
s ezzel az állandó hadi adó is behozatott (1715 : 8.). Alatta keletkezik a 
pragmatica sanctio (1723 : 1., 2., 3. t.-cz.), melylyel a habsburgi ház három 
nőága jogot nyer a magyar trónra és egyszersmind Magyarországnak 
Ausztriávali, megelőzőleg csak történeti tényen nyugvó uniója, jogi termé- 
szetűvé válik, a mellett, hogy az ország függetlenségét, önállóságát bizto- 
sítja, mint a hogy biztosítja már az 1715 : 3. t.-cz. — Szerveztetnek még 
a helytartótanács (1723: 97—101.) a kerületi táblák (1723: 30. t.-cz.) s 
több előnyös változás történik az igazságszolgáltatás érdekében. Körtil- 
belől ez időben történik Horvát-Szlavonországokat illetőleg a névcsere. 

Mária Therésia a nemesség jogait ujolag biztosítja (1741 : 8.), vala- 
mint az udvari kanczelláriának és a kir. pénzügyi kamarának függetlensé- 
gét (1471: 13. és 14. t.-cz.). Kimondatik továbbá, hogy az állam ügyei 
által tárgyaltassanak és végeztessenek, még a külügyek is (1741: 11.); s 
egyházi, világi javadalmak, méltóságok s hivatalok csak magyaroknak 
adományoztassanak (1741 : 15.) : a nádori állás pedig régi tekintélyébe és 
hatáskörébe visszahelyeztessék (1741 : 9.). 

II. József nem koronáztatta meg magát, a magyar alkotmányt hatá- 
lyon kívül helyezte. A helytartótanács és kanczeUária függetlenségét meg- 
szüntette, az országot 10 kerületre osztotta, s mindegyiknek élére királyi 
biztost állított ; a megyék évenkínt csak egy gyűlést tartottak a számadá- 
sok megvizsgálása végett ; az alispáni állások s az egyéb megyei hivatalok 



') E czimek a törvényhozói jog gyakorlíísát szabíílyozzák. 

kinevezés utján töltettek be ; a szabad királyi városok és a szabad kerüle- 
tek a vármegyékbe bekebeleztettek ; hivatalos nyelv a német lett s az 
ujonczállitás, adókivetés önkényüleg történt. A megyék ez ujitásokkal szem- 
ben csendes forradalmat kezdtek. Végre a király terveinek megvalósithat- 
lanságát belátta s utolsó napjaiban a magyar alkotmányt helyre állitotta. 

II. Lipót alatt, mintegy reactiójaként az előző alkotmányellenes 
uralkodásnak, több fontos közjogi törvény alkottatik. Mindenekelőtt, hogy 
az uralkodó trónralépésétől számított hat hónap alatt tartozik magát 
megkoronáztatni (1790—1 : 3,) és az országgyűlést legalább minden három 
évben összehívni (1790 — 1: 13.); továbbá határoztatott, hogy az ország- 
gyűlésen meg nem szavazott adók, még önkéntes felajánlások esetében sem 
hajthatók be (1790 — 1: 19.). Az országnak örökös tartományoktól való 
függetlensége pedig ujolag biztosíttatott (1791: 10. t.-cz.). Az 1791: 12. 
t.-cz. kijelenti, hogy a törvényhozás jogát csak a koronás fejedelem és a 
törvényhozásra összegyűlt karok és rendek gyakorolhatják együttesen. Az 
1791: 16. t.-cz. szól a magyar nyelv művelődéséről, az 1791: 27. t.-cz. 
szerint, az állam ügyei csak magyarok által intéztessenek. Az 1791 : 26., 
27. t.-cz. fontos határozatokat tartalmaz a vallásügyre, különösen a pro- 
testánsok és görög-keletiek vallásszabadságára. 

I. Ferencz kezdetben önkényüleg uralkodott, de később a nemzet 
jogai biztosítására több törvényt szentesit (1827 : 3., 4., 5.). 

V. Ferdinánd alatt lassan készül a nagy reform. 

Az úrbéri telken lakó nemesek, katonák elszállásolására köteleztet- 
nek (1836: 11.); nemesi javak szerzése nem nemeseknek is megadatik 
(1844 : 4.) ; a hivatalképesség nem nemesekre is kiterjesztetik (1844 : 5.) ; 
végre 1848-ban a rendi államszervezet helyt ad a constitutionális népkép- 
viseleti monarchiának. A nemesi kiváltságok megszűnnek, illetve közpol- 
gári szabadsággá lesznek ; kimondatik a közteher egyenlő viselésének elve 
(1848 : 8.) ; a régi dicasteriális kormányzás helyett pedig felelős ministe- 
rium szerveztetik. 

Az 1848 — 9-iki eseményeket absolut kormányzás váltja fel, mig nem 
az 1848-iki törvények ujolag hatályba lépnek s alkotmányos életünknek 
jelenleg is alapját képezik. 

92. §. 

A főhatalom ágakra oszlása. ^) 

Az állam, mint egységes személy, csak egységes akarattal birhat ; s 
ezért az egység, oszthatatlanság jellemvonása a főhatalomnak. A mi azon- 

>) Bővebben a szerzőtől: Budapesti Szemle. 1889. augusztusi szám. 

ban nem zárja ki, hogy az állam, midőn különböző functio köreiben műkö- 
dik, különböző szabályok szerint ne járjon el — más-más hatáskörű, 
jogállású orgánumok segélyével. 

A mai constitutionális népképviseleti állam, három fő cselekvési 
körének megfelelőleg, működését különbözőleg szervezi a törvényhozásra, 
bíráskodásra és kormányzásra, illetve a különböző jogállással biró törvény- 
hozói, birói és kormányzói orgánumok által valósítja meg. — Ez nem 
széttépése az egységes államhatalomnak, hanem működésre való organisa- 
tiója, melyben az orgánumok feladatuknak megfelelő jogállást élveznek ; 
nem külön hatalmak létrehozása, hanem egységes hatalomnak különböző 
functiók szerinti tagolása. S bár közönségesen törvényhozói, birói és kor- 
mányzói hatalmakról, hatalmi ágakról beszélünk, ez tulajdonképen nem 
jelent mást, mint az államhatalmat a törvényhozásban, az államhatalmat 
a bíráskodásban, az államhatalmat a kormányzásban. A hatáskörök szét- 
választása sem lehet teljesen merev, gépies, miután a törvényhozói, birói 
és kormányzói orgánumok az egységes államszemély orgánumai s igy az 
egységes államhatalomnak kezelésére és ebben egymás támogatására 
hivatvák, egymással összefüggnek. Mi sem gátolja tehát, hogy az ép mon- 
dott magasabb egységből folyólag, ha az állam érdekei ugy kívánják, 
az egyik hatalom a másik hatáskörébe ne nyúljon, s hogy ezt a szervezés 
előre már meg ne állapítsa. Ámbár másrészt meg az organicus élet kívá- 
nalma, a mi az államélet természetének felismerésével mindinkább meg 
is valósul, hogy mindenik hatalmi ág lehetőleg saját körében tegyen 
szolgálatot, miután erre van első sorban is képesítve, erre legalkalmasabb. 

I. Az államhatalomról, ennek ágakra oszlásáról szóló tan alapját 
ujabban Montesquieu vetette meg (L'esprit des lois. XI. könyv. YI. fej.), 
midőn fölelevenítette az Aristoteles-féle triast és néhány oldalon képes meg- 
győzni arról, hogy az államhatalomnak egy kézbe való letétele veszélyezteti 
a közszabadságot, mely csak akkor lesz biztositva, ba a főhatalom az állami 
functiók szerint ágakra választatik, ezek önáUósittatnak és más-más függet- 
len orgánumok által kezeltetnek. E tan egész forradalmat idézett elő a népek 
gondolkozásában, jó ideig az állami politika bölcsesség - kövének tekin- 
tetett, s olyannak, mint a mely egyedül biztosítja az alkotmányosságot. ^) 
De majd tünedezik nymbusa, részben mert az állam hatalmi élete még nem 
volt eléggé megértett, másrészt meg, mert Montesquieu idevonatkozó némely 
tétele (a cselekvési körök merev elkülönítése, az orgánumok működésének 
gépies szétválasztása), csakugyan tarthatatlan, az állam természetével ellen- 
tétes. Később pedig bekövetkezett a reactió is és mint már az embereknél 
szokás, az eddig tulmagasztalt tan, néhány elég szembeötlő hiányáért, sok 

*) Az 1789. augusztus 26-diki franczia alkotmány szerint: »Toute société, 
dans laquelle la sóparation des pouvoirs n'est pas déterminée n'a pas de con- 
stitution. 

igazságtalan támadásnak volt kitéve; melyek magát az alapgondolatot is 
fenyegették. 

Hosszas küzdelem után ^) a német irodalomban az u. n. kettős felosztás 
kezd hóditani, a bécsi Steinnak sok szellemmel kifejtett tana alapján. Szerinte 
az állami élet is, mint minden személyi élet önelhatározásban — az akarat 
— és ennek megfelelő cselekvésben — a tett — nyilvánul. Az állam akarása 
a törvényhozásban, törvényhozói orgánum által valósul meg, mig cselekvő- 
ségét a végrehajtó hatalom végzi az állami igazgatásban és igazságszolgál- 
tatásban. És igy az államhatalom is csak két főrészre válik : törvényhozásra 
és végrehajtásban. • 

Ez elmélet elég plausibilisnek látszott s miután a hármas felosztással 
boldogulni ugy sem tudtak, különösen a német irodalomban gyorsan terjedt. 
De jelentősége inkább csak irodalmi, tudományos volt ; az állam tényleges 
szervezetére, jogalkotására nem hatott ki. 

Az angol irodalom és a latin népek irodalma azonban elenyésző cse- 
kély kivétellel ^) megmaradt a hármas felosztás mellett, bár ezt sokáig kel- 
lőleg megmagyarázni nem tudta. Ujabban pedig a német irodalomban is 
mindinkább visszatérnek Montesquieu elméletéhez ; ^) de midőn mélyebb 
tartalommal fogadják el, méltányolják Stein érdemeit, a kinek buvárlata 
következtében ez lehetővé vált. Tisztábban látják ma az állam functióit s 
azért Montesquieu tanát több oldalon csiszolják. De ama alapgondolatot, 
hogy e functiók alkotmányilag megkülönböztessenek és más-más szervezettel, 
jogállással biró orgánumokra bizassanak, ép olyan fontosnak tekintik a köz- 
szabadság megóvására (miután igy maga a szervezet akadályozza az ön- 
kényt), mint a milyen mérvben az állami életre megvilágositónak találják. 

II. Ha az állam életét vizsgáljuk, azt látjuk, hogy hárpm főcselekvési 
körrel bir : -az általános érvényű jogot kötelező alakban kifejezésre hozni, 



^) Budapesti Szemle. 1889. augusztusi szám. 

2) A franczia irodalomban Ducrocq (Couvs de droit administratif), Garsonnet 
(Cours de procedure civile) német befolyás alatt szintén két hatalmat különböztet- 
nek meg, de a legkiválóbb közjogi irók Batbie (Droit public), Simonét (Traité ele- 
mentaire) stb. czáfolják. És a képviselő-kamara az emiitett müvek megjelenése után, 
ugy mint már előzőleg többször kijelenté, hogy a birói hatalom teljesen önálló és 
független az executivától. (L. Journal officiel 1882. jun. 12. és 1883. jan. 26., 29.) 
— Nálunk különösen a közigazgatási jog irodalmában találkozunk a kettős felosz- 
táshoz, bár egyeseket, mint pl. Fésűst (Magyar közigazgatási jog) Stein nagy tekin- 
télye nem tántorított meg. 

«) Hogy csak a legújabb esetet emlitsük fel, Schulze-Graevenitz, a porosz fel- 
sőház tagja s a közjog tanára, a porosz államjogról irt nagyhirü müvének második 
kiadásában (1888 — 9.) elhagyja a kettős fölosztást, melyhez eddig hajolt, hogy a hár- 
mast fogadja el és őszintén bevallja ennek fölényét az előbbivel szemben ; valamint 
azt, hogy tévedés az igazságszolgáltatást a végrehajtó hatalom egj^ alosztályaként 
tüntetni föl. »A birói hatalom, épen mióta az állami functiókat jobban ismerjük és 
ennek megfelelőleg szervezni törekedünk, annyira eltér az államigazgatástól, hogy 
nem képezhet vele egyet, hanem csak mellette állhat. « 

nagy: közjog. II. KIADÁS. 11 



Digitized by Google 



— 162 ~ 



az állam ügyeit igazgatni és a fenállő jogot oltalmazni, esetleg megsértését 
megtorolni. E három cselekvési kört, nevezzük törvényhozásnak, kormány- 
zásnak és biráskodásnak és velők, miután az állam természetéből folynak, 
mindenütt találkozunk, a hol már az állammá alakulás megtörtént. 

A modern állam, midőn főhatalmát a működésre szervezi, e különböző 
cselekvési köröket veszi alapul, s mindegyikben a feladatnak megfelelő jog- 
állással és hatáskörrel biró orgánumot működtet. A mennyire az emiitett 
cselekvési körök a lényegben eltérnek egymástól, annyira különbözik a keze- 
lésökre hivatott orgánumok jogállása és müködésök jogi természete. — Ezen 
különböző három functiókört akarta két kategóriába szoritani az elvont 
doctrina azon okból, mert a személyiség jellemvonását az akarás és cselekvés 
képezi. Kétségkívül az állami személyre is jellemző az akarás és a tett, de 
ez nem esik össze functió-köreivel olyan értelemben, hogy egyikben volna 
kizárólagosan az akarás, a másikban cselekvés és még kevésbbé találó ez a 
főhatalomnak mai tényleges szervezetére. 

Az állami functiókörÖk első sorban nem a személyiségből, hanem az 
államiságból következnek, hisz ép abban különbözik az állam, minden egyéb 
személyiségtől, hogy állami czélokért is kell fáradnia. Ez állami czélokat 
foglalják magukban az emiitett körök, melyekben mindegyiknél megtalál- 
hatjuk az állam akarását és cselekvését. — Maga a kettős felosztás a 
végrehajtó hatalomról szólva, kénytelen volt azonnal hozzá tenni, hogy 
ebben ismét két kategória van az államigazgatás és a bíráskodás ; s ezek 
ugy rendeltetésre, hatáskörre, valamint jogállásra, működésük természe- 
tére, egymástól mindenben különböznek. De ha ez áll, akkor mire való a 
kettős felosztás, különösen a positiv jog szempontjából ? Nem megvilágosít, 
hanem megzavar. 

III. Az u. n. népképviseleti constitutionális alkatban a törvényhozó 
orgánum fejezi ki az állam souverain akaratát. Eendeltetése első sorban 
tehát általános érvényű jogot alkotni. De van egyéb feladata is (még pedig 
az emiitett alkat természetéből folyólag) a mely már cselekvés s az állam- 
akarattal szemben, mint végrehajtás tűnik föl. Mindenekelőtt ott, a hol a 
modern értelemben vett alkotmánytörvények vannak, azámos törvény alko- 
tása nem egyéb, mint államakarat végrehajtása ; sőt igy van ez nálunk is 
néha, t. i. ha valamely törvény, a későbbi törvény alkotását rendelte el. — 
Továbbá, midőn az országgyűlés a ministeriumot interpellálja, jelentések, 
fölvilágositások adására utalja s ezek fölött határoz ; midőn a ministeriumot 
felelősségre vonja, vád alá helyezi, esetleg elitéli ; a budget-et összeállitja, a 
zárszámadásokat felülvizsgálja, midőn külső bizottságokat választ, biztosokat 
küld ki, midőn a mentelem ügyeiben eljár, valamely tagját kiadja, a válasz- 
tások fölött itél, stb. Mindezekben az állam nem csak akar, hanem cselekszik is. 

De az állam kormányzása sem tekinthető egyszerűen a törvény végre- 
hajtásának. Van ugyan végrehajtás e hatalmi ágban, de még a köztársasági 
alkotokban is sokkal szűkebb körű, semhogy egyedüli jellemvonását képez- 
hetné. Mindenekelőtt ide tartozik az állam, hogy ugy mondjuk, magánjogi 
személyi élete, gazdasági viszonyaival, s ez nagyban hasonlit a magánszemély 
életéhez. Erre azonban nem is reflectálva, a törvény soha sem lesz képes az 
állam életét egészében és részleteiben ugy szabályozni, hogy az állam kor- 

mányzása, csak végrehajtás lehessen. Mindig lesznek esetek, melyeknél az 
initiativa e hatalomságból kell, hogy kiinduljon. így különösen az állam 
magasabb politikai regióiban. — Továbbá a törvénypótló és szükségrend^- 
letek jelentősége ismeretes. A kormány számos rendelete, csak alakilag ren- 
delet (7. §.), de tartalmilag törvény, általános érvényű jogszabály. És a 
nemzetközi szerződésekben, a statútumokban, régente és ma a királyi kivált- 
ságlevelekben, vájjon nem az állam akarását kell-e keresnünk? 

A birói hatalom szintén nem gondolható, mint a törvény egyszerű 
végrehajtása. A miről meggyőződhetünk, ha némileg általánosabb szempont- 
ból vagyunk képesek azt tekinteni. — A jogfejlődés tulajdonképen az igazság- 
szolgáltatásból indul ki. 1) Az államban az igazságszolgáltatás előbb működik, 
mint a törvényalkotás s rendszeresen működik már akkor, midőn emez még 
bölcsőkorát éli. Az itélet alapja legtöbb esetben nem az alkotott jog, mert 
ilyen nincsen, hanem a nemzeti jogérzetnek a biróban való nyilvánulása. — 
Továbbá a főhatalom ágakra osztásának első nagy vivmányaként tekintetett, 
hogy a biráskodás ki lett véve a végrehajtó hatalom köréből és magas felada- 
tainak megfelelőleg önállóvá és függetlenné tétetett. — Mai nap nem is gon- 
dolható az alkotmányosság olyan tényleges szervezete, mely a birói hatalmat 
a végrehajtó hatalom egyik alosztályaként szerepeltetné. 

De továbbá működésére mai nap is jellemző, hogy nem egyszerűen 
a törvény végrehajtására hivatott. Feladata jogot szolgáltatni, itélni, vagyis 
concret esetre kijelenteni, mi tekintessék az államban kötelező jognak, akár 
történt már odavonatkozólag jogalkotás, akár nem. — Igaz, hogy alkotmá- 
nyunk szerint a biró a törvények szerint tartozik eljárni. De ez csak azt 
jelenti, hogy a törvény az állam souverain akarata ; az eset minősítésénél, 
a törvény alkalmazásánál azonban a biró saját belátása szerint egészen 
önállóan és függetlenül jár el ; s hogy fejlett jogalkotásunk daczára hány- 
szor van magára utalva, azt mutatja a döntvényeknek jelentősége, melyek 
a törvényszéki gyakorlattal együtt, e hatalmi ágban folyó jogalkotást képvi- 
selik. A döntvény, de végelemzésben maga az itélet sem tekinthető másként, 
mint az államnak, egyik orgánuma által kinyilvánított akarata. 

IV. Megjegyzendő végre, hogy az államhatalomnak ezen különböző 
jogállású és hatáskörű orgánumok által való kezelése nemcsak a modern 
népképviseleti alkatot jellemzi, hanem a szorosabb értelemben vett alkot- 
mányossággal általában összekötöttnek mutatkozik. A történelmileg fejlődött 
alkotmányos államokban sokkal előbb meg van már, semmint annak politikai 
és jogi jelentősége felismertetett. Nem elmélet hozza itt létre, hanem alkot- 
mányosság természetes fejlődési processusa. 

A magyar alkotmányosság is mindig ugy ismertetett, mint a melyben 
a főhatalmat különböző orgánumok kezelik, s az állami souverainitás a tör- 



*) »Az igazságnak és jogtalanságnak egyedüli tekintélyszerü megállapítását 
az őskorban ... a birói ítéletek szolgáltatják, s pedig nem mintha az ítéletek sér- 
tett törvényt feltételeznének, hanem mintha magasabb hatalom által minden alka- 
lommal először sugaltatnának az eldöntés pillanatában a biró elméjébe.* (Rnmner 
Maine : A jog őskora. Akad. kiadás.) 

vényhozás által jön kifejezésre. Verbőczynól ez már elég világosan ki is 
fejeztetik, majd törvények erősitik meg, igy különösen az 1791 : 12., 13., 14. 
t.-czikkek. Századunk harminczas éveinek országgyűlésein pedig a hatalmi 
ágak szétválasztásának jelentőségével eléggé tisztában vannak (L. Kossuth : 
Országgyűlési tudósítások) s a későbbi jogalkotások azt szabatosan keresztül 
vinni törekszenek. 

93. §. 

A hatalmi ágak egymáshoz! viszonya. 

A törvényhozói, biráskodói és kormányzói hatalmi ágak, mint már 
mondottuk, az egységes államhatalomnak megjelenése a törvényhozásban, 
a kormányzásban és bíráskodásban, illetve a körökben működésre való 
organisatiója. De az államhatalomban rejlő souverainitás, sajátlagos ter- 
mészete folytán (t. i. az államban mellette, vagy fölötte nem lehet más 
hatalom) nem jöhet különböző orgánumok által kifejezésre, mert ez által 
valóban több egymás mellett álló (több souverain) hatalom keletkeznék, 
anarchiát idézve elő. 

Azokban az államokban tehát, a melyekben az államhatalom több 
különálló orgánum által valósul meg, az állami souverainitás kezelője csak 
az egyik orgánum lehet. A mai alkotmányos államban ez az orgánum a 
törvényhozói, mig a másik két orgánum államhatalmat kezel ugyan, de 
nincs hivatva a souverainitást kifejezésre hozni. - A törvényhozói orgá- 
num által kifejezett akarat az államban minden más akarat fölött áll, mig 
az ő akarata semmi más akaratnak, felülvizsgálatnak, stb. alárendelve 
nincsen. A törvényhozó orgánum az alkotmányt szabályokba szedi, meg- 
állapítja a maga, valamint a másik két orgánum szervezetét, hatáskörét, 
jogállását. S mindezen munkájában csak a fennálló törvény köti, de az is 
csak tőle függ, hogy mikor változtassa meg. 

A másik két hatalmi ág, a bírói és kormányzói függetlenek, önállók 
ugyan, de csak azon körben, melyet számukra a törvényhozás korlátolt és 
csak a törvényben kifejezett akarat alapján. A kormányrendelet állam- 
akaratot képez, de nem bír souverain természettel (1. még a 4. és 7. §§.) 
és ezért az állam souverain akaratával, a törvénynyel szemben alárendelt 
helyzetbe jut. — A bírói ítélet ugyan meg nem változtatható, mai alkot- 
mányunkban erre a törvényhozás sem képes. De a bírói hatalom e jogát 
az alkotmánytól, vagyis a törvényhozástól nyerte, a mely, midőn így szer- 
vezte, máskép is szervezhette volna, s ma is csak tőle függ, hogy fen- 
tartsa-e, vagy megváltoztassa; s ha fentartja, ezt nem jogi hényszer 
folytán teszi. A bíróság eljárása pedig országgyűlési kritika tárgya lehet. 

Az állami souverainitás teljének a törvényhozásban való nyilvánulása 
sokáig nincs a maga jelentőségében fölismerve s részben ez okozza, hogy a 
hármas felosztással boldogulni nem tudnak. Eleinte mint a három hatalmi ág 
egyaránt souverainnek tekintetett. Ez látszott megfelelni Montesquieu elmé- 
letének is, valamint az absolutismus alatt érlelődött gondolkozásnak az 
államról. De csakhamar mutatkozott tarthatatlan volta az államot három 
hatalomra tépte szét. Majd a souverainitást részenként látták megvalósulni 
a hatalmi ágakban. Ez meg a souverainitás természetével ütközik össze. — 
Végre az elmélet a gyakorlattól leste el a fentebbi tant, mely országgyűlési 
tanácskozásainkban, már 1848 előtt is, többször kifejeztetik. 

94. §. 

A főhatalom jelleme és kezelése a magyar államban. 

I. A magyar állam keletkezésétől fogva napjainkig souverain volt s 
igy hatalmának jellemvonását az önállóság és függetlenség képezte min- 
denkor ; korlátokra csak saját akaratában talált : a törvényben és a nem- 
zetközi szerződésekben. 

De a történelem tanúsága szerint ez önállóság és függetlenség számos 
támadásnak volt kitéve. Majd a német-római, majd a byzanczi császárok, 
majd a pápák vágytak a magyar koronával szemben (hűbéri) főhatalomra, 
de sikertelenül. A mohácsi vész után pedig a török porta lépett fel hódí- 
tási vágyakkal és az államterület egy részét, rövid időre, el is foglalta. 

A Habsburg-házból származott királyok alatt szintén fenyegette 
veszély a magyar államiságot. Több kisérlet történt, hogy az országot a 
német birodalomba bekebelezzék, vagy Ausztriával egy állammá szervez- 
zék. Mind e törekvéseknek azonban a függetlenségéhez szivósan ragaszkodó 
nemzet ellenállt. 

A mondottakból könnyen megérthető, hogy az állam több törvényt 
alkot önállóságának, függetlenségének kifejezésére (a téves magyarázatok- 
kal szemben), megerősítésére. Ezek közül különösen kiemelendők az 1715 : 
3. t.-czikk, mely kimondja, hogy a magyar királyok az országot jövőre is 
csak saját törvényei és szokásai szerint fogják kormányozni ; e t.-czikk az 
1723: 2. és az 1741: 8. t.-czikkek által megerősíttetik. — Az 1791: 10. és 
12. t.-cz. szerint pedig »Magyarország csatolt részeível egyetemben függet- 
len és szabad ország, semmi más népnek alá nem vetett, hanem saját 
állammal és alkotmánynyal bíró, ennélfogva koronás királyai által saját 
törvényei és szokásai szerint, nem pedig idegen államok mintájára paran- 
csokkal, u. n. pátensekkel kormányoztatik. 

II. De továbbá Magyarország alkotmányos állam is keletkezésétől 
fogva. A monarchiái alkat határozott kifejlődésével a főhatalom a királyra 

roháztatik, V Id azoabaD ennek kezelésében korlitoKa Toh ax alkotmány 
által, melj kezdetben a nemess^nek. kés'!n>b a raidcknek. majd a népnek 
réisesed^ét biztosítja. 

Jelenleg az uralkodási alkat az o. n. alkotmányos népképriaeleti 
monarcbia. £ meghatározás azt jelenti hozr a főhatalom természetes 
g^e nálunk is a kiráhi hatalom körben tükröződik vissza, a hol a külön- 
böző hatalmi ágak összetalálkoznak. a meüett. hogy a polgárok jogköre 
i» alkotmányilag biztosíttatik. A főhatalom egy physikai személy által 
kezeltetik^ de a nép az államhatalom mind a három ágának rezese, jogait 
azon1>an nem személyesen, hanem általában szólva, rálasztottjai, képTÍgelői 
által gyakorolhatja. 

Hajdan az alkotmány biztosításán! kiválóéin szc»lgált az aranybulla 
záradékában foglalt ellenállási joga a nemességnek : Talamint a megyéknél 
kifejlődött ama gyakorlat, hogy a kormány alkotmányellenes rendeleteit 
T^ehajtandónak nem tekintették. Jelenleg pedig 1. a koronázási hit- 
levdek és eskük; 2. az orszáqgyvHés^ adó- és ujonczmegtagadási joga: 
:í, a ministeri fddösség ; 4. a tőrvényhatóságok ama joga, mdynél fogva 
a meg nem szavazott adók behajtása, az ujonczok kiáHitására vonatkozó, 
karmányrenddetet nem tartoznak végrehajtani ; 5. a birák függetlensége ; 
6. a sajtószabadság^ a szólás és véleményszabadságon alapuló politikai 
diseussió joga ; 7. a polgárok panasz- és kérvényezési joga. 



II. FEJEZET. 

A király jogköre általában, 

95. §. 

A király állása, különösen tiszteletjogai. 

I. A koronázott király a magyar állam feje, saját jogából a főha- 
talom birtoklója. Ebből folyólag kitűnő politikai jogok és magas állásának 
megfelelő tiszteletjogok illetik meg. 

») Verl^KiCzy mondja : Miután a nemzet katholika hitre tért és magának 
királyt válaHztott, mind a törvényhozás, mind minden birtokadományozái* és birói 
hatalom törvényes királyunkra, az uralkodással és kormányzással egyetemben át- 
ruháztatott.« 

') L. különösen az aranybullát. 

•) Köztársaságokban a kamarák hozzák a törvényt, az elníik nii ni steri urná- 
val komiányoz. az igazságszolgáltatást független biróságok kiszelik. 

Régi alkotmányos elv volt Magyarországban, hogy a király személye 
szent és sérthetetlen, a ki ellene támad a felségsértés nagy bűnét követi 
el. Ez elvet az 1848 : 3. t.-cz. újólag elismeri és megerősíti. 

E törvényczikk értelmében a király uralkodási cselekvényeiért nem 
felelős, ellene sem bűnvádi eljárásnak, sem magánjogi keresetnek helye 
nincsen, személyében biróság elé nem idézhető. Politikai cselekvényeiért 
a ministerium felelős, s a kinek a királylyal szemben magánjogi követelése 
van, ezzel a cs. és kir. főudvarmesteri hivatalhoz, illetve a családi és hit- 
bizományi jőszágigazgatósághoz tartozik fordulni. Az államot, mint magán- 
jogi személyt pedig a kincstár (fiscus) képviseli.. — Továbbá a király 
magasabb büntetőjogi oltalomban részesül (1878 : 5.). 

Az államfő a modern alkotmányosság keletkezésekor a végrehajtó 
hatalom fejének is neveztetett, de hogy monarchiákban sőt köztársaságokban 
is hatalmi köre ezen tul megy, az eléggé szembeötlő. — Mint ember min- 
denki felelős, ha valamely kötelességet magára vállal. Minél nagyobb a köteles- 
ség, annál nagyobb az ember erkölcsi felelőssége. Ilyen felelős volt és lesz a 
király mindig az Isten, saját lelkiismerete és a történet előtt, de a jogi 
hatálya felelősségtől ugy jogi, mint politikai okokból ment. A szent és sért- 
hetetlen kifejezés már magában foglalja e felelőtlenséget, miután azt jelenti, 
hogy a Felség semmiféle biróság elé nem állitható, fölötte itélet nem mondható. 

Továbbá a sérthetetlenségből következik a büntetőjogi felelőtlenség, 
valamint mások támadásaival szemben a magasabb jogi oltalom és hogy a 
Felség királyi hatalmától meg nem fosztható. — A király magánjogi viszo- 
nyaira az ország törvényei alatt áll, de személyében biróság elő nem idéz- 
hető. Régente ilyen esetekben a királyi ügyek igazgatósága járt el, jelenleg 
az u. n. udvari kincstárt a cs. és kir. főudvarmesteri hivatal, a királyi ma- 
gánjoszágokat pedig a családi és hitbizományi joszágigazgatóság, illetve 
közegei képviselik. A király hasonló jogállását már Verbőczy H. könyvében 
(különösen II. 29.) elismeri, s ha részére eskü Ítéltetett, ezt ügyigazgatója 
által tehette le. 

»Fiscus« (= pénzeskosár) szó alatt, már a római világban az állami 
pénztárt értették (Mommsen : Röm. Staatsrecht. II.). Ma többféle értelemben 
használtatik, de legszabatosabb, ha alatta az államot, mint gazdálkodó és 
vagyoni jogokkal biró személyt értjük, s miután ez egységes, a különböző 
körökben (pénzügyeknél, alapítványoknál, állami uradalmaknál, stb.) működő 
fiscus, az államnak, mint magánjogi személynek, az élet különböző viszonyai- 
ban való megjelenése. Az állam, mint fiscus lehet tulajdonos, hitelező, adós, 
örökös ; lehet felperes, alperes, stb. — A fiscus nálunk a magy. kir. kincstári 
jogügyi igazgatóság által jár el, ennek alája rendelt kir. kincstári ügyészsé- 
gekkel, az 1848 előtt fenállott causarum regalium directoratus helyett; 
valamint más közegek által, melyek azonban inkább csak kivételesen működ- 
nek, így a törvényhatósági tiszti ügyészek a közadók végrehajtás utján való 
behajtásánál előforduló igény és elsőbbségi perekben; a magyar királyi 
államvasutak jogügyi osztálya a vasutak magánügyi jogaiban : a bányászati, 
gazdászati, erdészeti uradalmi közegek a kir. kincstárt érdeklő kisebb pol- 

gári peres ügyekben. (Mindezekre lásd bővebben Xagy Ferencz : >A polgári 
törvénykezés rendje. 

II. A magyar király, mint az állam személyesitője, királyi felség czim- 
mel él s ehhez Mária Terézia óta »apostoU« mellékczimet ragaszt ; továbbá 
Isten kegyelméből uralkodónak mondatik. 

A magyar király koronáztatáskor Magyarországnak, Talamint a 
hozzá tartozó és tartozott országoknak zászlóit, czimereit használja, s 
agyanazon országok királyának is nevezi magát. E szerint a fejedelmet, 
mint magyar királyt, a következő ezim illeti meg : -^Magyar, Horvát-Szla- 
von-Dalmát, Gralliczia, Lodomeria, Ráma. Szerbia, Kun- és Bolgárorszá- 
gok apostoli királya, Erdély nagyfejedelme, székelyek ispánja. « 

Miután azonban a magyar kiráhi személy egyszersmind ausztriai 
császár is, rendes használatban e két monarchát külön-külön megillető 
czimek vegyesen alkalmaztatnak. Megkülönböztetendő pedig a nagy czim^ 
mely fontos esetekben használtatik és a király jogara alatt élő. valamint 
néhány idetartozott államoknak és tartományoknak külön-külön felsoro- 
lása ; továbbá a Icözép czim, mely kevésbé ünnepélyes alkalommal hasz- 
náltatik 8 csak a főbb országok czimeit tartalmazza ; végre a Icis czim, 
mely közönséges használatban van pénzeken, érmeken stb. fordul elő és 
rendesen a következő: ausztriai császár, Csehország királya, és Magyar-, 
Horvát-Szlavon-Dalmátországok apostoli királya. Diplomatiai érintkezé- 
seknél a rendes czim : ausztriai császár, Csehország királya stb. és Magyar- 
ország apostoli királya, iíegszólitásoknál néha egész rövid czim használ- 
tatik : O Felsége császár és apostoli király, vagy még gyakrabban : ő csá- 
sári és apostoli királyi Felsége. 

A Felség — maiestas — czimet, ugy látszik nagy Lajos vette föl. 
Sz. László és Kálmán christianissimus, András serenissimus, némelyek 
illnstrissimas, I. Mária excellentissima czimmel élt. 

Az apostoli czim, sz. István kereszténység körüli érdemeiért, már első 
királyainknak is megadatott néha, XIII. Kelemen pápa pedig Mária Teréziá- 
nak és törvényes utódainak külön is adományozta (1753) és ez idő óta állandó 
használatban van. 

E kifejezéssel »Isten kegyelméből^, az egyházi fejedelmek, püspökök 
alázatosságnk jeléül már a IV. században élnek, néha megtoldva, mint »Dei 
et sedis apostolicae gratia* és csak a IX. században veszik át a világi ural- 
kodók, s használata kizárólag fejedelmi jognak tekintetik. Később különös 
értelmet tulajdonítottak neki, mely legvilágosabban az absolutismus Íróinál, 
Salmasiusnál (Stuartok alatt) és Bossuetnél (XIV. Lajos alatt) nyilvánul. 



Az 1868 : 30. t.-cz. szerint a magyar államban vert i)énzeken a magyar 
korona részeinek czüneiből a következők veendők föl : Magyar-, Horvát-, Sziavon- 
és Dalmátországok királya. 

Szerintök »Isten kényelméből « annyit jelent, mint Isten akaratából s kife- 
jezi, hogy a királyság természetfölötti Isten alkotta intézmény, a melyen 
ember nem változtathat ; igy a korlátlan absolutismus sanctionálását keresték 
benne. Századunk elején a legitimitás némely hirdetői szintén megközeliték 
e felfogást. — Ma a monarchia önállóságára és jogainak eredetére vonnak 
belőle következtetést, hogy t. i. azokat Isten kegyelméből és nem valamely 
földi hatalom átruházása folytán birja. Nálunk már sz. István használja e 
kifejezést (11. k. Előb.). 

A király czimei idő folytán állittattak össze ; a mai nagy czim igy szól : 
Isten kegyelméből ausztriai császár. Magyar, Horvát, Tót, Halics, Lo- 
domér, Ráma, Szerb, Kun és Bolgárországok apostoli királya, Csehország 
lUyria, Jeruzsálem királya, Ausztria főherczege, Toscana ós Krakkó nagy- 
herczege, Lotharingia, Salzburg, Steier, Karantán, Krajna és Bukovina her- 
czege, Erdély nagyfejedelme, morvái őrgróf. Felső és Alsó Silezia, Modena, 
Párma, Piacenza, Gruustala, Osvieczim és Zátor, Teschen, Priaul, Ragusa és 
Zára stb. herczege ; Habsburg, Tirol, Kyburg, Grörz, Grradiska grófja, Trien- 
és Brixen fejedelme, felső és alsó Luzsina, Istria őrgrófja, Hohenembs, Peldt 
kirch, Bregenz, Sonnenberg stb. grófja ; Triest, Kattaro és a Szláv őrgróf- 
ságok ura stb. 

III. A királyt illeti meg a legfőbb katonai megtisztelés, templomi 
imákban imádkoznak érette, születése, névnapja hivatalból ünnepeltetik, 
elhalálozásakor országos gyász lép életbe. — Továbbá külön királyi pecsé- 
tekkel él és pedig a nagyobb czimek, méltóságok adományozásánál a függő 
pecséttel, különben pedig a kabinet-irodában levő egyszerű királyi pecsét- 
tel, mely az uralkodó nevét, czimét s monarchia országainak czimereit 
viseli. Régente ötféle pecsét használtatott : az aranypecsét, kettős pecsét, 
titkospecsét, birói- és gyürüpecsét. 

A király magas állásának megfelelő fényes udvartartással bir. Szo- 
rosan udvarához tartozókat kinevezni, még pedig, ha ezek nem egyszers- 
mind közjogi functionáriusok, vagy a kinevezés által nem lesznek közjogi 
czimek birtokosai, teljesen függetlenül, ministeri ellenjegyzés nélkül. A 
qualificatióról, fizetésről, nyugdijazásról stb. alkotott törvények az udvari 
tisztviselőkre nem vonatkoznak ; de már a király katonai környezete (had- 
segédek, testőrök stb.) a katonai szabályok alatt állanak. — Az udvar 
székhelye nincs meghatározva, de számos és számos törvények kimondják 
azt, hogy a király legalább az év egy részét az országban töltse (1536 : 

L. az 1836. évi augusztus 22-én és 1868. évi november 14-én kelt legfel- 
sőbb rendeleteket a királyi czimről. — Az 1836. évi rendelet szól még a kétfejű 
sasnak czimerként való használatáról és megállapitja benne az osztrák házi czimer- 
nek (österreichisches Hauswappen) a habsburgi czimernek, a lotharingiai berezegi 
czimernek (das herzogliche lotharingische Stanunwappen) helyét, ugy a hogy azt 
a 75. lapon előadtuk. 

57., 1546: 18., 1548 : 22., 1550: 4., 1608 : k. e. 18., 1723:8., 1741:7., 
1751: 1., 1791: 9., 1792: 5. stb.). 

A király udvartartási költségeinek fedezésére az ország jelenleg évi 
4.650,000 forintot (civillista) ajánl, mely összeget az 1889 : 39. t.-cz. a 
következő 10 évre (1889 — 1899) állapította meg. Miután pedig a magyar 
király és ausztriai császár egy és ugyanazon személy : az udvartartás, mely 
végelemzésben a physikai személy háztartása is, Magyarországra és 
Ausztriára nézve egyesítve van s a költségekhez Ausztria hasonló összeg- 
gel járul. — A királyi udvar fényének emelésére szolgálnak az ország 
kisebb zászlósai, a magy. kir. nemes testőrség, a kir. kamarások és asztal- 
nokok, a kir. udvarnokok s végre a sz. István rend lovagjai. 

A régi magyar királyi udvar, mondhatjuk a mohácsi vésszel felbomlott, 
illetve a viszonyok kényszeritő hatalma alatt az osztrák fejedelmi és német 
császári udvarba olvadt. — ös germán hagyományok alapján és a byzanti 
intézmények utánzásával keletkezik a frank királyok udvartartása, mely 
folytatva lett a római-német császár udvarában. A német császári udvartar- 
tásra burgundi, spanyol, franczia befolyás volt hatással s végre osztrák csá- 
szári és magyar királyi udvarrá alakul át. 

Az államok által a fejedelmi udvarok költségeinek fedezésére szolgáló 
összeget civillistának nevezzük, átvéve e szót az angol alkotmányból, hol a 
király részére meghatározott összegből a civil governement kiadásainak egy 
része is fedezendő volt. Ez intézmény nálunk is csak ujabb keletű, könnyen 
érthetőleg nem jöhetett létre addig, mig a királyi magánjövedelem és köz- 
jövedelmek, a királyi magánháztartás és államháztartás szigorúan el nem 
választattak ; mig a királyi kormány ellenőrzés nélkül, szabad belátása sze- 
rint fordíthatta a közjövedelmeket az állam, valamint az udvar kiadásainak 
fedezésére. 

Jelenleg a civillista az állami kiadások közé tartozik, s nagysága 10 
évről 10 évre szokott megállapittatni (1870 : 5. t.-cz. szerint 3.650,000 frt 
volt, de már az 1873 : 3. t.-cz. egy millióval emelte). E tétel a budget-be 
fölvétetik, a nélkül, hogy a tárgyalásnál rajta változtatni lehetne. Rendel- 
tetése első sorban a királyi személy és az udvartartás költségeit fedezni és 
ellenőrzés alatt nem áll. Továbbá a királyné és a királyi gyermekek eltar- 
tására szolgál, a kiknek számára külön jövedelmi forrás megjelölve nincsen. 

A mit a Felség a civillistán kivül Ausztriában élvez az házának magán- 
tulajdonát képezi. Ellenben a magyar királynak az emiitett összegeken felül 
rendelkezésére áll még az állam tulajdonát képező budai várpalota, valamint 
a gödöllői kastély és park s a gödöllői koronaurodalomban a vadászat. 

A magyar királyi nemes testőrség Mária Theresia alatt keletkezett. 
Rendeltetése kétféle volt : az udvar fényét emelni és a magyar ifjak művelő- 
dését előmozdítani. Az állomások a megyék javaslata alapján 120 nemes ifjú 
által töltettek be, s a magyar és erdélyi országgyűlés e czélra évi 120,000 
forintot ajánlott fel. Az 1848/9 évek bonyodalmai után a nemes testőrség 
intézménye megszűnt, azonban I. Ferencz József királyunk 1867-ben ápri- 
lis 20-ki rendeletével visszaállította, szervezetében azon változtatással, 

miszerint az állomások ezentúl a magyar korona országaiból származó s 
a hadseregben kitűnően szolgált nemes tisztekkel töltetnek be, hogy ezek 
igy biztos elhelyezést nyerjenek. 

96. §. 

A király politikai jogai és a felségjogok. 

A király politikai jogai a törvényhozásban, biráskodásban és a kor- 
mányzásban nyilatkoznak. Ennélfogva mi is e hatalmi ágak tárgyalásánál 
fogjuk azokat részletesen ismertetni. 

Felségjogok alatt igen különböző tartalmat értenek. Értik alatta 
egyrészt az államot, mint legfőbb hatalommal felruházott személyt meg- 
illető jogokat általában, vagyis melyeket az állam, mint ilyen orgánumai 
által közvetlen gyakorol. Az állam felségisége jut tehát kifejezésre e jogok 
által. Ebben az értelemben bir a köztársaság is felségjogokkal. — Más- 
részt meg monarchiái államokban és igy nálunk is felségjogoknak külö- 
nösen azon jogok neveztetnek, melyeknek gyakorlása a királyi hatalom- 
körbe esik, olyan értelemben, hogy a kötelező állami akarat felállítása és 
annak végrehajtása a királyi felséget illetik meg. 

Az 1848 : 3. t.-cz. bizonyos felségjogok gyakorlására a nádort hatal- 
mazza föl, ha a király az országon kivül tartózkodik, mig másokat ez 
esetre is a királynak tart fenn (az ország zászlósainak, főpapjainak kine- 
vezését, a kegyelmezést, stb.). Ebből keletkezett^ felségjogoknak fentar- iiíin 
tottakra és fenn nem tartottakra való elosztása. Az 1848 : 3. t.-cz. ezen 
intézkedését azonban az 1867 : 7. t.-cz. megszüntette és igy belőle folyó 
felosztás is jogosultságát veszté. — Magától értetődik, hogy e felség- 
jogoknak alapját az alkotmány, a törvény képezi, miután az állam souve- 
rain akarata a törvényben nyilvánul és hogy jelenleg csak ministeri ellen- 
jegyzés mellett gyakorolhatók. 

97. §. 

A királyi hatalom megszerzési módja. 

A királyi hatalom megszerzésének eredeti formája hazánkban a vá- 
lasztással vegyes örökösödés volt. Már a vérszerződésben ez elvet ismer- 
ték el, mely azután az Árpádház kihaltáig fenmaradt. A főhatalom 
Árpád nemzetségét illette, de ennek közvetlen megszerzési módja a 
választás volt. - A vegyes házbeli királyok történetéből szintén azt lát- 
hatjuk, hogy a nemzet mindig hajlandó volt királyától leszármazottakat 
emelni a trónra: Róbert Károly utódai részére egyenesen elismeri a 

választással vegyes, örökösödést (1307,), s midőn ennek fiivadékai kihaltak, 
Nagy Lajos leányát, Máriát, illetve férjét, Zsigmondot választotta meg. 
Zsigmond után leányának férje, Albert lett a király, kinek gyermeke 
V. László szintén megválasztatott. Több törvényünk a szabad király- 
választásról szólva, ezt az esetre helyezik kilátásba, ha a király utódok 
nélkül halna el (1485 : 1., 1498 : 45.). Sőt az 1485 : 2. t-cz. világosan 
mondja : »ha valamelyik király gyenge életkorú örököst hagyna hátra, a 
nádor tartozik őt, mint gyám az atyai országokban és birtokokban meg- 
tartani és hiven megoltalmazni. « Pedig ez idő ugy ismeretes, mint a mely- 
ben a nemzet a szabad királyválasztás joga illette meg. ^) 

A mohácsi vész után habsburgi Ferdinánd jutott a trónra s mint 
az 1547 : 5. t.-cz. kifejezi: »az ország karai és rendéi nemcsak Felségé- 
nek, hanem fiutódainak is uralma és hatalma alá minden időre magu- 
kat alávetették. « 

E szerint tehát a Habsburg-ház javára is nyiltan el lett ismerve a 
választással vegyes örökösödés. Később azonban, I. Lipótnak a haza körül 
szerzett érdemeiért, a nemzet 1687 : 2. t.-cz.-ben az elsőszülöttségi rend- 
szert fogadta el. Ez örökösödési jogot és rendszert az 1687 : 3. t.-cz. azon 
esetre, ha I. Lipótnak magva szakadna, II. Károly, akkori spanyol királyra 
és fiivadékaira is kiterjesztette. 

A Habsburg-ház spanyol ága II. Károlylyal, 1700-ban kihalt; az 
osztrák ágból pedig III. Károly volt az utolsó király. Alatta keletkeztek 
az 1723 évi 1., 2., 3. t.-czikkek, az u.n. pragmatica sanctió, melyek a Habs- 
burg-ház meghatározott leányágainak biztosítják a trónt. 

De mind a két örökösödési törvény, alkotmányunk megóvására, bizo- 
nyos feltételeket tartalmaz, melyek a trónra lépő fejedelmek által tel- 
jesitendők. ») 

98. §. 

A pragmatica sanctió. ^) 

III. Károly, mint német-római császár VI., a Habsburg-ház fiágá- 
nak kihalása esetére a trónokat a nőágak részére óhajtotta megtartani, és 
ezért 1713-ban e következő rendelkezést tette: 

Söt az erdélyi választó fejedelemségben is azt látjuk, hogy ha alkalom 
vau reá, mindig szem előtt tartják a fejedelemségnek apáról fiúra szállását. 

2) A királyi hatalom megszerzésére vonatkozólag két szép művel birunk. 
Cziráky : Disquisitio historica de modo consequendi summum impérium in Hungá- 
ria, és Salamon : A magyar királyi szék betöltése. 

8) Pragmatica sanctió alatt évszázadokon keresztül oly határozatokat értet- 
tek, melyekek valamely igen nagyfontosságú ügynek megváltoztathatlan, végleges 

A fiág kihalásának esetére az örökösödés illeti : 1. felséges uralkodó 
Károlynak leányait ; ezek után 2. testvérbátyjának Józsefnek leányait ; 
3. az uralkodó Károly nővéreit, I. Lipót leányait ; és végre 4. a Habsburg- 
ház többi nőágait. 

E rendelkezés Magyarországra nem vonatkozik. A fej.edelem abso- 
lut hatalmánál fogva adta ki azon tartományok számára, a melyek fölött 
absolut módon uralkodott : u. m. az osztrák örökös (német és cseh) tarto- 
mányok, 8 a rastadti béke folytán (1714.) hatalma alá került belgiumi és 
olasz birtokok számára. Ez osztrák pragmatica sanctiónak neveztetik, s 
az emiitett tartományokban ki is hirdettetett. 

Az osztrák pragmatica sanctió keletkezésekor, ugy látszik, a fejede- 
lemnek nem volt szándéka a magyar trónt a nőágak részére örökösödési 
törvény által biztositani. Legalább az 1715: 3. t.-cz. azt tartalmazza: 
»hogy ha dicső Lipót királytól származó férfiág kihalna, a karok és rendek 
ősi és régi szokásokon alapuló szabad királyválasztási joga visszanyeri 
egykori hatályát. « De már az 1722 — 3. országgyűlés elé egy javaslat ter- 
jesztetett, melyet ez elfogadott, a király szentesitett s ezután az ország 
törvényei közé, mint 1722 — 23. évi 1., 2., 3. t.-cz. beigtattatott. 

Ezen, jelenleg is érvényben levő trónörökösödési törvény tartalma 
a következő : 

Az esetben, ha III. Károly felséges uralkodó fiivadékok hátrahagyása 
nélkül halna el, a magyar korona első sorban az uralkodó Károly leányaira, 
s ezek fi- és leánymaradékaira ; 2. ezek kihalta után I. József leányaira, s 
a tőlük leszármazó fi- és leánymaradékokra ; 3. ezeknek kihalta után pedig 
I. Lipót leányaira s mindkét ^emü maradékaira szállna az elsőszülöttség 
rendje szerint, föltéve, hogy törvényes származásúak és római katholicus 
vallásúak. — Magyarországon tehát az emiitett három nőág kihalásáig 

szabályozását tartalmazták. Nevezetesebb pragmatica sanctiók IX. Lajos és VII. 
Károly franczla királyok által 1269-ben, illetőleg 1438-ban a gallicán egyházra vo- 
natkozólag kibocsátottak ; továbbá VI. Károly német császáré, melylyel a Habsburg- 
ház nőágainak örökösödését szabályozza Ausztriában ; valamint az, melyet III. Ká- 
roly spanyol király 1759-ben adott ki a spanyol és olasz Bourbonok trónörökösö- 
désére vonatkozólag. — Némelykor a törvényhozó testek megállapodásait is prag- 
matica sanctiónak nevezik. így a német birodalmi gyűlés 1439. évi határozatát, 
mely által a baseli zsinat végzeményei Németországra elfogadtattak, valamint a 
magyar trónörökösödést szabályzó 1723: 1., 2. t.-czikket (Kiss: Magyar közjog). — 
Továbbá pragmatica sanctiónak nevezték V. Károly császár által a németalföldi 
tartományoknak egységét kimondó 1549. november 4-én kibocsátott határozatát, 
valamint a bádeni rendeknek 1808-ban az államadósságokra s más állami jogokra 
vonatkozó megáUapodásait. — Sőt a német fejedelmi jog szerint — mint mondja 
Bécsi — általában pragmatica sanctiónak nevezték a német birodalom rendi nem- 
zetségeinek a családfő által megállapitott örökösödési rendszabályait. (Alkotmányjog.) 

ugyanazon örökösödési rendszer fogadtatott el, mint Ausztriában ; s igy 
a két állam, messze jövőbe kihatólag ugyanazon physikai Személy kor- 
mánya alá került a mit egyébiránt a magyar pragmatica sanctió is kifejez. 

De ez örökösödési törvények egyszersmind azt is megállapítják, hogy 
az örökösödés jogán trónra lépő fejedelem Magyarországot s a hozzá tar- 
tozó részeket nem idegen országokban szokásos módon, hanem csakis az 
országgyülésileg alkotott, vagy ezután alkotandó törvények értelmében 
fogja kormányozni ; továbbá, hogy trónra lépte után tartozik magát az 
ország határain belül megkoronáztatni, s ez alkalommal az ország alkot- 
mányának biztosítására kir. hitlevelet kibocsátani s esküt tenni ; az emii- 
tett három nőág kihalása esetében pedig a szabad királyválasztás joga a 
nemzetre visszaszáll. 

Ha a pragmatica sanctiónak e tartalmát vizsgáljuk, szembeötlő annak a 
szerződéshez hasonló volta (két fél igér, két fél fogad el) ; de miután a trón- 
öröklés rendje világosan közjogi alapintézmény, nem jöhet létre szerződés, 
hanem csak törvény által. Nem gondolható valamely souverain állam jogrendje 
fölött szerződés, mely épen a főhatalom mikénti átszállását kÖtelezőleg szabá- 
lyozza. S igy bár a pragmatica sanctio tartalma a szerződésre emlékeztet^ 
az még is a törvény jogi természetét szerzi meg, alkotva azok által (a király 
és országgyűlés), a kik az állam souverain akaratának, a törvénynek kifeje- 
zésére hivatvák ; s egyoldalulag nem változtatható meg a törvény jogi termé- 
szeténél fogva. Régente ezt czélozták a szerződési elmélettel kifejezni. 

Az 1723: 1. t.-cz. 4. §-a továbbá azt is mondja, hogy Magyarország 
a hozzá tartozó részekkel alkotja az egységes magyar államot; hogy Ma- 
gyarország a hozzá tartozó részekkel egy és ugyanazon örökösödési törvény 
alatt áll, illetőleg, hogy a magyar pragmatica sanctió a magyar koronához 
tartozó minden részre kiterjed. 

Ennek daczára Erdély 1722-ben elfogadta és 1744-ben beczikke- 
lyezte a Habsburg-ház leányágainak örökösödését általánosságban, tehát 
az osztrák pragmatica sanctiót. E határozatot csakis az erdélyi 1791 : 
6. t.-cz. módosítja, midőn kijelenti, hogy Erdély a magyar koronához tar- 
tozik, s igy ugyanazon örökösödési törvények, vagyis az 1723 : 1., 2., 3. t.- 
czikkek alatt áll. — Hasonlóan alkotmányellenes eljárás volt, midőn a 
horvát rendek a Habsburg-ház nőágainak örökösödését — 1712-ben — 
egész terjedelmében elfogadták. A horvát tartománygyülés nem alkot- 
hatott a magyar alkotmánynyal ellenkező szabályokat és igy legkevésbbé 
alkothatott külön trónörökösödési törvényt. S azért, midőn a magyar 
törvényhozás, 1723-ban, a trónörökösödési törvényt megállapitja (mely 
munkában a horvát küldöttek is résztvesznek), ez külön közjogi actus 
nélkül, saját erejéből kiterjed Horvátországra is, hatályon kivül helyezve 
minden vele ellenkező szabályt. 

A fentebbiekből az is következik, hogy a magyar trónörökösödési 
törvény kiterjed mindazon területekre, melyek idő folytán a magyar államba 
bekebeleztettek. Kiterjed tehát Fiúméra is, mely a trónörökösödési tör- 
vények keletkezése után csatoltatott a magyar koronához. 

99. §. 

Különbség az osztrák és a magyar pragmatica sanctíó között. 

A magyar és az osztrák pragmatica sanctió tartalma annyiban 
hasonló, hogy, mig a három nőág él, a két állam ugyanazoknak adja meg 
a trónörökösödés jogát; de e mellett lényegesen különböznek egymástól. 

így mindjárt az eredetet tekintve : az osztrák pragmatica sanctió a 
fejedelem absolut akarata, rendelete ; a magyar pragmatica sanctió alkot- 
mányos uton létrejött trónörökösödési törvény. — De különböznek tarta- 
lomra nézve is: az osztrák pragmatica sanctió az örökösödési renden 
kivül csak a tartományok feloszthatlanságát foglalja magában ; a magyar 
pragmatica sanctió pedig, a magyar nemzet a meghatározott nőágak jogát 
a magyar trónra elismeri, de egyszersmind kijelöli a feltételeket is, melyek 
meg a nőágakra kötelezők. 

Továbbá különbség van az örökösödési jog kiterjedését tekintve 
Az osztrák pragmatica sanctió szerint trónörökösödésre jogositvák a 
Habsburg-ház összes leányágai, mig a magyar pragmatica sanctió ezt csak 
az emiitett három nőágra ismeri el. 

Végre az osztrák pragmatica sanctió még a Habsbürg-ház nőágai- 
nak kihalása esetére sem adja meg a népnek a fejedelem választás jogát 
(a mire nézve azonban a mostani államalkat mellett alig lehet kétség), 
mig a magyar pragmatica sanctió az emiitett 3 nőág kihalása esetére vilá- 
gosan biztositja. 

100. §. 

A trónörökösödés a pragmatica sanctió értelmében. 

I. Az örökös királyság természetéből következik, hogy az uralkodó 
király halála, vagy lemondása pillanatában a trónörökös ipso iure trónra 
lép. Ez áll a magyar királyságban is. ^) 

Hogy azonban valaki trónörökösödési joggal birjon, megkivántatik- 



Egy esetben lehet ettől eltérés, midÖn t. i. a király özvegye vagy a trón- 
örökös özvegye terhes állapotban marad hátra s egyéb öröklésre képes utódok hiá- 
nyában az embryo előnyére vélelmeztetik a trónörökösödés. 

miszerint a trónbirtokosnak törvényes soron levő, törvényes házasságból 
származott ausztriai főherczeg, róm. kath. vallású vérrokona legyen. 

A törvényes házasság ugy értendő, hogy az illető egyenrangú házas- 
ságból ^) származott törvényes szülött legyen. Tehát sem törvénytelen, sem 
egyenlőtlen rangú házasságból származottak nem birhatnak trónörökösö- 
dési joggal. Törvénytelen származásúak még akkor sem, ha később a 
házasság, pápa vagy uralkodó által törvényesittetnek. Es mert a trónutőd- 
nál az emiitett főágak alapitójától való vérbeli származás kivántatik meg : 
fogadott gyermekek sem birhatnak örökösödési joggal. Az egyenrangú, 
törvényes házasságbóli származás czimén pedig nemcsak az kivántatik, 
hogy a ki trónutódlásra igényt tart, ilyennel birjon, hanem hogy a prag- 
matica sanctióban megnevezett ágalapitókhoz való rokonsági viszonya 
törvényes, egyenrangú házasságokon nyugodjék. 

Megkivántatik továbbá a róm. kath. vallás. A magyar nép u. i. az 
állam fejében a kath. egyház buzgó fiát óhajtotta tisztelni mindig. (Szent 
István I. 1. Verbőczy Hk. II. 3. 1723 : 2.) 

A mi pedig a törvényes sorrendét illeti, mint mondottuk, első sorban 
néhai III. Károly király leányai s ezek fi- és nőivadékai örökösödnek. 
Ezek kihalta után I. Józsefnek leányai, és ezek fi- és nőivadékai. Ezek 
kihaltával pedig I. Lipót leányait, illetve az ezektől leszármazó fi- és nő- 
ivadékokat illeti a trón. 

Irányadó elv, hogy mig férfi él az uralkodó főágban, addig csak fér- 
fiak örökösödnek az elsőszülöttség rendje szerint. Ha azonban az uralkodó 
ágban örökösödésre képes férfi nem találtatnék, akkor az utolsó trónbirto- 
koshoz legközelebb fokban rokon nő örökösödik az elsőszülöttségi rend 
szerint ; s azután a tőle leszármazó férfiak, ilyenek nem létében a tőle 
leszármazó nők. — Az örökösödési rendet részletesebben az uralkodóház 
családi szabályai állapitják meg, melyeket a pragmatica sanctio elismer 
(1723 : 1. t.-cz. 3., 4. §§. — továbbá 2. t.-cz. 7. §.). 

II. Ezek szerint a trónörökösödési rend első sorban ági örökösödés. 
Ag alatt értjük mindazokat, a kik közös törzsatyától, nemzésen alapuló le- 
származás által vannak összefűzve. így a főágban ismét külön ágak, alágak 
keletkeznek. Ugyanazon atyától leszármazottak a főág kebelében külön 

Egyenrangú házasságnak tekintetik az, mely az európai uralkodó családok 
tagjaival köttetett, valamint a régi német birodalomban volt és mediatisált feje- 
delmi családok (Reiclisstánde) tagjaival, kiknek az 1815. évi német bundesacta sze- 
mit e kiváltság fentartatott. 

I. Lipót t 1705. 

I ^ 1 

I. Jó zsef Mária Erzsébet | Mária Anna. III._Károly 

Mária Josefa, Mária Amália Mária Terézia, 

ágat képeznek, pl. az atya testvérétől leszármazottakkal szemben. A trón- 
örökösödés az ágaknak az utolsó trónbirtokoshoz való közelsége szerint 
alakul. 

A legközelebbi ágat a trónbirtokostól leszármazók képezik. A má- 
sodik legközelebbi ágat azok, kik a trónbirtokos atyjától közösen származ- 
nak ; tehát a trónbirtokos testvérei és ezek leszármazottjai ; a harmadik 
ágat azok, a kik a trónbirtokos nagyatyjától való leszármazás folytán 
alkotnak egy ágat s igy tovább. Mindezen esetekben a representatia telje- 
sen el van ismerve ; bármily távoli descendens ascendense helyére lép. Az 
elsőszülöttség jelentősége pedig abban rejlik, hogy az elsőszülött ága és 
ebben az elsőszülött a többieket megelőzi. 

Ha valamely főágban uralkodásra képes férfi nem találtatnék, akkor 
ugyanezen ág nőinek, illetve a nők leszármazottjainak örökösödése áll be, 
az ági örökösödés elvei és az elsőszülöttségi rend szerint. Első sorban 
tehát az uralkodó leánya lesz a hivatott ; ha pedig az utolsó trónbirtokos- 
nak leánygyermekei sem volnának, akkor a legközelebbi ághoz fordulnak, 
azokhoz, a kik az uralkodóval együtt ugyanazon törzsatyától származnak. 
A nők örökösödésénél egyenlő fokon a férfi megelőzi a nőt, de a távolabb 
fokban rokon férfi nem lép a közelebb fokban rokon nő elé. Tehát test- 
vérek között az ifjabb fivér az idősebb nővért megelőzi, de az uralkodó 
leányát az uralkodó nőtestvérének fia nem előzi meg. 

III. Ha az emiitett ágakból származó valamely trónbirtokos lemond és 
nem bir örökölni képes ivadékokkal : akkor a korona legközelebbi oldal- 
rokonára száll át és ennek ivadékai örökösödnek tovább a fentebb emii- 
tett rend szerint, még akkor is, ha később a lemondótól örökösödésre 
képes egyének születnének. Csakhogy ez utóbbi esetben a lemondótól szár- 
mazó ivadékok az őket megelőzött leszármazóinak kihaltával a többi 
oldalág fölött elsőbbséggel birnak. 

101. §. 

A trónöröklés jogi természete. 

Az egész középkoron keresztül a trónörökösödés kérdésénél szintén a 
magánjogi fölfogás volt befolyással. A trónokon az örökösödés magánjogi 
elvek szerint történt, mint ahogy a fejedelem is inkább tekintetett az 
állam magánjogi birtokosának. Ennek hatása alatt nálunk is előfordult, 
hogy a király az országot gyermekei közt megosztotta, vagy a trónra lépő 
fejedelem osztozkodik testvéreivel, avagy az uralkodó még életében átadja 
gyermekének az ország egy részét. De az a tény, hogy az örökösödés 

NAGY : KÖZJOG. II. KTAPÁS. 12 

választással vegyitett volt, annak közjogi természetét -- legalább bizo- 
nyos mérvben — megőrizte. Midőn pedig az 1687 : 2., 3. és az 1723 : 
1., 2., 3. t.-czikkek a választást kiküszöbölik, már eléggé ismeretes a trón- 
öröklés természete s ennek megfelelően járnak el. Egészen kivonják a 
magánjqg köréből, a magán akarat befolyása alól, s mint közjogi rendet 
az alkotmányban szigorúan szabályozzák. 

A trónöröklés ma tisztán közjogi processus, a melyre a magánjogi 
elvek nem vonatkoznak. S ennélfogva e kifejezések : trónöröklés, trónörö- 
kös, ötökös monarchia stb. csak átvitt értelemben használhatók, abban, 
melyet a közjog fűz hozzájuk. A királyi hatalom átszállása elődről utódra 
külsőleg ugyan az örökjog bizonyos analógiájára történik, de belsőleg egé- 
szen más szempontok alatt áll. — A trónörökösödésnek tárgya az állam- 
hatalom, illetve a királyi hatalomkör, mig a közönséges örökösödés tár- 
gyát a magán vagyon képezi. Nem szükséges, hogy e kettő összeessék ; a 
trónörökösödés a magánjogi örökösödéstől teljesen el is válhat. Lehet, 
hogy az utód alig rokona az elődnek s csak a közös Őstől való leszármazás 
távoli kapcsa fűzi vele össze. 

A trónörökös, midőn a trónra lép, saját joga alapján átveszi az 
uralkodást. Csak a physikai személy változik a trónon, de a királyi mint 
közjogi személy változatlan. Rex non moritur. Az előd közjogi cselekvé- 
nyei továbbra is ugyanazon tekintet alá jönnek, mint az utódéi. A mi kirá- 
lynak, mint ilyennek joga átszáll az utódra, a mi az elődöt köti, megköti 
az utódot is. 

102. §. 
A koronázás általában. 

A koronázás alatt általában jelképes kifejezését értjük annak, hogy 
az uralkodás valamely physikai személyre átruháztatik. De Magyarország- 
ban a koronázás e mellett még az alkotmány biztosításra is szolgál. Az 
uralkodó u. i. koronáztatása alkalmából alkotmánybiztositó hitlevelet 
bocsát ki 8 az alkotmányra esküt tesz. 

A koronázás hazánkban ősrégi szokáson alapszik s a királysággal 
egykorú. 

Ennek daczára csak 1687-ben keletkezett az első törvény, mely a 
koronáztatást a fejedelemre kötelezőnek jelenti ki. Az ok könnyen felta- 
lálható. Megelőzőleg a trón választás utján töltetett be, s igy minden 
egyes eset alkalmával a választó országgyűlésnek módjában állt, a koro- 
náztatást a választott elé föltételkép szabni. Csak midőn a nemzet 1687- 

ben választási jogáról a Habsburg-ház fiágainak előnyére végkép lemon- 
dott, mutatkozott annak szüksége, hogy a koronázást a trónra lépő feje- 
delemre nézve a törvény tegye kötelezővé. 

103. §. 

A koronázás határideje. 

Az 1687 : 2. t.-cz. és az 1723 : 2. t.-cz. csak általában mondják ki a 
koronáztatás kötelezettségét, a nélkül, hogy a határidőt tüzetesebben meg- 
határoznák. Igaz, hogy az emiitett törvények szelleméből, valamint az ügy 
természetéből következtethető volt, hogy a trónra lépő fejedelem azonnal 
koronáztassa meg magát. 

Mivel azonban II. József 10 évig uralkodott, a nélkül, hogy koronázó 
országgyűlést hivott volna össze : az 1791 : 3. t.-cz. kijelenti, miszerint a trónt 
elfoglaló örökös tartozik magát, az elhunyt király halálától számitott hat 
hónap alatt, az ország határain belől megkoronáztatni.^) 

104. §. 

A király jogállása a koronáztatás előtt. 

Ugyancsak az 1791 : 3. törv.-czikk kijelenti, hogy az örökösödési 
törvények értelmében trónra lépő fejedelem a koronázás megtörténte előtt 
mindazon jogokat gyakorolhatja, melyeknek gyakorlása a kormányzás 
szempontjából szükségesek ; de egyszersmind hozzá teszi, hogy a kormány- 
zásnak ekkor is alkotmányosnak kell lenni. Ebből folyólag a még meg nem 
koronázott király alattvalóitól alkotmányos tiszteletet, hűséget és enge- 
delmességet követelhet. 

De ezeken kivül bizonyos jogok csak a megkoronázott királyt illetik 
meg. így kiváltságokat, nemességet csak a koronás király osztogathat 
(1741 : 4. és 1791 : 3., 32. t.-cz. ^) — A törvényhozó testet munkára a meg 

') Természetesen ugyanez a kötelezettség áU, ha a trón lemondás folytán 
jött üresedésbe ; a mikor a hat hónap a lemondás napjától számítandó. 

^) A nemzetnek régi időben a sz. koronáról, illetve a koronáztatásról alko- 
tott felfogását legvilágosabban kifejezi Verböczy Hk. I. 3. : » minden nemesítésnek, 
következőkép minden birtok adományozásának joga az ország szent koronájára s 
általa a királyra ruháztatott « ; és Hk. 11. 3.: » Miután a magyarok . . . királyt 
választottak ... a törvényalkotás s birtokadományozás joga az ország sz. koroná- 
jának hatóságára szállott át, a mely koronával Magyarország összes királyai meg 
szoktak koronáztatni. « 

") Mint már emiitettük, II. József kiváltságait II. Lipót koronás király erő- 
sité meg ; uralkodó királyunk által koronáztatása előtt adományozott kiváltságok 
pedig koronáztatása után lettek megerősítve. 

12* 

nem koronázott király is egybehivatja, de csak a megkoronázott király 
szentesíthet törvényt (1791 : 12. t.-cz.). Az apostoli czim is csak a meg- 
koronázott és uralkodó fejedelemnek adatik meg. ^) 

105. §. 

A koronázás székhelye. 

Régibb törvényeink a koronázás székhelyét nem határozzák meg ; 
csak azt mondják ki, hogy a koronázás az ország határain belől történjék, 
így azután koronáztak Székes-Fejérvárott (I. Ferdinándig), Pozsonyban, 
Sopronban és Budán. 

Mai nap sincs positiv intézkedés a koronázás székhelyére vonatkozó- 
lag, de miután a koronázás szertartása országgyűlési cselekvénynek tekin- 
tetik — mint alább látni fogjuk — s az országgyűlés székhelyéül pedig 
az 1848 : 4. t.-czikk által Pest van kijelölve, tehát koronázási székhelyül 
is Pest, illetve Budával történt egyesítése óta (1872 : 36. t.-cz.) Budapest 
tekinthető^ 

106. §. 

A koronázás szertartása. 

A koronázás jelképes kifejezése annak, hogy az uralkodás egy phy- 
sikai személyre átruháztatott. Átruházó a magyar közjog szerint, a 
politikai nemzet, illetve az azt képviselő országgyűlés ; vagyis jelenleg az 
országgyülésileg összesereglett főrendek és képviselők. ^) 

Az országgyűlés feladata megvizsgálni, ha vájjon a koronázandó 
csakugyan a törvényes sorrenden levő trón utód-e ? bir-e a többi feltételek- 
kel s igy megkoronázható-e ? Továbbá az országgyűlés hivatott az alkot- 
mány biztosítására szolgáló kir. hitlevél és eskümintának megállapítására 
és felügyelni, hogy azok elfogadtassanak. 

Koronázásnál a legfőbb cselekményeket az ország prímása és a 
nádor végzi. Pápai és királyi oklevelek értelmében a királynak szentelt 
olajjal való felkenése és a szent korona feltétele legrégibb idők óta az> esz- 

^) Az 1861-iki országgyűlés Ö Felségét egyszerűen csak felséges királynak és 
császárnak czimezte. 

«) Törvényeink 1848 előtt azt mondják : az országgyülésileg összesereglett ka- 
rok és rendek ; továbbá, hogy a király tartozik magát országgyülésileg megkoro- 
náztatni (1687: 2. és 1723: 1., 2.). Az 1867: 1. t.-cz. szerint pedig: »I. Ferencz 
József nr Ö Felségét ... az ország hű főrendéi és képviselői a következő törvény- 
czikkben foglalt hitlevele kiadása s az alább beiktatott koronázási eskü letétele 
mellett Magyarország apostoli sz. koronájával ünnepélyesen megkoronázták.* 

tergomi érseket, mint az ország prímását illeti meg ; bár fordultak elő ese- 
tek, a midőn más főpapok is koronáztak : III. Bélát a kalocsai érsek, 
Zsigmondot a veszprémi püspök, Zápolya Jánost és I. Ferdinándot a 
nyitrai püspök. 

A nádor a koronának a király fejére való feltételénél segédkezik. 
Régebben e tisztet is egyháziak végezték, de már V. László óta a nádor 
közreműködése lett szokásos. Ha a nádori állás üresedésben van, az ország- 
gyűlés saját kebeléből küld ki egy tagot, a ki a nádort helyettesíti. ^ 

A koronázást megelőzőleg az országgyűlés küldöttség által a koro- 
názandót felkéri, hogy koronáztassa meg magát, s ha neje van, hogy a 
királynét is megkoronáztatni engedje. Rendszerint ez a küldöttség terjeszti 
a király elé az országgyűlés által elfogadott kir. hitlevél és kir. eskü szö- 
vegét ; majd az országgyűlés testületileg tiszteleg. 

A koronázás napján az országgyűlési tagok a királyi lakban össze- 
gyűlnek. Innen a koronázandó az országgyűléssel s az egész királyi 
udvarral egyetemben a koronázásra kijelölt szentegyházba vonul, melynek 
ajtajában a primás s a szolgálattevő papság által fogadtatik és a főoltár- 
nál készített trónhoz vezettetik. Ezen ünnepélyes menet alkalmával a 
király előtt a nádor a koronát, az országbíró a királyi pálczát, a horvát 
bán az arany almát, a főpohárnok sz. István kardját, egy főpap a kettős 
keresztet, a tárnokmester egy kisebb keresztet, a főkamarásmester egy 
harmadik keresztet és végre tíz főúr az ország tíz zászlóját : Magyar-, 
Horvát-, Dalmát-, Tót-, Bosnyák-, Szerb-, Bolgár-, Kunországok, Lodo- 
meria és Galíczia zászlóit viszi. 

A főoltár előtt a primás a koronázandóhoz az ország helyes kor- 
mányzásáról rövid beszédet intéz, melynek bevégeztével a király a főoltár- 
hoz vezettetik s az egyházi esküt leteszi. Ebben igéri, hogy az Isten egyhá- 
zának békéjét, törvényeit megtartandja, az egyház fejei iránt illő tiszte- 
letet fog tanúsítani, s mindazon jogokat, melyeket a fejedelmek az egyház- 
nak adtak, sértetlenül megőrzendi. Majd a papság az előírt egyházi imákat 
elmondja, s a király a primás által jobb vállán, karján és mellén szentelt 
olajjal megkenetik, s sz. István köpenyét, saruit felöltí, sz. István kardját 
felcsatolja. Ezután a primás a nagy misét elkezdi, a király pedig a nép 
felé fordul és sz. István kardjával három vágást tesz annak jeléül, hogy 
a vallást bárhonnan jövő támadással szemben oltalmazni fogja. — Az 
epistola és az evangélium közt a király az oltár legfőbb lépcsőjére vezet- 

») Miksa koronáztatásakor gr. Batthyányi Ferencz, I. Ferencz József koro- 
náztatásakor gr. Andrássy Gyula küldetett ki. -- A koronázás szertartása nincs 
törvényben szabályozva, szokás utján fejlődött ki. 

tetik fel, s itt letérdelvén, a prímás és a nádor által ünnepélyesen fejére 
tétetik a sz. korona. 

A királyválasztás idejében, a korona feltétele előtt, a nádor a nép- 
hez fordulva, háromszor fenhangon kérdezé: » akarjátok-e, hogy a jelenlevő 
N. N. királylyá koronáztassák?* Mire a felelet volt: » akarjuk, éljen a 
király. « ^) Jelenleg a kalocsai érsek hivja fel az ország prímását e szavak- 
kal: » Főtisztelendő atya, a katholica anyaszentegyház kivánja, hogy a 
jelenlevő N. N.-t Magyarország királyi méltóságára emeljétek.* Mire a 
primás kérdezi: »Méltónak és hasznosnak véliték-e őt ezen méltóságra?* 
Erre ismét a kalocsai érsek válaszol: » Tudjuk és hisszük, hogy méltó és 
hasznos Isten egyházára és az ország kormányára.* 

A korona feltétele után a király jobb kezébe a királyi pálcza, baljába 
pedig az arany alma adatván, a primás és a zászlós urak által a templom- 
ban felállított királyi trónra vezettetik, hol a primás e szavakat intézi 
hozzá: » Tartsd meg e helyet, melyet eddig örökösödésnél fogva birtál.« 
A nádor pedig a nép felé fordulva kiáltja: »Éljen a megkoronázott 
magyar király.* Erre éljenzés, ágyúdörgés, harangzugás között felhangzik 
a hálaadó ének (Te Deum). — Mise folytán a király aranypénzt ajánl 
fel, s communiókor megáldozik. 

A mise után a király fején a koronával, kezében a királyi pálczát 
és az arany almát tartva, nemzeti szinü posztóval bevont uton az ország- 
nagyok, az országgyűlés tagjai és a királyi udvar kiséretében, gyalog egy 
másik templomba indul, s ekkor az utána lóháton menő magy. kir. pénz- 
ügyminister — hajdan a tárnokmester — a nép közé arany és ezüst pénzt 
szór. A templomba érve, trónra lép, s a nádor által felhívottakat, jobb 
vállukon háromszor érintve, aranysarkantyús vitézzé avatja. 

Ennek megtörténtével a király, fején a koronával, lóra ül és a 
szintén lóra ült országnagyok és főpapok kiséretében az emiitett zászlók 
és czimerek elővitele mellett, harangzugás és ágyúdörgés között az e végre 
rendelt térre megy, a hol emelt állványon, szabad ég alatt esküt tesz az 
alkotmányra (decretalis eskü). Ha pedig a király kiskorú, az esküt helyette 
a nádor teszi le. 

Az eskü letétele után a király ismét lóra ül, s egész kíséretével a 
koronázási domb felé vonul, melyre egyedül fel vágtatván, sz. István kard- 
jával a világ négy része felé négy vágást tesz annak jeléül, hogy az orszá- 
got bármely oldalról jövő ellenségtől megvédeni kész. 



E szokás még az első örökös király, I. József megkoronáztatásánál meg- 
tartatott, de már III. Károlynál elmaradt, ületve a fentebbi formulának adott helyt. 

107. §. 
A királyi hitlevél. 

A trónra lépő fejedelmek, mint mondottuk, megkoronáztatásuk előtt 
az alkotmány biztosítására oklevelet adnak ki. Ez okmány királyi hitlevél- 
nek, vagy felavatási oklevélnek neveztetik, s az ország törvényei közé 
beczikkelyeztetik. Az esetben, ha a trónörökös még elődének uralkodása 
alatt koronáztatik meg, szintén ad ki hitlevelet, de a beczikkelyezés a trónra- 
lépés után összehívandó országgyűlésen történik (1830 : 2.).*) — A hitlevél 
és koronázási eskü mély értelme abban rejlik, hogy miután a Felség 
minden jogi kényszeren felül áll, az alkotmány biztosítása egy vallási 
fogadásban, az eskü szentségében czéloztatik. 

Az alkotmány biztosítására a fejedelem által kiadott okmányokkal 
a királyság kezdete óta folyton találkozunk. Már sz. István az alkotmányt 
oklevélbe foglalta. Hasonló oklevelet kiadtak még : II. Endre, III. Endre, 
1. Ulászló, Albert, V. László, 1. Mátyás, I. Ferdinánd. Az 1687: 2., 3., 
az 1715: 2. és az 1723: 1., 2., 3. t.-czikk pedig minden trónra lépő 
királyt hitlevél kiadására utalnak. 

A hitlevél szövegét az országgyűlés állapítja meg, a király elfogadja, 
aláirja, megpecsételi s rendesen a magát bemutató országgyűlés előtt a 
prímásnak beczikkelyeztetés végett átadja. Miután a hitlevél az ország 
alkotmányának biztosítására szolgál, tartalma természetesen az ország 
törvényeivel összeütközésbe nem jöhet; III. Károlynak az 1715: 3. törv.- 
czikkben foglalt hitlevelét pedig az 1723: 3. t.-cz., mint megtartandót 
említi. Megjegyzendő továbbá, hogy a trónörökösödési törvények, illetve 
akkor kikötött feltételek valamint a társországok jogainak épsége (1868 : 
30.), mindig fölemlitendők. 

Tényleg azonban a trónörökösödés kérdésének rendezése óta a hit- 
levelek csaknem mindenben megegyeznek, s rendesen öt pontból állanak. 
De e mellett egyes tételek, melyeket az országgyűlés különösen kiemelen^ 
dőnek tart, szintén fölvétethetnek, mint ahogy ez 1867-ben történt, a 
trónlemondás eseteire vonatkozólag. ^) 

IV. Ferdinánd megkoronáztatáskor szintén adott ki kir. hitlevelet, de mi 
tán elhalt, mielőtt trónra léphetett volna, hitlevele heczikkelyezve nem lett. í. Li- 
pót 1655-hen koronáztatott meg s hitlevele 1659-hen, trónralépte után, czikkelyez- 
tetett he. V. Ferdinánd szintén atjga életéhen koronáztatott meg s az 1830 : 2. t.cz 
rendeli, hogy leendő trónralépésétől számitott félév alatt országgyűlést hivjon egyhe 
a koronázáskor kiadott hitlevél heczikkelyezése végett. 

") Az 1790—1-diki országgyűlésnek hosszas vitája volt a fölött, hogy a tör- 
vényhozásnak jogáhan áll-e a koronozásnál uj hitlevelet hocsátani ki és ahhan esetleg 

A legutóbb kiadott hitlevél (1867 : 2. t.-cz.) tartalma a következő ; 
Mi első Ferencz József (következik a nagy czim) mint Magyarország s társ- 
országainak apostoli királya, adjuk emlékezetül jelen hitlevelünk rendében, 
hogy, miután dicsőségesen uralkodott fölséges I. Ferdinánd ur ausztriai csá- 
szár, Magyarországnak e néven V. királya, a Mi mélyen tisztelt és szeretett 
nagybátyánk még 1848-dik év deczember 2-kán Olmützben kelt lemondó 
levelénél fogva, mind az ausztriai császári koronáról, mind pedig az ural- 
kodása alatt álló többi országai koronáiról ünnepélyesen lemondott ; miután 
továbbá fönséges császári királyi főherczeg Ferencz Károly ur, a Mi mélyen 
tisztelt és buzgón szeretett édes atyánk, a kit az örökösödés rendé szerint a 
trónöröklés illetett volna, erről lett lemondását ugyanazon alkalommal hasonló 
ünnepélyességgel nyilvánította: az 1723: évi 1. és 2. t.-cz. által megállapí- 
tott örökösödési rend szerint Ránk, mint törvényesen jogosult örökösre, 
szállott Magyarországban és társországaiban a királyi trónöröklés. Mi tettleg 
át is vettük az uralkodást, közbe jött súlyos akadályok miatt azonban az 
1791 : 3. t.-cz. által kijelölt határidő alatt, mint Magyarország és tárországai 
királya, magunkat meg nem koronáztathattuk. Későbben, 1861-ben, meg- 
koronáztatásunk végett összehiván az országgyűlést, Fölséges Ferdinánd ur 
császárnak és királynak, mélyen tisztelt nagybátyánknak és Fönséges császári 
királyi főherczeg Ferencz Károly urnák, fiúi tisztelettel szeretett édes atyánk- 
nak emiitett lemondási okiratait az országgyűlés elé terjesztettük : meg- 
koronáztatásunk azonban a fenforgott viszonyok és nehézségeknél fogva 
ekkor sem teljesülhetett. 

Ujabban összehívtuk tehát 1865-ik év deczember 10-dik napjára Pest 
szabad kir. városunkban a jelen országgyűlést, királyi fölavatásunk és koro- 
náztatásunk végett, s ezen országgyűlést saját legmagasabb személyünkben 
Mi magunk nyitottuk meg és vezéreltük folytonosan. Hosszabb tanácskozások 
után Isten kegyelméből végre sikerűit atyai szivünk örömére az alkotmány 
visszaállítása által elhárítani azon nehézségeket, a melyek miatt királyi fel- 
avatásunk és koronáztatásunk eddigelé elhalasztatott. Azon aggodalmakat 
pedig, melyeket az 1861-ki országgyűlés felséges császár és király V. Fer- 
dinánd ur, mélyen tisztelt és szeretett nagybátyánk és fönséges császári 
királyi főherczeg Ferencz Károly ur, fiúi tisztelettel szeretett édes atyánk 
lemondási okirataira nézve ismételt fölirataiban Elénk terjesztett, eloszlatta 
felelős ministeriumunk a jelen országgyűlés szine előtt Nevűnkben tett nyilat- 
kozata, melyekben legmagasabb jóváhagyásunkat kijelenté arra nézve, hogy 
az emiitett lemondások formahiányaiból az ország törvényes önállására, 
függetlenségére nézve káros következtetések ne vonathassanak, s a trón- 
lemondás ténye jövőre Magyarország külön megemlitése, értesítése mellett 
és alkotmányos hozzájárulásával történjék, — se részben az ország jogai- 
nak biztosítására ünnepélyes megkoronáztatásunk után azonnal külön tör- 
vény alkottassék. 



uj alkotmány biztosítékokról gondoskodni. — Végleges megállapodás nem jött létre, 
de a gyakorlat azután ugy segített magán, hogy a trónörökösödési feltételeket tar- 
talmazó régi formát alapul elfogadta és esetleg valamely fölmerült, fontosabb ügyre 
vonatkozólag megt oldással él. 

Az ország főrendéi és képviselői tehát, tekintetbe véve a hazai törvé- 
nyek rendeletét, azok értelmében minket, mint Magyarország és társországai 
trónjának és koronájának törvényes és valóságos örökösét, mentül előbb meg- 
koronáztatni óhajtván: jobbágyi hódolattal járultak Elénk, s alázattal kértek, 
hogy Mi Magyarország sarkalatos törvényei szerint mindenesetre még sze- 
rencsés megkoronáztatásunk előtt kiadandó koronázási hitlevelünkben az 
ország jogai biztositására az alább irt czikkeket, s minden azokban foglal- 
takat kegyelmesen elfogadni, királyi hatalmunkkal helybenhagyni, megerő- 
siteni s mind magunk kegyelmesen megtartani, mind mások által is megtar- 
tatni méltóztatnak. 

1. Szentül és sértetlenül megtartjuk és királyi hatalmunkkal mások 
által is meg fogjuk tartatni az 1723: 1. és 2. törvényczikkekben megálla- 
pított királyi trónöröklést; — az 1791: 3. t.-cz. értelmében teljesitendő 
koronázást; Magyarország és társországa jogait, alkotmányát, törvényes 
függetlenségét, szabadságát és területi épségét. Szentül ós szigorúan meg- 
tartjuk s királyi hatalmunkkal mások által is megtartatjuk Magyarország és 
társországai törvényesen fennálló szabadalmait, kiváltságait, törvényszerű 
szokásait és az eddigelé országgyülésileg alkotott s dicső Elődeink Magyar- 
ország koronázott királyai által szentesitett, valamint ezután országgyülé- 
sileg alkotandó, s Általunk, mint koronázott magyar király által szentesi- 
tendő törvényeit, minden pontjaikban, czikkeikben és záradékaikban ugy, 
mint ezeknek értelme és gyakorlata a király és országgyűlés közös megegye- 
zésével fog megállapittatni ; kivéve mindazonáltal dicsőült II. András 1222. 
évi törvényének azon megszüntetett záradékát, a mely igy kezdődik: »Quod 
si vero ]S[os«, ezen szavakig : »m perpetuum facultatem.« Mindezek bizto- 
í>itására szolgáland azon királyi eskünk is, melyet jelen királyi levelünk tar- 
talmára dicső Elődünk I. Ferdinánd koronázási esküje szövegének alapján 
koronáztatásunk alkalmával le fogunk tenni. 

2. Az ország sz. koronáját, az ország lakosainak régi törvényes szokása, 
s a hazai törvények szerint az országban fogjuk mindenkor tartani, s a kebe- 
lükből valláskülönbségre való tekintet nélkül választott és megbizott világi 
személyek által őriztetni. 

3. Magyarország és társországainak mindazon részeit és tartományait, 
a melyek már visszaszereztettek, s azokat, a melyek Isten segedelmével 
ezután fognak visszaszereztetni, koronázási eskünk értelmében is, a nevezett 
országhoz és társországaihoz visszakapcsolandjuk. 

4. Abban az esetben, melyet Isten kegyelme messze távoztasson — ha 
az ausztriai főherczegek mindkét nemének magvaszakadása, elsőben is : a 
dicső emlékezetű ősatyák YL, illetve III. Károly; utána dicsőült 1. József; 
végre dicsőült I. Lipót császárok és magyar királyok ágyékaiból leszármazó 
örökösök kihaltával bekövetkeznék — a királyválasztás és koronázás elő- 
joga az 1723. évi 1. és 2. t.-cz. rendelete szerint is visszaszáll Magyarországra 
és társországaira, s ezen országoknál régi szokásaik szerint az sértetlenül 
megmarad hajdani érvényében és állapotában. 

5. A mint fentebb az 1. pontban foglaltatik, valahányszor jövendőben 
ilyen koronázás Magyarországban országgyülésileg teljesitendő : Örököseink 
és Utódaink, a koronázandó örökös királyok kötelesek lesznek ezen hitlevél- 
beli biztositások elfogadását előrebocsátani és arra esküt letenni. 

Mi tehát az országgyűlés fönebbi kérését kegyelmesen fogadván, atyai 
szivünk kegyes hajlamánál fogva a fönt beiktatott összes czikkelyeket, s 
mindazt; a mi azokban foglaltatik, egyenkint és összesen helyeseknek, s 
Előttünk kedveseknek valljuk, s azokhoz kegyelmes megegyezésünkkel hozzá- 
járulunk ; Ígérvén, s királyi szavunkkal biztositván Magyarországot és társ- 
országait, hogy mindezen előrebocsátottakat Magunk is megtartandjuk és 
bármely rendű és állású alattvalóinkkal is megtartatjuk — a mint azokat 
jelen hitlevelünkkel elfogadjuk, helyben hagyjuk és megerősitjük. 

108. §. 
A királyi eskü. 

A király a koronázási szertartás folyamában, trónörökösödési tör- 
vények szerint, az egyhá:íi eskü mellett még az alkotmányra külön es- 
küt is tesz. Ezen eskü az ország törvényei közé beczikkelyeztetik. Ha a 
trónörökös elődének életében koronáztatik meg, a beczikkelyezés ekkor is 
létre .jön : a megkoronáztatásról szóló törvényt az uralkodó király szentesíti. 

Az alkotmányra való felesküvés szintén ősrégi szokáson alapszik. 
Sz. István király tett már hasonló esküt, II. Endre óta pedig a trónra 
lépő fejedelmek rendesen felesküsznek. 

Az eskü tulajdonképen a hitlevél rövid ismétlése ; szövegét szintén 
az országgyűlés állapítja meg. Miután az eskü az alkotmány biztosítására 
szolgál, tartalmának az ország törvényeível összhangzásban kell lenni és 
az 1723: 3. t.-cz. III. Károlynak az 1715 : 3. t.-czíkkbe iktatott esküjére 
utal s a későbbi beczikkelyezések is ezen eskü letételét említik. 

Szövege, mely III. Endre óta a főbb pontokban ugyanaz, III. Károly 
óta pedig mitsem változott, a következő' : 

Mi N. N. Isten kegyelméből Magyarország és társországainak örökös 
és apostoli királya, esküszünk az élő Istenre, boldogságos szűz Máriára, s az 
Istennek minden szentéire, hogy az Isten egyházait, Magyarország és társ- 
országai törvényhatóságait s egyházi s világi minden rendű lakosait jogaik- 
ban, kiváltságaikban, szabadságukban, szabadalmaikban, törvényeikben, régi 
jó és helybenhagyott szokásaikban megtartandjuk, mindenkinek igazságot 
szolgáltatunk ; Magyarország és társországai jogait, alkotmányát, törvényes 
függetlenségét és területi épségét sértetlenül fentartandjuk ; dicsőült II. And- 
rás király törvényeit (kivéve mindazonáltal azon törvény 31-ik czikkének 
záradókát, mely igy kezdődik: »Quod sí vero Nos< egészen ezen szavakig: 
»in perpetuum facultatem*) megtartandjuk ; Magyarország és társországai 
határait és mi ezen országokban bármi jog ős czimen tartozik, el nem ide- 
genitjük, se meg nem csonkítjuk, sőt a mennyire lehet, gyarapítjuk és kiter- 
jesztjük és megteendjűk mindazt, a mit ezen országaink közjavára és dicső- 
ségére igazságosan megtehetünk. Isten Minket ugy segéljen, s annak minden 
szentjei. 

109. §. 

A koronázási ajándék. 

A nemzet a királynak koronázás alkalmából ősidőktől fogva ajándé- 
kot szokott adni ; sőt II. Mátyás óta a király nejének is, a midőn ez utóbbi 
megkoronáztatik. 

Ez ajándék összegét az országgyűlés által esetről-esetre állapitja 
meg (25,000— 50,000 arany) s egy országgyűlési küldött által nyujtatik 
át ; az ajándékozás pedig az összeg megnevezése nélkül törvénybe iktat- 
tatik. A koronázási ajándék 1848-ig csak a nemesi jogokat gyakorlók 
terhét képezte, de már 1867-ben az ország közjövedelmeiböl fedeztetett, 

110. §. 

A koronázási jelvények. 

A koronázási jelvények között legfontosabb a sz. korona. 

A sz. korona az állami egység, állami hatalom symbolumának, a 
királyi hatalom és jogok kutforrásának tekintetett s tekintetik. ^) S bár 
kétséget nem szenved, hogy a sz. korona csak jelkép s a koronázás csak 
akkor birhat kellő érvénynyel és hatálylyal, ha a nemzet beleegyező és 
helyeslő akarata kiséri, s ha e tény megvan, más koronával való koronázás 
is érvényes lehet : ^) mégis annyira ismert volt a nemzetnek a sz. korona 
iránti kegyelete, hogy megtörtént, miszerint a más koronával (1301. és 
1309.) megkoronázott Róbert Károly, a mint a sz. korona birtokába 
jutott, ezzel magát ujolag megkoronáztatta (1310.). A koronázást beczik- 
kelyező számos törvényünk hangsúlyozza, hogy a király magát ősi szoká- 
sok szerint, vagyis a sz. koronával megkoronáztatta ; a törvények azon 
határozata pedig, hogy a király tartozik magát annak rendje szerint 
megkoronáztatni, ugy magyaráztatik, hogy a sz. koronával. 

A sz. korona eredete a királyság keletkezésével egykorú. Felső része 
azon korona maradványakép tekintetik, melyet II. Sylvester pápa szent 



L. Verbőczy Hk. I. 3. és II. 3. 

^) Mint ezt 1440-ben az ország rendéi, midőn I. Ulászlót a sz. István kopor- 
sójáról levett koronával koronázták meg, miután Albert özvegye a szent koronát 
Ausztriába vitette, kijelentették. Midőn pedig Friedrich császár Bécsújhelyben ma- 
gát önkényüleg megkoronáztatta, a nemzet kijelentette, hogy a koronáztatás csak 
üres formaság, ha azt a köznek beleegyezése nem kiséri. De azért Friedrich e czi- 
men holtáig magyar királynak irta magát és Mátyás mindent elkövetett, hogy a 
koronát saját fejére tétethesse. 

István királynak ajándékozott, az alsó rész pedig Dukas Mihály, görög 
császár ajándékának. 

A koronázásnál a sz. koronán kiviil még egyéb jelvények is használ- 
tatnak, melyek az ország ékességeinek neveztetnek. Ugy mint : az arany- 
ból készült királyi pálcza vagy jogar, mely jelenti a legfőbb polgári 
hatalmat ; a királyi aranyalma tetején kettős kereszttel kifejezi a területi 
felségjogot ; sz. István kardja, mint a legfőbb katonai hatalom jele — 
Továbbá sz. István palástja, melyet sz. István neje, Gizella készitett, s 
1031-ben a székesfejérvári Boldogasszony templomának ajándékozott; 
keztyük, harisnyák, sárga bőrből készült saruk ; a hosszú nyelű kettős 
ezüst kereszt ; s végre a kézi kis kereszt és még egy harmadik kereszt, 
melyek azonban szoros értelemben nem tartoznak az ország ékességei 
közé, s az esztergomi főegyház kincstárában őriztetnek. 

111. §. 

A koronaörök intézménye. 

A sz. korona az Árpádok idejében a székesfejérvári székesegyház- 
ban, káptalani őrkanonokok őrizete alatt állott, később pedig Visegrádon 
világi rendű őrök gondjaira lett bizva (1492: 3., 1498: 25., 1500: 23.). 

A Habsburgok alatt Bécsbe, majd Prágába vitetett, s midőn 
II. Mátyás idejében az országba ismét visszakerült, őrzési helyéül kizáró- 
lag a pozsonyi vár jelöltetett ki (1608 : k. e. 4., 1608 : k. u. 16.) s őrzé- 
sére több szigorú törvény alkottatott (1613: 18., 1622: 4., 1625:26,, 
1635 : 87.). Az 1715 : 38. t.-cz. azonban az akkori mozgalmas idők folytán 
megengedi, hogy a korona, ha őrzési helyén veszély fenyegetné, a nádor tud- 
tával Pozsonyból más, biztosabb helyre is átvihető legyen. 

Miután pedig II. József a koronát e törvények ellenére az országból 
elvitette, visszahozatalakor uj törvény alkottatott, az 1791 : 6. t.-czikk, 
mely elrendeli, hogy a sz. korona a hozzá tartozó ékességekkel egyetem- 
ben kizárólag Buda fővárosában őriztessék, kivévén a fentebbi 1715 : 38. 
t.-czikkben emiitett veszély esetét, midőn a veszély tartamára a nádor 
tudtával biztosabb helyre átszállitható. 

A sz. korona őrzésére jelenleg az országgyűlés, a király által kijelölt 
világi rendti született honfiai közül, valláskülönbségre való tekintet nélkül, 
választ két őrt (1608: k. e. 4., 1715: 38., 1741: 6., s a királyi hitlevél). 
Rendesen egy protestáns és egy katholicus vallásbeli választatik, kik 
esküjöket a király és az országgyűlés jelenlétében teszik le, s egyik közü- 
lök mindig a korona mellett köteles lakni (1715 : 38.). A koronát kettős 
zár alatt tartják s ugy megválasztatásuk, mint lemondás, vagy halál esetére 

a felelősség alul felmeutetésük, illetve örököseik felmentése törvénybe 
iktattatik. 

Ha a koronaőri állás az országgyűlés szünete alatt üresedik meg, 
azt ideiglenesen, a legközelebbi országgyűlésig, a király tölti be. 

A korona őrzésére a koronaőrök mellé még a honvédség tettleges 
állományából alakitott őrcsapat is adatik (2 tiszt, 3 őrmester, 3 szakasz- 
vezető, 2 dobos, 40 közlegény), mely a korona és a koronázási jelvények 
mellett éjjel-nappal őrt áll. 

112. §. 

A királyi gyám és a gyámkormányzó. 

A királyi gyám, illetve gyámkormányzó szüksége be áll: 1. ha az 
uralkodó kiskorú; 2. ha az uralkodó hatalmi körének gyakorlásában 
állandóan akadályoztatik, tehát különösen testi és szellemi fogyatkozások 
esetében. ^) — Régibb időben a magánjogi felfogás hatása alatt, a király 
kiskorúságára, a királyi szülők önhatalmúlag intézkednék (p. III. és IV. 
Lászlóra nézve), majd meg özvegy királyné lesz a gyámkormányzó (nagy 
Lajos özvegye). Tisztultabb fölfogás volt, midőn a gyámkormányzót az 
ország rendéi jelölik ki (Hunyadi Jánost, Szilágyit) bár a nélkül, hogy a 
magánjogi gyámot, a közjogi kormányzótól elválasztanák. Végre a legfőbb 
közjogi állással kötik össze e tisztet. Az 1485 : 2. t.-cz. ugyanis azt 
mondja : »Ha a király zsenge korban levő örököst hagy hátra, a nádor 
hivatalból köteleztetik őt, mint gyám, országaiban megtartani és hiven 
védeni. A nádornak ilyenkor, mig t. i. az örökös serdült korát elérte, 
minden alattvaló és honfi épugy tartozik engedelmeskedni, mint magának 
a királynak. « 

E törvényczikk, melyet későbbiek (1681: 1., 1715: 5., 1741: 9., 
1791 : 5. t.-cz.) megerősítettek, ma sincs világosan hatályon kivül helyezve* 
De a pragmatica sanctió rendelkezése szerint Magyarországban és Ausztriá- 
ban egy és ugyanazon személy uralkodik s ennek alapján a két állam közti 
viszonyt az 1867 : 12. t.-cz. még szorosabbra fűzi, ugy, hogy a fentebbi 
esetekben közös gyámkormányzóságra kell következtetnünk. Másrészt 
meg a nádori állás nincsen betöltve, s előreláthatólag még hosszú időn 



Még egy harmadik eset is gondolható, melyet mi a kiskorúság kateg(5riá- 
jába veszünk, hogy t. i. a király halálakor özvegye vagy a trónörökös özvegye 
teherben marad s a trónöröklési szabályok szerint esetleg a születendő gyermeket 
illetné a trón. 

keresztül nem fog betöltetni és igy a netalán előforduló esetben az ország- 
gyűlés feladata lesz intézkedni. 

II. Alkotmányunkban arra nézve sem találunk intézkedést, hogy a 
kiskorú király hányadik életévével veheti át az uralkodást. A gyakorlat 
pedig igen különböző eljárást mutat : Salamon, 11. Lajos 15 éves, Nagy 
Lajos, V. László 16 éves, Mátyás 19 éves, IV. László 22 éves volt. 

De a pragmatica sanctió szerint Magyarországban és Ausztriában 
egy és ugyanazon physikai személy uralkodik s igy a két állam a fejedelem 
nagykorúságát illetőleg is harmonicus intézkedésre van utalva. Ausztriá- 
ban a trónörökös 18 évvel lesz nagykorú a családi szabályok szerint (vala- 
mint ezt fejezi ki Ausztriának 1848. április 25-ki alkotmánya). 

113. §. 

A kormánytárs. 

Hazánk történetében kétszer fordult elő azon eset, hogy az uralkodó 
a kormányzás terhét mással megosztani óhajtotta : Mária, férjével Zsig- 
monddal s Mária Theresia, férjével Lotharingiai Ferenczczel. E két eset 
természetükre ugyan nem volt egészen egyenlő, de azért vonhatunk belőlök 
az eljárásra egységes következtetést. A kormánytárs intézménye mind- 
egyik alkalommal az országgyűlés hozzájárulásával, beleegyezésével kelet- 
kezett, s mind a két esetben az országgyűlés határozta meg a kormány- 
társ hatáskörét (az utóbbira 1. az 1741 : 4. t.-cz.). 

Az 1867 : 7. t.-cz. azonban kimondja, hogy ü Felsége a kormányzást 
a felelős ministerium segélyével személyesen gyakorolja. E szerint a kor- 
mánytárs intézménye ki van zárva. Ha azonban szüksége még is mutat- 
koznék, a fentebbiekből következtetve, ez csakis a törvényhozás külön hoz- 
zájárulásával, vagyis az emiitett törvény módosításával történhetik. 

114. §. 

A trónról való lemondás. 

A trón, halál esetén kivül, még lemondás által is üresedésbe jöhet. 
A korona átszállásának rendje ilyenkor is a fentebbi örökösödési törvé- 
nyek szerint történik. Magára a lemondásra vonatkozólag azonban egész 
a legújabb időkig törvényeink nem intézkedtek, A gyakorlatból (pl. midőn 
I. Rudolf lemondott II. Mátyás javára) kifejlődő felfogás az volt, hogy 

*) Az 1848: 3. t.-cz. a király távolléte esetére a nádort teszi helyettesévé a 
kormányzásban, e törvényczikket azonban az 1867: 7. t.-cz. világosan hatályon 
kivül helyezi. 

a trónról való lemondás Magyarországot illetőleg csak akkor érvényes, 
ha a magyar országgyűlés alkotmányosan hozzájárul. Miután pedig ezzel 
V. Ferdinánd királyunknak, illetve Ferencz Károly trónörökösnek lemon- 
dása ellentétesnek látszott, az 1867 : 3. t.-czikk világosan kimondja, hogy 
»minden ezentúl bekövetkezhető trónlemondás Magyarország külön érte- 
sítése mellett és alkotmányos hozzájárulásával történjék. « — A trónjáró 
lemondott király, bár czimjeit megtarthatja, alattvaló lesz s ha később fia 
születnék, ez már csak a lemondás folytán uralkodásra jutott király ága 
után örökösödik. ^) 

115. §. 

A király neje és a királyi család tagjai. 

A király neje osztozik férje tiszteleti jogaiban, Felségnek czimezte 
tik s a király után első személy az államban. Hajdan saját zászlósai, 
palotatisztjei és bandériuma volt. A jelenkorra mindebből csak az maradt 
fenn, hogy a veszprémi püspök a királyné kanczellár ja czimét viseli, s a 
királyné koronázásában részt vesz. — A királyné is megkoronáztatik, 
még pedig, ha a király koronáztatásakor már házas, rendesen ezzel egye- 
temben. 2) 

A királyi családot alkotják a király nején és esetleg az elhalt király 
özvegyén kivül, az ausztriai főherczegek, illetve magyar királyi berezegek, 
a kik a közös törzsatyától, elismert egyenrangú házasság által férfiágon 
származnak ; valamint a főherczegnők férjhez menetelökig és a főherczegek 
özvegyei az özvegység tartamára. A főherczegnők idegenhez férjhez menve, 
elválnak a családtól. — A királyi család tagjai bizonyos kivételes jogállást 
élveznek ; 1. czimök fenség és különös büntetőjogi oltalom alatt állanak 
(1878:5.) ; 2. ki vannak véve a közönséges törvényszékek hatásköréből, 
különös bíróságuk van az udvarnagyi hivatalban ; 3. a nagykorú főher- 
czegek a magyar főrendiháznak tagjai (1885 : 7.) ; 4. alávetvék a király 
családfői hatalmának, valamint a családi házszabályoknak, a mi ismét némi 
jogi eltéréseket idéz elő. 

116. §. 

A megkoronázott trónörökös. 

Többször előfordult, hogy a trónutód még atyja életében megkoro- 
náztatott, a nélkül, hogy a trónbirtokos az uralkodásról lemondott volna. 

») L. 100. §. 

2) Az esztergomi érsek a sz. koronát a királyné jobb vállára iUeszti, a vesz- 
prémi püspök pedig a házi koronát teszi a királyné f^ére. 

Az ilyeü eseteket jövőre az 1830 : L és 2. t.-cz. akkép szabályozza, 
hogy a főhatalom gyakorlása teljesen az uralkodó királynál marad és a 
megkoronázott trónörökös az országgyűlésnek külön beleegyezése nélkül 
az ország kormányzásában részt nem vehet. A megkoronázott trónörökös 
továbbá köteles trónra léptétől számított hat hónap alatt országgyűlést 
hivni egybe, a koronáztatáskor kiadott hitlevélnek törvénybe iktatása végett. 

Egyébiránt a megkoironázott trónutód még előde életében is király- 
nak czimeztetik és a törvényes királyok számát szaporítja. 



III. FEJEZET. 

A törvényhozó hatalom. 

117.§. 

A törvényhozó hatalom általában. 

A törvényhozó hatalom feladata az állam souveraín akaratát köte- 
lezőleg, törvény alakjában kifejezésre hozni. Kezelői a koronás király, 
valamint a népet képviselő országgyűlés, a főrendi- és képviselőház. ^) 

A törvényhozó hatalom van hivatva első sorban az általánosan köte- 
lező jogot alkotni, de, mint mondottuk, a hatalmi ágak szétválasztása nem 
történt, mint a hogy nem is történhetett mereven s igy e hatalmi körbe 
tartozik mindaz, a mire nézve az állam souveraín akaratának kijelentése 
czéloztatík (1. 4. §.), s az országgyűlésnek még egyéb, különösen kor- 
mányzati functiói is vannak (1. a 92. §. — Továbbá előfordulhat, bár ez 
csak kivétel, hogy egy esetre is alkottatik törvény szorosan jogi tarta- 
lommal, így pl. nálunk az 1741 : 4. t.-cz. a kormány társ intézményét 
egy esetre szabályozza. 

Ma a hatalmi ágak működése, habár nem is mereven, de szigorúbban 
van elválasztva, mint hajdan volt és ennek következménye, hogy a törvény- 
hozás kevésbbé admínistral, vagy bíráskodik. A rendiség korában a díplo- 
matia, az adózás és a kormányzat egyéb nagy érdekei és föladatai mellett, 
az országgyűlés elé vitték a legaprólékosabb magánügyeket, testvérek czíva- 
kodásait, osztály-, örökösödési pereket stb. éá pedig nemcsak interpellatió 



A mai parlament elméleti megteremtője a continensen, Montesquieu, az 
alsóházban azokat látja, kik a nép által választva, a nép viszonyait leginkább isme- 
rik és igy első sorban alkalmasak a nép érdekei támogatására s gondolkozása kife- 
jezésére ; a felsőházban pedig azokat az előkelőket, kik egyéni kiválóságuk folytáii 
hivatottak, hogy az államakarat képzéséhez tanácsukkal járuljanak. (L'esprit deslois 
XI. 6.) L. bővebber a szerzőtől ^Budapesti Szemle« 1885. 1. sz. 

alakjában; hanem végleges döntésre, ítélethozatalra. SŐt az erdélyi ország- 
gyűlések a bűnügyekre rendes hatáskörrel birtak (Szilágyi : Erdélyi ország- 
gyűlési emlékek. XIII. köt.). 

118. §. 

Á) Á király jogrköre a történyhozásban. 

A király, mint az állam feje, hivja munkára egybe az országgyűlést, 
megnyitja, elnapolja és berekeszti üléseit ; sőt az öt évi cyklus eltelte előtt 
feloszlathatja s uj választásokat rendelhet el. Továbbá a törvényhozás 
körül kezdeményezési joggal bir, szentesiti a törvényeket, melyek nevében 
hirdettetnek ki. 

119. §. 

Az országgyűlés összehívása, megnyitása, elnapolása, berekesztése és fel- 
oszlatása. 

I. A vezérek korában a nemzetgyűlések, ugy látszik évenként tartat- 
tak; későbbi törvények is az országgyűlés évenként való megtartását 
rendelik el (1290. 1471: 1.). Az 1498: 1. t.-czikk szerint az ország- 
gyűlés minden három évben hivandó össze, de már az 1563:3. t.-cz. megint 
az évenkénti összehivást mondja ki. Majd ismét a három évi összehivás 
fogadtatik el, annak hangsúlyozásával, hogy szűkség esetében gyakrabban 
is tartandó országgyűlés (1655: 49., 1715: 14., 1791: 13., 1827: 5.). 

II. A képviselők jelenleg öt évi egy országgyűlésre és ezen ország- 
gyűlés mindenik ülésszakára választatnak s az országgyűlés évenként a 
téli hónapokra hivandó össze (1848 : 4., 1886 : 1.). 

Az országgyűlés összehívásának jogát ma a király gyakorolja, mig 
hajdan az özvegy királynék, királyi helytartók, kormányzók, nádorok, 
sőt néha előkelő főurak is hivták össze országgyűlést. A király kiskoru- 
sága esetére pedig az 1485 : 3. t.-cz. elrendeli, hogy az országgyűlést a 
nádor, mint gyámkormányzó hivja össze, de miután a nádori állás betöltve 
nincsen, per analógiám iuris mondhatnánk, hogy az összehivás joga a 
gyámkormányzót illeti meg. 

Az országgyűlés helye régente a Rákos mező, később Pozsony 
(1635: 79.), majd Buda (1765: 2.) volt. Az 1848: 4. t.-cz. Pestet jelöli 



*) Az országgyűlés összehivása kir. meghívó levelek által történik. A főrendiház 
tagjai személyhez szóló meghívó levelet kapnak ; az alsóházat illetőleg pedig a meg- 
hívó levél a törvényhatóságokhoz menesztetik, hogy a képviselőválasztásoknak vá- 
lasztókerületenként leendő eszközlése végett intézkedjenek. 

nagy: közjoo. ii. kiadás. 13 



Digitized by Google 



— 194 — 



ki, 8 miután az 1872 : 36. t.-cz. értelmében Buda, Pesttel mint Budapest 
főváros egyesült : jelenleg az országgyűlés helyéül Budapest tekintendő. 

A király az országgyűlést vagy személyesen, vagy királyi biztos által 
nyitja meg és rekeszti be. Az öt évi országgyűlési cyklus megnyitása, vala- 
mint ennek berekesztése mindkét ház tagjainak jelenlétében trónbeszéddel 
megy végbe. Az évi ülésszak megnyitása és berekesztése kir. leirattal tör- 
ténik, mely előbb a képviselőházban, azután a felsőházban olvastatik fel. — 
A trónbeszéd rendszerint a munkaprogramm körvonalait s a kormány 
politikai nézeteit egyes fontosabb kérdésekre vonatkozólag tartalmazza ; 
Az évi ülésszak berekesztésére vonatkozó királyi leirat pedig a következő 
ülésszak megnyitásának napját is kitűzi.. 

III. A király az országgyűlést elnapolhatja, feloszlathatja. Az elnapo- 
lás a két ház előtt felolvasott királyi leirattal történik, a melyben rend- 
szerint az uj összejövetel napja is megemlittetik. A feloszlatás szintén kir. 
leirattal történik, melyet azonban mindig királyi biztos olvas, ki e ren- 
delet végrehajtására egyszersmind teljhatalommal ruháztatik fel. 

IV. E jogok gyakorlása körül azonban következő korlátok állanak fen. 
Az 1848: 4. t.-cz. szerint a felosztás esetében O Felsége ujabb 

országgyűlés összehívásáról akkép rendelkezik, hogy ez az előbbinek fel- 
oszlatásától számitandó három hónap alatt összeüljön ; s az évi ülés az 
utolsó évrőli számadásnak és a következő évi költségvetésnek a ministe- 
rium által leendő előterjesztése s az irántoki határozatnak meghozatala 
előtt be nem rekesztethetik, sem az országgyűlés fel nem oszlattathatik. 
Ez utóbbi tételt az 1867 : 10. törvényczikket annyiban módositja, a. 
mennyiben azt rendeli, hogy, miután az évi költségvetésnek országgyű- 
lésileg történendő megállapítása mindig csak egy évre terjed s ujabb 
megállapítás és megajánlás nélkül adót kivetni vagy behajtani nem 
lehet ; ennélfogva oly esetben, midőn O Felsége az országgyűlést bármi 
okból előbb feloszlatja, vagy annak üléseit elnapolja, berekeszti, mintsem 
a befejezett számadások beadása s a jövő évi költségvetésnek előterjesztése 
a ministerium által teljesíttetett s az országgyűlésen a tárgyak iránti 
határozat hozathatott volna : az országgyűlés még azon év folytán és pedig 
oly időben hívandó össze, hogy mind a befejezett számadások, mind pedig 
a jövő évi költségvetés az évnek végéig tárgyaltathassanak. ^) 



Ilyen esetben teliát nem a három liónapi határidő az irányadó. 

120. §. 

A király törvénykezdeményezési, szentesitési joga ; a törvények kihirdetése, 

hatálybalépte. 

I. A királyt megilleti, még pedig koronáztatása előtt is már, a tör- 
vénykezdeményes joga,0 s e jogát jelenleg a felelős ministerium által gya- 
korolja olyformán, hogy az egyes ministeriumok által készített törvény- 
javaslatok jóváhagyás végett Felsége elé terjesztetnek s jóváhagyás 
után nyújtatnak be az országgyűlés alsóházánál. 

A Jcoronás Tcirály szentesiti a törvényeket vagyis az országgyűlés 
törvény alakban foglalt határozatainak hozzájárulásával törvényes erőt 
ad (Hk. II. 3. és 1791: 12).^) 

II. A törvények kihirdetése a korona kizárólagos joga. Az 1868 : 3. 
t.-cz. szerint minden egyes törvényjavaslat, a mint az országgyűlés mind- 
két háza által elfogadtatott, külön-külön leendő szentesítés végett a minis- 
terium utján a királyhoz felterjesztetik. Onnan leérkezvén, az » Országos 
Törvénytár «-ban a ministerelnök ellenjegyzése mellett közzététetik, az 
országgyűlés alsó- és felsőházában bejelentetik s az eredeti szentesitett 
példány az országos levéltárba helyeztetik. E mellett még a törvények a 
»Budapesti Közlöny « czimű hivatalos lapban is közzététetnek s a »Tör- 
vénytár« a törvényhatóságoknak hivatalból megkűldetik. A törvényeknek 
az »Országos Törvénytár«-ban közzétett szövege közhitelességü. 

A törvény hatályba lépte jelenleg, ha az időpont a törvényben más- 
ként meghatározva nincsen, az »Oszágos Törvénytár«-ban történt kihir- 
téstől számítva 15 nap múlva kezdődik (1881 : 66. t.-cz.). 

Megjegyzendő, hogy az » Országos Törvénytár «-ban a szöveggel egy- 
szersmind a királyi szentesités és a kiadás napja is közzé tétetik ; a nemzet- 
közi szerződések beczikkelyezésénél pedig a megerősítési okiratok kicserélé- 
sének helye és ideje is, a mennyiben a szerződésben ez okiratok kicserélése 
ki van kötve (1881: 66.). — Továbbá a törvény keletkezésének folyamatá- 
ban kétségkívül a szentesités a döntő, de a kihirdetés, tehát e külső momen- 
tum teszi a szentesitett szabályt valóban kötelező törvénynyé. Az ország- 
gyűlésnek szentesitett határozata a kihirdetés előtt még mindig visszavon- 
ható, vagyis nem szükséges uj törvényt hozni, hogy az felfüggesztessék, vagy 
hatályát veszítse. 



E jog egyébiránt a képviselőket is megilleti, mint alább látni fogjuk. 

^) A szentesitési jog különbözik a vétó jogtól, a mennyiben a szentesitési jog 
mellett csak az a javaslat válhat törvénynyé, a melyhez a fejedelem hozzájárulj 
míg a vetü jognál az országgyűlési liatározat törvényerőre emelkedik, ha a fejede- 
lem ellent nem mond. A szentesitési jog a vetó jogot magában foglalja. 

121. §. 

B) Az állampolgrárok részTéte a toryényliozásbaii* 

Kezdetben a nemzet minden tagja — szabad magyarok vagyis 
nemesek — személyesen részt vehetett a törvényhozásban. De ez a szegé- 
nyebb nemességre fölötte terhessé válván, a mohácsi vész után megyén- 
kénti képviseltetése általános lett, a mi megelőzőleg már néha előfordul 
(Mária, Mátyás, II. Ulászló) ; mig a főpapok, előkelőbb nemesek továbbra 
is személyesen jelentek meg az országgyűlésen. Ez alapon fejlődött ki a 
két táblai rendszer. A felső tábla tagjai a főpapok és országnagyok vol- 
tak ; az alsó tábla tagjai pedig a nemesség és a szab. kir. városok küldöt- 
tei 8 még néhányan, kiket a törvény és szokás e tábla tagjai közé sorol 
(1608: k. u. 1. t.-cz., 1687 : 10.).^ Nagyban és egészben mondhatjuk, hogy 
a felső táblánál azok foglaltak helyet, kik személyes joguknál fogva jelen- 
tek meg az országgyűlésen, az alsó táblánál pedig azok, kik másokat kép- 
viseltek. 

A főrendi táblához a királyi ház nagykorú tagjai közül azokat, kik 
Magyarországban földbirtokosok voltak, ujabban meghivták. Továbbá tagjai 
voltak : 1. a főpapok: az érsekek, róm. kath. és görög kath. megyés püspök ök, 
a görög nem egyesült megyés főpapok (1792: 10.), a választott, fölszentelt 
és a czimzetes püspökök, ^) a pannonhalmi főapát, a zágrábi nagyprépost, a 
praemontreiek nagyváradi prépostja (jászói prépost), mig fenállott a remete 
sz. Pál szerzetének kormányzója ; 2. a világi főurak : a nagy és kis zászlósok, 
a pozsonyi gróf, a koronaőrök, az örökös és kinevezett főispánok (1687: 10.), 
régente ^) a királyi tanács tagjai (1608 : k. u. 1. és 1687 : 10. t.-cz.), a fiumei 
kormányzó (1807 : 4.), a horvát közgyűlés egy (1625 : 61.), kettő (1848 : 5.), 
illetve három követe (1881 : 15.), a magyar berezegek, grófok, bárók. Sőt a 

Egyébiránt a történet tanúsága szerint a főtisztviselöknek s egyéb előke- 
lőknek mindig kiváló szerepe volt a törvényhozás körül. Ezt következtethetni már 
a végszerződés 3-ik pontjából. — Az Árpád-házbeli királyok koráról szóló becses 
tanulmányában azt mondja Hajnik : hogy a törvényhozást a király, az általa meg- 
hivott előkelő honfiakból alakult tanács segélyével gyakorolta, bár a nemzet zöme 
sem volt kizárva. (I. m. 147. s k. 1.) A későbbi királyi végzemények pedig rende- 
sen megkülönböztetik a törvényhozásban résztvevők közt : »az egy háznagyokat, or- 
szágnagyokat, előkelőket és egyéb nemeseket. Szalay ilyen megkülönböztetést talál 
már sz. István korában, sőt megelőzőleg is (Magyarország története I. 106. 1.). 

A választott püspökök a király által neveztetnek ki azon egyházmegyékre, 
melyek hajdan az országhoz tartoztak. Némelyek föl is szenteltetnek (választott és 
fölszentelt), mások nem (czimzetes püspökök). Ezektől megkülönböztetendők az egy- 
szerű fölszentelt püspökök, kiket segédül szoktak adni valamely egyházmegyében a 
püspöki teendők végzésére, s a főrendi háznak soh'sem voltak tagjai. 

^) Midőn a királyi tanácsból helytartó' tanács alakult, e tanács tagjahiak 
már nem lett megadva a törvényhozásban való részvétel joga. 

legújabb időben meghívottak (1848 : 28.), Kővár vidékének, valamint 
Naszód és Fogarasas vidékének főkapitányai, a székelyek főkirálybirái, a 
szászok ispánja (1868 : 43.) az erdélyi 1846-ki országgyűlésre meghiva volt 
királyi regalisták, ide nem értve a kir. kormányszék, kir. tábla tagjait és a 
katonai egyéneket (1848: 7.). — A régi főrendi tábla tagjainak száma a 
750-et meghaladta. 

Az alsó táblánál foglaltak helyet az egyházi rendből : fő-, székes-, tár- 
saskáptalanok küldöttei, továbbá azon világi és szerzetes apátok, prépostok, 
kik nemesi földbirtokkal ellátott javadalmat kir. adománynál fogva birtak ; 
a világi rendből: a királyi személynök, mint elnök, a kir. tábla birái — (két 
főpapja és bárója a főrendi táblához tartozott) — a kapcsolt részek itélő- 
mestere és követei, a nemesség megyénként választott küldöttei, a beczikke- 
lyezett szab. királyi városok, a szab. kerületek. Kővárvidéke, fiumei és 
buccarii kerületeknek küldöttei, a turopolyai gróf ; s végre távollevő főpapok- 
nak, főuraknak, illetve főúri Özvegyeknek követei, kik a nemesi rendből voltak 
választandók s egy kettőnél több személyt nem képviselhetett (1625 : 62., 
1681 : 51., 1723 : 7.), s az országgyűlésen érdemök és szavazatok megadandó 
lett volna (1608 : k.'u. 1. t.-cz.), de tényleg sulylyal nem birtak. 

Az alsó táblára döntő befolyással a megyei küldöttek birtak ; a városok 
küldötteinek, valamint az egyházi rendnék csak egy szavazat számíttatott, 
mig a megyék külön-külön birtak szavazattal. Az elnök a határozatot az 
irányban mondotta ki, a melyet a megyék többsége elfogadott. Ez ellen a 
harminczas években több fölszólalás történt, de eredmény nélkül (L. Kossuth : 
Országgyűlési Tudósítások). Magyarázatát pedig abban találhatjuk, hogy 
régi alkotmányunk szerint a városi küldött csak egy nemes személyt (a szab. 
kir. várost, mint ilyent) képviselt, mig a megyeiek a megyei nemesség 
összeségét. 

Az 1848 : 5. t.-cz. alsó tábla rendi szervezete helyébe a népképvise- 
leti rendszert a kerületi választással lépteti s ezzel kebeléből kimaradtak 
mindazok, kik hivataluknál fogva voltak tagjai ; valamint lényegében meg- 
változott a képviselő jogállása, illetve választóihoz való jogi viszonya. A 
főrendi tábla szervezete azonban változatlan maradt, mignem 1885 : 7. 
t.-cz. a kornak megfelőleg reformálta. — A »tábla« helyett pedig 1867 
óta a »ház« elnevezése került használatba. 

Rendi alkotmányunkban a szabad magyar ősi joga a törvényhozásra mind 
végig visszatükröződik. S midőn később részvéte a törvényhozásban, a nemesség 
szokására és kezdeményezésére, követek utján történik, még kiérzik, hogy ki 
volt a jognak eredeti birtokosa, s hogy a változás a régi alapot megtartotta. 
A nemesség, midőn követet küld a főbb ügyekre instruálja is és ez kötelező- 
nek tekintetik, habár az ellene adott szavazat nem is lesz érvénytelen. A 
követ tartozik jelentést tenni (1655 : 49. t.-cz.), esetleg a felmerült fontosabb 
ügyeknél külön utasítást kérni (1556: 17. t.-cz.). Régi alkotmányunkban 
mi sem gátolta, hogy ne a megye közönsége legyen a fontosabb ügyekben 
tényleg szavazó, a követ csak a szavazatot közvetítő ; hogy ne a megye 
közönsége határozza azt el, a mit az alsó tábla határozzon. A követ viszonya 

választóihoz a magánjogi képviselet analógiájára lesz felfogva ; az instruáló 
közgyűlés tulajdonképen országgyűlési szavazatot formuláz. 

Mindezzel szemben a constitutionális népképviseleti alkat, melyet 
1848-ban mi is elfogadtunk, eltérő álláspontra helyezkedik. A modern alkot- 
mányok nem indulhatnak ki abból, hogy a törvényalkotás joga az állampol- 
gárokat külön-külön személyesen illeti meg. Montesquieu, az uj törvényhozási 
rendnek alapvetője a continensen, sem állitja ezt. Szerinte szabad államban 
illő volna, hogy mindenki maga kormányozza magát és igy kívánatos, hogy 
a nép összeségóben hozza a törvényt. De miután ez nagy államokban kivihe- 
tetlen, s a kisebbekben is sok bajjal jár, azért módot kell találni, mely az 
elvet — a nép részvéte a törvényhozásban — fentartja és meg is valósitható 
(L' Esprit des Lois. XL 6.). 

E mód, mai alkotmányunk szerint, tehát szigorúan jogilag abban áll, 
hogy a választók, kiket az alkotmány jelöl ki a qualifícatió meghatározása 
által, a törvényhozó orgánum egyik elemét — a független és szabad alsó- 
házat — választás utján alkotják meg. De a képviselő nem képviseli a kerü- 
letet, a választóknak nem megbízottja vagy helyettese, avagy meghatalma- 
zottja a szó régi értelmében, hanem köztisztet lát el. Alkotmányban gyö- 
keredző jogát gyakorolja, midőn törvényhozói feladatokat teljesít, épen ugy 
mint a választó, midőn választ ; utasításhoz nem köthető, választóitól teljesen 
függetlenül járhat el, nyilatkozhatik a tanácsban és szavazhat. E a kifeje- 
zések; képviselő, követ, mandátum, megbízás, stb. csak átvitt értelemben 
használhatók, vagyis csak abban, melyet az uj közjog füz hozzá. 

A képviselő és a választók között a jogi viszony a választás pillanatá- 
ban megszűnik, s csakis abból áll, hogy a választó közönség a jelöltet meg- 
választja, ez meg a választást elfogadja. De ha a választások alatt a földteke 
másik oldalán tartózkodott is, se azelőtt, se azután kerületét föl nem 'kereste, 
választóival soh' sem érintkezett, ép oly tagja lesz az alsó háznak, mint a ki 
heti értesítéseket küld haza. Jogilag a népakarat, népérdek csak annyiban 
érinti, a mennyiben összeesik az állam érdekével, melyet ápolni hivatásából 
folyó kötelessége, de se jobban, se kevésbé, mint a főrendeknek. 

Miután azonban a választás szabad, a választók azokat küldhetik az 
alsóházba, kiket a népérdek, helyi érdek stb. támogatására legalkalmasabbak- 
nak vélnek, a kikről leginkább gondolhatják, hogy nézeteiket, elveiket hozzák 
kifejezésre. így juthat a választók nézete, a nép akarata, a kerület érdeke a 
törvényhozásba ; vagyis nem jogi alapon, hanem politikai kerülő uton. ^) — 
A > népképviselet «, » népképviselő « tehát nem közjogi, hanem inkább poli- 
tikai gondolatot fejez ki. 



I. Á képyiselőház. ~ A yálasztő-kerületek alakítása. 

Az 1848. évi pozsonyi 5. és a kolozsvári 2. t.-cz., midőn a népképvi- 
seleti rendszert a kerületi választás alapján szervezték, a választókerülete- 



') Bővebben a szerzőtől: Budapesti Szemle. 1889. augusztusi szám. 

ket nem körvonalozták. Az egyes megyék, szabad kerületek, szabad királyi 
városok és más városok, székek, vidékek által küldendő képviselők számái 
meghatározták ugyan, de hol egynél több képviselő volt választható, ott a 
megye, illetve város lett feljogosítva, a népességi viszonynak lehető tekin- 
tetbe vételével, a választó-kerületeket megállapítani, ugy hogy minden 
választó-kerület egy képviselőt küldjön. Horvát-Szlavon tartományokban 
pedig a választó-kerületek alakításával a horvát-szlavón országgyűlés 
bízatott meg. 

A törvényhozás a magyar választó-kerületeket máig sem szabályozta 
(ámbár egyesekben a területnek közigazgatási rendezésénél történt válto- 
zás: 1877 : 10., 11., 1875 : 2., 1881 : 37., 63., 1884: 7., 1886 : 27.) ; s ebből 
következik a választó-kerületek aránytalansága. A kapcsolt részekre vonat- 
kozólag azonban az 1868 : 30. t.-cz. azt határozta, hogy a magyar ország- 
gyűlésre nem kerületenként, hanem a tartománygyülés által, saját kebe- 
léből, meghatározott számban választva, küldik képviselőiket. 

123. §. 

A választók állandó névjegyzéke. 

I. Az 1848 : 5. t.-cz., midőn a választási qualificatiót meghatározza, 
egyszersmind a választóknak névjegyzékbe való foglalását is elrendeli. Ez 
intézkedését az 1874: 33. t.-cz. állandóvá tette oly alakban, hogy a válasz- 
tásra jogosult egyének a névjegyzékbe hivatalból beirandók, a mely azután 
évről-évre hivatalból kiigazítandó, s választói jogosultsággal csak azok 
birnak, kik megelőző évben a választói névjegyzékbe felvétettek. Az 
1875 : 6. és az 1876 : 18. t.-cz. idevonatkozó némely módosításával azután 
az ügy következőleg szabályoztatott : 

Minden törvényhatóság és azon város, mely az országgyűlésre kép- 
viselőt küld, a választók névjegyzékének szerkesztésére és a választások 
körül egyéb teendők vezetésére központi választmányt alakit. 

A központi választmánynak elnöke a törvényhatóság vagy a város 
első tisztviselője, illetve ennek törvényes helyettese. Tagjai : a törvényha- 
tóság, vagy a város közgyűlése által 3 évre viszonylagos szótöbbséggel 
választott 12, 16, 24 polgár a szerint, a mint a törvényhatóság vagy város 
egy, két, vagy három választó-kerületből áll. Ha a kerületek száma három- 
nál több, minden további kerület után még két tag választatik. A meghalt 
vagy kilépett tagok helyébe, a hátralevő idő tartamára, a legközelebbi 
közgyűlésen uj tagok választatnak. 

A központi választmány belső ügykezelési nyelvét, illetőleg az 1868 : 
44. t.-cz. szabályai irányadók ; minden tanácskozásáról a jelenlevők nevei- 

nek feljegyzése mellett a kebeléből választott jegyző jegyzőkönyvet vezet, 
melynek egy példánya a levéltárba jön, a másik a belügyministeriumhoz 
időszakonként felküldetik. Érvényes határozatra az elnökön kivül, ha a 
választmány 12 tagból áll, 4, egyébként 6 tag jelenléte szükséges. Az 
elnök csak a szavazatok egyenlősége esetében szavaz. A központi választ- 
mány ugy az egyesekkel, mint a biróságokkal, hivatalnokokkal, testüle- 
tekkel közvetlenül érintkezik ; határozatai ellen a választói jogosultságot, 
illetőleg a királyi curiához, minden más esetben a belügyministerhez 
felebbezhetni. 

II. A névjegyzék elkészitésére, illetőleg kiigazitására a központi 
választmány évenként minden választó-kerületre három-három tagból álló 
egy, vagy szükséghez képest több küldöttséget választ és meghatározza az 
időt, mely alatt ezen küldöttségek összeirási munkálataikat befejezni köte- 
lesek, még pedig ugy, hogy a gyűjtött adatok alapján a központi választ- 
mány június 15-én a névjegyzék összeállitását megkezdhesse. 

Azon választó-kerületekben, melyek egy vagy több szabad királyi 
városból, egy vagy több törvényhatósághoz tartozó községből alkottattak : 
mindegyik törvényhatóság központi választmánya két-két tagot választ s 
ezek együtt teljesitendik a választók összeirását. Ha ezen küldöttségben 
valamely kérdés eldöntésénél a szavazatok egyenlők lennének, minden 
egyes esetben a küldöttségből sorshúzás utján egy tag ideiglenesen kilép 
s a fenforgó kérdést a többi küldöttségi tagok szavazattöbbséggel döntik 
el. Az ily kérdés eldöntése után azonban valamennyi küldöttségi tag mű- 
ködését ismét együtt folytatja. 

III. Az összeíró küldöttség elnöke a központi választmány által 
meghatározott határidőn belül kijelöli a napot, melyen a kerület minden 
nagy községében és minden körjegyzőség székhelyén az összeírás eszköz- 
lésére meg fog jelenni. Ezen határnapok, valamint ha netalán elhárithat- 
lan akadályok következtében uj határnapok tűzettek ki, az összeírást meg- 
előző nyolcz nappal szokásos módon, minden községben kihirdettetnek. 

Az összeíró küldöttségek rendelkezésére bocsáttatnak: az 1848 — 
1872. készített választói összeírások; az egyenes adók községi főkönyve 
(jB. tabella) ; a földadó-telekkönyv (cataster) ; a hol a tagosítás megtörtént 
a tagositási telekkönyv; végre minden hatóság és elöljáróság, köztiszt- 
viselő, lelkész köteles mind az összeíró küldöttségnek, mind a központi 
választmánynak a névjegyzék összeállítására és kiigazitására szükséges 
adatokat kiszolgáltatni. 

A ki meghatározott quahficatióval bir, a választók névjegyzékébe 
felveendő, habár személyesen nem jelentkezett is. Ha azonban valaki a 

küldöttség előtt választói jogosultságának igazolása végett személyesen 
megjelenik, meghallgatandó. 

Minden választó csak egy és pedig azon község névjegyzékébe veendő 
fel, melyben az összeiráskor rendes lakása van. Ha azonban a jogosult- 
ságra alapot képező ingatlan birtok, üzlet, gyár vagy ipartelep más 
községben fekszik, mint a melyben rendes lakása van, az illető szabadon 
választhat. 

Az összeiró küldöttség ugy az első felvétel, valamint az évenkinti 
kiigazitás alkalmával a választók összeirását minden községről külön egy- 
egy példányban késziti el, s azt munkájának befejezte után a központi 
választmánynak azonnal átküldeni köteles. 

IV. Az összeiró küldöttség által készitett névjegyzéket a központi 
bizottság vizsgálat alá veszi és esetleg pótolja, kijavitja vagy az összeiró 
küldöttség által pótoltatja és a választók ideiglenes névjegyzékét, a bel- 
ügyminister által meghatározott minta szerint, minden kerületről közsé- 
genként külön-külön, azon városokban pedig, melyek több választó- 
kerületet foglalnak magukban, választó-kerületenként betűrendben állitja 
össze és azután legkésőbb július hó 5-én közszemlére kiteszi. — E név- 
jegyzék ellen saját személyét illetőleg bárki felszólalhat ; ezenkivül min- 
denkinek jogában áll azon választó-kerületben, melyhez tartozó vala- 
mely község névjegyzékébe felvétetett, bármely jogtalan felvétel vagy 
kihagyás miatt felszólalni. 

A kitételtől számitott 10 nap alatt (július 5 — 15.) a felszólamlások 
s a következő tiz nap alatt az ezekre teendő észrevételek (július 16 — 25.) 
elfogadtatnak. 

A felszólamlások és észrevételek felett a központi választmány szept. 
20-ig köteles határozni, mely hatázatok ismét 10 napra (szept. 20 — 30.) 
közszemlére kitétetnek. E határozatok ellen a felebbezés a kitételtől, 
illetve kézbesitéstől számitott 10 nap alatt a központi választmánynál 
nyujtatik be és ez által netaláni észrevételek kiséretében a curiához nov. 
lió l-ig felterjesztendők. 

A kir. curia a fölterjesztett ügyeket deczember 15-ig elintézi és 
visszaküldi. A curia határozata alapján a központi választmány a név- 
jegyzéket deczember 30-ig véglegesen kiigazítja s az igy létrejött névjegy- 
zék a következő naptári évre érvényes, olyan értelemben, hogy csakis a 
beírtak bírnak szavazati joggal. 

124. §. 

A választói jogosultság. 

A választói jog gyakorolhatására bizonyos tulajdonságok (nem, kor, 
magánjogi függetlenség) és szigorúan meghatározott qualificatio (állam- 
polgárság, régi jogosultság, vagyoni és szellemi qualificatio) szükséges. 
Ide vonatkozólag részletesen az 1848: 5., 1848: erd. 2. és az 1874: 33. 
törvényczikkek intézkednek. E törvényczikkek szerint választói jogosult- 
sággal bimak, a nők kivételével, azon polgárai a magyar államnak, a kik 
életök 20-ik évét betciltötték, sem atyai, sem gazdái hatalom alatt nem 
állanak, ^) ha : 

1. Szabad királyi, valamint rendezett tanácsú városokban kizáróla- 
gos tulajdonban vagy hitveseikkel, illetőleg kiskorú gyermekeikkel közösen 
olyan házat birnak, mely házadó alá eső, legalább 3 lakrészt foglal magá- 
ban, habár az ideiglenesen adómentes is; vagy oly földet, mely 16 frt 
tiszta jövedelem után van földadóval megróva. E szabályok kiterjednek 
Bogsán, Dognácska, Moldova, Oravicza, Resicza, Stajerdorf és Szászka- 
bánya községekre is. 

2. Az ország azon részeiben, melyekre az 1848 : pozsonyi 5. t.-czikk 
hatálya kiterjed (az államnak Királyhágón inneni részeiben, Magyar- 
ország területén Erdélyen kivül). választói joggal birnak azok, a kik nagy 
és kis községekben egy negyed volt úrbéri telket, vagy hasonló kiterjedésű 
földet kizárólagos tulajdonban, vagy hitveseikkel, illetőleg kiskorú gyer- 
mekeikkel közösen birnak, akármelyikre legyen is a tulajdon telekköny- 
vileg fölvéve. 

Egy negyed úrbéri telekkel hasonló kiterjedésűnek tekintetik oly 
földbirtok, melynek adója legalább annyi, a mennyi ugyanazon községben 
a legkevésbbé megrótt s régente úrbérinek nevezett ^/^ telek után fizette- 
tik.2) Ha pedig valamely községben urbériség nem létezett, az arány meg- 
dllapitására azon szomszédos, urbériséget ismert község vétetik tekintetbe, 
luelyben a föld értékére befolyással biró viszonyok a kérdéses község 
viszonyaihoz leginkább hasonlók. 

A polgárositott határőrvidéknek Bács-Bodrog, Temes, Torontál és 
Krassó megyékbe kebelezett területén, valamint Szörény megyében tiz 
1600 □ öles hold, továbbá Közép-Szolnok, Kraszna, Zaránd megyékben 

^) Gazdái hatalom alatt állóknak értetnek a kereskedői és iparos tauonczok, 
valamint a köz- és magánszolgálatban álló szolgák és cselédek ; mig ellenben a gaz- 
datisztek nem tekintetnek gazdái hatalom alatt levőknek. 

-) Az úrbéri telek n igysága a különböző vidékeken igen különböző volt. 

s a volt Jászkun, Hajdú kerületekben nyolcz 1200 □ öles hold müvelés 
alatti földbirtok tekintendő úrbéri telekhez hasonló birtoknak. (Müve" 
lés alatti földnek veendő a belsőség, kert, szőlő, szántóföld és a rét.) 

3. A volt Erdély területén nagy és kis községekben választói joggal 
birnak azok : 

a) A kik a jelenleg (1874.) fennálló földadó kataster alapján 
legalább 84 frt, ha pedig első adóosztály alá eső házzal bimak, 79 frt 
80 kr., ha másod vagy magasabb osztályú adó alá eső házzal birnak, 
72 frt 80 kr. tiszta jövedelem után fizetnek földadót. ^) 

i) A kik földadó, házadó, I. vagy III. osztályú jövedelmi adó alá 
eső, összesen legalább 105 frtnyi évi tiszta jövedelem után fizetnek 
államadót. 

c) Ezeken kivül minden község, mely az 1791: erdélyi 12. t.-czikk 
alapján jogosítottakon kivül (birtokos nemesek) legalább 1 00 füstöt szám- 
lál, két, a kisebb községek pedig egy-egy egyén által folynak be a képviselő- 
választásba, a kiket a községi választók szabadon választhatnak. 

4. Választói joggal birnak továbbá azok, kik kizáró tulajdonul vagy 
liitveseikkel, illetőleg kiskorú gyermekeikkel közösen olyan házat birnak, 
mely legalább 105 frtnyi tiszta jövedelem után rovatott meg házbéradó- 
val, továbbá ilyen módon birt földbirtokból vagy tőkéből, avagy mindket- 
tőből együtt 105 frt jövedelem után vannak állami adóval megróva; 
valamint azok, kik mint kereskedők vagy gyárosok legalább 105 frt évi 
jövedelem után fizetnek állami adót, s a kézművesek, ha szabad királyi és 
rendezett tanácsú városokban ezen összeg után fizetnek állami adót, vagy 
kis- és nagy községekben legalább egy segéd után fizetnek jövedelmi adót. 

Választói joggal birnak azok is, kik az 1868 : 26. t.-cz. szerint I. oszt. 
jövedelmi adó (ma keresetadó) alá eső, legalább 105 frtnyi jövedelem 
után, fizetnek adót ; valamint az állami, törvényhatósági, községi tisztvise- 
lők, ha legalább 500 frtnyi, a magántisztviselők, ha legalább 700 frtnyi 
jövedelem után fizetnek állami jövedelmi adót. ^) 

Az 187'Í-])eii fennálló földadó kataster kiigazításával vagy uj kataster föl- 
vételével a fent kitett jövedelmi összegek azon arányban változnak, a melyben az 
erdélyi részeknek a jelen földadó kataszterben kitüntetett összes tiszta földjövede- 
lem a kiigazított katasterben fölvett összes tiszta földjövedelemhez állani fog (1874 : 
33. t.-czikk). 

Az adók elnevezésiben és osztályozásában a későbbi törvényhozás több 
változtatást tesz. így a jövedelmi adóról szóló 1868 : 26. t.-czikket különösen az 
1873: 7., 1875: 22., 27., 29., 1883: 46. t.-czikkek módosítják; a bázadóról szóló 
1868: 22. t.-czikket pedig az 1870: 51., 1875: 23., 1883: 46. t.-czikkek. Mindez 
azonban a fentebbi törvényeken nem változtat, a mennyiben a 105 frt továbbra is 
alapul marad. 

5. Jövedelmükre való tekintet nélkül választői joggal bírnak: a ma- 
gyar tudományos akadémiai tagok, a tanárok, akadémiai művészek, tudo- 
rok, ügyvédek, közjegyzők, mérnökök, sebészek, gyógyszerészek, az okleveles 
gazdák, okleveles erdészek és okleveles bányászok, a lelkészek, segédlelké- 
szek, községi jegyzők, iskolai tanítók, okleveles kisdedóvók azon kerület- 
ben, melyben állandóan laknak. . 

Megjegyzendő azonban, hogy a lelkészek és segédlelkészektől meg- 
kívántatik, hogy mint ilyenek valamely egyházközségben hivatalos alkal- 
mazásban legyenek ; a tanárok, iskolatanitók, kisdedóvók és községi jegy- 
zők választói joggal pedig az esetben bírnak, ha az illető állomásokra a 
törvény értelmében kineveztettek, választattak vagy hivatalukban meg- 
erősítettek. 

6. Választói joggal bírnak végre azok is, a kik 1848— 1872-íg arégí 
kiváltságok alapján valamely névjegyzékbe bejegyeztettek. 

Választói jogot azonban nem gyakorolhatnak: 1. a hadsereg állo- 
mányában tettleg szolgáló vagy tettleges szolgálati idejükön belül ideigle- 
nes szabadságra bocsátott katonák, tengerészek, honvédek (ezek közé 
azonban nem tartoznak az 1868: 40. t.-cz. 36. §. és 1872: 32. t.-cz. sze- 
rint ellenőrzési szemlére vagy ideiglenes gyakorlatra behívott tartalé- 
kosok és honvédek) ; 2. a pénzügy-, adó- és vámőrség legénysége ; 3. a 
csendőrök ; 4. az állami, a törvényhatósági és községi rendőrség legénysége. 

Választói jogot nem gyakorolhatnak és ennélfogva a választók 
állandó névjegyzékébe fel sem vétethetnek, bármely alapon bírjanak 
különben választói joggal : 1. kik bűntett vagy vétség miatt, vagy az 1848 : 
18. t.-cz. 6—12. §-ában körülirt sajtó vétség miatt fogságra ítéltettek, a 
a büntetés tartama alatt ; 2. kik bűntett vagy vétség miatt jogérvényes 
bírói határozattal vizsgálati fogságban vannak; 3. kik választói jogok 
elvesztésére ítéltettek, a jogérvényes ítéletben megszabott időtartam alatt ; 
4. a vagyonbukottak, míg a csőd meg nem szüntettetett. — Mindezek egy 
kölön névjegyzékbe foglaltatnak és szavazatjogukat kívételképen gyako- 
rolhatják, ha felmentésüket vagy a csőd megszüntetését jogerőre emelke- 
dett bírói határozattal, a büntetés teljes kiálltát az illetékes hatóság 
bizonyítványával, a választói jog elvesztése határidejének leteltét az ere- 
deti bírói ítélettel, a kiigazító bizottság vagy esetleg a választói elnök előtt 
igazolták. 

Végre választói jogot még az sem gyakorolhat, ki a kiigazítást meg- 
előző évre a választó-kerületben fizetendő egyenes adóját április hó 15-ig 
le nem fizette, vagy adóhátralékából legalább annyit le nem rótt, a meny- 
nyit a megelőző évre vonatkozó egyenes állami adója kitesz. 

125. §. 

A választathatás joga (a passív választási jog). 

I. Országos képviselővé választható, ki életének 24-ik életévét betöl- 
tötte és választó, vagyis az ország valamely választói névjegyzékébe fel- 
vétetett. 

Ezen általános szabály alól azonban több kivétel van. 

így az 1874: 33. t.-cz. értelmében képviselőül az nem választható, 
ki a magyar nyelvet annyira nem birja, hogy az országgyűlés magyar 
nyelvű tárgyalásaiban részt vehessen. 

Továbbá vannak a képviselői állással összeférhetlen hivatalok. A 
birák (1869: 4.), az ügyészség tagjai (1871: 33.), az állami számszék 
elnöke s egyéb hivatalnokai (1870: 18.), a magyar leszámítoló és kereske- 
delmi bank igazgató-tanácsának tagjai (1873 : 26.) nem lehetnek egyszers- 
mind képviselők. ~ Valamint az országgyűlési képviselő nem viselhet 
olyan hivatalt, mely a korona, a kormány, kormányközegek kinevezésétől 
függ és fizetéssel vagy dijjal jár (1875 : 1.). 

Ez utóbbi szabály alól azonban szintén vannak kivételek : 1. a minis- 
terek, 2. minden ministerium egy államtitkára, s ha az államtitkári állo- 
más betöltve nincsen, helyettes államtitkára, 3. budapesti országos inté- 
zetek igazgatói, 4. a fővárosi közmunka-tanács elnöke, vagy alelnöke s 
kinevezett tagjai, 5. a közoktatási és egészségügyi tanács tagjai, 6. a buda- 
pesti tudományos és műegyetemi tanárai, 7. a biztosok, kiküldöttek, meg- 
bízottak, ha a megbízás ideiglenes jellegű, rendszeres fizetéssel egybekötve 
nincsen, egy évnél hosszabb időre nem terjed s a ház a távozásra az enge- 
délyt megadja. 

Nem lehet azonban országgyűlési képviselő a kormánynyal szerző- 
dési viszonyban álló vállalkozó, a mennyiben a vállalat esetleges nyereség- 
gel vagy veszteséggel van összekötve ; továbbá az ilyen vállalat társulatá- 
nak elnöke, igazgatója, igazgató tanácsosa, jogtanácsosa és hivatalnoka. 
Ide nem értetnek a közkereseti társaságok és intézetek részvényesei, ha a 
társaság vagy intézet a vállalattól függetlenül, vagy azt megelőzőleg ala- 
kult és szabályszerűleg bejegyeztetett, valamint nem a királyi értékkel 
terhelt postaállomások birtokosai. — De nem lehet az országgyűlési kép- 
viselő egyszersmind a kormánynyal szerződés alapján állandó vagy tartós 
üzleti viszonyban álló pénzintézetek vagy társulatok (a mennyiben válla- 
lata nyereséggel vagy veszteséggel vau összekötve) elnöke, igazgatója, 
igazgatótanácsosa, jogtanácsosa és hivatalnoka. — E szabály azonban 
nem terjed ki a magyar földhitelintézet igazgatóságára (1875 : 1.) 

Nem lehet országgyűlési képviselő az állam által engedélyezett 
vasút és csatorna engedélyese, elnöke, alelnöke, igazgatótanácsosa, jog- 
tanácsosa és hivatalnoka, mig a vasút vagy csatorna építése be nem fejez- 
tetett, a forgalomnak a maga teljességével át nem adatott, s egyfelől a 
felülvizsgálatból, másfelől a tulépitésből folyó követelések végleg el nem 
intéztettek ; ^) valamint a korona kegydijasa, a törvényhatósági és községi 
tisztviselők, hivatalnokok^ ideértve a polgári iskolák tanárait, az elemi és 
felsőbb népiskolák tanítóit, a szerzetes rendek tagjait, a premontreiek, 
cisterciták, sz. Benedek rendiek s a kegyesrendiek kivételével (1875 : 1.). 

Továbbá képviselővé nem választható az, a ki az 1874 : 33. t.-czikk 
hatályba lépte óta lopás, orgazdaság, rablás, gyilkosság, gyújtogatás, csa- 
lás, okmányhamisitás, hamis eskü, hamis bukás miatt jogérvényes bírói 
ítélettel elmarasztaltatott; valamint az sem, a kinek megbízatása az 1876 : 
39. t.-czíkk értelmében, mert mandátumát kellő időben nem mutatta be, 
semmisnek nyilváníttatott, ez időtől számítva 3 évig. Nem választható 
országgyűlési képviselővé, a honosított állampolgár a honosítástól számítva 
10 évig (1879 : 50.). — Az országgyűlési képviselőséggel össze nem férő 
helyzetbe jut azon képviselő, a kinek napi dijára vagy lakbéríUetményére 
valamely jogérvényesen megítélt követelés erejéig kielégítési végrehajtás 
intéztetett, ha a bírói zár a foganatosítás napjától 3 hó alatt fel nem old- 
ható (1875: 1.), — Végre a választási elnök és a szavazatszedő küldöttség 
elnöke azon kerületben, melyben e hivatalt viselte, képviselővé nem vá- 
lasztható. 

II. Ha a megválasztott képviselő olyan állást foglal el, mely az emlí- 
tettek szerint a képviselői megbízással össze nem fér, köteles azt megbízó 
levele bemutatásakor a ház elnökének bejelenteni, a végleges igazolástól 
számított 8 nap alatt pedig az állásról lemondani s egyszersmind a ház 
elnökét a lemondásról értesíteni. Az ilyen képviselő határidőn belől a. 
ház tárgyalásaiban részt nem vehet és szavazattal nem bír. 

Ha a már igazolt képviselő foglal el olyan állást, jut olyan helyzetbe, 
mely képviselői megbízással össze nem fér, tartozik a képviselőségről, a 
ház elnökéhez intézett nyilatkozatában, 48 óra alatt leköszönni. 

Azon képviselő, a ki időközben kinevezéstől függő olyan állami szol- 
gálatba lép, mely a képviselőséggel összefér, csak ugy tarthatja meg kép- 
viselői helyét, ha arra újból megválasztatík. E végből a kinevezési okmány 
kézbesítésétől, vagy, a mennyiben a kézbesítést a kihirdetés előzte meg, a 
kihirdetéstől számított 48 óra alatt képviselőségéről leköszönni tartozik. 

') E szabálynak az engedélyesekre vonatkozó intézkedése ki nem terjed azon 
engedél^'esekre, a kik az állam által aegélyzett vasntra vagy csatornára a jelen tör- 
vény előtt eszközölték ki az engedélyt. j 

Ha a képviselő a fentebbiekben megszabott kötelességnek eleget 
nem tesz, a ház állandó összeférhetlenségi bizottsága azonnal összeül, s 
nieggyőződvén arról, hogy a gátló akadály csakugyan fenforog és a 
képviselő tudva követte el a mulasztást, a képviselői megbizást megszűnt- 
nek nyilvánitja s eljárásáról a képviselőháznak jelentést tesz. Szintén az 
állandó bizottság dönti el esetről-esetre azt a kérdést, hogy valamely meg- 
bízás, vá.llalat, üzleti viszony minő jelleggel bir, összeférhetlen-e a képvi- 
selői állással? 

126. §. 

Az országos képviselő választása; előleges intézkedések (1874: 33.). 

I. Az általános képviselőválasztásokra a belügyminister 10 napi határ- 
időt tüz ki olyan módon, hogy az e tárgyban kibocsátandó rendeletnek 
a hivatalos lapban közzétételétől, a választásra kitűzött határidő zár- 
napjáig legalább 30 napi időköz s a választások befejezésétől az ország- 
gyűlés megnyitásáig legalább 10 napi időköz maradjon. A választások a 
belügyminister által kitűzött 10 napi határidőn belül minden kerületben 
megtartandók. 

Az általános választások napját ezen 10 napi határidőn belül, vala- 
mint az időközi választások napját, a központi választmány akként hatá- 
rozza meg, hogy az általános választások ugyanazon törvényhatóság, vagy 
város területén egy napra tűzessenek ki, az időközi választásoknál pedig 
a képviselőház ez iránt hozott határozatának vételétől, vagy a megliiusult 
választás napjától, a választás megkezdéséig 14 napnál rövidebb és 24 
napnál hosszabb időköz ne legyen. 

II. Az általános választásoknál a központi választmány a királyi meg- 
hivó levélnek az illető törvényhatóság közgyűlésében történt kihirdetése 
után következő napon, az időközi választásoknál a képviselőház felhívásá- 
nak vételétől számitva városokban 3, más törvényhatóságokban 8 nap 
alatt, a meghiúsult választás esetén pedig az arról szóló jelentés vétele 
után azonnal összeül és megteszi a választásra szükséges intézkedéseket, 
minden választó-kerületnek a választás vezetésére elnököt, jegyzőt és a 
szükséges számmal helyetteseket választ. 

Azon kerületekben, melyekben a választók száma az 1500-at meg 
nem haladja, egy szavazatszedő küldöttség alakítandó, a választási elnök 
elnöklete alatt. Ilyen esetben a választási elnök, egy helyettes elnök, egy 
jegyző, egy helyettes jegyző választandó. 

A mely kerületekben, a választók száma az 1500-at meg haladja, 
két szavaijatszedő küldöttség alakittatik, és így a választási elnökön kívül, 

ki az egyik szavazatszedő küldöttség elnöke, még egy szavazatszedő kül- 
döttségi elnök, két helyettes elnök, két jegyző és két helyettes jegyző 
választandó. 

Ha pedig a választók száma a 3000-et haladja meg, szabadságában 
áll a központi választmánynak három küldöttséget alakítani, s ekkor a 
választási elnökön kivül két küldöttségi és három helyettes elnök, három 
jegyző és három helyettes jegyző választandó. 

III. A küldöttségi elnököt és jegyzőket a szavazatszedő küldöttséghez 
a központi választmány osztja be ; ugyanez határozza meg, hogy a válasz- 
tási elnököt akadályoztatása esetén melyik küldöttségi elnök helyettesítse. 
A helyettes elnökök és jegyzők beosztása a választási elnök feladata. 

Vegyes kerületekben a választásra elnököt azon törvényhatóság 
központi választmánya nevez, melynek kebeléből az ily vegyes kerülethez 
legtöbb választó járul, a jegyzőt ellenben azon törvényhatóság központi 
választmánya küldi ki, melyhez a kérdéses vegyes kerületbeli választóknak 
kisebb száma tartozik, s oly esetben, midőn egy ily vegyes kerületre két 
városi hatóság esik, a szavazatszedő küldöttséghez mindenik egy-egy tagot 
küld, kik közül az egyik jegyzői dolgokat végez. 

IV. A választókerület községeit, vagy városrészeit a szavazatszedő kül- 
döttségek közt a központi választmány osztja fel ; ezek szavazási sorrendjét 
minden küldöttség részére szintén a központi választmány határozza meg, 
ugy azonban, hogy a választási székhely választói mindig legelőször 
szavaznak. 

A központi választmány ez intézkedésekről az állam hivatalos 
nyelvén s a szükséghez képest más nyelveken is hirdetményt tesz közzé, 
melyben tudatja a választási elnökök és jegyzők neveit, a községek, ille- 
tőleg városrészek szavazási sorrendjét, a választásnál figyelemben tartandó 
egyéb intézkedéseket. Ezen hirdetmény a választó-kerület minden városá- 
nak és községének megküldendő és az elöljáróság köteles azt legalább 3 
nappal választás előtt szokásos módon közzétenni. 

Minden város tanácsa és minden község elöljárósága által a válasz- 
tás helyére két tag, továbbá minden jelölt részére annak bizalmi férfiai 
által azon városból, vagy községből egy lakos nevezendő, kik mindaddig 
mig azon város, vagy község választói szavaznak, a választók azonosságát 
ellenőrizni tartoznak. 

A választás a választási helyen történik, akár egy, akár több kül- 
döttség előtt megy végbe a szavazás. 

127. §. 

A választás folyamata (1874 : 33.). 

I. A választási elnök a kerület székhelyén a választási eljárást a 
kitűzött napon és helyen reggeli 8 órakor nyitja meg. Az elnök feladata 
a választás vezetése, a rend fentartása és ennélfogva ő rendelkezik a kikül- 
dött rendőri közegekkel, szükség esetében a fegyveres erővel. 

A szavazatszedő küldöttségek elnökeinek feladata és kötelessége 
az eléjök utasitott választók szavazatait összeírni, ők határoznak a sza- 
vazatokkal szemben felmerült kifogások felett; s a küldöttség szavazó 
helyiségében, annak közvetlen környékén ők ügyelnek a rend fentartására 
s e czélból a választási elnöknek rögtön teendő jelentés mellett a fegyveres 
erővel is rendelkezhetnek ; szükség esetén a szavazást ideiglenesen fel is 
függeszthetik, de a választás félbeszakítása a választási elnök jogához 
tartozik. — A választóknak az összeírásnál, vagy választásnál semminemű 
fegyverrel, bottal megjelenni nem szabad. 

II. Képviselőjelöltet ajánlhat a kerület minden választója. Ezen aján- 
lat a választási elnöknek Írásban adandó be, ki azt a választást megelőző 
napon is átveheti, legkésőbb azonban félórával a választás megnyitása 
után adandó át. Az ajánlattal egyidejűleg minden jelölt részére, minden 
szavazatszedő küldöttséghez egy bizalmi férfi jelölendő. De szabadságában 
áll az ajánlónak minden küldöttséghez két bizalmi férfiút is kijelölni. 
Ha a bizalmi férfiak ajánlása elmulasztatnék, vagy az ajánlottak nem 
jelentek meg, ezeket az elnök jelöli ki. 

A midőn a választás megnyilta után fél óra alatt csak egy egyén 
ajánltatott, a választási elnök a választást befejezettnek s az illető egyént 
megválasztott országgyűlési képviselőnek nyilvánítja. — Ha kellő időben 
több egyén ajánltatott képviselőjelöltnek és 10 választó szavazást kiván, 
a választási elnök azt elrendelni köteles, s ilyen esetben a szavazás a 
kirendelt küldöttségek előtt reggeli 9 órakor megkezdendő és megszakítás 
nélkül folytatandó. 

A szavazatszedő helyiségben a szavazás alatt csak azok lehetnek, 
kik hivatalból vannak ottan. U. m. : a szavazatszedő küldöttség tagjai, a 
bizalmi férfiak, a közigazgatási tisztviselő és a mellé rendelt Írnokok ; s 
mindaddig, mig azon város, vagy község választói szavaznak, a községi 
elöljáróság kiküldött tagjai és a jelöltek bizalmi férfiai által megjelölt 
községi lakos és végre a beszólított választók. 

A községek, vagy városrészek a központi választmány által megha- 
tározott sorrendben, s az egy községből vagy városrészből való választók 

nagy: közjoo, ii. kudáb. 14 



Digitized by Google 



— 210 



a szerint, a mint egjik, vagj másik jelöltre szavaznak, külön bocsátandók 
BzaTazásra. Az első községnél a küldöttségi elnök által kihozott sors dönt 
a felett, melyik jelöltre szavazók bocsáttatnak először szavazásra ; az utána 
következő községeknél felváltva illeti az ugyanazon jelöltre szavazókat az 
elsőség. Azon választók, kik akkor nem jelentkeztek, mikor a megállapított 
sorrend szerint az illető községen, vagy városrészen volt a sor, a többi 
választóknak szavazása után szavazhatnak. A szavazás nyilvánosan, élő- 
szóval történik. 

TTT. A választőt a szavazásnál irányadólag útbaigazítani, vagy rábe- 
szélni nem szabad ; kérdést a választóhoz csak a szavazatszedő küldöttségi 
elnök intézhet, s csakis feladatának korlátai között. A szavazás alatt fel- 
merült kérdésekben a küldöttségi tagok meghallgatása után a küldöttségi 
elnök saját felelősségére intézkedhetik. 

Semmis a szavazat, ha nincs értelme, ha többfélekép magyarázható, 
vagy ha nem a képviselőjelöltek valamelyikére adatott. 

Ha egy családi néven csak egy jelölt van, a szavazat azért, mert a 
keresztnév hibásan, vagy éppen nem mondatott ki, nem tekintetik érvény- 
telennek, valamint akkor sem, ha a szavazat a jelöltek egyikére kétség- 
telenül megállapítható. 

Ha a szavazás a felmerült akadályok, vagy zavarok miatt felfuggesz- 
tetett és két óra múlva sem folytatható, a választási elnök a választást 
félbeszakíthatja és erről a központi választmánynak jelentést tesz. A köz- 
I)onti választmány hivatott, a fentebbiek szerint, az uj választás kitűzésére. 

Ha szavazás közben egj jelöltön kívül a többi visszalép s ezt az 
iUető választási elnöknek személyesen írt és aláírt nyilatkozatban hatá- 
rozottan kijelenti, az ellenjelölt nélkül maradt jelölt országgyűlési képvi- 
selőnek nyilváníttatík. A jelöltek visszalépése jegyzőkönyvbe felveendő. 

Ha a jelöltek közül a szavazatok általános többségét egyik sem 
nyerte el, azon két jelöltre, kik aránylag legtöbb szavazatot nyertek, ujabb 
szavazás történik, s e választásra a központi választmány uj határidőt 
tüz ki. A szavazatok általános többségének az összes beadott érvényes 
szavazatok felénél nagyobb szám tekintetik, habár a szavazatok egy része 
az időközben visszalépett más jelöltre adatott is. 

Ha két jelölt egyenlő számú szavazatot nyert, vagy egyik időközben, 
az uj határnap elérkeztéig meghalt, szintén uj választásnak van helye. 
A midőn pedig két jelölt közül valamelyik időközben a jelöltségtől vissza- 
lép, az ellenjelölt nélkül maradt jelölt az uj határnap elérkeztekor ország- 
gyűlési képviselőnek nyilváníttatík. 

IV. Miután minden község a megállapított sorrend szerint szavazott és 

szavazásra felhivattak azon községek is, melyek a megállapitott sorrendben 
nem jelentek meg: a választási elnök legalább egy órai határidőt tüz ki, 
melynek lefolyta után többé szavazat el nem fogadtatik. 

De a választási elnök, a szavazatszedő küldöttség tagjai és a jelöltek 
bizalmi férfiai, ha azon kerületben, melybe kiküldettek, választói joggal 
birnak, a kitűzött záróra elteltével is bármely küldöttség előtt szavaz- 
hatnak. — A küldöttségi elnök a szavazók névsorát berekesztvén, annak 
három példányát, valamint a szavazás lefolyásáról szóló jegyzőkönyvet a 
jegyzővel együtt aláirja s a választási elnöknek átadja. 

Minden szavazatszedő küldöttség u. i. a szavazás lefolyásáról jegyző- 
könyvet vezet. Ezen jegyzőkönyvben megemlítendő: 1. a szavazatszedő 
küldöttség tagjainak, a jelöltek bizalmi férfiainak neve; 2. a szavazás 
kezdete és a küldöttség előtti végeredmény ; 3. az elnök esetleges hatá- 
rozatai és a rend érdekében tett intézkedések. A visszautasított szavaza- 
tokról külön jegyzék vezetendő, mely a jegyzőkönyvhöz csatoltatik. 

A midőn a szavazás a küldöttségek előtt befejeztetett, a választási 
elnök a szavazás végeredményét a küldöttségi tagok előtt összeállítja és azon 
jelöltet, ki a feljegyzett érvényes szavazatok általános többséget elnyerte, 
a kerület országgyűlési képviselőjéül kijelenti. 

A választás összes lefolyásáról szintén jegyzőkönyv vezettetik, s 
abban megemlítendő : 1. a választókerület neve; 2. a választás helye és 
ideje ; 3. a képviselő-jelöltek nevei ; 4. az ajánlók és ezek által kijelölt 
vagy az elnök által kinevezett bizalmi férfiak nevei, a nyilatkozat kelte és 
a beadás ideje ; 5. a jelölt, vagy jelöltek esetleges visszalépése ; 6. ha sza- 
vazás rendeltetett el, a megkezdés ideje s a szavazás végeredménye ; 7. az 
elnök által kitűzött záróra ; 8. az elnök határozatai s a rend érdekében 
tett intézkedései. — Sem óvás, sem egyéb észrevétel nem vehető a jegyző- 
könyvbe, melyet az elnök s a melléje rendelt jegyzők irnak alá. 

A szavazatszedő küldöttségek jegyzőkönyve, valamint az általános 
jegyzőkönyv az állam hivatalos nyelvén 3 példányban vezetendők. Ezek 
közül egy példány a megválasztott képviselőnek azonnal átadandó, vagy 
téritvény mellett elküldendő. A másik két példány a központi választ- 
mánynak küldendő be, mely azok egy példányát a törvényhatóság, vagy 
város levéltárába helyezi el, a másikat pedig a belügyministernek küldi meg. 
A megválasztott képviselőnek az általános választási jegyzőkönyv szolgál 
megbizó levél gyanánt. 

128. §. 

A választók Összeírásánál és a választásnál mUködö közegek felelőssége, 
valamint a választás körüli visszaélések büntetése. 

A választók összeírásánál, valamint a választási eljárásnál közremű- 
ködő közegek kötelességük pontos és lelkiismeretes teljesítéséért felelősek. 

Azon közhivatalnok, lelkész, ki a választók összeírásánál szükséges 
adatokat, illetőleg okiratokat ki nem adja, kiadásukat megtagadja, az 
illetékes királyi törvényszék által 500 forintig terjedhető pénzbirsággal 
büntetendő. 

A ki saját, vagy más nevének a választók névjegyzékébe leendő fel- 
vétele, vagy a fölvettnek abból való kitörlése végett az összeíró küldöttség, 
vagy a központi választmány előtt tudva, hamis, hamisított, vagy lényegé- 
ben valótlanságot tartalmazó okiratot használ, 500 frtig terjedhető pénz- 
birsággal büntetendő. 

A választás körül elkövetett egyéb visszaélések büntetését a bün- 
tetőtörvény (1878 : 5.) tartalmazza. 

129. §. 

Az alsóház alakulása és a választások igazolása. 

I. Az 1848 : 4. t.-cz. alapján a képviselő háznak testületi jogaihoz tar- 
tozik, saját belszervezetét, tanácskozási-, fegyelmi rendjét megállapítani ; 
a házszabályoknak a szervezetre és a szorosabb értelemben vett tanács- 
kozási rendre vonatkozó része azonban csak az évi ülésszak végén, a tör- 
vényjavaslatok letárgyalása után módosítható. Továbbá az 1848:^t.-cz. 
ugyancsak az alsóház hatáskörébe utalja az eljárást szabályozni és végle- 
gesen Ítélni azon választások ügyében, melyek bármi okból kérdés alá 
vétetnének. 

Ezeknek megfelelőleg az alsóház is saját beléletét, valamint a válasz- 
tások fölötti bíráskodás ügyét az u. n. házszabályokban, mint kötelező 
jogban határozza meg, törvényeink csak keveset tartalmaznak ide vonat- 
kozólag. De magától értetődik, hogy a házszabályok csak azon ügyekre 
intézkedhetnek, melyeket a törvény világosan az alsó- vagy főrendiház 



') A parlamenti államokban, mondhatjuk, az eredeti eljárás. így van Angliá- 
ban és Észak-Amerikában ; igy volt ez nagyban-egészben régi alkotmányunkban is. 
Mig egyes német államokban a törvényhozó-testek beléletét törvény szabályozza, 
vagy ha a házak birnak is szabályalkotási joggal, ennek érvényéhez a kormány 
megerősítése szükséges. 

szabályozása alá utal, miután a házak csak részei a törvényhozásnak s 
külön állásukban jogalkotás képességével nem birnak. 

II. A megválasztott képviselők törvény által (1492: 108.) a megjele- 
nésre engedett négy nap harmadikán a képviselőház üléstermében össze- 
gyűlnek ; a legidősebb tag, mint korelnök az elnöki széket elfoglalja, a leg- 
fiatalabb hét tag pedig korjegyzők lesznek. A korelnök hirdeti ki az ország- 
gyűlés megnyitásának helyét és idejét, valamint a ház alakulásának elő- 
készitésére tartandó első ülés óráját. Ez első ülésen a képviselők megbizó 
leveleiket a korelnök felszólitására bemutatják ; a kik személyesen meg 
nem jelenhetnek, megbizó levelüket más képviselő által is átadathatják, 
vagy levél kiséretében a korelnökhöz beküldhetik. — Minden országgyű- 
lési képviselő köteles megbizó levelét, ha a választás az országgyűlés meg- 
nyitása előtt történt, ez időtől, különben pedig a választás napjától szá- 
mitott 15 nap alatt bemutatni; a mit ha elmulasztana, a képviselőház 
elnöke hivatalosan felszólitja e kötelességének tizenöt nap alatt való telje- 
sitésére. Es ha az illető, megbizó levelét ez idő alatt sem mutatná be : 
képviselői megbizatása megszűnik és a követő három éven' át országgyűlési 
képviselővé nem választható, annak ki nem jelölhető, a reá esett szavazatok 
semmisek (1876 : 39.). — A választásokat megtámadó kérvények, a ház 
megalakulásáig, szintén a korelnökhöz adandók be. 

III. A beadatott megbizó levelek nyilvános sorshúzás utján kilencz osz- 
tályra osztatnak. Az első osztály megbizó leveleit felülvizsgálja a második 
osztály, a 2-ik osztályét a 3-ik és igy tovább, a 9-ik osztály megbizó levelei 
pedig az első osztály felülvizsgálata alá kerülnek. Az osztályok alakulása 
után beérkezett megbizó levelek sorshúzás utján ugyancsak az osztályok 
közt osztatnak ki. 

Az osztályok elnököt, jegyzőt, előadót választván, a megbizó levelek 
átvizsgálásához kezdenek és általános szótöbbséggel hozzák határoza- 
taikat. — De az osztály egyik tagja sem vehet részt azon képviselő 
megbizó levelének megvizsgálásában : a kinek ellenjelöltje volt, fel- vagy 
lemenő ágban rokona, testvére, unokatestvére, sógora, avagy kinek válasz- 
tásában tényleg befolyt. — S azután külön-külön jegyzékbe foglalják: 
1. a kifogástalan választásokra vonatkozó és kifogástalan tartalommal 
biró mandátumokat; 2. a tartalmukra, vagy kiállitásukra kifogás alá 
eshetőket ; 3. azokat, melyek ellen kérvény van beadva ; 4. végre a melyek 
ellen tartalmi kifogás is emelendő és kérvénynyel is meg vannak támadva. 
A munka befejezte után pedig jelentést tesznek a háznak. 

A ház az osztályok bemutatása alapján azon képviselőket, kiknek 
választása nem lett kérvénynyel megtámadva, s jegyzőkönyvük is kifogás- 
talan, ideiglenesen igazoltnak tekinti és megalakulásakor (ha t, i, addig 

sem érkezett be ellenük bérvény) véglegesen igazolt képviselőknek nyilvá- 
nítja. Azokat pedig, kiknek mandátuma kifogás alá esik, vagy kérvénynyel 
támadtatott meg, egyelőre meghagyja képviselői jogaikban, mig t. i. ügyök 
véglegesen el nem döntetett. 

IV. Midőn az osztályok által megvizsgált és a háznak bemutatott 
mandátumok birtokosai az összes képviselők általános többségét képezik : 
a korelnök elnöklete alatt tartott ülésben a ház tisztviselői választatnak 
meg. Ha ^ horvát-szlavón tartománygyülés képviselőit még el nem kül- 
dötte volna, az épp emiitett esetben csak a magyar képviselők többsége 
szükséges. 

Elnök, alelnök, háznagy ^) általános szótöbbséggel választatik. Ha 
általános szótöbbséget senki sem nyert, a két, legtöbb szavazatot nyert között 
szűkebb választás következik be. A 7 2) jegyző pedig viszonylagos szótöbbség- 
gel lesz választatva. Megjegyzendő azonban, hogy az 1848: IV. t.-cz. 8. §-a 
szerint a házak elnökei az országgyűlés egész folyamára, a többi tiszt- 
Viselők pedig csak egy-egy évi ülésszakra választatnak s e szerint a ház- 
nagy, alelnökök, jegyzők minden évi ülésszak első három ülésének egyiké- 
ben, a föntirt módon újra választatnak. 

A választás befejeztével a megválasztott tisztviselők elfoglalják helyei- 
ket s az elnök kijelenti, hogy az alsóház megalakult. A megalakulás után az 
addig igazolt képviselők választása ellen kérvény többé nem adható be. A 
későbbi, időközi választások ellen pedig csak akkor fogadtatnak el kérvé- 
nyek, ha a választástól számított 30 nap alatt az elnökséghez beterjesztetnek. 

V. A ház alakulása után az igazolás 1. az igazolási állandó bizottság, 
2. a birálő bizottság által eszközöltetik, melyek az országgyűlés egész tar- 
talmára választatnak. Az igazolási állandó bizottságot az osztályok, még 
a ház alakulása előtt választják meg azok közül, kiknek választatása 
kifogástalan, ugy, hogy minden osztály kebeléből, titkos szavazással, egy- 
egy rendes és egy-egy póttagot választ. E bizottság feladata az időközi 
választások folytán kiállított mandátumokat, valamint azokat, melyek az 
osztályok tanácskozása után érkeztek be megvizsgálni. 

A kérvénynyel megtámadott választások érvénye fölött, — ugy az 
általános, mint az időközi választásokra vonatkozólag — jelenleg még vég- 
érvényesen az u. n. biráló bizottság itél s az eredményről a háznak jelen- 



*) A főrendi- és alsóházi elnökök a házak által külön-külön meghatározott tiszte- 
letdijat húznak (1848 : 4.) ; a jegyzők kettős napidijat, a háznagy, mint ilyen a ház 
által meghatározott (évi 1200 frt) tiszteletdijat. A képviselőket 5 frt 25 kr. napidij 
(1848 : 5.) s 800 frt lakbér illeti meg (1870 : 25.). De az az állami tisztviselő, ki, mint 
ilyen már lakhért élvez, a képviselői lakbér illetményre számot nem tarthat (1875 : 1.). 

2) A liotedik jegyzői állás 1887 évi október 8-án szerveztetett. 

test tesz. A ház a biráló bizottság Ítélete alapján az illető képviselőt 
vagy igazolja, vagy választását megsemmisitve uj választást rendel el. 

E bizottságot a ház alakulása után titkos szavazással választja, 
számra kilenczet, hét-hét taggal a véglegesen igazolt képviselők közül. A 
tagok a ház előtt esküt tesznek, hogy az eléjök került ügyekben igazsá- 
gosan fognak Ítélni s azután a bizottságok közt a választásokat megtá- 
madó kérvények kiosztatnak. De az ügy eldöntésében részt nem vehet a 
bizottság azon tagja : a ki a képviselőnek, vagy ellenjelöltjének, a válasz- 
tást megtámadó kérvényezőknek, vagy a választást védő választók vala- 
melyikének, avagy ezek meghatalmazottjának fel- vagy lemenő ágbeli 
rokona, vagy sógora, testvére, unokatestvére, vagy a ki a megválasztott 
képviselőnek elleí^elöltje volt, avagy, a ki azon választásba tényleg befolyt. 

Hogy azonban a kérvény figyelembe vétessék szükséges, miszerint 
az illető kerület választói adták legyen be és hogy a következő kellékek- 
kel birjon : 

1. hogy a képviselőházhoz legyen intézve ; 

2. hogy az állam hivatalos nyelvén legyen szerkesztve ; 

3. hogy a kérvény legalább tiz kérvényezőnek közjegyzőileg, vagy 
járásbiróságilag hitelesített aláírásával, vagy kézjegyével legyen ellátva ; 

4. hogy megjelöltessenek benne azon okok, melyeknél fogva a kérvé- 
nyezők az illető választás érvényességét megtámadják ; 

5. hogy a kérvényt a kérvényezők nevében védő számára, egy vagy 
két meghatalmazott részére, tiz kérvényező által közjegyzőileg, vagy járás- 
biróságilag hitelesen aláirt meghatalmazás mellékeltessék ; 

6. hogy a ház pénztárnokának, vagy helyettesének eredeti elismeré- 
sével legyen ellátva arról, miszerint az okozandó költségek fedezésére ezer 
forint a ház pénztárába befizettetett ; 

7. hogy a kérvényhez nem az állam hivatalos nyelvén kiállított 
okiratoknak hiteles magyar fordítása és a kérvényeknek, összes mellék- 
leteinek másolata is csatolva legyen. 

Ha a kérvény a 2-it és 6-ík pontokban megállapított kellékekkel 
vágy ezek valamelyikével nem bír, a nélkül, hogy a háznak bemutattatnék, 
a korelnök, illetve elnök által visszautasítandó. De a bíráló bizottság a 
hozzá áttett kérvényeket alaki kellék hiánya miatt szinte visszautasíthatja 
még : ha azok már az elnök által visszautasitandók lettek volna, vagy ha 
a kérvény a 3., 4. és 5. pontban említett kellékekkel nem bír, avagy ha a 
kérvényezőknek az illető kerületbeni választói jogosultsága, illetőleg a 

A kérvénynyel megtámadott választások felett az 1874 : 33. t.-cz. az ítélés 
jogát a kir. curiára ruházza a törvény által később megállapítandó alaki és anyagi 
szabályok szerint. De e határozat mindeddig megvalósítva nem lett, 

választók névjegyzékébe beirt hasonnevű választókkal való személyazo- 
nossága kétségbe vonatván, ezen körülmények az e részben megtartott 
vizsgálat során igazolva nem lettek. Az esetben pedig, ha a kérvény az 
1-ső és 2-ik pontban megállapitott kellékekkel nem bir, a kézbesítéstől 
számitott legalább 15 napra s legfeljebb 30 napra kitűzendő záros határ- 
idő alatt hiánypótlás végett adandó vissza. Ha a kérvényen, vagy meg- 
hatalmazáson levő aláirások, vagy kézjegyek hitelesítési záradéka hiányos, 
ez szintén csak pótlás végett adható vissza. 

VI. A hirdlő bizottság eljárása a Tcövethezö: 

Minden bizottság titkos szavazattal és általános szótöbbséggel elnö- 
köt, jegyző választ magának s az ügyeket véleményezés végett tagjai közt 
kiosztja. — Meghatározott napon és sorrendben az itgy tárgyalás alá 
kerülvén, a megtámadott képviselő védheti választását, de nem személye- 
sen, hanem egy, vagy két meghatalmazottá által, A választók szintén 
védelmezhetik a választást, még pedig akár személyesen, vagy ha ezt tenni 
nem akarják, avagy kettőnél többen vannak, meghatalmazottaik által, de 
ez utóbbi esetben a meghatalmazást legalább öt választónak kell aláirni. 
A választás ellen kérvényezők, a kérvény védelmére magok, vagy mások 
közül egy, esetleg két meghatalmazottat tartoznak megbízni, de a meg- 
támadott képviselőnek volt ellenjelöltje ilyen meghatalmazott nem lehet s 
mint említve volt, a meghatalmazást tíz választónak kell aláírnia. Mindez 
aláírások közjegyzőileg- vagy járásbiróságilag hítelesitendők. 

A beadványok felolvasása után a meghatalmazottak vagy személye- 
sen megjelent felek nyilatkozata következik s erre a bízottság határoz. 
Érvényes határozat-hozatalra legalább 5 tag jelenléte szükséges és a 
határozat indokolandó. A tagok miképeni szavazata, sőt ha egyesek 
kívánják, saját szavazatuk indokai is jegyzőkönyvbe veendők. 

A választás megsemmisítendő, ha bebízonyíttatík, hogy maga a kép- 
viselő, vagy megbízottja etetett, itatott, vesztegetett a czélból, hogy szava- 
zatot nyerjen, vagy, hogy a szavazástól távol tartson ; ha bebízonyíttatík, 
hogy bár nem a megválasztott képviselő vagy megbízottja, hanem mások a 
többséget nyert pártból követték el a vesztegetést és ez szerezte meg a 
többségett ; ha bebízonyíttatík, hogy a képviselőkre olyan egyének is sza- 
vaztak, a kik szavazattal nem bírnak, vagy választók a szavazástól meg- 
félemlítés és egyéb törvényellenes cselekvények által elríasztattak, vagy 
közhivatalnoki törvényellenes befolyás gyakoroltatott, s e cselekvények 
egyenként, vagy együttvéve olyan mérvűek voltak, hogy a választók igaz 
akaratának kifejezését meggátolták; ha bebízonyíttatík, hogy az 1874: 
33. t.-czíkk (a választási törvény) olyan gorombán megsértetett, hogy a 
választás eredménye a választók többsége akaratának nem tekinthető; 

végül, lia bebizonyul, hogy a megválasztott képviselő nem bir azon kellé- 
kekkel, melyeket a törvény a választhatóságra nézve előszab, — A biráló 
bizottság által a választás alaki szempontból, tehát nem kérvényezés 
folytán, csak akkor semmisíthető meg, ha a választási törvény megsérté- 
sének emiitett esete forog fen. 

Ha a bizottság az eléje került adatokból nem látja az ügyet ugy 
megvilágítva, hogy Ítéletet hozhasson, vizsgálatot rendel el s egyszersmind 
kijelöli saját kebeléből azt is, a kit a vizsgálattal még akar bízni. Ha 
tagjai közül senkit sem küldhet ki, akkor erről az állandó igazoló bízott- 
ságnak jelentést tesz és ily esetben az állandó igazoló bizottság van hivatva 
az igazolt országgyűlési képviselők közül a vizsgáló biztost kijelölni. Vizs- 
gálatra lett kiküldését mindegyik képviselő elfogadni köteles. 

VII. Vannak esetek, midőn a vizsgálat szükségképen elrendelendő : 
1. ha számbavehető támpontok forognak fenn arra nézve, hogy vesztegetés, 
megfélemlítés, izgatás, a köztisztviselőknek hivatalos hatalommal törvény- 
ellenes beavatkozása folytán a választási szabadság teljes mérvben nem 
érvényesülhetett ; ha számbavehető támpontok forognak fenn arra nézve, 
hogy szavazásra nem jogosultak, oly számban szavaztak, vagy oly számban 
nem szavazhattak akár egyeseknek, akár a tömegnek törvényellenes cse- 
lekvénye miatt, hogy ez által a kisebbség jutott többségre; végre, ha 
indokolt kétely forog fen arra nézve, vájjon a megválasztott képviselő 
bir-e a választhatóságra megkívánt kellékekkel. 

A vizsgálatra kiküldött képviselő távozása előtt a ház nyílt ülésé- 
ben esküt tesz. Azután vagy az illető törvényhatóság, vagy a választó- 
kerület egyik helyére a törvényhatóság utján megidézteti azokat, kik a 
választás ellen kérvényt adtak be, valamint a választás miatt megtámadott 
képviselőt, a választást védőket, illetve meghatalmazottaikat. Ha a választó 
polgárok közül, mint a választást védők, senki sem jelentkeznék, akkor a 
választásnál a szavazatszedő bizottságban a képviselő részéről működő 
bizalmi férfiak idéztetnek meg. A vizsgáló biztos ezenkívül jogosítva van 
tanukat és mindazokat megidézni, kik az ügyre vonatkozólag felvilágosí- 
tást nyújthatnak. A hatóságok pedig kötelesek a vizsgáló biztos műkö- 
dését lehetőleg előmozdítani, 

130. §. 

Az alsóház tisztviselői és tanácskozási rendje. 

I. Az elnök a házat tanácskozásra összehívja, az ülés óráját kitűzi ; 
a ház határozatára az ülést megnyitja és eloszlatja. Husz tag kívánatára 
azonban ülést hirdetni köteles. — Előadja a napi rendet, vezeti és bezárja a 

tanácskozásokat; fölteszi a kérdést, kimondja a határozatot. A jegyző- 
könyvet hitelesités után aláirja. Őrködik a csend és házi ügyrend felett és 
felügyel a ház összes választott tisztviselőinek működésére. 5 — 10 perezre 
a tanácskozásokat bármikor felfüggesztheti, sőt ha a rendzavarás ezt 
kivánná hosszabb időre is, a mely azonban 1 óránál tovább nem terjedhet, 
de ezt figyelmeztetésnek kell megelőznie. Ha a ház valamelyik tagja a 
rendet zavarja az elnök őt névszerint is rendreutasithatja és ezt vissza- 
utasitani, vagy vita tárgyává tenni nem szabad. További rendzavarás 
esetében az elnök kérdésére vita nélkül utasíthatja a ház a mentelmi 
bizottságot, hogy a további intézkedés iránt 24 óra alatt javaslatot tegyen. 
A mentelmi bizottság javaslata szerint azután az illető, ünnepélyes bocsá- 
natkérésre, vagy a jegyzőkönyvi megrovás közzétételére, sőt ismétlés ese- 
tében ideiglenes kizárásra is Ítélhető. — A hallgatóságot rendzavarás eseté- 
ben rendre inti és ha ennek sikere nincs a törvényre hivatkozva ugy az 
egyest, mint az illető karzatosztályt is kiutasíthatja (1848: 4.), de a tanács- 
kozás mindig csak nyilvánosan folytatható. 

Az elnök a tanácskozás érdekében bármikor felszólalhat s ha vala- 
mely tag a tárgytól eltérne, vagy a tanácskozás tekintélyét egyébként 
sértené, tartozik is felszólalni ; őt rendreutasithatja, a szót tőle elvonhatja, 
sőt ismétlés esetében az elnök kérdésére a ház jegyzőkönyvi megrovást is 
alkalmazhat ; ha azonban a tárgyhoz érdemileg akar szólni, ezt csak az 
elnöki széket az alelnöknek átadva teheti. Ha elnököl, szavazattal csak a 
szavazatok egyenlősége esetében bir. — Kinevezi a napló szerkesztőjét, a 
gyorsírókat, a jegyzők ajánlatára az irodai személyzetet, háznagy aján- 
latára a ház többi tisztviselőit és a teremőröket. A ház tagjait nyilvántartja, 
15 napra távozási engedélyt adhat, hosszabb időre azonban csak a ház. 

A jegyzőh szerkesztik és irják alá a jegyzőkönyveket, olvassák föl 
az iratokat, jegyzik és hivják fel a szólani akarókat, a szavazatokat esetleg 
összeszámítják. Nyilvántartják a ház iratait és az irodai személyzet műkö- 
dését ellenőrzik. 

A háznagy felügyel a képviselőház épületeire, helyiségeire és minden 
anyagi dolgaira, azokat felelősség mellett kezeli, rólok leltárt vezet. A ház 
tagjainak lakását nyilvántartja, valamint üléseinek kihirdetését ellenőrzi. 
Gondoskodik a hivatalos iratoknak és nyomtatványoknak a ház tagjai 
közt leendő kiosztásáról és magániratokat vagy hirdetményeket engedelme 
nélkül kiosztani nem szabad. Az elnöknek a rend és csend fentartására s 
a nyilvánosságnak és a tanácskozások szabadságának megóvására tett 
intézkedéseiben, illetőleg a karhatalom alkalmazásánál végrehajtó közege. 
Saját hivatali személyzete, a terembiztosok és szolgák felett közvetlen 
rendelkezik, a szolgákat felfogadja és elbocsájtja. Hivatalos működése 

felelőöség mellett a szünetek ideje alatt és az országgyűlés feloszlása utáu 
is tart, a midőn tehát már a háznagynak képviselői működése megszűnik 
s ilyenkor a háznagy a belügyminister felügyelete alatt áll. Az ismét össze- 
ülendő, vagy az uj képviselőháznak a reá bízottakról azután számot adni 
tartozik. 

II. Az alsóház az ügyeket tanácskozásra részint a bizottságokban, 
részint az emiitett osztályokban késziti elő. Az esetről esetre választott 
bizottságokon kivül u. i. a képviselőház következő bizottságokat választ : 
igazságügyi, közoktatási, pénzügyi, közlekedésügyi, véderőügyi, zárszám- 
adás-vizsgáló, gazdasági és számvizsgáló, könyvtári, naplóbiráló, kérvényi, 
mentelmi, közigazgatási, közgazdasági, összeférhetlenségi bizottságotat. Az 
összeférhetlenségi bizottság az országgyűlés egész tartalmára, a többi 14 
csak egy-egy ülésszakra választatik. 

E bizottságokban a többség véleménye a bizottság véleményének 
tekintetik s a bizottságtól választott előadó által lesz a háznak bemutatva, 
de a határozathoz a kisebbség véleménye is csatolandó. 

Az osztályokban is, az ügy tárgyalása után, az osztály véleményének 
— többség véleménye — képviselésére előadó választatik. A kilencz osz- 
tály előadói együtt a ház elnökének vagy alelnökének elnöklete alatt a 
Jcözponti bizottságot alkotják, mely a tárgyat újból megvitatván, határoz 
és a többség véleményét, mint a központi bizottság véleményét, a központi 
előadó által juttatja a ház elé. De a kisebbségben maradottak, sőt az egyes 
osztályok előadói is jogosítva vannak nézeteiket, mint kisebbségi véleményt, 
a ház elé vinni. 

Ezen előleges tárgyalás — osztályban vagy bizottságban — a mi- 
nisteri javaslattól meg nem tagadható. Ha pedig a javaslatot képviselő 
nyújtotta be, a ház előbb a fölött határoz, kivánja-e tárgyalni vagy nem, s 
csak igenlés esetében kerül az osztály vagy bizottsági tárgyalás alá. 
Egyébiránt azok a javaslatok, melyek nem törvény alkotására irányulnak, 
a ház által közvetlenül is tárgyalhatók. 

III. Az alsóház tanácskozóképes, ha legalább 40 tagja jelen van, a 
határozat hozatalra pedig 100 tag jelenléte kívántatik meg. 

Minden tárgyra vonatkozólag rendszerint kettős tárgyalásnak van 
helye : az általános és részletes tárgyalásnak. Előbbinél a javaslat általá- 
ban, az azt képző alapelvek képezik a vita tárgyát; az utóbbinál a részeket 
képező egyes pontok. Sőt a törvényjavaslat a részletes vita után legalább 
24 órával még harmadszor is felolvastatik. 

Minden általános vitában, valamint a részletes tárgyaláskor az 
egyes pontoknál a képviselő csak egyszer szólhat, kivéve, ha személyes 
kérdésben akar felszólalni, vagy szavainak megmagyarázása miatt, avagy. 

hogy a házszabályokhoz szóljon, illetve, hogy indítványát visszavonja; 
de az előadók, indítványozók élhetnek zárszóval is ; ministerek s megbízott- 
jaik pedig bármikor felszólalhatnak. 

Ha már a tárgy kimerittetett, az elnök a szavazást rendeli el, mely 
azonban 20 tagnak kívánatára következő ülésre halasztandó. A kérdést 
az elnök ugy teszi fel, hogy a szavazás igennel vagy nemmel történhessék ; 
20 tag kívánatára pedig a névszerinti szavazás rendelendő el. 

Azon indítvány, melyet a ház egyszer elvetett, ugyanazon ülésszak 
alatt tanácskozás alá többé nem kerülhet. 

131. §. 
II. A főrendiház. 

Az országgyűlés másik elemét a főrendiház alkotja, melynek szerve- 
zetét ujabban az 1885 : 7. t.-cz. a következő módon szabályozta : 

A főrendiház tagjai azok, kik 1. örökös jogon, 2. méltóság vagy 
hivatal, 3. királyi kinevezés, 4. Horvát-Szlavonországok gyűlése által az 
1881 : 15. t.-czíkk értelmében eszközölt választás következtében birnak a 
főrendiházban ülési és szavazati joggal. ^) 

a) Örökös jogon tagjai a förendiháznah : 

1. A felséges uralkodóház teljeskoru főherczegei. 

2. A magyar főrendiházban a tagságra eddig jogosított, nemkülön- 
ben az erdélyi nagyfejedelemségben annak Magyarországgal történt egye- 
sítése előtt a magyar királyok által grófi vagy bárói czimet nyert családok 
(valamint az 1886 : 8. törvény-czikkbe foglalt berezegi családok) ^) mind- 
azon 24 évüket betöltött és nagykorú férfi tagjai, kik egyedül, vagy velük 
egy háztartásban élő feleségük és kiskorú gyermekeik vagyonát is oda- 
számítva, a magyar állam területén oly földbirtoknak telekkönyvi tulaj- 
donosai és haszonélvezői, vagy életfogytiglan haszonélvezői, vagy oly 
családi hitbizomány birtokosai, melynek az 1885. évre az uj földadó- 
kataster alapján megállapított egyenes állami földadója, a rajta levő lak- 
házak és gazdasági épületek házosztályadójával együtt legalább 3000 frtot 
tesz osztr. értékben. 



*) Megjegyzendő, hogy a főrendiháznak a jelen törvény értelmében történt 
alakulásakor 50 tag választatott a régi főrendiház igazolt tagjai közül, kik az uj 
főrendiháznak is életfogytiglan tagjai ; de ha a tagsági joguk megszűnik, helyök többé 
nem töltetik be. (L. e §. C) pontjának 2. kikezdését.) 

Az uj főrendiházat szervező törvény a herczegeket nem emliti, az 1886 : 
8. t.-cz. pedig, a mely a főrendiházban a tagság jogával biró családokat sorolja 
elő, a berezegi családokat külön pontban, egyenként megnevezi. 

Azon főrendi családokra nézve pedig, melyeknek tagjai a mellett, 
hogy a magyar főrendiházban jogosultak voltak, akár születésnél fogva, 
akár más módon egyszersmind a reál-unió másik állama, vagy bármely 
más állam törvényhozásában is bírhatnak üléssel és szavazattal, megálla- 
píttatik, hogy ha a magyar korona országaiban fekvő földbirtokok után a 
fentebb emiitett vagyoni képesítéssel bírnak, a magyar főrendiházban 
jogukat csak azon esetben gyakorolhatják, ha az iránt, hogy ezen jogokat 
személyükre nézve egyszer s mindenkorra kizárólag a magyar főrendiház- 
ban akarják gyakorolni, 24 évük betöltése után 6 hónap alatt, a mennyi- 
ben pedig a 24 évet már meghaladták e t.-czikk hatálybaléptekor, az 1885. 
évi július l-ig a magyar királyi ministerelnökhöz intézendő nyilatkozatot 
tettek. Ezen nyilatkozatot a ministerelnök, ha az országgyűlés együtt 
van, a nyilatkozat vételétől számított, ha nincs együtt, az országgyűlés 
összejövetelétől számított 8 nap alatt e főrendiház elnökével közli. 

3. Azon leszármazásuknál fogva magyar állampolgárod és egyenes 
leszármazás utján törvényes fiutódaik, kiknek a megfelelő (berezegi, grófi, 
bárói) czimen kívül Felsége a király, a ministertanács előterjesztésére, 
az örökös főrendiházi tagság jogát is külön adományozta. A nem leszár- 
mazásuknál fogva magyar állampolgárok a főrendiházi tagság jogával a 
ministertanács előterjesztésére csak a törvényhozás utján ruházhatók fel. 

De a ministertanács mindkét esetben csak oly 24 évüket betöltött 
és nagykorú érdemes magyar állampolgárt hozhat javaslatba, a ki a fen- 
tebb említett vagyoni képesítéssel bír. 

4. Ha a 2. és 3-ik pontban említett családok tagjaínak valamelyike 
nem bír a megállapított vagyoni képesítéssel, vagy ha azt későbben elveszti, 
azon időtől fogva rá nézve a jog szünetel, de feléled ismét, ha ezen képe- 
sítést később megszerzi. Ez esetben a jog a jogosultság igazolását követő 
legközelebbi ülésszaktól gyakorolható. 

b) A viselt méltóság vagy hivatal alapján annak tartama alatt tag- 
jai a főrendiháznak : 

1. Az ország zászlósai s a pozsonyi gróf, a két koronaőr, a fiumei 
kormányzó, a kir. curia elnöke, másodelnöke és a budapesti királyi ítélő- 
tábla elnöke ; 

2. a magyar sz. korona országaínak latin és görög szertartású róm. 
kath. egyháznagyjai : a herczegprímás, a többi érsekek s a megyés püspö- 
kök, továbbá a királyi kínevezéstől függő nándorfejérvári és tínníni fel- 
szentelt püspökök, végre a pannonhalmi főapát, a jászói prépost és az 
aurániai perjel ; ^) a görög keleti egyház tagjai : a szerb pátriárka, a román 

A jelentékeny történeti múlttal biró aurániai perjelség javai a zágrábi 
nagyprépost ságboz lettek csatolva a czimmel egyetemben. A régi főrendibáz tagjai 

metropolita s a megyés püspökök ; evangélicus-református és az ágostai 
hitvallású evangdicm egyhámaJc hivatalban legidősebb három-három 
püspöke, továbbá az evangélicus-református egyháznak hivatalban legidő- 
sebb* három főgondnoka, a kiknek meghatározásánál az erdélyi egyház- 
kerületet illetőleg annak csakis hivatalban legidősebb főgondnoka veendő 
figyelmébe ; valamint az ágostai hitvallású evangelicus egyháznak egyete- 
mes főfelügyelője és hivatalban legidősebb két kerületi felügyelője ; végre 
az unitárius egyháznaTc hivatalban idősb egyik elnöke, azaz püspöke vagy 
főgondnoka. 

Ha bármikor ujabb méltóságok vagy hivatalok létesittetnének, vagy 
bármelyik emiitett hitfelekezetek keblében ujabb püspökségek, illetőleg 
egyházkerületek szerveztetnének, az igy keletkezett méltóságok vagy hiva- 
talok csak az esetben adhatnak a főrendiházi tagságra jogot, ha azt a tör- 
vényhozás világosan elrendeli. 

c) Életfogytiglan tagjai lesznek a förendiháznaJc azok, kiket 1. O 
Felsége szent István koronája összes országainak állampolgárai közül 
kinevez. — Az élethossziglan kinevezettek száma a jelen törvény értelmé- 
ben szervezett főrendiház első alakulásakor a 30-at meg nem haladhatja. 
Ezentúl pedig a kinevezés csak fokozatosan történik és évenként 5-nél 
többre semmi esetben sem terjeszthető. Az élethosziglan kinevezettek 
száma az 50-et tul nem haladhatja. 

2. A főrendiháznak a jelen törvény értelmében történt alakulásakor, 
életük tartamára, tagjai lettek még azok, kiket a régi szervezetű főrendi- 
ház igazolt tagjai azon igazolt tagok közül, kik személyes tagsági jogot 
az uj szervezetű főrendiházban nem fogják többé gyakorolhatni : ilyenekül 
megválasztott. E tagok száma ötven, s ha tagsági joguk megszűnik, helyük 
többé nem töltetik be. 

d) A főrendiháznak még tagjai a horvát-szlavón tartománygyiüés 
áltál választott három képviselő. E képviselők a horvát nyelvet is használ- 
hatják, de csak azon ügyekben birnak tanácskozási és szavazati joggal, 
melyek a magyar korona alatt levő részeket közösen érintik. 

Az, hogy valaki akár a véderő kötelékében, akár valamely egyházi 
vagy polgári hivatalban (tehát bíróiban is), ^) avagy méltóságban tettleg 
szolgál, vagy ilyenre kineveztetik, a főrendiházban különben birt jogainak 
gyakorlására nem képez akadályt, valamint arra sem, hogy a főrendiház- 
nak akár örökös, akár élethossziglan tagjává kineveztethessék. Deafőren- 

között a törvény, a zágrábi nagyprépostot emliti (1625 : 61.), de a közfelfogás sze- 
rijat, mint aurániai perjelt. Az uj törvény pedig világosan e czimen ad jogot a zág- 
rábi nagyprépostnak. 

A felső biróság elnökei, mint láttuk, hivatalból tagjai a főrendiháznak. 

diházra is kötelező az 1868 : 44. t.-cz., mely szerint tanácskozásaiban — 
eltekintve a horvát képviselőktől — csak az vehet részt, a ki azon határo- 
zatnak, hogy a törvényhozás nyelve egyedül magyar, megfelelni képes. — 
Továbbá ide vonatkozólag is vannak bizonyos összeférhetetlenségi esetek. 
Az állami számszék elnöke és hivatalnokai (1870: 18.), a magyar leszá- 
mitoló s kereskedelmi bank igazgató tanácsának tagjai (1873 : 26.) nem 
lehetnek egyszersmind országgyűlési tagok ; továbbá az okirattal honosi« 
tott állampolgár a honosítástól számítva tiz évig szintén nem lehet az 
országgyűlés tagja (1879 : 50.). 

132. §. 

A főrendiház tagsági jogának elvesztése és szünetelése. 

I. A főrendiház tagja jogát a következő esetekben veszti el : 

I. Az, a ki méltóság, hivatal alapján tagja a főrendiháznak, azon 
esetben, ha akár önkéntes lemondás, akár törvényszerű fegyelmi vagy birói 
eljárás alapján megszűnik ezen méltóságot vagy hivatalt viselni ; 2. ha az 
életfogytiglan kinevezett tag lemondása a ministertanács fölterjesztésére 
Felsége a király által elfogadtatik ; 3. a horvát-szlavón képviselők, mi- 
dőn megbízatásuk lejár ; 4. jogalapra való tekintet nélkül bármelyik tag, 
ha a rendes biróság által fogházra, illetőleg súlyos börtönre vagy nyere- 
ségvágyból eredő bűntett vagy vétség miatt elitéltetett, vagy ha az állam- 
polgárságot elveszti. 

II. Nem szűnik meg a jog, de szünetel annak gyakorlata : 

1. Valamennyi tagra nézve azon idő alatt, a melynek tartamára, az 
előbbi pontban emiitett bűntett vagy vétség esetein kivül, a rendes bíró- 
ságok által a politikai jogok felfüggesztésére Ítéltetett ; 2. azokra nézve, 
kik, a tékozlás vagy távollét alapján elrendelt gondnokságok eseteit kivéve, 
gondnokság alá helyeztettek, á gondnokság tartama alatt ; 3. azokra nézve, 
kik csőd alatt állanak, a csőd tartama alatt ; 4. az örökös tagokra nézve 
azon üUsszah lejártával, melyben e törvény értelmében kimondatott, hogy 
vagyoni képesítésűket elvesztették. 

III. Ha valaki azok közül, kik világi méltóságuk és hivataluk foly- 
tán, vagy mint a két római katholikus és görög keleti egyház főpapjai, 
avagy mint élethossziglan kinevezett tagok tagjai a főrendiháznak, képvi- 
selővé választatik és a választást elfogadja, megszűnik a főrendiház tagja 
lenni ; de midőn a képviselői megbízatása lejár, az emiitett vallásfelekeze- 
tek főpapjai azonnal visszanyerik tagsági jogukat és azt a legközelebbi 
ülésszaktól fogva gyakorolhatják ; azok pedig, a kik méltóságuk, hivataluk 

folytán tagjai a főrendiháznak vagy mint élethossziglan kínevezettek, ezen 
alapon újra megnyerhetik. 

Ha pedig valaki a két protestáns és az unitária egyház egyházi és világi 
főtisztviselői közül képviselővé választatik és a választást elfogadja, helyét 
a főrendiházban még nem levő legidősebb hivataltársa tölti be és e helyet, 
mig él és hivatalát viseli, meg is tartja, habár az, a kinek helyére jött, 
megszűnt is képviselő lenni. 

Ha a főrendiház örökös tagjai közül és az élethossziglan beválasztott 
50 tag közül választatik valaki képviselővé és a választást elfogadja, tag- 
sági jogát addig, mig képviselői megbízatása tart, nem gyakorolhatja ; és 
ha valamely ülésszak tartama alatt leteszi is képviselői megbízatását, 
főrendiházi tagsági joga csak a következő ülésszakban éled fel. 

A főrendiház minden tagja, a ki képviselővé választatott, tartozik azt 
igazoltatása után annak megemlítésével, hogy a választást elfogadta-e vagy 
nem, a főrendiház elnökének bejelenteni, ki azt a ház tudomására hozza. 

133. §. 

A főrendiházban örökös tagsági joggal bíró családolc névsora. 

Az 1885 : 7. t.-cz. értelmében e törvény kihirdetése után a főrendi- 
ház egy 21 tagu bizottságot küldött ki, mely figyelembe véve a kormány 
által beterjesztett adatokat, összeállította azon családok névjegyzékét, me- 
lyeknek tagjai a főrendiháznak örökös tagjai. E családi névsor a főrendi- 
ház jóváhagyása után, időt engedve a netaláni felszólamlásoknak, az 1886. 
évi 8-ik t.-czikkbe beczikkelyeztetett. 

Ugyancsak az 1886 : 8. t.-cz. mondja ki, hogy jövőre e névsor Fel- 
sége a király, illetve a törvényhozás által a főrendiház örökös tagsága 
jogával felruházott családok neveivel akként egészíttetik ki, hogy az örökös 
jogú főrendekről átfűzött, számozott családkönyv készíttetik, két eredeti 
ugyanazonos példányban, melyeknek alakját, berendezését s rovatait a 
főrendiház elnöke és a magyar királyi belügyminszter együttesen állapít- 
ják meg s melyek a főrendiház elnöke s egyik jegyzője, továbbá a magyar 
királyi belügyminister és az országos levéltárnok aláírásával és hivatalos 
pecsétjével látandók el. Ezen családkönyv egyik példánya a főrendiház 
levéltárában, másika az országos levéltárban őriztetik. 

Első sorban e családkönyvbe iktattatnak azon családok nevei, me- 
lyek a jelen törvény értelmében örökös tagsági joggal bírnak a főrendi- 
házban; azután pedig minden év deczember hava 15-én a főrendiházi tag- 
sági joggal ujabban fölruházott családok nevei iktatandók be, a főrendi- 
ház .elnökének és jegyzcvjének aláírása mellett az egyikben, a főrendiház 

elnökét(5l vett értesítés után a beltigyminister és az országos levéltárnok 
aláírásával a másikban. Ezen utóbbi beiktatásnál minden egyes családra 
nézve a legfelsőbb elhatározás, illetve a törvényhozás határozata, melyen a 
főrendiházi örökös jog alapszik, teljes szövegben és szószerint írandó be. 
Végre minden országgyűlés utolsó ülésszakában a belügyminister törvénybe 
iktatás végett a törvényhozásnak beterjeszti az időközben a főrendiházi 
örökös tagságának jogával felruházott családok névjegyzékét. 

A törvényhatóságok a főrendiháznak területükön állandó lakással 
bíró tagjait nyilvántartják s minden halálesetet, különösen magvaszaka- 
dás esetét, a belügyministemek rögtön hivatalból följelenteni tartoznak. 
Fiutódokban magvaszakadásról vett hivatalos jelentés eseteiben a főrendi- 
ház elnöke s a magyar királyi belügyminister együttesen hirdetményt 
bocsátanak ki a hivatalos lapban azon felhívással, hogy azok, kik a magva- 
szakadást tagadásba veszik, ezt a kihirdetéstől számított 6 hó alatt igazol- 
ják. Ezen határidő lejárta után, ha bejelentés nem történt, vagy az iga- 
zoltnak nem találtatott : a fiutódokban beállott magvaszakadás a család- 
könyv illető rovatában megjegyeztetik s a név töröltetik, de ugy, hogy 
olvasható maradjon. 

Ugyancsak az említett 2 l-es bizottság készítette azoknak névjegy- 
zékét, kik, mint a főrendiháznak örökös tagsági joggal és a megállapí- 
tott vagyoni képességgel bíró tagjai, a főrendiházba való részvételre tény- 
leg jogosíttatnak. E névjegyzék a főrendiház jóváhagyása után kinyomat- 
tatott, közhírré tétetett azon felszólítással, hogy azok, kik a jogosultak 
közül netalán kimaradtak volna, a felszólítástól számított 3 hó alatt a 
főrendiház elnökéhez, ha pedig az országgyűlés nincs együtt, a belügy- 
ministerhez adják be jogosultságukat igazoló okmányaikat. 

Az ekként névjegyzékbe foglalt örökös tagok számára királyi meg- 
hívó leveleket a belügyminister szorgalmaz. 

134. §. 

A főrendiház tanácskozási rendje. 

A főrendiház a »házszabályok«-kal állapítja meg mindazt, a mi a 
tanácskozás rendjét és általában belügyeit érinti (1848 : 4., 1885 : 7.), a 
törvények ide vonatkozólag szintén csak keveset tartalmaznak. A szorosabb 
tanácskozási rendre vonatkozó ujabb megállapodások azonban csak a kö- 
vetkező ülésszak kezdetével lépnek életbe. 

Az országgyűlés megnyitása előtti napon a főrendek összegyűlnek s 
a legidősebb tag a korelnök, a négy legfiatalabb pedig a korjegyzők tisz- 
tét veszi át. 

nagy: közjog. II. KrADÁS. 15 

A korelnök tudatja az országgyűlés megnyitásának idejét s egyszers- 
mind előterjeszti a belügyminister által a meghivottaknak vele közölt név- 
jegyzékét, mely a jelenlevők által általános szótöbbséggel azonnal válasz- 
tandó 15 tagu igazoló bizottsághoz ntasittatik átvizsgálás végett, ugy 
szintén a meg nem hivatás miatt felszólalók panaszbeadványai is. 

A mint az igazoló bizottság által, a főrendiháznak meghivott és meg 
is jelent tagjai közül legalább 50-en igazolva vannak, a korelnök ülést hiv 
össze, melyben mindenekelőtt a ház elnökének és két alelnökének, a 
ministerelnök fölterjesztésére, a király által történt kineveztetése olvas- 
tatik fel. Ezután a kinevezett elnök vagy alelnök foglalja el az elnöki 
széket : a ház pedig saját kebeléből titkos szavazással háznagyot és nyolcz 
egyzőt választ, a kik azonban minden évi ülésszak elején újra válasz- 
tatnak (1848 : 4.). 

Az ülést az elnök nyitja meg, a ház beleegyezésével felfüggeszti, 
vagy eloszlatja ; kitűzi a napi rendet, folteszi a kérdést, kimondja a hatá- 
rozatot. Az elnök őrködik a csend és a tanácskozási ügyrend megtartása 
fölött, s e tekintetben ugyanazon jogai vannak, mint az alsóházi elnöknek 
(1848 : 4.) ; az érdemleges tanácskozások itt is nyilvánosak lehetnek csak. 
Ha a tárgy érdeme mellett vagy ellene akar szólani, az elnöki széket 
egyik alelnöknek engedi át, s azt azon kérdés feletti határozat kimondása 
előtt, melynek tárgyalásánál felszólalt, nem foglalhatja el ; s csak a szava- 
zatok egyenlőségének esetében szavaz. 

Ha az elnöki vagy alelnöki állás időközben üresednék meg, a betöl- 
tés ismét királyi kinevezéssel történik. Ha valamely ülésben az elnökség 
minden tagja gátolva lenne, az elnöki tisztet a ház legidősebb tagja, mint 
korelnök viseli. Ha azonban a gátló körülmény előreláthatólag hosszabb 
ideig tartana, a helyettesités ugyanazon módon történik, mint a kineve- 
zés (1885 : 7.). 

Az elnök és a háznagy a ház által megállapitandó tiszteletdijban 
részesül. Rajtuk kivüi a ház tagjai, mint ilyenek, fizetésben, vagy javadal- 
mazásban nem részesülhetnek. Horvát-Szlavonországok gyűlése által vá- 
lasztott tagokra és a közös ügyek tárgyalására kiküldött bizottság tagjaira 
nézve azonban az eddig fennállott gyakorlat érvényben marad. 

A főrendiház tisztviselőinek hatásköre az, a mi a képviselőház tiszt- 
viselőié. 

Az inditványok, törvényjavaslatok előzetes tárgyalás végett a bizott- 
ságokhoz utasíttatnak. A házban általános és részletes tárgyalásnak van 
helye. Érvényes határozathozatalhoz 50 tag jelenléte szükséges. A szava- 
zás felállással vagy ülvemaradással történhetik, ha azonban az eredmény 

igy kivehető nem volna, vagy tis tag kívánatára, a névszerinti szavazáö 
rendelendő el. 

A főrendiház tagjai, midőn első izben jogosultak az üléseken meg- 
jelenni, királyi levél által hivatnak meg, a Horvát-Szlavonországok által 
választott tagok kivételével, kikre nézve a választási okmány képezi az 
igazolványt. A ki egyszer igy meghivatott és igazoltatott, ujabb meghivó 
nélkül jelenik meg mindaddig, mig olyan körülmény nem merül fol, mely- 
nek alapján a jogot állandóan vagy ideiglenesen elveszti. — Ha egyes 
tagok jogosultságára kétely támad, e felett a ház saját kebeléből választott 
biróság utján végérvényesen határoz. Ezen eljárás követtetik akkor is, ha 
az az eset merül föl, hogy valamelyik tagja törvényszerű képesítését elvesz- 
tette vagy újból megszerezte. A biróság alkotásának és az eljárásnak 
módozatait a házszabályok tartalmazzák (1887 : 5.). 

135. §. 

Az országgyűlés két házának egymáshoz való viszonya, érintkezései, 
országos bizottságok alakulása. 

I. A két ház, a két-kamararendszer elveinek megfelelőleg, külön- 
külön tanácskozik s határozatait üzenetek (átiratok) alakjában egymással 
közli; néha azonban bizonyos ügyek elintézésére vegyes ülést tart és 
ugyancsak e czélból közös bizottságokat szervez. Régi alkotmánynnk sze- 
rint (1608 után és 1848 előtt) néha s mintegy kivételkép előfordult, hogy 
a táblák, ha többszörös üzenetváltásra nem tudtak megegyezni, összejöttek 
közös tanácskozásra és országos végzéseket hoztak. Ma törv.-javaslat fölött 
közös tárgyalásoknak, közös tanácskozásoknak, országgyűlési (országos) 
határozatok közös hozatalának helye nincsen. S vegyes ülés elé csak azok 
az ügyek tartozhatnak, melyeket az alkotmány határozottan és világosan 
oda utasit. 

A törvényalkotás az alsóházban kezdeményeztetik, rendszerint a mi- 
nisterium javaslata alapján, bár az egyes képviselők, képviselőházi bizott- 
ságok is nyújthatnak be javaslatokat. A ministerium u. i. magas állásában 
az összérdeket leginkább áttekintheti és leginkább rendelkezik azokkal a 
tényezőkkel, melyeket igénybe véve, a javaslat a követelményeknek meg- 
felelő lehet. Ezért gyakran előfordul az az eset, hogy a képviselőház óhajt 
valamely kérdést jövőre törvény által szabályoztatni és a javaslat benyúj- 
tásával a ministeriumot bizza meg. 

A törvény (1848 : 3.) ugyancsak az évi költségvetésre és a kormány 
számadásaira vonatkozólag rendeli, hogy ezek az alsóháznál mutattassa- 
nak be, de, mint már emiitettük, a szokás általánosított, s ma minden 

15* 

javaslat első sorban az alsóház elé kerül s ide vonatkozólag a főrendiház 
csak az alsóház határozatai fölött tanácskozik. ^) A trónbeszéd azonban a 
két házhoz külön-külön lesz benyújtva, s a válaszadás is külön-külön 
történhetik. 

A képviselőház által elfogadott törvényjavaslat a főrendiház elé 
kerül. Ha a javaslatot a főrendiház változtatásokkal fogadja el, akkor a 
két ház üzeneteket cserél mindaddig, mig az egyetértés létre jön ; s a mit 
azután a két ház elfogadott, azt egyike sem veheti többé kifogás alá. Az a 
javaslat pedig, melyet a főrendiház teljesen elvet : azon ülésszakra elve- 
tettnek tekintetik. 

A két ház által elfogadott törvényjavaslatok szentesités végett a mi- 
nisterelnök által a királyhoz terjesztetnek fel. De a. felterjesztés előtt egy 
bizottság még átvizsgálja, hogy váljon a két ház akaratával egyez- 
nek-e ? ^) E bizottság tagjai : egyszer a képviselőház, másszor a főrendi- 
ház elnökének elnöklete alatt a főrendi- és alsóház azon jegyzője, ki a javas- 
lat tárgyalásakor a jegyzőkönyvet vezette, valamint az alsóházban a tör- 
vényjavaslat tárgyalásakor működött bizottsági előadó. Az igy megállapi- 
tott szöveget a két ház elnökei és jegyzői irják alá. 

II. Vannak azonban esetek, midőn a két ház vegyes ülésre összejön, 
vagy valamely hatásköréhez tartpzó ügyet közösen intéz el. 

így közös ülésben történik a nádor és a koronaőrök választása, 
felesketése ; valamint az országgyűlés megnyitása, berekesztése a főrendi- 
ház és a képviselőház tagjainak együttes jelenlétében megy végbe. 

A koronázási hitlevél szövegét az országgyűlés mindkét házának 
tagjaiból alakitott küldöttség nyújtja át a megkoronázandónak, ki ismét 
mindkét ház tagjainak jelenlétében nyilvánitja ki, hogy a hitlevelet, vala- 
mint a koronáztatáskor az ország alkotmányára leteendő esküformát elfo- 
gadta. — Fentebb mondottuk már, hogy a koronáztatás lefolyása is mint 
országos ülés tekintetik. 

Továbbá az országos küldöttségek, nagyfontosságú államügyek elin- 
tézésére (leginkább előleges tanácskozásokra) hivatott bizottságok (regni- 
colaris deputatiók, delegatiók, közös államadósságokra felügyelő bizottság) 

A főrendiház reformjára vonatkozó törvényjavaslat a főrendiháznak szin- 
tén óhajtott kezdeményezési jogot adni, de ez törvényerőre nem emelkedett, hanem 
megmaradt a régi gyakorlat addig, mig az iránt, hogy mely ügyek legyenek a tor- 
vényhozás mindkét házáhan, melyek kizárólag a képviselőházhan kezdeményezhe- 
tők, külön törvény nem intézkedik (1885 : 7.). — Az alsóházat kizárólag megillető 
kezdeményezés az európai alkotmányokban leginkább csak a budgetre nézve áll 
fenn (pl. Angliában, Belgiumban). 

*) Az 1868: 55. t.-cz. kétszer lett szentesítve, miután az első szöveg az or- 
szággyűlés megállapodásaitól eltérő volt (Kiss J. m.). 

az országgyűlés mindkét házának tagjaiból vegyesen alkottatnak, a régi 
gyakorlat szerint olyanformán, hogy a főrendiház a tagok egy harmad 
részét, a képviselőház pedig két harmad részét választja. 

Midőn a ministerium, vagy egyes ministerek vád alá helyeztetnek, a 
képviselőház a vádlótest, a főrendiház pedig a biróságot választja. Végre 
a képviselőház és a főrendiház közös megegyezéssel — de külön-külön ülé- 
sekben — jelöli ki azon 3 egyént, a kik közül egyet a ministerelnök, Fel- 
sége elé az állami számszék elnöki állására kinevezés végett felterjeszt. 

III. Az 1885: 7. t.-cz. elrendeli, hogy az országgyűlés két háza 
országos küldöttséget választ, melybe a képviselőház 10, a főrendiház 5 
tagot küld, mely küldöttségnek volt feladata a kormány részvéte mellett 
javaslatot késziteni a két háznak egymással való érintkezéseit és az orszá- 
gos bizottságok alkotását illetőleg. Ez alapon a két ház által egyetértőleg 
megállapított szabályok, némely fentebb már érintett pontokon kivül még 
a következőkbe vonhatók össze : 

A ház határozatait a másik ház elnökének átirat kíséretében küldi 
meg kézbesítési könyv mellett. 

Az illető elnök az átvett üzenetet, lehetőleg még az ülés folyamán, 
vagy a legközelebbi ülésben bemutatja a háznak. Oly üzenetek közlése 
alkalmával, melyek törvényjavaslatokat tárgyalnak, nemcsak az illető 
háznak ezekre vonatkozó határozatai közlendők, hanem a törvényjavaslat 
indokolása, esetleg a vele foglalkozó bizottság vagy bizottságok jelentései is. 

Az egyik ház által egy ülésszakban hozott és a másik házzal közölt 
határozatok és megállapodások — akár törvényjavaslatokra vonatkozzanak 
azok, akár más tárgyra, a másik ház által ugyanazon országgyűlés követ- 
kező ülésszakában is tárgyalhatók, minden ujabb üzenetváltás nélkül. 

A törvény által előirt esetekben együttes ülések a két ház elnökei 
által egyetértőleg meghatározandó helyiségben tartandók. Mindkét ház 
elnöke együttesen elnököl akként, hogy az egyik elnök megnyitja, a másik 
pedig berekeszti az ülést. Ugyancsak együttesen működik mindkét házból 
egy-egy jegyző. 

Érvényes határozathozatalra legalább összesen annyi tag jelenléte 
szükséges, a mennyit a két háznak házszabályai, mindegyik házra nézve 
külön-külön, meghatároztak. 

136. §. 

Az országgyűlési tárgyalások nyilvánossága. 

A magyar országgyűlés eredetileg a törvényhozásra összejött ma- 
gyar nép (nemesség) gyülekezete volt. így természetéből folyt a nyilvános- 
ság, mely azonban egész 1848-ig törvény által nem szabály oztatott. 

Az 1848. évi országgyűlés tárgyalás alá vette e kérdést és 4. tőry.- 
czikkében következőleg oldotta meg : 

»Míndkét táblának ülései nyilvánosak, a csend és rend fentartása 
czéljából mindkét tábla szabályokat alkot s azoknak végrehajtását elnöke 
által szigorúan eszközölteti. Előlegesen pedig rendeltetik, hogy a hallga- 
tóságnak a tanácskozást háborgatni semmikép sem szabad. Ha egyes hall- 
gató, vagy a hallgatóság a tanácskozást háborgatná és az elnöki egyszeri 
intésnek sikere nem lenne, másod izben az elnök a jelen törvényre hivat- 
kozva, az egyes hallgatót, valamint a hallgatóságot kiparancsolhatja s 
annak helyét bezárathatja. Ez megtörténvén, a tanácskozás az nap, vagy 
később, a többség határozata szerint, de mindig nyilvánosan folytattatik. 

A rend és csend fentartása terembiztosok által, szükség esetében a 
nemzeti őrség által eszközöltetik.* 

Jelenleg mindenik ház választ magának háznagyot, a kinek feladata 
a házszabályok értelmében a rendre felügyelni, illetve ennek megóvása 
czéljából, mint fentebb láttuk, az elnök segélyére lenni. S miután a nem- 
zeti őrség intézménye felfüggesztetett (1867: 11.), tehát a fentebbi tétel 
alatt a karhatalom általában értendő. 

Az országgyűlés tárgyalásainak sajtó utján való közzétételéről az 
1848 : 20. t.-cz. intézkedik : »ki az országgyűlés iratait és nyilvános üléseit 
hü szellemben és igazán közli, ellene a közlöttek tartalma miatt tereset 
nem indittathatik.» E tételt nálunk a gyakorlat még nem világitotta meg 
eléggé. Angliából kiinduló európai gyakorlat azonban a hü szellemű közlés 
alatt azt érti, mely az egész ülésről, tárgyalásról hűséges képet ad ; tehát 
a mely nem a tárgyalásnak, vagy valamely beszédnek kiszakitott részét 
közli, hanem közli a tárgyalást a maga egészében. így nyilik alkalom arra, 
hogy valamely sérelmes beszéd esetleg az elnök figyelmeztetésével, rendre- 
utasitásával, vagy a ház Ítéletével, avagy rögtöni megczáfolással kerüljön 
a közönség elé. 

137. §. 

Az országgyűlési tag mentelmi joga. ^) 

I. Régi alkotmányunkban az országgyűlési tárgyalások szabadságát 
részint közvetlen, részint közvetve több törvény biztosítja. ^) Némelyek az 

^) L. bővebben a szerző értekezését : Budapesti Szemle. 1889. augustusi szám ; 
továbbá JeUinek Arthumak »A mentelmi jog« czimü nagyobb müvét (Budapest, 
1890), melyben az eddig fölmerült mentelmi és hasonló természetű esetek is gondosan 
előadva, commentálva vannak. 

') A Hk. I. 14. szerint, a ki országgyűlésre menőt, vagy onnan jövőt megöli, 

országgyűlési tagot magasabb büntetőjogi oltalomban részesitik, védik a 
magánosok támadásaival, a hatóságokkal szemben, mások meg egyenesen 
az országgyűlési tárgyalások szabadságát hangsúlyozzák. — De mind e 
törvények még távol vannak attól, hogy a mai értelemben vett mentelmi 
jogot hozzák kifejezésre, valamint a belőlök kiinduló gyakorlat sem tud 
— egész 184:8-ig — erre az álláspontra helyezkedni. Ámbár az 1832 —44. 
országgyűlések tárgyalásainál az alsó tábla többsége már körülbelől a mai 
alapon levő szólásszabadságot vitatta tagjai számára, de a főrendi tábla, a 
kormány s ugy látszik a biróság csak más természettel és csak szűkebb 
körben, a fennálló jogrend, törvények korlátai között, a tanácskozások 
békéjének megzavarása nélkül, ismerte el. — A hatóságokkal s kűlönö- 

hütlenség bűnébe esik ; az 1723 : 7., 10., 11. t.-czikkek szerint, a ki az országgyűlésre 
utazót, vagy ott lévőt, avagy annak hozzátartozóját, családbeUjét, szolgáját megveri, 
vagy megsebezi, nagyobb hatalmaskodás bűntettét követi el ; ha pedig megöli, súlyos- 
bított halálbüntetéssel sujtassék. — Az 1507 : 12. t.-czikk kimondja, hogy a ki az 
országgyűlésen valakit bántalmaz, vagy az országgyűlés szabadságát sértené (a mi 
hűllenségi bűn) mindenkor személyében idézhető és ugyanott elitélhető legyen. Az 
1625 : 62. t.-czikk szerint pedig szigorúan kinyilvánittatik, hogy az országgyűlésen 
semmiféle sértések, bántalmazások ne történjenek, hanem tanácskozásai nyugalom- 
mal, az ország közszabályai szerint vezettessenek. Az 1723 : 7. t.-czikk részletesebben 
szól. E szerint, hogy az országgyűlési tagok, valamint családaik és az országgyűlésen 
panaszkodók biztonságán s ez által az országgyűlés nyugalmán segitve legyen, az 
országgyűlés helyén sértések, vagy kézrátevések ne történjenek. Ha pedig ilyenek 
mégis előfordulnának, az illetők harmadnapra idéztessenek és felettök a királjá tábla 
(ekkor még az alsótábla egyik eleme) által mondassék itélet. A rágalmazók pedig any- 
nyiszor a mennyiszer kétszáz forint fizetésében marasztaltassanak el. Az 1791 : 13 
t.-cz. szerint az országgyűlési ügyek törvényes szabadsággal tárgyalandók. 

Az országgyűlési tárgyalások szabadságának, nyugalmának biztosítására kiha- 
tottak közvetve az 1568 : 76. t.-cz., mely az országgyűlésen panaszkodókat védi : »a ki 
az országgyűlésen panasztételért valakit megölni vagy károsítani merne, azonnal 
hűtlenség bűnébe esettnek tekintessék. « Ezt később több törvényczikk megerősíti. 
Továbbá az 1647 : 35. t.-cz. szerint az országgyűlés ideje alatt az országgyűlési tag 
javaiban iktatás nem történhetett ; valamint régente az országgyűlés alatt törvényke- 
zési szünetek tartattak. 

Végre az országgyűlési tag személyét, hozzátartozóját, még a »salvus conduc- 
tus« oltalma alatt állónak is tekintette az egyes törvények szellemére támaszkodó 
gyakorlat s annak megsértése az 1723 : 10. t.-cz. alapján nagyobb hatalmaskodásnak 
vétetett. 

») Az 1832— 44-diki országgyűlések tárgyalásain a mentelmi jog körébe tartozó 
kérdések, különösen a szólásszabadság, újra és újra viharos tanácskozásoknak képezik 
tárgyát, de a nélkül, hogy elvi megállapodás létrejött volna. Már megelőzőleg is elő- 
fordult, hogy az országgyűlés tagjai nézeteikért üldöztettek. így a többi között II. 
Lipót alatt a kii*, személy nök az egyik követet fenyegeti, hogy véleményéért följelenti 
a koronának (Salamon : a magy. kir. szék betöltése), a jelen század elején pedig báró 
Vay tábornokot a főrendi táblán tartott beszédéértle vonja a kormány felősségére. — 

sen a bűnvádi eljárással szemben pedig a menevéd (salvus conductus) 
nyújtott a mai sérthetlenséghez körülbelől hasonló oltalmat. 

II. Alkotmányunk átváltozásával a mentelmi jog nem lesz törvénybe 
foglalva; később, az 1867 : 12. t.-cz. pedig a delegatio mentelmi jogát sza- 
bályozza csak, melyből vonnak ugyan néha analógiát, de a mai gyakorlat 
az országgyűlési tag mentelmi jogának alapjául a kőt ház elvi kijelentéseit 
fogadja el, melyek inkább a modern alkotmányosság felismert kivánal- 
maira, semmint régi törvényeinkre vannak tekintettel. E szerint a mentelmi 
jog két részből, illetve két jogból áll : ^) a mentességből (szoros értelemben 
vett mentelmi jogból, szólásszabadságból) és a sérthetetlenség jogából. ^) 

Ujabban (1834) báró Vesselényi a megyei közgyűlésen, a követi utasításnál tett nyi- 
latkozataiért (Jakab Elek : Báró Vesselényi hütlenségi bünpere), Balogh János pedig 
1835-ben az alsó tábla ülésében mondott beszédéért fogatott hütlenségi perbe. Az alsó 
tábla e két esetben a szólásszabadság megsértését látta, a mihez azonban a főrendi 
tábla nem járult, bár elismerte a szólásszabadságot, de csak a fentebb előadott 
magyarázatban. — B. Yesselényi esetére megjegyzendő, hogy régi alkotmányunkban 
a követet utasító közgyűlés bizonyos mértékig részese volt a törvényhozásnak és így 
az országgyűlési szólásszabadságnak erre is ki kellett terjednie. 

A harminczas évek országgyűléseinek tanácskozásaiból kitűnik, hogy az ország- 
gyűlés tagjaínak jogállása a régi alkotmányban nem tekintetett olyannak, mint a mely 
tulajdonképen]az országgyűlést, az áUamisouverain akarat kinyilvánítására e feladatából 
illeti meg, hanem inkább a nemesi szabadságból, a közügyek intézhetésének általános 
jogából folyó személyes jognak ; bár az alsó tábla többsége, valószínűleg az alkotmá- 
nyosságról akkor már európa-szerte elterjedt tanok hatása alatt, mindinkább közeledik 
a mai állásponthoz, melyet egyesek (Deák, Klauzál, Somsich) elég világosan kifej eznek^ 

^) Az országggülés házainak elvi jelentőségű határozatai közül ide vonatkozólag 
különösen kiemeljük a képviselőház által 1867. november hó 18-án, a Böszörményi 
esetben elfogadott bizottsági jelentést, mely (a belga alkotmány tételeihez hasonló) 
határozott álláspontra helyezkedik, s bár a szövegezés sok kívánni valót hagy fenn, a 
gyakorlat által azóta mindig tekintetbe vétetett. Tartalma a következő : 1. »A mit az 
országgyűlési tag, mint ilyen a házban és házon kívül mond vagy tesz, azért csak az 
országgyűlés és pedig annak azon háza által vonatik feleletre, a melyhez tartozik ; 
2. A mit az országgyűlési tag nem mint olyan, és nem törvényhozói hivatásának 
gyakorlása körében mond vagy tesz, azért csak a ház engedelmével állittathatík bíró elé, 
csak a ház engedelmével vonathatik közkereset alá, s a tettenérés esetét kivéve, csak 
a ház előleges engedelmével záratható el.« 

") Rendszerint igy jelölik e két jogot, de azért nem naondhatnók, hogy e 
műszókra megállapodás jött volna létre ; használtatnak ezek váltakozva, vagylagosan 
és általában a mentelmi jog egységesnek vett fogalmába kebeleztetnek. Belátjuk, hogy 
a mentelmi jog két részének fentebbi elnevezése, ha a kifejezések etymologiai jelen- 
tését vetjük össze a jogok tartalmával, kifogás alá jöhet. De mégis megfelelőbb, 
mintha e kifejezések fordítva használtatnánk, vagy a két jog egy szóval jelöltetik. A 
német irodalomban az »Unverantwortlichkeít« és »Unverletzlíchkeít« kifejezések 
szokásosak, de még kevésbé találnak. Az országgyűlési tag működésében, a mai gya- 
korlat szerint, csak egy momentum van, níelyre a felelőtlenság kifejezése illik ; a 

A mentesség (immunitás) azt tartalmazza, hogy a főrend vagy kép- 
viselő az országgyűlési munkakörben hivatásának megfelelőleg résztvéve, 
szóval, vagy Írásban tett nyilatkozataiért, esetleg egyéb cselekvényeiért, 
csakis az illető háznak tartozik felelősséggel, a melynek tagja. E szerint 
az országgyűlési tag a mentelem oltalma alatt áll a házak nyilt vagy zárt 
üléseiben az osztályok, bizottságok tanácskozásaiban, midőn a ház meg- 
bízásában jár el, midőn azt képviseli. De a mentesség nem terjed ki a 
képviselőnek választóival való érintkezéseire, valamely beszámoló beszédre, 
időközi jelentésre, stb. ^) 

A sérthetlenség (inviolabilitas) joga pedig abban áll, hogy az ország- 
gyűlési tag ellen egyedül a ház engedelmével indítható meg fenyítő eljárás 
bűnügyi vizsgálat, s a tettenérés esetét kivéve, egyedül a ház engedelmével 
tartoztatható le. 

III. A mentelmi jog első sorban az országgyűlés szabadságának, 
függetlenségének biztosítására áll fenn azon czélból, hogy alkotmányos fel- 
adatainak megfelelhessen. Senki számára sem ad subjectiv jogosítványt, 
hanem objectiv jogszabály, mely tulajdonképen az állam perjogának és 
bűntetőjogának is részét képezi. Nem privilégium magánosok számára, 
hanem mindenkire kihat, kinek esete alája tartozik. Igaz ugyan, hogy e 
jog élvezésére az országgyűlési tagság előfeltétel, de alkalmazása nem 
függ az illető akaratától, nem mondhat le róla. ^) 

A mentelmi jog egyik része, a mentesség, modern alkotmányunk 
szűkségképeni folyománya. Az állami souverainitás, mint mondottuk, a 
törvényhozó orgánum által jön kifejezésre, melynek megállapodásai, a tör- 
vények souverain természettel birnak. Valamely állami orgánumnak pedig 
hivatásszerű munkájában mindazon tulajdonságokkal kell birnia, melyek 
az általa kifejezésre hozott állami hatalmat jellemzik, mely ilyenkor 
benne és általa él. Az állam souverain hatalmát kezelő és e munkájában 



szavazás, de egyébként egészen a ház ellenőrzése és ítélete alatt áU. És igy nem tartom 
logikainak, hogy felelőtlennek nevezzünk valakit azon cselekvényekért, melyekért az 
illető megdorgálható, büntetéskép a tanácskozásokból eltávolítható, szabadságától 
megfosztható (mely utóbbi büntetés-mód alkalmazása is a háztól függ, miután fegyelmi 
eljárását szabadon áUapitja meg a házszabályokban), habár mint különös hivatásból 
származott tett, nyilatkozat a ház külön bíráskodása alá tartozik és külön eljárási 
szabályok szerint ítéltetik is. — Nálunk még általában szokásos a mentelmet szólás- 
szabadságnak nevezni. De ezzel az országgyűlési tag feladatának megint csak egy 
részét jelöljük. 

') Ez elismertetett a Doda-féle esetben 1889. 

■) A képviselőház többször kijelentette, hogy a mentelmi jog az illető ország- 
gyűlési tag kérelmére nem függeszthető fel. így pl. 1868. július 15-iki, 1875. dec?, 
20-iki, 1879. június 7-iki ülésekben. 

más hatóságoknak felelős, ellenőrzése alatt álló orgánum képzelhetetlen, 
így az országgyűlés is, mint a törvényhozás eleme, kivételes jogállást élvez, 
azon egyszerű okból, mert mindenkinek meg kell adni a jogot, hogy köz- 
tisztét elláthassa. Ez alapon illeti az országgyűlést, illetve két házát, a 
mentesség, s miután ezek egyes tagokból állanak, a törvényhozási munka- 
körben őket is. 

A sérthetetlenség jogánál már a politikai indokok is előtérbe lép- 
nek. Egyrészt a parlament alkotmányos jogállásából következik, de más- 
részt békés munkájának védelmére áll fenn, hogy t. i. jogosulatlan táma- 
dások egyes tagjait hivatásuk teljesítésében ne akadályozhassák ; s azért 
nemcsak a tulajdonképeni birói, hanem a reiidőri eljárással szemben is 
véd. Nem az a czélja, hogy az igazságszolgáltatással szemben mintegy 
szabadságlevelet adjon, valakinek olyant engedve meg, a mi másnak nem 
szabad, hanem hogy útját vágja az önkénynek. Ezért, midőn az illetékes 
hatóság a parlament valamely tagját kikéri, a ház feladata nem abban 
rejlik, hogy érdemleges Ítéletet mondjon, hogy mint biró járjon el, hanem 
hogy vizsgálja, vájjon a kérelem nem foglal-e magában zaklatást. 

IV. A mentelmi jog hatálya a képviselőre megválasztásával ®) kez- 
dődik, a főrendre a kir. meghivó elnyerésével. *) Megszűnik a képviselőt 
illetőleg a képviselőség megszűnésével, de már a főrendnél a főrendi ház 
sajátlagos szervezete több eltérést okoz. így a főrend mentelmi joga meg- 

Régi alkotmányunkban is megvolt e jognak szüksége és bizonyára ki is fej- 
lődik (nálunk épugA' mint Angliában) ha a külháboruk, bel villongások és egyéb okok 
alkotmányunk békés fejlődését századokon keresztül lehetetlenné nem tették volna. 
De igy is szembeötlő, mint iparkodnak a hiány visszás következményeit elhárítani. 
Régi, homályos törvényeinkből az alsótábla már a mai mentességet magyarázza ki, 
továbbá szokás és gyakorlat utján az országgyűlés tagjai a salvus conductus oltalma 
alatt állóknak tekintetnek. 8 ennek daczára tarthatatlanná vált a helyzet a jelen 
században ; ha felmerül egy mentelmi eset, olyan heves vitákat idéz elő, hogy az 
országgyűlés egyéb munkáiban gátolva van. 

■) A képviselőház 1867. nov. 18-iki elvi határozatának bizottsági indokolása 
szerint vizsgálandó, hogy vájjon a vád, melynek alapján a ház egyik vagy másik 
tagjának perbe fogathatására engedély kéretik, olyan-e, mely hazai törvényeink sze- 
rint és törvényes biróság előtt indítandó keresetre alkalmas alapul kínálkoznék, ha 
valónak bizonyulna be ? s vájjon az áUitólagos bűntény, vagy vétség és a vád alá 
helyezendő országgyűlési tag egyénisége közt mutatkozik-e összefüggés ? végre jogo- 
sult-e a vád emelésére az, a ki perbe fogatási engedélyért folyamodik ? De nem lehet 
soha eldöntés tárgya ama másik kérdés, vájjon az emelt vád objectiv és subjectiv 
tényálladéka megvan-e valósággal ? — Körülbelől hasonló kijelentések történtek a 
főrendiházban és a gyakorlat is, uagyban-egészben, ez álláspontra helyezkedik. 

3) E felfogás jutott kifejezésre a képviselőház 1878. évi deczember 9-iki ülésé- 
ben s az igazságűgyminiister 1878. évi 34,974 sz. a. rendeletével közzé tette. 

*) Ez a loreiidihiiz gyakorlata is (1. pl. az 1881. január 15-iki ülését). 

szűnik a főrendi tagság szünetelésével is (1885 : 7. t.-cz. 11. §.), az pedig 
vitatott, hogy az országgyűlés feloszlatása (akár az öt évi időszak lejártá- 
val, akár időközben) megszünteti-e a főrend mentelmi jogát. ^) 

A mentelmi jog felfüggesztését az ügyben illetékes biróság kérel- 
mezheti csak s a megkeresés, a törvényhozás iránti tiszteletnél fogva, a 
törvényszék nevében az elnök, járásbirósági illetékesség alá tartozó ügyek- 
ben pedig a járásbiró, vagy valamely albiró által állítandó ki (1884:-ben 
56,440. sz. a. kelt igazságügyministeri rendelet). Továbbá az a gyakorlat 
honosult meg, hogy, ha a ház által bizonyos ügyben kiadott képviselő 
lemond és újra megválasztatik, vagy pedig egy újonnan összehívott ország- 
gyűlésnek lesz ismét tagja, mielőtt az ügy befejeztetett volna, az illetékes 
biróság által újra kikérendő. 

Az országgyűlési tag tanúságtétel végetti megidéztetéséhez nem kell 
az illető ház engedélye. Midőn azonban az országgyűlés tartalma alatt 
akár polgári, akár bűnügyekben annak elodázhatlan szüksége mutatkoz- 
nék, hogy az országgyűlési tag ellen tanúságtétel végett kényszereszközök 
alkalmaztassanak, ezek foganatosítására a mentelmi jog felfüggesztése 
kérendő. (L. a képviselőház 1889. ápril 10-diki ülését és az ide vonatkozó- 
lag kiadott igazságügymin. rendeletet 1889. május hóban.) 

Az országgyűlési tagot magánosok támadásaival szemben a bűntető 
törvény (1878: 5. t.-cz. 152., 163., 262. §.) különös oltalomban részesiti, 
mely esetek jelenleg e szerint Ítéltetnek és a rendes büntető eljárással 
(tehát nem az említett régi törvények szerint). De ha a sértés az ország- 
gyűlési tag politikai személyisége ellen irányozottnak is látszik, az illető 
ház, az ügy lefolyását különös figyelemmel szokta kísérni. ^) 

138. §. 

Az országgyűlési tárgyalások nyelve. 

Az országgyűlési tárgyalások nyelve régente magyar, ^) azután latin 
volt, majd ismét magyar lett. *) 

A gyakorlat ez esetet még nem döntötte el. 

•) L. a képviselőház 1877. decz. 17-diki és az 1884. május 8-dlki ülését. Az elő- 
fordult esetekben, a ház gyors vizsgálatot sürgetett és utasitotta az igazságügyminis- 
tert, hogy az ügy áUásáról jelentést tegyen. 

Az ó'sgyüléseken — a magyar népnek gyülekezete — természetesen csak 
magyarul szólhattak. 

♦) Már századunk elején néha magyarul szóltak az országgyűlésen, de a törvé- 
nyeket latin nyelven hozták, mig nem az 1832/6. országgyűlésen a magyar nyelv álta- 
lános lesz, a törvények pedig magyar és latin nyelven hozatnak, e két nyelv közti 
eltérésnél a magyarnak adván elsőséget. Az országgyűlésről Ö Felségéhez terjesztendő 

A jelenleg fennálló szabályok szerint (1844 : 2., 1848 : 5., 1868 : 30., 
40.) az országgyűléshez bocsátandó minden kegyelmes leiratok, előadások, 
válaszok és intézvények ezentúl egyedül magyar nyelven adassanak ki. A 
törvényczikkek egyedül magyar nyelven alkottatnak és erősittetnek meg. 
Országgyűlési nyelv ezentúl kirekesztőleg magyar s csakis a kapcsolt 
részek követeinek engedtetik meg a horvát nyelv használata. 

139. §. 

III. A horvát-szlavón törvényhozás. 

I. Fentebb mondottuk, hogy a horvát-szlavón tartományok, hajdani 
közgyűléseiken, csak statútum-alkotás jogával birtak, de az 1868 : 30. t.-cz. 
által autonómiájukat képező ügyekre nézve — beligazgatás, vallás- és 
közoktatásügy, igazságügy — törvényhozó jogot nyertek, mely a király és 
a tartománygyülés közt oszlik meg. 

II. A horvát-szlavón tartománygyülés egy kamarából áll, s ő Fel- 
sége a király által Zágrábba jelenleg öt évre hivatik egybe. A tartomány- 
gyűlést ugyancsak a király rekeszti be, elnapolhatja, sőt a rendes törvény- 
hozási időszak előtt fel is oszlathatja ; de ez utóbbi esetben az uj válasz- 
tások azonnal elrendelendők s az uj gyűlés a feloszlatástól számitott 
három hó múlva összehivandó. 

A horvát-szlavón tartománygyülés tagjai : 1. a báni hivatalosak, kik 
személyes joguknál fogva jelennek meg ; 2. a választott képviselők. 

Személyes jogon tagjai: a) a katholikus és görög-keleti érsekek, 
megyés püspökök, a vránai perjel ; b) a megyei főispánok és a turopolyai 
gróf; továbbá c) minden nagykorú magyar berezeg, gróf vagy báró, a kik 
személy^esen, vagy elődeik, a tartománygyűlésen szavazattal birtak, vagy 
kik a tartományok területén születtek, avagy ott állandóan megtelepedtek 
s oly fekvő jószággal birnak, melylyel 1848 előtt földesúri hatóság járt, föl- 
téve, hogy sem csőd, sem gondnokság alatt nem állanak, továbbá sem bűn- 
tény, vagy nyereségvágyból származó büntetendő cselekvény miatt elitélve, 
vagy vizsgálat alatt nincsenek. 

III. Tartománygyülési képviselőknek azok tekintetnek, kiket a megyei 
és a városi kerületek ilyenekül megválasztanak. 

A képviselők választásánál a megyékben, s őt községben (Verőcze, 
Diakovár, Ruma, 0- és TJj-Vukovár) a választók egy része közvetlen, a 
többi csak közvetett választási joggal bir. 



felírások azonban már az 1805 : 4. t.-cz. értelmében, Uasábosan latin és magyar nyel- 
ven voltak s^erkeszteudők. 

Közvetlen választási joggal birnak : a kik ingatlan birtokuk után 
50 frt — Fiume megyében 36 frt ~ egyenes állami adót fizetnek ; h) ipa- 
rosok, kereskedők, ha legalább 30 frt egyenes állami adót fizetnek ; c) te- 
kintet nélkül adójukra a lelkészek, tudorok, ügyvédek, mérnökök, sebészek, 
gyógyszerészek, birák, jegyzők, okleveles hajóvezetők. 

Közvetett választási joggal birnak azon birtokosok, gazdatisztek, 
iparosok, kereskedők, a kik legalább 5, illetve 3 frt egyenes államadót 
fizetnek. Ezek ősválasztóknak neveztetnek, s 50 egy választót választ. 

A többi községekben, valamint a turopolyai kerületben csak közvet- 
len választási rendszer van alkalmazásban. Választók a városi polgárok 
és azok, kik birtokuk vagy keresetük után 15, illetve 10 frt egyenes állami 
adót fizetnek ; továbbá adójukra való tekintet nélkül a bevett vallásfeleke- 
zetek papjai, ügyvédek, bármely egyetemi kar tudorai, a dél-szláv akadé- 
mia rendes tagjai, a sebészek, gyógyszerészek, okleveles mérnökök, tengeri 
hajós kapitányok, nyilvános nép- és polgári iskolai tanitók. 

Képviselővé pedig az választható, a ki a társországokban született, 
vagy ott valamely község kötelékébe felvétetett, ha 24 éves és Írástudó. 
De meg nem választható, a ki gondnokság vagy csőd alatt van, sem az a 
ki valamely bűntény vagy nyereségvágyból származó büntetésre méltó 
cselekmény miatt elitéltetett, vagy vizsgálat alatt áll. 

Továbbá nem lehetnek országgyűlési képviselők a közigazgatási 
hivatalnokok, kivéve a bánt és az országos kormány egyes osztályainak 
élén álló főnököket ; végre országgyűlési képviselőkké nem választhatók a 
politikai községek jegyzői és pénztárnokai, mig szolgálatban vannak. ^) 

140. §. 

A horvát-szlavón iariománygyUlés szervezete, a törvények szentesítése és 

kihirdetése. 

A tartománygyülés akkor tekintetik megalakultnak, ha tagjai közül 
felénél több igazolva van. Határozathozatalhoz pedig legalább 35 tagnak 
jelenléte szükséges. 

A tartománygyülés elnökét s két alelnökét a gyűlés tartamára, jegy- 
zőit pedig egy-egy évi ülésszakra maga választja. Kezdményezési joggal a 
király — a kormány utján — és a tartománygyülés egyaránt bir. A kormány 



') A képviselők 5 frtnyi napidijat és szálláspénz fejében naponkint 1 frtot kap- 
nak. A személyes joguknál fogva megjelentek külön dijazásban nem részesülhetnek. 

az üléseken megjelenhet, sőt a kívánt felvilágosításokat megadni köteles, 
de szavazati joggal csak akkor bir, ha a tartománygyülés tagja. 

A tartománygyülés által elfogadott javaslatot a király szentesíti s 
azután a tartománygyülés előtt kihirdettetvén, az országos törvénylapban 
közzététetik, a szentesítés és kihirdetés napjának megjelölésével és igy 
törvénynyé válik. A törvény, ha hatályba lépésére vonatkozólag mást nem 
tartalmaz, a törvénylapban történt kihirdetésétől számított 15 nap múlva 
lép életbe. E törvények idézésénél a szentesítésnek éve, hónapja és napja, 
valamint a törvény folyó száma szokott kitétetni. Pl. : 1885. ápril 10., 22. 



IV. FEJEZET. 

A birói hatalom. 

141. §. 

A bírói hatalomról általában. 

I. Az állam birói hatalmának működése jogsértések eseteire irá- 
nyul, ezekkel szemben a fennálló rendet oltalmazza. Egyeseknek multbani 
cselekvéseivel vagy mulasztásaival foglalkozik tehát, melyek fölött ítél, 
midőn concret esetre kijelenti a kötelező jogot. Principiel nincs hivatása 
a jövőre kiható szabályokat felállítani, s ha mégis előfordul (pl. nálunk a 
döntvényekben), ez a modern államban másként nem gondolható, mint- 
hogy delegatio folytán történik, a törvényhozás (esetleg hallgatag) bele- 
egyezéséből. 

A bíróság alkotmányunk szerint (1869 : 4.) a törvények, a törvény 
alapján keletkezett s kihirdetett rendeletek és a törvényerejű szokás sze- 
rint tartozik eljárni ; de az objectív igazság érdekében teljesen független, ugy 
a hatósági szervezetben, mint a Felség subjectiv akaratával szemben. Itt 
mutatkozik a bíróságok és a kormányzati hatóságok jogállásában rejlő 
nagy különbség. 

Az igazságszolgáltatás körében az államérdeket, illetve közérdekeket 
az 1871 : 33. t.-czíkkel életbe léptetett királyi ügyészség képviseli. Tagjai 
a horonaügyész — a kir. curia mellett — a hir. főügyészek — kir. táblák 
mellett, — hir, ügyészék — első folyamodásu törvényszékek mellett — és 
az ügyészí helyettesek s kir. alügyészek. 

II. Régi alkotmányos elv volt Magyarországban, miszerint az igaz- 

ságszolgáltatás kútfeje a király, ^ ki a birói hatalmat személyesen, tagy 
jogát átruházva nagy birái s egyéb birói közegei segélyével, majd később 
(1723) a kir. curia — hétszemélyes tábla, királyi tábla, 1840. óta váltó- 
főtörvényszék — a báni tábla s a kerületi táblák által gyakorolta. De 
ezenkívül a városi és a megyei önkormányzati hatóságok is bíráskodtak. 
A jobbágyság fölött pedig a földesurat illette birói hatóság. 

A kormányzói hatalom nem volt teljesen elválasztva a bíróitól, mert 
az ország nagy birái — nádor, országbíró, horvát bán, tárnok — kormány- 
zói hatáskörrel is birtajf, s mint emiitettük, az önkormányzati testek 
biráskodásra is voltak jogosítva. Mindennek daczára idővel e két hatalmi 
ág különállása a felső fokban elég szembeötlő. A kir. curia s a táblák 
csak igazságszolgáltatásra voltak hivatva, a főkormányzati hatóságok 
pedig — kir. udvari kanczellária, helytartótanács — csak némely ügyek- 
ben, mintegy kivételesen bíráskodtak. 

ni. A király jelenleg is az igazságszolgáltatás forrásának tekintetik. 
Ez alatt azonban mai nap már nem az értendő, mintha a király személyesen 
bíráskodnék,®) vagy a bíróságokéit összeállíthatná, megszüntethetné, hanem 
hogy az igazságszolgáltatás a király nevében és első sorban is a királytól 
kinevezett bíróságok által gyakoroltatik ; s hogy a király még ezenkívül 
jelentékeny jogokkal bir az igazságszolgáltatás körül, bár alkotmányunk a 
nép részvétét is biztosítja. 

A bíráskodás a kormányzattól el van választva. A bíróságnak a 
kormányzói hatalomtól való függetlenségét különösen hangsúlyozza már az 
1791 : 12. törv.-czikk, míg a közigazgatástól végleges elválasztását ki- 
mondja az 1869 : 4. t.-cz., mely szerint »sem a közigazgatási, sem a birói 
hatóságok egymás hatáskörébe nem avatkozhatnak. « S ennek alapján az 
1871: 31., 32. t.-czikkek által az első folyamodásu bíráskodás, a közigaz- 
gatástól elkülönített állami bíróságokra ruháztatott. Bár ujabban némely 
közigazgatási hatóság kisebb ügyekben (kisebb értékű polgári peres ügyek, 
iparos-, cseléd-ügyek, kihágások) ismét bíráskodási joggal ruháztatott fel. 

142. §. 

Á) A király jogköre az igazságszolgáltatásban és a királyi bíróságok. 

A király nevezi ki a bírákat és a kir. ügyészségek tagjait az igaz- 
ságügyminister ellenjegyzése mellett (1869 : 4.) : az igazságszolgáltatásra 



Verböczy. Hk. 11. 8. 

") L. az 1791 : 12., 56. t.-cz. 

általában felügyel, szintén az igazságügyminister segélyével (1871 : 8.), bírót 
küld,^) elrendeli a rögtönitélő bíróságot és a kegyelmezés jogát gyakorolja.^) 

A király által kinevezett bíróságok, mint Mr, curia, Jcir. itdőtáblák, 
hir, pénzügyi hirőság, Tcir. törvényszékek (a budapesti kereskedelmi és 
váltótörvényszék), kir, járáshiróságok működnek és az igazságot a ki'^ály 
nevében szolgáltatják. 

A kir. curia alatt jelenleg a Budapesten székelő legfőbb fölebbezési 
forumot, a legfőbb itélőszéket értjük. Hatásköre, a horvát-szlavón tarto- 
mányoktól eltekintve, az egész országra kiterjed. 

A kir, itélötáhlák mint fölebbezési forumot eddig (és tényleg ma is 
még) Budapesten és Marosvásárhelyt működtek. Az 1890 : 25. t.-czíkk 
azonban számukat tizenegyre szaporítván, különböző számú törvényszéke- 
ket oszt kerületeikbe. E törvény szerint kir. Ítélőtáblák mint fölebbezési 
forumok Budapesten (12 törvszéki területre), Debreczenben (5 törvszéki 
területre), Győrött (6 törvszéki területre), Kassán (7 törvszéki területre), 
Kolozsváron (7 törvszéki területre), Marosvásárhelyt (6 törvszéki terü- 
letre), Nagyváradon (3 törvszéki területre), Pécsen (4 törvszéki területre), 
Pozsonyban (5 törvszéki területre), Szegeden (6 törvszéki területre), 
Temesváron (5 törvszéki területre) birnak székhelylyel. ®) 



*) Bár sarkalatos elv államjogunkban, hogy senkit illetékes biróságától elvonni 
nem lehet (1869 : 4.), mégis kivételes esetekben, a jogkereső közönség biztonsága és az 
igazságszolgáltatás érdekében, eltérés történik a biró-küldés (delegatio iudicis) által, 
midőn bizonyos ügynek elintézésére, kivonva a törvényileg megáUapitott biróság ille- 
tőségéből, más biróság jelöltetik ki. 

*) A király kegyelmezési joga régi törvényeken (melyek azonban néha korlá- 
tozzák is) 1492 ; 82., 1563 : 63., 1655 : 26., 1715 : 48. és még régibb gyakorlaton alap- 
szik. Az 1848 : 3. t.-cz. e jogot újra a Felség kizárólagos jogának mondja, mely azon- 
ban ministeri ellenjogyzés mellett gyakorolandó és korlátozva ma csakis az elitólt 
ministerekre, vagyis az állami főszámszék elnökére van (1843 : 3., 1870 : 18.). — Tar- 
talma a kiszabott büntetés enyhítésében, átalakításában vagy teljes elengedésében 
áll j továbbá ide soroztatik a pertörlés (abolitio). De miután a kegyelmezés tisztán az 
állami büntető hatalom szempontjából gyakorolható, ezért a magánosok jogigényeit, a 
bűncselekvényből származó követeléseit nem érinti (1878 : 5.). 

«) Ugyancsak az 1890 : 25. t.-cz. intézkedik a táblai döntvényekre vonatkozó- 
lag. E szerint a kir. Ítélőtábla azokban az ügyekben, melyekben a törvény szerint 
mint utolsó fokú biróság jár el, a felmerült elvi jelentőségű vitás jogkérdéseket teljes 
ülésében dönti el. Ez elvi megállapodását az illető királyi tábla tanácsai mindaddig 
követni tartoznak, mig azt ujabb teljes ülési megállapodás meg nem változtatja. — 
Mindenik kir. tábla köteles elvi megállapodásait a többi kir. itélö táblával közölni s 
azt ugy a kir. igazságügyministerhez, mint a kir. Curia elnökéhez felterjeszteni. Ha 
akár az igazságügyminister, akár a Curia elnöke arról győződnék meg, hogy az egyes 
kir. Ítélő táblák ellentétes elvi jelentőségű megállapodásra jutottak : haladék nélkül 
intézkednek, hogy a jogegység megóvása végett a felmerült kórdós a kir. Curia meg- 

Á pémügyi Tcözigasgatósági birőságj Budapest székhelyijei, utolsó 
fokon és véglegesen itél azon felebbezések felett, melyek a közigazgatási 
hatóságok által az egyenes adók és az illetékek ügyeiben hozott határoza- 
tok ellen beadatnak. Hatásköre az egész államra s igy a horvát-szlavón 
területre is kiterjed. 

A társas biróságként szereplő dsö folyamoddsu Tcir. törvényszékek 
száma 66 s ezek területén 384 járásbiróság működik, mint egyes biróság.^ 

143. §. 

A bírói qualifícaiio. 

A birák kinevezésének joga alkotmányunk értelmében bizonyos kor- 
látok közt gyakorolható. Birói hivatalt u. i. csak az a magyar polgár 
viselhet, a ki életének 26-ik évét betöltötte, feddhetlen jellemű, csőd vagy 
gondnokság alatt nem áll, s a kellő elméleti és gyakorlati ismeretek bir- 
tokában van. 

Az 1869 : 4. törv.-czikk szerint kimutatandó, hogy az illető a köz- 
és váltóügyvédi vizsgát letette, vagy pedig a jogi tanulmányokat valamely 
felsőbb, akár hazai, akár külföldi jogi tanintézetben, a hazai jogból pedig 
mindenesetre valamely magyar intézetben befejezte, a szabályszerű elmé- 
leti vizsgát letette, s az utolsó vizsga letételétől számitandó 3 éven át jogi 
gyakorlaton volt, még pedig két évig biróságnál, egy évig vagy bíróságnál, 
vagy ügyvéd mellett és e három évi gyakorlat után a gyakorlati birói vizs- 
gát (1874: 24.) letette. Megkívántatik végre, miután a bíróságok nyelve 
magyar, a magyar nyelv ismerete is. — A pénzügyi biróság tagjainak fele 
szintén ezen minősítésnek megfelelő egyének soraiból veendő, a másik fele 
pedig azon minősítéssel birók közül, a mely a pénzügyministerium köz- 
ponti fogalmazási szakánál kívántatik (1883 : 43.). 

A biró, kineveztetése után legkésőbb 3 hó alatt s mindenesetre 
hivatalának elfoglalása előtt, köteles esküt tenni. Ha az eskütételt az 
emiitett idő alatt elmulasztja, ez ugy tekintetik, mintha kineveztetését 
utasította volna vissza. 



felelő teljes ülése elé terjesztessék. — A kir. Curia teljes ülési megállapodásait, a kir. 
Ítélő táblák, mindaddig követni tartoznak, mig azt a kir. Curia ujabb teljes ülési meg- 
állapodással meg nem változtatja. Bármelyik kir. Ítélőtábla teljes ülése, a szavazatok- 
nak legalább kétharmad részével hozott határozata alapján, a Curia teljes ülési meg- 
állapodásának megváltoztatása czéljából indokolt felterjesztést tehet, mely esetben a 
kérdés a kir. Curia megfelelő teljes ülése által újból eldöntendő. — Ezek szerint vál- 
toztatandó a jelen kiadásnak a döntvényeket érintő 12. §., mely e törvény keletkezése- 
kor már kinyomtatva volt. 

NAGY : KÖZJOO. II. KIADÁS, ] 6 

144. §. 
A birák fflggetleiisége. 

I. Mig nyugoti államokban a birák függetlensége Montesquieu taná- 
nak hatása alatt csak lassan fejlődött ki, ^) addig hazánkban azt már régi 
időktől fogva törvények biztositják. így az 1492 : 10. t.-cz. szerint a kirá- 
lyi felség, az ország egyházi és világi nagyjai a birák közül senkit sem 
kényszerithettek, hogy a szokások és törvények ellen cselekedjenek; az 
1566 : 25. t.-cz. elrendeli, hogy a birói Ítéletek kihirdetését kormányren- 
deletek meg ne akadályozzák. Az igazságszolgáltatás függetlensége és 
önállósága érdekében nyilatkoznak még az 1471: 12., 1486: 21., 1647 : 
92., 137., 1613 : 34., 1655 : 53., 1659 : 45., 1608 : k. u. 6., 1681 : 31. t.-cz. 

Az 1791 : 12. t.-cz. pedig határozottan kimondja: hogy a király — 
kormány — a biróságoknak megállapitott rendjét meg nem változtathatja, 
a törvényesen hozott birói ítéletek végrehajtását nem akadályozhatja, má- 
sok által akadályoztatni sem engedheti ; a birák törvényes Ítéleteit meg 
nem változtathatja, sem pedig saját részéről valamely politikai hatóság 
által felülvizsgálat alá nem vonhatja ; hanem az igazságszolgáltatás az 
országnak eddig alkotott és ezután alkotandó törvényei és törvényes szo- 
kásai szerint valláskülönbség nélkül alkalmazott birák által gyakorlandó. 
Ez elvek az 1869 : 4. t.-cz. által ismételtetnek : »a törvényben meghatáro- 
zott bíróságokat megszüntetni, vagy azokon kívül más bíróságokat bármi 
szín és czim alatt felálUtani s a biróságoknak a törvényben meghatározott 
illetőségén, kerületén, ugy szintén a birák számán a törvényhozáson kivül 
változtatni nem szabad.« 

II. A törvényesen kinevezett bíró, a törvényben meghatározott esete- 
ken kivül, hivatalából el nem mozdítható, beleegyezése nélkül más bíróság- 
hoz, vagy más hivatalba át nem tehető, elő nem léptethető (1848 : 29., 
1869 : 4.). 

Már régen érezhető volt annak szüksége, hogy az állam igazságszolgáltatása 
kivétessék a kormányzati hivatalok köréből, s hogy rendeltetésének megfelelő jog- 
áUással hh-ó, független orgánumra hizassék. A régi franczia igazságszolgáltatás guny- 
jára ismeretes az elfogatási levelek szerep- XIV., XV., XVI. Lajos alatt, valamint a 
j)orosz igazságszolgáltatásban nagy Frigyes Heglementja (1749. június 14-rÖl), mely- 
Tjen puszta külső okokból teszik az igazságszolgáltatási ügyeket egyik, vagy másik 
közigazgatási hatósághoz. Elvi elválasztása és a bíi'áskodás függetlenítése végre is a 
franczia 1790. augusztus 24-ki törvényben mondatik ki, s ez annyira megnyeri a 
czivilisált világ tetszését, hogy csakhamar a többi alkotmányok is átveszik és mint 
alaptételt őrzik. De e szétválasztással nemcsak a közigazgatás korlátoltatik, hanem a 
bíráskodás is. A közigazgatásba való minden beavatkozás tilos, a minek . következmé- 
nye lett, hogy a közigazgatási igazságszolgáltatás, közigazgatási hatóságokra maradt. 

Az 1871: 9. t.-cz. szerint a birót következő esetben lehet akarata 
ellenére áthelyezni : 1. ha a bírósági szervezetben törvényhozási intézke- 
dés folytán változás történt; 2. ha ugyanazon bíróságnál alkalmazott 
birák között egyenes, vagy harmadíziglen oldalrokonsági, vagy másodizig- 
len sógorság, vagy fogadott szülei, vagy fogadott gyermeki viszony létezik, 
vagy állt be. Ezen esetekben az áthelyezés iránt O Felsége felelős igaz- 
ságügyministere által rendelkezik, de az áthelyezett bíró fizetése le nem 
szállítható. A rokonok, vagy sógorok közül az fog áthelyeztetni, ki később 
neveztetett ki jelenlegi állására, vagy kinek házassága által a birák között 
sógorság keletkezett. Az áthelyezett rangját megtartja, de költözködési 
költségeinek megtérítését nem igényelheti. ^) 

Továbbá az 1869: 4. és 1871 : 9. t.-cz. értelmében minden bíró, ki 
70-ík évét betöltötte, nyugalomba lép, kivéve, ha az igazságügyminister 
által hivatalának folytatására felszólittatík és szolgálni kíván. Az 1885 : 
11. t.-cz. szerint pedig már nyugdíjazható, ha 65-ik életévét betöltötte. 
Ezenkívül a bíró csak akkor helyezhető nyugalomba, ha testi vagy szellemi 
fogyatkozás miatt hivatalos kötelességei teljesítésére többé nem képes. Ha 
ilyenkor a biró nyugdíjaztatása végett nem folyamodik, akkor a törvény- 
szék elnöke Ineghallgatván a törvényszéki ügyészt^ hivatalos levélben fel- 
hívja az illetőt, hogy nyugdíjaztatása iránti kérvényét adja be. 

Ha a felszólított az elnöki felhívásnak egy hó lefolyása alatt nem 
tesz eleget, a törvényszéki ügyész az illetékes fegyelmi bíróság elé terjeszti 
az ügyet s az illetőnek hivatalból való nyugdíjaztatását kéri kimondani ; 
a fegyelmi bíróság azután ítéletileg határoz. 

Különösen sürgős esetekben azon törvényszék elnöke, melynél a bíró 
alkalmazva van, a hivatalra képtelenné vált birót hivatalától felfüggeszt- 
heti a törvényes formák megtartása mellett ; csakhogy az ilynemű felfüg- 
gesztésből a fizetés, vagy egyéb járandóság teljesen vagy részben való meg- 
szüntetése nem következik (1871 : 9.), 

Ha az állomás törvény által megszüntettetik, a mennyiben a bíró 
valamely már fennálló bíróságnál nem volna alkalmazható : a nyugalomba 
helyezést az igazságügyminister elrendelheti, illetőleg a legfelsőbb helyen 
javaslatba hozza. De ily esetekben a kiszabandó nyugdíj a legutóbbi fize- 
tés felénél kevesebb nem lehet (1871 : 9., 1885 : 11.). 

III. De alkotmányunk az igazságszolgáltatás függetlenségét nemcsak 
a kormánynyal, hanem a társadalommal szemben is iparkodik biztosítani. 

^) Az 1890 : 26. t.-cz. szerint a kir itélő táblákhoz, tanácsjegyzöi szolgáatra az 
igazságügyminister beleegyezésükkel albirákat rendel be ; s a berendelt albirákat 
akaratuk ellenére is áthelyezheti annak a kir. Ítélőtáblának kerületében levő bál-mely 
jilrásbirósághoz, a mely kir. ítélőtáblához be voltak rendelve. 

16* 

E végből az 1869 : 4. t.-cz. elrendeli azt is, hogy a biró nem lehet 
egyszersmind országgyűlési képviselő, gyakorló ügyvéd, közjegyző (1874 : 
35.) vagy ügynök ; nem viselhet más, akár állami akár törvényhatósági, 
községi valóságos vagy tiszteletbeli hivatalt (a honvédelmi kötelezettség- 
ből folyó kivételével) ; nem lehet tanár vagy tanitó, nem folytathat keres- 
kedést vagy iparüzletet, avagy bárminemű olyan foglalkozást, mely a birói 
függetlenséget csorbitaná ; nem lehet valamely potitikai vagy munkásegy- 
letnek, illetve gyülekezetnek tagja, nem folyhat be sem közvetve, seno. köz- 
vetlenül azok működésébe, s nem járulhat az ily egylet vagy gyülekezet 
határozatához vagy kérvényéhez. ^) — A biró nem lehet valamely politi- 
kai folyóiratnak sem tulajdonosa, sem kiadója, sem szerkesztője vagy vala- 
mely államsegélyt huzó vállalat engedményének tulajdonosa, sem más 
társulati igazgató-tanács felügyelő, vizsgáló, számoltató bizottmányának 
tagja, sem bárminemű, habár csak ideiglenesen és fizetés nélkül működő 
közege ; nem fogadhat el magánosoktól sem nyugpénzt, sem bármi néven 
nevezendő adományt vagy javadalmazást, s ha ilyenre birói hivatalba lépte 
előtt nyert jogot : tartozik erről hivatalának elfoglalása előtt lemondani. 
Gyámhatóságot vagy gondnokságot, melylyel vagyonkezelés, számadás vagy 
hatóságok előtti képviselet van összekötve, csak azon esetben viselhet, ha 
a gyámság vagy gondnokság őt törvénynél vagy végrendeletnél fogva illeti. 

A biró, ha megválasztatik, tagja lehet ugyan valamely törvényhatósági 
vagy községi képviselőtestnek, de azoktól megbizást vagy kiküldetést nem 
fogadhat el. 

IV. Alkotmányunk végre a birói függetlenséget a törvényszék kebe- 
lében is megőrizni óhajtja, midőn kimondja, hogy ugyanazon törvényszék- 
nél a birói hivatalra nem alkalmazhatók azok, a kik fel- vagy lemenő 

>) E tétel azonban nem gátolja azt, hogy a biró a képviselőválasztásra alakult 
pártokhoz szabadon ne csatlakozzék, s hogy politikai véleményét, békés eszmecsere 
utján, szabadon ne nyilváníthassa. Bittó István igazságügyminister 1872-ben következő- 
kép nyilatkozott : »hogy téves felfogás által senki politikai jogaitól meg ne fosztas- 
sék, szükségesnek tartom felemlíteni, miszerint az 1869 : 4. t.-cz. 11. §-a csak azt ren- 
deli, hogy a biró ne legyen tagja valamely politikai testületnek, iUetöleg gyülekezet- 
nek, s mivel a polgárok választási jogai gyakorolhatása czéljából alakított pártok ily 
egyesületek és gyülekezetek jellegével nem birnak, a törvény nem tiltja azt, hogy a 
birák az által, hogy magukat valamely politikai párthoz tartozókul beirják, politikai 
meggyőződésüknek, mely szerint választási jogukat gyakorolni fogják, már előre is 
kifejezést ne adjanak, sőt hogy az ilyen pártok értekezletein békés eszmecsere korlátai 
közt részt ne vehessenek.* — A képviselőházi többség 1881. évi ápril hó 7-én tudomá- 
sul vette Pauler igazságügyminister következő nyilatkozatát: >A biró szabadon 
választhat és szavazhat • nem vét a törvény ellen akkor sem, ha tanácskozásokban, 
melyek ad hoc tartatnak, politikai nézetének békés eszmecsere utján kifejezést ad.« 
1878/81. képvházi napló. XVII. k. 282. 1.) 

ágbeli rokonok vagy egymással harmadiziglen oldalrokonságban, avagy 
másodiziglen sógorságban, fogadott szülői vagy gyermeki viszonyban 
vannak. 

Továbbá, hogy az érdekeltséget távol tartsa a biráskodástól az 
1868 : 54. t.-cz. szerint a birói személy nem vehet részt olyan ügyekben, 
melyekben közvetlenül vagy közvetve kárt vagy hasznot remélhet ; melyek 
által felesége, vagy jegyese, fel- vagy lemenő ágbeli rokonai, avagy olyan 
személyek vannak érdekelve, kik vele negyediziglen oldalrokonságban, 
vagy másodiziglen sógorságban, továbbá fogadott szülei, fogadott gyermeki, 
gyámsági vagy gondnoksági viszonyban állanak ; melyekben mint tanú, 
szakértő, képviselő vagy közbenjáró működött ; felsőbb biróságoknál olyan 
ügyekben, melyeknek alsóbb birósági előadásában vagy eldöntésében részt 
vett és a? olyan felek ügyeiben, kikkel ellenséges vagy peres viszony- 
ban áll. . 

145. §. 
A bírák felelőssége. 

A birák függetlenek, önállóan, minden külső befolyástól menten 
Ítélhetnek, de nem felelőtlenek. A birák felelősséggel tartoznak hivatali 
kötelességeiknek szándékosan, vagy vétkes gondatlanságból elkövetett 
megszegéseért, valamint azon károkért, melyeket hivatali kötelességök 
megsértésével okoztak (1871 : 8., 1878: 5.). 

I. Hivatali büntettet képez általában, ha a biró hivatali kötelességét 
cselekvőleg, vagy mulasztólag azért sérti meg, hogy ez által magának, vagy 
másoknak illetéktelen hasznot szerezzen, vagy valakinek jogtalan kárt 
okozzon; különösen pedig: 1. hivatali sikkasztás, 2. megvesztegetés, 
3. hivatali hatalommal való visszaélés, 4. hivatali titok közlése. 

Hivatali bűntett esetében, miután nemcsak a hivatali 'kötelesség, 
hanem az általános jogrend is megsértetett, a felelősségre vonás közkere- 
set utján történik, s büntetése a büntetőtörvény (1878 : 5.) szabályai sze- 
rint a rendes bűnvádi eljárás útjára tartozik. De az itélet, mely által valaki 
hivatali bűntettben bűnösnek Ítéltetett, a rendes büntetésen és ennek 
következményein felül maga után vonja még azt is, hogy az elitélt egyén 
elveszti hivatalát, hivatalos czimét, fizetését, nyugdiját s általában minden 
igényét bármi egyéb javadalom iránt, a melyet szolgálata alapján az 
állam irányában szerzett. — Azon károkért, melyek a birák hivatalos 
minőségben elkövetett sikkasztásai által magánfeleknek okoztattak, az 
állam felelős ; azonban az ily károk megtérítésére nézve az illetők bárhol 
és bármikor található vagyonából az államnak viszkereseti joga van. 

. II. Fegyelmi vétséget követ el azon biró, ki hivatali kötelességét vét- 
kesen, de nem azon bűnös czélből szegi meg, hogy ez által magának, vagy 
másnak illetéktelen hasznot szerezzen, vagy valakinek jogtalan kárt okoz- 
zon ; vagy a ki botrányos magaviselete miatt tiszteletre, bizalomra méltat- 
lanná válik. — Továbbá fegyelmi vétségnek tekintendő különösen, ha a 
biró oly ügyben, melyben az eljárás és határozat azon biróságot illeti, a 
melynek tagja : a) valamely fél részére per, vagy emlékiratot szerkeszt, 
a más által szerkesztettett helybenhagyás, vagy megváltoztatás végett 
átvizsgálja, vagy a törvény által szabályozott hivatalos működésén kivül 
a per mikénti vitelére tanácsot ad ; &J a folyamatban levő jogügy mikénti 
elintézései, vagy egyéb birói cselekvény tekintetében az eljáró biróság, 
valamelyik tagjára érdekeltségből, vagy ellenszenvből hatni törekszik ; 
c) a birósági személyzethez nem tartozó egyének által használat végett 
ítéleti, vagy érdemleges határozati tervezetet készittet, vagy elfogad. — 
Az a) és h) pont szabályai alól kivétetik azon eset, ha a biró a cselekvé- 
nyeket saját, vagy vele egyenes, vagy harmadizig oldalrokonságban, másod- 
izig sógorságban levő személyek ügyében követte el, ha csak az 1868 : 
54. t.-czikknek birói érdekeltségre vonatkozó rendeletét nem sértette meg. 

Fegyelmi vétség a fegyelmi bíróságok elé tartozik s büntetése rose- 
seálás, feddés, pénebüntetés, hivatcdveszrtés. Ha az illető időközökben ujabb 
fegyelmi büntetés alá nem esett, a rosszalás egy év után, a feddés két év 
után, a pénzbüntetés három év után erkölcsi hatályát veszti. A pénzbün- 
tetés az illető hivatalnok egy évi fizetésének egy harmadát nem haladhatja 
tul. A fegyelmi határozatban kimondott hivatalvesztés pedig maga után 
vonja az illető czimének, fizetésének, valamint nyugdijának s mindazoknak 
az előnyöknek is elvesztését, melyeket szolgálata folytán az államtól igé- 
nyelhetett volna. 

III. Ha biró hivatalos cselekvése, vagy mulasztása által valakinek 
akár szándékosan, akár vétkes gondatlansága folytán kárt okozott, a meny- 
nyiben az a törvényben meghatározott perorvoslattal elhárítható nem volt, 
teljes kártérítéssel tartozik. Ha pedig a biró a perorvoslatra nyilván való 
vétsége által szolgáltatott okot, a felsőbb biróság őt a perorvoslatra 
hozott határozatában a fél kérelmére az okozott költségek megfizetésében 
elmarasztalja. 

Ha a biró a fegyelmi eljárás megindítása előtt, vagy ennek folyamata 
alatt, de a véghatározat hozatala előtt hivataláról, illetőleg nyugdijáról 
lemond, a fegyelmi eljárás megindítása, illetőleg folytatása abban hagyandó. 
A lemondás azonban a vagyoni felelősséget nem szünteti meg. 

146. §. 
B) Egyéb bíróságok. 

A fentebb említett bíróságokon kívül az állami igazságszolgáltatás 
körében még más bíróságok is működnek. E bíróságokat nem a király 
nevezi ki, létük az alkotmányból folyik s ugy tekinthetők, mint az állam- 
polgárok részvéte az igazságszolgáltatásban. 

Ilyen bíróságok a sajtóbiróság, illetve eshüdtszék, a főrendiház bíró- 
sága, a Jcisébb értékű polgári peres ügyekben eljáró biróságok, az egyházi 
bíróságok, tözsdébiróság, a vidéki termény-csarnokok bíróságai és a válasz- 
tott biróságok. 

1, A sajtóbiróság, illetve esküdtszék, az 1848 : 18. t.-cz. értelmében ^) 
a sajóvétségek fölött ítél nyilvánosan ; ítél a ténykérdés fölött, hogy vájjon 
a vádlott vétkes-e, s hogy tette milyen büntetendő cselekményt képez. Ellen- 
ben az eljárás vezetése s a törvény alkalmazása az igazságügyminister által 
kijelölt királyi törvényszékek — kolozsvári, marosvásárhelyi, aradi, deb- 
reczeni, kassai, pesti, pécsi, pozsonyi és szombathelyi — hatásköréhez 
tartozik. (1871 : 32. t.-cz.) 

Az esküdtszék az említett törvényszékek székhelyének esküdtképes 
polgáraiból alakul. Esküdtképes polgár a fentebbi 9 város polgárai közül 
az, a ki 24-ik évét betöltötte, de a 60-ik évet még tul nem haladta, ha 
évenként legalább 200 frtnyi tiszta jövedelemmel bír ; továbbá a jog-, or- 
vos-, bölcsészettudorok, hites ügyvédek, mérnökök, sebészek, magyar aka- 
démiai tagok, nyilvános rendes, nyilvános rendkívüli tanárok ; még akkor 
is, ha 24-ík életévöket nem érték el s az említett jövedelemmel nem bírnak. 

De kízárandók, ha különben képesítve volnának is, az egyházi sze- 
mélyek, a szolgálatban levő s a nyugalmazott katonák, a bírák, közvád- 
lók, a szolgák, napszámosok, írni és olvasni nem tudók, némák, vakok' 
süketek, vagy nehéz hallásúak s a fenyíték alatt levők. 

Az esküdtképes polgárok sorshúzás utján, négy évnegyedes névsor- 
ban különittetnek el, s a tárgyalásra az illető évnegyedre kijelöltek közül 
38-an hivatnak be, a kik 100 frtig terjedhető bírság terhe alatt megje- 
lenni tartoznak. E 38 közül 1 2-őt a vádló, ugyanannyit a vádlott vissza- 
vethet s a megmaradt 12 tag alkotja az esküdtszéket, 2 pedig póttag. 

2. A főrendiház bírósága a vád alá helyezett ministerek fölött ítél, 

*) Sajtóvétségi esetekre jelenleg az 1878 : 5. t.-czikkben foglalt büntető törvény 
irányadó, valamint az szabályozza jelenleg, hogy sajtó utján való közlés alatt mi 
értendő ? 

A főrendiház u. i. választ kebeléből 36 tagot, kik közül 12-őt a vádpör 
yitelére kiküldött biztosok, 12-őt a vád alá vont ministerek vetnek vissza ; 
a megmaradt 12 tag van azután hivatva ítéletet mondani, a mellyel szem- 
ben felebbezésnek nincs helye. 

5. Kisebb értékű polgári peres ügyeJcben járnak eZ, ha a kereset 
tárgya, vagy értéke 20 frtot meg nem halad, a községi bíróságok. 

A községi bíráskodást gyakorolják : a) szabad királyi, törvényható- 
sági joggál felruházott és rendezett tanácsú városokban a közgyűlés által 
e czélra rendelt, egy vagy több közigazgatási tisztviselő ; b) nagy községek- 
ben a biró a tanács kiküldött egy tagjával és a jegyzővel, vagy helyette- 
sével; c) kis községekben a biró, az elöljáróság két tagjával. Budapesti 
fővárosban pedig a kerületi elöljáróságok. 

Ugyancsak kisebb értékű polgári peres ügyekben, melyek a községi 
bíráskodást meghaladják, bíráskodnak még némely szolgabirák, míg ez 
állást viselik, ha t. i. a közigazgatási bizottság felterjesztésére, a belügy- 
minister beleegyezésével, az igazságügyminister által e joggal a király 
nevében felruháztattak ; valamint a bék^rák, az állam olyan jogismerő 
polgárai, kik a község folyamodására, a közigazgatási bizottság meghall- 
gatása után, az igazságügyi minister által, a király nevében békebirói 
teendők végzésével megbízattak (1877 : 22.). 

4, Az iparhatóságok és az ipartestületek békéltető bizottságai (1872 : 
8. és 1884: 17.) iparosok, segédek, munkások, tanonczok közötti súrló- 
dások eseteiben és az ipar-munkaviszonyokból felmerülő vitás kérdések, 
követelések fölött ítélnek. — Továbbá a csdédügyekben eljáró hatóságok 
(1876 : 13.) a gazda és cseléd, valamint a mezei munkások vagy napszá- 
mosok között támadható viták elintézésére. 

5, Az egyházi biróságok (1868 : 48., 54.) jelenleg házassági, illetve 
vegyes házassági perekben ítélnek, a házasság érvényét, illetve felbon- 
tását illetőleg. 

6. Választott biróságok. Az 1868 : 54. t.-cz. szerint a felek kölcsönö- 
sen megegyezhetnek arra nézve, hogy peres ügyeiket az általuk választott 
polgárok döntsék el. Hatáskörébe minden peresügy tartozik, eltekintve 
azoktól, melyekre nézve törvényeink kimondják, hogy a rendes bíróságok- 
tól eltérésnek nincs helye. 

7. A budapesti áru- és értéktőzsde, valamint a vidéki termény- és 
gabona-csarnokok bir óságai (1870 : 2.). Ezek annyiban szintén választott 
bíróságok, a mennyiben tagjai a nevezett testületek kebeléből választat- 
nak. Tőzsde, illetve kereskedelmi ügyekben járnak el. 

147. §. 

A horvát-szlavón bíróságok. 

A horvát-szlavón tartományok különálló igazságszolgáltatással bír- 
nak. A király jogköre e tartományokban ugyanaz, mint a szűkebb érte- 
lemben vett magyar területen. A birák pedig ép ngy függetlenek, önállók, 
de felelősek, mint a magyar biróságok tagjai. 

Mint legfőbb Ítélőszék a zágrábi hétszemélyes tábla müködih, mint 
másod folyamodása biróság pedig a báni tábla. Továbbá a tartományok 
területén az uj bírósági szervezet szerint egyelőre 11 Jcir, törvényszéle van, 
mint első folyamodása társas-bíróság és 64 kir. járásbíróság, mint egyes 
biróság. 

Ezeken kívül az igazságszolgáltatás körében még a zágrábi sajtóbirő- 
ság, a Jcözségi biróságok s békeJnróságoJc működnek. 

A közérdeket az igazságszolgáltatás körében itt is a királyi ügyész- 
ség képviseli. 

V. FEJEZET. 

A kormányzói (végrehajtó) hatalom.O 

148. §. 

A kormányzói (végrehajtó) hatalomról általában. 

I. A kormányzói hatalom körébe tartozik az államélet fővezénylete 
és igazgatása, hogy, a mai nap leginkább törvényben kifejezett jog korlátai 
között, az állam feladatai realisáltassanak. Van e hatalmi körben végre- 
hajtás is, de nem meríti ki. A kormányzat feladata ugyan első sorban 
felügyelni és odahatni, hogy az állami akarat tiszteltessék, megvalósuljon 
s ha a szükség ugy kívánná, kényszerrel is végrehajtassék, de ezen kívül 

») Montesquieu az áUamhatalomról szóló fejtegetéseiben (i. h.) e liatalmi ágat 
végrehajtónak nevezi, s midőn a continens elfogadja elméletét, műszavait is átveszi. 
Csak később ismerik föl, hogy e hatalomágban nemcsak végrehajtás, hanem az áUam 
kezdeményezése, kormányzása is foglaltatik, s hogy a végrehajtás csak része annak, 
így azután az általunk használt kifejezés mindinkább tért foglal. 

■) Ámbár ilyenkor sem az a viszony, mely az emberi akarat és tett között fenn- 
áll, hanem inkább az, mely a cselekvés és motivumai közt létezik. Az állam minden 
czélja inditó oka lehet a kormányzat valamely cselekvésének, igy tehát az állam által 
elrendelt, valamely jogszabály végrehajtása is, de a mint az államnak vannak ezen 
kivül czéljai, ugy vannak más motívumok is a kormányzat cselekvésére. 

a kormányzat hozza kifejezésre az állam magasabb politikáját, gondoskodik 
belső és külső biztonságáról, erkölcsi, anyagi, szellemi fejlődéséről, vezeti 
az államnak, mint magánjogi személynek életét, stb. (1. a 92. és 93. §§.) ^) 
és rendeletében szintén állami akarat nyilvánul. 

II. A kormányzói hatalom Magyarországon a királyság keletkezé- 
sekor már egész kiterjedésében, a királyt, mint az állam fejét illeti meg. 
Verbőczy ősi elvnek ad kifejezést, midőn mondja: »a kormányzás a király 
személyére az uralkodással átruháztatott. « 

De bár a kormányzói hatalom a királyt illette meg, mindazáltal 
annak gyakorlása az alkotmány által korlátoztatott, s a nemzet — nemes- 
ség, rendek, végre a nép — részesévé vált az önkormányzati testek által. 
A »Corpus Juris<-ban több törvény biztosit, hogy a kormányzás az alkot- 
mány értelmében fog történni (1791 : 12. és a kir. hitlevelek, eskük) s 
hogy az alkotmányt sértő rendeleteknek a nemzet engedelmességgel nem 
tartozik (aranybulla, az 1545 : 33. t.-cz., melyből a szokás általánosittatott). 

A régi alkotmány szerint a király a kormányzatot főtisztviselői — 
nádor, országbiró, tárnokmester stb. — segélyével kezelte. Hatásköre tága- 
sabb lévén, e főtisztviselők ugy tűnnek fel, mint a király udvari tisztjei, 
kik helyette és megbizásából a Felséget megillető kormányzati jogokat 
gyakorolják. Később, az alkotmányos élet fejlődésével^ a kormányzati hata- 
lom szigorúbb szabályozást nyert s e tisztségek több önállóságot szereztek, 
országos méltóságokká váltak, a nádori állás pedig különösen emelkedett. 

Ez ősi hivatal, mely a nemzetgyűlésen választott tisztségből vette 
eredetét, mások szerint nyugoti eredetű, eleinte királyi kinevezés, később, 
gyarapodván a nemzet befolyása, ennek választása alá esett. — A nádor 
lett a király távollétében helytartója, az ország főkormányzója, a király 
és az ország közti meghasonlás eseteiben közbenjáró ; a király kiskorúsága 
esetére gyám és gyámkormányzó, stb. (1. 55. §.) Az 1848-iki törvényhozás 
pedig a nádort a király valóságos helyettesévé teszi. A 3. t.-czikkben 
elrendeli, miszerint »0 Felségének az országbóli távollétében a nádor, s 
királyi helytartó az országban s- ahhoz kapcsolt részekben a korona egysé- 
gének, a birodalom kapcsolatának épségben tartása mellett a végrehajtó 
hatalmat, a törvény s alkotmány ösvényén, teljes hatalommal gyakorolja, 
8 ez esetben a nádor, cs. k. főherczeg István személye is sérthetetlen. E 
hatáskörön az 1867 : 7. t.-cz. változtatott, midőn kimondotta, hogy a király 
az országból távolléte alkalmával is személyesen vezeti a kormányt a 
felelős ministerium által. 

Többen negatíve határozzák meg a kormányzati hatalom hatáskörét, hogy 
mindaz oda tartozik, mi nincs a törvényhozás és bíráskodás hatáskörében. Ez az áUam 
tényleges életére jellemző ugyan, de fogalmi megállapodásra nem vezethet. 

Már az Arpád-házbeli királyok alatt egyes törvények elrendelték, 
hogy a király maga mellett a nemzet jeleseiből tanácsosokat tartson s 
ezek véleményét a fontosabb kormányzati esetekben meghallgassa ; sőt az 
1298 : 23. t.-cz. a király kormányzati cselekvényeinek érvényét, fontosabb 
ügyekben a királyi tanács hozzájárulásától teszi függővé. A vegyes házból 
származó királyok alatt pedig, ugy látszik, hogy a királyi tanács intéz- 
ménye állandóvá lesz (1386 : 3., 1478 : 10., 1500 : 10.) és az 1507 : 5., 7. 
annak felelősségét, az 1518 : 38. pedig hatáskörét megállapitja. 

III. A Habsburgok alatt központi kormányhatóságok sz erveztettek 
a m. Mr, udvari ianc^éllária, a m, Jcir. helytartó-tanács és a m. Tcir. pénz^ 
ügyi Tcamara, 

A w. Icir. Icanczellária az Arpád-házbeli királyok alatt keletkezett 
kanczellári állásból és hivatalból a Habsburg királyok idejében alakult s 
végleges szervezetét III. Károly, Mária Therésia, II. Lipót rendeleteiben 
nyerte. I. Ferdinánd alatt a kanczellária királyaink állandó székhelyére, 
Bécsbe költözött, s nem egyszer az ausztriai kanczelláriával szemben alá- 
rendelt helyzetbe jutott. II. Mátyás alatt a viszony jobbra fordult, a m. 
kir. kanczellária önállóbb lett <1608 : k. e. 10. t.-cz.) és később független- 
ségének biztosítására számos törvény alkottatott (1609 : 21., 1613 : 25., 
1618: 8., 1622: 17., 1630:29., 1638: 16 , 1687: 8., 1715: 18., 1741: 13. 
stb.). Legutóbbi szervezete szerint egy elnökből — főkanczellár, — egy, 
vagy két alelnökből — - alkanczellárok, — 12 tanácsosból, ^) kik a főpapi, 
főúri és nemesi rendből voltak kinevezendők, állott, s a testületi rendszer 
elvei szerint, tanácsban intézte az ügyeket. Hatásköre az volt, hogy a király 
e hivatal által gyakorolta felségjogait, ugy a törvényhozás, mint a pénz- 
ügy, hadügy kivételével a kormányzás és bíráskodás körében, sőt a m. kir. 
kanczelláriának a külügyekre is volt némi befolyása. — Erdély számára 
külön udvari kanczellária állott fenn, lényegileg ugyanazon hatáskörrel, 
mint a milyennel a magyar birt. 

A m. kir. helytartótanács. A fentebb emiitett kir. tanács a mohácsi 
vész után jelentőségét veszté. I. Ferdinánd alatt helyébe egy uj kormányha- 
tóság szerveztetett Budán, melynek élén a nádor, királyi helytartó állott. 
Ezen királyi helytartók mellett működő és szintén kir. tanácsnak nevezett 
hatóság, daczára több törvényünk sürgetésének, fontosabb szerepkörre 
nem tett szert egész a 18-ik század elejéig, a midőn kir. helytartótanács 
névvel újra szerveztetett és az ország kormányzatában jelentékeny hatás- 
kört nyert. Fontosabb ügyekben csak javaslatot tett, a királynál volt az 
eldöntés joga (1723: 97—102., 105., 109-112., 115—119.). 



Egy tanácsosnak mindig a kapcsolt részekből kellett lennie. (1765 : 35.) 

E kormányhatóság szinte a testületi rendszer elvei szerint jár el s 
tagjai voltak az elnöklő nádoron kivtil az országbíró, a tárnokmester, az 
ország prímása, a iorvát bán s még 18 tanácsos a főpapi, a főurí és nemesi 
rendből. Hatásköre a beligazgatásra terjedt ki. Különösen felügyelt arra, 
hogy az ország törvényei, kir. rendeletek megtartassanak ; gyakorolta az 
állami főfelügyeletet a törvényhatóságok, közművelődési, ipar, kereske- 
delmi, közlekedési ügyek fölött ; intézkedett az adónak behajtását, valamint 
a katonaság elszállásolását illetőleg ; végre hozzátartozott a közrendőszet, 
a belbiztonság fentartása és a közegészségügy. A m. kir. helytartótanács 
mindez ügyekre nézve szakosztályokra és szakbizottságokra volt felosztva 
és egyéb hivataloktól való önállóságát, függetlenségét több törvény (1723 : 
101., 1791 : 14.) biztosította. — Erdély legfőbb politikai igazgatására az 
u. n. főkormányszék — gubernium regium — állott fenn, élén egy kor- 
mányzóval — gubernátor. 

A m, Mr. pénzügyi hamara, a pénzügyek kezelésére, a régi tárnok- 
mesteri hivataltól a mohácsi vész után lett elkülönítve. Előbb Budán, 
majd Pozsonyban birt székhelylyel. Elén a kamarai elnök s több alelnök 
állott, kik mellett a kamarai tanácsosok működtek. Hatásköre, a hadi 
adót kivéve, az ország összes pénzügyeire kiterjedt. — Keletkezésekor az 
ausztriai pénzügyi kamarának alárendeltetett ; később azonban független- 
ségét és önállóságát számos törvény biztosította (1608 : k. e. 5., 1609 : 21., 
1655: 11., 1715: 18., 1723: 16. stb.), a nélkül azonban, hogy mindig 
czélhoz vezettek volna. A m. kir. kamara a közjövedelem fölöslegét — 
8 — 9 milliót — évenként az ausztriai udvari kamarának átszolgáltatni 
tartozott. ^) 

Mindezen hatóságokat az 1848. évi törvényhozás megszüntette, ille- 
tőleg helyökbe a felelős ministeriumot léptette olyan értelemben, hogy 

Jelentékeny szerepet játszott még a magyar államügyek körül hosszú időn 
keresztül, a Mária Theresia által életbeléptetett osztrák »Staatsratli«. Hatásköre kez- 
detben nem terjedt ki Magyarországra, de csakhamar tanácskozik ugy a m. kir. kan- 
czellária, ugy, mint az erdélyi kanczellária előterjesztései fölött ; II. József e hivatal 
segélyével viszi keresztül legtöbb reformjait. Tulaj donképen nem volt hatóság, hanem 
csak tanácskozó testület, mely a fölmerült ügyekben (belügyek, pénzügyek, állami 
egyházi reformok) véleményt mondott, illetve a fejedelem határozatait előkészítette. 
Tagjai közé 11. József óta magyarok is kineveztettek. Később (I. Ferencz alatt) átala- 
kul és mint államministerium (Staats- und Conferenzministerium) hatásköre még 
inkább kiszélesbül, a külügyekkel is foglalkozik. — A magyar alkotmány azonban 
mitsem tud ez intézményről, s hogy kebelében magyar belügyek is tárgyaltattak, az 
alkotmányunk ellenére volt, vagyis ezekre csak a fejedelem magán tanácskozó testü- 
letének tekinthető. Közjogunk egyedül a külügyekre ismerheti (1741 : 11., 1791 : 17., 
1792 : 8.), midőn hangsúlyozza, hogy kebelébe magyarok is alkalmaztassanak (L még 
Grünwald : I. m.). 

jövőre a király a kormányzó hatalmat kizárólag a felelős ministeriiim 
által gyakorolandja. De továbbra is épségben tartatott a polgárok részvéte 
e hatalmi ágban, közvetlenül az önkormányzati testek által, közvetve 
pedig azon alkotmányos befolyás által, melyet az országgyűlés a kormány- 
zatra gyakorol. 

A kormány felelősségének eszméje, mint láttuk, nem uj a magyar alkot- 
mányban. Már sz. István király idejében ennek csirájára akadunk, később 
pedig az az elv, melyért a felelős kormányok szerveztetnek, hogy t. i. a köz- 
érdek legyen a kormányzásnál irányadó, támogatást lel, midőn törvényeink 
elren4elik, hogy a király maga mellett tanácsosokat tartson, kiknek vélemé- 
nye a fontosabb ügyekben meghallgatandó, (1836:3., 1478: 10., 1500: 
10.), sőt, mint az 1298: 23. t.-cz. kifejezi, % mit a király fontosabb ügyek- 
ben e tanács (melyet legnagyobb részben az országgyűlés választott) meg- 
hallgatása nélkül tesz, érvénytelen. Ezt ismétli az 1507: 5. t.-cz.: »Mindazt, 
mik az ország ügyeit érintik, a király . . . tanácsosainak .... segélyével végezze, 
és a mit azok tudta nélkül cselekednék érvénytelen legyen. 

Az 1507: 7. t.-cz. pedig a királyi tanács felelősségét világosan ki- 
mondja : *Ha valaki a rendek közül a király tanácsában ezen ország szabad- 
sága, közjava és törvényei ellen nyilván és vakmerőleg cselekedni merészelne, 
ezt a többi ülnökök a legközelebbi országgyűlésen a főpapok, országnagyok 
s a többi rendek előtt névszerint följelenteni tartoznak, ki is ugyanott, mint 
a hazának és szabadságnak zavarója, személye és vagyonában megbüntettetik.* 
E törvény azonban a bekövetkezett politikai zavarok miatt csakhamar jelen- 
tőségét veszté. 

A Habsburg-korszak sem kedvezett a felelősség eszméjének. Törvé- 
nyeink ugyan számtalanszor elrendelik, hogy a király mellett magyar taná- 
csosok működjenek, kik a fontosabb ügyeknél meghall gatandók, az idegen 
befolyás pedig eltávolitandó (1613: 25., 1630: 29., 1635: 25., 1681: 14., 
1715: 41. stb.), csakhogy ezek nem mindig tartattak meg szigorúan. A 
felelős kormányzásnak törvény által való részletes szabályozása az 1790/1 
országgyűlésen ismét szóba jött ugyan, de eredmény nélkül. Régi alkotmá- 
nyunkban a király személyes kormányzása nem volt szigorúan elválasztva 
kormánya cselekedeteitől és igy a királyi felelőtlenség folytán, a kormány 
felelőssége csak nehezen jöhet létre. Még a jelen század harminczas évei- 
nek gyűlésein is sokszor kijelentik, hogy a király és kormánya egy és ezért 
a kormányzat erősebb megbirálását sem tűrik (L. Kossuth : Országgyűlési 
tudósítások). 

A felelőtlen kormányzás lehetőségét nagy mértékben előmozditá az, 
hogy a közjövedelmek ellenőrzés nélkül voltak a kormány kezében. Sőt e 
közjövedelemnek csak egy része a hadi adó, később meg a házi adó függött 
a rendek elhatározásától, de ezek kezeléséről sem kérhettek számadást. ^) 



') A viszony körülbelül az volt, hogy az évi 23 milliónyi ezüst forint tiszta 
országos jövedelemből, a rendek határozása alá 9 millió forint tartozott, 14 millió 
forint pedig attól egész független volt (Eötvös : Reform.). A hadi adót az országgyűlés 

149. §. 

A) A király jogköre a kormányzásban és a központi kormány. 

I. A király, mint a kormányzati hatalom feje, nevezi ki a felelős 
ministeriumot, a mely által a központi kormányt kezeli ; még pedig kine- 
vezi a ministerelnököt közvetlenül, a ministerium többi tagjait a minister- 
elnök előterjesztésére. 

A kormányzati hatalom egész körében a királyt illeti meg a főfel- 
ügyelet. Ebből folyólag jogában áll bármely cselekvényről, mely a közér- 
deket érinti, felvilágositást kivánni, illetve ennek alapján a köz érdekében 
intézkedni. A központi kormányhatóság a kormányzat állásáról, a közhi- 
vatalok működéséről időszaki jelentéseket terjeszt a Felség elé ; a ható- 
sági önkormányzati testek felett pedig a király által kinevezett főispán 
őrködik s felügyel arra, hogy az önkormányzati igazgatás által a közérdek 
csorbát ne szenvedjen. A legfőbb felügyelet joga kiterjed magántársulatokra, 
testületekre, intézetekre, egyházakra, közalapitványokra ; a nemzet anyagi, 
szellemi jólétére, fejlődésére. 

A király e legfőbb felügyeletet (rendszerint) ministeriuma által 
gyakoroltatja. Az ügyek megvizsgálására, néha intézkedésre is kormány- 
biztosok, vagy ministeri ellenjegyzés mellett kinevezett királyi biztosok 
küldetnek ki, a kik azonban szintén a törvényekhez tartoznak alkalmaz- 
kodni (1559 : 7.). 

II. Hivatalok, czimek, méltóságok, nemesség, rendek adományozása 
kir. felségjogot képez. Régi alkotmányos elv, hogy a király minden egy- 
házi, polgári, katonai hivatal, állami kitüntetés kútfeje, s hogy ezek tekin- 
télyüket királyi tekintélyből származtatják. E szerint a király nevezi ki a 
főbb államhivatalnokokat ; az alkotmány korlátai között hivatalokat állit- 
szavazta meg, de az egyszer megszavazott összeget, a legközelebbi országgyűlésig a 
kormány szedhette, csak fölemelhető nem volt, az országgyűlés beleegyezése nélkül. 
— Továbbá a király magán kiadásai és a kormányzat, az államigazgatás költségei 
összeolvadtak ; egyikről sem tartozott számot adni, de viszont, hogy a jövedelmekből 
miként képes-e fedezni a fölmerülő szükségleteket, szintén az ő egyedüli gondja volt. 

A minis ter elnöki székben történt változásnál, többfelé gyakorlat, hogy az uj 
kinevezést, maga a kinevezett minister jegyzi ellen s ez által ugy az előző mini&terium 
elbocsátásáért, mint az előző politikai irány elhagyásáért is felelősséget vállal. Nálunk 
legújabban a lelépő ministerelnök ellenjegyzésével jelent meg az újnak kineveztetése. 
A mi azonban jövőre irányadóul alig szolgálhat, mert nem gondolható, hogy ha majd 
politikai elvek győzelme illetve bukása idézi elő a kormányválságot, akkor ji távozó 
ministerelnök felelősséget vállaljoij az uj ministeriuniért, vagyis az általa kormányra 
jutott politikai irányért, mely ellen tán egész életében küzdött, melyet az országra 
károsnak hirdetett. 

hat föl, eltörülhet, azokat utasítással elláthatja, hatáskörüket megyáltoz- 
tathatja. Az alkotmány pedig e jog körül csak annyiban korlátozza, a 
mennyiben hivatalok idegeneknek, külföldieknek, kellő qualificatióval nem 
biróknak nem osztogathatok, s a központi kormányszervezet, valamint a 
hatósági önkormányzati testek törvény által biztosított s a Felség által 
elismert jogállása önkényüleg meg nem változtatható. 

A magyar nemesség adományozása, átruházása, privilégiumok osz- 
togatása, a koronás király joga ; továbbá csak a király alapithat érdem- 
rendeket s ezeket, valamint a czimeket osztogathatja. 

Magyar rendek : az Aranysarkantyús rendt, melyet I. Károly kirá- 
lyunk alapított s 1590-ig koronázáson kivül is, azóta pedig csak koronázáskor 
osztogattatik ; külön jelvény vagy czim nem jár vele ; 2. Zsigmond király 
1408-ban az érdem jutalmául a Sárkány Bend^-et alapította, mely azonban 
csakhamar megszűnt; 3. Mária Theresia 1764-ben a sz, István apostoli király- 
ról elnevezett rendet alapította, melynek nagymestere mindenkor a magyar 
király, főpapja az esztergami érsek, kanczellárja hajdan a magy. kir. udvari 
főkanczellár, jelenleg a magy. kir. ministerelnök. Világi tagjainak száma 
100 : 20 nagy keresztes, 30 közép keresztes, 50 kis keresztes. 

Ezen kivül a király a magyar állam körül szerzett érdemeket még a 
következő rendekkel is szokta jutalmazni : 1. az aranygyapjas rendy melyet 
burgundi Fülöp berezeg alapított 1474-ben és a habsburgi házra örökösödés 
folytán szállott ; 2. csillagkeresztes rend, nők számára alapítva Mantuai 
Eleonóra, III. Ferdinánd neje által 1688-ban ;i) 3. a Mária-Theresia-féle 
rendf kitűnő katonai érdemek jutalmára 1757-ben alapítva három fokozatban, 
nagy, közép és kis kereszttel ; 4. a Lipót-rend I. Ferencz által 1808-ban 
atyja emlékére három fokozatban alapítva ; 5. a vaskorona-rend, mely Napó- 
leon által alapíttatott és I. Ferencz által, 1816-ban, három fokozattal meg- 
ujittatott ; 6. a Ferencz- József rend uralkodónktól alapítva, nagy, közép- és 
lovagkeresztesek osztályaival; 7. ugyancsak uralkodónk alapított (1887-ben) 
egy érdemjelvényt, kiváló tudományos, irodalmi és művészeti érdemeket 
(pro literis et artibus) jutalmazandó ; valamint 8. polgári és katonai érdemek 
elismerésére szolgál az arany és ezüst érdemkereszt koronával, vagy a nélkül. 
Mind e rendjeleket egyébiránt a büntető törvény belföldieknek tekint, midőn 
kiterjeszti reájok ama határozatot, hogy a magyar bíróság által hivatalvesz- 
tésre Ítélt e rendjeleket ugy, mint egyéb diszjeleit, katonai vagy polgári 
érdemérmeit elveszti. 

Az osztogatott főbb czimek a belső titkos-tanácsosi, az excellentiás, a 
kamarási, a királyi tanácsosi stb. 

S miután a király egyedüli kútforrása minden állami kitünte- 
tésnek, tehát idegen fejedelmek által adott rang, czim, érdemrendek 
nálunk csak akkor érvényesek, illetve használhatók, ha királyi megero- 



E kettü nem annyira érdemrendnek, mint. inkább udvari disznek, méltóság- 
üt^k tekintetik. 

sitést nyernek.^) Külföldi rendjeleknél a hivatalvesztésre szóló itélet, 
csak e rendjelek viselhetésének jogositványától foszt meg (1878 : 5.), mig 
a végleges elvesztés az adományozó állam határozatától függ. 

Megjegyzendő azonban, hogy csak a közvetlen állami kitüntetések 
erednek közvetlenül a királytól, egyébként nyilvános kitüntetést, czimet osz- 
togathatnak még (bár leginkább kir. auctoritás alapján) egyetemek (tudori), 
tudományos akadémia (tiszteleti, rendes, levelezői tagság) községek (disz- 
polgárság), egyletek társulatok (disz-, tiszteleti tagság), valamint törvény- 
hatósági állásokra főispán (tiszteletbeli jelzővel). A mennyiben valamely 
czim tényleges szolgálati viszonynyal van összeköve, nem tekinthető kitün- 
tetésnek. E kategóriába tehát csak az az eset sorozandó, midőn a hivatal 
puszta czime adatik. A nd kétfélekép történhetik : valamely tényleg létező 
hivatal czimének adományozása által olyanok számára, kik az állást nem 
töltik be, vagy volt hivatalnak adományozásával, mely azonban ma már csak 
a czimben él. 

III. Felségjogot képez még a pénzverés és a pénzkibocsátás joga, 
de azon korlátozás mellett, hogy a veretendő pénz mennyisége, alakja, 
értéke és súlya a törvény által határoztatik meg (1867 : 12., 1868 : 7.). 

IV. A magyar király az elismert egyházai fővédnöke ; védelmezi e 
vallásfelekezeteket alkotmányos jogállásukban. Védelmezi az egyházak 
vagyonát, szabályszerű jövedelmét, esetleg hatóságaival annak behajtásá- 
nál közreműködik. Mint a hitfelekezetek legfőbb felügyelője, a király 
őrködik az egyházak jogai, szabadságai fölött ; valamint felügyel arra, hogy 
jogállásukat tul ne lépjék. Ennélfogva jogositva van az ügyek mibenlétéről 
bármikor felvilágosítást kivánni. — Egyházi zsinatok csak királyi enge- 
délylyel tarthatók, s ezeken a király magát biztos által képviseltetheti ; 
a határozatok pedig csak királyi megerősítés mellett válnak érvénye- 
sekké. A római pápáknak rendeletei, idegen egyházi hatóságoknak hatá- 
rozatai pedig csak akkor hirdethetők ki, ha a király az engedélyt erre 
megadta. (Tetszvényjog.) Végre a vallásügy körül felmerült sérelmeket és 
viszálkodásokat a király elintézi (Boncz. J. m.) s gyakorolja minden ájta- 
tos alapítványok felett a legfőbb felügyeleti jogot, valamint ellenőrzi, hogy 
azok rendeltetésüknek megfelelnek-e? (1548: 12., 1550: 19., 1723: 70., 
1868: 38., 1883: 30.) 

De e legfőbb védnöki és felügyeleti jogokon kivül, melyek az állam 
fejét az állami souverainitásból folyólag illetik meg, bir még a magyar 

") Hajdan a kir. kiváltságok a közjog, de még a magánjog körében is a particn- 
laris jogok egész sorozatának váltak alapjává. Helyesen jegyzi meg Boncz, hogy a 
király ilyen kiváltságok osztogatás! joga épugy elévültnek tekinthető, bár világos tör- 
vény által nem töröltetett is el, mint a mikép a koronára visszaszállt birtok már 
nem adományozható, hanem az a niagy. kir. kincstárt illeti meg szállományi jogon. 
(Magyar. Államjog. 2 fi 4. 1.) 

király specziális joggal is, melyet elődeinek a katholikus egyház körüli 
érdemeiért hosszú történeti fejlődésben nyert ("Werbőczy: HK. I. 11.) és a 
melyet számára az egyház elismer. E jog a hir. föhegyuri jog, (ius supremi 
patronatus), mely tehát egyházjogi alapókon is nyugszik, de magyar köz- 
jogi jellege abban előtérbe lép, hogy az alkotmány szellemében gyakoro- 
landó.^) Belőle folyólag a király adományoz minden nagyobb egyházi 
javadalmat, kinevezi az érsekeket és püspököket, prépostokat, apátokat 
kanonokokat; egyik javadalomról másikra áttehet; szerzetes rendeket 
behozhat és eltörölhet, sat.^) 

V. Régi időktől fogva a király volt a legfőbb hadúr, rendelkezett a 
fegyveres erővel s volt a fővezér. Ezen jogokat az 1867 : 12. t.-cz. meg- 
erősíti, midőn elismeri, hogy mindaz, mi a hadsereg vezényletére, vezérle- 
tére, belszervezetére vonatkozik, a Felség által intézendő el. Ennélfogva 
a király az egész hadsereg főparancsnoka ; a közös hadseregbeli tartalék, 
honvédség, népfelkelés az ő parancsára hivatik össze ; a hadseregben új 
ezredeket állithat fel, s a régieket feloszlathatja ; az eg^sz véderő katonai 
szervezését, felszerelését, a szolgálat szabályait ő állapítja meg, főbb tiszt- 
jeit közvetlenül kinevezi s a hadsereg neki esküszik hűséget. 

De az ujonczok időnkénti megajánlása, a szolgálati időnek meghatá-, 
rozása, a védelmi rendszemek megállapítása, vagy átalakítása csak a 
magyar törvényhozás beleegyezésével történhetik, A hadsereg, hadi ten- 
gerészet, honvédség számerejét a népesség számarányához képest a tör- 
vényhozás állapitja meg. — A közös hadsereg, hadi tengerészet ügyeit 
Felsége a közös hadügyministerium, a honvédség minden ügyeit pedig 
a m. kir. honvédelmi ministerium által intézi el. 

VI. Végre még a király felségjogai közé tartozik a külügyek 
intézése, ki azt a külügyminister segélyével gyakorolja. A király nevezi 
ki a külhatalmasságokhoz küldendő követeket s fogadja a külhatalmak 
követeit. A követeknek rendesen a külügyminister utján a király ad 
utasításokat, ez azonban nem zárja ki a fejedelem azon jogát, miután ő 
representálja kifelé az államot, hogy a külhatalmasságokkal személyesen 
ne érintkezzék. A nemzetközi szerződések a király által, illetve a király 
nevében köttetnek, s a királyt illeti meg a hadüzenés és békekötés joga.^) 



A fÖfelügyeleti jogról, különösen a kegyes alapítványokat illetőleg, bővebben 
Csorba Ákos : » Alapitványaink és a legfőbb felügyeleti jog« ; a főkegyúri jogról pedig 
e czim alatt Timon Ákos értekezik. 

■) A király főkegyúri felségjogát, hogy a hitfelekezetek jogállását inkább meg- 
világosithassuk, a 61. §-ban részletesen ismertettük. 

•) Sokáig a nemzetközi szerződések csak egyes háborúk befejeztekor köttettek 
s , a jog maga ugy tűnik föl, mint a háború és békekötés jogának kiegészítő része, s 

NAGY : KÖZJOG. II. KIADÁS. 17 

Régente, törvényeink értelmében, a hadüzenés és békekötés a nemzet 
tanácsával és beleegyezésével volt gyakorlandó, jelenleg pedig a nemzet- 
közi szerződések és a békekötések az 1867 : 12. t.-cz. szellemében az 
országgyűléssel közlendők, s ugy ezekre nézve, valamint a hadüzenésre a 
ministeri felelősség elve fennáll. 

De bár a külügyek intézése királyi felségjogot tépez, mindazáltal a 
nemzet alkotmányos befolyása biztosítva van. Az ép mondottakon kivül 
a fejedelem a trónbeszédben a külviszonyokról is értesít s az országgyűlés 
válaszában szintén foglalkozhatik a külpolitikával. Időszakonként az 
állam diplomatiai levelezése a delegatiók elé terjesztetik, s e bizottság 
tagjainak jogában áll a külviszonyokról, a kormány külpolitikájáról 
interpellatiók alakjában felvilágosítást kérni. Továbbá a m. kir. mínister- 
elnök joga és kötelessége az állam érdekeit a külpolitika körében is 
kifejezésre hozni, s az országgyűlésen beadott, e kérdésekre vonatkozó 
interpellatiókra felvilágosítást adni. A külügyminister pedig a delegatiók 
előtt felelős az egész külügyi kormányzásért. 

150. §. 

A független felelős ministerium. 

Az 1848-iki törvényhozás a 3-ik tv.-czikkben, miután hangsúlyozza, 
hogy a király személye szent és sérthetetlen, kimondja, hogy a régi 
kormányhatóságok helyébe a független, felelős ministerium lép, s mind- 
azon tárgyakban, melyek eddig a m. kir. udvari kanczelláriának, a kir. 
helytartótanácsnak, a kir. udvari kamarának, — ideértve a bányászatot 
is — köréhez tartoztak, vagy azokhoz tartozniok kellett volna s általában 
minden polgári, kincstári, katonai tárgyakban Ö Felsége a végrehajtó 
hatalmat ezentúl kizárólag csak a magyar ministerium által fogja 
gyakorolni. 

Továbbá, hogy Ö Felségének az országbóli távollétében a nádor, 
királyi helytartó, a végrehajtó hatalmat a törvények és alkotmány 



mert az előbbiek monarchiákban felségjogot képeztek, ez utóbbi is a királyt megille- 
tönek tekintetett. A hol azonban, mint nálunk is, a rendek erős közjogi élettel birtak, 
a király e joga területi átengedéseknél, vagy az államot egyébként terhelő nemzetközi 
szerződések kötésénél, a rendek által korlátoltatott. — Angliában a szerződések köté- 
sének joga egész mai napig megilleti a koronát, még pedig ha a szerződés nem vonat- 
kozik a parlament hatáskörébe eső ügyre, ennek hozzájárulása nélkül. Egyébként 
pedig a parlamentnek vagy előleges (felhatalmazó), vagy utólagos hozzájárulása szük- 
séges, avagy külön törvényben tesz a kötött szerződésnek megfelelő intézkedéseket. 
(L. bővebben 5. §.) 

ösvényén kezeli. De úgy Ő Felségének, valamint a nádornak, királyi 
helytartónak bármely rendelete, parancsolata, határozata, kinevezése 
csak akkor érvényes — tehát az előbbi §-ban elősorolt felségjogokra 
vonatkozók is, — ha a Budapesten székelő valamelyik minister által 
aláiratott. 

Ez alaptételeken a későbbi törvények csak annyiban változtattak, 
a mennyiben az 1867 : 7. t.rcz. szerint Ö Felsége az országbóli távolléte 
idejében is személyesen gyakorolja a kormányzói hatalmat. — Az 1867 : 
12. t.-cz. pedig a hadügyet, a külügyet és az ezekre vonatkozó pénzügyet 
kiveszi a magyar ministerium hatásköréből és a közös ministerium kor- 
mánya alá helyezi ; végre az 1868 : 30. tv.-czikk következtében a horvát- 
szlavón tartományok autonomicus ügyei a magyar ministerium hatásköré- 
ből szintén kivétettek és a horvát-szlavón tartományi felelős kormánynak 
rendeltettek alá. 

151. §. 

A feleifis ministeri kormány szervezete. 

I. A magyar ministerium általános szervezetét ugyancsak az 1848 
3. t.-cz. határozza meg. E törvényt később az 1867 : 7., 8., 12., az 1868 : 
30. és 1889 : 18. t,-cz. kiegészitik, illetve módositják, ugy, hogy ma a szer- 
vezet a következőkben foglalható : 

A ministerium székhelye Budapest ; áll a ministerelnökségből s az 
1848 : 3. t.-cz. szerint 8, az 1868 : 30. t.-cz. értelmében pedig 9, összesen 
tehát 10 ministeriumból, mint az állami kormányzat egy-egy főágára 
kirendelt központi hatóságból, u. m. : 

1. A ministerelnökség. 

2. A Felség személye körüli ministerium.^) 



E ministerium eredetileg szélesebb hatáskörrel terveztetett, mint a milyennel 
jelenleg bir. Az 1848 : 3. t.-cz. ugyanis a következőkép intézkedik. A ministerek 
egyike folyvást Ö Felsége személye körül lesz s mindazon ügyekben, melyek a hazát az 
örökös tartományokkal közösen érdeklik befolyván, azokban az országot felelősség 
mellett képviseli. (113. §.) A magyar hadseregnek, az ország határain kivül alkalma- 
zását, nem különben a katonai hivatalokrai kinevezéseket szintén ö Felsége fogja a 
király személye körül levő minister ellenjegyzése mellett elhatározni (18. §.) ; az 
érsekek, püspökök, prépostok, apátok és az ország zászlósainak kinevezése, a kegyel- 
mezés jogának gyakorlása, a nemességnek, czimeknek és rendeknek osztása, mindig az 
illető felelős magyar minister ellenjegyzése meUett egyenesen Ö Felségét iUetik (7. §.) 
s ezen egyenesen a Felségnek fentartott ügyeket, a személye mellé rendelt felelős 
magyar minister fogja a meUette levő áUadalmi tanácsnokokkal és személyzettel kezelni 
(21. §.). — E határozatokon első sorban az 1867: 12. t.-cz. változtat, midőn a hadügyet 

17* 

3. A belügyministerium. 

4. A pénzügyi ministeríum. 

5. A földművelésügyi ministeriam. 

6. A kereskedelemügyi ministeríum. 

7. A vallás- és közoktatásügyi ministeríum. 

8. Az igazságügyi ministeríum. 

9. A honvédelmi ministeríum. 

10. A horvát-szlavón tárcza nélküli ministeríum (hatáskörét 1. a 
40-ik §-ban).i) 

n. Az egyes ministeríumok hatásköre részint törvényekben, de legin- 
kább rendeletekben szabályoztatik s mindegyikének, mint külön ügyágnak 
élén külön minister áll (1848: 3. t.-cz. 15. §.). A ministerek együtt 
alkotják a ministertanácsot, melyben, ha a Felség jelen nincsen a niini- 
sterelnök elnököl, ki e tanácsot, a mikor szükségesnek látja, mindenkor 
összehivhatja (1848: 3. t.-cz. 17. §.). Alkotmányunk ugyan csak kevés 
ügyet utal a ministerí tanács elé (pl. az állami számszék némely határo- 
zatai, a honvédségnek és népfölkelésnek az ország határain kivül hasz- 
nálata s per analógiám iurís mondhatnánk a szükségrendeletek kibocsá- 
tása), de a parlamentarísmus természetéből folyólag ide tartozik még a 
ministeríum által követendő politikai irány megállapitása és az ebből folyó 
intézkedések meghatározása. Továbbá, hogy a kormány az államélet egy- 
sége által megkívánt harmóniában történhessék, a ministeri tanács intézi 
el azokat az ügyeket is, melyek vagy több ministeriumot közösen érde- 



és külügyet közös ügyekké teszi és igy ezeket, valamint a Magyarország és Ausztria 
által közösen intézendő ügyeket kiveszi a Felség személye körüli ministerium hatás- 
köréből. Továbbá 1868 : 30. t.-cz. Horvát-Szlavonországoknak autonómiát ad s igy e 
körbe tartozó némely ügyek ismét szűkebbre vonják a Felség személye körüli ministe- 
rium hatáskörét. Az 1867 : 7. t.-cz. pedig kimondja, hogy a király az esetre is, ha az 
országból távol van, személyesen kormányoz, vagyis megszűnt az ok, hogy bizonyos 
ügyek, mint a Felség személyes elintézésére különösen fentartottak, kiszakitva, a 
Felség személye körüli ministerium által kezeltessenek és visszakerültek a hova ter- 
mészetüknél fogva tartoztak a vallás- és közoktatási, illetve az igazságügyi ministe- 
rium, stb. hatáskörébe. Bár szigorúan alkotmányos eljárás az lett volna, ha e változás 
törvényhozás utján történik, miután az előző intézkedés törvényen alapult. — Jelenleg 
e ministerium hatáskörébe tartozik a magyar kormány befolyását a közös ministeriu- 
moknál, különösen a külügyeknél, továbbá a magyar ministeriumoknak az osztrák és 
külfölddel való érintkezéseit, a magyar ministeriumoknak a királyhoz intézett felter- 
jesztéseit közvetiteni. Ha a fél hozzá fordul, külföldre szóló útlevelet állit ki • a 
czimek, nemesség, rendjelek, méltóságok, előnevek adományozása tárgyában előter- 
jesztéseket tesz s a Felség által ez ügyekben aláirt okmányokat ellenjegyzi. 

') Az 1848 : 3. t.-cz. 19. §-a államtanács felállítását is elrendeli, de alkotmányos- 
ságunk helyreálltával ez intézmény nem szerveztetett. 

kelnek, vagy nagy fontosságuk következtében az egész államra kihatnak, 
avagy a szakministerek között illetőségi, esetleg egyéb összeütközéseket 
idéznek elő. 

Az eljárás részben a collegiális rendszer elvei szerint történik. A 
határozatot a ministertanács, mint testület hozza. De a határozatok, az 
egyes ministerek személyes felelőssége folytán, nem hozhatók szavazattöbb- 
séggel olyan értelemben, hogy a többség határozata az ellenző kisebbséget 
is megkötné. Ha valamelyik szakminister a többség határozatát magára 
vállalni nem akarja, erre nem kötelezhető ; csakhogy ilyenkor reá nézve 
a ' kabinetből kilépés esete forog fenn. — A ministerelnök azonban a 
kormány politikai irányának képviselőjeként tekintetik s azért a parla- 
menti gyakorlat szorosabb viszonyban van a kabinettel, mint az egyes 
szakministerek. Ha a szakminister lemond, helyét a ministerelnök aján- 
latára és ellenjegyzése mellett a Felség mással tölti be, mig ha a minister- 
elnök mond le, az egész ministerium lemondottnak tekintetik, de tagjai 
újra kinevezhetők. 

III. A ministerium belső ügykezelési módját, a törvények kor- 
látai között maga határozza meg (1848: 3. t.-cz. 16. §.), fontosabb 
esetekben a Felség hozzájárulásával. Egyes ministeriumokban az ügyek 
természetüknek megfelelőleg főosztályokra vannak osztva s ezek élén a 
ministeri tanácsosok állanak ; a főosztályokban ismét alosztályok vannak, 
élükön az osztálytanácsosokkal, kik az ügyeket a melléjük rendelt fogal- 
mazói személyzettel kezelik. 

A ministeriumok megállapodásaikat az alsóbb hatóságokkal ren- 
deletek alakjában közlik, fontosabb határozataik azonban csak akkor 
bocsáttatnak ki, ha erre Ö Felsége jóváhagyása is megnyeretett. — Mi- 
nisteri rendelettel szemben az engedelmesség az állampolgári engedel- 
messég kötelezettségéből folyik, mert abban szintén államakarat jut 
kifejezésre. 

A rendeletek kibocsátásának joga azonban csak a törvények kor- 
látai között gyakorolható (1791 : 12., 1848: 3., 1879: 40.), miután a törvény 
az állam souverain akarata és a kormányrendeletben kifejezett állam- 
akarat, ezzel szemben alárendelt. (L. 4. és 7. §§.) A rendesen kihirdetett 
törvények kötelező erejét a biróság kétségbe nem vonhatja, de a rende- 
letek törvényessége felett ^) egyes esetekben itél. (1869 : 4., 1879 : 40., 
1883 : 43.) 

Nálunk az anyagi válaszfal a törvény és rendelet között, mint már említettük 
a múltban majdnem teljesen ismeretlen volt. Az országgyűlés törvényekbe iktat számos 
kormányzati cselekvényt, kinevezést, administrativ rendeletet, mig másrészről a 
kormány rendeletei jelentékeny mérvben jogalkotást tartalmaznak. Nálunk a múltra 

A kormányrendelet, ha csak benne más időpont megjelölve nincsen 
közzétételével lép életbe ^) és érvénybe marad mindaddig, mig a törvény 
vagy uj rendelet hatályon kivül nem helyezi. 



I. A modern államokban fejlődik ki a ministeri állás azon különös 
közjogi természete, mely által minden egyéb állami hivataltól különbözik. 
A ministerek ez alkatban is a korona legfőbb tanácsadói, mint az absolut 
államokban, de csak a törvény által szigorúan meghatározott körben 
mozoghatnak, a melyen egyoldalúan sem ők, sőt a Felség sem változtathat. 
S annak biztositására, hogy a királyi (fejedelmi) kormányzat e kör kor- 
látait meg nem sérti, áll fenn a ministeri felelősség, a parlament ellenőr- 
zésével és nálunk a parlament biráskodásával is. — Az országgyü- 
éssel szemben az illető minister felelős, a ministerrel szemben az ügyet 
elintéző hivatalnok. 

Bár, mint láttuk, a kormány felelősségének eszméje nem uj alkotmá- 
nyuúkban, de azért a mai korra nem jutott le történeti fejlődéssel, hanem 
az alkotmányos monarchiáról szóló általános tanok hatása alatt és elvei sze- 
rint lépett ismét életbe. — A constitutionalis monarchia alaptétele, hogy a 
törvényhozás, az állam souverain akaratának kifejezése, a király és az ország- 
gyűlés által történjék. De hogy e jog valami értékkel birjon, biztosíték 
szükséges arra nézve, miszerint a törvények megtartatnak s a kormányzat 
ezeknek megfelelőleg, szellemökben történik. E biztositék meg van adna, ha 
az országgyűlésnek jogában áll a kormányt ellenőrizni, felelősségre vonni. — 
A monarchicus elv azonban nem türi a király felelősségét s igy azt másnak 
kell viselni, kit a souverenitás nem véd, de azért mégis az állam élén áll és 
ezek a ministerek. 

II. A ministeri felelősség intézménye tulajdonképen kettőben jelent- 
kezik: 1. hogy ugy a kibocsátott ministeri rendeletekért, mint egyéb 
hivatalos eljárásáért a kibocsátó, illetve eljáró ministert különös természetű 

valóban ugy volt, hogy a mit nem végzett el a törvényhozás és a bíráskodás, az 
képezte a kormányhatalom körét. Továbbá alkotmányosságunk hosszas szünetelése 
alatt (1849—1867) a kormány, a törvényhozást megillető körben is rendeleti uton 
szabadon intézkedett. Ezek okozzák, hogy még ma is sokkal több ügy szabályoztatik 
rendelettel, semmint az alkotmányosság szempontjából az kívánatos volna. A törvény- 
hozás nem ért reá törvényt alkotni s igy a rendeleti intézkedés tovább folyik. 

') Eendeletek Tára 1867 óta a kormány felügyelete alatt szerkesztetik és évről- 
évre külön kötetben lesz kiadva. A rendeletek továbbá a »Budapesti Közlöny* czimü 
hivatalos lapban is közzé tétetnek és a fontosabbak a törvényhatóságoknak meg is 
küldetnek. 

A ministeri felelősség. 

felelősség terheli ; továbbá 2. abban, hogy Ő Felségének bármely rende- 
lete, parancsolata, határozata, kinevezése csak akkor lesz érvényes, ha 
a Budapesten székelő ministerek egyike által ellenjegyeztetik. Ez ellen- 
jegyzéssel az illető minister a tartalmat magáévá teszi, vagyis érette a 
felelősséget elvállalja. 

Idevonatkozólag az 1848: 3. t.-cz. következőkép intézkedik: 
»A ministerek feleletre vonathatnak minden oly tettért, vagy ren- 
deletért, mely az állam függetlenségét, az alkotmány biztositékait, a fenn- 
álló törvények rendeletét, az egyéni szabadságot, vagy tulajdon szentségét 
sértik, s általuk hivatalos minőségben kö vettetik el, illetve adatik ki ; 2. ke- 
zeikre bizott pénz s egyéb értékek elsikkasztásáért, vagy törvényellenes 
alkalmazásáért ; 3. a törvények végrehajtásában elkövetett mulasztásokért, 
a mennyiben ezek a törvény által rendelkezésökre bizott végrehajtási esz- 
közökkel elhárithatók valának.« 

E törvényből világosan következik az u. n. jogi felelősség, hogy a 
magyar minister, mint ilyen, felelősségre vonható mindazon hivatalos csele- 
kedeteért, melylyel a fennálló törvényt megsértette ; sőt a 3-dik pontból a 
politikai felelősségre is lehetne következtetni, hogy t. i. követdit politiká- 
jáért is felelős, vagyis, hogy tettei czélszerüségi szempontból is az ország- 
gyűlés elbirálása alá tartoznak, a mely felfogás egyébiránt a palamentaris 
állam természetéből következik és gyakorlati életünk is ennek létét 
mutatja.^) 

III. A ministerek vád alá helyezését az alsóház rendeli el szavaza- 
tainak általános többségével, s azután a pör vitelére is biztosokat választ ; 
a biróságot pedig a főrendiház alkotja meg. (1848 : 3.) 

A főrendiház u. i. titkos szavazással választ kebeléből 36 tagot, kik 
közül 12-őt az alsóház küldöttei, 12-őt a vád alá helyezett ministerek 
vethetnek vissza, s a megmaradt 12 tag alkotja a biróságot, mely jogositva 
van a büntetést végérvényüleg megszabni.^) Az elmarasztalt ministerre, 



^) Megjegyzendő, hogy politikai feleiősség czimén nem azt várjuk a ministei*töl, 
hogy minden hivatalos tettét siker koronázza, hanem hogy kifejtse azon buzgalmat, 
melyet magas állása megkíván, mert nem szenved kétséget, hogy alkotmánysértés 
nélkül is a legnagyobb bajokat hozhatja az áUamra. A politikai felelősség kérdése a 
legtöbb európai államban nincs világosan szabályozva, még ott sem, a hol pedig két- 
ségkívül elismerik, mint pl. Angliában. Egyedül a svéd alkotmány tesz határozott és 
világos megkülönböztetést a jogi és a politikai felelősség között, s a ministerekre mind 
kettőt kötelezőnek mondja. 

Legújabban (1886) Tisza ministerelnök a bolgár kérdésben beadott interpella- 
tiókra felelve, mondja ; » Tudom jól, hogy a követett politikáért is felelős vagyok. « 

■) Eégi angol felfogás, hogy a rosz kormányzás által leginkább a szegény nép 
van sújtva, s igy méltányos és igazságos, miszerint a népet képviselő alsóház vádolhas- 

a királyi kegyelmezési jog csak általános közbocsánat eseteiben alkal- 
mazható. 

A ministerek magán cselekedeteikért a közönséges törvények alatt 
állanak ; ha azonban az országgyűlés valamelyik házának tagjai, termé- 
szetesen a mentelmi jog reájok is kiterjed. — A ministerek az országgyű- 
lésen bármikor felszólalhatnak, sőt kérdésekre, interpellatiókra felszólalni 
kötelesek. De szavazattal csak akkor bimak, ha különben tagjai az illető 
háznak. 

153. §. 

A nrinisteri kormányzás ellenőrzése és az állami számvevőszék. 

I. A ministerium feletti ellenőrzést az országgyűlés részint közvetlen 
maga gyakorolja, midőn a ministerium eljárását birálat alá veszi, az iránt 
interpellálja, tőle felvilágositást, esetleg hivatalos cselekedeteire vonatkozó 
iratok előterjesztését kéri; részint közvetve, az 1870: 18. t.-cz. értelmében 
szervezett számszék által. 

Ez állami számszék a ministeriumtól független, önálló és hatásköre 
abban összpontosul, hogy az állam bevételeit, kiadásait, az államvagyon és 
az államadósság kezelését, általában az állam számvitelét ellenőrizze. 

II. AH egy elnökből, egy alelnökből, számtanácsosokból, segéd- és 
kezelő személyzetből. Elnököt a képviselőház kezdeményezése folytán az 
országgyűlés által kijelölt három egyén közül Felsége nevez ki a minister- 
elnök ellenjegyzése mellett; az alelnököt és számtanácsosokat szintén 
Ö Felsége nevezi ki, a számvevőszék elnökének javaslatára, a ministerelnöt 
ellenjegyzése mellett. A segéd- és kezelő személyzet kinevezésének joga az 
állami számvevőszék elnökét illeti meg. 

Elnökségre, számtanácsosi hivatalra azonban nem nevezhetők ki 
olyanok, kik egymás között, vagy ministerekkel, fel vagy lefelé egyeneseB, 
vagy oldalágban első és másodfokú rokonságban, illetőleg sógorságban 
állanak ; továbbá a számvevőszék emiitett és egyéb hivatalnokai az ország- 
gyűlés egyik házának sem lehetnek tagjai és nem viselhetnek oly állami és 
magánhivatalt, állást vagy tisztséget, mely számadási vagy vagyoni fele- 
lősséggel jár, a természeti és törvényes gyámság kivételével ; sem közvet- 
lenül, sem hozzátartozóik vagy más közvetitők által nem vehetnek részt 

son ; miután a continens a felelős ministeri intézményt Angliától vette át, átvette ezt 
az elvet is. — Enrópa legtöbb államában a vád alá helyezett ministerek felett a fels^' 
ház itél, mert e ház tagjai rendszerint birnak a birói függetlenséggel és önállósággali s 
alkalmasabbak a politikai ügyek elbirálására, mint a tisztán crimxnalisticus és civiÜs- 
ticus képzettségű rendes bíróságok. 



Digitized by Google 



— 265 — 



oly vállalatokban, melyek az állammal bárminő segélyezési vagy szerződési 
viszonyban állanak. 

Az állami számvevőszék elnöke egész életére neveztetik ki, s hivatalát 
csak törvényes eljárás következtében vesztheti el. A számvevőszék ügyeit 
személyes felelősség terhe alatt vezeti, felelős minden mulasztásért vagy 
törvényellenes eljárásért, melyet vagy maga elkövet, vagy a melyet, tudo- 
mása lévén róla, jelentésében az országgyűlés elé terjeszteni elmulasztott. 
Rangja ministeri. 

Az állami számvevőszék elnökének vád alá helyezését a képviselőház 
általános szavazattöbbséggel rendeli el, s ez esetben a bíráskodást ugyan- 
oly módon, ugyanazon biróság gyakorolja, mint a mely a vád alá helyezett 
ministerekre meg van állapítva. Valamint a kegyelmezési jog is csak azon 
korlátok között gyakorolható. 

III. Az állami számvevőszéknél vezettetik a kettős könyvelés szerint 
az állami főkönyv, melynek számlái megfelelnek az állam költségvetése 
czimeinek, fejezeteinek, rovatainak és tételeinek. Minden ministerium 
köteles ugy saját számvevősége, vagy számvevő osztálya, mint az alatta 
álló s utalványozási joggal felruházott hatóságok számviteli kimutatásait, 
egybeállítás és ellenőrzés végett, az állami számvevőszéknek havonkint 
megküldeni. 

Az állami számvevőszék köteles nyilvántartani és ellenőrizni a 
közigazgatás minden ágában: vájjon 1. minden számadás a számviteli 
rendszer szerint kellőleg igazoltatik-e ? 2. minden utalványozás csak az 
állam költségvetését megállapító törvény felhatalmazása alapján, s e tör- 
vény rendeletei szerint tétetik-e ? 3. az utalványozások megfelelnek-e a 
költségvetési törvényben megállapított fejezeteknek, czimeknek és rova- 
toknak ; 4. a kiadások nem haladták-e fölül az engedélyezett összegeket ; 
5. vájjon a megtakarítás csupán a törvény átruházási rendelete szerint 
kezeltetik-e ? 

Ez ellenőrzési tiszténél fogva, az állami számvevőszéknek joga van 
a ministeri számvevőség, valamint más számvevő osztályok és más önálló 
utalványozási joggal biró államhatóságok ügykezelését, az állampénzekről 
és anyagokról vezetett számadásokat, s bármely bevételt, vagy kiadást 
igazoló okiratokat, az illető minister előleges értesítése mellett, esetről 
esetre megvizsgálni. 

Ha az állami számvevőszék bármi rendellenességet tapasztal, első 
sorban az illető ministertől kér felvilágosítást, ha ez nem oszlatja el 
aggályait, az összes ügyiratokat, észrevételei kíséretében, a minister- 
tanács elé terjeszti, s ez azután határozatát az állami számvevőszékkel 
Írásban közli. 

Az összes bevételek és kiadások, ugy az állami vagyon, alapok és 
azon intézetek, a melyek állami segélyben részesülnek, az állami számvevő- 
széknek ellenőrzése alá tartoznak. Ennélfogva az illető közegek kötelesek 
minden okiratot vagy kimutatást közölni, melyet az állami számvevőszék 
az ellenőrzés czéljából megtekinteni kiván. 

Továbbá az állami számvevőszék ellenőrzése a magyar korona orszá- 
gai által felvett, vagy felveendő állósitott és függő államadósságokra is 
kiterjed, ideértve a föld tehermentesítési adósságot és a váltsági kötvényeket 
is. E tekintetben ellenőrzi : 1. hogy a törvény és rendeletek az államadós- 
sági, foldtehermentesitési és váltsági kötvények, valamint a kamatozó 
kincstári utalványok kibocsátásánál megtartatik-e ? 2. az állam tartozásai 
rendesen könyveltetnek-e ? 3. hogy az állam által elvállalt kötelezettségek 
mind az adósságokra, mind azon tartozásokra nézve, a melyekért az állam 
jótállást vállalt, a kamatfizetést, a tőketörlesztést és a hitelezők biztosítását 
illetőleg megtartatnak-e? végre 4. kimutatja az állami számvevőszék a 
pénzügyministeriumtól nyert adatok alapján a törvények értelmében vert 
fém-váltópénz időnkénti forgalmát. — Mindez ügyekre nézve szintén joga 
van a szükséges felvilágosítást megszerezni. 

Az állami számvevőszék őrködik a nyugdíjazási szabályok megtar- 
tása felett, nyilvántartja és kimutatja a nyugdijasok jegyzékét. 

Az állami számvevőszék az általa gyakorolt összes ellenőrzés ered- 
ményéről évnegyedenkint kimutatást készit és azt észrevételei kíséretében 
a ministertanácsnak megküldi. A ministertanács e kimutatásokra Írásban 
közli határozatait. 

IV. Az állami számvevőszék évenként szeptember elsejéig a megelőző 
évre vonatkozó zárszámadást, egybehasonlitva az azon évre megállapított 
költségvetéssel elkészíteni és észrevételei kíséretében a ministertanácscsal 
közölni tartozik. E zárszámadást az állami számvevőszék észrevételeivel és 
a ministeri tanácsnak ezekre vonatkozó határozataival együtt, azután a 
ministerelnök az országgyűlés elé terjeszti. 

A zárszámadással egyidejűleg készíti el az állami számvevőszék az 
államvagyon mérlegét ; valamint részletes jelentését az államháztartás, az 
államvagyon és államadósságok kezelése körül a megelőzött kezelési évben 
szerzett számviteli tapasztalatairól. E jelentés a ministeri tanács észrevé- 
telei kíséretében, a ministerelnök által, szintén az országgyűlés elé ter- 
jesztendő. 

Az állami számvevőszék tartozik még felügyelni, hogy az állam szám- 
viteli szolgálata rendben tartassék s abban a lehető egyszerűsítések eszkö- 
zöltessenek. E czélra jogában áll az állami számvevőszéknek a kormány 
bármely hatósága mellett működő számvevőségi osztályt, ugy szintén 

minden állampénztárt saját tisztviselői által, az illető minister értesitése 
mellett, bármikor megvizsgáltatni, s ez uton a kezelési rend fentartásáról, 
valamint az eljárás czélszerüségéről, s az összes számviteli szolgálat össz- 
hangzó működéséről magának alapos meggyőződést szerezni. A vizsgálat 
eredménye, a tapasztalt hibák, hiányok elhárítására intézett javaslatok 
kiséretében, mindannyiszor az illető ministerrel közlendő, s ha e közlésnek 
eredménye nem lenne, a ministeri tanácscsal ; a mennyiben pedig a minis- 
teri tanácsnak ez iránt hozott határozatába az állami számvevőszék elnöke 
bele nem nyugszik, ez a körülmény az országgyűlés elé terjesztendő jelen- 
tésbe felveendő. 

Végre köteles az állami számvevőszék mindennemű iratait, az ország- 
gyűlés bármelyik házának kivánatára, vagy magának a háznak, vagy kül- 
döttségének megvizsgálása alá terjeszteni. 



B) Az önkormányzati testek. 
154. §. 

A törvényhatóságokról általában. 

I. Törvényhatóság alatt azon közjogi testűleteket értjük, melyek 
saját területűkre és tagjaikra hatósági jogokkal birnak, s ezeket mint 
önkormányzatot és mint az állami igazgatás közvetitését állami felügyelet 
mellett gyakorolják. Különbözik a községtől, hogy magasabb fokú hatóság 
s igy egyrészt a kormánynak közvetlen alárendelt, másrészt meg egész 
sorát az alsóbb fokú önkormányzati testeknek foglalja magában, melyekkel 
szemben, mint felsőbb hatóság jár el. 

II. A törvényhatósági intézmény eredete körülbelől az államalapitás 
idejére esik. Csirája az első, szent királyunk által behozott várszerkezet- 
ben található meg, melyből a XlII-dik században bontakozott ki a vár- 
megyei intézmény. Később pedig, a XV-dik századtól egyes városok 
és kerületek királyi kiváltság alapján, mint szab. kir. városok és szabad 
kerületek, a vármegyék jogállásához hasonló törvényhatósági jogállást 
nyertek. 

E törvényhatóságok belső szervezete, jogállása a történeti alakulással 
karöltve fejlődött. Régente, 1848 előtt, lényegesebb különbség volt a megyei 
és városi törvényhatóságok között, mint ma. A vármegyéknek, mint nemes 

közületeknek, jelentősége a politikai életre volt nagyobb, mig a helyi önkor- 
mányzat a szab. kir. városokban inkább tökéletesedett. 

III. A vármegyék kezdetben tulnyomólag honvédelmi rendeltetéssel 
birtak s csak később váltak közigazgatási hatóságokká, de ekkor hatáskörük 
mind a három hatalmi ágra kiterjedt. Különösen jelentékeny volt a régi 
vármegye befolyása a törvényhozásra az által, hogy az alsó táblánál a több- 
ség nézetének a vármegyék által küldött követek többségének nézete tekin- 
tetett,^) s hogy e követek a vármegyei közgyűlés által utasítással láttattak 
el. E jogánál fogva a vármegye államügyekkel, törvények alkotásával fog- 
lalkozó test lett. 

A vármegye részt vett a birói hatalom gyakorlásában is, a meny- 
nyiben törvényszéke s némely tisztviselői mint alsóbb fokii bíróságok 
működtek. 

Igen tág körű volt továbbá részvéte a kormányzati hatalomban: 
állami felügyelet mellett, helyi ügyeit intézte és közvetité az állami igaz- 
gatást. Ez utóbbi jog gyakorlásánál a vármegyék az ország alkotmányos 
szabadságának kiváló szolgálatokat tettek. Az aranybullára támaszkodó 
gyakorlatban (1. még 1545 : 33. törvényczikk) ugyanis a hozzájuk leér- 
kezett kormányrendeleteket felülvizsgálat alá vették, s ha ugy találták, 
hogy azok az alkotmányosság szempontjából kifogás alá esnek, felírtak 
a kormányhoz, a rendelet visszavonására, vagy sérelmes pontjának meg- 
változtatására kérve; ha e felirás eredménytelen maradt, s másrészt 
a kormány válasza nem oszlatta el a megye aggályait : a kormány ren- 
deletét tisztelettel félre tették. S midőn a kormány a nem engedel- 
meskedő vármegyére kir. biztost küldött, az, az országgyűléshez fordult 
sérelmével. 

A vármegyék a költségvetést, valamint az u. n. házi adót meg- 
állapították, kivetették, behajtották; hiteles pecséttel, levéltárral, ezi- 
merrel és zászlóval birtak ; — a törvény korlátai között helyhatósági 
szabályokat alkothattak, a fontosabbakat királyi jóváhagyás mellett; 
közgyűléseiken állami ügyekkel foglalkoztak, határozataikat a kormány- 
nyal és a többi vármegyével közölték, a helytartó tanácscsal közvetlenül 
érintkeztek. 

A vármegye mind e jogait részint közgyűlésein, részint tisztviselői 
által gyakorolta. Fontosabb ügyekben a közgyűlés intézkedett és a tiszt- 
viselők a törvények s a közgyűlés határozata alapján eljártak. A megyei 

E felfogást könnyen megérthetjük, lia meggondoljuk, hogy megelőzőleg a 
nemesség személyenként vett részt a törvényhozásban s csak a mohácsi vész után kez- 
dődik a vármegyei nemességnek képviseltetése. A szab. kii*, város pedig mindig csak 
egy nemes személyt képezett. 

közgyűlésnek szavazati joggal biró tagjai jog szerint, a megyei birtokos 
nemesek voltak, ámbár tényleg nem igen kutatták, hogy az illető birtokos-e 
vagy nem. 

A kormányt a vármegyében a főispán képviselte, ki a megyei igaz- 
gatás fölött a főfelügyeletet gyakorolta. A főispán a király által a vár- 
megye birtokos nemesei közül rendesen élethossziglan neveztetett ki. 
(1471: 15., 1486: 60.) 

A többi tisztviselőket — alispán, fő- és alszolgabirák, esküdtek, 
jegyzők, ügyészek, orvosok stb. — a megye közgyűlése a főispán által 
kijelölt 3 — 3, az alispáni állásra 4 — 4 egyén közül választotta. Megjegy- 
zendő azonban, hogy az alispánt régente a főispánok nevezték ki s helyet- 
tesükként szerepelt, csak 1504-től, illetve 1548-tól, az ez évi 70. tv.-czikk 
értelmében választották a megyei közgyűlések s ez időtől fogva az alispáni 
állás önálló hatáskört nyert. Továbbá, hogy ez állások betöltése »nobile 
officium«-nak tekintetett, s visszautasitás esetén 25 — 50 márka birság 
volt fizetendő. 

IV. A szobád Jcirályi városoJc, kir. kiváltság-levelek alapján, a megyei 
és földesúri hatóság alól ki voltak véve, sőt magok voltak földesúri jogok 
élvezetében. Nemesi javak birására képesittettek, csak igen nagy terje- 
delmű fekvőségek szerzése nem volt nekik megengedve. — Kezdetben csak 
kiváltságokkal biró községek voltak, törvényhatósági jogállásuk a 15-dik 
században fejlődött ki. 

A sz. kir. város testületileg ugy tekintetett, mint egy nemes személy, s 
ennélfogva nemesi szabadságokkal élt ; a szabad kerületekkel együtt pedig 
alkották az ország 4-ik rendjét. Az országgyűlés alsó tábláján követeik 
által vettek részt ; bíróságuk mint első folyamodásu törvényszék műkö- 
dött ; helyi ügyeiket intézték és az állami közigazgatást közvetitették. 
A szab. kir. városok továbbá helyhatósági szabályokat alkottak, saját 
czimerrel, pecséttel birtak s a területbehek urafogyott vagyonában örö- 
költek ; de a kormányzat szigorúbb ellenőrzésének voltak alávetve mint a 
vármegyék. 

Ujabban némely városok a szab. kir. városok privilégiumával felru- 
háztattak, de az országgyűléstől a beczikkelyezést nem nyerték meg. Ezek 
törvényhatósági jogokkal éltek ugyan, de az országgyűlésen részt nem 
vehettek. Ilyenek voltak Arad, Pécs, Eszék. 

A szab. kir. várost megillető jogokat nem a városi polgárok össze- 
sége, hanem a városi tanács és a tisztviselők gyakorolták. A városi taná- 
csot a külső és belső tanács képezte. A külső tanács, mintegy közgyűlése a 
városnak, 40 — 100 tagból álló, önmagát kiegészitő test volt; a belső tanács 
pedig, mely a város tulajdonképeni közigazgatását vezette, a polgármes- 

térből, a főbíróból, a városkapitányból, jegyzőkből és a megfelelő számú 
tanácsosokiból állott. A tisztviselők időszakonként választattak, ellenben a 
külső tanács tagjai és a belső tanács tanácsnokai ez állásukat élethosz- 
sziglan megtartották. — A kijelölés a belső tanácsot illette, mig a válasz- 
tás a külső tanácsot. 

A szabad keriUeteh : a jász-kun kerület, hajdú kerület a törvényható- 
ságok jogállásához hasonló jogállást élveztek ; ilyenféle jogállásuk volt, bár 
már több eltéréssel, a fiumei, buccarii és turmezői kiváltságos kerületeknek, 
valamint a 16 szepesi város kerületének. 

V. Az erdélyi törvényhatóságok a magyar törvényhatóságokhoz 
nagyban és egészben hasonló jogállással birtak ; különbség közöttük csak 
is annyiban volt, a mennyiben az erdélyi sajátlagos viszonyok hatásukat a 
törvényhatósági szervezetre is idomitólag éreztették. 

A magyarok földje vármegyékre, szab. kir. városokra és Fogaras 
szabad vidékére oszlott. A vármegyék és a szabad vidék szervezete a 
magyar megyei törvényhatósági, a szab. kir. városok szervezete a magyar 
szab. kir. városi szervezettel egyezett. 

A székelyek földje öt székből és Maros- Vásárhely sz. kir. városból 
állott; szervezetük a magyar törvényhatósági szervezetnek felelt meg, 
csakhogy a székek főkirálybirójukat — főispán — királyi megerősítés 
mellett, a többi tisztviselőiket pedig szabadon választották. Ezeken kívül e 
területen még egy kiváltságos község: » Oláhfalu « feküdt, mely a szab. kir. 
városokhoz hasonló jogállást élvezett. 

A szászok földje 9 székből, 2 vidékből és a városokból állott. Az egész 
terület a szász ispánnak — comes — vagy, mint szintén nevezték, a sze- 
beni királybírónak és a nemzeti gyűlésnek — universitas — volt aláren- 
delve. De e mellett minden szék, illetve vidék közigazgatási és igazság- 
szolgáltatási ügyekre a polgárok által szabadon választott tanácscsal és 
tisztviselőkkel bírt; a széknek, illetve vidéknek főnökét, a királybírót, 
vagyis kapitányt állásában a fejedelem erősítette meg. — A városok a 
székektől és vidékektől szorosan függtek, az országgyűlésen, melyre min- 
den szék vagy vidék 2 — 2 követet küldött, külön képviselve nem voltak. 

VI. Az 1848-ki törvényhozás (16., 23— 27. t.-cz.) a törvényhatóságok 
szervezete körül csak ideiglenes változtatásokat tett, a végleges intézkedést 
a legközelebbi országgyűlésre halasztotta, midőn megbízta a ministeriumot, 
hogy a törvényhatóságok szervezetének az újonnan életbe lépett népkép- 
viselet alapján történendő rendezéséről a legközelebbi országgyűlés elé 
törvényjavaslatot terjeszszen. E végleges intézkedés azonban, a bekövet- 
kezett események folytán, egész 1870-ig elmaradt s csak az ez évi 42., 
továbbá az 1872 : 36., az 1874 : 39., 1876 : 6., 7., 12., 20. és 33. t.-cz. által 

valósult meg, mig az 1869 : 4. t.-cz. a bíráskodást választja el a közigaz- 
gatástól és igy a törvényhatóságok bíráskodási joga megszűnt. 

Az 1870: 42. t.-cz. Magyarországnak és az ide bekebelezett Erdély- 
nek törvényhatóságait — Budapesttől, Fiúmétól s az ekkor még függőben 
maradt szászföldtől eltekintve — egy ugyanazon elvek alapján szervezi és 
számukat 135-ben állapítja meg. — Budapestet pedig, mint fővárosi tör- 
vényhatóságot, az általános szabályoktól sajátlagos helyzetének megfelelő 
eltérésekkel az 1872 : 36. t.-cz. szabályozza. 

Az 1873: 11. t.-czikk Baja és Hódmező- Vásárhely városokat, az 
1873 : 27. t.-cz. Szörény megyét, Pancsova, Fehértemplom és Karánsebes 
városokat iktatja a törvényhatóságok közé és ez által a törvényhatóságok 
száma, Budapesttől eltekintve, 141-re emelkedett. 

A szászföldet, mint önálló s külön szervezettel biró törvényhatósá- 
got az 1876 : 12. t.-czikk szüntette meg ; s ugyancsak e törvényczikk jelen- 
tette azt is ki, hogy a törvényhatósági területek szabályozásakor a szász- 
föld és a vele szomszédos területek egy ugyanazon szabályok alá esnek ; 
vagyis a területi szabályozás után a Királyföldre eddig fennállott kivéte- 
lek megszűnnek. 

Az 1876 : 20. t.-czikk a törvényhatóságok számát 94-re szállítja le. 
A szab. kir. városok és a törvényhatósági joggal felruházott városok közül 
u. i. 47-nek önálló törvényhatósági jogait megszünteti s azon vármegyékbe 
keblezi be, a melyeknek területén voltak, 

Az 1876 : 33. t.-cz. pedig az egész országot a királyfölddel együtt uj 
területi szabályozásnak vetette alá s megszüntetvén a székeket, vidékeket 
és szabad területeket, 65 vármegyét szervezett ; s igy ide számítva a 25 
törvényhatósági joggal biró várost: a törvényhatóságok száma 90 lett. 
E szám a mai napig csak annyiban szenvedett változás, a mennyi- 
ben Krassó Szörény vármegyével, Abauj pedig Torna vármegyével egye- 
sittetett. 



») A megszüntetett törvényhatóságok közt volt 28 sz. kir. város : Bakabánya, 
Bártfa, Bazin, Beszterczebánya, Breznóbánya, Eperjes, Erzsébetváros, Esztergom, Fel- 
sőbánya, Gyulafehérvár, Késmárk, Kis-Marton, Kis-Szeben, Korpona, Körmöczbánya, 
Kőszeg, Libetbánya, Lőcse, Modor, Nagybánya, Nagy-Szombat, Ruszt, Szakolcza, Sza- 
mosujvár, Sz.-György, Trencsén, Uj-Bánya, Zólyom; és 19 törvényhatósági joggal fel- 
ruházott város : Abrudbánya, Bereczk, Osikszereda, Fogaras, Fehértemplom, Gölnicz- 
bánya, Hátszeg, Hyefalva, Karánsebes, Kézdi- Vásárhely, Kolos, Oláhfalu, Sepsi-Szt.- 
György, Szász-Régen, Szék, Székely-Udvarhely, Vajda-Hunyad, Vizakna, <Zilflh. 

155. §. 

A jelenlegi törvényhatóságok jogállása és hatásköre. 

I. Az 1886 : 21. t.- cz. a törvényhatóságok szervezetét lényeges mó- 
dositásokEaíujból szabályozta s azoknak nevét törvénybe iktatta ; régi 
szervezetében egyedül Budapest fővárost hagyván és Fiume városát meg 
kerületét, mely utóbbinak ügyei a törvény ujabb rendelkezéséig az eddig 
fennálló gyakorlat szerint intéztetnek. 

Jelenleg 63 vármegyei törvényhatóság van: 1. Abauj-Torna, 2. Alsó- 
Fehér, 3. Arad, 4. Árva, 5. Bács-Bodrog, 6. Baranya, 7. Bars, 8. Békés, 
9. Bereg, 10. Besztercze-Naszód, 11. Bihar, 12. Borsód, 13. Brassó, 14. 
Csanád, 15. Csik, 16. Csongrád, 17. Esztergom, 18. Fejér, 19. Fogaras, 
20. Gömör-Kishont, 21. Gf^yőr, 22. Hajdú, 23. Háromszék, 24. Heves, 25. 
Hont, 26. Hunyad,- 27. Jász-Nagykun-Szolnok, 28. Küküllő, 29. Kolozs, 
30. Komárom, 31. Krassó-Szörény, 32. Liptó, 33. Mármaros, 34. Maros- 
Torda, 35. Mosón, 36. Nagy^Küküllő, 37. Nógrád, 38. Nyitra, 39. Pest- 
Pilis-Solt-Kiskun, 40. Pozsony, 41. Sáros, 42. Somogy, 43. Sopron, 44. 
Szabolcs, 45. Szatmár, 46. Szeben, 47. Szepes, 48. Szilágy, 49. Szolnok- 
Doboka, 50. Temes, 51. Tolna, 52. Torda- Aranyos, 53. Torontál, 54. Tren=- 
csén, 55. Turócz, 56. Udvarhely, 57. TJgocsa, 58. Ung, 59. Vas, 60. Vesz- 
prém, 61. Zala, 62. Zemplén, 63. Zólyom. 

Van továbbá 25 törvényhatósági joggal felruházott város : 1. Arad, 
sz. k., 2. Baja t. h., 3. Debreczen sz. k., 4. Győr sz. k., 5. Hódmező- Vásár- 
hely t. h., 6. Kassa sz. k., 7. Kecskemét t. h., 8. Kolozsvár sz. k., 9. Komá- 
rom sz, k., 10. Maros- Vásárhely sz. k, 11. Pancsova t. h., 12. Nagyvárad 
t. h., 13. Pécs sz. k., 14. Pozsony sz. k., 15. Selmecz-Bélabánya sz. k., 16. 
Sopron sz. k., 17. Szabadka sz. k., 18. Szatmár-Németi sz. k., 19. Szeged 
sz. k., 20. Székes-Fehérvár sz. k., 21. Temesvár sz. k., 22. Újvidék sz. k., 
23. Versecz törvéüyhatósági joggal fölruházott és 24. Zombor szab. kir. 
városok. A 25-ik városi törvényhatóságot a fővárosi törvényhatóság képezi. 

II. E törvényhatóságok jövőre is gyakorolják a törvény korlátai 
között : 

1. az önkormányzatot ; ^) 



Az önkormányzat fogalma a modern jogtudomány legvitatottabb kérdéseinek 
egyikét képezi. A continensi tudományba Gneist ültette át Angliából és az angol köz- 
jognak megfelelőleg magyarázza. Szerinte : »Die Selbstverwaltung ist eine Landesver- 
waltung der Kreise und Ortsgemeinden nach den Gesetzen des Landes, durch persön- 
liche Ehrenamter unter Aufbríngung der Kostendurcb Oonimunale Grundsteuer.« Nagy 
tekintélye folytán sokan követték s csakhamar igen elterjedt lett az a felfogás, hogy az 
önkorniányzat s tiszteletbeli, ingyenes hivataloskodás elválaszthatlanul vannak össze- 

2. az állami közigazgatás közvetitését ; 

3. egyéb közérdekű, sőt országos ügyekkel is foglalkozhatnak, azokat 
megvitathatják, azokra nézve megállapodásaikat kifejezhetik, egymással és 
a kormánynyal közölhetik, kérvényeiket a törvényhozás bármelyik házához 
közvetlenül fölterjeszthetik ; a kormánynyal közvetlenül érintkeznek. 

Önkormányzati jogánál fogva a törvényhatóság, sa ját belügyeiben 
önállólag intézkedik, határoz és szabályrendeleteket alkot ; határozatait és 
szabályrendeleteit maga végrehajtja, az önkormányzat és a közigazgatás 
költségeit megállapítja s a fedezetről gondoskodik, még pedig a megyei 
törvényhatóság az 1883 : 15., a városi törvényhatóság a községi törvény 
rendelkezései szerint. 

A belügyminister a törvényhatóságoknak az önkormányzati hatás- 
körben követett közigazgatási eljárást, belső ügyvitelét és pénzkezelését 
saját kiküldött közege által bármikor megvizsgáltathatja. Az a határozat 
pedig, mely 1. a költségvetés megállapítására, 2. ingatlan vagyon elidege- 
nítésre vagy szerzésére, 3. kölcsönvételekre, 4. a helybenhagyott költség- 
vetésben elő nem forduló terhes szerződések kötésére vagy felbontására, 
vagy közmüvek emelésére, 5. uj hivatalok rendszeresítésére vagy a fenn- 
állók megszüntetésére vonatkozik (vármegyékben az 1883 : 15. t.-cz. kor- 
látai közt) és általában minden határozat, melyre a törvény megerősítést 
rendel, csak külön indokolt fölterjesztés alapján kieszközölt ministeri jóvá- 
hagyás után hajtathatik végre. Ha az illető minister a felterjesztéstől szá- 



füzve. Már pedig az, hogy valamely hivatal dotálva van-e vagy nincs, annak sem jel- 
lemén, sem hatáskörén nem változtat ; — eltekintve attól, hogy fölötte nehéz volna a 
fizetéses és tiszteletbeli hivatalok között a válaszfalat szigorúan megvonni : a tiszte- 
letbeli hivatalok sem zárják ki a hivatalos minőségben tett költségek visszatérítését, 
utazási, képviseleti átalányt, talán tiszteletdijat, stb. — A megyei alispánság, vagy vá- 
rosi polgármesterség ugyanaz az állás, ha a betöltő közeg havonkint felveszi fizetését, 
vagy azt elengedi, avagy tiszteletdijat huz. Igaz, hogy a fentebbi definitió szerint 
Magyarországon nincs is önkormányzat. 

Az önkormányzat fogalmának közjogi szempontból való meghatározásánál 
abból lehet kiindulni, hogy az önkormányzat az állam és az egyes közé ékelt alkot- 
mány. Az önkormányzat fogalmára nézve az mit sem változtat, hogy a hivatal- 
nokok választatnak-e, vagy kineveztetnek, ingyen dolgoznak-e, avagy fizetést húznak, 
sőt még az sem, ha az önkormányzati költségek fedezésére szükséges összeget az állam- 
pénztár szolgáltatja-e. 

A lényeg abban rejlik, hogy az államnak egy particuláris területe önmaga kor- 
mányozza magát, s nem az állam által kormányoztatik s az önkormányzat azon ható' 
sági igazgatásként tűnik fel, mely nem az államhivatalokhan és hivatalnokok által, 
hanem az államnak bár alárendelt , de saját hatáskörükben önállólag és függetlt nül el- 
járó testületek, vagy egyesek által kezeltetik. 

nagy: közjog. II. KIADÁS. 18 

mitandó 40 nap alatt egyáltalában nem nyilatkozik, a felterjesztett hatá- 
rozat helybenhagyottnak tekintetik és végrehajtható. 

A kormány az 1886 : 21. t.-cz . 57. §-a és az 1876 : 6. t.-cz. 61. §-a 
értelmében hozzá félterjesztett, ugy szintén a törvényhatóságok közgyűlési 
jegyzőkönyveiben foglalt, vagy az elintézések rendes folyamában hivatal- 
ból észlelt illetéktelen avagy törvénybe ütköző határozataikat megsemmi- 
sítheti, és a midőn intézkedés tétele szükséges, uj eljárást rendelhet 
el, s ha ez czélra nem vezetne, a mennyiben törvények vagy törvényes ren- 
deletek szerint intézkedni szükséges, közérdekű ügyekben határozhat. 

Oly határozatok azonban, melyek az előbb idézett törvények rendel- 
kezései alá nem esnek és valamely törvény értelmében tovább nem feleb- 
bezhetők, csak e határozatok kézbesítésétől számított 30 nap alatt, az 
érdekeltek által emelt panasz folytán, vonhatók felülvizsgálat alá s a kor- 
mány azokat csak a netalán illetéktelen, vagy pedig törvénybe ütköző 
eljárás tekintetéből semmisítheti meg s csak ily alapon rendelhet el uj 
eljárást. Es e határidő leteltével a jogérvényes határozatok felülvizsgálat 
tárgyát többé nem képezhetik. 

IV. A törvényhatóság szabályrenddetéket alkothat, de csak önkor- 
mányzati hatáskörének korlátai között. A szabályrendeletek a törvény- 
nyel, a kormánynak hatályban levő szabályrendeleteivel nem ellenkezhet- 
nek, a községek törvényben biztosított önkormányzati jogait nem sérthe- 
tik és ha az illető mínister által bemutatási záradékkal lettek ellátva, 
az azt követő szabályszerű kihirdetés után 30 nap múlva hajtathat- 
nak végre. 

A szabályrendeletek ellen beadott felebbezések érdemében az illető 
mínister végérvényesen határoz ; határozathozatal előtt, ha szükségesnek 
találja, a törvényhatóságot meghallgatja. Ha a bemutatási záradékkal 
való ellátás czéljából felterjesztett szabályrendelettel az illető mínister a 
bemutatási záradékkal való ellátást ideiglenesen vagy véglegesen megta- 
gadja, ez esetben határozatát indokolni tartozik. 

Oly szabályrendeletekre nézve azonban, melyeknek megalkotását 
valamely törvény teszi a törvényhatóság kötelességévé, joga van a 
kormánynak a szabályrendelet hiányainak pótlására módosításokat vagy 
átalakítást kívánni. Ha a szabályrendelet a törvénynek meg nem felel, 
vagy alaki vagy tartalmi fogyatkozásai miatt ezután sem volna arra 
alkalmas, hogy jogszabályul szolgáljon, avagy a törvényhatóság a sza- 
bályrendelet alkotását megtagadná : a kormány jogosítva van a ren- 
deleti uton intézkedni. Ha a törvényhatóság később megfelelő szabály- 
rendeletet alkotott, a megerősítés után a kormány szabályrendelete hatá- 
lyát veszté. 

V. A törvényéket és a Tcormányrenddetéket a törvényhatóság saját 
területén maga hajtja és hajtatja végre. A mennyiben ezen szabály alól 
kivételnek van helye, azt a törvény határozza meg. 

156. §. 

A tfirvényhatóságí bízottság. 

I. A törvényhatóság egyetemét a bizottság képviseli, s a mennyiben 
a törvény kivételesen máskép nem intézkedik, a hatósági jogokat a tör- 
vényhatóság nevében gyakorolja, mig a végrehajtást a tisztviselők végzik. 

A bizottság áll : felerészben a törvényhatóság területén legtöbb egye- 
nes államadót fizető állampolgárokból, felerészben pedig a választó közön- 
ség választottjaiból. Ezeken kivül a közgyűlésen üléssel és szavazattal 
bimakmég: 1. a városi törvényhatóságokban a polgármester, fő- és al- 
egyzők, rendőrkapitány, tanácsnokok, tiszti fő- és alügyészek, árvaszék 
elnök és ülnökök, főorvos, főmérnök, pénztárnokok, számvevők, közgyám 
és levéltárnok ; 2. vármegyékben az alispán, fő- és aljegyzők, tiszti fő- és 
alügyészek, árvaszéki elnök és ülnökök, főorvos, főszolgabirák, pénztárno- 
kok, számvevők, levéltárnokok, a rendezett tanácsú városok polgármeste- 
rei s végre a törvényhatóság területén rendszeresített államépitészeti 
hivatal főnöke. E joggal azonban a tisztviselők akkor, midőn saját tényük- 
röl van szó, nem élhetnek. 

A többi tisztviselők általában és a tiszteletbeli tisztviselők is a köz- 
gyűléseken felszólalhatnak, s ha felhivatnak, felszólalni kötelesek, de sza- 
vazattal csak azon esetben birnak, ha egyébként bizottsági tagok. 

Bizottsági tag azonban nem lehet : 

1. a ki nem magyar állampolgár ; 

2. a ki 24-ik évét még be nem töltötte, vagy a kinek kiskorúsága 
meghosszabbíttatott ; 

3. a ki gondnokság alatt áll ; 

4. a ki Írni és olvasni nem tud ; 

5. a ki a törvényhatóság területén legalább 2 év óta nem bir, vagy 
ugyanannyi idő óta ott nem lakik és adót nem fizet ; 

6. a ki nem bir azon szellemi vagy anyagi kellékekkel, melyek a 
képviselőválasztási állandó névjegyzékbe való felvételre jogositanak. Az 
adónak meg nem fizetése vagy maga azon körülmény azonban, hogy a kép- 
viselüválasztási állandó névjegyzékből kimaradt, a bizottsági tagsági jog 
gyakorlatát nem akadályozza ; 

7. a ki csőd alatt áll ; 

8. a ki oly bűntett vagy vétség miatt jogerejűleg vád alá van he 

18* 

lyezve, a melyre a büntető törvénykönyv a hivatalvesztést vagy a politikai 
jogok gyakorlatának felfüggesztését állapitja meg ; továbbá 

9. a ki fegyház, börtön, vagy három hónapot meghaladó fogház vagy 
államfogház büntetésre, avagy a politikai jogok gyakorlatának felfüggesz- 
tésére szóló Ítélet hatálya alatt áll ; végre 

10. a ki nyereségvágyból elkövetett bűntett vagy vétség miatt jog- 
erejüleg elitélve volt. 

11. A bizottsági tagok számát a törvényhatóság lakosainak száma 
szabályozza, t. i. vármegyékben minden 500, törvényhatósági joggal biró 
városokban minden 250 lakos után egy bizottsági tag számittatik. 

A bizottság legtöbb adót fizető és választott tagjainak összes száma 
azonban vármegyékben 120-nál kevesebb és 600-nál több, városi törvény- 
hatóságokban pedig 48-nál kevesebb és 400-nál több sehol sem lehet. — 
A bizottsági tagok száma az általános népszámlálást követő esztendőben 
a népszámlálás eredményéhez képest 10 évről 10 évre állapittatik meg. 

III. A legtöbb adót fizetők névjegyzékét az adóhivatalok hivatalos 
kimutatása alapján minden évben a törvényhatóság igazoló választmánya 
állitja össze, illetőleg igazítja ki. Az adóhivatalok kötelesek az e végből 
szükséges adókimutatásokat minden évben augusztus 31-ig a törvényható- 
ság rendelkezésére bocsátani. A törvényhatóság intézkedik, hogy ezen 
adókimutatások az igazoló választmány összeülése előtt 8 nappal betekint- 
hetők legyenek, a netalán szükséges felszólamlások megtehetése végett. 

Az igazgató választmány áll : a közgyűlés által egy évre választott 
5 tagból és a főispán által a bizottsági tagok közül szintén egy évre kine- 
vezett elnökből és 3 tagból ; előadója a törvényhatósági jegyző. Érvényes 
határozat-hozatalra az elnökkel 5 tag jelenléte szükséges. 

A sorrend megállapításánál a törvényhatóság területén fizetett ösz- 
szes egyenes állami adó vétetik számításba. Némelyek egyenes államadója 
azonban kétszeresen számittatik ; ilyenek : az állami, felekezeti, törvényha- 
tósági, községi és magán-tanintézetek tanárai ; a tudományos akadémia 
tagjai ; az akadémiai művészek, folyóirat- és lapszerkesztők, a lelkészek, 
az ipar- és kereskedelmi kamarák bel- és kültagjai ; ugy szintén a magyar 
államban érvényes oklevéllel ellátott tudorok, tanárok, ügyvédek, birák, 
orvosok, mérnökök, építészek, gyógyszerészek, sebészek, bányászok, erdé- 
szek, gazdászok, gazdatisztek és állatorvosok. A férj és atyja államadójába 
a nő, valamint a kiskorú gyermekek államadója is beszámítandó, ha a 
nőnek vagy kiskorú gyermeknek vagyonát kezeli. — Oly egyének között, 
kik közül az egyik egyszeresen, a másik pedig kétszeresen számított állam- 
adó folytán juthatna be a bizottságba, az utóbbi bir elsőséggel ; ha pedig 

többen ugyanazon mennyiségű államadót fizetnek, ezek között sorshú- 
zás dönt. 

Azok, kik az emiitett kedvezményeket igénybevenni kivánják: az 
igazoló választmány előtt minden évben szóval, vagy Írásban jelentkezni s 
jogosultságukat igazolni kötelesek ; a ki nem jelentkezett vagy jogosultsá- 
gát igazolni nem tudja, az adó kétszeres beszámításának kedvezményétől 
ezen egy alkalomra elesik. 

Mindenki csak egy törvényhatósági bizottságnak lehet tagja. Az, a 
ki több törvényhatóságban jön a legtöbb államadót fizetők sorába, azon 
törvényhatósági bizottságnak lesz tagja, melyet maga jelöl ki. 

IV. A bizottság másik felének niegválasztása a legtöbb adót fizetők 
névjegyzékének összeállitása, illetőleg kiigazítása után történhetik. E 
czélból választó kerületek alakittatnak. Egy-egy választókerületben 200 
választónál kevesebb és 600 választónál több nem lehet. Olyan község, 
melyben legalább 200 választó lakik, külön választókerületet képez. A 
mely községben a választók száma 600-at meghaladja, ott 200—600 
választóból álló külön választókerületek alakitandók. — Minden választó- 
kerület, lehetőleg páros számban, csak annyi bizottsági tagot választ, a 
mennyi a bizottságnak választás alá eső tagjaiból, a kerület választóinak 
a törvényhatóság összes választóihoz viszonyított aránya szerint, a kerü- 
letre esik. 

Választó a törvényhatóság mindazon lakosa, a ki az országgyűlési 
képviselőválasztásra jogosultaknak azon évre, érvényes állandó névjegyzé- 
kébe fölvétetett. Választható pedig mindaz, a kire nézve a felsorolt kizá- 
rási okok fenn nem forognak. 

A bizottság választás alá eső tagjai 5 évenként 10 évre választat- 
nak. Az ezen törvény értelmében legelső alkalommal megválasztottak 
közül az első öt év leteltével minden egyes választókerületre nézve külön 
eszközölt sorshúzás utján a választottak fele kilép ; jövőre pedig azok lép- 
nek ki, a kik a szabályszerű 10 évet már kitöltötték. A kilépett tagok 
újra választhatók. 

Ha olyan választatik meg, a ki, mint legtöbb adót fizető, már tagja a 
bizottságnak : az alispán, illetőleg a polgármester felszólítására a végleges 
igazolástól számított 15 nap alatt köteles az iránt nyilatkozni, hogy elfo- 
gadja-e a választást ? Ha elfogadja, helye a sorrendben következő legtöbb 
adófizető által töltetik be. Ha nem nyilatkozik, ugy tekintendő, mint a ki 
a választást nem fogadja el. 

Az, a ki több helyen választatott meg, azon kerületet fogja képviselni, 
melyet végleges igazolásától számított 15 nap alatt teendő nyilatkozata 
szerint képviselni kíván. Ha ez iránt határozottan nem nyilatkozik, ugy 

tekintetik, mint a ki azon választást fogadta el, a melyben legtöbb szava- 
zatot nyert. — Az, a ki tagsági képességét időközben elveszti, a bizottság 
tagja lenni megszűnik s helye az időközben elhalt és leköszönt tagok 
helyeivel egyetemben az év végén töltetik be azon kerület által, a melyben 
választva voltak. 

157. §. 

A törvényhatósági közgyűlésekről. 

I. A közgyűlés elnöke a főispán ; akadályoztatása esetében várme- 
gyékben az alispán, illetőleg a főjegyző, városokban a polgármester. 

A közgytllések számát és idejét a törvényhatóság szabályrendelettel 
állapítja meg, de minden tavaszszal a mult évi számadások megvizsgálása 
és minden őszszel a jövő évi költségvetés megállapítása végett közgyűlés 
tartandó. 

Rendkívüli közgyűlést a főispán, saját hatáskörében, vagy közgyű- 
lési határozat következtében bármikor, valamint az alispán, a polgármes- 
ter, midőn a főispánt helyettesitik, a mutatkozó szükséghez képest hivhat 
össze. Rendkívüli közgyűléseken csak olyan ügyek tárgyalhatók, melyek a 
tárgysorozatban benfoglaltatnak. Rendes közgyűléseken még egyéb ügyek 
indítványok is, ha azok legalább 24 órával előbb bejelentettek. 

A közgyűlés határnapja s a felveendő tárgyak sorozata vármegyék- 
ben legalább 8 nappal, városokban legalább 24 órával az alispán, illetőleg 
a polgármester által kihirdetendők. 

A közgyűlésen a jelenlevők határoznak. De a bizottság minden tagja 
csak oly ügyek tárgyalásában vehet részt és szavazhat, melyekben közvet- 
/lén érdekelve nincsen. — Az ülések nyilvánosak s a hallgatóság számára 
^ ^ elkülönített hely jelölendő ki. A ki a tanácskozás méltóságát, vagy a 
gyűlés egyes tagjait sértő kifejezéssel illeti és azt rögtön vissza nem vonja, 
valamint a ki a -tanácskozást megintés és az azt követő rendreutasitás 
{ után is tartósan zavarja, még azon ülés folyama alatt széksértési kereset 
5 ^ alá vonatik s a gyűlés által a felebbezés kizárásával 100 frtig terjedhető, 
í közigazgatási uton behajtható birsággal büntettethetik; fenmaradván a 
büntető törvények alá eső cselekvényekre a későbbi megtorlás joga. 

A közgyűlési jegyzőkönyvek hiteles másolatai a belügyministerhez, 
még pedig a hitelesítéstől számított 30 nap alatt hivatalból, egyes jegyző- 
könyvek pedig egyik, vagy másik minister kívánatára azonnal felterjesz- 
tendők. 

II. A közgyűlés hatásköre kiterjed : 1 szabályrendeletek alkotására ; 
2. a közigazgatási járások s törvényhatósági tagokat választó kerületek 

alakítására; 3. közmunka, építkezések, közmüvek feletti intézkedésre; 
4. kölcsönvételekre ; 5. törzsvagyon-szerzésre, vagy elidegenítésre ; 6. költ- 
ségvetés megállapítására s a zárszámadások megvizsgálására ; 7. tisztvise- 
lők, választmányok, küldöttségek választására ; 8. a hivatalától felfüggesz- 
tett alispán, illetőleg polgármester helyettesítésére ; 9. a tisztviselők ellen- 
őrzésére, ellenük fegyelmi vizsgálat elrendelésére, a felfüggesztés kimondá- 
sára ; 10. a tisztviselők és szolgák fizetésének szabályozására, a nyugdíj és 
végkielégítés ügyére ; 11. hivatalok felállítására, megszüntetésére ; 12. pénz- 
tárak megvizsgáltatására és az erre vonatkozó jelentések tárgyalására; 
13. a községektől a törvény értelmében felterjesztett, vagy felebbezett 
ügyek 2-od fokú elbírálására ; 14. kérelmezésí és levelezési jog gyakorlá- 
sára; 15. a felírási jog gyakorlására; 16. indítványok tárgyalására. 

A fontosabb ügyek közgyűlési tárgyalását a megyében az állandó 
választmány, városi törvényhatóságban a városi tanács, Budapesten szak- 
bizottságok készítik elő. 

158. §. 
A főispán. 

I. A vármegyék és a törvényhatósági joggal bíró városok élén a főis- 
pán áll, kit a belügymíníster előterjesztésére a király nevez ki és ment fel. 

A főispán a végrehajtó hatalom képviselője s mint ilyen, a törvény- 
hatóság területén, a törvénykezési közegek kivételével, az ott működő összes 
állami közegeket ellenőrzi, illetőleg azok eljárására vonatkozólag az illetékes 
mínisterhez jelentéseket terjeszthet s annak felszólítására ezt tenni köteles 
is, mely végből a törvénykezési közegek kivételével bármely állami közeg- 
től egyes concret esetre vonatkozólag felvilágosítást kívánni jogosítva van ; 
ha a vezetése alatt levő törvényhatóság területén ezen közegeknél az elő- 
léptetés, vagy uj kinevezés esete fordul elő, jogosítva van ajánlatot tenni, 
ha pedig fontosabb állások betöltéséről van szó, az illető miníster által 
meghallgattatík. 

II. A törvényhatósági közigazgatást illetőleg ellenőrzi az önkor- 
mányzatot és őrködik a törvényhatóság által közvetített állami közigaz- 
gatás érdekei fölött. E végből : 

1. a vármegyékben minden rendes közgyűlés előtt, a városi törvény- 
hatóságokban pedig évenként legalább kétszer számonkérő széket tart, 
hogy meggyőződjék a tisztviselők tevékenységéről s pontosságáról ; 

2. megvizsgálja a tisztviselők eljárását és ügykezelését a helyszínen ; 
betekinthet az alispánhoz, vagy polgármesterhez érkezett kormányrendele- 

tekbe és különféle beadványokba ; ezenfelül a községi ügyintézést is meg- 
tekintheti 8 ha hiányokat tapasztal, azok megszüntetése iránt intézkedik ; 

3. a fegyelmi törvény értelmében a hanyag, vagy vétkes tisztviselő 
ellen, a mennyiben ez nem tagja a közigazgatási bizottságnak, vizsgálatot 
rendelhet, azt felfüggesztheti, s az alispán, illetőleg a polgármester kivé- 
telével, ideiglenesen másokkal helyettesit! ; 

4. gyakorolja a kijelölés jogát a választás alá eső tiszti állomások 
betöltésénél ; 

5. kinevezi a tiszteletbeli tisztviselőket ; valamint kinevezi és pedig 
élethossziglan a törvényhatósági tisztviselők egy részét (1. alább) ; 

6. az ellenőrzési és felügyeleti körén belül az alispánhoz, illetőleg a 
polgármesterhez, általuk pedig a törvényhatósági s községi közegekhez 
rendeleteket bocsáthat ki. Ha az alispánnak, illetőleg polgármesternek a 
főispáni rendelet végrehajtása ellen aggályai vannak, 24 óra alatt a főis- 
pán utján a belügyministerhez előterjesztéssel élhet ; de oly esetekben, mi- 
dőn az állam érdeke halaszthatlan intézkedéseket követel : a főispán köve- 
telheti rendeleteinek végrehajtását és — ha az alispán, illetőleg polgár- 
mester vagy nincs a helyszínén, vagy a rendeletet kiadni nem akarja, — köz- 
vetlenül is intézhet rendeleteket a törvényhatósági és községi közegekhez ; 

7. az alispán, esetleg az érdekelt főszolgabirák meghallgatása után 
az alszolgabirákat járásokba beosztja ; 

8. ha a főispán valamely közgyűlési határozatot a törvénybe, vagy 
ministeri rendeletbe ütközőnek, avagy az állam érdekeire sérelmesnek vél, 
annak felülvizsgálat végett leendő felterjesztését rendelheti el és üy hatá- 
rozat csak ministeri jóváhagyás után hajtható végre. 

III. A főispán közvetlenül a ministernek van alárendelve, a^ tiszti 
esküt azonban a közgyűlés előtt teszi le ; van külön pecsétje : az ország 
czimerével s az illető törvényhatóság, vagy törvényhatóságok nevét tartal- 
mazó körirattal. 

Két vagy több törvényhatóság főispáni teendői, állandóan vagy ideig- 
lenesen, egy főispánra bízhatók. Melyek az állandóan összecsatolt főispánsá- 
gok, azt a^belügyminister évről-évre a költségvetéssel együtt terjeszti a tör- 
vényhozás elé. A főispáni állomások száma a 70-et meg nem haladhatja. 

A belügyminister a főispánok mellé szükséghez képest titkári állo- 
másokat rendszeresíthet. Ezen állomások száma iránt, s hogy melyik tör- 
vényhatóságban állíttassanak fel, évenként az állami költségvetés utján 
tétetik intézkedés. — A főispánok fizetése, egyéb díjazása a ministeri 
tanácsosi rangfokozat két osztálya szerint, a törvényhatóság kiterjedése 
és népességének megfelelőleg határoztatik meg ; továbbá külön nyugdij 
szabályok alatt állanak. 

159. §. 



A törvényhatósági közegekről, illetőleg tisztviselőkről. 

I. A vármegye tisztviselői központiakra és kültisztviselőkre osztatnak 
fel. Központi tisztviselők : az alispán, főjegyző, aljegyzők, tiszti fő és al- 
ügyészek ; árvaszéki elnök s ülnökök, főorvos, főpénztárnok, ellenőr, fő- 
számvevő, esetleg alszámvevők, levéltárnok, árvaszéki nyilvántartó, könyv- 
vezető, állatorvos. KültisztrÁsdöh : a főszolgabiró, alszolgabiró, járási 
orvos, járási állatorvos, járási számvevő. A rendezett tanácsú városok 
polgármesterei a vármegyével szemben ugyanazon tekintetek alá esnek, 
mint a járási főszolgabirák. 

Az álispmi a megyei törvényhatóság első tisztviselője ; vezeti a köz- 
igazgatást, végrehajtja a kormány rendeleteit, a törvényhatóság határozatait, 
képviseli a törvényhatóságot. Határozatai ellen egyesek 8 nap alatt felebbe- 
zóssel élhetnek. A főjegyző és aljegyzők a jegyzőkönyveket vezetik, a fogal- 
mazási munkát végzik s a közgyűlésen a tárgyakat előadják. A tiszti ügyész 
a törvényhatóságok tanácsosa ; véleménye oly ügyben, a melyben a jogi 
szempont a döntő, határozathozatal előtt mindig meghallgatandó ; őre a tör- 
vényeknek, a törvény erejével biró szokásnak, a törvényhatóság szabályren- 
deleteinek az önkormányzatban és a közgyűléseken, mely tisztében a törvény- 
hatóság bármely határozata ellen felebbezéssel élhet. A főszolgabiró a járás 
első tisztviselője. Felügyel a hatósága alatti községekre és gyakorolja azon 
jogokat és teljesiti azon kötelességeket, melyeket a törvény és szabályrende- 
letek reá i;aháznak ; rendszerint az alispántól és az alispán utján veszi uta- 
sitásait s közvetlenül azzal érintkezik ; külön pecséttel bir, mely a törvény- 
hatóság czimerét és a járás nevét tünteti fel. 

II. A városi törvényhatóságban első tisztviselő sl polgármester. Hatás- 
köre némi korlátozással ugyanaz, mint az alispáné. A városi törvényható- 
ság végrehajtó közege a tanács, ugy az állami közigazgatás, mint az önkor- 
mányzat körében ; valamint önálló közigazgatási hatóság mindazon ügyek- 
ben, a melyek a törvények és szabályrendeletek szerint 1-ső vagy 2-od fok- 
ban illetékességéhez tartoznak. Ezen kivül a tanács vezeti s intézi a város 
gazdasági ügyeit a közgyűlési határozatok korlátai között ; gondoskodik 
a város közvagyonának s közjövedelmeinek hasznositásáról, a városi pénz- 
táraknak s a törvényhatóság felügyelete alatt levő alapoknak szabályszerű 
kezeléséről ; utalványoz a házi pénztárra a költségvetés korlátai között. 
Tagjait a polgármester, a rendőrkapitány, tanácsnokok, főjegyző és főügyész 
képezi; érvényes határozat hozatalára az elnökön kivül legalább két 
tanácstag jelenléte szükséges. 

A tanács határozatai, az ügyek természete szerint, az illető minister- 
hez, a közgyűléshez, vagy a közigazgatási bizottsághoz, a kézbesitéstő] 
gzámitandó 15 nap alatt, felebbezhető^ 

A városi törvényhatóság a belügyminister jóváhagyását igénylő sza- 
bályrendelettel állapítja meg azon szervezetet, mely által saját belügyeit; 

ellátni kívánja, valamint e tanácsnak s — a polgármester kivételével 

az egyes tisztviselőknek hatáskörét. 

160. §. 

A tisztviselők alkalmaztatása és ezeknek, valamint a bízottsági tagoknak 

felelőssége. 

I. A törvényhatóság kebelében némely állás főispáni kinevezés, 
mások a közgyűlés választása által töltetnek be. 

A főispán kinevezi és pedig élethossziglan : a törvényhatósági főorvost, 
rendőrkapitányt, számvevőket, levéltárnokokat, árvaszéki nyilvántartókat, 
könyvvezetőket, járási és kerületi orvosokat, közigazgatási gyakornokokat, 
az állatorvosokat, a járási írnokokat, nemkülönben vármegyékben a segéd- 
és kezelő-személyzetet. 

A többi tisztviselőt a törvényhatósági közgyűlés választja 6 évre. 
Ezeken kívül a városi törvényhatóságban a segéd- és kezelő-személyzetet 
is választják, de ezeket élethossziglan. 

Minden állomásra lehetőleg 3 -3 egyén jelölendő ki. A jelöltek név- 
sorát a hijdölö választmány állítja össze. E választmány áll a főispánból 
és itt nem helyettesíthető, mint elnökből és a közgyűlés által választott 3, 
valamint a főispán által meghívott 3 tagból. Szavazat egyenlősége eseté- 
ben az elnök szava dönt. 

Az alispán, polgármester általános szótöbbséggel választatík; ha 
általános szótöbbséget a jelöltek egyike sem nyert, uj szavazásnak van 
helye a legtöbb szavazatot nyert jelöltek között ; a többi tisztviselő viszony- 
lagos szótöbbséggel választhat. Az időközben megürült állomások csak 
a következő rendes közgyűlésen töltetnek be ; addig, ha szükséges, a főis- 
pán helyettesít. • 

Tisztujitáskor szavazattal bírnak a vármegyékben azon bízottsági 
tagok, kik a következő évre, városi törvényhatóságokban pedig azok, a kik 
a tisztújítás évére vétettek a legtöbb adót fizetők és választott bizottsági 
tagok névjegyzékébe, valamint azon tényleg működő tisztviselők, kik a 
közgyűlésnek tagjai. 

II. A tisztviselők felelősségére vonatkozólag ugyancsak az 1886 : 21. 
t.-cz. intézkedik. E szerint a tisztviselő teljes kártérítéssel tartozik mind- 
azon kárért, melyet hivatalos eljárásában akár cselekvése, akár mulasztása 
által, szándékosan, vagy vétkes gondatlanságból, az államnak, a törvény- 
liatóságnak, községnek, vagy egyeseknek — jogtalanul, vagy illetéktelenül 

okozott : ha a kár szabályszerű jogorvoslattal elhárítható nem volt. — 
A hivatalból folyó felelősség mindaddig tart, mig a tisztviselő a törvény- 
hatóság által a felelősség alól föl nem mentetett. E folmentés azonban 
nem szünteti meg a magánjogi felelősséget, valamint azt sem, mely a tiszt- 
viselőt netaláni büntetendő cselekvénye miatt terheli (1886 : 2.). 

A bizottság azon tagjai, kik a törvénytelen határozathoz járultak, a 
károsult'irányában egyenlegesen felelősek, egymás közt azonban a kárté- 
rítésre egyenlően kötelesek. 

Ha a károsult az elmarasztalt tisztviselő vagyontalansága miatt kielé- 
gítést nem nyerhetne, vagy nem lehetne kideríteni, hogy a sérelmes hatá- 
rozatra kik szavaztak : a kárt a viszkereseti jog fentartása mellett a tör- 
vényhatóság fizeti meg. A közpénzeket kezelő tisztviselők által okozott 
kárt azonban utánuk azok tartoznak viselni, kik felügyeletet gyakorolni 
voltak hivatva és ezt vagy nem, vagy nem szabály szerint végezték. 

161. §. 

A törvényhatóságoknak a törvények, kormányrendeletek végrehajtására 
vonatkozó kötelessége és a felírási jog. 

A törvényeket, valamint a kormányrendeleteket a törvényhatóság 
saját területén maga hajtja végre, eltekintve némely kivételektől, a midőn 
u. i. a törvények a végrehajtást más közegekre bízzák (pl. kormány- 
közegekre). 

A végrehajtás rendszerint a törvényhatóság első tisztviselőjének kö- 
telessége. De ha e tisztviselő valamely kormányrendeletet törvénybe ütkö- 
zőnek, vagy a helyi viszonyok miatt és között károsnak, vagy épen kivihe- 
tetlennek vél : a főispánnak 24 óra alatt erről jelentést tenni köteles, ki az 
ügyet indokolt felterjesztés kíséretében a mínisterhez felküldi ; a főispán 
távollétében pedig egyenesen a minísteriumhoz felírni tartozik. 

Ha a minister a felírat ellenében továbbra is fentartaná rendeletét, 
az alispán, vagy polgármester pedig most sem érezné magát a végrehaj- 
tásra kötelezve, azonnal jelentést tesz erről a főispánnak s ez vagy he- 
lyéttese, 8 nap alatt rendkívüli közgyűlést hív egybe, mely a rendeletet 
fölvenni és tárgyalni köteles. 

Ha azután a közgyűlés a kormányrendeletet törvénybe ütközőnek, 
vagy a helyi viszonyok miatt nem alkalmazhatónak találja : élhet alkot- 
mányos felszólalási jogával, azaz a végrehajtás előtt a rendelet ellen fel- 
írhat a minísteriumhoz. De ha a ministerium a rendelet végrehajtását a 
felhozott indokok daczára még ezután is követeli, az feltétlenül és rögtön 
végrehajtandó. 

Ha a törvényhatóság, vagy annak első tisztviselője e törvényszabta 
kötelességét megszegi, vagy pontosan nem teljesiti : a ministerium felha- 
talmazhatja a főispánt, hogy a törvényhatóság mindazon közegeivel, kikre 
e végrehajtásnál szükség van, közvetlenül rendelkezhessék. Ha e tisztviselők 
is megtagadnák az engedelmességet, a főispán által vizsgálat alá vonhatók, 
hivataluktól felfüggeszthetők, sőt el is mozdithatók s ez utóbbi esetben 
másokkal véglegesen helyettesithetők. A főispán által ekkép kinevezett köze- 
gek, vagy tisztviselők az általános tisztujitásig megmaradnak állomásaikon 
8 a jogok és kötelességek tekintetében a többi tisztviselőkkel teljesen 
egyenlők. — A kormányrendelet végrehajtásával azonban a főispán kivé- 
teles hatalma végett ér. A törvényhatóság pedig, ha a kormány eljárását 
sérelmesnek találja, a képviselőháznál kereshet orvoslást. 

De némely rendelettel szemben e felírási jog nem alkalmazható. A 
szabadságos és tartalékos katonák berendelését s az állam veszélyeztetett 
érdekei miatt halaszthatlan intézkedést tárgyazó kormányrendelet csak a 
végrehajtás után és csak annyiban szolgálhat közgyűlési vita és határozat 
tárgyául, a mennyiben a törvényhatóság a kormány eljárását netalán 
sérelmesnek találván, a képviselőháznál óhajtana orvoslást keresni. — Más 
kormányrendeletek végrehajtásának kötelezettsége alól pedig a törvény- 
hatóságot alkotmányunk fölmenti : igy az országgyűlés által meg nem sza- 
vazott adók behajtására, vagy a meg nem ajánlott ujonczok kiállítására 
vonatkozó rendeletek végrehajtása alól. De ha csak előmunkálatok köve- 
teltetnek, akkor ez esetekben is a rendelet azonnal végrehajtandó. 

162. §. 

A közigazgatási bizottság elemei és hatásl(öre. 

Minden törvényhatóságban szerveztetik közigazgatási bizottság 
(1876 : 6., 1882 : 20.), mely egy vegyes testület, állami hivatalnokokból, 
törvényhatósági tisztviselőkből és közgyűlési tagokból alakítva ; feladata a 
közigazgatás összes ágaiban összhangzó működést elérni, továbbá bizonyos 
fegyelmi és fölebbezési ügyekben eljárni. 

E bizottság elnöke a főispán — fővárosban a főpolgármester — 
akadályoztatása esetében alispán, polgármester. Tagjainak száma 21, 
fővárosban 23. Es pedig 6, fővárosban 7 állami hivatalnok: főispán, 
illetve főpolgármester, tanfelügyelő, adófelügyelő, az államépitészeti hi- 
vatalnak a törvényhatóság területén levő első hivatalnoka, a királyi 
ügyész, a foldmivelési minister által kínevezett közgazdasági előadó, végre 
a fővárosban a rendőrség főkapitánya. Továbbá 5, fővárosban 6 törvény- 
hatósági tisztviselő: alispán vagy polgármester, főjegyző, fővárosban e 

helyett 2 alpolgármester, tiszti ügyész, főorvos, árvaszéki elnök, illetve a 
kijelölt árvaszéki tag, s még 10 tag a törvényhatóság közgyűlése által, 
ennek kebeléből, viszonylagos többséggel 2 évre választva. Ezen 10 tag 
közé azonban állami hivatalnok, törvényhatósági tisztviselő és községi 
előljáró, habár a közgyűlés tagja is, nem választható. Fele minden év végé- 
vel kilép, 8 ha e 10 állomás közül időközben üresedik valamely meg, azt a 
legközelebbi közgyűlés tölti be ; s az igy megválasztottak tagsága addig 
tart, a meddig szólt azoké, kik helyett választva lettek. 

A közigazgatási bizottság hatásköre, mint mondottuk, kiterjed : 

1. A közigazgatásra s intézkedik az iránt, hogy a törvényhatóság 
területén a közigazgatás összhangzatosan eszközöltessék és az összes, akár 
kinevezett, akár választott közegek egymást támogassák, teendőiket össze- 
vágólag végezzék ; továbbá, hogy az önkormányzat a közigazgatás min- 
den ágában érvényesülhessen, de egyszersmind ellenőriztessék, az állami 
czélok ne veszélyeztessenek ; valamint eljár mindazon közigazgatási ügyek- 
ben, melyeket a törvények hozzá utasítanak. 

A közigazgatási bizottság a ministereknek saját tárczájukat, illető- 
leg kiadott s a bizottsághoz intézett rendeleteit végrehajtja, illetve végre- 
hajtását ellenőrzi. Ha valamely rendeletet nem tart ügykörében elintézhe- 
tőnek, erről az illető ministert értesiti, de egyúttal ugy intézkedik, hogy 
ha a minister vagy hallgatag 14 napig nem válaszol, vagy válaszában 
rendeletét fentartja, az azonnal végrehajtassék. Kivételt képeznek a 
végrehajtás kötelezettsége alól az országgyűlés által meg nem szavazott 
adó behajtására, vagy meg nem ajánlott ujonczok kiállitására vonatkozó 
rendeletek. Ezek további intézkedés végett a törvényhatósági közgyűléshez 
teendők át. 

Minden félévben tüzetes jelentést tesz a közigazgatás összes ágainak 
állapotáról, tapasztalt hiányokról, viszásságokról s ezek elenyésztetésére 
tett intézkedéseiről és egyszersmind a kormány esetleg a törvényhozás 
által teendő intézkedéseket javaslatba hozza. Továbbá e rendszeres je- 
lentésein kivtil concrét esetekre, a mennyiszer szükséges, jelentést tesz 
az egyes szakministerekhez, illetve ezektől fölszólítva jelentést tenni 
tartozik. 

2. Fegyelmi hatóságot gyakorol részint első fokban, részint mint 
felebbviteli hatóság. Első fokulag eljár saját tisztviselő és hivatalnoktár- 
sai ellen, kivéve a főispánt, illetve a főpolgármestert ; a többi közegekkel 
szemben azon esetben, a melyben a törvény ezt elrendeli. — A királyi 
ügyész feletti fegyelmi hatóság azonban az 1871 : 8. t.-czikk rendelkezései 
szerint gyakoroltatik; a közigazgatási bizottság, ha az ügyész ellen a 
fegyelmi eljárást tartja szükségesnek, erről a ministerhez jelentést küld. 

Mint fegyelmi hatóság jár el egyéb tisztviselők és hivatalnokok, községi 
közegek ellen indított s felebbezés utján hozzá utalt fegyelmi ügyekben. 

3. Felebbezési hatóságot képez végre mindazon ügyekre nézve, me- 
lyeket a törvény, mint felebbezett ügyeket, hozzá utasit. 

A bizottság határozatainak engedelmeskedni tartoznak a törvény- 
hatóság területén levő összes közigazgatási közegek. Azonban a főispán s 
a közigazgatási ágaknak a bizottságban levő képviselői arra vannak jogo- 
sitva, hogy ha a bizottság határozatát törvénytelennek vagy károsnak 
tartják, ellene felebbezésüket azonnal bejelenthetik, a mely azután 24 óra 
alatt az illető ministerhez fölterjesztendő. Ha a minister 14 nap alatt nem 
nyilatkozik, vagy a határozatot helybenhagyja, akkor ez ujabb ülés bevá- 
rása nélkül végrehajtandó. 

163. §. 

A törvényhatóságok háztartása. 

A törvényhatóság az önkormányzat és a közigazgatás költségeit maga 
állapítja meg ; s a fedezetről is gondoskodik, még pedig a megye az 1883 : 
15. t.-czikk, a városi törvényhatóság a községi törvény rendelkezései 
szerint. 

A törvényhatóság a jövő évi költségvetést az őszi rendes közgyűlé- 
sen oly időben állapítja meg, hogy október 31-ig a belügyministerhez föl- 
terjesztethessék. A zárszámadás a tavaszi rendes közgyűlésen vizsgáltatik 
meg és 15 nap alatt felülvizsgálat végett a belügyministerhez terjesztetik 
fel. — Ugy a költségvetési előirányzat mint a zárszámadás az állandó 
választmány, illetőleg a városi tanács véleményes jelentésével a közgyűlés 
előtt 15 nappal közszemlére kiteendő. Egyes adózók a költségvetésre s a 
zárszámadásra észrevételeket tehetnek ; azokat a közgyűlést megelőzött 5 
nappal az állandó választmánynak, illetőleg a tanácsnak beadhatják, a 
mely testület azután a beadott észrevételeket tárgyalni és a közgyűlésnek 
bemutatni tartozik. 

Ha a törvényhatóság valamely törvény által reá rótt kötelezettség 
teljesítésére szükséges kiadást a költségvetésbe fölvenni vonakodnék, a 
kormány a megfelelő összegnek a költségvetésbe való fölvételét elren- 
delheti. 

A városi törvényhatóság a költségvetésben foglalt kiadásait maga 
fedezi. E czélból egyéb jövedelmei mellett az állami egyenes adók után 
rendes házi adót s ministeri engedélylyel a közvetett adókra pótadót is 
vethet ki. - A megyei törvényhatóság kiadásai fedezésére, némely saját 

jövedelmek mellett, az állami pénztárhói huz évi javadalmazást s csak 
igen korlátolt mérvű pótadó kivetésére jogosított. A megyei pótadó kive- 
tésére vonatkozó határozat érvényéhez pedig a közgyűlésen jelenlevő ta- 
gok kétharmadának hozzájárulása szükséges. 

164. §. 

Közegészségi szolgálat a törvényhatóságnál. 

A közegészségi szolgálatról a törvényhatóságoknál az 1876 : 14, t.-cz. 
intézkedik. E szerint minden törvényhatóságban tanácskozás, véleménye- 
zés s indítványozás hatáskörével biró egészségügyi bizottság alakittatik, 
mely veszélyes járványok alkalmával járványbizottsággá alakul. Tagjai : a 
tiszti főorvos, minden hatósági orvos, hatósági állatorvos, honvédzászló- 
alji főorvos, egy mérnök, egy épitész, egy gyógyszerész ; többi tagjai az 
emiitettekhez hasonló számban a törvényhatósági bizottság által három 
évre választatnak. 

Ugyancsak e törvény határozza meg a törvényhatóság egyéb tiszt- 
viselőinek és közegeinek tevékenységét a közegészségügy körül. 

165. §. 

Budapest fővárosi törvényhatóság külön szervezete. 

I. Buda és Pest sz. kir. fővárosokat, a Pest megyéből kikebelezett 
Ó-Budával és a Margit-szigettel, ^Budapest főváros« név alatt az 1872; 
36. t.-cz. egy törvényhatósággá egyesitette és kivételes helyzetének megfe- 
lelőleg, a többi törvényhatóságok szervezetétől némileg eltérő szervezettel 
ruházta fel. 

II. A főváros törvényhatósági bizottsága 400 tagból áll, melynek 
fele a kellő számú póttagokkal együtt, az 1200 legtöbb egyenes államadót 
fizetők közül, másik fele pedig a megfelelő számú póttagokkal együtt az 
összes választók sorából három évenként 6 évre választatik. 

E választásnál szavazatjoggal bir azon honpolgár, ki országgyűlési 
képviselő-választási joggal bir, ha irni s olvasni tud és a fővárosban két év 
óta állandóan lakik. De választói jogot nem gyakorolhatnak : 1. hadsereg- 
nél, vagy hadi tengerészetnél tettleg szolgáló katonák, valamint a tettleges 
szolgálatban álló honvédek ; 2. a kik csőd alatt állanak ; 3. a ki bűnvizs^ 
gálati fogságban van, vagy a ki valamely bűntény miatt elmarasztaltatott. 



') Az összes vármegyék között évenként mintegy 4Va millió forint osztatik ki. 
(1888 : 15.) 

a jogerőre emelkedett marasztaló itélet kihirdetésétől a büntetés egősz 
tartama alatt. 

Választható pedig minden választó, kivévén azokat, a kik a főváros 
javadalmát haszonbérlik, vagy a fővárossal számadási viszonyban állanak. 
Minden négy tag után pedig egy póttag választatik. 

A bizottsági tagokon kivül a közgyűlésnek tagjai a polgármester, az 
alpolgármesterek, a tanácsnokok, az árvaszék elnöke, a főszámvevő, a 
főjegyző, főügyész, főorvos, főmérnök, főlevéltárnok és a statistikai hivatal 
igazgatója. De e joggal nem élhet a tisztviselő, midőn érdekelt fél. — "A 
többi tisztviselők a közgyűlésen csak szólás jogával, illetőleg kötelezettsé- 
gével birnak. 

A közgyűlés hatásköréhez tartozik Budapesten is, ugy mint a többi 
törvényhatóságokban, a vagyon elidegenitóse, szerzése, megterhelése fölött 
határozni, de itt 25,000 frtnyi összegnél nem nagyobb értékű ingatlanra 
vonatkozó emiitett irányú határozatok érvényéhez a kormány jóváhagyása 
nem kivántatik; továbbá 25,000 frtnál nagyobb érték elidegenitóse, s 
ugyanily összeget meghaladó kölcsön felvétele, uj adók behozatala, a meg- 
levők fölemelése vagy leszállítása, avagy megszűntetése csak ugy érvényes, 
ha a közgyűlésen a törvényhatósági bizottságnak ^/4-ed része jelen volt, s 
a határozatot ezeknek legalább ^/s-da hozta. 

III. A fővárosi törvényhatóságnak élén a főpolgármester áll, főispáni 
hatáskörrel. A budapesti főpolgármestert a király által a belűgyminister 
ellenjegyzése mellett kijelölt 3 egyén közül, a fővárosi közgyűlés 6 évre 
Választja. Közegei még a polgármester, az alpolgármesterek, tanács és a 
kerületi elöljárók. Ezeken kivül rendelkezik még a fővárosi törvényható- 
ság feladatai által igényelt nagyobb tisztviselői és kezelői, segédsze- 
mélyzettel. 

A fővárosi törvényhatóság végrehajtó közege : a tanács. Ez egyszers- 
mind önálló közigazgatási hatóság mindazon ügyekben, melyek törvények^ 
vagy szabályrendeletek által hozzá vannak utasitve. Továbbá a tanács fel- 
adata körébe tartozik még a főváros közvagyonának és közjövedelmeinek, 
pénztárai állapotának nyilvántartása, illetve felügyelete. 

A tanács határozatai közigazgatási ügyekben közvetlenül, a város 
javadalmait, vagyonát és gazdászatát érdeklő ügyekben pedig előbb a köz- 
gyűléshez s onnan a belűgyministerhez felebbezhetők. 

ly. A fővárosi törvényhatóság több közigazgatási kerületre oszlik 
melyek számát és kiterjedését a közgyűlés határozza meg. Minden kerület 
élén egy előljáró áll, oldala mellett a szükséges számú esküdtekkel. Az 
előljáró és az esküdtek együtt alkotják a kerületi elöljáróságot. 

A kerületi elöljárókat a közgyűlés választja ; az esküdteket a kellő 

számú póttagokkal együtt az illető közigazgatási kerület választói és pedig 
ugyanoly módon és annyi időre, mint a fővárosi bizottság tagjait. 

A kerületi elöljáróságok közvetlenül a városi tanács alatt állanak ; 
utasitásaikat egyedül a tanácstól veszik, jelentéseiket hozzá terjesztik. 

A kerületi elöljáróságnak feladata: 1. a törvényhatóság rendeleteit 
közhírré tenni, 2. katonai ügyek körül a nyilvántartást végezni, 3. köz- 
segélyre szorultak érdekében intézkedni, szegénységi és erkölcsi bizonyitvá- 
nyokat kiállitani, 4. a kerületben létező községi vagyonra felügyelni, 5. köz- 
tisztaságra, a közegészségügyi, cselédügyi, tűzrendőri, épitészeti, vásári s 
egyáltalában a fennálló helyhatósági szabályok megtartására felügyelni, 
6. a tanácsnak lehetőleg segélyére lenni ; végre 7. a kerületi elöljáróság 
képezi az elsőfokú iparhatóságot. 

A városi közgyűlés, központtól távolabb eső városrészekre való 
tekintettel, a kerületi elöljáróságok mindnyáját vagy némelyikét, a belügy- 
minister jóváhagyásának fentartása mellett, tágabb hatáskörrel is fel- 
ruháztatja. A kerületi elöljáróságok határozatai és intézkedései ellen a 
felebbvitel a tanácshoz történik. 

A főváros területén a rendőrséget az állam, »fővárosi rendőrsége 
neve alatt, saját közegei által gyakorolja. 

XX. ^ 3s02sségr. 

166. §. 
A községekről általában. 

I. A község az állam valamely határolt területén, legalsóbb fokban 
hatósági jogokat kezelő közjogi testülete a polgároknak. — Területére és 
tagjaira a törvényes korlátok között, saját közegeivel gyakorolja az önkor- 
mányzatot, melynek valódi typusa, és közvetiti az állami, meg törvényható- 
sági közigazgatást. 

A községek 1848-ig, a sz. kir. városoktól eltekintve, három osztályba 
voltak sorozhatók: rendezett tanácsú mezővárosok, nemes községek és 
falusi községek osztályaiba. 

1. A rendezett tanácsú mezővárosok közvetlen a vármegyének voltak 
alárendelve ; kir. kiváltságok alapján egyben-másban a szab. kir. városok- 
hoz hasonló szervezettel, önkormányzattal és tanácscsal birtak, s némelyek 
polgári peres ügyekben elsőfokú biróságot gyakoroltak. 

2. A nemesi Icözségeh nemes lakosokból, közbirtokosokból alakultak 
és szintén közvetlenül a vármegyének voltak alárendelve; terjedelmes 
önkormányzattal birtak, elöljáróikat (hadnagy s egyéb elöljárók) szabadon 

választották, némely polgári peres ügyekben első fokú bíróságként jártak 
el. — A földesúri hatóság alatt álló községekben lakó nemesek szintén 
egyesülhettek önálló nemesi községgé. 

3. A falusi Tcözségék^ melyek közé a rendezett tanácscsal nem biró 
mezővárosok is tartoztak, nagyobbára jobbágyokból állottak s ugy köz- 
igazgatási, mint peres ügyeikre első fokban földesúri hatóságnak, másod 
fokban a megyének voltak alárendelve. Elöljáróikat szabadon választották, 
a birót azonban a földesúr kijelölése mellett, s ezek inkább a földesúr 
megbízottjaiként, semmint önálló hatósági személyek szerepeltek. 

II. A községek állapotán az 1848-ki törvényhozás lényeges változ- 
tatásokat tett : a 9. t.-czíkkben a földesúri hatóságot szüntette meg, hatás- 
körét a szolgabírákra és a megyei törvényszékekre ruházva. Ez által, vala- 
mint az ez évi 11. t.-cz. értelmében, a jobbágy községek is a megye köz- 
vetlen kormányzata alá jutottak, s a nemes és jobbágy községek közt 
1848-ig fennálott különbség lényegileg megszűnt. 

A rendezett tanácsú mezővárosok megmaradnak előbbi helyzetükben, 
azzal a különbséggel, hogy e városokra, valamint azokra, melyek a megyék 
meghallgatásával a ministerium javaslatára Ő Felsége által jövőre rende- 
zett tanácscsal felruháztatnak, kiterjesztetett az 1848 : 23. t,-czikknek a 
szab. kir. városok választásairól és képviseletéről szóló határozmányai. 

III. Az absolut korszak a községekre vonatkozólag is felfüggesz- 
tette az alkotmányt s a községeket, mint városi és falusi községeket, ez 
utóbbiakat meg mint külön jegyzővel bírókat, vagy mint a jegyző eltartá- 
sára egyesülteket szervezte. Az októberi diploma — 1860. — a községekre 
vonatkozólag ismét az 1848-ki szabályokat léptette hatályba, megtartva 
mindazáltal az absolut korszak némely intézkedéseit is. — A községek 
korunknak megfelelő szervezetet a az 1871 : 18. t.-cz. által nyertek, melyet 
módositnak, illetve kiegészítenek az 1876 : 5., 20., 33. t.-cz. Végre az 1886 : 
22. t.-cz. a községek közjogi állását egészben felöleli és újra szabályozza. 

167. §. 

A községek jelenlegi jogállásáról és osztályairól. 

1. A község önkormányzati test s a törvény korlátai között saját 
belügyeit önállóan intézi ; területén a törvénynek és a törvényhatóságnak 
az állami és törvényhatósági közigazgatásra vonatkozó rendeleteit vég- 
rehajtja. 

II. A községek lehetnek 1. városok^ melyek az 1886: 22. t.-cz. értel- 
mében rendezett tanácscsal bírnak (rendezett tanácsú városok) ; 

2. nagyJcözségeJcy melyek rendezett tanácscsal nem bírnak ugyan, de 

a törvény által reájuk ruházott teendőket saját erejükből teljesíteni 
képesek ; 

3. Icisközségek, melyek a törvény által a községekre ruházott teen- 
dőket korlátolt anyagi viszonyaik miatt saját erejükből teljesíteni nem 
képesek és e végből más községekkel szövetkeznek. 

III. Az a 47 város, ^) melyektől az 1876 : 20. t.-cz. a törvényhatósági 
jogkört elvette, továbbá a királyföldön fekvő 7 szabad királyi város, vala- 
mint a volt Xyi szepesi városok közül azok, melyek rendezett tanácscsal 
birnak szintén a rendezett tanácsú városok osztályában állanak, de némi 
kedvezmények élvezete mellett. E kedvezmények, hogy vagyonkezelésre 
nézve most is a belügyminister felügyelete alatt vannak s igy az ide vonat- 
kozó képviselőtesti határozatok nem a törvényhatósághoz, hanem a belügy- 
ministerhez terjesztendők ; továbbá, hogy a képviselőtestület alakítása 
körül a cselekvő és szenvedő választóképesség a törvényhatóságra nézve 
meghatározott szabályok szerint gyakoroltatik. 

A törvényhatósági jogállással biró városok nem tartoznak a szoros 
értelemben vett községek közé, de miután a mellett, hogy a kormányzat és 
igazgatás középfokú hatóságai, még községi élettel is birnak : a községi 
törvénynek számos intézkedése reájuk is kiterjedt. 

168. §. 

A községi hatóságról és illetőségről. 

I. A község hatósága kiterjed a község területén lakó vagy tartóz- 
kodó minden személyre és a község területén létező minden vagyonra. 

Kivétetnek: 1. a hadseregnek, haditengerészetnek és honvédségnek 
tettleges szolgálatban álló tagjai, a katonai szolgálatra vonatkozó s álta- 
lában az 1867 : 12. t.-cz. 14. §-a, valamint az 1868 : 40. t.-cz. 54. §-a és 
az 1882 : 39. t.-cz. 13. §-a szerint a katonai hatóság hatásköréhez tartozó 
ügyekben; 2. O Felségének a királynak s udvarának állandó, vagy ideig- 
lenes lakhelyül szolgáló épületek s azok tartozékai ; 3. a kizárólag erődí- 
tési és más katonai czélokra tényleg használt minden épület vagy helyiség, 
a használat tartama alatt. 

II. Továbbá szabály, hogy minden honpolgárnak valamely község 
kötelékébe kell tartoznia s hogy mindenki csak egy község kötelékébe tar- 
tozhatik. A községi kötelék és az abból folyó illetőség megszűntnek csak 
azon esetben tekintetik, ha az illető egyén más község kötelékébe lépett. 

L. a 147. §-t. 

19* 

A községi illetőségre vonatkozólag, a törvényes, vagy törvényesí- 
tett gyermekek íCtyjuk illetőségét követik ; törvénytelen ágyból származott 
gyermekek azon község kötelékébe tartoznak, melybe születésük idején 
anyjuk tartozott. Az örökbefogadott kiskorú gyermekek pedig az örökbe- 
fogadónak illetőségét követik. 

A nő férje illetőségét szerzi meg és azt mint özvegy is megtartja 
mindaddig, mig önjogulag más községi illetőséget nem szerez. A nő, ha 
férjétől elválasztatik, vagy ha a házassági kapocs biróilag felbontottnak 
mondatott ki, azon község kötelékébe lép vissza, melyhez házasságáig tar- 
tozott. Ugyanez áll azon magyar polgárnőre is, ki külföldivel kötött há- 
zasságának megsemmisítése következtében a magyar állampolgárságot az 
1879 : 50. t.-cz. értelmében visszanyerte. — De azon, eredetileg külföldi 
nők, kik házasság utján magyar állampolgárságot nyertek, ha házasságuk 
biróilag fölbontatik is, azt az illetőséget tartják meg, melyet férjhezmene- 
telük által szereztek. 

Yégre a községi illetőség település által, vagy a nélkül is, a községi 
kötelékbe való határozott felvétel által megszerezhető. 

III. Minden honpolgárnak joga van más községbe települni, és ha a 
honpolgár e szándékát azon községbe, melybe telepedni akar, bejelenti, a 
község a települést csak azon esetben tagadhatja meg : 1 ha a települő 
ellen bebizonyittatik, hogy bűntett, vagy nyereségvágyból elkövetett vétség 
miatt van jogerős határozattal vád alá helyezve, vagy bűntett, avagy az 
emiitett vétség miatt hozott itélet hatálya alatt áll ; 2. ha a község terhe- 
lése nélkül magát fentartani nem képes ; 3. ha legutóbbi állandó tartóz- 
kodása helyétől kielégítő erkölcsi bizonyítványt fel nem mutathat. 

A ki azon községből, melynek kötelékében volt, más községbe költö- 
zik át, a régi községi kötelékéből még nem lép ki ; ha azonban az uj köz- 
ségben négy évig folytonosan lakik, ennek községi terheihez járul és ezen 
község ellene a fentebb megállapított kifogásokat nem érvényesítette : ezen 
község kebelébe tartozónak s az előbbi községi kötelékből kilépettnek 
tekintetik még azon esetben is, ha települési szándékát be nem jelentette ; 
kivévén, ha azon községben, a melyből átköltözött, a községi terhekhez ezen 
idő alatt is folytonosan hozzájárult, vagy ha ily hozzájárulás nélkül is ő 
maga előbbi községi illetőségét ugyanezen község beleegyezésével fentar- 
tani akarja. 

Ha a települt azon község kötelékébe, a melybe áttelepedett, fel akar 
vétetni, e végett az illető községhez négy év előtt is folyamodhatik s a köz- 
ség a felvételt azonnal megadhatja ; azt azonban meg nem tagadhatja : 
1. ha a települt a községben már két évig állandóan lakott; ha ezen 
idő alatt ugyanott községi adót fizetett, vagy ennek nem létében egyéb 

közterheket folytonosan viselt; 3. ha nyereségvágyból származott vád 
alatt, vagy jogerős itélet hatálya alatt nem áll ; 4. ha kielégítő erkölcsi 
bizonyítványt mutathat fel, s a község terheltetése nélkül magát fentar- 
tani képes. — Ha a községi kötelékbe való felvétel település nélkül kére- 
tik, a felett további felebbezés kizárásával a község határoz. 

A külföldi a községben lakhatik, települhet és a község kötelékébe 
felvétethetik. — Ha a községben állandóan lakni akar, tartozik azt beje- 
lenteni és ha kimutatja, hogy a község terhelése nélkül magát és család- 
ját állandóan fentartani képes, tőle a lakhatási engedély csak erkölcsisége 
ellen fenforgó alapos gyanú esetében tágadható meg, mód adatván neki a 
maga igazolására. A külföldi települési engedélyért a honpolgárokra 
nézve fennálló feltételek mellett folyamodhatik, ha két évi állandó lakását 
s az alatt erkölcsi jó magaviseletét igazolta. De a község kötelékébe való 
felvételt csak honosítás hozzájárultának feltétele mellett szerezheti meg ; 
a község a felvételt, ha már az országban öt évig lakott, számára kilátásba 
helyezheti, illetve a honosítás esetére megadhatja. 

ly. Azon esetekben, melyekben az illetőség a fentebbiek alapján ki 
*nem deríthető, a kérdés alatti egyén saját személyére nézve a következő 
rendben figyelembe veendő alapon utaltatik azon közzég kötelékébe: 1. mely- 
ben adót fizet ; 2. melyben született ; 3. melyben az utolsó öt év alatt leg- 
hosszabb ideig tartózkodott ; 4. a lelencz, melyben találtatott ; 5. a hadse- 
reghez tartozott, melyből előállíttatott, illetőleg önként belépett. 

Ha azonban egész család illetősége van kérdésben és az atya illető- 
sége már a fenti pontok egyike alapján meg van állapítva : valamennyi csa- 
ládtagra nézve, a netán már más illetőséget szerzettnek kivételével, az atya 
illetősége irányadó. 

y. Minden területnek, vagy mint a községi határ kiegészítő részé- 
nek, vagy mint közigazgatásilag csatolt pusztának, havasnak valamely köz- 
séghez kell tartoznia. Azt, hogy olyan puszta, mely eddig egy községhez 
sem tartozott s közvetlen a királyi adóhivatalnál fizette adóját, közigazga- 
tásilag ugyanazon törvényhatóság melyik szomszéd községéhez tartozzék ? 
a tulajdonos, illetőleg a tulajdonosok azon része határozza meg, mely 
együtt a puszta egyenes államadójának felénél nagyobb részét fizeti. 

Ha ily módon a czél elérhető nem volna, akkor az alispán fog a 
puszta tulajdonosának és a szomszéd községeknek meghallgatásával első 
fokban határozni ; határozata a törvényhatósághoz, onnan pedig a belügy- 
ministerhez felebbezhető. 

169. §. 
A községek hatásköréről. 

I. A község 1. saját belügyeiben határoz és szabályrendeleteket 
alkot ; 2. határozatait és szabályrendeleteit saját elöljárói és közegei által 
hajtja végre ; 3. rendelkezik a község vagyona felett ; 4. községi adót vet 
ki és hajt be ; 5. gondoskodik a tisztán községi utakról és egyéb közleke- 
dési eszközökről; 6. gondoskodik a községi iskolákról és más rokon intéze- 
tekről; 7. kezeli a mezei, tüz- és közrendőrséget, valamint a szegény ügyet ; 
végre 8. gyakorolja mindazon jogokat és teljesiti mindazon kötelessége- 
ket, melyek a községeket törvény szerint megilletik. 

Rendezett tanácsú városok e jogokon kivül még kezelik a helyi igé- 
nyek szerint a piaczi, hegyi, vásári, épitészeti és közegészségi rendőrséget ; 
eljárnak az ipari viszonyból s a gazdák és cselédeik között a szolgálati 
viszonyból keletkezett ügyekben, a törvény és a szabályrendeletek értel- 
mében. — A gyámhatóságot a rendezett tanácsú városok és nagyközségek, 
mennyiben ez utóbbiak gyámhatósági joggal felruháztatnak, az 1877 : 
20., az 1885 : 6., az 1886 : 7. t.-cz. értelmében gyakorolják. 

Azonban csak törvényhatósági jóváhagyás után hajtathatik végre 
minden oly határozat, mely : 1. községi adó megállapitására, kivetésére és 
behajtására : 2. községi vagyon elidegenitésére, vagy szerzésére, hat éven 
tul terjedő haszonbérletek megkötésére ; 3. kölcsönvételekre ; 4. uj hivatal 
rendszeresitésére, vagy a fennálló megszüntetésére ; 5. a költségvetésben 
elő nem forduló terhes szerződések megkötésére, vagy felbontására és jelen- 
tékeny közmüvek emelésére; 6. történelmi és műemlékek fentartására, 
átalakitására és lebontására vonatkozik ; 7. nemkülönben minden határo- 
zat, melyre a törvény felsőbb megerősitést rendel. — A törvényhatóság 
határozata ellen a község 15 nap alatt a belügjrministerhez folyamodhatik. 

A községnek egyesek magán concret ügyeiben hozott, valamint az 
1876 : 6. t.-cz. által oda utalt más határozatai a közigazgatási bizottság- 
hoz és onnan a községi adó egyéni kivetésének ügyében minden esetre, a 
többi ügyekben pedig akkor, ha a két határozat egymástól eltér, a belügy- 
ministerhez felebbezhetők. — A községnek a törvényhatóság elé hivatalból 
terjesztendő ügyeire nézve pedig, valamint köz- és vagyon-ügyeiben hozott 
határozatokra és mindazon ügyekben, melyekre másodfokú hatóságot a 
törvényhatósági bizottság képez, a törvényhatósági bizottsághoz s innen a 
belügyministerhez történhetik a felebbezés. 

A felebbezési határidő 15 nap. A határozatok rendesen birtokon 
belül felebbezhetők ; ha pedig a község azt óhajtja, hogy a határozat bir- 

tokon kivül legyen csak felebbezhető, ezt a határozatban világosan ki kell 
tennie és indokolnia. 

A törvényhatóság a fentebbi ügyeken kivül csak akkor avatkozhatik 
a község* belügyeibe, ha a községi képviselet kérelmezi. 

II. A község szabályrendeleteket alkothat, de szabályrendelete a 
törvénynyel, a kormány és törvényhatóság hatályban levő szabályrendele- 
teivel nem ellenkezhetik, E szabályrendelet a 30 napi felebbezési határidő 
leteltével a törvényhatósághoz azonnal fölterjesztendő és csak ennek nyil- 
vános, vagy hallgatag (hogy t. i. a legközelebbi közgyűlésen nem nyilatko- 
zik) jóváhagyása után hajtható végre. A kihágásos ügyekben hozandó sza- 
bályrendeletekre nézve az 1879 : 40. t.-cz. határozatai tartandók meg. 

Egyesek a hatályba lépett és sérelmesnek vélt szabályrendeletek 
megváltoztatásáért a községhez s a községnek e tárgyban hozott sérelmes 
határozata ellen a törvényhatósághoz, onnét pedig a belügyministerhez 
folyamodhatnak. — A törvényhatóság megsemmisitő határozata a belügy- 
ministerhez felebbezhető. 

A kormánynak és törvényhatóságnak, ezek illetékes közegeinek az 
állami s a törvényhatósági közigazgatásra vonatkozó rendeleteit, valamint 
a fegyelmi ügyekben hozott, jogerőre emelkedett határozatait a község vita 
tárgyává nem teheti, hanem azokat föltétlenül végrehajtani köteles. 

A rendezett tanácsú városok közvetlenül az alispán, a kis- és nagy- 
községek a járási tisztviselőség (szolgabírói hivatal) felügyelete és ellen- 
őrködése alatt állanak és ezek utján veszik a törvényhatóság rendeleteit. 

170. §. 
A községi képviseletről. 

I. A község az önkormányzat jogát képviselő testülete által gyako- 
rolja. A községi képviselők számát szintén a népesség száma szabályozza, 
t. i. minden 100 lélek után egy képviselő számíttatik ugy azonban, hogy 
a képviselők összes száma kisközségekben 10-nél kevesebb, 20náltöbb, 
nagyközségekben 20-nál kevesebb, 40-nél több, rendezett tanácsú váro- 
sokban 48-nál kev( sebb, 200-nál több nem lehet. 

A képviselő-testület felerészben a legtöbb egyenes államadót fizető 
községi lakos, vagy nagykorú birtokosból, illetőleg e község területén fekvő 
vagyonuk után legtöbb adót fizető nagykorú hajadon, özvegy, vagy törvé- 
nyesen elvált nők s jogi személyek meghatalmazottjaiból, kiskorúak gyám- 
jaiból és gondnokság alatt állók gondnokaiból, - hasonló felerészben pedig 
aválasztóközönségválasztottaiból, végre még az állásuknál fogva szavazati 
joggal biró előljárósági tagokból áll 

II, De a községben fekvő vagyon után legtöbb adót fizető a képvi- 
selőtest tagja csak az esetben lehet, ha honpolgár. A képviseltetés pedig 
mindez esetben csak oly meghatalmazott által gyakorolható, a ki nagykorú 
honpolgár és a kire az alább elősorolt kizárási esetek nem vonatkoznak. 

A választás alá nem eső képviselők névjegyzéke minden évben kiiga- 
zittatik. A névjegyzék és sorrend megállapításánál csak a község területén 
és ahhoz közigazgatásilag csatolt pusztán birt fekvő vagyon, valamint az 
azokon élvezett jövedelem után fizetett egyenes államadó vétetik számba. 
Az állami, felekezeti, magántanintézetek tanárai, néptanítók, a tudományos 
akadémiák tagjai, az akadémiai művészek, a folyóirat- és lapszerkesztők, a 
lelkészek, az ipar- és kereskedelmi kamarák bel- és kültagjai, úgyszintén 
a magyar államban érvényes oklevéllel ellátott tudorok, ügyvédek, birák, 
kir. közjegyzők, mérnökök, gyógyszerészek, sebészek, bányászok, erdészek, 
gazdászok, gazdatisztek, állatorvosok egyenes államadója kétszeresen szá- 
míttatik. 

A férj, vagy atya államadójába a nő, valamint a kiskorú gyerme- 
kek államadója is beszámítandó, ha a nőnek, vagy kiskorú gyermekeknek 
vagyonát kezeli. 

Oly egyének között, kik közül az egyik egyszeresen, a másik pedig 
kétszeresen számított államadó folytán juthatna a képviselő-testületbe, az 
utóbbi bir elsőbbséggel, midőn pedig azon eset fordul elő, hogy ketten vagy 
többen hasonmennyiségü államadót fizetnek, ezek között a sorshúzás dönt. 

A községben fekvő vagyona után legtöbb adót fizető, ha ott nem 
lakik, jogát megbízottja által gyakorolhatja ; úgyszintén a ki több község- 
ben jön a legtöbb adót fizetők névjegyzékébe, jogát mindazokban vagy 
maga, vagy megbízottja által gyakorolja. De ugyanazon egy község képvi- 
selőtestületében egy személy csak egy képviseleti meghatalmazást birhat. 

A névjegyzékbe azonban nem vétethetik fel : 

1. ki oly bűntett, vagy vétség miatt van jogerejüleg vád alá helyezve, 
a melyre a büntetőtörvénykönyv a hivatalvesztést, vagy a politikai jogok 
gyakorlatának felfüggesztését állapítja meg ; továbbá, a ki fegyházra, bör- 
tönre, vagy három hónapot meghaladó fogházra, avagy államfogházra, vagy 
politikai jogok gyakorlatának felfüggesztésére szóló itélet hatálya alatt 
áll ; végre ki nyereségvágyból elkövetett bűntett, vagy vétség miatt jog- 
erejüleg elitélve volt ; 

2. a hadsereg állományában tettleg szolgáló katonák, valamint a 
tettleges állományban álló honvédek ; 

3. az állami és megyei tisztviselők, ha fizetésük után járó kereseti 
adón kivül más adót nem fizetnek, de ha fizetnek, akkor ezzel együtt a 
fizetésük után járó adó is beszámittatik ; 

4. a ki csőd alatt áll ; 

5. a rendezett tanácsú városokban a fentebbi pontokban érintette- 
ken kivül az, ki Írni és olvasni nem tud. 

III. A községi képviselet választás alá eső tagjainak választása, ba 
a községi választók összes száma a 600-at meghaladja : választókerületen- 
ként, ha meg nem haladja: tömegesen eszközöltetik. Egy-egy választó- 
kerületben 200-nál kevesebb, 600-nál több választó nem lehet. 

Községi választó : 1. minden 20 évet betöltött községi lakos, ki saját 
vagyonától, vagy jövedelmétől az állami adót a községben már két év óta 
fizeti ; a ki azonban az I. osztályú kereseti adón kivül egyéb adót nem 
fizet, csak azon esetben, ha gazdái hatalom alatt nem áll ; 2. minden tes- 
tület, intézet, társulat, czég, általában minden jogi személy, ha a község- 
ben fekvő vagyonnal bir és attól adót fizet. De a községben fekvő vagyon- 
nal biró kiskorúak és gondnokság alattiakat a gyám, illetőleg a gondnok 
— a nagykorú nőket, testületeket, intézeteket és általában minden jogi 
személyt a választásnál meghatalmazott képvisel ; máskülönben a választói 
jog csak a jogosult által és csak személyesen gyakorolható. Külföldi akkor 
bir választói joggal e föltételek mellett, ha telepedési jogot nyert. 

Választói jogot azonban nem gyakorolhatnak : 1. a hadsereg állo- 
mányában tettleg szolgáló katonák, valamint a tettleges állományban levő 
honvédek ; 2. kik valamely bűntett miatt vizsgálati fogságban vannak ; 
3. a kik bűntett, vagy nyereségvágyból elkövetett vétség miatt jogérvénye- 
sen vád alá helyezve, vagy szabadságvesztés büntetése alatt állanak, avagy 
politikai jogaik gyakorlatától függesztettek föl; 4. csőd alatt levők; 
5. állami és megyei tisztviselők, ha fizetésük után járó kereseti adón kivül 
más adót a községben nem fizetnek. 

Községi képviselővé választható : 1. kis- és nagyközségekben minden 
24 éves és nagykorú községi lakos, ki választói joggal bir ; 2. rendezett 
tanácsú városokban pedig, ha e mellett még az országgyűlési képviselők 
választására jogositottakminősitésével bir ésirni olvasni tud. A képviselő- 
testület választás alá eső tagjai három évenként hat évre választatnak. 

A ki több választó kerületben választatott meg, azon kerületet kép- 
viseli, melyet maga jelölt ki s helye a legközelebbi póttag által töltetik be. 
Ha olyan választatik meg, a ki adó alapján már tagja a képviselő-testü- 
letnek, s választott tagsági minőségét megtartja, helyébe a sorrendben 
következő legtöbb adót fizető lép. 

171. §. 

A képviselő-testület gyűléseiről. 

A közgyűlés rendes elnöke kis- és nagyközségben a biró, rendezett 
tanácsú városokban a polgármester. 

A közgyűlés számát és idejét a község szabályrendélettel állapítja 
meg, de minden tavaszszal a mult évi számadások megvizsgálása, minden 
őszszel a jövő évi költségvetés megállapítása végett, az illető törvényható- 
ság tavaszi és őszi közgyűlését legalább egy hónappal megelőzőleg köz- 
gyűlést kell tartania. 

Ha a biró, polgármester, vagy maga a képviselő-testűlet, avagy tag- 
jainak egy negyede jónak látja, rendkívüli közgyűlést annyiszor tarthat, 
a hányszor a körülmények igénylik ; ezenkívül a törvényhatóság közgyű- 
lése, a közigazgatási bizottság, az alispán, továbbá kis- és nagyközségek- 
ben a főszolgabíró felhívására, úgyszintén a jegyző kívánságára is köteles 
a biró rendkívüli közgyűlést összehívni. De rendkívüli közgyűléseken csakis 
a tárgysorozatba fölvett, mig a rendes közgyűléseken más tárgyak is 
vétethetnek tanácskozásra, a tagok önálló indítványai, ha ezek legalább 
24 órával a községi elöljáróságnál bejelentettek. 

A ki széksértést követ el a gyűlés által kis- és nagyközségekben 15 
forintig, rendezett tanácsú városokban 50 forintig terjedhető s közigaz- 
gatási uton behajtható birságra Ítéltetik. 

A közgyűlésen az elöljáróság tagjai közül a polgármester, biró, jegy- 
zők, rendőrkapitány, tanácsnokok, illetőleg tanácsbeliek, ügyész, árvaszéki 
ülnökök, pénztárnok, számvevő, közgyám, orvos, illetőleg körorvos, mérnök, 
és községi erdőtiszt bir szavazattal. A többi tisztviselők a közgyűléseken 
felszólalhatnak s ha felhivatnak, felszólalni kötelesek is, de szavazattal 
csak oly esetben bírnak, ha a képviselő-testületnek különben is tagjai. 

Ha valamely község képvitelő-testűlete oly eljárást követ, mely az 
állam érdekeit, vagy a község jólétét veszélyezteti, a belügyminister a tör- 
vényhatóság előterjesztésére, vagy meghallgatásával a képviselő-testűietet 
feloszlathatja és esetleg az uj választást hosszabb időre elhalaszthatja és 
a megye utján az ügyek időközi vezetése iránt intézkedik. 

172. §. 

A községi elöljáróság. 

I. A községi elöljáróság áll : JcisJcö^^ségehben a bíróból és helyettesé- 
" bői, legalább 2 tanácsbeliből, a körjegyzőből, a körgyámból és a körorvos- 

ból ; ott, hol a helyi körülmények ezt kívánatossá teszik, a másodbirői 
(helyettes) és második tanácsbeli állások az illető törvényhatóság bele- 
egyezésével megszüntethetők ; nagyTcözségekhen : a bíróból és helyetteséből, 
legalább 4 tanácsbeliből, pénztárnokból, községi jegyzőből, illetőleg rendes 
községi jegyzőkből, közgyámból és a rendes községi, illetőleg körorvosból. 

Bendezett tanácsú városohhan Siz elöljáróságot képezik : a polgár- 
mester, rendőrkapitány, tanácsnokok, főjegyző, rendes fizetéses jegyzők, 
főügyész, rendes fizetéses ügyészek, árvaszéki ülnökök, pénztárnok, szám- 
vevő, ellenőr, közgyám, levéltárnok, orvos, mérnök, községi erdőtiszt s a 
község által a helyi igények szerint rendszeresített más tisztviselők. — 
A tanács pedig áll : a polgármesterből, mint elnökből, a rendőrkapitány- 
ból, tanácsnokokból, főjegyzőből, főügyészből és orvosból, mint tagokból. 

II. Kisközségekben a bírót és a tanácsbelieket a választó közönség, 
körjegyzőt és közgyámot a szövetkezett helységek képviselő testületének 
egyeteme ; — nagyközségekben a bírót, a tanácsbelieket, a közgyámot a 
választó közönség, a községi jegyzőt és községi orvost, a mennyiben a 
község külön orvost tart, a képviselő-testület ; — rendezett tanácsú váro- 
sokban pedig, a rendőrkapitányok kivételével, az összes elöljáróságot a 
képviselőtest választja. Kis- és nagyközségekben a jegyzők és orvosok 
élethossziglan, az elöljáróság többi tagjai pedig három évre választatnak. 
Eendezett tanácsú városokban a rendőrkapitányt a főispán élethossziglan 
nevezi ki, az orvosok és jegyzők, valamint a segéd- és kezelő személyzet 
tagjai élethossziglan, a többi tisztviselők pedig 6 évre választatnak. 

Nagy és kisközségekben a bíró, jegyző és bíró ; rendezett tanácsú 
városokban a tanács tagjai és a pénztárnok általános szavazattöbbséggel 
választatnak. Az elöljáróság, valamint a segéd- és kezelő-személyzet válasz- 
tásánál a viszonylagos szavazattöbbség elégséges. — A bírói hivatalt csak 
rendkívüli akadályoztatás esetében lehet visszautasítani, s a megválasztott 
hivatalát, 100 frtig terjedhető büntetés súlya alatt, legalább egy évig tar- 
tozik viselni. 

III. Elöljáróvá választható minden nagykorú honpolgár, ki községi 
választó és a külön minősítéshez kötött állásoknál — polgármester, orvos, 
mérnök, jegyző, stb. — megkívántató qualificatíóval bír. Jegyzőknek, 
orvosoknak, ügyészeknek, mérnököknek és erdőtíszteknek azonban meg- 
választhatók azok is, a kik előbb községi választók nem voltak. 

Nem választható azonban községi elöljáróvá : 1. ki községi képviselő 
nem lehet ; 2. a lelkész, tanító, az állami és megyei tisztviselő, hivatalnok, 
habár a községben választó joggal bír is; végre 3. kis- és nagyközsé- 
gekben a biró és pénztárnok egymással, vagy a jegyzővel ; rendezett taná- 
csú városokban a polgármester, főjegyző, a pénztárnok és számvevői sze- 

mélyzet tagjai egymással a rokonság és' sógorság első fokában levő egyé- 
nek egyidejűleg nem lehetnek. 

Minden városi és községi választás alá eső elöljárói hivatal betölté- 
sénél kijelölésnek van helye. A kijelölés jogát kis- és nagyközségben a 
főszolgabiró, illetve a képviselő-testület ; rendezett tanácsú városokban a 
kijelölő választmány — elnök az alispán és általa a képviselő-testületből 
meghivott, valamint a képviselőtest által saját kebeléből Választott 2 — 2 
tag — gyakorolja. Minden állásra lehetőleg 3 egyén jelölendő ki. 

Nagy- és kisközségekben a jegyző, az orvos és a biró ; rendezett 
tanácsú városokban a tanács tagjai és a pénztárnok általános szavazat- 
többséggel ; az elöljáróság többi tagjai pedig viszonylagos szavazattöbbség- 
gel választatnak. 

173. §. 

A községi elöljáróság és a képviselet felelőssége, valamint a fegyelmi eljárás. 

I. Az elöljáróság minden egyes tagja felelős a kárért, melyet hivata- 
los eljárásában akár cselekvése, akár mulasztása által szándékosan, vagy 
vétkes gondatlanságból jogtalanul okozott : a képviselő-testület azon tag- 
jai pedig, kik valamely törvénytelen cselekményt rendeltek el, egyetemle- 
gesen felelősek. — Az állami és törvényhatósági közigazgatásra vonatkozó 
rendeletek végrehajtásáért kis- és nagyközségekben a biró és a jegyző ; 
rendezett tanácsú városokban a polgármester felelősek első sorban. 

II. A községi elöljáróság minden tagja ellen fegyelmi eljárásnak 
van helye: 1. ha megsérti, vagy hanyagul teljesiti a törvényben, szabály- 
vagy kormányrendeletben megszabott kötelességét, vagy azok teljesitésére, 
betegség esetét kivéve, képtelennek bizonyul ; 2. ha a törvényhatóság, ille- 
tőleg a kormány által nyilván, vagy hallgatagon még helyben nem hagyott, 
vagy megvalósitott olyan határozatot, vagy szabályrendeletet hajt végre, 
mely felsőbb jóváhagyás előtt végre nem hajtható és 3. ha nyilvános bot- 
rányt okozó életet él, vagy ilynemű kihágást követ el. 

174. §. 

A kfizség háztartásáról. 

I. A községnek és a községi felügyelet alatt álló intézeteknek ingó, 
valamint ingatlan vagyona minden évben leltározandó s a leltár a községi 
zárszámadáshoz csatolandó. 

A községi háztartásról szóló szabályok a feltüntetett eltéréssel a városi tör- 
vényhatóságokra is, mint községekre kiterjednek. Ugyancsak kiterjednek a városi tor- 
vényhatóságokra is a községi törvénynek illetőségről szóló, fentebh tárgyalt tételei. 

Altalános elv, hogy a község vagyona csonkittatlanul fentartandó és 
csak kivételesen történhetik meg annak elidegenitése, átalakitása, vagy 
felosztása. Ilyen határozatot a képviselőtest csak az általa e végre leg- 
alább 30 nap közbevetésével külön kitűzendő és kihirdetendő (városi tör- 
vényhatóságokban legalább 8 nap) közgyűlésen hozhat, még pedig összes 
tagjainak általános szótöbbségével, névszerinti szavazás mellett. Továbbá 
ily határozat végrehajtás előtt a megyéhez, esetleg a belügyministerium- 
hoz felterjesztendő (városi törvényhatóságokban közvetlenül a belügymi- 
nisteriumhoz). A községi vagyon kezelésének módját és ha bérbeadás álla- 
píttatnék meg, ennek feltételeit, a közköltségek fedezése után netán fen- 
maradt fölösleg hovaforditását : szintén a közgyűlés állapítja meg. 

Mindez esetekben hozott határozattal szemben a község kötelékébe 
tartozó bármely polgár 30 nap alatt a törvényhatósághoz, esetleg a belügy- 
ministeriumhoz (városi törvényhatóságokban közvetlenül a belügyminis- 
teriumhoz) felfolyamodással élhet. 

II. A költségvetési előirányzatot a községi elöljáróság, illetőleg 
tanács (városi törvényhatóságokban szintén a tanács) terjeszti az őszi ren- 
des közgyűlés elé, miután előbb már 15 napra közszemlére kitétetett 
A községi adófizetők által beadott észrevételek a közgyűlésen felolvasan- 
dók és tárgyalandók ; a hol számvevőség, pénzügyi, gazdasági szakosztály 
létezik, ezek előbb meghallgatandók s azután a közgyűlés határoz. 

A községi költségvetés jóváhagyás végett a törvényhatósághoz fel- 
terjesztendő. A törvényhatóság a jóváhagyást meg nem tagadhatja, ha l.a 
költségvetés a törvényszabta föltételeknek megfelel ; 2. az összes kiadások 
a községi vagyon jövedelmeiből községi adó nélkül fedeztetnek; 3. ha a 
költségvetés ellen panasz nem érkezett be. 

Ellenkező esetben a törvényhatóság a költségvetést részletesen felül- 
vizsgálja, attól a helybenhagyást általában is megtagadhatja s ilyen esetben 
a községet uj költségvetés készítésére utalja. A községnek felebbezési joga 
természetesen épségben marad. 

A költségvetés szigorú megtartásáért a községi elöljáróság felelős. 

III. Ha a község kiadásait a községi törzsvagyon jövedelmeiből nem 
fedezhetné, jogosítva van a községi lakosokra és a birtokokra községi 
adót vetni ki. De állami hivatalnokok, katonatisztek, honvédtisztek, tör- 
vényhatósági tisztviselők és hivatalnokok, néptanítók, kis- és nagyközsé- 
gek jegyzői hivatalaik után járó fizetéseiktől, illetőleg nyugdijaiktól köz- 
ségi adót nem fizetnek ; a lelkészek pedig nem fizetnek azon javadalmaik- 
tól, melyeket kizárólag az illető egyházközségben viselt lelkészi hivataluk 
után élveznek. 

A községi lakosok kézi és szekeres munkára is kötelezhetők. E köte- 

lesség a közmunka szabályozásáról szóló törvény elvei szerint teljesitendő. 
Közveszély idején pedig az elöljáróság az összes gyalog és szekeres erőt 
igénybe veheti. 

IV. A községi számadásokat kis- és nagyközségben a tavaszi rendes 
közgyűlés vizsgálja meg, mely 15 nappal előre hirdetendő s a főszolgabi- 
rónak bejelentendő ; rendezett tanácsú városokban a közgyűlés elé terjesz- 
tést a szakosztály, vagy számvevőség vizsgálata előzi meg. 

A számadás megelőzőleg 15 napra közszemlére tétetik ki s a közgyűlés 
a községi adófizetők netaláni észrevételeit felolvasni és tárgyalni tartozik. 

A közgyűlés által megvizsgált számadás felülvizsgálat végett, eset- 
leg hozzá mellékelve az egyes adófizetők által beadott észrevételeket s a 
kisebbség különvéleményét, a törvényhatósághoz adandó be, mely azt leg- 
később egy év lefolyása alatt megvizsgálni köteles. Ha a számadás ellen 
kifogás emeltetett, a község a fölmentést csak a törvényhatóság jóváhagyása 
után nyerheti meg. 

175. §. 

A közegészségi szolgálat a községeknél. 

A rendezett tanácsú város (és a törvényhatósági joggal fölruházott), 
valamint minden község, mely hatezer lakossal bir, köteles orvost tartani. 
A kisebb községek pedig 6000—10,000 lélekszámig orvostartásra egye- 
sülnek (körorvos). — Továbbá minden község, mely legalább 1500 lakost 
számit, tartozik szülésznőt alkalmazni ; kisebb községek szülésznőt közö- 
sen tartanak. 

Oly községekben, melyek saját orvossal birnak, közegészségügyi 
bizottság alakitandó, más községekben e bizottság feladatait a községi 
elöljáróság teljesiti. A közegészségügyi bizottság tagjai : a községi orvos, 
állatorvos, gyógyszerész, a lelkészek, jegyzők és tanitók, azon kivűl a kép- 
viselőtest által választott legalább három alkalmas egyén. E bizottság 
véleményezésre és inditványozásra van hivatva s járvány idején járvány- 
bizottsággá alakul. 

A község gondoskodik a községi vagyontalan és tébolydai ápolásra 
nem minősitett elmebetegek, vagyontalan hülyék, siketnémák, vakok, nyo- 
morékok eltartásáról, szüléseknél és egyéb betegségeknél a szükséges 
segélnyujtásról. 

176. §. 

A községek átalakulásáról és a terület átcsatolásáról. 

I. rendezett tanácsú városnak külön törvényhatósággá leendő átala- 
kulását és viszont, a törvényhozás engedi meg. 

A felett pedig, hogy puszta községgé, kisközség nagyközséggé, nagy- 
község rendezett tanácsú várossá és viszont, rendezett tanácsú város nagy- 
községgé, nagyközség kisközséggé alakuljon át, vagy valamely község 
eddigi állásával felhagyva, más községhez csatlakozhassék, vagy azzal egye- 
sülhessen, avagy hogy a pusztából lett község ismét mint puszta valamely 
községhez közigazgatásilag csatlakozhassék : az érdekelt községek és felek, 
valamint a törvényhatóság meghallgatása mellett a belügyminister határoz. 

Ha bebizonyittatik, hogy az átalakulást a lakosok és birtokosok azon 
része kivánja, mely együtt a község, illetőleg puszta összes egyenes állam- 
adójának felénél nagyobb részét fizeti; továbbá, hogy az átalakuláshoz 
szükséges szellemi és anyagi erő megvan, illetőleg, hogy a létező állapot 
fentartásához szükséges hiányzik : az átalakulás meg nem tagadható. 

Néha valamely községnek alsóbb osztályú községgé, vagy szomszédos 
kisközségeknek egy községgé való alakulását, a törvényhatóság meghallga- 
tása mellett, az illető felek kérelme nélkül is elrendelheti a belügyminis- 
terium: ha 1. a községek eddigi állásukkal járó kötelességeiknek meg nem 
felelnek s azokat negyedévi időközökben háromszor hozzájuk intézett 
figyelmeztetés után sem teljesitik; 3. ha elvesztik azon szellemi, vagy 
anyagi kellékeket, a melyekhez eddigi szervezetökben való fennállásuk 
kötve van ; és 3. ha bebizonyittatik, hogy kötelességeiknek a szomszédos 
községekét tetemesen felülmúló községi adó által képesek csak megfelelni. 

II. Ha valamely kisközség elkülönitett helyzete, vagy a közlekedés 
nehézségei miatt, kisközséggel nem szövetkezhetik : a törvényhatóság meg- 
engedheti annak valamely szomszédos nagyközséggel való szövetkezését 
a nélkül, hogy ez utóbbi elvesztené nagyközségi jellegét. 

Községek egyesitése, vagy pusztáknak községekhez csatolása eseté- 
ben, ha a községnek törzsvagyona, vagy adóssága van : az iránt, hogy az 
oda csatlakozó fél fog-e és mennyiben részesülni a törzsvagyon jövedelmé- 
ben ? vagy tartozik-e és mennyiben az eddigi adóssághoz járulni ? előbb 
a törvényhatóság közbejöttével barátságos egyezség kisérlendő meg ; ha 
pedig ez nem sikerül, a kérdés per utján döntendő el. 

0) A k5zs2olgrálat. 

177. §. 

A közszolgálat általában. 

I. Közszolgálatnak nevezzük tágabb értelemben mindazon szolgála- 
tokat, melyek a czélból tétetnek, hogy az állam alkotmányos feladatait 

inegvalósithassa. De szoros értelembeu közszolgálatnak, köztisztnek csak 
azon állásokat, tisztségeket tekintjük, melyek az államhatalom által a köz- 
ügyek intézésére szerveztettek. Az ilyen állásokat betöltők köztisztnselők- 
nek neveztetnek és az állammal közszolgálati viszonyban vannak. 

A közszolgálat objective az állami cselekvések meghatározott köre, 
mely, miután az államnak, hogy cselekedhessék, physikai orgánumokra 
van szüksége, subjective ugy tűnik fel, mint az illető hivatali személyek 
hatásköre jogokban és kötelességekben. — A közszolgálat jogi természete 
vitatott. Szerintünk a kiindulás abból történhetik csak, hogy a közszolgá- 
lat alapja az államhatalomban fekszik, mely általa valósul meg és benne 
él ; s igy a közszolgálat közjogi természete lesz szembeötlő. Már szervezése 
a közérdek szempontjából történik és ezért áll fenn ; a mint a keletkezésé- 
nél, ugy az átalakitásánál vagy megszüntetésénél is az állam érdeke 
képezi az egyedüli okot. A közszolgálattal egybekötött fizetés ugyan a 
magánérdekeket is érinti. De ez valójában alárendelt momentum és a köz- 
hivatal természetét egyedül nem állapithatja meg ; annál kevésbbé, mert 
mindig léteztek fizetéssel egybe nem kötött köztisztségek is. 

II. A köztisztviselők ez általános kategóriájában nálunk két igen 
különböző jogalapon álló elemet találunk. Az egyik a korona, illetve a 
kormányzó hatalom által közvetlen az állam szolgálatára alkalmaztatik ; 
a másik helyi ügyek vitelére az önkormányzati testek kebelében műkö- 
dik. Az előbbiek állami hivatalnokoknak , 2jl utóbbiak törvényhatósági és 
községi tisztviselőknek neveztetnek. 

Az államhivatalnokokat, mint mondottuk, a Felség, illetve kormá- 
nya nevezi ki, még pedig rendszerint élethossziglan. Állásuk élethivatás- 
nak tekintetik és ehhez képest az állammal szemben szolgálatuk ideje 
alatt, sőt azontúl is (nyugdij) rangjuknak megfelelő igényük van. A tör- 
vényhatósági és községi tisztviselőket, általában szólva, választják, még 
pedig meghatározott, aránylag rövid időre, s ezért tisztök nem tekinthető 
élethivatásnak ; ennek megfelelőleg csak szolgálatuk alatt, s csak az őket 
alkalmazott önkormányzati testtel szemben van igényük állásuknak meg- 
felelő ellátásra. 

Az esküdtnek, választási elnöknek, stb. működése ilyen közszolgálat. 
«) Az 1878: 5. t.-czikkbe foglalt büntető törvény a közhivatalnokokat fel- 
sorolja. E szerint közhivatalnokok azok, a kik az állam közigazgatási, igazságszol- 
gáltatási, vagy valamely törvényhatóság, vagy községi hatóság teendőjének teljesí- 
tésére hivataluknál, szolgálatuknál, vagy különös megbízatásuknál fogva kötelezvék ; 
úgyszintén azok is, kik az állam, törvényhatóság, vagy község által közvetlen kezelt 
közalapítványoknál, kórházaknál, tébolydáknál, mint felügyelők, orvosok, hivatal- 
nokok, vagy szolgák vannak alkalmazva. A kir. közjegyzők szintén közhivatalno- 
koknak tekintetnek. 

III. A köztisztviselők továbbá a szerint, a mint hatóságot gyakorol- 
nak vagy nem, ismét két csoportra válnak. Némely állami hivatalnok, tör- 
vényhatósági és községi tisztviselő u. i. hatósági joggal bir olyan értelem- 
ben, hogy államhatalmat kezel, ez általa jön kifejezésre, illetve hajtatik 
végre (pl. ministeriumok, birák, alispánok, polgármesterek, szolgabirák 
stb.). Ezek neveztetnek szoros értelemben hivatalnoknak, illetve hatósági 
tisztviselőknek ; mások meg közszolgálatban állanak olyanformán, Ijogy az 
állam munkájukat a közérdek szempontjából igénybe veszi, a nélkül azon- 
ban, hogy államhatalom kezelésére, hatóság gyakorlására jogositaná (pl. 
a közoktatás személyzete, posta, távirda tisztviselői stb.). 

A köztisztviselők még különböznek a szerint, amint katonai vagy 
polgári szolgálatot teljesítenek. A közös hadseregnek, honvédségnek tiszt- 
jei és hivatalnokai szintén köztisztviselők, de mint a fegyveres erőhöz tar- 
tozók, egészen más állást foglalnak el, más szabályok alatt állanak, mint a 
polgári hivatalnokok. E különbséget még fokozza, hogy a közös hadsereg 
az osztrák-magyar reáluniót alkotó két államnak hadereje és ennélfogva 
jogaik és kötelességeik a két állammal szemben keletkeznek, a mi a pol- 
gári szolgálatban csak a közös ministeriumoknál fordul elő. 

IV. Végre a köztisztviselőknek egy különös elemét képezik a minis- 
terek. Nem szenved kétséget, hogy ezek közszolgálatban álló hatósági 
jogokat gyakorló közegek. De mert egyrészt a király legfőbb tanácsadói 
és állásuk inkább államférfiúi képességet és munkát igényel, mint a ren- 
des hivatalnokit ; mert másrészt a modern constitutionális képviseleti álla- 
mokban rendszerint csak a parlamenti többség segélyével kormányozhat- 
nak, illetve maradhatnak meg állásaikban : egészen eltérő szabályok alatt 
állanak és szempontokból Ítéltetnek, mint a többi tisztviselők. ^) 

178. §. 

A köztisztviselők minösitéséről. 

I. A közhivatalok — tisztségek — betöltésénél törvényeink bizonyos 
kellékeket, qualificatiót előfeltételkép kívánnak meg. 

Köztisztviselő csak az lehet, a ki magyar állampolgár és feddhetlen 
jellemű ; az 1883 : 1. t.-cz. szerint gondnokság alatt nem áll, bűntett vagy 
vétség miatt vád alá helyezve, vagy általában szabadságvesztés büntetése 
alatt nincs, nyereségvágyból eredő bűntett vagy vétség miatt elitélve nem 
volt, hivatalvesztésre szóló itélet hatálya alatt nem áll. 

>) Behatólag fejtegeti a közszolgálati ügyet Keleti : »ÁUamszolgálat« czimü 
müvében (Bpest. 1888.) 

NAOT ! KÖZJOG. II. KIADÁS. 20 

A közhÍTatalok betöltésénél a kor szintén szerepet játszik. Némely 
állásoknál a minimum ran meghatározva, pl. a kir. itélő biráknál és kir. 
ügyészeknél a betöltött 26 év, a községi elöljáróknál pedig 24 év. Az állam- 
hivatalokra meg általános szabály, hogy 40-ik életévét túlhaladott egyén 
nem alkalmazható, illetőleg csak a Felségtől vagy ministeriumtól nyert 
korengedély alapján nevezhető ki. ^) Ilyen esetben szokásos eljárás, hogy 
az illető nyilatkozatot állit ki, melyben elismeri, miszerint, ha legalább 10 
évig nem szolgál, végkielégitésre igényt nem tart. 

Végre az 1883: 1. t.-cz. a köztisztviselőktől részint gyakorlati, 
részint elméleti képzettséget kiván. Azokra nézve azonban, kik ezen tör- 
vény hatályba lépte alkalmával akár kinevezés, akár választás utján nyert 
hivatalban tényleg szolgáltak, vagy ha nem szolgáltak, de kimutatják, 
hogy 1867. július 1-ső után szolgálatban voltak : a mennyiben ugyanazon 
szakban kivánnak alkalmaztatni, az addigi törvények és gyakorlat irány- 
adó s ezek az illető szakban az addigi mód és gyakorlat szerint elő is 
léptethetők ; vagyis reájok az 1883 : 1. törvényczikk szabályai nem alkal- 
maztatnak. 

Azok pedig, kik az 1883 : 1. t.-cz. értelmében létesítendő vizsgálati 
rendszer életbeléptetéséig ^) nyernek ügyvédi oklevelet, valamint azok is, 
kik birva az elméleti képzettséggel, azon időig valamelyik közigazgatási 
bizottságban, mint választott tagok, legalább két évig egyfolytában részt- 
vettek : a két évi gyakorlat és a gyakorlati vizsga alól fölmentetnek. 

II. Az elméleti képzettséget illetőleg, az egyes szakoknál külön- 
külön szabályok állanak fenn. — A szoros értelemben vett közigazgatási 
szakra nézve — mig külön tanfolyamnak berendezése s azzal kapcsolatos 
vizsgálati rendszer iránt külön törvény intézkedni fog — következő kép- 
zettség kívántatik meg : 1. ügyvédi oklevél, vagy 2. államtudományi, vagy 
3. jogtudományi tudorság, avagy végre 4. legalább a négyévi jogi tan- 
folyamnak a fennálló szabályok szerinti bevégzése és az államtudományi 
államvizsgának sikeres letétele ; azokra nézve pedig, kik a jelenlegi tan- 
rendszert megelőzőleg végezték tanulmányaikat, annak kimutatása szük- 
séges, hogy az akkor fennállott rendszer szerint a teljes jogi tanfolyamot 
szabályszerüleg elvégezték s az előírva volt vizsgálatokat sikeresen letették. 



Ide vonatkozólag már 1880-ból van egy udv. kam. rendelet. — Valamint 
ministertanácsi határozat 1872-ből és 1873-ból. — Továbbá az 1873: 2. t.-cz. sze- 
rint a kiszolgált altisztek számára fentartott állomásokra való igény (1. 83. §.) 
megszűnik az életkor 45-ik évének betöltésével oly szolgálati állomásokra nézve, 
melyek az állami pénztárból dijaztatnak ; vagyis az életkor 37-ik évének betölté- 
sével, minden egyéb, nem az állam által fizetett szolgálati állomásokra. 
E vizsgálati rendszer napjainkig még életbe nem lépett. 

És pedig e képzettség kimutatása megkivántatik : 1. a ministeriu- 
moknál a központi igazgatás fogalmazási szakánál ; valamint az állami 
számszéknél alkalmazott tisztviselőktől fel a ministeri, illetőleg számvevő- 
széki tanácsosig bezárólag a következő kivételekkel : 

a) a m. kir. igazságügyi ministeriumnál a ministeri tanácsos, osztály- 
tanácsos, titkár és fogalmazó csak az lehet, ki az 1869 : 4. t.-cz. 7. §-ában 
a birói hivatalra megállapitott jogi képzettséget igazolja ; ^) a fogalmazó 
segédek és gyakornokoktól pedig az államtudományi államvizsga helyett 
a jogtudományi követeltetik ; 

6^ a m. kir. honvédelmi ministerium központi igazgatásánál a jelen 
törvény határozmányai csak a polgári tisztviselőkre alkalmazandók, kik- 
nek minősítése katonai szolgálati szabályokban megállapítva nincs ; 

az állami számvevőszéknél alkalmazott tisztviselőktől az állam- 
számviteltanban letett vizsgálat igazolása is követeltetik ; 

i) azon ministeriumok központi igazgatásánál, melyeknél külön 
szakképzettséget igénylő ügyek is intéztetnek el, valamint az állami szám- 
vevőszéknél azon teendők ellátására, melyeknél különleges szakképzettség 
igényeltetik, oly egyének is alkalmazhatók, kik a 3-ik pontban megállapi- 
tott képzettséget nem birják, ha az illető külön szakra nézve a jelen tör- 
vényben megállapitott képzettséget igazolják. 

2. A fővárosi rendőrségnél a főkapitány, a rendőrtanácsnokok, a 
kerületi kapitányok, a főkapitányi titkár és fogalmazóktól. 

3. A vármegyéknél az alispánok, valóságos és tiszteletbeli jegyzők, 
főszolgabirák, szolgabiróktól. 

4. A fővárosban a polgármester, alpolgármesterek, jegyzők, a jogi és 
közigazgatási szakosztályok élén álló tanácsnokoktól. 

5. A törvényhatósági joggal felruházott városoknál a polgármeste- 
rek, rendőrkapitányok és jegyzőktől. 

6. Rendezett tanácsú városoknál a polgármestertől. 

7. A tiszti ügyészektől általában az ügyvédi vizsgának, a törvény- 
hatósági árvaszéki elnöktől és ülnököktől pedig az államtudományi állam- 
vizsga helyett a jogtudományi államvizsgának sikeres letétele és igazolása 
kívántatik meg. 

Fogalmazó-gyakornokokká és szolgabirókká azonban olyanok is 
alkalmaztathatnak, kik az előirt szabályszerű tanfolyamot elvégezték 
ugyan, de az államvizsgát le nem tették. Ezek azonban kötelesek az állam- 
vizsgát szolgálatba lépésük után legkésőbb egy év alatt sikeresen letenni, 
különben állásukat vesztik. 



•) B képzettség mibenlétét fentebb fejtegettük. 

20* 

Községi jegyzőkre, illetőleg körjegyzőkre nézve a jegyzői vizsga leté- 
tele követeltetik, melynek tárgyait s egész szervezetét a belügyminister 
rendeleti uton állapítja meg. Jegyzői szigorlatra az bocsátandó, a ki leg- 
alább 6 gymnasiumi vagy reáltanodái, vagy polgári iskolai osztályt, avagy 
ezekkel egyenrendü iskolát végzett és igazolja, hogy tanulmányai bevégez- 
tével valamely közigazgatási hatóságnál egy évig mint segédjegyző mű- 
ködött. 1) 

in. A jogi szaknál az elméleti képzettségre nézve a következő sza- 
bályok irányadók : 

1. A bíróságoknál és kir. ügyészségeknél a fogalmazási szakban 
működő tisztviselők képzettsége iránt a birói és ügyészi qualificatióról 
szóló 1869: 4. és 1871: 33. t.-cz. nem intézkedvén, az 1883: 1. t.-cz. sze- 
rint megállapíttatik, hogy a) a kir. curiánál elnöki titkár, tanácsjegyző, 
segédjegyző ; a kir. Ítélőtáblánál elnöki titkár, fogalmazó és forditó ; a kir. 
főügyészségeknél fogalmazó; az első folyamodása bíróságoknál pedig 
főjegyző csak az lehet, a ki birákra nézve előirt jogi képzettséget igazolja ; 
h) a fogalmazósegédek, aljegyzők és gyakornokok képzettsége ugyanaz, 
mint a központi igazgatásnál. 

2. A jogügyi igazgatóságnál, úgyszintén az alapítványi ügyigazgatő- 
ságnál a központi s a kirendelt fogalmazási személyzetre, valamint az 
államjószágoknál alkalmazott ügyészekre a képzettség a sikerrel letett 
ügyvédi vizsga. Az itt alkalmazott segédekre és gyakornokokra nézve, a 
hivatalbalépés alkalmával, a jogvégzettség s jogtudományi államvizsga ele- 
gendő és megengedhető, hogy az ügyvédi vizsgát a szolgálatba lépés után 
tehessék le. 

E törvény még a tanügyi, orvosi, műszaki, bányászati, számvevő- 
ségi, erdészeti, levéltári, postai, távirdai^ tengerészeti, hatósági, pénztári, 
Tcezdési, börtönügyi szakokra megkívánt elméleti képzettséget is sza- 
bályozza. 

IV. Ugyancsak az 1883 : 1. t.-cz. szabályozza a gyakorlati képzett- 
séget is, még pedig következőképen : 

1. Az egyes ministeriumok központi hivatalainál a ministeri titkári 
és azon felül álló hivatalok elnyerése — bezárólag a ministeri tanácsosig, 
— úgyszintén az egyes ministeriumok alatt álló állami hivatalok közül a 
pénzügyigazgatók, adófelügyelők, postai és távirdai igazgatóktól, az e tör- 
vényben meghatározott némi kivétellel, továbbá a megyéknél az alispáni, 
főjegyzői, szolgabírói, a főváros és törvényhatósági joggal felruházott 

A jegyzői vizsga alapján uyert képességi bizonyítvány csak az ezt kiállító 
törvényhatóság területére érvényes, ha azonban az illető már 3 évig szolgált is, akkor 
általános érvényű lesz. 

városoknál a polgármesteri és rendörkapitányi állomások elnyerése, az 
elméleti képzettségen felül, a gyakorlati képzettség kimutatásától tétetik 
függővé, melyet egy külön gyakorlati közigazgatási vizsgának sikeres 
letétele ad meg. 

E vizsga tárgyait, a vizsgálóbizottságok összeállitását s azoknak 
eljárását a ministerium állapítja még.*) A vizsga ugy rendezendő be, hogy 
az arra jelentkező által a gyakorlati képzettség minősitése a közigazgatás 
valamennyi ágára, vagy csupán a közigazgatásnak általa választott egyik 
vagy másik ágazatára legyen a képesités megszerezhető. E vizsgálatokat 
szabályzó kormányrendelet életbeléptétől számitott 3 év után a ministe- 
rium köteles a gyakorlati vizsga állandó rendezése iránt törvényjavaslatot 
terjeszteni be. A vizsgáló bizottságok székhelye Budapest és Kolozsvár. 

A gyakorlati vizsgára csak az bocsátható, a ki a törvényes elméleti 
képzettséget birja és 2 évi gyakorlatot tud kimutatni ; egy év okvetlenül 
valamely állami vagy törvényhatósági közigazgatósági hatóságnál a fogal- 
mazási szakban, a másik év azonban biróságoknál is tölthető. 

Az egyes ministerek jogositva vannak rendeleti uton megállapítani, 
hogy a gyakorlati vizsga a felsoroltakon kivül mely állomások elnyerésé- 
nél követelendő meg ; valamint felhatalmaztatnak, hogy a szakirodalom 
vagy a gyakorlat terén kitűnő egyéniségekre nézve az alaki képzettség 
hiányától való fölmentést Felségénél kieszközölhessék. 

179. §. 

A hivatali eskü ; — a közszolgálat tartama és megszűnése. 

A közszolgálatba lépő tisztének megkezdése előtt alkotmányos 
hűségre, hivatali kötelességeinek lelkiismeretes teljesítésére esküt tesz, a 
mely minden előléptetésnél vagy más hivatalba való áthelyezésnél ismé- 
teltetik. Rendesen az eskütételtől számíttatik a közszolgálat. 

Az állami hivatal általában élethossziglan szól, azonban nálunk 
ma még csak a birák elmozdithatlanok ; a többi állami hivatalnokok aka- 
ratuk ellenére más állásokra áttehetők, sőt állásuktól végleg fel is menthe- 
tők. De ha az elmozdítás nem fegyelmi határozatok által történt, a hiva- 
talnoknak fenmaradnak az állammal szemben szerzett jogai a nyugdíjra, 
esetleg végkielégítésre. ^) 

A mai napig még nem történt meg. A gyakorlati birói vizsgálatra vonatko- 
zólag az 1874: 24. t.-cz. intézkedik és ennek végrehajtására 1876-ik évben kibo- 
csátott ministeri rendelet. 

■) Ez bizonyos ellemnondásban van a modern államjogi szervezettel, illetve 
a jogállamról alkotott felfogással, mert a hivatalnokok viszonya az államhoz egyéni 

A törvényhatóság és község tisztviselői, mint láttuk, legnagyobb 
részt időnként, 3 vagy 6 évre, néha élethossziglan választatnak ; némelyek 
pedig a főispán által élethossziglan kineveztetnek. 

A közszolgálat megszűnik az illető tisztviselő vagy hivatalnok ha- 
lálával, leköszönésével ; ha más állomásra alkalmaztatik, ha fegyelmi 
eljárás folytán a hivatalból elbocsáttatik, vagy ha a büntető törvények 
értelmében hivatalvesztésre Ítéltetik ; a törvényhatósági és községi tiszt- 
viselőre még az esetben is, ha azon évek, melyekre választattak, lejárnak. 

180 §. 

A köztisztviselők jogai és kötelességei. 

I. A köztisztviselőknek mindenekelőtt jognk van hivatalukkal össze- 
kötött nyilvános trendőket végezni ; a jog ezek gyakorlására illetékesség- 
nek neveztetik. Miután e jog teljesen közjog, szorosan egybe van kötve a 
kötelességgel s nem a tisztviselő kényétől függ, hogy élni akar-e vele 
vagy nem. 

Hivatalos eljárásuk alkalmával a törvény különös oltalmában része- 
sülnek (1878 : 5.) és azért, a mit hivatali teendőjük teljesitése közben tör- 
vényszabta korlátok közt tesznek, sem tiszti kereset, sem magánkereset 
utján feleletre nem vonhatók, be nem perelhetők ; ha valaki magát a köz- 
tisztviselő eljárása által jogaiban sértve érzi, a felsőbb hatóságoknál keres- 
het orvoslást, ellene fegyelmi eljárást kérve. 

A köztisztviselőnek joga van a megfelelő rangra és czimre. Ez a 
közérdekben kifejtett tevékenységért járó s a köz által nyújtott tisztelet, 
tekintély, valamint a hivatali fokozat külső kifejezése. 

^ Joga van állásával összekötött fizetésre s egyéb jövedelemre. Az 
18S| : é9. t.-cz. értelmében pedig rendes fizetésének, illetőleg várakozási 
illetékének, személyes és kárpót-dijainak, továbbá a nyugdij és kegydijnak 
legfelebb egy harmada, és ez is csak akkor vehető végrehajtás alá, ha a 
végrehajtást szenvedőnek évi flOO, illetve íbo frt érintetlenül marad ; alak- 
pénzek csak lakbér fejében foglalhatók le. — Hivatalos küldetések alkal- 
mával a köztisztviselő állásának megfelelő napi dijat és útiköltséget is élvez. 

(esetleg önkényü) akaraton nyugszik. S a midőn az államhivatalok betöltése az 
ideiglenes foglalkozásból élethivatássá válik, szükségképen kell, hogy, mint más köz- 
jogi institatiónál, az állam és hivatalnoka közti viszony a szigorú jog szabályain 
nyugodjék. 

Nálunk az államhivataloknak XTT rangosztálya van megáUapitva. E kér- 
dést a bírósági személyzetre (birákra és bírósági hivatalnokokra) az igazságügyi 
ministerium 1874: 3341. sz. a. kelt rendelete szabályozta. 

n. Továbbá a szoros értelemben vett államhivatalnokok — tehát 
nem a törvényhatósági és községi tisztviselők — ha szorult anyagi hely- 
zetbe jutnak, jogositva vannak fizetésüknek három havi összegét előlegkép 
fölvenni s 20 havi részletekben kamat nélkül téritni vissza Es ha nem 
büntetéskép, de a járandóság emelése nélkül helyeztetnek át más helyre : 
szabályszerű költözködési költségek iUetik meg. 

Ugyancsak a szoros értelemben vett államhivatalnokoknak, ha hibá- 
jukon kivül, mert pl. a hivatalok körüli változások a hivatalnokok körében 
reductiót idéztek elő, elbocsáttatnak, vagy ha testi, illetve szellemi hibák 
folytán szolgálatképtelenné váltak : joguk van végkielégítésre, ha pedig 
állandó szolgálatuknak ideje legalább tiz év, joguk van életfogytiglan 
tartó nyugdijra (1885 : 11.). 

A törvényhatósági és községi tisztviselők a múltban nyudijképessé- 
get általában nem szerezhettek, még azok sem, kik élethossziglan alkal- 
maztattak. ^) Jelenleg azonban az 1886: 21. t.-cz. szerint ugy a megyei, 
mint a városi törvényhatóságok nyugdij-intézet létesítéséről tartoznak 
gondoskodni. 

in. A mi a kötelességeket illeti, a közszolgálatban álló egyén köte- 
les a hivatali titkot lelkiismeretesen megőrizni, hivatali teendőit pontosan 
teljesíteni, a felekkel előzékenyen bánni s egyszersmind az oly foglalkozá- 
soktól, életmódtól tartózkodni, mely hivatalos állásával össze nem fér, 
annak tekintélyét csökkentené vagy pontos teljesítését akadályozná. 

Továbbá hivatalos működéséért a felektől ajándékot nem fogadhat 
el s a közszolgálat körében elkövetett mulasztásokért, károsításokért ugy 
az állammal, mint a felekkel szemben felelős, ellene fegyelmi, esetleg bün- 
tető eljárás indítható meg. 

D) A horvát-szlavón tartományi kormányzat. 
181. §. 
I. A központi kormány. 

I. Mint fentebb mondottuk, a horvát-szlavón tartományok autonó- 
miájuk körébe eső ügyeikre külön kormánynyal birnak, melynek élén, a 
magyar ministerelnök előterjesztésére és ellenjegyzése mellett, a magyar 
király által kinevezett bán áll. 

Az autonómiát a belügy, vallás- és közoktatás- és igazságügyi ágak 
képezik ; ennek megfelelőleg a kormányzatnak három önálló osztálya van : 
a helügyiy valláS' és TcözoUatási és igazságügyi osztálya. Mindegyik osz- 

E tétel alól csak igen ritka s leginkább csak városi törvényhatóság képezett 
kivételt. 

tály élén osztályfőnők áll, ki a bánnal összeköttetésben intézi az osztályba 
tartozó ügyeket. 

Az autonomicus kormányzat felterjesztéseit a bán és a magyar 
ministerium kebelében levő horvát-szlavón minister utján juttatja a 
király elé ; a királyi kinevezéseket és rendeleteket ugyancsak a nevezettek 
ellenjegyzik. 

A központi kormány a költségvetést és zárszámadásokat minden 
é7ben a tartománygyülés elé terjeszteni tartozik. A költségvetés érvényé- 
hez a tartománygyülés beleegyezése szükséges, a zárszámadás pedig felül- 
vizsgálata alá kerül. — A horvát-szlavón autonomicus kormányzat további 
(belső) szervezését a bán előterjesztése alapján a magyar király legmaga- 
sabb hozzájárulásával a horvát-szlavón tartománygyülés állapítja meg. 

II. A bán és helyettese (az 1869 : 2. t.-cz. szerint a belügyi osztály- 
főnök), továbbá az osztályfőnökök a tartománygyülésnek felelősek. — A 
bán és helyettese felelős mindazon cselekvényért vagy mulasztásért, melyek 
az alkotmány, különösen Magyarország és a horvát-szlavón részek közti 
államjogi viszonyt érintik; e felelősség egyébiránt terhelhet valamely 
osztályfőnököt is, ha a cselekménynél közreműködött. Különben pedig az 
osztályfőnökök az osztályukban történt ügjdntézésért felelősek. 

Vádló a tartománygyülés. A vád alá helyezési indítványt legalább 
20 tag aláírásával ellátva Írásban kell beadni. Ha ez indítványt alapján 
az ügy további tárgyalása határoztatik el, akkor a tartománygyülés saját 
kebeléből bizottságot küld ki a vizsgálatra és ennek jelentése folytán 
határoz a fölött, hogy az illető vád alá helyeztessék-e vagy ne ? Vád alá 
helyező határozat azonban csak akkor keletkezhetik,, ha a tartománygyü- 
lés tagjainak legalább ^/s része mellette szavazott. 

III. A bíróság azután következőkép szerveztetik : Mindenekelőtt a 
horvát-szlavón hétszemélyes tábla bíróiból 12 tag hívatik bíráskodásra, 
vagy ha ezek száma 12-őt el nem érné, akkor a báni tábla, a zágrábi és 
az eszéki törvényszék elnökei, esetleg a báni tábla legidősebb 2 bírája 
által egészíttetik ki ; továbbá a tartománygyülés saját tagjainak kizárásá- 
val választ 12, a horvát-szlavón területen illetékes honpolgárt. E huszon- 
négy tag közül a vádló és a vádlott 6—6 tagot visszavethetnek, de ugy, 
hogy a bíráskodásra megmaradt 12 tag fele a bírói személyzetből, másik 
fele a tartománygyülés választottjaiból álljon. 

E szerint alakult bíróság itél a felett, hogy a vádlott bűnös-e vagy 
nem, de elmarasztaló ítélethez a bíróság tagjai ^/a-ának szavazata 
szükséges. 

182. §. 

II. A horvát-szlavón törvényhatóságok. 

A horvát-szlavón törvényhatóságok jelenleg kétfélék : városi és me- 
gyei törvényhatóságok. Önkormányzattal birnak és közvetítik a tartomá- 
nyi, esetleg állami közigazgatást. 

I. A megyei törvényhatóságok szervezetét az 1886. évi február 5-ki 
törvény lényegesen megváltoztatta és a magyar megyei törvényhatósághoz 
hasonlóbbá tette. ^) Számuk az idézett törvény értelmében 8 : Likka-Kor- 
báva, Modrus-Fiume, Zágráb, Várasd, Bellovár-Kőrös, Pozsega, Verőcze, 
Szerém. 

A megyei törvényhatóság önkormányzati hatáskörébe tartozik: 
1. törvények és kormányrendeletek korlátai között szabályrendeleteket 
alkotni ; 2. közérdekű ügyek felett tanácskozni, határozataikat más me- 
gyékkel közölni ; a kormányhoz előterjesztéseket, az országgyűléshez kér- 
vényeket intézni ; 3. határozni ügyekben, melyek több községet vagy kerü- 
leteket érintenek, a mennyiben ezek más hatóságokhoz utalva nincsenek ; 
4. a megyei vagyon, alapítványok, intézetek igazgatása; 5. a kormány 
jóváhagyása mellett ingatlan vagyon szerzése vagy elidegenítése, kölcsön- 
vételek, terhes szerződések kötése ; 6.'a közigazgatási bizottság választása ; 
7. a községi, kerületi és megyei igazgatás felett a főfelügyelet gyakorlása ; 
végre 8. a főispán vagy helyettese a közgyűlés elé terjeszthet minden 
ügyet, mely a községeket, kerületeket vagy az egész megyét érintik, tudo- 
másvétel szempontjából. 

A megyei közgyűlés, mely a törvényhatósági jogokat gyakorolja, . 
felerészben a legtöbb adót fizetőkből áll, a mennyiben tartománygyülési 
képviselők választására jogosultak, másik fele választott tagokból, kik 3 
évenként 6 évre választatnak. Választó, a ki képviselő választására jogo- 
sult, választható a választó. Nem lehet azonban tagja a képviselőtestület- 
nek, ha különben birja is a qualificatiót : 1. a kit bűntényért vagy nyere- 
ségvágyból származott vétségért jogérvényesen elitéltek vagy vizsgálat 
alatt áll ; 2. a ki a megyével bérleti, vállalkozási vagy számadásos, avagy 
peres viszonyban áll. Továbbá tagjai még állásuknál fogva, ennek tarta- 
mára : a megyei alispán, titkár, orvos, mérnök, iskolafelügyelő, főerdész, 
állatorvos és a kerületi elöljárók. 

E törvényt megelőzőleg háromféle törvényhatóság volt : városi, megyei és 
járási. A járások, vagyis alispánságok külön önkormányzattal, képviselettel és 
tisztviselőkkel birtak és élükön alispánok, minden megyében egy járásnak élén pedig 
a főispán állott. 

Közgyűlések évenkint kétszer : őszszel és tavaszszal tartatnak, lia 
azonban a főispán vagy a tagok egyharmada óhajtja, rendkívüli közgyűlés 
hívandó össze. A közgyűlésen a határozatok általános szótöbbséggel ho- 
zatnak. A jegyzőkönyvek 14 nap alatt a kormányhoz felterjesztendők és 
ugyanannyi idő alatt határozatok a kormányhoz felebbezhetők. 

Minden megyében 1886. óta a közigazgatási bizottság alakittatik, 
melynek hatásköre közigazgatási, adózási és fegyelmi ügyekre terjed ki. 

A megyei törvényhatóságban működő tisztviselőket a kormány 
nevezi ki, még pedig a főispánt a bán előterjesztésére a király, a többi 
tisztviselőt a főispán előterjesztésére a bán. A segéd-, kezelő- és szolga- 
személyzetet pedig a főispán nevezi ki, a megyéknél az alispán, kerületek- 
nél a kerületi előljáró ajánlatára. — A tisztviselők fizetését ugyancsak a 
törvény állapítja meg és a megyei kiadások fedezéséről a tartományi 
budget gondoskodik. 

A főispán a végrehajtó hatalom képviselője és a kormány megbi- 
zottja,^mint ilyen felügyel különösen a megyei önkormányzatra s általában 
a megye politikai igazgatására. — A megyei törvényhatóság élén az alis- 
pán áll, körülbelül azon hatáskörrel, a melylyel a magyar megyei törvény- 
hatóságokban bir az alispán. 

Minden vármegye a szükségnek megfelelőleg közigazgatási kerüle- 
tekre oszlik, melyeknek élén egy közigazgatási előljáró van. A kerületek 
számát és székhelyét a tartományi kormány rendeleti uton szabályozza. 

n. A városi törvényhatóságok önkormányzattal, saját képviselettel 
és tisztviselőkkel birnak. Elükön a főispán áll. Rendszerint a megyei 
főispán a megye területébe eső városi törvényhatóságoknak is főispánja, 
— Zágráb városa mint tartományi főváros élén azonban a bán által föl- 
terjesztett s a király által kinevezett főpolgármester áll. — A városi tör- 
vényhatóság első tisztviselője a polgármester. 

183. §. 

III. A horvát-szlavón községek. 

A horvát-szlavón községek, a törvényhatósági joggal biró városoktól 
eltekintve, kétfélék : egyes községek és kerületi községek, vagyis olyanok, 
melyek törvényszabta kötelességeiket külön teljesíteni nem birván : köz- 
séggé társultak. 

E községek önkormányzatot gyakorolnak, körülbelül hasonló hatás- 
körrel, mint a magyar kis- és nagyközségek, és közvetítik a magasabb 
közigazgatást. 

A község önkormányzati jogait a község képviselete, a bizottság 
gyakorolja. E bizottság ^/a részben a legtöbb adót fizetőkből, ^/g részben 
választott polgárokból alakul. 

Választó polgár minden feddhetlen jellemű, önálló, nagykorú községi 
tag ; választható pedig azon választó, ki legalább 20 hold földet bir a község- 
ben. A megválasztott, ha 60 éven alól van, 50 frt terhe alatt tartozik a 
megbizást elfogadni. — De nem választhatók a tettleges szolgálatban levő 
katonák, a csőd alatt állók, fenyitő vizsgálat alatt levők, kik bűntettért, 
illetve nyerészkedésből vagy a közerkölcsiség ellen elkövetett vétség miatt 
Ítéltettek el. 

A község a megyei törvényhatóság felügyelete alatt áll. 



Digitized by Google 



NEGYEDIK EÉSZ. 



A magyar államnak Ausztriához való viszonya. 

184. §. 
Az összeköttetés múltja. 

I. Magyarország már a mohácsi vészt megelőzőleg, Albert és László 
alatt, Ausztriával összeköttetésbe került azon történeti esemény folytán, 
hogy a két trónra ugyanazon physikai személy választatott. Hasonló tar- 
talmú viszony keletkezett és állott fenn I. Ferdinándtól egészen a prag- 
matica sanctióig. Az összeköttetés ez időtől fogva állandó lett ugyan, de 
tartalmát továbbra is csak azon esetleges tény képezte, hogy a két állam- 
ban ugyanazon physikai személy uralkodott. Az államok bensőbb összeköt- 
tetést nem akartak, legalább erről államjoguk nem tud semmit ; mint tel- 
jesen különállók éltek, egyik a másikra nézve idegen volt. 

Ez időben a magyar állam külügyei az osztrák külügyektől, legalább 
jogilag, külön voltak kezelendők. Az 1559 : 8. t.-cz. világosan kimondja, 
hogy O Felsége a magyar ügyekben magyar tanácsosait hallgassa meg, s 
hogy a magyar ügyek intézésénél ne idegenek, hanem magyarok alkalmaz- 
tassanak. Az 1618: 37., 1630: 36., 1635: 27., 1638: 3., 1647: 74., 1649: 
7., 1655:50., 1659:14., 1662:4., 1681:4., 1715:41. t.-czikkek pedig 
elrendelik, hogy a török portára különösen, de más udvarokhoz is magyar 
ügyek intézésére a császári követ mellé, hasonló tekintélyű és hatalmú 
magyar követ is küldessék, a ki a magyar tanács által látandó el utasítás- 
sal ; valahányszor pedig a török portáról követek jönnek, illetve oda köve- 
tek küldetnek, a nádor mindig értesíttessék.*) — Néha meg az országgyűlés 
küldött követeket és azokat utasítással látta el (1609: 68., 1630: 26.) és 



') Ez időben a magyar áUam legfontosabb külügyei a török birodalomnxal 

voltak. 

a magyar állam Ausztriával, a török elleni háborúra, külön szerződése- 
ket kötött. — Végre számos törvényünk szerint a hadüzenésnél, béke és 
egyéb nemzetközi szerződések kötésénél az országgyűlés meghallgatandó 
volt, illetve ilyen ügyek magyarok befolyása mellett mondattak intézen- 
dőknek (1553:3., 1559:8., 1595: 56., 1608. k. e.: 2., 1647:5., 1681: 4., 
1715:41.). 

A hadügy körében szintén nem létezett közösség Magyarország és 
Ausztria között. A fejedelem, mint magyar király, volt a hadsereg fővezére, 
főbb parancsnokait kinevezte; a zsoldosokat szedni és tartani csak a 
királynak lehetett ; a bandériumok a király zászlóihoz csatlakoztak. De 
arra, hogy a király zsoldosokat szedhessen, szaporíthasson, az országgyűlés 
beleegyezése szükséges volt ; valamint a zsoldosok tartásának és általában 
a haderő költségeinek fedezéséről az országgyűlés gondoskodott és a ban- 
dériumok kiállitásának, a nemesség felkelésének szükségét, módját meg- 
állapította. Törvényeink meghatározták, hogy a katonaság tisztjei magya- 
rok legyenek, hogy külföldi katonaság az országgyűlés engedélye nélkül 
be ne hozassék, sőt a bentlevők is kivitessenek ; és addig, mig ez megtörténik ; 
a nádortól függjenek, illetve magyar parancsnokok alatt álljanak. (1608. 
k. e.: 2., 1622: 2., 1625: 24., 1635: 59„ 1638: 45., 46., 1655: 19., 1681: 
8.) Határozott pedig mindez ügyben önállólag, idegen állam beavat- 
kozása nélkül. 

A pénzügyek a magyar király és az országgyűlés kizárólagos hatás- 
köréhez tartoztak. Az adóknak mind mennyiségét, mind kivetési módját 
és kulcsát az országgyűlés határozta meg; valamint az országgyűlés 
beleegyezése kívántatott a koronajószágok zálogbaadásánál, vagy meg- 
terheltetésénél s a rendek az egyéb jövedelmi forrásokra (sóügy, bányák, 
pénzverés, harminczad). A befolyt jövedelemmel pedig a magyar király 
rendelkezett s, mint országgyűléseink többször kijelentették, a magyar 
állam érdekében. 

S amint e viszony Ausztriával pusztán történeti esemény folytán 
keletkezett, ugy megszűnéséhez sem kellett volna külön jogi actus. így pl. 
a Magyarország és Ausztria közti összeköttetés 1687-ig, egyszerűen a tény 
által szűnhetett volna meg, ha Magyarország fejedelemmé mást választ, 
mint a ki Ausztriában uralkodik; 1687— 1723-ig pedig, ha Magyarország 
trónörökösödési rendjén változtat. Ez összeköttetést, a jellem kidombori- 
tására, esetleges tényen nyugvó personáluniónak nevezhetnénk. 

Hasonló viszony volt Lengyelország és Szászország közt két fejedelem, Fri- 
gyes Ágost (lengyeleknél II. Ágost) és II. Frigyes Ágost (III. Ágost) alatt ; Németor- 
szág és Spanyolország között V. Károly illetve I. Károly alatt. Poroszország és Neiieii- 
burg közt n. Frigyes alatt. Végre hosszabb időn keresztül Anglia és Hannover között 

II. Sokan az ily viszonyt nem is tekintik az államok között össze- 
köttetésnek, de bár a közjog erről mit sem tud, természetéből mégis olyan 
következmények folynak, melyek kihatnak az államok életére s azokat cse- 
lekedeteikben irányitják, megkötik. *) 



stb. Ez utóbbi összeköttetés 1714-től egész 1837-ig állott fenn. Keletkezett a két 
állam trónörökösödési jogának összetalálkozása által György, Braunschweig-Lüne- 
burgi berezeg személyében s megszűnt a két állam trónörökösödési szabályainak 
eltérése folytán. Braunschiweig-Lüneburg — később Hannover — a trónörökösödés- 
ből a nőket kizárja, Angliában pedig, némely változtatással, a régi hűbérjog sza- 
bályai érvényesek, melyek szerint bizonyos esetekben a nők is örökösödésre hivatvák. 
Midőn IV. Vilmos gyermekek hátrahagyása nélkül halt el, az angol örökösödési 
szabályok értelmében idősebb testvérének, Kenti Eduárdnak leányát, Viktóriát iUette 
a trón, mig Hannoverben ifjabb fitestvérét, Ernő Ágostont és ennek fiutódait. — 
Az összeköttetés alatt a két állam teljesen külön és függetlenül élt. Anglia külföld 
volt Hannoverre és viszont ; az angol polgár idegen volt Hannoverben és viszont. 
A hadügy, külügy a két államban egészen különálló volt. Hannover külügyeit, 
Angliával szemben, épenugy vezette, mint egyéb államokkal szemben. Hannoverben 
az udvartartás épségben maradt és az Angliában tartózkodó fejedelem az 1714-ki 
»Reglement« szerint ugy tekintetett, mintha hosszú külföldi utazáson lett volna. 

Jelenleg ily összeköttetés áll fenn Luxemburg és Németalföld között. A két 
trónon a Nassaui család örököl bizonyos időre, a mennyiben Luxemburg a cogna- 
tusokat kizárja, mig Németalföld a trónörökösödésre képesiti. Ez összeköttetésben 
Luxemburg az 1868. évi október 17-én kihirdetett és jelenleg is érvényben levő 
alkotmány értelmében teljesen különálló és független, — az 1867-ki londoni egyez- 
ség Luxemburgot semlegesnek nyilvánította. — Külön törvényhozása, kormányzása 
és igazságszolgáltatása van, Luxemburg a nemzetközi életben is külön személy. 
Külügyeit önállólag maga kezeli és pedig Berlinben, Párisban külön követet tartva, 
a többi államoknál a németalföldi követek által kezelteti, kiket azonban a luxem- 
burgi államministerium külön instruál; valamint a király és nagyherczeghez kül- 
dött idegen követek a luxemburgi ministeriummal külön érintkeznek és a nemzet- 
közti szerződések Luxemburgot illetőleg külön köttetnek. — Mindaz, a mi a had- 
ügyre vonatkozik, csak luxemburgi törvényekkel szabályozható. (VII. fej. 96., 97., 
98. §§.) A pénzügyek teljesen függetlenek és önállók. (L. bővebben Dareste : Les 
constitutions modernes és Juraschek : Personál- und Bealunion). Midőn 1889-ben a 
király és nagyherczeg betegsége folytán rengensség szerveztetett, ez a két államra 
külön-külön történt : Luxemburgra Adolf nasszaui herczeg személyében. Németal- 
földre pedig a németalföldi államtanácsban. — Továbbá tiszta personálunió van 
még Belgium és Congo-állam között. A belga kamarák 1885. ápril 28-án beleegye- 
zésöket jelentették ki, hogy királyuk Afrika területén keletkezett Congó-állam 
fejedelme lehessen, de annak határozott kikötésével, hogy az unió csak a fejedelmi 
személyre vonatkozzék és az államokét, mint ilyeneket ne érintse. 

») Heineccius szerint (Elementae iuris Naturae et Gentium) az államok között 
nem jön létre összeköttetés, ha valamely véletlen következtében két főhatalom egy 
physikai személyre ruháztatik. Ö figyelmeztet először, hogy ilyen esetben nem a 
fejedelem, mint ilyen közös, hanem csak a physikai személy. — így nyilatkozik 
később Jordán is. 

Igaz, hogy ez összeköttetés annyira laza, miszerint előfordulhat az 
eset, hogy az egyik állam háborút visel, a másik békében marad, sőt, ha 
ez utóbbi polgárai az ellenfél soraiban küzdenek, felségsértőknek nem 
tekintetnek. *) De mindenekelőtt az a tény, hogy a fejedelem két, vagy 
több állam uralkodója, kihat az államok politikai életére ; mert nem kép- 
zelhető, hogy a fejedelem politikai cselekedeteiben két állam fölötti ural- 
mának érzete befolyással ne lenne. 

S azután a történeti personálunióban levő államok egymás közt 
hadat nem viselhetnek. A háborút u. i. nem lehet máskép gondolni, mint 
az államhatalom actióját egy bizonyos irányban, a melylyel szembe tör 
az ellenfél. A monarchia természetéből meg az következik, hogy az állam- 
hatalom birtokosa a fejedelem, a hadfelség jogát gyakorolja, s mert a 
personálunióban két vagy több állam souverain hatalma egy kézbe tétetik 
le, ez államok között a háború csak ugy volna lehetséges, ha az uralkodó 
physikai személyben összetalálkozott fejedelmi személyek szintén hábo- 
rúba lépnének egymással. A midőn az ily viszonyban levő államok 
közt háború tör ki, ez az összeköttetést felbontja, illetve az egyik állam a 
közös uralkodói személytől elszakad. 

III. A Magyarország és Ausztria közti viszony lényegesen megválto- 
zik a pragmatica sanctio által, mely a mellett hogy a trónörökösödési jogot 
a Habsburg-ház három nőágára kiterjeszti, még azt is tartalmazza, misze- 
rint az örökösödési rend ugyanaz lesz, mely cs. és kir. Felsége Magyar- 
országgal és a hozzá tartozó részekkel együtt örökösödési jogon feloszthat- 
lanul és elválaszthatlanul birandó örökös tartományaiban érvényes. E 
törvényben foglalt szerződés tehát a két állam egyező akarata arra nézve, 
hogy a három nőág kihaltáig ugyanazon physikai személy uralkodása alatt 
fognak élni. Az akaratot kifejezik azok, kik az állam nevében akarni 
jogositottak : Magyarországban a magyar király és az országgyűlés, 
Ausztriában pedig az absolut fejedelem. ^) 



Midőn a dánok 1533-ban a Hanza városokkal hadat viseltek, a Dániával 
personáluniót képező Schlesvig-Holstein semleges maradt. A hétéves háborúban a 
Poroszországgal personálunióban levő Neuenburg (Neufchatel) nem vett részt ; sőt több 
neuenburgi polgár a poroszok ellen küzdött, s midőn II. Frigyes őket mint felség- 
sértőket akarta megbüntetni, azzal védekeztek, hogy ők nem a békében élő Neuen- 
burg, hanem az idegen Poroszország ellen voltak hadban, s e védekezés elfogadtatott. 

*) A feloszthatlanság és elválaszthatlanság egyedül a főhatalom birtoklására 
vonatkozik és nem a kormányzatra. Nem azt jelenti, hogy a két állam egyesül, 
hanem, hogy sem a magyar áUam, sem Ausztria el nem darabolható a czélból, 
hogy pl. az uralkodó gyermekei között feloszthassa. 

«) A rendek ugyanekkor Ausztria rendéivel a pragmatica sanctio tartalmára 
külön formális szerződést óhajtottak kötni, de akkor uralkodó királyunk III. Károly 

A pragmatica sanctio által az eddig tiszta történeti eseményen ala- 
puló personálunió jogi alapot nyert. Szorosan véve ezentúl is csak a feje- 
delem physikai személye volt közös, de hogy e közösség a két állam hatá- 
rozatán, egyező akaratán nyugodott, annak fontos jogi természetű követ- 
kezései vannak. Ha u. i. valamely belmozgalom, vagy külerőszak az egyik 
állam vagy területrészének elszakitására tör, ez által a másik államot 
szintén megtámadja, kinyilvánitott akaratában; illetve azt akaratának, 
vagyis a másik állam területének védelmére kényszeriti. Mária Theresia 
alatt a nemzet önfeláldozó eljárása nemcsak a dynastia iránti ragaszkodás, 
hanem a pragmatica sanctioból folyó kötelesség is volt. 

Ez időtől fogva tehát a personálunió természetéből szorosan jogilag 
folyik már a kölcsönös védelem, de csak egy bizonyos irányban. A magyar 
pragmatica sanctio egyéb tartalma pedig arra is enged következtetni, hogy 
a kölcsönös védelem általában lett értve. A közfelfogás és gyakorlat e 
nézetet egyaránt támogatja. — De ezen kölcsönös védelemből a védelem 
tényezőinek (külügy, hadügy) közössége nem következik. Erre nincs szük- 
ség ; az elv megvalósitható a két állam különállása mellett is. Bár a poli- 
tikai czélszerüség egyes esetekben közös orgánumok (pl. hadvezérletre) 
alkalmazását sürgetni fogja. 

IV. Ennek felel meg Magyarország viszonya Ausztriához a pragma- 
tica sanctio után, a melyet, hogy az előbbitől megkülönböztessük, elnevez- 
hetnénk jogalapon nyugvó personaluniónak. A védelem tényezői, legalább 
jogilag, 1867-ig nem tekinthetők közösöknek, *) bár az ez állapothoz való 
közeledés mindinkább szembeötlő. 



ezt fölöslegesnek jelentette ki, miután ö, mint az örökös tartományok absolut feje- 
delme, azokat teljesen képviseli (Korbuly : Közjog.) Továbbá L a 67-es bizottság 
tárgyalásait a kiegyezési javaslatra vonatkozólag. 

») >Az ország rendéi Ö cs. és kir. apostoli Felségének valóságos atyai haj- 
lamát, Magyarország csatolt részeinek előmenetelére és a szomszéd országokkal, 
örökös tartományokkal mindenesetre a külerőszak eUen is alapítandó egyesülésre 
irányzott törekvését megértvén, elhatározták* stb. (1723: 1. Bev.) — Továbbá: 
>Azért, hogy Magyarország jövendőben minden külső és belső zavaroktól meg- 
óvassék, sőt áldott folytonos nyugalomban és jóllétben külerőszak ellen is fennáll- 
hasson: elfogadják 8tb.« (1723: 2. t.-cz. 1. §.) — Továbbá L az 1848-ki ország- 
gyűlést, valamint a kiegyezésre vonatkozó tárgyalásokat. 

•) Ez volt a közfelfogás is az összeköttetés tartamára. így 1834. február 28-áTi 
kerületi ülésben Borsiczky megyei követ mondja, a nélkül, hogy ellenzésre találna : 
» Magyarország Ausztriával más összeköttetést nem ismer, mint hogy a magyar 
királyi személy Ausztria fejedelme Í8« (Kossuth: Országgyűlési tudósítások). To- 
vábbá az 1865/7. országgyűlés tanácskozásai alatt többször kifejezést nyer az a 
nézet, hogy a kiegyezésig csakis a fejedelmi személy tekinthető közösnek (L. Közös- 
ügyi okmánytár). 

Az 1741: 11. és 15. t-cz. határozottan kifejezi, hogy Ő Felsége a 
magyar ügyeket ugy az országon Idül, mint az országon Tcivül magyarok 
által intézteti s azon ügyekre pedig, melyeket maga intéz, magyar hü taná- 
csosok tanácsával fog élni. De ezt a tételt már az 1791: 17. t.-cz. ugy 
látszik értelmezni, hogy a külügyek intézésére magyarok is befolyással 
legyenek; s a külön magyar követségek szervezését 1723. után törvényeink 
nem sürgették többé, bár a régiek hatályon kivül helyezve nem lettek, 

A hadügy sem nyilvánittatott közös ügynek, bár az 1715 : 8. t.-cz. 
értelmében kiállitott magyar állandó hadsereg ^) Ausztria állandó hadsere- 
gével közös szervezetet nyert és közös vezénylet alatt védelmezte a két 
államot. De a magyar állam Ausztria befolyása nélkül határozott a had- 
ügyre vonatkozólag. Határozott esetről-esetre, a mint a viszonyok kivánták 
és megengedték, s az ujonczok számát, az állitásnak föltételeit, módját, a 
szolgálati idő tartamát, az állandó katonaság kiállitásának, eltartásának 
költségeit, a védelem másik eszközének, a nemesi fölkelésnek egybehivását 
az országgyűlés állapitotta meg, illetve határozatától tette függővé. A 
katonaság élelmezése és elhelyezése fölött gondoskodni pedig a m. kir. 
helytartótanács hatásköréhez tartozott. 

A pénzügyekre vonatkozólag jogilag, szintén nem létezett közösség. 
Az adónak meghatározása Ausztria minden befolyása nélkül történt és az 
állam jövedelmeit kezelő m. kir. kamara Ausztriától függetlennek nyilvá- 
nittatott. ^) Többször hangstilyozták a rendek, hogy a magyar állam bevé- 



S az 1790-ik országgyűlés alsó táblája a főrendi táblához még előterjesz- 
tést tesz, melyben hivatkozva az 1681 : 4. és az 1741 : 11., 15. t.-czikkekre, sürgeti, 
hogy mindazon helyekre, hol a hazát érdeklő békekötés raunkáltatik, az ország a 
maga részéről, a fejedelem előleges értesitésével, követeket küldjön. És hangsúlyozza, 
hogy nem az a czélja, miszerint a nemzet befolyása csak ott álljon helyre, hol a 
törökkel való ügyek tárgyaltatnak, hanem az idézett törvények világos tartalma 
szerint mindenütt, a hol az országot érdeklő ügyek folynak (Diarium. 1790. — 
Bővebben Grünwald : Eégi Magyarország). — Továbbá az államministeriumban 
magyarok is voltak alkalmazandók. E ministerium ugyanis később a magyar kül- 
ügyek vezetésével volt megbizva, de ez által nem keletkezett közös külügyi orgá- 
num, hanem a magyar állam jogát delegálva, külügyeinek intézésére e^y osztrák 
hivatalt bizott meg. Mint a hogy jelenleg, a németalföldi ministerium intézi rész- 
ben a luxemburgi külügyeket, valamint a svéd a norvég külügyeket. 

») Törvényeink a közös hadsereg részét alkotó magyar katonaságot, rend- 
szerint hadseregnek, magyar hadseregnek nevezik, ámbár tényleg 1715. után önálló 
hadseregnek már nem tekinthető. 

") Az osztrák papirpénz ugyan beszivárog hozzánk és tényleg rendes fizetési 
eszköz lesz. Bár a későbbi országgyűlések sem veszik be közjogüag, de nem is 
alkotnak törvényt kitiltására s igy azután használata állandó lesz. — Továbbá a 
magyar kormányzati hatóságok önállóságára vonatkozólag 1. a 148. §-ot. 

telei csak a magyar állam érdekében használtassanak és az Ausztria által 
fölvett adósságokat magára kötelezőnek soha sem tekintette. 

Az 1848. évi törvényhozás (3. §. 10.) elismerte oly viszonyok létét, 
melyek a pragmatica sanctión alapuló kapocsnál fogva Magyarországot 
Ausztriával közösen érdeklik, és ezeknél az állami érdeket a Felség sze- 
mélye melletti minister képviseli. De sem az ügyeket, sem elintézési módot 
közelebbről nem jelöli meg. Midőn pedig 1848 : 3. t.-cz. a király távolléte 
esetében, a nádorra ruházza a végrehajtó hatalom gyakorlását, majdnem 
teljesen elválasztja a magyar államot Ausztriától. 

V. Az absolut korszak alatt Magyarországnak Ausztriába való 
beolvasztása kisértetett meg; az 1860. októberi diploma és az 1861. 
februári pátens Magyarországot Ausztriával egy állami közösségbe szán- 
dékozott hozni. Végre az alkotmány visszaállittatik, a két állam közötti 
viszony a pragmatica sanctio alapján újból, praecisebben szabályoztatik 
és az egyezkedés eredménye az 1867 : 12. t.-czikkbe foglaltatott. 

185. §. 

Magyarország és Ausztria között jelenleg fennálló összeköttetés. 

I. Mint az 1867. évi 12. t.-cz. kifejezi, szükségesnek mutatkozott, hogy 
egyrészt a magyar állam, másrészt O Felségének egyébb országai között a 
pragmatica sanctio alapján keletkezett viszony szigorúan és pontosan meg- 
jelöltessék, meg nem sértve azonban Magyarország közjogi, belkormány- 

Körülbelől hasonló viszony áll fenn jelenleg Svédország és Norvégia között. 
Az összeköttetés elismeri a két állam teljes souverainitását. Az államok fölé emel- 
kedett központi hatalom nem létezik, nincs svéd-norvég állam, melynek Svédország 
és Norvégia részei lennének. Nincs egységes svéd-norvég állampolgárság, hanem 
külön svéd és norvég. Az összeköttetés tartalmát a király közös személye képezi, 
de e fejedelmek gondosan el vannak egymástól különítve. — Midőn 1814-ben Svéd- 
ország királya Norvégia királyává választatott, a norvég alkotmány világosan kife- 
jezi a föltételeket, hogy Norvégia jövőre is »szabad, oszthatlan, önálló és független 
állam marad, s Svédországgal csakis az uralkodó közös személye által lesz össze- 
kötve.* B tételt a szervezés meg is valósitá. A hadsereg, a kormányzat, igazság- 
szolgáltatás teljesen független és külön áll, sőt a külügyekre nézve sincs a közösség 
elve kimondva. A külügyek intézése felségjogot képez. A királynak kizárólagos joga 
liáborut üzenni, békét kötni, hadsereget mozgositni, nemzetközi szerződéseket kötni, 
vagy felbontani, követeket küldeni és elfogadni. De mielőtt háborút üzenne, alkot- 
mányos kötelessége svédekből és norvégekből álló tanácsot összehívni, azonban csak 
tanácskozás végett. A külügyministerium sem közös, hanem a svéd külügyminis- 
terium a norvég külügyek vezetésével külön van megbízva. De már a követek 
közösek, valamint a külállamok is csak egy követet küldenek a két államhoz, 
(L. Juraschek : i. m. és Dareste : i. m.) 

zati önállóságát, törvényhozási és kormányzati függetlenségét, melynek épp 
a pragmatica' sanctio képezi főbiztositékát. 

Az ennek megfelelőleg létrejött kiegyezés továbbra is a pragmatica 
sanctióra támaszkodik. S azután még alapféltétélekként hangsúlyozza 
ismételve, Magyarország alkotmányos önállóságának fentartását Ausztria 
függetlenségének fentartása mellett; valamint, hogy az alkotmány O 
Felsége többi országaiban is lépjen életbe, miután ^Magyarország azon 
országoknak csak alkotmányos képviseletével jöhet bármi közös viszo- 
nyokra nézve érintkezésbe.* (1867 : 12. t.-cz. 23. és 24. §.) 

Az alkotmányosság Ausztriában életbe lépett. Ennek következtében, 
mig azelőtt mindazokra nézve, melyek Magyarország és Ausztria közti 
összeköttetésre vonatkoztak, határozat a magyar törvényhozó hatalom — 
országgyűlés és király — valamint Ausztria absolut fejedelme közti meg- 
egyezés folytán jött létre, most már az osztrák törvényhozó testnek hozzá- 
járulása nem volt mellőzhető. 

n. A kiindidási pontul elfogadott pragmatica sanctióból, mint 
kifejtettük, a trónokon közös physikai személy mellett kölcsönös védelem 
következik. Ez lett az uj kiegyezés tartalma is, azon megtoldással, hogy a 
védelem tényezői politikai érdekből, a czél könnyebb megvalósithatás szem- 
pontjából, ^) a két állam közös ügyeinek jelentettek ki és közös orgánumok 
által intéztetnek. E közös ügyek : 1. a külügy, 2. a hadügy, 3. a0 ebekre 
vonatkozó pénzügy. 

Az udvartartás költségei azonban nem tekintetnek közöseknek. Mert 
bár a fejedelem physikai személye közös is, de sem ebből, sem a pragma- 
tica sanctio czéljából (közös védelem) nem folyik az udvartartási költségek 
közössége, s azért a magyar királyi udvartartás költségeit a magy. minis- 
terium előterjesztésére a magyar országgyűlés külön állapitja meg. 



Az 1867 : 12. t.-cz. elismeri, hogy >a közös ügyek kezelésére vonatkozólag 
az azelőtt fennállott módnak megváltoztatása szorosan véve nem folyik a prag- 
matica sanctióból, hanem a viszonyok átalakulása teszi ezt czélszerüvé.« 

A törvény e fejezetének szavai szerint : a pragmatica sanctio értelmében 
közös ugyan az uralkodó, a mennyiben Magyarország koronája ugyanazon feje- 
delmet illeti, a ki több országokban uralkodik.* De szembeötlő, hogy e kitételt nem 
keU szó szerint venni. Fentebb elismeri a törvény már, hogy testi személyben két 
fejedelem találkozik össze : az absolut osztrák császár és az alkotmányos magyar 
király. Az egész csak némi fogalmazási zavar. (L. alább.) 

186. §. 

A közös ügyek az 1867 : 12. t.-cz. értelmében. 

A fentebb emiitett közös ügyeket az 1867: 12. t.-cz. következőleg 
szabályozza : 

I. A pragmatica sanctióból folyó közös és együttes védelemnek 
egyik eszköze a külügyek ezélszerü vezetése. E czélszerü vezetés közössé- 
get igényel azon hülügyékre nézve, melyek az O Felsége uralkodása alatt 
álló összes országoJcat együtt iMetih Ennélfogva a birodalom diplomatikai 
és kereskedelmi képviseltetése a külföld irányában és a nemzetközi szerző- 
dések tekintetében felmerülhető intézkedések, mindkét fél ministeriumával 
egyetértésben és azok beleegyezése mellett, a közös külügyminister teendői 
közé tartoznak. A nemzetközi szerződéseket pedig mindenik ministerium 
saját törvényhozásával közli. 

II. A közös védelemnek másik eszköze a hadsereg s az arra vonat- 
kozó intézkedések, vagyis a hadügy. 

A hadügy körében Felsége alkotmányos fejedelmi jogai folytán 
mindaz, a mi az egész hadseregnek és igy a magyar hadseregnek is, mint 
az összes hadsereg kiegészitő részének, vezényletére és belszervezetére 
vonatkozik, Felsége által intézendőnek ismertetik el. De a magyar 
hadseregnek időnkénti kiegészítését s az ujonczok megajánlásának jogát, 
a megajánlás föltételeinek és a szolgálati időnek meghatározását, ugy szin- 
tén a katonaság elhelyezését s élelmezését illető intézkedéseket és a 
magyar honvédségre vonatkozó intézkedéseket az eddigi törvények alap- 
ján, mind a törvényhozás, mind a kormányzat körében az ország magá- 
nak tartja fenn. 

Kijelenti továbbá az ország, hogy a védelmi rendszemek megállapi- 



A magyar kir. kormány alkotmányos befolyását lásd a 149. §-ban. 
•) Az elhelyezésre vonatkozólag az 1879: 36. t.-cz. 21. és 22. §§. a követ- 
kező intézkedést teszik : »Az állandó hadsereg (hadi tengerészet) Ö Felsége, mint 
legfőbb hadúr által 1870-ik évben elrendelt állandó béke-elhelyezésnek végrehajtása, 
a közös hadügyminister által, a honvédelmi ministerrel egyetértőleg eszközöltetik. 
Uj elhelyezési állomások kijelölése, valamint általában az állandó béke-elhelyezés 
minden megváltoztatása a közös hadüg3mainister meghallgatása után Ö Felsége 
meghagyására történik.* Ez azonban nem támadja meg az országgyűlésnek fentebbi 
jogát, miután az országgyűlési többség interpretatiója szerint, az »elhelyezés« szó 
kettőt jelent : a dislocatiot és inquarterisatiót. Az inquarterisatió tartozott az ország- 
gyűlés jogkörébe és jelenleg is ott maradt, mig a dislocatio hajdan is a kormány- 
zatot illette meg. 

tása, vagy átalakítása Magyarországra nézve mindenkor csak a törvény- 
hozás beleegyezésével történhetik. Miután azonban az ily megállapítás 
épen ugy, mint a későbbi átalakítás is, Ausztria és Magyarország között 
csak egyenlő elvek szerint eszközölhető czélszerüen : ennélfogva minden 
ily esetben, a két ministerium előleges megállapodása után, egyenlő elvek- 
ből kiinduló javaslat fog terjesztetni mindkét törvényhozás elé, A tör- 
vényhozások nézeteiben netalán felmerülhető különbségek kiegyenlítése 
végett a két törvényhozás egymással küldöttségek által érintkezik. 

A magyar hadsereg egyes tagjainak mindazon magyarországi pol- 
gári viszonyai, jogai és kötelezettségei fölött, melyek nem a katonai szol- 
gálatra vonatkoznak, a magyar törvényhozás, illetve a magyar kormány- 
zat fognak intézkedni. — Mindezekből láthatjuk, hogy a hadügy közössége 
nem szószerint veendő, hogy fogalma alá tartozó ügyek jelentékeny részét, 
törvényhozásunk egyenesen kiveszi a közös ügyek köréből. A hadügy köré- 
ben tulajdonkép közös a kiállított hadsereg ; közös a hivatása (a két állam 
védelme és közösek a költségei. 

m. A pénzügyet annyiban ismeri el a magyar országgyűlés közös- 
nek, a mennyiben közösek lesznek azok a költségek, melyek a fentebbiek- 
ben közösnek elismert czélokra forditatnak. Ez azonban ugy értelme- 
zendő, hogy az emiitett tárgyakra megkívántató összes költségek közösen 
határoztassanak meg ; de azon összegnek, mely az arány szerint Magyar- 
országra esik, kivetéséről, beszedéséről s az illető helyre leendő áttételéről 
Magyarország országgyűlése és felelős ministeriuma fognak intézkedni 
oly módon, a mint a kezelésről szóló alábbi pontok megállapítják — Az 
arányra nézve pedig, a mely szerint a magyar állam a pragmatica sanctio 
alapján közöseknek elismert ügyek költségeihez járuland, kölcsönös alku, 
egyezkedés alapján előre történik megállapodás. A mely megállapodás 
azonban csak határozott időre szólhat s leteltével ugyanazon módon, uj 
egyezség kötendő. 

Magyarország minden egyéb államköltségéről,' a magyar felelős 
ministerium előterjesztésére, az országgyűlés alkotmányos uton fog hatá- 
rozni ; azokat, mint általában minden adót, a magyar ministerium minden 
idegen befolyás kizárásával, saját felelőssége alatt veti ki, szedi be és kezeli. 

187. §. 
A delegatíók. 

I. A közös ügyek tárgyalására » Magyarország sem birodalmi taná- 
csot, sem bármi néven nevezhető közös, vagy középponti parlamentet czél- 

szerűnek nem tart, hanem ahhoz ragaszkQ(iik, hogy miután O Felsége leg- 
magasahb trónbeszéde szerint is közös kiindulási pont a pragmatica san- 
ctio : egyrészről a magyar korona országai együtt, másrészről Ő Felsége 
többi országai és tartományai együtt ugy tekintessenek, mint két külön- 
jogu, de teljesen egyenlő fél. S a közösügyek kezelésére nézve mellőzhe- 
tetlen feltétel a paritás« (1867 : 12.). 

Ezen elveknél fogva a közösügyek tárgyalására Magyarország részé- 
ről a magyar országgyűlés választ saját kebeléből egy 60 tagu bizottságot 
és pedig az alsóházból 40 tagot, — 4 horvát — a főrendiházból 20 tagot 
— 1 horvát — és a megfelelő számban póttagokat. Továbbá Ő Felsége 
többi országainak (Ausztria) birodalmi gyűlése szinte választ egy bizott- 
ságot 60 taggal, 40-et az alsó-, 20-at a felsőházból s megfelelő pót- 
tagokat. 

E két bizottság a két állam akaratából, különben az országgyűlése- 
ket megillető jogot, mint delegált jogot gyakorolják a közös ügyek körül, 
illetve az őket küldő országgyűlést képviselik, de instrukcziókhoz kötve 
nincsenek. 

II. A bizottságok csak egy évre, illetve egy ülésszakra választatnak, 
s az év leteltével, vagyis az ülésszak lejártával, hatáskörük teljesen meg- 
szűnik ; de tagjaik újra választhatók. Azon esetben pedig, ha O Felsége 
valamelyik országgyűlést feloszlatná, a feloszlatott országgyűlésnek dele- 
gatiója is megszűnik s az ujabb országgyűlés uj bizottságot választ. 

A bizottságokat mindenkor Ö Felsége fogja bizonyos határnapra 
összehivni azon helyen, hol ez időben tartózkodik. Óhajtja azonban a 
magyar törvényhozás, hogy az ülések fölváltva, egyik évben Pesten, másik 
évben Bécsben, vagy Felsége többi országainak más valamelyik főváro- 
sában tartassék. 

III. Mindegyik bizottság külön-külön választja elnökét s egyéb 
hivatalos személyzetét, s maga állapitja meg ügyrendjét. 

Mindegyik bizottság külön tart üléseket s azokban fejenkinti szava- 
zással az összes tagok absolut szótöbbségével határoz ; a njit a többség 
elhatározott, az az egész bizottság határozatának tekintendő.^) Külön 
véleményt az egyes tagok saját igazolásuk végett iktattathatnak a jegyző- 
könyvbe, de ez a határozat erejét nem gyöngiti. 

A két bizottság egymással Írásban közli és határozatait; s véle- 



Ha a magyar delegatió Ausztriában tar tátik, tagjai útiköltséget kapnak és 
napi 10 frt dijt. 

Szavazategyenlőség esetében tehát a javaslat elvetettnek tekintetik. . 

ménykülönbség esetében irott üzenetek által igyekeznek egymást fölvilá- 
gosítani.' Ezen üzeneteket mindegyik bizottság saját nyelvén készitendi el, 
oda mellékelve a hiteles forditást is. 

Ha a két bizottságnak ezen Írásbeli üzenetek által nem sikerülne 
véleményét egyesíteni: akkor együttes ülést tart, de egyedül csak sza- 
vazás végett. Ez együttes ülésben a két bizottság elnökei felváltva, 
egyszer az egyik, másszor a másik fognak elnökölni és a sors dönt s 
fölött, hogy ki elnököljön először. Határozat csak ugy hozathatik, ha 
mindenik delegatió tagjainak legalább két harmada jelen van és min- 
denkor absolut többséggel. Mivel pedig a paritás elvének gyakorlati 
alkalmazása mindkét félnek érdekében épen a szavazásnál legfonto- 
sabb: az esetben, ha egyik vagy másik fél delegatiójából, bármely ok- 
ból, egy vagy több tag hiányzik, a másik fél delegatiója is tartozik tag- 
jainak számát leszállítani olyképen, hogy mindkét fél delegatiója, tagjai- 
nak számára nézve, teljesen egyenlő legyen. A leszállítást a többségben 
levő delegatió a maga kebelében sorshúzás utján eszközli. A jegyzőkönyv 
mindegyik fél nyelvén fog vezettetni a két fél toUvivője által s közösen 
hitelesíttetik. 

A delegatió tárgyalásai nyilvánosak, s ha legalább 8 tag kívánja, 
névszerinti szavazás rendelendő el. Az együttes szavazásnál a kérdés az 
üzenetek által megállapittatván, az elnök saját delegatiójának tárgyalási 
nyelvén teszi azt föl, de mindegyik delegatió jegyzője, saját delegatiójának 
tárgyalási nyelvén ismétli. A szavazás eredményét az elnök ugyancsak 
saját delegatiójának nyelvén mondja ki, de a másik delegatió jegyzője 
saját delagatiójának nyelvén ismétli. 

Ha három üzenetváltás sikertelen marad : joga van mindenik fél- 
nek a másik részt felszólítani, hogy a kérdés közös szavazás által döntes- 
sék el, mely esetben a két fél elnökei együtt állapítják meg a szavazási 
ülés helyét, napját és óráját s arra mindenik elnök meghívja a maga 
bizottsága tagjait. 

IV. Az eljárás módjára nézve megállapíttatik, hogy azon tárgyat, 
mely a bizottságok elé tartozik, a közös ministerium mindegyik bizott- 
ságnak külön adja elő. Mindegyik bizottságnak joga van kérdéseket intézni 
a közös ministeriumhoz ; ugyanezért a közös mínisteriumnak jogában 
álland s midőn arra felszólittatík köteles is leend, egyik bizottságnál ugy, 
mint a másiknál megjelenni, és szóval vagy írásban felelni, ha pedig az 
kár nélkül történhetik, a szükséges iratok előterjesztése mellett is, fel- 
világosításokat adni. 

A közös költségvetés megállapítása e bizottságok feladatának éven- 

kint legfontosabb része. E költségvetés egyedül azon költségekre terjedhet 
ki, melyek közöseknek vannak kijelölve és ezt a közös ministerium mind a 
két állam felelős ministeriumainak befolyásával fogja készíteni, 8 mind- 
egyik bizottságnak külön átadni és a bizottságok a fentebb körülirt mód 
szerint külön fogják azt tárgyalni. 

V. Az ily módon megállapított költségvetés többé a két állam által 
tárgyalás alá nem vétethetik, hanem köteles mindegyik azon arány szerint, 
mely e részben megállapittatott, a közös költségvetésből reá eső részt 
viselni. De mivel ezen közös költségekre vonatkozólag is a kivetés, a besze- 
dés s az adórendszernek megállapítása Magyarországra nézve a magyar 
országgyűlés és a magyar felelős ministerium köréhez tartozik : a magyar 
ministerium a magyar országgyűléshez terjesztendő költségvetésbe is fol- 
veendi mindig azon összegeket, melyek a közös költségvetésből Magyar- 
országra esnek; csakhogy ezen rovatok vitatás tárgyát többé nem ké- 
pezhetik. 

Beszedetvén az ekként megállapított összeg a magyar felelős minis- 
terium által: a közös költségek fedezésére szolgáló rész havonként a 
közös pénzügyministerhez áttétetik, azon arány szerint, a mely arányban 
áll a közös költségek összege az országos költségek összegéhez. A közös 
pénzügyminister felelős lesz az átvett összegnek a kitűzött czélokra leendő 
fordításáért. 

VI. Magától értetik, hogy a delegatió határozatai, a mennyiben 
fejedelmi jóváhagyás alá tartoznak, O Felségének fölterjesztetnek, s meg- 
erősítése után kötelező erővel bírnak. — Az ily fejedelmi jóváhagyással 
megerősített határozatokat azonban Ő Felsége mindenik országgyűlés- 
nek külön az illető felelős ministerium által adatja tudtára. Azon ha- 
tározatokat, melyek a delegatiókban hozattak és Felsége által szen- 
tesíttettek, miután a magyar országgyűlésnek tudtára adattak, Ö Felsége 
Magyarországban, csak a felelős magyar ministerium által hajtathatja 
végre. 

VII. A közös felelős ministerium által előterjesztetteken kivül a 
bízottságok mindegyike bír kezdeményezési joggal, de csak oly ügyekre 
vonathozólag, melyek, mint közös ügyek, szorosan e bízottság hatásköréhez 
utaltattak. Mindegyik bizottság tehet ilynemű javaslatot s azt a másik 
bizottsággal írásban közölheti. Az ekkép indítványozott javaslat pedig 
szintúgy lesz tárgyalandó, mint egyéb a bízottságok köréhez tartozó 
kérdések. 



*) E határozatok a bécsi és a budapesti hivatalos lapokban, hivatalos részben 
közöltetnek. 

A bizottságok ülései rendesen nyilvánosak lesznek. A kivételi szabá- 
lyok e részben az ügyrend által állapittatnak meg. Határozat azonban 
csak nyilt ülésen hozathatik. 

188. §. 

A delegatio tagjainak mentelmi joga. 

Az 1867 : 12. t.-cz. szerint a delegatiók tagjai közös ügyek tárgya- 
lása közben tett nyilatkozataikért feleletre nem vonhatók ; sőt megbízatá- 
suk megszűntéig sem oly kereset miatt, mely személyes letartóztatást von- 
hat maga után, sem bűntény vagy vétség miatt, a tettenérés esetét kivéve, 
az illető országgyűlésnek, együtt nem léte esetében pedig azon bizottság- 
nak, melynek tagjai, előleges jóváhagyása nélkül se le nem tartóztathatók, 
se közkereset alá nem vonhatók. Tagjai tettenérés esetében történt letar- 
tóztatásának folytathatása vagy megszüntetése iránt, az illető ország- 
gyűlés együtt nem létében, hasonlóképen maga az illető bizottság ren- 
delkezik. — Szorosan jogilag a delegatio számára nem volna szükséges külön 
mentelmi jog, miután a delegatio az országgyűlésnek megbízásából, kép- 
viseletében működik és igy annak mentelmi joga által védve van. 

A delegatio tagjainak mentességi joga csak az 1867 : 12. t.-cz. szerint 
közösekül kijelölt ügyek tárgyalása közben tett nyilatkozatokra vonatkozik, 
miután az országgyűlés csak ez ügyekre küldte ki, s igy, ha e körön túllép, 
megszűnik alkotmányosan működni. — Továbbá az épp nevezett törvény 
értelmében Magyarországon az osztrák delegatio tagjai ugyanazt az im- 
munitást élvezik, mint otthon, vagyis mint a magyar delegatio tagjai. 

Az osztrák törvény azonban eltér a magyar törvénytől, a mennyiben 
csak az osztrák delegatio tagjainak biztosítja a mentelmi jogot. Es miután 
Ausztriában csakis osztrák törvény lehet érvényes : a magyar delegatio 
tagjai Ausztriában, szorosan jogilag, az országgyűlési tag immunitásával 
nem birnak. Es igy a magyar delegatio tagjait Ausztriában csak a nemzet- 
közi jogelvek oltalmazzák, mint idegen állam küldötteit, és esetleg a 
kiegyezéskor alapfeltételként elfogadott paritás. 

189. §. 

A közösügyek kormányzására hivatott orgánumok. 

A közösügyek kormányzatának élén a magyar király és az ausztriai 
császár áll, mint a két államban uralkodó közös physikai személy. A 
közösügyek kormányzásánál az uralkodó személynek oldala mellett, a két 

állam akaratából közös ministerium működik, és pedig jelenleg a három 
ügyágnak megfelelőleg a közös külügyi, hadügyi és pénzügyi ministeriu- 
mok. E ministeriumok a közös ügyek mellett sem az egyik, sem a másik 
résznek külön kormányzati ügyeit nem vihetik, azokra befolyást nem gya- 
korolhatnak. A közös ministerek mindegyike felelős mindazon ügyekért, 
melyek hatásköréhez tartoznak, az egész ministerium pedig felelős mind- 
azon hivatalos intézkedésekért, melyeket együtt állapitott meg. — A közös 
ministerium elnöke a külügyminister, a ki az ellenjegyzést is gyakorolja a 
közös ministerek kinevezésénél. 

A közös hivatalokra, tisztségekre a két állam polgárai egyformán 
alkalmazhatók ; idegenek — a kik t. i. a két államnak nem tagjai — csakis 
a közös hadseregnél és itt is csak O Felsége külön engedelmével foglal- 
hatnak el tiszti állásokat. ^) 

190. §. 

A közös ministerium hatásköre. 

I. A külügyeket a külügyministerium vezeti, vagyis a külügyek 
vezetésénél O Felségének segédkezik. Ennélfogva küláUamokkal rendszeres 
összeköttetéseket tart fenn; nemzetközi szempontból általános érdekű 
ügyek intézésében részt vesz ; védelmezi az államok és ezek alattvalóinak 
jogait, érdekeit külfölddel szemben ; intézi a nemzetközi forgalom — keres- 
kedelem, közlekedési módok — ügyeit. S mert a külügyministerium egy- 
szersmind az uralkodóház ministeriuma is : hozzá tartoznak a dynastiának 
közjogi állását érintő ügyek, valamint azok, melyek az uralkodóház csa- 
ládi szabályai szerint az uralkodó házi hatalma alá esnek. 

A külügyministerium e hatáskörében a következő orgánumokat 
használja : 

1. Követeket, kik különböző rangosztályba soroztatnak, a szerint, a 
mint szoros értelemben vett követek, ministerresidensnek vagy diplomatiai 
ügyvivők. A belföldi hatóságok rendszerint nem érintkezhetnek közvetlen 
külföldi követségeinkkel, de semmi körülmények között sem szabad idegen 
államoknak nálunk levő követségeikhez egyenesen fordulniok. 

2. Csak egyes ügyek elintézésére jogositott diplomatiai küldötteket 
(Kommissáre). 

3. Oonsulokat, kiknek hatáskörébe az államkereskedelmi és for- 

Ausztria és Magyarország közötti közösügyeknél — ezek sajátlagos termé- 
szete folytán — több ügy a Felség által intéztetik rendeleti uton, a melyek különben 
a két állam törvényhozásaihoz tartoznak. így pl. a quota megállapítása, ha a meg- 
egyezés létre nem jön j a közös tisztviselők nyugdij szabályzata stb. 

galmi érdekeinek ápolása tartozik, valamint az egyes állampolgárok jogai- 
nak és érdekeinek képviselése. 

Mindezen orgánumok hivatalos működése, általában külügyministeri 
rendeletekre támaszkodik. Az azonban nincsen kizárva, hogy O Felsége 
egyenesen, tehát ez orgánumok mellőzésével, ne érintkezzék valamely kül- 
hatalommal; de a külügyminister felelőssége ilyen esetben is teljes. A 
két államnak a külügyekre irányuló befolyását pedig az alkotmányok biz- 
tositják. 

II. A közös hadseregnek ügyeit — a szárazföldinek ugy, mint a 
hadi tengerészetnek — a közös hadügyministerium igazgatja. A honvéd- 
ség ellenben a honvédelmi ministerium alatt áll, kivéve a háború okából 
történt mozgósítás esetét, a midőn a király által kinevezett fővezérnek ez 
is alárendeltetik s költségei a közös hadügyi budget terhére esnek. ^) 

A közös hadügyministerium áll az elnöki hivatalból (Prásidial- 
Bureau) és 15 osztályból. Ezeken kivül a tengerészeti ügyek külön, önálló 
osztályt képeznek a közös hadügyministert képviselő főnök alatt, ki egy- 
szersmind a tengerészet főparancsnokának tekintetik. 

A 1 5 osztályt alkotják : 1. nyilvántartása az aktiv szolgálatban nem 
levő, a nyugdíjazott tábornokoknak, törzs- és főtiszteknek ; 2. a gyalogság, 
egészségügyi és vadászcsapatok ügyei ; 3. a lovasság, szekerészcsapatok, a 
katonai állatorvosi intézetek és állatorvosok ügyei ; 4. a katonai igazságszol- 
gáltatás ; 5. a hadsereg állapotának nyilvántartása, az általános képzés üí^e, a 
törzskarok, hadműveleti felvételek — térképek, geographiai leírások — 
erőditvények, közlekedésügy ; 6. katonai iskolák ügye és a kadett-ügy ; 
7. tüzérség ; 8. hadmérnökség ; 9. rokkantak ügye, alapítványok ügye ; 
10. katonai statistika és felszerelések nyilvántartása; 11. elszállásolás ügye, 
az intendatura, pénztárak ügye; 12. kórházak ügye, a katonai ipar és sze- 
mélyzetének ügyei ; 13. katonai felszerelések ügye (fiíonturwesen) ; 14. a kato- 
nai egészségügyi személyzet ; 1 5. a katonai számvevőségek és ellenőrzés ügyei. 

III. A közös pénzügyministerium hatásköréhez tartozik : 

1. a közös költségvetési tervezetet elkészíteni s a delegatiók elé 
terjeszteni ; 

2. a megszavazott költségvetés összegét a törvényes arányban a két 
államra kivetni, átvenni és a budget szerint felhasználni ; 

3. a közös jótállás alatt levő függő államadósságokat kezelni s 



Keleten a consulok még igazságszolgáltatási joggal is birnak, az ott tar- 
tózkodó magyar vagy osztrák állampolgárok ügyeiben. S miután részben még fen- 
maradt a kiegyezés előtti eljárás (mi azonban a paritás szigorú kívánalmainak alig 
felel meg) az osztrák törvény és az osztrák perrendtartás szerint járnak el. Ez 
ügyekben másodfokú felebbezési biróság az osztrák Oberlandesgericht, barmadfoku 
pedig a bécsi legfőbb Ítélőszék. 

») L. anég a 73—86. §§. 



Digitized by Google 



332 — 



esetleg, ha a két országgyűlés hozzájárult, a közös kölcsön felvételénél 
eljárni ; 

4. végre jelenleg hozzá tartozik Bosznia és Herczegovina igazgatá- 
sának vezetése is, mely természeténél fogva azonban a két állam közös 
külügyét képezi, 

191. §. 

A közös minísterek felelősségre vonatásának joga. 

I. Mindenik bizottságnak joga van oly esetekben, midőn az alkot- 
mányos törvények megsértése miatt ez szükségesnek mutatkozik, a közös 
ministeriumnak, vagy a ministerium egyes tagjának perbefogását in- 
ditványozni s ezen indítványt Írásban a másik bizottsággal is közölni. 
Ha a perbefogást mindenik bizottság elhatározza, vagy ha az, közös 
ülésben többséggel elhatároztatik : e határozat azonnal jogérvényesnek 
tekintendő. 

II. A biróság pedig következőképen alkotandó meg: Mindegyik 
bizottság nem ugyan saját kebeléből, hanem, azon országoknak, melyeket 
képvisel, független állású s törvénytudó polgáraiból külön-külön 24 tagot 
hoz javaslatba. Mindegyik bizottság a másik által javaslatba hozott 24 
tag közül 12-őt indokolás nélkül kitörülhet. A vádlottaknak szintén joguk 
van, együtt és összesen 12 tag kitörülhetését követelni, ugy mindazáltal, 
hogy a megmaradt tagok számában mindegyik bizottság választott tórái- 
nak száma egyenlő legyen. S az igy fenmaradt tagok lesznek a pörnek birái. 

Ha a függő államadósságokat ellenőrző bizottság a közös pénzügy- 
minister ellen a függő adósságok kezelésére nézve olyan vádat emelne, mely 
a kereset alá vételt vonná maga után s az illető törvényhozások a vád alá 
helyezést kimondanák : erről a delegatiók értesittetnek. A delegatiók ez 
esetben, minden oly tárgyalás mellőzésével, mely a függő adósságoknak 
hatáskörükbe nem tartozó kérdésére vonatkoznak, azonnal a biróság meg- 
alakításához fognak. 

192. §. 

A magyar és osztrák államoknak arány szerinti hozzájárulása a közösiigyí 

költségekhez. 

Azon arány, mondja az 1867 : 12. t.-cz., mely szerint a magyar és 
osztrák államok a közösügyi költségeket fedezik, időről időre kölcsönös alku 
által állapittatik meg. Mindenekelőtt egyrészről a magyar korona orszá- 
gainak országgyűlése, másrészről Felsége többi országainak gyűlése egy- 

egy hasonló számú küldöttséget választ. E két küldöttség egymással érint- 
kezve : az illető felelős ministeriumok befolyásával a mult évekből rendel- 
kezésére álló adóképességi adatok alapján, javaslatot készit az emiitett 
arányra nézve. 

Ha a két küldöttség a javaslatra megegyezik, akkor ez a két tör- 
vényhozás elé lesz terjesztve, ha pedig a küldöttségek egymással meg- 
egyezni nem tudnak, akkor mind a két javaslat terjesztetik a törvényho- 
zások elé. Ha a két törvényhozás az arányra nézve egyező határozatra jut, 
ez szentesités végett Felsége elé terjesztetik ; ha pedig két törvényhozás 
közt sem jön létre kölcsönös megállapodás, akkor az előterjesztett adatok 
alapján O Felsége fog dönteni. 

E módon először 1867-ben köttetett egyezség tiz évre (1868—1878.). 
Az ez évi 14. t.-cz. szerint a közösügyi kiadások fedezetlen részéhez a 
magyar állam 30^/o-kal s az osztrák állam 70^/o-kal járul. Ezt az 1872 : 
4. t.-cz. a határőrvidék egyrészének bekebelezése folytán annyiban módosi- 
totta, hogy jövőre a közös költségek fedezetlen részéből Magyarországot 
mindenekelőtt */io^/o terheli s az azután még fennmaradó összeghez Magyar- 
ország 30^/o-kal, Ausztria 70^/o-kal járul. Ugyancsak e törvényczikk egy- 
szersmind azt is kijelenti, hogy, ha az egész határőrvidék polgárositva 
lesz és bekebeleztetik, akkor ez emiitett */io százalék helyett, előzetesen 
2 százalék esik a magyar állam terhére. 

S miután 1872. év óta az egész határőrvidék (a még be nem keble- 
zett részek) költségvetése a magyar állam költségvetésébe felvétettek: 
a magyar országgyűlés már 1873. évre az egész 2®/o-ot megszavazta. 

Az 1867-ben tiz évre kötött egyezség 1878. évi június 30-ig meg- 
hosszabbittatott, majd pedig uj egyezség köttetett tiz évre, 1878. június 
30-tól 1887. év végéig (1878 : 19.) és az 1887 : 23. t.-cz. által ismét tiz 
évre, vagyis 1897. deczember hó végéig meghosszabbittatott. 

Ezen egyezség szerint közös költségek fedezéséhez való hozzájáru- 
lási arány Magyarország részéről 30^/o-ban, Ausztria részéről 70^/o-ban 
állapittatott, s az emiitett 1872 : 4. t.-cz. az évi 2 százalék praecipuumról 
továbbra is fennállónak tekintetik. 

Ugy hogy ma a közösügjd költségek fedezetlen részéből mindenek- 
előtt 2^/o terheh a magyar államot s azután a még fenmaradt összegből 
30^/o-ot fizet Magyarország, 70^/o-ot Ausztria.^) 

A fedezetlen rész pedig ugy értendő, hogy közös költségek fedezésére 
fordittatik mindenekelőtt a közös vámterületek tiszta jövedelme (levonva 
a vámkezelési költségeket, határvámjövedéki biztositékok visszafizetéseit s 



A mi az egyik részen 31*/io°/o-ot, a másik részen 68«/io®/o-ot teend ki. 

az 1879 : 52. t.-cz. értelmében Bosznia-Herczegovinának járó váíaátalányt, 
továbbá a közös vámvonalon átvitt adóvisszatéritéseket)/) valamint a 
közös jövedelmek (lőpor gyártásából, egyedáruságából, közös activák 
kamataiból befolyók) és az ezek által nem fedezett rész kerül a fentebbi 
arány szerint megosztásra. 

A közös költségeknek összegét évről évre a delegatiók állapitják meg 
és a megállapitott összeg azután a fenti arányban a két állam köizt meg- 
oszlik. Mind a magyar korona országai, mind Felsége többi országai 
kötelesek a közös kiadási járulékok fedezésére havi bevételeik egy rész- 
letét, mely ezen bevételekhez olyan arányban van, mint összes járulékuk 
összege az illető évi kiadási budgetök főösszegéhez, minden hónapban 
beszolgáltatni. Ha a havi részletek ama hozzájárulási tartozás összegét 
nem érnék fel : kötelezik az emiitett országok magukat a különbözetet, 
bevételeikre való tekintet nélkül, teljesen beszolgáltatni és pedig oly idő- 
közben, hogy a közös pénzügyi háztartás fen ne akadjon. 

193. §. 

A közös egyetértéssel elintézendő ügyek ; különösen az államadós- 
ságok Ugye. 

I. A fentebb előadott közös ügyeken kivül, melyek a pragmatica 
sanctióból kifolyólag tekintetnek közös ügyeknek, vannak még más nagy- 
fontosságú közügyek, melyeknek közössége nem következik ugyan a prag- 
matica sanctióból, és azért a szoros értelemben vett közösügyekhez nem is 
tartoznak ; de a melyek politikai tekintetből, részint a két fél érdekeinek 
találkozásánál fogva : czélszerübben intéztethetnek el közös egyetértéssel, 
mint elkülönitve. Ilyeneknek tekinti az 1867 : 12. t.-cz. 1. a volt osztrák 
államadósság ügyét, melyből a magyar állam egy részt átvállalt ; 2. a keres- 
kedelmi ügyeket, vagyis az ezen törvény alapján létrejött osztrák-magyar 
vám- és kereskedelmi-szövettség ügyét; továbbá az 1878: 27. t.-cz. az 
osztrák-magyar Lloyd gőzhajózási társasággal kötött szerződés ügyét ; az 
1878: 25. t.-cz. a bankügyet. Valamint ide soroltatik még Bosznia-Her- 
czegovina occupátiója és igazgatása, a minek közössége azonban a kül- 
ügyek közösségéből következik már. 



Az adóvisszatéritósek által való megterheltetés nrinden egyes adóágra nézve, 
melyeknél adóvisszatérií^ések előfordulnak : sör-, szesz-, répaczukortermelés után járó 
fogyasztási adóra nézve, elkülönitve oly módon vitetik keresztül, hogy mindegyik 
fél az illető naptári évben, az illető adónemben, közösen fizetett adóvisszatérité- 
seknek annyi százalékát tartozik viselni, a hány százalékát teszi ki ez adónemben 
elért nyers jövedelme a mindkét fél által elért összes nyers jövedelemnek. 

II. Az államadósságokra vonatkozólag mindenekelőtt kijelenti a 
magyar állam, hogy az országot, alkotmányos állásánál fogva, oly adóssá- 
gok, melyek törvényszerű beleegyezése nélkül tétettek, jogilag nem terhel- 
hetik. De ha a valóságos alkotmányos élet ugy hazánkban, mint Ö Felsége 
többi országaiban — Ausztriában — életbe lép, kész azt, a mit az ország 
önállása és alkotmányos jogainak sérelme nélkül tehet, a törvényszabta 
kötelességek mértékén tul is, méltányosság alapján, politikai tekintetből 
megtenni, hogy azon súlyos terhek alatt, melyeket az absolut rendszer 
eljárása összehalmozott, Felsége többi országainak jóléte s azzal együtt 
Magyarországé is össze ne roskadjon, s a lefolyt nehéz időknek káros 
következései elhárittassanak. — E tekinteteknél fogva és egyedül ez alapon 
kész az ország az államadósságok terhének egy részét elvállalni s az iránt, 
előleges értekezés folytán, Ö Felségének többi országaival is, mint szabad 
nemzet, szabad nemzettel egyezkedésbe bocsátkozni. 

Ennek megfelelőleg az osztrák államadósság terhének aránylagos 
megosztása czéljából a magyar országgyűlés és az osztrák Reichsrath kül- 
döttségeket választottak, melyek a két állam ministeriumainak egyetérté- 
sével készitett javaslatot elfogadták és ez az orzzággyülések, valamint 
Ö Felségének hozzájárultával, érvényre emelkedett, illetve az 1867 : 15. 
t.-cz. beczikkelyeztetett. ^) 

É t.-czikk értelmében 1868. január 1-től kezdve a magyar korona 
országai, az eddigi osztrák államadósság kamatainak fedezéséhez 29.188,000 
forintnyi állandó, további változás alá nem eső éyi járulékot fizetnek: 
ebből 11.776,000 forintot érczpénzben. Egyszersmind egyezségileg meg- 
állapittatott, hogy 1868. május l-ig törvényjavaslat terjesztessék elő alkot- 
mányos tárgyalás végett, mely által a jelenleg létező különféle adóssági czi- 
mek lehetőleg kimeritő módon egységes járadékadóssággá változtassanak ít 
s a pénzügyeknek tőke visszafizetések általi terheltetése lehetőleg keves- 
bittessék. A mi azon adósságczimek tőkevisszafizetéseit illeti, melyek ter- 
mészetöknél fogva ily egységes járadékadóssággá átváltoztatásra nem alkal- 
masak, ezekre nézve törvényesen megállapitandó, hogy a visszafizetésökre 
megkívántató összegek jövőbeli egységes járadékadóssági kötvények kibo- 
csátása által szereztessenek évenkint be, s hogy az ezen beszerzésből szár- 
mazó tehertöbbletet Felsége többi országai vállalják el, s hozzá a 
magyar korona országai által évenkint 1.150,000 forintnyi állandó összeg 
fizettessék és ebből 150,000 forint ezüstben; ellenben e törlesztések foly- 

Államadóssági terhek megosztása előfordult még Schleswig-Holstein és 
Bánia, Ausztria és Olaszország, Belgium és Hollandia között. Ez utóbbi esetben 
Belgium 5.000,000 forintot fizetett Hollandiának évi járadékkép, de az adósság 
(adóssági kötvények) nem lettek szétosztva (Martens Gyűjteménye IV.). 

tán eleső kamatoknak, valamint a statusadóssági kamatszelvények és sors- 
játék nyeremények után fizetendő adóknak is Felsége többi országai és 
királyságai javára kell esniök. Az emiitett 150,000 forinttal azonban az 
osztr. általános földhitelintézettel kötött s mintegy feléig magyar kincs- 
tári uradalmakra keblezett államjószágkölcsön határoztatik törlesztetni, 
melynek kamatai a fentebbi állandó évi járulékban már benfoglaltatnak. 
E 150,000 forint fizetésének kötelezettsége tehát megszűnik, ha a teher 
törlesztve lesz, s a tervszerű törlesztés, vagy az egész kölcsönnek korábbi 
visszafizetése szerint az évi kamatjárulék is az államjószágkölcsön kamatai- 
nak Magyarországra eső részéhez képest kevesbitendő. 

A magyarországi állampénztárakban elhelyezett biztosítékokat és 
letéteményeket annak idején a magyar pénzügyi igazgatás fogja vissza- 
fizetni ; az ezekért járó kamatok azonban az emiitett 29.188,000 frtnyi 
állandó évi járulékban benfoglaltatnak s a mennyiben a fizetés Magyar- 
országban történik, ezen összegbe beszámítandó. 

III. Határozottan megállapittatott jövőre nézve — 1869. jaíi. 1-től — 
hogy a két pénzügyi kormányzat vezérelvét : a bevételek és szükségletek 
közti egyensúly helyreállításának kellend képeznie. Ha mindamellett a 
magyar korona országai és O Felsége többi országainak pénzügyi kor- 
mányzatai közül valamelyik oly helyzetbe jutna, hogy szükségleteinek, vagy 
hozzájárulási kötelezettségeinek fedezését a rendes jövedelmi forrásokból 
kiteremteni nem tudná : akkor az erre megkívántató rendkívüli források- 
ból saját hitelére köteles gondoskodni. Midőn pedig mind a két fél érde- 
kében s különösen oly szükségletek fedezésére, melyek a pragmatica san- 
ctio értelmében a közösügyekhez tartoznak, rendkívüli kiadások teendők s 
netelán czélszerünek mutatkozik ezekre nézve kölcsönt közösen venni fel : 
ha ennek fölvételét a két törvényhozás, különösen Magyaroszágra nézve a 
magyar országgyűlés előlegesen elhatározta, ily esetekben a kamatok — 
esetleg ha tőke visszafizetés volna kikötve, ez utóbbi is — a magyar korona 
országai és Felsége többi országai közt azon arányban fognak megosz- 
tatni, a mely kölcsönvételkor a pragmatica sanctióból folyó közös ügyek 
költségeinek fedezéséhez való járulásra fennáll. 

Ettől eltekintve, ünnepélyesen kijelentetett, hogy az alkotmányosság 
azon alapelvénél fogva, miszerint az államot saját beleegyezése nélkül adós- 
sággal terhelni nem lehet ; Magyarország jövendőre sem fog semmi oly 
államadósságot magára nézve kötelezőnek elismerni, melynek fölvételéhez 
az országnak beleegyezése nem járult. 

Mind a magyar állam, mind O Felsége többi országainak tetszésökre 
hagyatik, államadóssági kamatjárulékukat adóssági kötvények törlesztése, 
vagy készpénzbeli tőke visszafizetése által csökkenteni. A töi'lesztett adós- 

ságösszeg kamatainak megfelelő összeg az esetben a törlesztő pénzügyi 
kormányzat hozzájárulási tartozásából levonatik. — Az államadóssági 
járulékok törlesztése havi részletekben történik. 

A vasuttársulatok szerződésszerű biztositékaiból származó kötele- 
zettségeket azon fél viseli, melynek területén a vasutak feküsznek ; s ennek 
megfelelőleg azon visszafizetések is, melyek netalán valamely társulattól 
az eddigelé nyert előlegnek fejében járnak, ugyanazon országokat illetik. 

A mindkét fél területén átvágó vasutakra külön egyezmény kötése 
rendeltetett el. 

194. §. 

A közös jótállás alatt levő függő államadósságok. 

I. A függő államadósság, mely a 312 millió államjegyekből és váltó- 
pénzjegyekből áll, mindkét fél közös jótállása alá helyeztetik (1867 : 15.). 
De miután a gmundeni, ausseei, halleini sóbányákra bekeblezett 100 millió 
forintnyi zálogjegyek, a melyeknek törlesztéséhez szükséges összegekből 
Magyarországra eső évi járulék fentebb előadott állandó és változhatatlan 
összegekben már benfoglaltatik — oly összefüggésben állanak az állam- 
jegyek forgalmával, hogy a zálogjegyek és az államjegyek együttvéve 400 
milliót meg nem haladhatnak, de ezen határon belül a zálogjegyek időnkinti 
kevesbedése a forgalomban államjegyekkel pótolandó : a két fél jótállása 
az államjegyeknek ez összefüggéséből időnként eredhető többletére is kiter- 
jesztetik. ^) — A függő államadósságnak minden más módon való szapo- 
rítása csak a két ministerium kölcsönös beleegyezésével s a két törvény- 
hozás jóváhagyása mellett jöhet létre. 

II. E közös jótállás alatt levő függő államadósság kezelése az 
1868 : 46. t.-cz. szerint mind a magyar korona országai, mind a birodalmi 
tanácsban képviselt országok részéről a közös pénzügyministerre bizatik, 
a ki azt ministeriumának egyik osztálya által külön kezelteti. 

A kezelés ellenőrzésére mind a magyar állam, mind pedig Ausztria 
külön-külön 6—6 tagból és 3— 3 póttagból álló ellenőrző bizottságot az 
illető törvényhozások megbízatásának egész idejére választanak ; s e bizott- 
ságok működésüket az országgyűlés és a birodalmi tanács feloszlatása 
esetében is mindaddig folytatják, mig az ujolag egybegyűlt törvényhozó 
testületek uj választásokat tehetnek. 

A függő áUamadósság ellenőrzésére kiküldött országos bizottságnak 1890. évi 
augusztus hó 4-én tartott ülésében ugy találtatott, hogy az áUamj egyek forgalma 
1890. július végével volt : 326.509,823 frt. a sóbányákra bekebelezett zálogjegyek ösz- 
szege pedig : 85.484,000. 

NAGY : KÖZJOG. II, KIADÁS. 22 

Mindegyik ellenőrző bizottságba két tag és egy póttag a főrendek, 
illetőleg az urak házából, négy tag és két póttag a képviselő, illetőleg az 
alsóházból választatik. 

III. Az ellenőrző bizottság évenkint külön jelentést tesz eljárásá- 
ról az illető törvényhozásnak. Ha jelentésében olyan előterjesztés fog- 
laltatnék, mely közös törvényhozási intézkedést igényel : az illető törvény- 
hozás felszólitja kormányát, hogy a másik állam felelős ministeriumá- 
val is érintkezésbe téve magát, azon tárgyban terjeszszen elő törvény- 
javaslatot. 

Ha az ellenőrző bizottságok bármelyike a közös pénzügyminister 
ellen a függő adósságok kezelésére nézve oly vádat emelne, mely a kereset 
alá vételt vonhatná maga után s az illető törvényhozások a vád alá helye- 
zést kimondanák : erről a delegatiók értesittetnek. A delegatiók ez eset- 
ben minden oly tárgyalás mellőzésével, mely a függő adósságoknak hatás- 
körükbe nem tartozó kérdésre vonatkoznék, azonnalTbiróság megalakítá- 
sához látnak. 

IV. Az államjegyek és váltójegyek készítése, kiadása, beváltása s 
egyéb teendők által igényelt költségeket és díjazásokat a magyar korona 
országai 30^/o s a birodalmi tanácsban képviselt országok 70^/o arányban 
viselik. Az államjegyek és váltójegyek alakjának koronkinti változtatása 
alkalmával a forgalmon kivül tett jegyek nem teljes számban szoktak 
beváltatni ; az államra ez uton háramló nyereség a pénzjegyek készítési 
és kiállítási költségének fedezésére szolgáló pénzalapot fogják képezni. 
Mihelyt ilyen alap lesz s mindaddig, mig abban az államjegyek kezelési 
költségére elegendő összeg találtatik : a függő adósságok kezelési költségei 
abból fedeztetnek. Ez alap szintén az ellenőrző bizottságok felügyelete alatt 
áll és róla e bizottságok utján évi számadás terjesztetik a két törvény- 
hozás elé. 

Ha a függő adósságok közös kezelése a két törvényhozás intézkedése 
folytán bármikor megszűnnék : az érintett kezelési alap a magyar korona 
országai és a birodalmi-tanácsban képviselt országok közt az emiitett 
arányban osztatik meg. 

195. §. 

A 80 millió forintnyi osztrák államadósság. 

Az 1878 : 26. t.-cz. szerint, a szabadalmazott osztrák nemzeti ban- 
kot 1863. óta cselokvőleg illető 80 millió frtnyi államadósságra vonatko- 
zólag a magyar állam mindenekelőtt kijelentette, hogy ez adósság, az 
1867 : 12. t.-cz. 53. §-ának világos kijelentése értelmében, jogilag nem ter- 

helheti, a méltányossági szempontoknak pedig az 1867 : 15. t.-cz. által 
elég tétetett, tehát a magyar korona országai ezen adósság törlesztéséhez 
járulni kötelezve nincsenek. Mégis azon czélból, hogy Magyarország és 
Ő Felsége többi királyságai és országai között függőben levő pénzügyi és 
gazdasági kérdések törvényes rendezése tovább késedelmet ne szenvedjen, 
felhatalmaztatik a kormány, hogy a birodalmi tanácsban képviselt orszá- 
gok kormányával következő egyezményt köthesse meg : 

Az osztrák-magyar bank évi tiszta jövedelméből — a bank alapsza- 
bályai 102. czikke szerint — Magyarország és Ausztria részére eső összeg 
az emiitett kölcsön törlesztésére forditható. ^) 

Az osztrák-magyar bank-szabadalom legújabban meghosszabbitott 
idejének lejártával (tehát 1898-tóí kezdve), a még törlesztetlenül fenma- 
radó részből a magyar állam 30^/o-ot vállal el olykép, hogy ennek meg- 
felelő összeget, 50 [egyenlő évi részletben kamat nélkül fogja Ausztriának 
lefizetni (1887 : 27.). 

196. §. 

Az osztrák-magyar vám- és kereskedelmi szövetség. 

I. A kereskedelmi ügyekre vonatkozólag az 1867 : 12. t.-cz. szintén 
kijelenti, hogy közösségük nem következik a pragmatica sanctióból, mert 
épp ennek értelmében a magyar korona országai, mint a fejedelem többi 
országaitól jogilag külön álló országok, saját felelős kormányuk és tör- 
vényhozásuk által intézhetnék s vámvonalaik által szabályozhatnák keres- 
kedelmi ügyeiket. 

Miután azonban Magyarország és Felsége többi országai között 
az érdekeknek kölcsönös érintkezései fontosak és számosak : kész az ország- 
gyűlés arra, hogy a kereskedelmi ügyekre nézve egyrészről a magyar 
korona országai, másrészről O Felségének többi országai között időnként 
vám- és kereskedelmi szövetség köttessék. 

A szövetség kölcsönös alku utján történik, oly módon, mint két egy- 
mástól jogilag független ország hasonló egyezkedései történnek. A két fél 
felelős ministeriumai közös egyetértéssel készitik a szövetségi részletes 
javaslatot, a melyet mindenik az illető országgyűlés elé terjeszt s a két 
országgyűlésnek megállapodásai lesznek Felsége szentesitése alá terjesz 



A bank évi tiszta jövedelméből 5®/o a befizetett részvénytőkét illeti meg. Az 
ezentúl fenmaradó tiszta jövedelemnek IQo/o-ka a tartalékalap és nyugdijalap javára 
helyeztetik el és a maradékból első sorban a részvény töke után járó osztalék 70°/o-ra 
egészittetik ki ; végre a még fenmaradt tiszta jövedelemnek fele Magyarországot és 
Ausztriát illeti 30 és 70o/o arányában. 

22* 

tendők. — Ugyanezért, midőn a közös költségek aránya határoztatik meg, 
azzal egyidejűleg a magyar korona országai és O Felsége többi országai 
között vám- és kereskedelmi szövetség lesz kötendő, melyben kimondatik 
egyszersmind az is, hogy a külfölddel eddig kötött kereskedelmi szerződé- 
sek érvénye Magyarországra, is kiterjed. Ez alkalommal ugyancsak a fen- 
tebbi egyezkedés formájában határoztatnak meg az ipartermeléssel szoros 
kapcsolatban levő közvetett adók nemeire, egyforma arányára és azok 
kezelésére nézve oly szabályok, melyek kizárják annak lehetőségét, hogy 
egyik törvényhozásnak, vagy felelős kormánynak e részbeli intézkedései a 
másik fél jövedelmeinek csonkitását vonhassák maguk után ; megállapitta- 
tik továbbá azon módozat, mely szerint az ezen adóknál behozandó 
reformok a két törvényhozás által egyetértőleg fognának eldöntetni. 

II. Ugyancsak az 1867 : 12. t.-cz. szól a vasutakról, mint a keres- 
kedelem előmozditásának leglényegesebb eszközeiről és határozza, hogy 
midőn a két állam közt vám- és kereskedelmi szerződés köttetik, egyezke- 
dés által megállapitandó, hogy melyek azon vasutvonalak, melyekre nézve 
mindkét fél érdekében közös intézkedések szükségesek és hogy ezen intéz- 
kedések mennyire terjednek. Minden egyéb vasúti vonalak fölött kizárólag 
azon ministeriumot és országgyűlést illeti az intézkedés, melynek területén 
ezek keresztül mennek. 

III. A kereskedelemmel szoros kapcsolatban áll a pénzrendszernek 
és általános pénzlábnak megállapitása is. Nemcsak kivánatos tehát, hanem 
mindenik fél érdekében szükséges is, hogy mind a pénzrendszer, mind a 
pénzláb a kötendő vámszövetséghez tartozó országokban egyenlő legyen. 
Ugyanezért a vám- és kereskedelmi szerződés megkötése alkalmával a 
pénzrendszer és pénzláb fölött is szükséges leend intézkedni. Ha pedig az 
igy megállapitott intézkedések megváltoztatása, vagy az uj pénzrendszernek 
és pénzlábnak megállapitása utóbb szükségesnek, vagy czélszerünek mutat- 
koznék, ez a két ministerium kölcsönös egyetértésével s a két országgyűlés 
helybenhagyásával fog történni. Magától értetődvén, hogy a pénzverésre 
és kibocsátásra nézve a magyar király fejedelmi jogai teljes épségökben 
fenmaradnak. 

197. §. 

A jelenlegi osztrák-magyar vám- és heresTceddmi szövetség. (Folytatás.) 

I. Az 1867 : 12. t.-czikknek megfelelőleg Magyarország Ausztriával 
a kötendő vám- és kereskedelmi szövetség ügyében tárgyalásokat kezdett, 
majd 10 évre (1867 — 1877.) szerződést kötött s azt az 1867: 16. t.-czikkbe 
foglalta. E szerződés 1878. év július l-ig meghosszabbittatott s azután az 

emlitett módon a következő 10 évre — 1887. végéig — uj szerződés köt- 
tetett (1878 : 20.), a melyet némi módositással az 1887 : 24. t.-cz. ismét 
tiz évre, 1897. deczember végéig meghosszabbított. A szerződés az utolsó 
előtti év végéig felmondható, de ha fel nem mondatik, akkor a következő 
10 évre s igy tovább 10 évről 10 évre fennáll. Felmondás esetében pedig 
a szövetség megujitása iránti tárgyalások azonnal megkezdendők. 

II. A szövetség idejére mindkét fél államterülete egy vám- és kereske- 
delmi területet képez, melyet egy közös vámhatár vesz körül. Ennek követ- 
keztében a szövetség ideje alatt egyik félnek sem lesz joga azon forgalmi 
tárgyakra, melyek a másik területére vitetnek, vagy onnan hozatnak, bár- 
minemű beviteli, kiviteli, vagy átviteli vámilletéket vetni és a végből köz- 
beneső vámvonalat állitani fel. Bárminemű és bárki részére szedett belső 
adókkal az egyik fél a másik fél területéből bevitt czikkeket csak oly mérv- 
ben terhelheti, a milyenben ily adókkal saját területe hasonló iparkészit- 
ményeit, vagy termékeit terheli. — Fiume és Trieszt szabad kikötők terü- 
letének (jelenleg vámkülzet) az osztrák-magyar általános vámterületbe 
való beolvasztása az 1889: 16. t.-cz. szerint, 1891. évi július hó 1-én fog 
megtörténni. A két kormány a szükséges végrehajtási módozatokat közö- 
sen állapitja meg (1887 : 24.). 

Idegen államokkal kötött szerződések, melyek a közgazdasági viszo- 
nyokat a külföld irányában szabályozzák : kereskedelmi, vám, hajózási, con- 
sulatusi, posta és távirda szerződések a magyar államra, ugy, mint Ausz- 
triára egyenlő érvénynyel, kötelező erővel birnak. Ilynemű ujabb szerződések 
megkötésére nézve az alkudozás és a szerződés megkötése mindkét tör- 
vényhozó test alkotmányos jóváhagyásának fentartása mellett a közös kül- 
ügyminister utján történik, azon megállapodások szerint, melyek a két fél 
illető szakministerei közt eszközlendő. 

Ha ilyen szerződés lejártával az egyik fél az abban kikötött felmon- 
dási jogot igénybe vétetni akarja, e szándékáról a másik fél legkésőbb hat 
hóval a felmondási határidő előtt értesítendő, hogy a további eljárás iránt 
a szükséges tárgyalás megindittathassék. Ha ezen idő alatt egyetértés nem 
jön létre, a külügyminister által a szerződés, mihelyt csak az egyik fél is 
kivánja, felmondandó. 

A közös vámhatáron belül, valamint a fennálló vámkülzetekben 
jelenleg érvényes vámdijszabályzatok és vámtörvények, továbbá a vámsze- 
dési és kezelési rendszabályok : csak a két törvényhozás, illetve a két fél 
szakministereinek közös egyetértésével változtattatnak, vagy szüntettet- 
nek meg. 

A vámok szedése és kezelése a két fél kormányainak területük hatá- 
rai között egyaránt fentartatik. — A vámok kezelésében és szedésében 

követendő összhangzatos eljárás feletti kölcsönös ellenőrködés végett, mind- 
két fél részéről felügyelők alkalmaztatnak, kiknek joguk van a túlsó vám- 
és pénzügyi hatóságoknak a vámügyre vonatkozó ügyvitelébe betekinteni 
és a tapasztaltakat az illető szakminister tudomására juttatni. 

A kikötőügyi és tengeri egészségügyi közigazgatás, továbbá a ten- 
geri hajózás űzésére és a tengeri egészségügyre, tengeri halászatra vonat- 
kozólag mindkét állam területén a két fél kormányai által egyenlő szabá- 
lyok szerint és általában lehetőleg összhangzatosan fog intézkedés történni. 

A tengeri hajózás és a tengeri halászat űzését illetőleg, a két állam 
területének hajói és polgárai, valamint maguk a területek egyenlőknek 
tekintetnek. A tengeri kereskedelmi hajók és személyzetük, valamint a 
külföldön tartózkodó egyes tengerészek, tekintet nélkül azoknak illetősé- 
gére, mindazon ügyekben, melyek külföldön való oltalmukra vonatkoznak, 
az ott székelő cs. és kir. coQsulatusok, felsőbb fokban a közös külügy- 
minister illetékessége alá tartoznak. 

A hajózási illetékek mindkét államterület kikötőiben egyenlő szabá- 
lyok szerint fognak kiszabatni. Kivétetnek e részben a tisztán helyi ter- 
mészetű illetékek, továbbá a tengerész-segélyalapok számára szedett dijak. 

A hajózási illetékek a beszedő fél javára esnek. Azon világitótor- 
nyok pedig, melyek helyzetüknél fogva mindkét fél kikötőibe vezető forga- 
lomnak szolgálnak, közös költségen épitendők és e kiadások méltányos 
kulcs szerint osztandók meg. 

Mindkét fél tengeri kereskedelmi hajói a szabályszerű közös lobogót 
fogják használni ; valamint a folyam kereskedőhajók is, a midőn a két 
állam határán tul űznek kereskedést. * 

Mindkét fél tengerpartjain és kereskedelmi tengerészeténél egyforma 
tengeri magánjog fog alkalmaztatni s annak korszerű átalakítása minél 
előbb eszközlendő. 

Mindazon ügyek, melyek oly folyók hajózására vonatkoznak, a 
melyekre a bécsi congressus-okmány s az 1856-ki dunai szerződés hatá- 
rozmányai alkalmaztatnak, a mennyiben ez ügyek az idegen államokhoz 
való viszonyt illetik, a külügyminister által kezeltetnek. 

Mindazon belső vizeket illetőleg, melyek folyásukban mindkét fél 
területét érintik, a hajózásra, a folyam-rendőrségre, javitásra, vagy jókar- 
ban tartásra nézve egyetértő eljárás fog követtetni. Valamennyi belső 
vizeknek hajók, vagy talpakkal használására nézve, a két államterület 
lakói teljesen egyenlő bánásmódban részesülnek. 

A létező vasutat mind a két állam területén egyenlő elvek szerint 
kezelendők ; a helyi vasutak épitésének és üzletének szabályozása mind- 
egyik állam területének külön tartatik fenn. 

III. Az összes consulatusi ügyet a közös külügyminister vezérli. 
Consulatusok felállításánál, valamint a consulatusok számára kereskedelmi 
ügyekben adandó utasításoknál, a külügyi minister a két kereskedelmi 
ministerrel egyetértőleg fog eljárni. Egyébiránt a két kereskedelmi minis- 
ter mindegyikének jogában áll a consulatusokkal egyenesen levelezésbe 
bocsátkozni és ezek kötelesek az annak hatáskörébe tartozó ügyekben meg- 
adni a kellő felvilágosítást. — A consulatusok időszaki kereskedelmi jelen- 
tősei a külügyminister által mind a két kereskedelmi ministerrel közlendők. 

Idegen consulatusoknak az egyik, vagy másik állam területén való 
felállításánál a külügyministerium az illetékes ministeriummal egyetértő- 
leg fog eljárni. 

Mind a két fél ministeriuma a kereskedelmet és forgalmat illető sta- 
tistikai anyagot egymással kölcsönösen közölni és annak egy főmunkálatba 
való összeállítása, valamint közzététele iránt gondoskodni tartozik. 

A só- és dohányjövedék és azon közvetett adók, melyek az iparterme- 
lésre közvetlen befolyással vannak : szesz-, sör-, czukoradó, mindkét állam 
területén e szerződés ideje alatt a megállapított egyenlő törvények és igaz- 
gatási rendszabályok szerint fognak kezeltetni. 

rV. A jelenleg fennálló ausztriai érték, mig törvényesen meg nem 
változtathatik, közös érték marad ; de mind a két fél kötelezi magát arra, 
hogy közvetlenül a vám- és kereskedelmi szerződés megkötése után bizott- 
ságot fog kiküldeni a végből, hogy előkészítő intézkedések felett tanács- 
kozzék, melyek arra nézve szükségesek, miszerint kedvező pénzügyi helyzet 
beálltával a monarchiában készpénzfizetés helyreállítása lehetővé váljék. 
A valuta helyreállításával hozandó uj érték: osztrák-magyar értéknek 
fog neveztetni (1887 : 24.). 

Szabadságában áll mind a két félnek 20 krajczáros és azon aluli 
váltópénzt is veretni, mely a másik állam területén is forgalomba fog 
vétetni. A váltópénz tartalma és súlya, valamint a mindenik fél által vere- 
tendő összeg mennyisége csak mindkét törvényhozó testület egyetértése 
mellett állapítható meg. ^ 

A fennálló métermérték és sulyrendszer csak közös egyetértéssel 
változtatható meg. 

Az arany és ezüst áruk finomsági tartalmára vonatkozó szabályok és 
az azok feletti őrködés iránt, mind a két állam területére egyenlő elvek vétet- 
nek gyakorlatba és azok csak közös egyetértés utján változtathatók meg. 

V. Az egyik állam területének lakosai, kik a másik állam területén 



») Az 1885: 12. t.-oz. szerint újólag veretett váltópénzből Magyarországban 
30®/o, Ausztriában 70<^/o veretik. 

kereskedést és ipart akarnak űzni, vagy munkát keresnek, az iparüzlet meg- 
kezdésére és folytatására, valamint a fizetendő adóra nézve a belföldiekkel 
egyforma bánásmódban részesülnek. 

Az egyik állam iparosai és kereskedői fel vannak jogosítva a másik- 
nak területén gyártmányaikat bizományba adni, fiók-telepeket, raktárakat 
ugyanazon feltétel mellett, mint a belföldiek, felállítani. 

Az egyik terület lakói a vásárforgalomra nézve a másik terület lako- 
saival teljesen egyenjogúak. Az egyik állam területének lakói számára 
kiadott házalási engedélyek a másik állam területén ugyanazon feltételek 
mellett érvényesek, melyek a belföldiekre nézve fennállanak. 

A szabályszerüleg kieszközölt találmányi szabadalmak mindkét állam 
területén érvénynyel birnak. 

Az árujegy és mustra oltalmára nézve jelenleg fennálló rendszabá- 
lyok megváltoztatása csak a két fél egyetértésével eszközölhető. 

VI. A posta- és távirdaügy a két állam területén külön, de a meny- 
nyiben a forgalom érdeke kivánja, egyforma elvek szerint fog rendeztetni 
és igazgattatni. 

Az irói és művészi tulajdonnak mindkét államterületen leendő köl- 
csönös oltalmazása iránt a két törvényhozás intézkedik. Ennek megfele- 
lőleg az 1887 : 9. t.-cz. felhatalmazta a magyar kormányt, hogy a birodalmi 
tanácsban képviselt országok kormányával, az ugyancsak e törvénybe 
foglalt szerződést megköthesse. E szerződés szerint, az irodalmi müvek, 
vagy művészeti tárgyak szerzői és ezek jogutódjai, ideértve a kiadókat is 
a két állam területén kölcsönösen azon előnyökben és oltalomban része- 
sülnek, melyek ott irodalmi, vagy művészeti dolgok oltalmájra fennállanak, 
vagy fennállani fognak. ^) — A szerződés 10 évre köttetett azon feltétel 
alatt, hogy a felmondás az egyezmény lejárta előtt egy évvel történhetik, 
ha azonban fel nem mondatik, két évről két évre hallgatag meghosszabbí- 
tottnak tekintetik. 

Az egyik állam területén törvényesen megalakult részvénytársasá- 
gok, biztosítótársaságok, közkereseti és iparszövetkezetek működésüket a 
másik állam területére is kiterjeszthetik s ott fióktelepeket állithatnak. Hy 
esetekben a belföldi társulatokkal egyenlőknek tekintetnek. 

Az osztrák-magyar vámterület jelenleg érvényben levő általános 
vámtariffáját az 1882 : 16. és az ezt módosító 1887 : 25. t.-cz. tartalmazza. 



») A szerzői jogot Magyarországban az 1884 : 16. t.-cz. szabályozza. 

198. §. 

Az » osztrák-magyar Lloyd« gSzhajótár sasággal kötött hajózási és posta- 

szerződésröl. 

I. Hogy az államnak tengeren tuli, különösen keleti forgalmi 
pontokkal állandó összeköttetése legyen, a törvényhozás, a közös kül- 
ügyminis ter és az » osztrák-magyar Lloyd« gőzhajózási vállalat közt 
1877. évi november 6-án kötött létrejött szerződést jóváhagyta (1878: 27.) 
majd módosítással tiz évre, 1898. július l-ig, meghosszabbította és azon 
Da^gjegyzéssel iktatta 1888: 21. törv.-czikkbe, hogy valamint e szerződés 
a földmüvelés-, ipar- és kereskedelmi, közmunka és közlekedési m. kir. 
minister egyetértésével jött létre, ügy ezentúl is minden oly intézkedés, 
mely a szerződésben és a hozzácsatolt, kiegészítő részét képező jegyző- 
könyvben a közös külügyministerre bízatik, a földmüvelés-, ipar- és keres- 
kedelmi, közmunka és közlekedési m. kir. ministernek a kereskedelmi és 
vámszövetség által kikötött egyetértéssel történjék. 

II. E szerződés értelmében az osztrák-magyar Lloyd gőzhajózási 
vállalat mindenekelőtt arra kötelezte magát, hogy a szerződésszerű járato- 
kat rendesen fenn fogja tartani. Másrészt meg Ausztria-Magyarország, 
a meghatározott járatokért tengeri mérföldenként 1 frt 5 krttól 2 frt 
60 krig terjedő költségtérítést fizet. Megjegyzendő azonban, hogy ez összeg 
évi 1.300,000 frtnál nagyobb nem lehet. 

Továbbá a Lloyd gőzhajózási vállalat kötelezi magát Ausztria- 
Magyarország posta közlekedését közvetíteni és ennek megfelelőleg a jelen 
szerződés tartamára az osztrák cs. és kir. és a magyar kir. állami posta- 
intézetek üzletéhez tartozó közegnek tekintetik, s mint ilyen, a postatör- 
vényhez és szabályoknak is alá van vetve ; továbbá a külügyi ministe- 
riumoknak tartozó hivatalnokoknak és szolgáknak, kik szolgálatban 
utaznak, ingyen utazást enged, és osztrák vagy magyar államban illetékes 
vagyontalan egyéneknek külföldi kikötőkből hazaszállítását vagy külföldi 
vagyontalanoknak osztrák vagy magyar kikötőkből hazájukba szállítását 
kedvezményekkel teljesíti. 

A személyforgalomra nézve egyáltalán, az áruforgalmat illetőleg 
pedig az osztrák és a magyar kikötőkből eszközlendő kivitelre nézve, a 
külügyministeríum által jóváhagyott normáltarifák bírnak érvénynyel. 
Hasonlókép a külügyministeríum jóváhagyása alá tartozik minden áru- 
szállításra vonatkozó határozat. A normáltarífák megváltoztatása a szer- 
ződés tartama alatt csakis a külügyministeríum beleegyezésével történhe- 
tik. — Továbbá a Lloyd kötelezi magát Fiúméban megfelelő tág hatás- 

körrel biró, aligazgatóságot felállítani, a mellett, hogy Bécsben és Buda- 
pesten fennálló főügynökségei továbbra is fenmaradnak. 

A cs. és királyi közös hadügyministerium felszólítására mozgósítás 
vagy háború esetén valamennyi rendelkezésre álló hajóját, szükséghez 
képest és megfelelő dij mellett a hadi tengerészet szolgálatába, a hadigaz- 
gatás czéljaira átengedi. Szükség esetén azok a hajók is rendelkezésre 
bocsátandók, melyek meg vannak ugyan már rakva, de még el nem indul- 
tak, valamint azok is, melyek még idejekorán visszavezényelhetők. 

III. A társulati igazgató-tanács összes tagjainak, valamint a társa- 
ság által állandó fizetéssel alkalmazottaknak osztrák vagy magyar állam- 
polgároknak kell lenniök és kivételnek csakis a közös külügyi ministerium 
beleegyezésével lehet helye. Továbbá a társulat állandó fizetéssel alkalma- 
zottjai kinevezésénél Felsége hadi tengerészetében szolgáló tiszteknek 
egyenlő feltételek mellett elsőbbséget fog adni. — A kiszolgált altisztek 
alkalmazására nézve pedig aláveti magát a segélyzett vasúti és gőzhajó- 
zási vállalatokra nézve fennálló határozatoknak. 

IV. Az osztrák-magyar Lloyd kötelezi magát, hogy a jelen szerző- 
dés tartama alatt elvi kérdéseket a közös külügyi ministerium jóváhagyása 
nélkül nem intézkedik. Hajóknak külföldön való beszerzésére is a közös 
küliigyministerium jóváhagyása szükséges. 

Tekintettel a külügyi ministerium által kirendelendő ellenőrködő 
közeg fáradozására és a kormány felügyeleti jogának gyakorlásából eredő 
kiadások fedezésére, az osztrák-magyar Lloyd társaság évenkint 4000 o. é. 
forintnyi átalányt fog a közös külügyi ministerium által megnevezendő 
állami pénztárba fizetni. — A magy. kir. és a cs. kir. osztr. kereskedelmi 
ministeriumok a társaság igazgató-tanácsába egy-egy tagot neveznek ki s 
e kinevezésnél az alapszabályoknak a részvény birtokát illető határozatai- 
hoz kötve nincsenek. 

V. A Lloyd vállalatnak igénye van arra, hogy neki a szerződéses 
járatokért biztosított állami költségtérítés tizenkét havi részletekben fizet- 
tessék ki. De minthogy a költségtérítés számszerinti összege a megjárt 
tengeri mérföldek arányához képest véglegesen csak az év végével állapit- 
ható meg, ennek fejében az állampénztárból kamat nélküli előlegek enge- 
délyeztetnek, és pedig 1880-tól kezdve minden hó elején 150,000 frtnak 
utalványozása által. 

Ha a szerződésszerű menetek hosszabb ideig tartó félbeszakítása • 
állana be, a kormány a havi előleget alábbszállithatja vagy egészen meg- 
í5?;üntetheti ; mindazáltal oly esetben, ha a félbeszakítás nem a vállalat 
hibájából keletkezett, a Lloydnak jutó költségtérítés évi egy milliónál 
kevesebbre le nem szállítható. De a külügymínísterium jóváhagyása nél- 

kül az osztrák-magyar Lloyd, négy százaléknál magasabb osztalékot nem 
adhat. Ha a tiszta nyereség valamely évben, az akkori részvénytőke 6 szá- 
zalékát meghaladja, a mutatkozó többlet a külügyministerium és a társa- 
ság között akkép osztatik fel, hogy a külügyministerium annak egy har- 
madát, a társaság pedig két garmadát kapja. 

199. §. 
Az osztrák-magyar bank. 

I. Az osztrák-magyar monarchia mindkét államát önálló jegybankok 
felállithatása tekintetében kétségkívül megillető és kölcsönösen ehsmert 
jog a legközelebbi 10 évre igénybe nem vétetvén, az 1878. évi július 1-től 
egész 1887. deczember 31-ig terjedő időre egy osztrák-magyar bank léte- 
sítése határoztatott el, s az ide vonatkozó egyezség az 1878 : 25. t.-czikk 
tartalmazza, mely egyezséget az 1887 : 26. t.-czikk által ismét tiz évre 
1897. végéig némely módosítással meghosszabitotta. 

II. Ez osztrák-magyar bank, melylyé a szab. osztr. nemzeti bank 
átalakul, részvénytársaság ; és az emiitett tiz esztendőre kizárólagos sza- 
badalommal bir a magyar korona országaiban, valamint a birodalmi 
tanácsban képviselt királyságokban ; ennélfogva kizárólagos joggal ^) bir 
az emiitett államokban magára szóló, kamatot nem hozó utalványokat 
bocsátani ki, melyek a bemutatónak kívánatára kifizetendők. A bank ezen 
utalványai (bankjegyek) 10 frtnál kisebb összegről nem szólhatnak és az 
egyik oldalon német, a másik oldalon magyar, azonos tartalmú szöveggel 
és szabályszerű czégjegyzéssel látandók el. ^) — A bank czége német 
nyelven: »Oesterreich-Ungarische Bank,« magyar nyelven: » Osztrák- 
magyar bank« ; pecsétje az osztrák-magyar monarchia czimere, a czéget 
mindkét nyelven tartalmazó körirattal. 

III. A bank székhelye Bécs, de köteles minden üzletágra nézve — 
a jelzáloghitel és záloglevél-üzlet kivételével — Bécsben és Budapesten 
főintézeteket állítani fel.^) E mellett a régi szab. osztrák nemzeti banknak 

A ki jogosulatlanul bankjegyeket, vagy más — előmutatóra szóló — nem 
kamatozó oly kötelezvényeket bocsát ki, melyek a forgalomban pénzjegyek gyanánt 
használhatók, a mennyiben az nem képez a büntető törvények szerint súlyosabb beszá- 
mitás alá eső cselekedetet, vétség miatt az általa kibocsátott értékjegyek tizszeres 
összegével felérő, de legalább is kétezer forintnyi pénzbüntetéssel büntetendő' (1887: 
26.). Azonban az államjegyeknek szabályzott forgalma, a monarchia mindkét részében 
érintetlen marad. 

2) Az 1875 : 25. t.-czikknek a bankjegyeken a magyar és osztrák czimer alkal- 
mazására vonatkozó intézkedéseit az 1880 : 13. t.-cz. felfüggesztette. 
^) Igazgatóságokat, melyeknek éléi) az alkormányzók állanaJv, 

fiókjai fentartandók, és a bank köteles az osztrák vagy magyar, ministe- 
rium által a bank főtanácsával egyetértőleg szükség folytán fiókokat állí- 
tani fel, még pedig a határozat keltétől 6 hónapra. A létező fiókok pedig 
csakis az illető pénzügyminister beleegyezésével szüntethetők meg. — 
Továbbá a magyar bankpiaczok leszámítolási és kölcsön-üzlete czéljaira 
50 millió frt bocsáttatik a budapesti főintézet rendelkezésére, mely összeg 
Ausztria szükségletére nem fordítható. Nagyobb hitelszükséglet esetében 
a magyar piaczok előnyére nagyobb összeg is utalványozandó, de csak 
ideiglenesen. 

A bécsi igazgatóság tagjainak osztrák állampolgároknak, a buda- 
pesti igazgatóság tagjaínak magyar állampolgároknak kell lenniök. 

IV. A részvényesek összesége képezi a banktársulatot. A részvénye- 
seket megillető jogokat a bank ügyeire a közgyűlés gyakorolja, de a köz- 
gyűléseken csakis osztrák-magyar alattvalók vehetnek részt. A bank ügyei- 
nek intézésére első sorban a bécsi főtanács, élén a kormányzóval és a bécsi, 
valamint a budapesti igazgatóságok, élükön az alkormányzókkal, hivatvák. 
A bécsi és budapesti igazgatóságok időről időre megállapítják azon 
arányt,, melyben az igazgatóságnak összes osztrák, illetőleg magyar bank- 
piaczok számára a leszámítolási és kölcsönüzletre rendelkezésére álló 
főösszegek az egyes osztrák, illetőleg magyar bankpiaczok közt felosztan- 
dók ; úgyszintén időről időre meghatározzák azon végső határt, melyen 
belől a bankhitel mindkét üzletben az egyes czégek és személyek részéről 
igénybe vehető. 

Az osztrák-magyar bank köteles az általa kibocsátott jegyeket a 
bécsi és budapesti főintézeteinél kívánatra azonnal törvényes érczpénzre 
beváltani. Az ebbeli ígéret a bankjegyek szövegébe fölveendő. Ha a kötele- 
zettség a nevezett főintézeteknél 24 óra alatt a bemutatástól számítva nem 
teljesíttetik, ez a szabadalom elvesztését vonja maga után, kivéve a jegybe- 
váltásnak a monarchia mindkét államában törvényes uton egyidejűleg tör- 
tént ideiglenes felfüggesztését. A bank köteles jegyeit egyéb pénztárainál 
is, a mennyiben ezek készlete megengedi, törvényes érczpénzzel beváltani. 

A bank köteles törvényes ezüstpénz vagy ezüst rudakat, 45 forintot 
bankjegyekben számítva a finom ezüstércz fontjáért, a bécsi és budapesti 
főintézeteinél kívánatra mindenkor beváltani. De a banknak jogában áll 
ezen beváltásért ^/^^/o jutalékot és ezenkívül ezüst rudaknál a pénzveretési 
díjat és a pénzverdékbe való szállítási dijat levonni. Az ezüst rudakra 
nézve azonban ezen kötelezettség csak azon feltétel mellett áll fenn, ha az 
ezüst 1 forintosok veretése nincs megszüntetve. ^) 

*) Megjegyzendő azonban, hogy addig, mig az államjegyek kényszerforgalma 
fennáll, az osztrák-magyar bank az államjegyeket ugy fizetésül, mint saját jegyeinek 

A bank minden kötelezettségeiért egész vagyonával kezeskedik. 

V. Az osztrák és a magyar kormány egy-egy biztost és helyettest 
nevez ki. Ezeknek segélyével az államkormány a monarchia mindkét álla- 
mában meggyőződést szerez magának arról, hogy a bank a szabályoknak 
megfelelőleg jár-e el. Ha bármelyik kormánybiztos a közgyűlés, a főtanács 
vagy az illető igazgatóság valamely határozata ellen azon okból szólal fel, 
mivel azt az alapszabályokkal ellenkezőnek tartja : akkor ezen felszólalás- 
nak felfüggesztő hatása van, és az ügy, a mennyiben valamelyik igazgató- 
ság határozatára vonatkozik, első sorban eldöntés végett a főtanács elé 
terjesztendő. 

Ha a kormánybiztos felszólalása a közgyűlés vagy a főtanács hatá- 
rozata ellen irányul, akkor az ügy egyelőre tárgyalás végett azon kormány 
elé terjesztendő, melytől a kormánybiztos megbizását nyerte. Ha azután a 
kormány és a bank közt egyetértés nem jön létre, az ügyet minden további 
felebbezés kizárásával választott biróság dönti el, mely Bécsben ül össze. 
E biróság 7 tagból áll, kik közül hármat a bécsi legfőbb törvényszéknek, 
hármat a budapesti magy. kir. Curiának elnöke egy évre a vezetése alatt 
álló birói testből nevez ki. A hetedik tagot, ki egyszersmind ezen válasz- 
tott biróság elnöke, a hat tag választja. Ha a választásnál absolut többség 
el nem éretett, a választott biróság elnökét felváltva, egyszer a bécsi leg- 
főbb törvényszék, egyszer a magy. kir. Ouria elnöke nevezi ki. Hogy a két 
legfőbb törvényszék elnöke közül pedig először ki gyakorolja a választott 
biróság elnökének kinevezési jogát, sorshúzás által döntendő el. — A 
választott biróság általános szótöbbséggel határoz. Szavazategyenlőség 
esetében azon nézet válik határozottá, melyhez az elnök járult. A válasz- 
tott biróság semmiféle perrendtartási szabályokhoz nincs kötve, de tartozik 
határozatainak indokait előadni. 

VI. TJj alakú bankjegyek kibocsátása előtt a bank azok pontos leirá- 
sát a bécsi és budapesti hivatalos lapokban közzéteszi. A bankjegyek 
biróilag meg nem semmisithetők, a bankjegyre semminemű előjegyzés vagy 
betiltás nem eszközölhető. 

A bankszabadalom lejárta előtt 3 évvel a közgyűlés a fölött fog 
tanácskozni és határozni, vájjon kérje-e és esetleg mily módositásokkal a 
szabadalom megujitását. A banktársulat, saját kérelmére s a monarchia 
két állama törvényhozásának jóváhagyásával, a szabadalom lejárta előtt is 

beváltásánál elfogadni tartozik. Továbbá mig az államjegyek kény szerforgalma a 
monarchia mindkét államában meg nem szüntettetik, az osztr.-magy. bank azon hatá- 
rozmányai, melyek a bank jegyeinek törvényes vert pénzzel beváltására vonatkoznak, 
továbbá az ezüst rudak beváltására vonatkozó határozatok fel vannak függesztve 
(1887 : 26. t.-cz.). 

feloszlatható. De ilyen kérelem csakis a közgyűlésnek négy héttel előre 
kihirdetett ülésében, a jelenlevő tagok ^/4-ének szavazata által határoz- 
ható el. — Az esetben pedig, ha az osztrák-magyar bank szabadalmának 
további meghosszabbitását kérni szándékozik, ebbeli kérelmét legalább 
két évvel a lejárat előtt tartozik a két állam kormányához beadni. 

A bank jogaira, szervezetére és eljárására vonatkozó egyéb szabá- 
lyok az említett 1878 : 25. és az 1887 : 26. t.-czikkbe foglaltatnak ; vala- 
mint az utóbbi törvényczikk a bankszabadalmat Bosznia-Herczegovinára 
is kiterjeszté. 

200. §. 

Ausztria-Magyarország által megszállott Bosznia és Herczegovina 
jogállása és igazgatása. 

I. Az 1878. évi július hó 13-án kelt berlini szerződés által két török 
tartomány,, Bosznia és Herczegovina megszállása és igazgatása Ausztria- 
Magyarországra bizatott. A török birodalom u. i. e tartományokban a 
rendet fentartani képtelen volt és az ottani villongások első sorban a szom- 
széd Ausztria-Magyarország nyugalmát, sőt a tényleges politikai viszonyok 
következtében az európai békét is folyton fenyegették. 

A berlini congressus az occupatio tartamát nem határozza meg. De 
az occupatio emiitett okából következik, hogy addig tart, mig vagy a török 
birodalom mutatkozik elég erősnek a belbéke fentartására, vagy a rend és 
nyugalom oly erős alapokra támaszkodik a nevezett tartományokban, hogy 
annak erőszakos megzavarásától a jövőben nincs mit félni. 

II. Hajdan is előfordult ugyan a nemzetközi életben, hogy valamely 
állam a másiknak megengedte, hogy területrészén vagy egyes ügyágban 
helyette eljárjon, de hogy egy állam, az őtet megillető souverainitás gya- 
korlását egy idegen államnak teljesen átengedje, ez csak a legújabb politi- 
kai alakulatok eredménye. ®) 



Az eredeti szöveg szerint : »Les provinces de Bosnie et d'Herzegovine seront 
occupées et administrées par PAutriche-Hongrie .... A cet effet, les G-ouvernement 
d'Autriche-Hongrie et de Turquie se réservent de s'entendre sur les détails (Art. XXV.). 

•) Hasonló eseteknek tekinthetők több kevesebb eltéréssel : 1. Oroszország 
viszonya Lengyelországhoz a grodnói egyezkedéstől egész a harmadik felosztásig 
(1793 — 1795.). Az orosz czárné és utódai részére el lett ismerve : »tout degré d'influ- 
ence utile dans les mesures Militaires et Politiques, qu'une sage prévoyance, d'aprés 
un concert préalable avec le G-ouvernement Polonais pourraient conseilles pour la 
sureté et la tranquilité de la République.« (Art. VI.) Továbbá Lengyelország kötelezi 
magát, hogy nem köt idegen hatalommal szerződést, nem változtatja alkotmányát 
»quVn se concertant avec Sa Majesté l'Imperatrice«. (Art. XL és XV.) ; — 2. Anglia 

A souveralnitás e területre tovább is a török sultánt illeti meg ; a 
mi nyiltan elismertetett Törökország, és Ausztria-Magyarország között, 
1879. évi ápril hó 21-én létrejött, a viszony részleteire vonatkozó egyez- 
ségben 8 ennek jeléül a szultán neve a közimákban ezentúl is emlittetik, a 
török zászlók pedig ünnepélyek alkalmával, a minaretekre felvonatnak. De 
a souverainitás a török portát illetőleg »nudum ius«-t képez s annak egész 
teljét Ausztria-Magyarország gyakorolja. 

E sajátságos viszony jelleme tehát, hogy nemzetközi szabályokon 
nyugszik ; Bosznia és Herczegovina nem tartozik sem Magyarországhoz, 
sem Ausztriához ; monarchiánkkal nincs államjogi összeköttetésben, sem 
personál- vagy reálunióban, hanem általa megszállott tartomány. Monar- 
chiánk, mint nemzetközi jogalanyokat vette oltalmába s a kormányzatot, 
igazgatást nemzetközi szerződés alapján végzi. S mert e viszony nemzet- 
közi érdekből, nemzetközi akarat folytán keletkezett s nemzetközi szerző- 
dés alapján áll fenn, s mert e tartományok ma is más souverain államnak 
részét képezik : a megszállás és igazgatás monarchiánkra nézve közös kül- 
ügyet, a terület pedig külföldet képez. Ez magyarázza meg az eljárást, me- 
lyet monarchiánk e tartományokkal szemben követ : Bosznia-Herczegovina 
ügyei ugy kezeltetnek, mint általában a külügyek. 

A külügyeket intéző legfőbb orgánum a császár és király, ki ennél- 
fogva az emiitett tartományokban is az államhatalom legfőbb kezelője s 
ügyintéző orgánumokként a közös ministeriumot használja. ^) A király az 
occupált tartományok kormányzásánál, annak fő jellemvonásait tekintve 
annyiban korlátoztatik, a mennyiben az alkotmány a külügyek kezelése 
körül általában korlátozza. 

in. Az 1880 : 6. t.-cz. szerint a ministerium a monarchia közös 
ügyeire nézve fennálló törvényeink szellemében utasittatik, hogy Bosznia 

viszonya Oyprus szigetéhez, melyet a török birodalom megszállásra és részben igazga- 
tásra Angliának 1 878-ban átengedett ; magának csak némely ügyeket, állami-, egyház- 
vagyon kezelését, vallásügyekben igazságszolgáltatást stb. tartott fenn ; — 3. körül- 
belül az előbbi pontban ismertetetthez hasonló Francziaország viszonya Tunishoz, a 
franczia köztársaság és a tunisi bey között 1881. május 12-én létrejött szerződés alap- 
ján. — Végre több hasonló példát szolgáltat jelenleg a németbirodalom ; hatalmas tag- 
jának Poroszországnak szerződések alapján joga van más tagállamok katonai igazga- 
tásába avatkozni ; egy államocska pedig, Waldeck, tiz évről tiz évre meghosszabbí- 
tott szerződés szerint (1867 — 1877--1887 — 1897.) az egész beligazgatást Poroszországra 
ruházta, de az igazgatás a waldecki herczeg nevében kezeltetik, s ha a költségek a 
herczegség jövedelméből fedezhetők nem lennének, Poroszország a magáéból köteles 
pótolni. (L. bővebben Dareste és a bécsi Jellinek alapos fejtegetéseit. I. m. A német 
viszonyokra pedig Laband, Maquardsen (Handbuch) szolgáltat felvilágosításokat. I. 
m. II. k.). 

») Tényleg a közös pénzügyminister áll az occupált tartományok élén. 

és Herczegovinának a közös ministerium által vezetendő ideiglenes köz- 
igazgatásába alkotmányos felelősség mellett befolyjon. Ennélfogva a minis- 
terium részt vesz mindazon tanácskozásokban, melyek ezen ideiglenes köz- 
igazgatás irányának és elveinek megállapitása, valamint vasutak építése 
czéljából a közös ministeriumban tartatnak. 

Ugyancsak e t.-cz. szerint az emiitett tartományok közigazgatása ugy 
rendezendő be, hogy annak költségei a tartományok saját jövedelmeiből 
fedeztessenek. Ha pedig ez teljesen elérhető nem Jenné, a fedezendő össze- 
gekre előterjesztések a közös ügyekre vonatkozó törvények értelmében, a 
monarchia két felének kormányával egyetértőleg állapitandók meg. — A 
mennyiben pedig Bosznia és Herczegovina igazgatása oly állandó beruhá- 
zásokra venné igénybe a monarchia pénzügyi hozzájárulását, melyek nem 
a rendes közigazgatás keretébe esnek : vasutakra, középitkezésekre stb., 
— az ily járulékok csak a monarchia mindkét államában összehangzóan 
hozott törvények alapján engedélyezhetők. Ugyanezen uton állapitandók 
meg azon irányelvek, melyek 1. a vámintézményeknél, 2. a közvetett adók- 
nál, melyek a monarchia két felében közös egyetértéssel megállapított 
hasonértelmü szabályok szerint kezeltetnek, 3. a pénzrendszernél alkal- 
mazandók. 

Azon viszonynak változtatásához, melyben e tartományok jelenleg 
a monarchiához állanak, a monarchia két államának törvényhozási jóvá- 
hagyása szükséges. 

IV. Az 1879 : 52. t.-cz. értelmében továbbá Bosznia és Herczego- 
vina az osztrák-magyar közös vám- és kereskedelmi területbe olvasztatott. 
Ennek következménye lett, hogy a monarchiának Bosznia-Herczegovinával 
szemben fennálló határvonala megszűnt, s hogy az osztrák-magyar vám- 
és kereskedelmi szövetségre vonatkozó törvények lényegileg Boszniára és 
Herczegövinára is ki lettek terjesztve. A határvám tisztajövedelméből 
pedig e tartományok részére, további intézkedésig 600,000 frt aranyban 
kiszolgáltatandó, a többi monarchia közöstigyi költségeire fordittatik. 

201. §. 

Magyarország és Ausztria közötti viszony jogi természete. 

I. A*magyar alkotmány, mint láttuk, újra és újra hangsúlyozza, hogy 
Magyarország független állam, hogy semmi más államnak, vagy hatalom- 
nak alárendelve nincs és igy csak saját akarata által köthető meg ; hogy 
teljes, tiszta souverainitása ^) azon összeköttetéssel, melybe Ausztriával a 

A souverainitás mibenlétéről 1. a 86. §-t. 

fejedelem physikai személyének, majd bizonyos ügyeknek közössége által 
jutott, csorbát nem szenved. Ez elvet kétségtelen világossággal elismeri 
Ausztria mindazon egyezkedésekben, melyeket a viszonyra vonatkozólag 
hazánkkal kötött, mint a hogy Magyarország elismeri Ausztriát illetőleg. 
Elismeri ezt a jelenlegi összeköttetés alapját képező pragmatica sanctio ^) 
világos szavakkal, elismeri az ezen alapon létrejött s az uj kiegyezést tar- 
talmazó 1867: 12. törvény-czikk. ^) Nincs egy tétele a jelenlegi össze- 
köttetést szabályozó szerződéseknek, mely olyan elvet vallana, hogy 
akár Magyarország, akár Ausztria az őket megillető souverainitást fel- 
adnák, azt másik államra ruházva, vagy olyan egy uj államot teremtve, 
mely a két állam fölé emelkednék, s ezek állami életüket abban, mint 
részei találnák meg. — Sőt a magyar alkotmány, hogy ennek még 
gondolatát is eltávolitsa, a delegatiók szervezésénél (1867 : 12., 28. §.) 
nyiltan kijelenti, hogy Magyarország se birodalmi tanácsot, se bármi 
néven nevezhető közös, vagy középponti parlamentet czélszerünek nem tart 
és ezek egyikét sem fogadja el, hanem ragaszkodik Ö Felsége trónbeszéd- 
jéhez, mely szerint a közös kiindulási pont a pragmatica sanctio. — Es 
igy egyrészről a magyar állam, másrészről Ausztria ugy tekintessenek, 
mint két külön jogú és teljesen egyenjogú fél. 

Ha mindezek daczára azt tapasztaljuk, hogy a közjogi tudomány szá- 
mos kiválója, mondhatjuk az irók többsége, ellenkező nézetet vall, s e 



A pragmatica sanctioban a trónöröklési rendnek és a feloszthatlan, elválaszt- 
hatlan birtoklás meghatározásán kivül két főeszme van kimondva. Egyik a kölcsö- 
nös védelem, másik, hogy Magyarország állami függetlensége, közjogi, kormányzati 
önáUósága épségben megmarad. Ez képezi a feltételt, melyet az országgyűlés a nöág 
örökösödéséhez fűzött. 

•) Bevezetésben : »a pragmatica sanctio által Magyarországnak és társországai- 
nak biztosított közjogi önállósága, mint az együttmaradásnak életfeltétele, sértetlenül 
megóvassék ;« ezt ismétli a 3. §-ban ; — a 18. és 19. §-ban azt mondja, hogy az össze- 
köttetés kölcsönös alku és egyezkedés folytán jött létre ; a 23. §-ban a két fél alkot- 
mányos és független államoknak mondatik ; — a 28. §-ban a delegatiók nem központi 
parlamentet alkotnak, hanem a 32. §. szerint a magyar országgyűlést képviselik Ausz- 
triával szemben és e viszonyban a két fél mint teljesen különjogu, de e mellett egyenlő 
jogú államok szerepeljenek ; — az 55. §. szerint az ország ugy érintkezik Ausztriával 
mint szabad nemzet szabad nemzettel ; — az 58. §. szerint a magyar áUam, mint üyen, 
jogilag külön áll Ausztriától stb. 

») A közös elintézés alá tartozó ügyeknél, mint láttuk, ujolag ismételtetik, hogy 
e viszony alapját képező szerződéseket Magyarország nünt független állam kötötte ; 
ezt bizonyltja a szervezet és az eljárás. Hogy továbbá az összeköttetést szervező állam- 
férfiak nem gondolták a két állam souverainitását megtámadni. L. Beust Enüékiratait. 

*) Hogy csak a legkitűnőbbeket említsük fel : Brachelli szerint az összeköttetés 
uj államot hozott létre (Statistische Skizze 1874.) ; Biedermann »Staatenstaat«-nak ne- 
üagy: közjog. II. KIADÁS. 23 

nézetek mindinkább terjednek, ^ önkéntelenül jutunk arra a gondolatra, 
hogy talán a szervezés történt olyan helytelenül, hogy az eredmény a két 
állam által vallott, kölcsönösen elfogadott alapelvektől eltérő lett, mint a 
hogy néha előfordul. Vizsgáljuk tehát az összeköttetés tényleges tartalmát, 
szerveit, annál inkább, mert épp ebből, ezek jogállásának természetéből 
merítik alkotmányunk megtámadói legfőbb érveiket. 

II. Ausztria és Magyarország trónja ugyanazon személyt illeti meg, 
de hogy e személyben két egymástól független és teljesen souverain főha- 
talom : a magyar királyi és az ausztriai találkozik össze, azt államéletünk- 
nek három százados története bizonyitja. Bizonyltja a pragmatica sanctio, 
mely nyiltan kifejezi, »hogy a felséges uralkodó férfiágának kihalása 
esetére azon nő, vagy annak férfi örököse (tehát azon személy) — a ki a 
felséges ausztriai ház országainak és tartományainak a felséges ausztriai 
ház által elfogadott örökösödési rend szerint örököse leend — tartassék 
és koronáztassék Magyarország és csatolt részei, melyek hasonlóan meg- 
oszthatlanoknak értendők, kétségtelen királyául, örökösödési jognál fogva 



vezi központi souverain főhatalommal, melynek Magyarország és Ausztria egyformán 
alárendelvék. (Die rechtliche Natúr der oest.-ung. Monarchie. 1877.) ; Ulbrich, a prágai 
egyetem közjogtanára szerint az összeköttetés a souverain állam, mint »Gesammtstaat« 
és ennek alárendelt részei Magyarország és Ausztria (Oest. Staatsrecht. 1883.); 
8cháffle »Bundesstaatnak« tekinti (Bau und Lében des socialen Körpers), valamint 
Dantscher v. KoUersberg, a bécsi egyetemen a közjog tanára, ki egy vastag kötetben 
nagy erélylyel és jogászi éllel iparkodik nézetét a folyton ellenmondó anyagon keresz- 
tül erőszakolni. Szerinte, miután egy és ugyanaz a fejedelem (szószerint véve e kité- 
telt), tehát az állam sem lehet kettő. Ha a fejedelem egy, segédei, a közös minis terek 
sem lehetnek két állam orgánumai. — A közös és közösen elintézendő ügyekre a tör- 
vényhozás jogát nem a magyar és osztrák országgyűlések külön-külön, hanem a kettő 
együtt, mint főparlament gyakorolják és ennek az osztrák, meg a magyar országgyűlés 
alárendelt. A delegatió nem két törvényhozásnak bizottságai, hanem a főparlamenté. 
Egységes a hadsereg, egységes a külügy. Mindezek alapján a szövetség alkotja az 
államot : »Bundesstaat«, melylyel szemben Ausztria és Magyarország, mint autono- 
micus tartományok szerepelnek (Oesterreich-Ungarn. Bécs, 1880.); Horn pedig egye- 
sült államnak tekinti az osztrák-magyar birodalmat. (Eine Reichspartei. 1882.) 

^) Ennek egyébiránt magunk is voltunk okai. Közönnyel néztük, mint kelet- 
keznek felfogásunkkal, sőt positiv törvényeinkkel ellenkező nézetek s hogy terjednek. 
Magyarország és Ausztria közötti viszonyra vonatkozólag tudtunkkal két önálló dol- 
gozat jelent meg. Egyik Schwarz Gyuláé 1870-ben: » Magyarország helyzete a reál- 
unióban «, mely e viszonyt politikai és közgazdasági szempontból igen érdekesen magya- 
rázza, de jogi elemzésbe nem bocsátkozik ; a másik Szabó G-yuláé : Magyarország és 
Ausztria között létező államjogi viszonyról* (M. Igazságügy. XXIII. köt. V., VI., 
XXIV., k. II., III., IV.), mely azonban még nem volt képes az osztrák-magyar össze- 
köttetés jogi természetét kellő világításba helyezni. 



(1723 : 1. t.-cz. 4. §.)• 

S midőn maga a pragmatica sanctio, valamint az 1791 : 8. t.-cz. az 
örökösödési jogon trónra lépő fejedelem elé a koronáztatás kötelezettségét 
Írják, a melynek megtörténte után gyakorolhatók csak a királyi hatalom 
legkitűnőbb jogai, pl. Ausztriához való viszonyunkra vonatkozó határoza- 
tok szentesitése, s mely szertartás alkalmából az állam teljes önállóságának 
és függetlenségének biztosítására esküt tesz, kir. hitlevelet ad ki ; midőn a 
pragmatica sanctió és utána számos törvény elismerik, hogy Magyarország 
minden más államtól független, hogy benne a főhatalom mindén más főha- 
talomtól függetlenül gyakorlandó : akkor nem férhet ahhoz kétség, hogy 
a pragmatica sanctio folytán közös uralkodó férfi- vagy nőszemély Magyar- 
országban a főhatalmat kizárólag csak mint magyar király gyakorolhatja. 

De őseink gondoskodtak arról, hogy e kérdésnél ne kelljen követ- 
keztetésekkel beérni. Az 1790: 10. t.-cz. azt mondja, hogy Magyarország 
és O Felsége egyéb államai a fejedelem által elválhatlanul össze vannak 
kötve, de ugy »hogy Magyarország csatolt részeivel szabad ország legyen 
és törvényes igazgatása független, azaz semmi más országnak, vagy 
népnek (értsd hatalomnak) alá nem vetett, hanem saját önállással és 
alkotmánynyal biró és ennélfogva saját törvényesen Tcorondzott hirály- 
ától, tehát Ö Felsége és utódai áltál, mint magyarországi JcirályoMól . . . 
Tcormányzandó, ahogy ezt már az 1715: 3. és az 1741: 8. és 11. t.-cz. 
elrendelik. « 

A pragmatica sanctiót és mind e törvényeket az 1867 : 12. t.-cz. 
elismeri, midőn tartalmukat alapnak, kiindulási pontnak tekinti. Sőt az 
5. §-ban ismétli : Ezelőtt Magyarország mindazokra nézve, mik az érintett 
viszonyra (közös viszonyok) vonatkoztak, a magyar országgyűlés és a 
magyar király egyetértésével járt el. Folytatólag pedig elismeri, hogy a 
magyar király a többi országok absolut fejedelme volt, tehát ugyanazon 
személyben az alkotmányos magyar király és absolut osztrák fejedelem 
találkozott össze. Valamint ismét folytatólag kiemeli azt is, hogy miként 
történik jövőre a közös ügyeket illetőleg az államakarat képzés : eddig a 
magyar országgyűlés és a magyar király meg Ausztria absolut fejedelme 
jártak el, »most, miután O Felsége alkotmányos jogokkal ruházta fel többi 
országait, azok alkotmányos befolyása nem mellőzhető. « Vagyis eddig 
Ausztria és Magyarország közti viszonyra végérvényüleg határoztak a 
magyar országgyűlés és a magyar király meg Ausztria absolut fejedelme, 
jövőre pedig Ausztria népei is alkotmányos befolyást nyernek, azaz negye- 
dik tényezőnek az osztrák birodalmi gyűlés felvétetik. Világos tehát e §. 
szerint, hogy hol van a két állam közti viszonyra és az ebből folyó ügyekre 
a kötelező államakarat készítésének joga : a magyar országgyűlésnél és a 
magyar királynál, valamint az osztrák birodalmi gyűlésnél és osztrák csá- 

23* 

szárnál. Ez egy §. elég arra is, hogy a delegatiókban felsőbb parlamentet, 
vagy ilyennek bizottságát ne kereshessünk. 

Igaz ugyan, hogy az 1867 : 12. t.-czikkben ^) a következő kifejezé- 
sek is előfordulnak : »kö2ös fejedelem* (4. §.) — közös uralkodó, a meny- 
nyiben Magyarország koronája ugyanazon fejedelmet illeti meg, a ki a 
többi országokban (Ausztriában) uralkodik* (7. §.) : — a magyar király, 
mint Ausztria absolut fejedelme, ez ország érdekeiről, teendőiről absolut 
hatalommal rendelkezett (6. §.). 

E kifejezések vezettek Magyarország és Ausztria fölött létező egye- 
sült főhatalom s egységes fejedelem tanára, s ez utóbbit Dantscher, közös 
császárnak — osztrák-magyar császárnak — nevezi el. ®) 

Pedig hát szembeötlő, hogy itt csak fogalmazási zavarról lehet szó, 
vagyis hogy e kifejezések nem szószerint, hanem azon értelemben fogadan- 
dók el, melyet az egész alkotmány fűz hozzájuk. — Midőn az 1867 : 12. 
t.-cz. a pragmatica sanctiót Magyarország és Ausztria közti viszony alap- 
jának jelenti ki, midőn az ország különállását, függetlenségét, ősi alkot- 
mánya fentartását folyton hangsúlyozza ; midőn elismeri nyiltan, hogy a 
pragmatica sanctio következtében a közös physikai személy két fejedelmi 
személyt, a magyar királyt és Ausztria császárját foglalja magában : akkor 
mellékesen odavetett szavakkal nem constituálhat ellenkezőt. 

Hogy a közös személyben két fejedelem rejlik, mutatja még a czim- 
zésnél szokásos eljárás; IIL Károly királyunk, mint császár, VI. volt; 
I. Ferencz királyunk, mint német római császár, II. ; V. Ferdinánd kirá- 
lyunk, mint ausztriai császár, I. *) 

Midőn I. Ferencz, 1804. augusztus 11-én kiadott pátense által, az 
osztrák császári czimet felvette, kijelenti, hogy az uralkodása alatt levő 
országok alkotmányos jogai és önállása ez által érintve nincsen ; s midőn 
Magyarország rendéit a czim felvételéről külön leiratban értesiti (melyhez 



Néha már megelőzőleg is. 

•) Már miféle jogon rendelkezett volna a magyar király osztrák ügyekben. 

■) Érdekes lenne azt a közjogi actust megismerni, melyen e czim nyugszik. 
Egyébiránt ugyancsak ő a bécsi egyetemen osztrák-magyar közjogot (^Oesterreichisch- 
TJngariscbes Staatsrecht*) is ad elő heti 4 órában. (L. a bécsi egyetem 1884. n. félévi 
tanrendjét.) 

*) V. Ferdinánd, midőn atyja, I. Ferencz király halála alkalmából az ország- 
gyűlés által felterjesztett részvétiratra válaszolt : »Ferdinandus primus* aláírással élt. 
Az alsótábla azonnal felhivta a főrenditáblát, hogy kéressék meg Ő Felsége, hogy, 
mint magyar király, az Ötödik sorszámot használja. Hosszas vita és többszöri üzenet- 
váltás fejlődött ki ez ügyben. Végre a király már 1836. márcz. 28-án kelt leiratában : 
»Ferdinandu8 primus Austriae imperátor et Hungáriáé hujus nominis quintus rex« 
nevezi magát, 

a pátens mellékelve sem Tolt), világosan kifejezi, hogy ez által az ország 
jogai, függetlensége, önállósága csorbát nem szenved. 

Legújabban pedig — 1868. novemb. 14. — a czimzésre vonatkozó- 
lag jelenleg uralkodó királyunk bocsátotta ki a következő legfelsőbb 
kéziratot : 

Az átalakult közjogi viszonyoknak megfelelő, hogy souverain csele- 
kedeteimnél, különösen a külföldi hatalmakkal Nevemben kötendő szer- 
ződéseknél, Személyem az illetékes czimmel jelöltessék; ennélfogva akarom, 
hogy az Engem illető czim következőket tartalmazza : » Ausztria császár, 
Csehország királya stb. és Magyarország apostoli királya. « 

Ha e czimváltoztatásnak valami közjogi jelentőséget tulajdonitunk 
— pedig a bevezető szók szerint ilyen czélból jött létre — akkor az más 
nem lehet, mint hogy az egy physikai személyben két fejedelmi személy 
találkozik. — Továbbá ennek felel meg a főhatalom külön-külön birtokba 
vétele ; Magyarországon a főhatalom teljét csak koronáztatása után gya- 
korolhatja a fejedelem. A lemondás is a két trónról külön-külön történik. 

A pragmatica sanctióból folyó közös ügyek, valamint a közös elin- 
tézés alá tartozók, hogy alapjokban szabályoztassanak, ugy az osztrák, 
mint a magyar alkotmány szerint egyrészt a magyar országgyűlés, más- 
részt a birodalmi gyűlés által külön-külön teljesen függetlenül tárgyaltat- 
nak s a határozat, hogy állami akarattá legyen, a Felség elé terjesztendő. 
Kit érthet a törvény e rendelete ? Mind a két alkotmány világos szavai 
szerint államakarathoz a magyar országgyűlés és a magyar koronás király-^ 
illetve osztrák birodalmi gyűlés és az osztrák császár közreműködése 
szükséges. A jelen esetben a két törvényhozótest határozata meg van már, 
hogy tehát az állami akarattá, vagyis törvénynyé légyen, szükséges még 
Magyarországban a magyar király, Ausztriában az osztrák császár hozzá- 
járulása. De mikép is lehet más következtetésre jutni ? Mikép kerülhetne 
a magyar országgyűlés határozata szentesités czéljából az osztrák császár 
^^Sy ^SJ harmadik souverain szine elé, kiről a magyar alkotmány nem 
tud semmit ? Mi jogon kerülnének pl. az 1867 : 12. stb. törvények Magyar- 
ország törvényei közé, ha azokat nem a magyar király szentesitette volna. 
Végre mi értelme volna az udvartartási költségek teljesen elkülönített 
megállapitásának és megszavazásának, ha a fejedelem egységes lenne? 



Fölvettük az ausztriai császári czimet olykép azonban, hogy országaink és 
tartományaink eddigi czimeik és alkotmányaik csonkittatlanul maradjanak ... s ez 
különösen a mi kedvelt Magyarországunkra és kapcsolt részeire értendő . . . Megemlé- 
kezvén hitlevelünkben adott bíztositásunkról, most is tekintettel voltunk arra, hogy 
a mit az egész birodalom fényének emelésére behoztunk, az a mi kedvelt Magyaror- 
szágunk alkotmányának épségben maradásával történjék. « (h. még Beák : Adalékok.) 

Mindezek visszavezetnek kiindulási tételünkhez, hogy t. i. Magyar- 
ország és Ausztria közti viszony az uralkodóf illetőleg azt tartalmazza, 
miszerint az uralkodó physikai személyében két, egymástól független feje- 
delem találkozik. A jogtudományban nem ismeretlen jelenség az »unus 
homo plures sustinens personas.« E fejedelmek azután az államokat külön 
érdeklő ügyekben függetlenül és önállóan járnak el. Ha pedig közös 
ügyek igényelnek fejedelmi határozatot, annak létrejötte jogilag máskép 
nem képzelhető, mint hogy a közös physikai személy, a benne összetalál- 
kozott fejedelmek feladatához képest, a két állam érdekeit összeegyeztetve 
határoz, a mely határozat, a két államra vonatkozólag, külön-külön feje- 
delmük határozatának tekintendő. 

III. A délegatiók ^) jogállását, rendeltetésüket a magyar törvények 
világosan meghatározzák. Mint emiitettük, a magyar állam e testületek 
szervezésénél kijelenti, hogy azok sem központi parlamentnek, sem semmi 
néven nevezendő közös tanácsnak, vagy birodalmi tanácsnak nem tekint- 
hetők, hanem az országgyűlés kebeléből kiküldött bizottságnak, s a magyar 
delegatió a magyar országgyűlést Felsége többi országai irányában kép- 
viseli. Hatásköréhez azok az ügyek tartoznak, melyek a magyar ország- 
gyűlés által oda utaltatnak. 

E meghatározásokkal szemben kárbaveszett fáradság azon törekvés, 
hogy a delegatiókat ugy tüntessék fel, mint a főállam parlamentjét, vagy 
a központi főparlament bizottságát, melylyel szemben Magyarország és 
Ausztria, a magyar országgyűlés és az osztrák alárendelt helyzetben 
vannak. Dantscher észreveszi ez akadályt és a kijelentéssel gondolja elhá- 
rítani, hogy a kérdéses összeköttetés tartalma nem Magyarország akara- 

Ámbár nem hiszem, hogy a fentebb emiitett kifejezések : egy ugyanazon feje- 
delem, közös fejedelem stb., nálunk a tartalomra vonatkozólag bárkit félrevezettek 
volna ; de miután téves nézetek támogatására könnyen felhasználhatók s mert kétség- 
kivül mást jelentenek, mint a mit kifejezni akarnak : nem szükséges, hogy lépten-nyo- 
mon ismételtessenek ; annál kevésbé, miután szabatosakkal könnj^en pótolhatók. Pl. »az 
uralkodó közös személye«, »közös fejedelmi személy« stb. — Hogy mennyire szokássá 
vált e kifejezések helytelen használata, arra a délegatiók egyik közelebbi ülésszaka 
példát szolgáltatott. Grünwald Béla nagyon helyesen felszólal a közös kiadásokra 
vonatkozó czimezés ellen és azt mondja : »A két állam közös fejedelemmel bír, mégis 
az ott (Ausztriában) császár, nálunk király «. (A magyar delegatió ülése 1886. nov. 28.) 
Érzi, hogy mit rejt a viszony s azért mégis beleesik a szokásos tévedésbe. — Dehogy 
a. fejedelem, mint ilyen, közös, csak a physikai személy, a ki azután nálunk apostoli 
király, Lajtántul ausztriai császár. 

") A délegatiók szervezését megelőzőleg Magyarország többször felszólittatott, 
hogy Ausztriával közös bii'odalmi tanácsot alkosson (1860. októberi diploma) vagy az 
osztrák Keichsrathba lépjen (1849. Eeichstag a Landtagokkal szemben, 1861. gesamm- 
ter ReichsratJi), de e felszólításokat az állam kategorikusan visszautasitá. 

tától függ, hanem azon tényleges szabályoktól, melyeket a viszonyok 
kényszerítő hatalma alatt alkotott. 

Erre mindenekelőtt az a megjegyzésünk, hogy épp az emiitett meg- 
határozásokkal alkottatik meg a magyar delegatió, tehát ezek azok a 
positiv szabályok, melyektől D. a viszony természetét függővé teszi. Bár 
készségesen elismerjük, hogy e törvények szerződéses tartalommal birnak, 
de mindegyik államra csak a törvényeiben foglalt lehet irányadó. — S 
hogy a két állam parlamentje a közös ügyekre sem képez egy főparla- 
mentet, melynek a magyar és osztrák országgyűlések alárendeltek (elte- 
kintve, hogy alkotmányunk ennek egyenesen ellenmond) kitűnik abból, 
hogy a közösügyeket szabályzó törvények, bár az alapelvekre vonatkozólag 
egymáshoz hasonlók, de a részletekben több eltérés mutatkozik közöttük. 

Azonban vizsgáljuk a tényleges szervezetet. Mint már mondottuk, 
hogy a közös ügyek legfontosabbjait a két állam annak rendje, módja sze- 
rűt külön-külön alkotott, egyező törvényeiben határozza meg, illetve sza- 
bályozza, így a viszony tartalmát — a közös ügyeket és az elveket, — a 
költségekből az államok által viselendő arányt, a közös ügyek intézésének 
módját, szervezetét, egyszóval mindazt, a mi e viszonyban állandó, hosszabb 
időre kiterjedő szabályozást igényel. A viszony, hogy ugy mondjuk, folyó- 
ügyeinek azon részét, mely a két államban fennálló parlamentáris rend- 
szer szerint törvényhozás határozása alá esik (pl. az évi költségvetés), ere- 
detileg szintén a két törvényhozás külön-külön hatáskörét illethette csak. ^) 
De miután ezek jiehezen mozgó testek, tehát mindegyik saját kebeléből 
bizottságot választ, mely helyette és akaratából az őtet megillető jogot 
teljhatalommal gyakorolhatja. 

Két politikai test közül a másik fölött állónak, vagy épp souverainnek 

*) így a magyar törvény (1867 : 12.) szerint, ha a quotára megegyezés nem jön 
létre, az arányt a fejedelem dönti el ; az osztrák még ehhez hozzá teszi : »de csak egy 
évre«. — A magyar törvény szerint a közös minis terek az állam ügyeire befolyást nem 
gyakorolhatnak ; azt osztrák szerint, csak nem vezftfhetik. — A magyar törvény sze- 
rint a kiegyezés csak az esetben jöhet létre, ha az alkotmányosság Ausztriában is 
létesül, ez hiányzik az osztrák szövegből, valamint a magyar törvénynek ama kitétele, 
hogy az ország csak méltányosságból vállalja el az osztrák államadósság egy részét. — 
A magyar törvény óhaj tandónak mondja, hogy a delegatiók fölváltva Magyarországban 
és Ausztriában ülésezzenek ; az osztrák szerint a delegatiók üléseit a császár határozza 
meg. — A magyar törvény mind a két delegatiónak biztositja a mentelmi jogot, mig 
az osztrák csak saját delegatiójának. — Az osztrák delegatió határozatképességéhez 
az elnökön kivül legalább 30 tag jelenléte kívántatik, a magyar delegatióban a hatá- 
rozatképesség nincs számhoz kötve. — A magyar törvény szerint trónlemondás eseté- 
ben az okokat, ha az országgyűlés együtt nincs, a delegatió mérlegeli ; ez egészen 
hiányzik az osztrák szövegből. 

') Mint kifejtettük a király jogállásáról szólva a közös ügyeknél, 

az tekinthető csak, a mely a másikkal rendelkezik ; valamely jognak valódi 
tulajdonosaként pedig az, a kitől függ a jog gyakorlása. A delegatiók 
működésükhöz a jogalapot a két állam egyező akaratából merítik. Ez 
teremtette meg, tartja fenn, szüntetheti meg létüket ; hatáskörüket bővít- 
heti, szűkítheti, megváltoztathatja. Mindezekre nem köti őket egyéb, mint 
az általuk hozott fennálló törvény. 

Midőn a delegatiókat e czélra szervezték, más intézkedéseket is 
tehettek volna, vagyis a delegatióktól minden pillanatban elvethetik e jog- 
kört, azt máskép alkotott testületre bízva, vagy épp saját külön hatás- 
körükbe vonva. Nem lehet tehát kétség a fölött, hogy e jog eredetileg kit 
Uet meg. 

Igaz, hogy a delegatiók tagjai utasításhoz nem köthetők és teljhata- 
lommal járnak el. De e szabályok is a két állam akaratából keletkeztek s 
hogy meg nem változtattatnak, az nem jogi kényszerből, hanem politikai 
raisonból következik. 

Keletkezésük ténye is élénken figyelmeztet jogállásukra. Minden 
évben újra választatnak, azon elvek szerint, a mint a parlament bizott- 
ságait választani szokta. De hogy továbbra is függnek az őket küldő 
parlamentektől, hogy azoknak külön-külön bizottságai maradnak, kitűnik 
abból, miszerint az egyik, vagy másik törvényhozó test feloszlatásával 
annak delegatiója minden külön közjogi actus nélkül megszűnik és helyébe 
az uj parlament, kebeléből uj bizottságot küld.^) Továbbá a delegatíó tag- 
jaínak mentelmi joga az illető országgyűlés által függesztetik fel. Miként 
gyakorolhatna az országgyűlés ily jogot egy vele szemben, önálló független 
test tagjai felett ? 

Azon, eléggé nem méltányolható törekvés, melylyel a magyar tör- 
vényhozás még látszatát is kerülni óhajtotta a gondolat jogosultságának, 
mintha a közös ügyek szabályozása által uj központi főhatalom, s ennek 
megfelelő központi törvényhozás, vagy egyéb központi orgánum teremte- 



>) Az osztrák delegatió számára kezdetben »Beichsratlisdelegation« czim volt 
tervezve. (L. még Rogge : Oesterreicli bis zur Gegenwart. ül. k.) — A kiegyezési 
javaslatot készitő 67-es bizottság pedig többször világosan kifejezi, hogy a magyar 
delegatió a magyar országgyűlést képviselni hivatott (Közösügyi okmánytár) s ez 
intézményt ilyen értelemben vette föl a törvényhozás. Az 1868 : 30. t.-cz. 40. §-a pedig 
azt mondja : a magyar korona országainak . . . országgyűlése teendőinek egy részét, 
tudniillik a pragmatica sanctioból folyóknak ismert közös ügyek költségvetésének 
megállapítását saját kebeléből kiküldött bizottság által gyakorolja,^ 

•) Az alsóház '/s-ot, a főrendiház '/s-ot választ. 

■) A törvény szavai szerint : »Azon esetben, ha Ö Felsége valamelyik ország- 
gyűlést feloszlatná, a feloszlalott országgyűlés delegatiója is megszűnik (1867 : 12. tör- 

Vf'nyczikk 46. §.) 

tett volna, ismét mutatkozik a delegatiók működésénél. Az összehivást 
Ö Felsége külön az osztrák és külön a magyar ministerelnök utján esz- 
közli. A mint a jogok eredetileg a két törvényhozást kizárólag illetik 
meg, ugy a törvényhozó testek helyett működő delegatiók is, bár egy város- 
ban, de csak külön-külön tanácskozhatnak. Határozataik a külön-külön 
folytatott tárgyalás mellett, mint két egyenjogú fél között folytatott egyez- 
kedés eredménye, válnak érvényessé. 

Továbbá a delegatióknak nincs joguk törvényt hozni. Igaz, hogy 
utasitáshoz nem köthetők, hogy teljhatalommal működnek és érvényes 
határozataik a törvényhozások tanácskozási és határozati tárgyát többé 
nem képezhetik. De hogy e határozatok a törvények közé számíttassanak, 
legalább alakilag a törvényhozó testek külön-külön hozzájárulása szüksé- 
ges, vagyis a magyar állampolgárokra a magyar állam akaratából kötele- 
zők. Végre nincsen közös törvény, hanem (szorosan jogilag) külön magyar 
és külön osztrák. 

így tehát a szervezetből is csak az tűnik ki, hogy a delegatiók a 
két törvényhozó test szabadoi^müködő bizottságai, melyek a törvényhozások 
akaratából az ezeket megillető jogokat gyakorolják. 

IV. Ezek után, a Tcözős ministerék jogállását illetőleg, könnyebb Íté- 
letet mondani. A közös ügyek kormányzatára a két állam azt az elvet 
fogadta el, hogy felelős közös ministerium szervezendő, melynek hatásköre 
szintén Magyarország és Ausztria által határoztatik meg. — E közös 
ministerium tehát a két állam akaratából keletkezett, tartja fenn magát, 
illetve jogilag csak tőlük függ, hogy megszüntettessék ; a két állam jelöli 
meg minden egyes esetben az ügyeket, melyekre hatásköre kiterjed, s e 
hatáskör kényük szerint szűkebbre vonható, vagy bővíthető. 

A fentebbi elvek alapján keletkezett ministeriumok a közös ministe- 
rek alatt állanak. E közös ministerek a két állam ministeriumaival 
egyetértőleg tartoznak eljárni, illetve a két ministerium által képviselt és 
kifejezett állami érdekeket cselekvéseikben irányadóul elfogadni. Felelősek 
a két delegatiónak, vagyis az általuk képviselt két országgyűlésnek és eset- 
leg a két delegatió által a két állam polgáraiból alkotott biróság ítélete 
alá esnek. De a mint a két állam iránt birnak kötelességgel, ugy jogokat 
is (nyugdíj stb.) a két állammal szemben szereznek ; valamint a közös 
ministeri, ugy az alantasabb állásokra is mind a két állam polgárai, lehe- 
tőleg a paritás elvei szerint, alkalmaztatnak. 



A delegatiók intézményének eszméje nem egészen uj az államok történeté- 
ben. A souverain tagokból álló német »Bund« számára Frankfurtban 1863-bau ugyan 
e név alatt, hasonló jogállással biró test szervezése hozatott már javaslatba. 

Mindez csak azt a nézetet erősítheti meg, hogy a közös minis- 
terek, mint törvényes czimök is mutatja (gemeinsame, közös), a két állam 
orgánumai, kik a két állam akaratának végrehajtására hivatottak. S 
hogy, mint az államok élén álló közös physikai személyben két fejedelem, 
találkozik össze, ugy a közös ministerek is — az uralkodó fejedelmek 
kormányzati segédei — physikai személyükben két állást egyesítenek : 
magyar ministerit és osztrák ministerit, vagyis mint ministerek szol- 
gálják Ausztriát, szolgálják Magyarországot. ^) Megbízatásukat is két 
állam részéről nyerik : a kinevezési decretumot O Felsége, mint Ausztria 
császárja és Magyarország apostoli királya állítja ki. ^) — A nemzetközi 
életben gyakran előfordul, hogy két vagy több állam bizonyos ügyek közös 
elintéztetését czélszerübbnek látja s azokkal közös megállapodás utján 
valakit megbiz. A megbízott ezzel jogokat és kötelezettséget szerzett a 
megbízó államokkal szemben, azok közös orgánumának tekinthető. A közös 
ministerek állása ehhez hasonló, 

202. §. 

Magyarország és Ausztria közti viszony jogi természete. (Folytatás.) 

I. Összegezve a fentebb mondottakat, miután Magyarországnak 
Ausztriához való viszonyában tapasztaltuk, hogy az összeköttetés tar- 
talma, annak minden mozzanatában, a két állam felsőbb akaratának van 
alárendelve s nem fordítva : azt a következtetést vonhatjuk meg, hogy ez 
két, függetlenségét teljesen megőrzött államnak összeköttetése, társasági 
viszonya ; vagyis reá alkalmazva a szokásos közjogi terminológiát : államok 
szövetsége. ®) A két állam souverainitása nemcsak belső életükben, hanem 
a közöseknek nevezett, ílyenekül tekintett ügyekre vonatkozólag is egész 
mérvében érvényesül. 

II. Miután Magyarország és Ausztria souverainításukat épségben 
fentartották, az összeköttetés nemzetközi természetű lehet csak. Két 
souveraín állam u. í. nem léphet egymással másféle összeköttetésbe, mint 
nemzetközibe. *) A miből ismét következik, hogy az összeköttetés nem ala- 



') Találólag jegyzi meg Juraschek (i. m.) : »Die gemeinsamen Minister sind mir 
der Eeflex des gemeinsamen Souveráns«. 

*) Kezdetben a közös niinisterek Reichsminister czimmel éltek, s ez a magyar 
delegatió kifogásaira, hogy a tényleges viszonynak nem felel meg, változott át. 

") Különbözik ettől a szövetséges állam, rnelyben a szövetséget alkotó részek uj 
államot emelnek maguk fölé. 

*) A nemzetközi összeköttetés alatt u, i. ép azt értjük rendszerint, hogy souve- 
rain államok összeköttetése. 

pulhat törvényen, hanem csak nemzetközi szerződésen, mely bennünket 
illetőleg, mint egyéb nemzetközi szerződés, a törvények közé beczikkelyez- 
tetik. Már a kiegyezési javaslat fölött tanácskozó 67-es bizottság, valamint 
a kiegyezési törvényt alkotó országgyűlés elismerte a viszony nemzetközi 
természetét és épp ebben látták az állami souverainitás megóvását (Közös- ^ 
ügyi okmánytár, 153., 160., 167., 174. stb. lapjai). 

A közös ügyeknél követett eljárás — alkudozás, megegyezés — hatá- 
rozottan szerződésre vall ; abból pedig, hogy a magyar törvény, neveztessék 
bár alaptörvénynek, Ausztriára semmikép sem hathat ki, következik, hogy 
a benne foglalt szabály, a midőn Ausztriát is kötelezőleg érinti, csak 
nemzetközi szerződés lehet. ^) — A közösen elintézendő ügyeknél pedig 
a magyar országgyűlés egyenesen megbizza a magyar kormányt, högy 
Ausztriával egyezséget, szerződést kössön. 

Igaz, hogy Ausztriával kötött szerződéseknél máskép járunk el, 
mint egyéb nemzetközi szerződések megkötésénél, mely tényt egyszerűen 
abból lehet megmagyarázni, hogy Ausztriával állandó összeköttetésben 
vagyunk, s hogy a két trónon ugyanazon physikai személy ül. ^) — 
Továbbá a nemzetközi jognak ismeretes tétele, hogy a nemzetközi szer- 
ződést nem az eljárás alakiságai, hanem az államok egyező akarata 
teremti meg. 

Mert két souverain állam van az összeköttetésben, kétféle az állam- 
polgárság és kettő a terület.^) — Ausztria Magyarországgal szemben 
külföld és viszont ; a magyar alattvaló Ausztriában idegen és viszont. 

Hogy az összeköttetés nem teremtett uj államot, következik már 
abból is, miszerint az összeköttetés tartama időhöz, vagyis eseményhez van 
kötve. Magyarországnak Ausztriához való viszonya megszűnik, amint a 
magyal* pragmatica sanctioban felsorolt nőágak kihalnak. Az állam ter- 
mészetéből pedig következik, hogy örökre alakult. 

Közjogi irodalmunk egy másik szokásos mondása : »Magyarország és Ausztria 
közti viszony alaptörvényen nyugszik*. A törvény az állam souverain akarata, saját 
j>olgárait kötelezőleg, de miután Ausztria a magyar államnak nem alattvalója, a 
magyar törvényt belső életére kötelezőnek csak akkor ismerheti, ha nemzetközi szer- 
ződés a tartalma. Ugyanez áll Magyarországra is az osztrák törvényekkel szemben. 
Alaptörvényen csak az állam belsejében keletkezett viszony pihenhet. 

«) L. még 5. §. 

*) Az 1 849. márcziusi osztrák alkotmány, mely a Felség kormánya alatt levő 
államokat egy állammá akarta összevonni, a mellett, hogy a történeti különállással 
birt részek belső életükre, mint koronaországok, bizonyos függetlenséget és önállóságot 
élveztek volna : egységessé tette a területet (1, §.), valamint egységessé az állam- 
polgárságot (23. §.). 

*) E tételt az osztrák legfőbb törvényszék, valamint a magy. kir. Curia többször 
elismerték már. 

III. A külügyek intézésénél a két állam egyesülten lép fel, vagyis 
más souverain állammal szemben ugy, mintha egy állam volna. ^) Egye- 
sitve a külügyek igazgatása, a külképviselet, a consulságok ügye ; idegen 
államok egy követtel képviseltetik magukat mindkét államnál. De idegen 
államokkal kötött szerződések érvényéhez a két fél törvényhozóinak hozzá- 
járulása szükséges, valamint azon szerződésekhez is, melyeket a két állam 
egymással kötött. 

A két állam akaratából a hadügy szintén közösnek van kijelentve 
s a két állam hadfenségjogát ugyanazon physikai személy kezeli ; valamint 
a kiállitott katonaság nagy része — közös hadsereg — egységesen szervez- 
tetik és közös vezénylet alatt áll, s háborúban a másik rész — a honvédség 
— szintén a közös fővezényletnek rendeltetik alá. De az ujonczok megsza- 
vazásának és a honvédelmi kötelezettség szabályozásának jogát, a hadsereg 
elhelyezésének és a honvédségnek ügyeit általában a két külön állam 
magának tartotta fenn. Valamint az államok maguknak tartották fenn a 
védrendszer megállapitását. 

IV. Az 1868-ki legfelsőbb kézirat a két államot együttesen jelző 
czimként: osztrák-magyar birodalom, vagy osztrák-magyar monarchia 
kifejezéseket állapitja meg. — Tényleg azonban ma nálunk azitífilbbi van 
használatban ^) és az jí^bi kevéssé népszerű, a mit leginkább csak tör- 
téneti okokkal lehet megmagyarázni. 

E kifejezés »birodalom«, jogilag egészen határozatlan s a legkülön- 
félébb politikai alakulatok jelölésére használtatik. Az egész kereszténysé- 
get magában foglaló középkori római sz. birodalom épugy használja, mint 
alkotmányában magára vonatkozólag Norvégia, melyről pedig tudjuk, hogy 

*) Tényleg az összes külügyek közöseknek tekintetnek, de principiel az 1867 : 
12. t.-cz. értelmében csak azok közösek, melyek a két államot közösen érdeklik, lia 
tehát a kereskedelmi ügyek közössége megszűnik, nincs kizárva annak lehetősége, hogy 
a kereskedelmi külképviselet külön legyen. 

■) Régibb müvekben az összeköttetés jelölésére a birodalom szót használják 
azok is, kik Magyarország souverain volta mellett törnek lándzsát (pl, Somsich : Ma- 
gyarországnak és királyainak törvényes joga. Deák : Adalékok, stb.). — Továbbá a 
» monarchia « és a » birodalom* szó váltakozva, vagylagosan használtatik még az 
1865—67 országgyűlésen is, a kir. leiratokban, országgyűlési feliratokban, a kiegyezés 
alapját képező javaslatokban, törvényekben. Sőt a » birodalom* szó gyakrabban fordul 
elő, mint a »monarchia«. Egy alkalommal a 67-es bizottság tárgyalásain Ghyczy 
Kálmán szót emel és a » birodalom* kifejezésének értelmezését kéri s csak az esetben 
hajlandó elfogadni, ha alatta az uralkodó dynastia országai, tekintettel a fejedelmi 
személy egységére, értendők együttesen. A választ Deák Ferencz adja meg, ki bizto- 
sit, hogy e czimzés csak is az uralkodó személy közösségét akarja kifejezni s igy 
éppen nem sérelmes Magyarországnak Ausztriához való viszonyára (Közösügyi Ok- 
mánytár. 70.)- 

Svédországgal reálunióban él ; használja Ausztria magára (Oesterreich), 
valamint Magyarországgal való összeköttetésére; használja néha a souverain 
államokból álló (1806 — 1867) régi német birodalom, valamint a mostani, 
melyben az egyes rész-államok a szövetségnek alá vannak vetve. Gyakran 
használtatik valamely physikai személy uralkodása alatt levő összes államok 
jelölésére is. így olvashatjuk a történetben : Nagy Sándor birodalma, Batu 
khán birodalma, V. Károly birodalma stb. Nincs jogi ok, a mely gátolná, 
hogy ez utóbbi értelemben a birodalom szó Magyarország és Ausztria 
együttes jelölésére ne használtassék. — De másrészt meg a történet folya- 
mán a »birodalom« kifejezés többször, használtatik alkotmányunk sérel- 
mével, így már Mária Theresia megtiltja, hogy a magyar országgyűlést 
^Reichstag«-nak nevezzék el s azt csak mint Landtagot ismerik el, tehát, 
mint a cseh, vagy steyer Landtagokat. — Továbbá a magyar államot 
bekeblező 1849. márcz. 4-ki osztrák alkotmány az összes részek állami 
egységének jelölésére a »Iíeich« szót alkalmazza, a melynek Magyar- 
ország alárendelt ; valamint az absolutismus alatt Magyarország az ausz- 
triai Mrodalomba volt beolvasztva. Ezekből következtetnénk, hogy az osztrák- 
magyar monarchia czim van ma nálunk általános használatban. 

A mi pedig e czimet illeti, megjegyezzük, hogy monarchia azt az 
államot jelenti, melyben a főhatalom egy physikai személynél van. Már 
pedig ilyen állam kettő van az osztrák, magyar monarchiában és ennélfogva 
egészen szabatos czim: » osztrák, magyar monarchiák «, vagy » osztrák és 
magyar monarchia* lenne. De miután a két állam ugyanazon monarcha 
személyének kormánya alatt él és külfölddel szemben, mely esetekre épp 
e czim rendeltetett, ugy tűnnek fel, mintha egységes politikai testet képez- 
nének : egy monarchiát ; tehát ilyen értelemben, hogy t. i. közös az ural- 
kodó személye, és kül érintkezéseket illetőleg e czimet indokolni lehetne. 

A szintén hivatalos használatban levő kifejezések ; ^monarchia egyik 
fele«, ^monarchia másik fele«, a mondottakból folyólag nem jelenthetnek 
egyebet, mint az emiitett, közös czimet használó államok egyikét vagy 
másikát. Hogy e czimzésből nem lehet egységes államra következtetni, 
már abból is kitűnik, hogy a felek mint akaró és cselekvő államok szere- 
peltetnek. Ha az állam egy, akkor annak fele nem lehet szintén állami 
egység. — Továbbá a fentebbi kifejezések (monarchia egyik fele, másik 
fele) helyett törvényeink gyakran használják még a következőket: a 
monarchia egyik állama, a monarchia másik állama, a monarchia két 
állama. Ezek szerintünk a legszabatosabb megjelölések, melyek a tény- 
leges állapotoknak leginkább megfelelnek. 

V. Azok, kik Magyarország és Ausztria közötti viszonyban a két állam 
souverainitását fenlevőnek és igy az összeköttetést államok szövetségének 

tekintik, ^) a viszony praecisebb megjelölésére a közjogi terminológiából 
a personál- és reálunió kifejezéseket használják. De nincs megállapodás 
arra nézve, hogy mikor végződik az egyik czim jogosultsága és mikor kez- 
dődik a másiké. 

Szerintünk ugyan sokkal fontosabb azt felismerni, hogy a két állam 
az összeköttetésben feladta-e teljes, tiszta souverainitást, vagy külön-külön 
megtartotta ? De azért reánk nem lehet közönyös, hogy hazánk viszonyát 
Ausztriához melyik műszó jelöli ; a közjogi tudománynak pedig e viszony 
műszóval való megjelölésére épp olyan szüksége van, mint bármely más 
közjogi terminológiára. ^) 

E szempontból fejtegetve a kérdést, Magyarország és Asztria közti 
összeköttetés világosan mutatja, hogy az olyan viszony, melyben két állam 
a főhatalmat közös physikai személyre ruházzák, de e mellett souverainitá- 
sukat épségben megőrzik, háromféle alakban fordulhat elő. Az első, midőn 
az államok tiszta történeti esemény folytán lépnek e viszonyba ; a második, 
midőn az államok kinyilvánitott akarata következtében; a harmadik, 
midőn a közös fejedelmi személyen kivül még bizonyos ügyek is közösekké 
tétetnek. 

A három alakulat, mint láttuk, lényegesen különbözik egymástól. 
Az elsőben az összeköttetés csak azt rejti, eltekintve a viszony politikai 
oldalától, hogy a két állam egymással háborút nem viselhet ; a második- 
ban már kölcsönös a védelem is egy bizonyos irányban ; a harmadikban 
bizonyos ügyekre közös élet fejlődik ki és ezekre nézve a két állam a 
fölületen ugy tűnik föl, mintha egy állam volna. 

Már most ha egész szabatosan akarnánk az osztályozásnál eljárni, 
tulajdonképen három műszóra lenne szükségünk. De miután a közjog csak 

») Az áUamok összeköttetései, szövetségei, bármilyen különböző czéllal, orga- 
nisatióval birjanak is, a szövetséges állam és államok szövetsége főkategoriáiba soroz- 
hatók. AzCtíöbbi a nemzetközi jogon, az fii^hi az államjogon nyugszik ; abban a szö- 
vetkező államok megmaradnak souveraineknek, ebben egy főhatalmat emelnek maguk 
fölé, a valódi souverain államot. Vagyis szövetséges államban az állami személy maga 
a szövetség, az államok szövetségében pedig az állami személy a tagoknál van, s ezek 
egymással társasági viszonyban élnek, s a szövetség, mint ilyen, nem tekintendő külön 
állami személynek. (L. még a szerzőtől : Budapesti Szemle. 1888. deczemberi szám.) 

") Ujabban olvastuk, hogy az osztrák-magyar összeköttetésnek a personál-, 
vagy reálunió kategóriájába való beosztása bátran el is maradhat. De e nézetet 
bajos volna indokolni. A personál- és reálunió kategóriájának olyan szerepe van itt, 
mint a terminológiának általában, hogy t. i. egy szóval jellemezze, megismertesse a 
tartalmat, a mi különben csak részletes bonczolgatásával volna lehetséges. S a mint a 
szigorú terminológiát az iUető tudományszak fejlődése kivánja, ugy egyszersmind az 
is hozza létre. Igaz, hogy alkotmánytörvényeink a personál-, vagy reálunió kifejezését 
nem ismerik. 

két fogalmat, a personál- és reálunió fogalmát adja rendelkezésünkre : e 
kereten belül kell megférni - és meg is férhetünk. 

VI. Az említett alakok közül bizonyára azokat kell egy kategóriába 
sorozni, melyek között nagyobb a hasonlatosság, a rokonság. 

Az első kettőnél csak a physikai személy közös és a mi e tényből 
következik, de e consequentiák mind a két esetben megvalósithatók, ha a 
két állam teljesen külön életet folytat is, ha békés életükben ugy tűnnek 
is fel, mintha közöttük semmiféle összeköttetés sem volna. A harmadiknál 
azonban a két állam bizonyos ügyeket tekintve, — melyek száma szapo- 
rítható — állandó közös életre is szerződik, és mint mondottuk, ez ügyek- 
nél a két állam ugy tűnik fel, mintha egy állam volna. 

Ez indokból az osztrák-magyar összeköttetés első két alakulatát, 
mint egymástól kevésbé különböző s lazább összeköttetéseket vonjuk a 
personálunió fogalma alá és, hogy speczialis jellemüket külön kidomborít- 
suk, az elsőt elnevezhetnénk történeti eseményen nyugvó, vagy történeti 
personcUuniónák, a másodikat pedig jogalapon nyugvó, vagy jogi termé- 
szetű personcUuniónaJc. A harmadik alakulatra, 1867. óta, alkalmazhatjuk 
a reálunió kifejezést, mert ez idő óta az államok életében az összeköttetés 
bensőbbé vált. 

*) Schwarcz Gryula a mai viszonyt szintén reáluniónak nevezi (i. m.). Nem hagy- 
hatjuk emlités nélkül, hogy némely közjogi iró, a régiebbek közül, reálunió alatt két 
állam teljes egyesülését értették s minden más összeköttetést, melyben az uralkodó 
személye közös, personáluniónak neveztek el. így a reálunió szó első alkalmazója 
Pütter (Inst. iuris publici germ. 1778.), Martens (Völkerrecht, 1796.), Wieland (Dis- 
sertatio. 1804.). De már a hires német közjogtanár, Klüber (ÖfFentliches Recht. 1817.) 
reáluniónak azon összeköttetést nevezi, melyben a fejedelem személyén kivül bizonyos 
ügyek is közösek, a mellett, hogy az államok souverainitásukat megőrizték. — Nálunk 
is nagy hajlandóság mutatkozott a régi iskola meghatározását elfogadni, pedig az indo- 
kolatlan. Ha két állam teljesen egyesül, vagy legalább az állam jellegét képező dol- 
gokban, minek akkor a külön terminológia ^ Az ily viszony az állam, az egj^séges állam 
fogalma alá esik. Mi ok sincs például arra, hogy positiv jog szempontjából Erdélynek 
viszonyát Magyarországhoz, vagy Irlandét, Skótországét Angliához külön közjogi 
kategóriába sorozzuk. A régi tartalommal vett reálunió (a melyet azonban ma már a 
közjogi nyelvezet, mert helytelenségét belátta, elhagyott) volt alkalmazhatlan Magyar- 
ország és Ausztria közötti összeköttetés jelölésére. Ez ellen protestált az 1861 -ki 
országgyűlés, valamint Deák Ferencz »Adalékok a magyar közjoghoz* czimü müvé- 
ben. — (Minderről bővebben : iBudapesti Szemle 1888. deczemberi szám). 

